
SĂRUTUL COWBOY-ULUI 


Ai grijă în clipa în care vei începe să-l intervievezi 
pe psihiatrul Marchizei, mai ales dacă vrei într-adevăr să te 
dai drept sora ta. Psihiatrul ar putea spune că motivul tău e 
altul — că ai cine ştie ce interes să devii Marchiza. 

— Ştii, Thane, nu trebuie să te amesteci. 

— Ba o fac. Nu am de ales. 

— Poliţia nu va... 

— Nu mă refer la poliţie, iartu ştii lucrul acesta, Maggie. 
El o prinse de talie, imobilizând-o. Nişte degete puternice îi 
prinseră posesiv braţul, trăgând-o atât de aproape, încât ea îi 
simți masculinitatea. Mereu am fost implicat, rosti el cu o 
voce scăzută şi răguşită. Cu tine. 

Fii atentă, Maggie, nu pleca urechea la toate vorbele 
lui. Ea îl mai auzise minţind. 

— Nu e nevoie să spui... 

— Ştiu. Nu zrebuie să spun nimic. Dar acum suntem 
doar tu şi cu mine, Maggie. 

Singuri. Aşa cum trebuia să fie. 

Inima ei ar fi vrut să-i dea crezare, să aibă încredere în 
acele cuvinte pe care dorea cu atâta disperare să le audă, însă 
ea nu-și petrecuse ultimii optsprezece ani vindecându-şi rănile 
doar pentru a le redeschide cu mâna ei. 

— Nu face asta, Thane, nu acum. 

— De ce nu? Privirea lui fixă buzele ei şi ea se strădui 
să nu se mai uite la gura lui şi să nu se întrebe ce ar simţi 
dacă l-ar săruta chiar aici, departe de lume, în camera aceasta 
intimă de hotel. 

— Ce doreşti, Thane? 

— Ceea ce am avut întotdeauna. Pe tine te doresc, 
Maggie. Cred că ţi-am mai spus lucrul acesta. 

— Şi... Oh, Dumnezeule, ea se pierduse în privirea lui 
enigmatică şi albastră. El era diavolul, era răul trimis să o 
încerce, un bărbat căruia nu-i putea rezista, dar căruia trebuia 
să-i reziste. Un bărbat care-i provoca doar supărare, care 
provoca doar durere şi, cu toate astea, când capul lui se plecă 
şi buzele lui le găsiră pe ale ei, ea nu se feri, nu-l respinse... 


Mulţumiri din inimă tuturor celor care au contribuit 
la cercetările dedicate acestui volum şi la redactarea sa, în 
mod special lui Ann Baumann, Nancy Bush, Matthew Crose, 
Michael Crose, Alexis Harrington, lui Sally Peters, Tess 
O’ Shaughnessy, Dave Painter, John Ray, Robin Rue, John 
Scognamiglio, Joan Sena, Carl Simpson, Celiei Stinson şi 
lui Larry Sparks. Ajutorul, răbdarea şi optimismul vostru 
au fost de neprețuit. 


PARTEA ÎNTÂI 


Settler's Ridge, în nordul provinciei Idaho 


noiembrie 1998 


A ută-mă! 

Maggie îngheţă. 

Vechea cană pentru cafea marca „Maxwell House“ pe 
care ea o utiliza pe post de scafă pentru grâne îi alunecă 
printre degete şi lovi podeaua. Bum! Ovăzul se împrăştie. 

Caii îşi întoarseră capetele, nechezând. Genunchii îi 
cedară și se apucă zdravăn de un țăruş care sprijinea claia de 
fân. 

Maggie, te rog! Doar tu mă poți ajuta. 

— Mary Theresa? murmură Maggie, mai mult în gând. 
Era posibil? După atâţia ani putea fi strigată de vocea surorii 
ei? Brusc, hambarul părea să fie lipsit de aer. Închis. Pe frunte 
simţi o sudoare rece, cu toate că mercurul din termometrul 
vechi, agăţat pe perete, chiar lângă uşă, coborâse până la 
aproape cincisprezece grade. 

A fost Thane. El mi-a făcut asta. Vocea îi pulsă în creier. 

Thane Walker. Fostul soţ al lui Mary Theresa şi bărbatul 
pe care Maggie nu-şi dorea să pună din nou ochii. 

— Să fac ce? De data aceasta ea vorbi cu voce tare, cu 
toate că îşi simţea gâtlejul uscat. 

Maggie, te rog, nu-l lăsa să plece cu... 

— Unde eşti? strigă ea, rotindu-se, privind în sus către 
bârnele învechite unde îşi făcuse cuib o bufniță. Pene şi fire 
de praf pluteau în aer în dâra slabă de lumină ce venea dinspre 
o singură fereastră, de formă circulară care era situată în tavan. 

Ea ştia că vorbele rostite erau fără rost. Mary Theresa era la 
sute de mile depărtare. Atât de departe. Atât de al naibii de 
departe. Strângându-şi cu putere pleoapele, încercă să-şi 
îndrepte gândurile către locul unde ar fi trebuit să se afle 
sora sa geamănă. Dar lucrul acesta nu avea cum să 
funcţioneze. Nu funcţionase niciodată. Totuşi, ea încercă să 
strige în mintea ei: Mary Theresa, mă auzi? Poţi? Ce ţi-a 
făcut nemernicul acela? 

Aşteptă. 

Nimic. 

O iapă neliniştită fornăi. 

— Dacă e cumva o glumă de prost-gust... zise ea, deşi 
inima stătea să-i sară din piept. Mary Theresa, jur... 

Neliniştiţi, ca şi cum ar fi simţit tensiunea ce plutea în 
aer, caii se agitară în boxe. 

Maggy se cutremură, înfiorându-se, aşa cum se întâmpla 
de fiecare dată când Mary Theresa lua contact cu ea prin 
metodele lor speciale. Telepatie. Instinct. Scamatorie. Vrăjitorie. 
Clarviziune. Maggie auzise toți aceşti termeni şi toate ironiile. 
Ştia că majoritatea oamenilor o considera excentrică, în cel mai 
bun caz, sau nebună, în cel mai rău. Încet-încet, ea lăsă în jos 
țărușul şi, ridicându-şi mânecile, se lăsă în genunchi, 
rezemându-și capul de lemnul tare. 

Apoi se concentră, străduindu-se să-şi controleze 
respirația. Haide, Mary Theresa, haide. Încă o dată. Strânse 
din ochi atât de tare, încât o duru, străduindu-se să asculte, 
însă singurele zgomote care ajunseră la urechile sale fură 
acele foşnete constante ale copitelor în paie, al respirației 
fierbinți care țâşnea pe nările nervoase, zgârieturilor unor 
gheare minuscule ale unui şoarece care alerga pe podeaua 
goală, ascunzându-se în crăpăturile bătrânului hambar. 

— Nu te opri acum, şopti ea, şi-şi muşcă buza inferioară 
până ce simți gustul sângelui. 

Nimic. 

— Să te ia naiba, Mary Theresa... sau marchiză sau ce 
naiba îţi închipui tu că eşti. Vorbeşte cu mine! 

Pielea îi fu acoperită de o transpirație rece. 

— Mary Theresa... 

— Mamă? Vocea Beccăi răsuna de departe. Uşa 
hambarului se întredeschise şi o fantă de lumină se strecură 
în interiorul ce mirosea a aer închis. Hei, te simţi bine? 

— Perfect, reuşi ea să spună, ridicându-se în picioare şi 
ştergându-şi palmele pline de praf pe jeanşi. Reuşi să afişeze 
un surâs timid, sperând că el va ascunde cât de cât mica ei 
minciună. 

Becca, cu obrazul plin de pistrui, cu ochii puţin cam 
mari şi mult prea serioasă pentru treisprezece ani, deveni 
brusc suspicioasă. 

— Ce faci aici? Ea se apropie de țăruș. Te rogi? 

— Nu... 

— Stăteai în genunchi, mamă. Vrei să faci un atac de 
cord sau ce? 

— Hrâneam pur şi simplu caii şi aveam nevoie de... o 
clipă de odihnă. Maggie se crispă în sinea ei. Minciuna era 
una atât de ridicolă, dar ce putea să spună? Că sora ei, de la 
care nu mai avea veşti de câteva luni de zile, o contacta prin 
intermediul telepatiei? Învățase din experienţă că nu ar crede-o 
absolut nimeni, mai ales fiica ei care era oarecum înstrăinată. 

Becca privi ceaşca goală de cafea care se rostogolise 
lângă un sac imens cu grăunţe. 

— Sigur. 

— Asta am făcut. Doar am... în fine, dacă vrei să ştii 
adevărul... 

— Asta ar fi într-adevăr ceva. 

— Becca, îi reproşă ea, oprindu-se în secunda următoare. 

Înstrăinarea dintre ele două era aproape palpabilă. Mamă și 
fiică. Cum de se depărtaseră atât de mult, când altădată fuseseră 
de nedespărțit? Eu... Oh, Doamne, cum putea să explice lucrul 
acesta... conexiunea care exista între ea şi sora sa geamănă? 
Acest fel straniu de a comunica, care se întâmplase cu mulți 
ani în urmă. A... a fost... doar o mică vrajă. 

— O mică vrajă? repetă Rebecca, dând din cap, ca şi 
cum s-ar fi aşteptat la un asemenea răspuns din partea unei 
mame în care ea nu mai putea avea încredere, din partea 
unei femei care-şi distrusese singură viața. Se întoarse fără a 
catadicsi să ascundă faptul că-şi da ochii peste cap. 

Frustrarea îi provocă lui Maggie o explozivă durere 
de cap care se localiză între ochi, iar degetele se strânseră 
devenind pumni. Ar fi vrut să-i spună Beccăi adevărul, dar 
fiica ei şi-ar fi închpuit că e nebună. Oricine ar fi ascultat 
strădania sa de a explica aceea stranie conexiune pe care o 
avea cu Mary Theresa, ar fi gândit la fel. 

— Da. O vrajă. Când îmbătrânești... 

— Tu ai abia treizeci şi șapte de ani, mamă. Îmi tot spui 
că nu e o vârstă prea înaintată. 

Treizeci şi şapte, care uneori par a fi şaptezeci. 

— Poate că ar trebui să mergi la un medic. La altul. 

Oare dincolo de sarcasm se ghicea o urmă de 
îngrijorare? 

— Poate că o voi face. Maggie se aplecă, ridică ceaşșca 
şi luă o mătură agățată într-un cui. Nu e nimic grav. Mătură 
cu mişcări ample şi sigure, cu toate că încă tremura. La urma 
urmei, exista posibilitatea să nu fi auzit nimic. Poate era 
suprasolicitată... epuizată din pricina agitaţiei emoționale 
prin care trecuse 

Becca ridică din umărul slăbuţ. Dedesubtul puloverului 
ei larg şi al jeanșilor decoloraţi, începea să se ghicească trupul 
de femeie. 

— Eu... cred că o să dau o tură călare. 

— Apune soarele. 

— Nu voi sta mult. Și oricum, ce-ţi pasă? 

— Îmi pasă, bine? 

— ÎI voi lua pe Jasper. Chiar tu ai spus că este cel mai 
blând cal pe care l-ai văzut vreodată. 

Nu avea rost să se certe. Nu exista niciun motiv. Becca 
avea dreptate. 

— Numai să te întorci repede, bine? Pentru cină. Înainte 
să se întunece. Agăţă mătura şi luă o cană cu ovăz. 

— Nu voi întâlni pe nimeni în mijlocul acestui ținut 
pustiu, zise Becca şi trase de un frâu. Nu e ca pe vremea 
când locuiam în California, știi tu, în mijlocul civilizației. 

— Numai să fii atentă. 

— Sunt tot timpul. 

— Ia-l pe Barkley cu tine. 

— El va veni chiar dacă îl vreu eu sau nu, însă nu prea 
e un câine de pază. 

— Ja-l totuşi. 

— Bine. 

— Şi lasă-l pe Jasper să-şi termine cina, în regulă? 

Becca îşi dădu iarăşi ochii peste cap, slobozind apoi 
un oftat lung şi teatral, dar se conformă, aşezând frâul peste 
balustrada de sus a boxelor. Mai mult decât atât, apucă furca 
şi începu să arunce fân în fiecare iesle. Lucrară într-o tăcere 
tensionată, cearta mocnind între ele. Maggie avu nevoie de 
toată voinţa sa pentru a nu-i face vreo observaţie. Răbdare, 
îşi spuse sieşi. Resentimentul va dispărea. Dă-i timp. O 
grămadă de timp. 

Atunci când Becca se afla într-o astfel de dispoziţie — 
„lumea e împotriva mea şi doar tu ești de vină,“ orice ar fi 
spus Maggie ar fi exacerbat situația. Ea învățase că era mult 
mai bine să se abțină. În afară de asta, Becca dorea nişte 

răspunsuri, dar ce putea Maggie să spună? Am auzit vocea 
mătuşii tale în timp ce hrăneam animalele. A ajuns la mine, 
chiar în hambarul acesta, de la sute sau chiar mile distanță? 

După ce Jasper îşi mâncă rația, Becca îl perie şi îl 
înşeuă, strecurându-i apoi un căpăstru pe cap. Ea îl conduse 
pe griul acela castrat la păşune. Restul micii herghelii fornăi, 
ciupindu-se unii pe alţii, întorcându-şi capetele, ca şi cum nici 
lor nu le era pe plac spațiul limitat al hambarului. Rezemată de 
tocul ușii, Maggie privi cum Becca se urca în șa. 

Fluierându-l pe Barkley, ciobănescul german pe care 
îl adoptaseră, Becca trecu printr-o serie de porți care duceau 
către terenul ce aparținea Serviciului Forestier, acolo unde 
rândurile de tufăriş erau întrerupte de pâlcuri de pini. Câinele, 
cu urechea dreaptă zdrenţuită şi cu piciorul din spate vătămat, 
o urmă îndeaproape, alergând cu uşurinţă în trei picioare pe 
pământul arid în partea de est, străjuit de Munţii Bitterroot. 

Maggie îşi frecă brațele. Se părea că astăzi haina ei nu 
o apăra împotriva frigului iernii care se apropia; sau poate 
că se datora faptului că ea realizase cât de singure erau ea şi 
Becca. Exact aşa cum îşi dorise Maggie. Cât mai departe de 
oraş şi de acele amintiri dureroase legate de L.A. 

Becca se aplecă peste grumazul lui Jasper, uşurându-i 
galopul. Căţelul, în ciuda rănilor pe care le obținuse într-o 
bătălie fără câștig de cauză cu un raton, alerga cu ușurință pe 
urmele lor, în vreme ce se apropiau de dealuri. Becca şi 
Barkley. Două suflete distruse, reflectă Maggie neliniştită, 
în timp ce ignora strigătul unui coiot ascuns undeva în 
depărtare. 

O semilună surâzătoare ce strălucea în tonuri de opal, 
răsărise deja, cu toate că soarele încă nu se hotărâse să apună 
în partea vestică a orizontului, acolo unde fuselajul unui avion 
cu reacție traversă cerul, înainte de a se face nevăzut într-o 
perdea îngustă de nori joşi. Pe câmpuri, vitele se agitau, 

rumegând, răsucindu-şi cozile, strângându-se grămadă lângă 
un pârâu care şerpuia cu viteză. 

Da, aici era linişte, se gândi ea. Și era un loc sigur. Cel 
mai apropiat vecin se afla la o jumătate de milă distanță. 
Orăşelul din apropiere avea un magazin universal, oficiu 
poştal şi o staţie de benzină. Maggie considera că Settler's 
Ridge, Idaho, era aproape imposibil de găsit, în vreme ce 
Becca zicea că orăşelul era întruchiparea iadului. 

Odată ce Becca dispăru de la orizont, Maggie venfică 
apa din adăpători şi se îndreptă apoi spre veranda din spatele 
casei pentru a aduna aşternuturile pe care le pusese la uscat. 
Tocmai se apuca să strângă metrii aceia de pânză, în secunda 
în care se auzi țârâitul telefonului. 

— Grozav, mormăi ea printre dinţi. 

Un al doilea ţârâit insistent. 

— Daaa, daaa, vin... vin, bodogăni ea, azvârlind 
aşternutul într-un coş din nuiele. 

ŢȚâââr! Ea duse povara în cabana cea veche, o aruncă 
pe masă, apucă receptorul, dar nu auzi decât sunetul tonului. 

— Alo? zise ea în mod automat, apoi dădu să închidă, 
holbându-se la aparat în timp ce îşi dădea jos haina. Cine 
sunase? Când locuise în oraş putea verifica identitatea 
apelantului. Sau ai putea să-ți cumperi nişte baterii noi pentru 
robotul telefonic şi să le introduci în aparat. 

Aşeză receptorul pe suport, gânditoare. Deci sunase 
cineva. Mare scofală. Putea fi una dintre prietenele Beccăi. 
Nu primeau prea multe apeluri, dar existaseră câteva şi faptul 
că îşi imaginase acum câteva minute că auzise vocea lui Mary 
Theresa nu era un motiv pentru a intra în panică. Ca/mează-te 
pur şi simplu. 

Adevărul era că Maggie se ascundea de nouă luni de 
zile, întorcând spatele lumii care le făcuse să sufere de prea 
multe ori pe ea şi pe fiica ei. 

Laşo. Alţii se descurcă. Tu de ce nu ai face-o? 

Lovind cu degetele faţa de masă în carouri, ea se 
încruntă spre telefon. Persoana care apelase putea fi Mary 
Theresa? Trecuse atâta vreme de când nu vorbiseră. 

Ridică din nou receptorul, formând rapid numărul 
înainte ca mândria să pună stăpânire pe partea cea mai bună 
a fiinţei ei. Legătura telefonică la distanță de efectuă şi ea 
aşteptă. Un ţârâit. Două. Trei. Clic. 

- Bună. Vocea şoptită şi entuziastă aduse un surâs pe 
buzele lui Maggie. Maggie răsuci emoţionată inelul pe care 
îl avea pe mâna dreaptă. 

„Aici Marchiza. Nu pot veni la telefon în momentul 
acesta, dar lasă mesajul după semnal şi te voi apela imediat 
ce va fi posibil. Promit.“ 

Robotul scoase un bip şi Maggie înțepeni. 

— Mary Theresa, sunt Maggie. Dacă ești acolo, te rog 
să răspunzi. Mary Theresa?... Bine, Marchizo, eşti acolo? 
întrebă ea nerăbdătoare, folosind numele de paradă al surorii 
ei, sperând că dacă Mary Theresa se afla prin apropiere, îi va 
răspunde. O bătaie a inimii. Două. Nimic. Uite ce e, eu, 
ummm, am primit un mesaj din partea ta — ştii tu, dintre 
acelea pe care obişnuiai să le trimiți. Privi în jurul ei, 
simțindu-se nebună. Dacă ea își imaginase totul? În fine, 
cred că am făcut-o și am nevoie să stau de vorbă cu tine, aşa 
că te rog să mă suni. Mă aflu încă la ferma din Idaho. Rosti 
rapid numărul, aşteptă o secundă sau două, sperând că sora 
sa o asculta, apoi, oftând, închise. La naiba! 

Soarele apuse în cele din urmă, iar cabana păru rece, 
sărăcăcioasă şi goală. Maggie verifică termostatul, apoi merse 
la fereastră şi privi către munți de parcă şi-ar fi dorit ca 
imaginea fiicei sale să apară dintre umbre. Mesajul cifrat al 

surorii ei o obseda însă. Ce spusese Mary Theresa? Doar tu 
mă poți ajuta. A fost Thane. El mi-a făcut asta. 

A făcut ce? 

Cine ştie? Nu era nimic. Nu se putea lăsa acaparată de 
propria imaginație. Simplul fapt că Maggie scrisese poveşti 
misterioase pentru a supraviețui, scormonind nişte crime 
reale, nu însemna că sora ei pățise ceva îngrozitor. 

` Cu un ochi pe ceas, Maggie scoase un castron ce 
conţinea o porţie de tocană pe care o pregătise la începutul 
săptămânii, aruncă conținutul în cratița cu coadă şi aprinse 
aragazul. Tăie pâinea felii şi aşeză brânză deasupra fiecăreia, 
intenționând să le frigă imediat ce Becca îl va aduce înapoi 
pe Jasper. 

În timp ce minutele se scurgeau, Maggie încercă să 
nu-şi facă griji. Aprinse câteva lumini, goli maşina de spălat 
vase, ignorându-şi computerul ce o aşteptase întreaga zi, 
monitorul strălucind print-un screen saver care prezenta nişte 
personaje de desen animat. Ideea de a lucra la orice fel de 
poveste în clipa asta era total neatrăgătoare. 

După cină avea să abordeze capitolul șapte. 

Nici urmă de Becca. 

Nu-ţi face griji, cum ţi-e felul. Se va întoarce. Oftând, 
ca închise uşa şi aprinse o veioză ce se afla lângă aceasta. 

Gândurile ei alunecară uşor către o direcţie interzisă, 
luând-o pe o cărare care o ducea spre Thane Walker. Ea nu-l 
mai văzuse de ani de zile, însă şi-l imagina la fel de sexy şi 
de nerespectuos ca întotdeauna, tipul cowboy-ului singuratic 
completat de un Wyoming cu un pas țanţoș şi cu destule 
riduri pe chip pentru a adăuga severitatea vârstei unor trăsături 
şi aşa destul de aspre. Genul de bărbat pe care e bine să îl 
eviţi. Genul de bărbat care atrăgea belelele. Singurul bărbat 
care fusese în stare să pună în mişcare sângele lui Maggie, 
aruncându-i o singură ocheadă cinică. 

— Las-o baltă, îşi spuse ea. Probabil că-şi imaginase 
întreaga scenă petrecută în hambar. Își închipuise pur şi 
simplu că auzise „vocea“ lui Mary Theresa, fiindcă trecuse 
atât de mult timp, se scurseseră atâtea luni de tăcere, fără o 
vorbă măcar din partea surorii ei gemene. Se îndreptă spre 
şemineu şi luă o fotografie veche de pe placa de deasupra 
acestuia. Fusese făcută cu aproape zece ani în urmă, atunci 
când Mary Theresa, cea care se reinventase pe sine drept 
marchiză, ceva ă la Cher sau Madonna, se pregătea de 
lansarea propriului său talk-show, având punctul central la 
Denver. Cele două suron stăteau spate în spate, gemene 
identice, cu excepția faptului că erau ca imaginea reflectată în 
oglindă. Mary Theresa era stângace, în timp ce Maggie folosea 
mâna dreaptă, o parte a gurii lui Mary se ridica mai mult decât 
cealaltă, unul dintre degetele mici ale lui Mary se răsucea spre 
interior — cel drept. În cazul lui Maggie, cel stâng. 

Maggie zâmbi ușor în timp ce îşi trecu degetul peste 
fotografia aceea decolorată. Ambele surori aveau părul 
castaniu-roşcat şi ondulat, însă Mary Theresa şi-l deschisese 
dându-i o nuanţă aurie, în vreme ce Maggie şi-l prinsese la 
spate în veşnica şi funcționala ei coadă de cal. Mary Theresa 
purta o rochie neagră scurtă şi strălucitoare, un model origi- 
nal creat de un designer, un șirag de perle, ciorapi negri și 
pantofi cu tocuri înalte de trei centimetri. Era în drum spre 
un party, alături de una dintre celebrităţile vremii. 

În acelaşi instantaneu, Maggie purta adidaşi, o pereche 
de jeanși şi o cămaşă din flanel. Coada îi flutura în vânt, 
ținând-o în braţe pe Becca, pe atunci de trei anişori. 

Având ca fundal Munţii Rocky învăluiți în zăpadă, cele 
două surori se îmbrățişau, cu capetele întoarse pentru a surâde 
către aparat. Cu nişte zâmbete strălucitoare gen „eu pot cuceri 
lumea“, cu obrajii îmbujoraţi, cu un crâmpei de pistrui și cu 

ochii aceia verzi ce scoteau scântei, ele priveau fix spre 
obiectiv. 

Părea că se întâmplase cu câteva secole în urmă. 

O viaţă. 

Maggie puse fotografia la loc, între cele care o 
prezentau pe Becca la vârste diferite, şi apoi îşi aruncă privirea 
pe fereastră. Seara se lăsa repede, stelele întrezărindu-se prin 
fâşia îngustă a norilor. 

— Haide, Becca, se îngrijoră ea cu voce tare, aprinzând 
becul de afară şi păşind pe veranda din față. Speră în tăcere 
să audă zgomotele produse de Jasper galopând către hambar, 
dar nu se auzea niciun sunet de copite, niciun cal gri nu-şi 
făcea apariţia peste movila neînsemnată de deasupra 
câmpului. În schimb, auzi o suflare de vânt care ofta prin 
frunzele ce încă mai atârnau în copaci, și huruitul unui tren 
pe şinele aflate mult mai departe. Din nou răsună vaietul 
unui coiot pe un deal aflat în apropiere. 

Un plânset-răspuns al unui suflet pereche, singuratic, 
reverberă pe partea cealaltă a terenului, făcând să clânțâne 
dinții lui Maggie. Sprijinindu-se cu unul dintre șolduri de 
balustrada verandei, ea căută acea rațiune a liniştii, starea de 
bine pe care şi-o dorea încă de când închiriase locul acesta, 
la începutul anului. 

Totul e bine; te laşi, pur şi simplu, dominată de 
imaginația ta mult prea activă. Dacă ai fi isteaţă, Maggie, 
fetițo, ai folosi chestia asta în avantajul tău, te-ai duce 
înăuntru, ţi-ai turna o ceaşcă de cafea şi te-ai apuca de scris. 
Termenul limită nu e chiar atât de departe. 

Nervoasă, ea învârtea întruna verigheta pe care încă o 
purta pe deget. Era cu adevărat o glumă, un lucru la care 
trebuia să renunţe, dar nu era în stare. Nu încă. 

Tocmai se îndrepta spre uşă când îl auzi — huruitul în 
surdină al unui motor care apoi deveni mai puternic, atunci 

când pietrişul scârţâi presat de niște cauciucuri puternice. 
Răsucindu-se, ea zări două raze de lumină identice, strălucind 
în noapte, ale unui camion care înainta, pentru a se opri la 
câțiva paşi de hambar. Negru, uşor hodorogit, camionul nu 
îi era cunoscut. 

În spatele volanului se afla un bărbat — un bărbat pe 
care crezu că îl recunoaşte. 

— Oh, Doamne, şopti ea. 

Nu era posibil. Sau era? Oare mintea îi juca feste? Gâtul 
i se uscă. 

Şoferul opri motorul şi deschise portiera. 

— Maggie? 

Ar fi recunoscut vocea aceea oriunde, chiar și după 
mai bine de doisprezece ani. 

Thane Walker, mare cât viaţa, ieşi din cabină. 

Se sufoca, în timp ce inima îi tresări. 

— Măi, măi, măi, zise ea, forțând cuvintele să se 
desprindă de pe buzele sale, acolo unde încremeniseră. În 
timp ce el trânti portiera camionului, ea îşi spuse că ritmul 
accelerat al inimii ei era ceva exagerat. 

El porni către verandă. 

Semăna cu un drac, ceea ce şi era. 

Amintirea „vocii“ lui Mary Theresa o bântui din nou. 
A fost Thane. El mi-a făcut asta. Maggie înghiți cu greu. Ea 
apucă balustrada verandei, spunându-şi că nu va mai fi 
nicicând păcălită de el. Niciodată. 

Mersul său relaxat, gen western, dispăruse, fiind 
înlocuit de nişte paşi mari şi hotărâți care păreau să înghită 
terenul presărat cu pietriș care separa casa de hambar. Având 
o înfăţişare la fel de aspră precum plaiurile bătute de vânt 
din Wyoming, care îl chemaseră demult acasă, trăsăturile lui 
erau amenințătoare şi imobile, falca îi era țeapănă, ochii, chiar 
şi pe întuneric, sfredelindu-i pe ai ei. 


20 


— Thane, rosti ea, fără a se sinchisi să surâdă, în vreme 
ce el păşi în cercul strâmt oferit de lumina de pe verandă. 
Mirările tale nu vor înceta niciodată? Ea spera să poată 
ascunde cumva faptul că inima ei o luase la goană şi că o 
duzină de întrebări îi bombardau mintea. Ştii, Walker, tu eşti 
ultima persoană la care mă aşteptam să-mi întunece cadrul 
uşii. 

El nici măcar nu surâse. 

— Bănuiesc că încă îți ascuţi limba, nu, Maggie? 

— Întotdeauna, minți ea. 

Buzele lui se întinseră deasupra dinţilor preţ de o 
secundă. 

— În concluzie, aşa o să fie? O să proferezi insulte? 
După atâţia şi atâţia ani, el încă reuşea să o facă să se simtă 
asemenea unei proaste. În clipa asta nu am nici timp, nici 
energie şi nici dorinţă. 

— Nici eu. 

— Ei bine, e un început. 

— Ce cauţi aici? 

Intensitatea privirii bărbatului nu o slăbi niciun pic. El 
ezită doar o secundă. 

— Am nevoie de ajutorul tău. 

— Ajutorul meu? repetă ea, atât de neîncrezătoare, încât 
îi venea să-l alunge. El reprezenta o problemă. Ea învățase 
asta cu mult timp în urmă. Era ultima persoană pe care o 
dorea prezentă în viaţa ei, indiferent în ce fel, condiție sau 
formă. Nu-mi imaginez de ce. Scuturând din cap, se forță să 
rămână calmă. Şi asta doar zicându-şi că auzirea „vocii“ lui 
Mary Theresa nu reprezenta un motiv de panică. Dar faptul 
că el era aici trebuia să fie mai mult decât o simplă 
coincidență, nu? În afară de asta, ea nu era genul de persoană 
care să creadă în coincidențe. Încrucişându-şi braţele la piept, 
ea îl fixă cu privirea. Ştii, Thane, tu ai al dracului de mult 

tupeu. După tot ce s-a petrecut între tine şi Mary Theresa, 
nu-mi pot imagina de ce m-aş gândi vreodată să te ajut. 

— Fiindcă, dacă îmi amintesc bine, tu eşti genul de 
persoană care ar face-o. Chiar şi după ceea ce s-a întâmplat. 

Ea înțepeni, simți împunsătura unui reproş nemeritat, 
dar refuză să muşte momeala. Era mult mai bine dacă unele 
lucruri erau lăsate moarte și îngropate. Maggie se strădui să 
surâdă nepăsător. 

— Poate ar fi mai bine să te explici. 

— E vorba despre Mary Theresa. 

Inima ei aproape că se opri, deşi se aşteptase la asta. 

— Nu ştiu cum s-o spun, dar trebuie să o fac, recunoscu 
el, frecându-şi o falcă care avea o nevoie teribilă de a fi 
bărbierită. Ţine-te bine. 

— Oh, Doamne... 

— A dispărut, Maggie. A plecat de cel puţin trei zile. 
Nimeni nu ştie unde se află, dar... El se uită într-o parte, spre 
dealurile umbrite, trăgând apoi adânc aer în piept. E destul 
de rău. 

— Cât de rău? Se apucă de balustrada verandei pentru a 
căuta sprijin, simțind în vârful degetelor aşchiile pe care nu 
se deranjase încă să le îndepărteze. 

— Cu adevărat rău. Credeam că e aici. 

— Nu. Stomacul ei se strânse. 

— Mă surprinde că nu ai fost încă contactată de cei de 
la poliţie. 

Ea simți în ceafă răsuflarea a ceva rece şi sinistru. 

— Tu o ştii pe Mary Theresa, se auzi Maggie rostind, 
negarea alergând în cerc înăuntrul minții ei. Chestia asta poate 
fi unul dintre şiretlicurile sale. Nu e ca şi cum nu ar mai fi 
fugit niciodată. 

În ochii lui licări o umbră. 

— De data asta nu are un soț de care să fugă. 

— În numele Domnului, Thane. Mary Theresa e bine. 
Ea doar se... ascunde. 

— Însă nu aici? Nu alături de tine? 

— Nu... 

El părea obosit. Istovit. Ca şi cum nu ar fi dormit de 
câteva zile. Ca şi cum ar fi crezut într-adevăr că de data asta 
Mary Theresa intrase într-o belea serioasă, teribilă. 

— Mai e ceva, zise el, iar tonul vocii lui, atât de plat şi 
circumspect, îi spuse să se păzească. 

— Încă ceva? 

— Poliţia şi cei de la postul TV, la care lucra nu cred că 

Spaima se strecură în sufletul ei. 

— Bănuiesc că ar fi fost răpită sau ceva şi mai groaznic. 

Din gâtul ei răbufni un strigăt slab: 

— Nu... 

El îi susţinu privirea cu ochii care în întunericul tot 
mai dens căpătaseră o periculoasă nuanță de albastru- 
plumburiu. 

— Îmi pare rău, Maggie. 

— Uite ce e, Thane. Nu vreau să ascult aşa ceva. E o 
prostie. Asta... asta e pur şi simplu imposibil. Mary Theresa 
e bine. Ea e în Denver şi... 

— Am fost acolo. La postul ei. Nu era acolo. Nu fusese 
de mai multe zile. Joi a provocat un scandal pe platou, vineri 
nu a mai apărut la lucru şi a lipsit de la întâlnirea cu noul ei 
agent. 

— Noul agent? repetă Maggie. Nu mai e cu Merle? 

— Oh, nu ai aflat noutăţile. Merle Lafayette a plecat. A 
venit Ambrose King. 

— Dar ea era cu Merle de ani şi ani de zile... 

— Până a concediat-o acum şase luni. King i-a făcut 
nişte promisiuni. Oricum, ea l-a susținut. 

— Poate fi pur şi simplu plecată din oraş. Ştii cum e ea. 

El îşi încleştă dinții, în vreme ce un mușchi al 
maxilarului începu să se contracte. 

— O să sune poliția. 

— Oh, Dumnezeule. Ea clătină din cap. Nu, zise cu 
încăpățânare. Te înşeli. Se întâmplă ceva, sigur, dar... 

— De ce aş minţi? 

Întrebarea o făcu să încremenească. Ea deschise gura, 
ca apoi să o închidă la loc. 

— De ce aş fi venit cu maşina atâta drum doar pentru a-ți 
spune o minciună? 

Ea se simți detaşată, ca şi cum ar fi urmărit o dramă 
din care făcea și ca parte. 

— Eu... eu nu ştiu. Ai mințit şi înainte. 

— Nu în legătură cu asta. 

— Nu, dar... 

El îi prinse mâna puternic şi i-o strânse tare. 

— Nu am venit aici să te sperii, Maggie. Dar m-am 
gândit că vrei să ştii, să o afli de la mine, faţă în față. Aşa că 
doar ascultă-mă. 

Părea atât de calm, încât ea îl crezu pe jumătate, apoi 
durerea începu să o pătrundă, grozăvia vorbelor lui plonjând 
adânc în sufletul ei. Lacrimile îi ardeau ochii. 

— Nu vreau să aud așa ceva. 

— Şi, crede-mă, eu nu-mi doresc să o spun, însă, 
Maggie, trebuie să asculți. Un detectiv de la poliția din 
Denver crede că... Glasul lui deveni tărăgănat. 

— Ce? 

Colţurile gurii lui coborâră. 

— Că ea ar putea fi moartă. 

— Oh, Iisuse, nu... Totul se întâmpla mult prea repede; 
Maggie primea prea multe informații, unele oribile, mult prea 
rapid. Simţea că i se face rău. 

— De ce? Ce l-a făcut să creadă că... Ea înghiți nodul 
care i se ridicase în gât. 

— Nu ştiu. Ei nu i-au găsit cadavrul, cel puţin eu nu am 
aflat despre asta, dar continuă căutările. 

Lacrimile se rostogoliră pe obrazul ei. 

— Nu te cred, Thane. Totul e mult prea nebunesc. Mary 
Theresa trăieşte, fir-ar să fie! Dacă i s-ar fi întâmplat ceva, 
aş fi aflat. Ea îşi duse degetul mare spre piept, în direcția 
inimii. Aș fi simțit. 

— Cum? 

— Nu ştiu, dar aş fi făcut-o. 

— Fiindcă sunteţi gemene? El nu se strădui să-şi ascundă 
sarcasmul. 

— Fiindcă... ei bine, da. Da! Ea şi cu mine suntem 
apropiate! 

— Nu aţi mai vorbit de câteva luni. 

Dar am avut veşti de la ea. Acum câteva momente. Ea 
m-a strigat. Maggie era gata să rostească cuvintele, însă se 
abţinu. Învăţase lecţia cu mult timp în urmă. Nimeni nu ar 
crede-o. Nu ar face-o psihiatrii pe care îi vizita, nici părinții 
ei, acum decedați, şi mai ales Thane Walker, prima ei 
dragoste, fostul soț al surorii sale. Îndreptându-şi spatele, ea 
reuşi să nu se prăbușească. 

— Pur şi simplu, mă gândesc că aş fi ştiut. Nu-mi cere 
să-ți explic asta, bine? 

El ezită, dându-și apoi peste cap cu ambele mâini părul 
ce-i intrase în ochi. 

— Mai e ceva în povestea asta? întrebă ea, hotărâtă să 
nu-l lase pe bărbatul acesta să ajungă la ea din cauza 
afirmațiilor lui nebuneşti. 

— Oh, mddda. 

Maggie se crispă. 

— Alte speculații? 

— Poate. El urcă treptele. Cum am spus, s-ar putea să 
am nevoie de ajutorul tău. 

— Tu? 

— Detectivul care se ocupă — numele său e Henderson 
— crede că eu am legătură cu dispariţia lui Mary Theresa, 
alias Marchiza. 

— Tu? Dar de ce... 

Un mârâit înfundat vesti sosirea lui Barkley. Câinele 
intră brusc în curte, urcând în fugă treptele. Perii de pe spatele 
lui se ridicară, colții lui sclipiră într-un alb draconic, iar 
urechea sfârtecată i se lipi ameninţător de ţeastă, în vreme 
ce el îl adulmecă pe intrus, mârâind înfundat cu privirea 
ațintită asupra lui Thane. 

— Unde e Becca? întrebă Maggie, ca şi cum câinele i-ar 
fi putut răspunde. Gândurile referitoare la sora ei dispărură. 
Inima lui Maggie tresări şi ea scrută întunericul, căutându-şi 
fiica. 

Barkley mârâi şi lătră. 

— Ce-i? întrebă Thane, ca apoi să comande: Taci! iar 
câinele încetă să latre, însă continuă să mârâie de sub ușa 
batantă şi ruginită a verandei. 

Maggie, îngheţată de spaimă, cobori treptele, 
îndreptându-se către poteca pe care o apucase Becca. Ochii 
ei priviră câmpurile peste care se lăsase întunericul nopții. 

— Becca. A plecat călare acum aproape o oră. Barkley 
a fost cu ea... 

Maggie îşi forță privirea, sperând să vadă atât calul, 
cât şi călărețul, dar nu zări nimic, cu excepția unor capete de 
cornute, nişte forme întunecate, mutându-se de colo-colo pe 
iarbă. De ce se întorsese doar câinele? Pielea ei se făcu ca de 
găină. 

— Sper să nu se fi întâmplat nimic... 

Ţââârrr! 

Prin uşa deschisă a cabanei, se auzi telefonul. 

O frică animalică îi îngheţă sufletul. Se răsuci pe 
călcâie, o luă la fugă de-a curmezişul curții și apoi pe trepte, 
până în casă. Trecând pe lângă Thane şi dincolo de uşa 
batantă, ea zbură până în living, smulgând receptorul. 

— Alo? 

Uşa batantă se închise, iar Thane, avându-l lângă el pe 
câinele ce-l păzea mârâind, se uită atent prin plasă. 

— Doamna McCrae? Margaret Elizabeth Reilly 
McCrae? 

Inima ei bătu cu putere. 

— La telefon, rosti ea, privindu-l pe Thane, în timp ce 
groaza îi cuprindea inima. 

— La telefon detectivul Henderson de la Poliţia din 
Denver. 

Genunchii îi cedară şi alunecă pe lângă perete. 

— Da? 

— Mary Theresa Gillette, cunoscută şi sub numele de 
„Marchiza“, este sora dumneavoastră? 

Maggie începu să tremure. Sângele îi îngheţă în vene. 
Muşcându-şi buza, se holbă la chipul lui Thane, care se vedea 
prin cadrul ușii, dând încet din cap, ca și cum detectivul o 
putea vedea. 

— Da, şopti ea. 

Simţea că moare. 

Lacrimile îi invadară gâtul. 

— Mă tem că am nişte veşti proaste pentru dumnea- 
voastră, doamnă McCrae, zise Henderson pe un ton solemn. 
Capul lui Maggie sta să explodeze, iar degetele i se crispară 
pe receptor. E vorba despre sora dumneavoastră... 

Maggie lăsă încet receptorul, lingându-și buzele 
uscate. Nu era în stare să respire, abia dacă mai putea răționa. 
O sută de gânduri strigau în mintea sa, un milion de negări. 

— Era detectivul Henderson, zise ea cu glasul stins. 

Thane intrase în casă în timpul scurtei conversații a 
lui Maggie, rămânând în picioare la ușă. 

— Mi-am închipuit. 

— Detectivul ăsta. Henderson. ÎL... îl cunoşti? 

— Ne-am întâlnit. Thane se frecă la ceafă, oftând. Se 
pare că e un copoi afurisit. Are o reputaţie bună. 

— Asta şi vrem, nu? întrebă ea, întâlnind ochii aceia cu 
expresia lor intensă care o priveau drept în față. 

— Mdda. 

Încă neîncrezătoare, Maggie se lăsă pe un scaun, 
sprijinindu-şi fruntea într-o mână. Se simţea ca şi cum ar fi 
fost strivită de o tonă de cărămizi şi târâtă într-un abis 
emoţional pe care îl mai simţise și altădată — unul pe care 
încercase cu disperare să-l evite. 

— Ai dreptate, admise ea, în timp ce şocul lăsă locul 
durerii. Henderson crede că Mary Theresa ar putea fi moartă. 
Cuvintele oribile reverberară dureros în sufletul ei, aducând 
cu ele lacrimi pe care ca refuză să le verse. Pur şi simplu, nu 
pot să cred. 

— Nu ştie nimeni ce anume i s-a întâmplat. Thane aruncă 
o privire circulară prin încăperea mică şi confortabilă şi se 

îndreptă spre căminul din piatră de râu, pentru a studia 
fotografiile prăfuite aşezate pe poliţa crestată şi învechită. 

— Există posibilitatea ca ea să fie în viață. 

— Trebuie să fie. Maggie nu accepta ideea că Mary 
Theresa era moartă. 

— Ce a spus mai exact Hunderson? 

— Nu prea multe. Nici măcar suficient. Detaliile 
schematice pe care i le oferise Henderson lui Maggie cereau 
mai degrabă mai multe informaţii decât să dea vreun răspuns. 
Doar că secretara ei, Evelyn... Oh, l-am uitat cu adevărat, 
nu-mi pot aminti numele ei de familie. 

— Lawrence. 

— Acesta este, zise Maggie, uşor deranjată de faptul că 
Thane ştia atât de multe despre viaţa surorii ei, cu toate că 
erau divorțaţi de ani de zile. Oricum, Evelyn a încercat să ia 
legătura cu Mary Theresa şi nu a reuşit... şi cred că le-a 
telefonat şi cineva de la postul de televiziune. Poliția şi o 
echipă a televiziunii, cred, au mers cu maşina la ea acasă şi 
au reuşit să intre înăuntru. Mary Theresa nu era acolo, şi 
unul dintre automobilele ei lipsea. 

— Pe tine nu te-a sunat nimeni? 

— Nu. Maggie clătină din cap. 

— Şi chestia asta nu ţi se pare ciudată? 

— Mda, rosti ea, lăsându-se apoi pe spate în fotoliu. 
Dar weekendul trecut, eu şi Becca am mers cu maşina la 
Coeur d'Alene şi chiar dacă ar fi sunat cineva, noi, oricum, 
nu am fi aflat, fiindcă eu nu am robotul telefonic conectat. 

El o privi aspru. 

— De ce? 

— E o poveste lungă, rosti ea, evitând subiectul. Era 
destul de rău că Thane o adusese pe marginea prăpastiei, dar 
întreaga situație o făcea să aibă îndoieli asupra cât era real şi 
cât era rodul imaginației. M-am mutat aici pentru a scăpa de 

cursa aceea de șoareci şi de haosul din oraş, recunoscu ea, 
dezvăluind doar o mică parte. Nici într-un milion de ani nu 
şi-ar fi imaginat că putea avea încredere în Thane Walker, 
singurul bărbat care, cu ani în urmă, îi furase inima, ca apoi 
să o sfâşie cu nepăsare. Cu cât omul acesta ştia mai puține 
lucruri despre viaţa ei intimă, cu atât era mai bine. 

El ridică o sprânceană. 

— Se pare că un robot telefonic ți-ar face viața cu mult 
mai simplă. 

— Uneori, bănuiesc. 

— În majoritatea timpului. El luă o fotografie recentă a 
Beccăi şi studie imaginea fetei care avea niște dinţi cu mult 
prea mari în comparaţie cu capul ei, părul negru ce refuza să 
fie domesticit şi nişte ochi ce scânteiau cu aceeaşi văpaie 
verde ca a lui Maggie. Fiica ta? 

— Da. Nu avea de ce să mintă. Are treisprezece ani. 

— Drăguţă, zise el, aruncându-i o privire lui Maggie. 
Seamănă cu mama ei. 

Nu intenţiona să cadă în plasă. Cel puţin nu din nou. 
Avea aproape patruzeci de ani, pentru Dumnezeu, nu mai 
era o fetişcană naivă de şaptesprezece ani. 

— Lumea spune că are temperamentul meu. 

Colţurile gurii lui se ridicară uşor. 

— Compătimesc pe oricine i-ar ieşi în cale. 

— Din nefericire, eu sunt aceea. 

— Bănuiesc că te descurci. 

— În majoritatea timpului. Maggie aruncă o privire spre 
ceas, îşi muşcă nervoasă buza de jos şi se ridică în picioare. 
Ar fi trebuit să fie acasă până acum. Merse la fereastra largă, 
aflată lângă uşă, şi aprinse becul ce era suspendat pe un stâlp 
aflat în apropierea hambarului. Instantaneu, parcela de pietriş 
fu scăldată într-o lumină vie de culoare albastră. 

— Unde e? 

— Călăreşte. Pe creastă, cred. Maggie îşi strânse braţele 
încrucişate sub sâni, privind atent prin geam. A plecat atunci 
când încă era ziuă şi credeam că se va întoarce până acum. 
Fiind deja foarte îngrijorată din cauza lui Mary Theresa, 
Maggie simţi o nelinişte mistuitoare în privința Beccăi. 
Deschizând uşa, ieşi pe verandă, încercând să se calmeze, să 
ignore bătăile rapide ale inimii. Se întâmplau prea multe. 
Nu era suficient că trebuia să aibă de-a face din nou cu Thane, 
sau că el era la fel de rece şi de nerespectuos ca întotdeauna, 
sau că Mary Theresa dispăruse. Nu, trebuia să-şi mai facă 
griji şi pentru Becca. 

ÎI auzi pe Thane urmând-o afară, îl simți oprindu-se în 
spate, foarte aproape de ea şi sesiză acea pasiune brută şi 
intensă care părea să radieze din direcţia lui. Haide, Becca, 
se gândi ea, dorindu-și ca fiica ei să-şi facă apariţia. 

Temperatura scăzuse odată cu căderea nopții. Iarna era 
deja pe drum, alungând orice urmă de vară indiană. 

— N-ar fi trebuit s-o las să plece, zise Maggie. 

Barkley slobozi un mârâit înfundat şi amenințător, cu 
privirea fixată asupra străinului care îndrăznise să intre pe 
domeniul său. 

— O să fie bine. 

— De unde ştii? Maggie se răsuci brusc, cu disperare şi 
aproape că se lovi de el. Ea se dădu un pas înapoi pentru a 
putea ridica privirea spre el. Tu nu ştii nimic despre Becca, 
sau despre terenul acesta, sau despre calul ei, ori despre orice 
altceva! Vii până aici pentru a aduce veşti proaste, apoi... 
apoi te ţii scai şi îmi oferi platitudini în privința siguranței 
fiicei mele. Ştia bine că vocifera, dar emoțiile ei erau la fel 
de vibrante precum corzile pianului, nervii ei fragili abia 
oferind un spațiu îngust integrității mintale. 

Thane îşi arcui cinic o sprânceană, iar ea îşi muşcă 

limba. Era la limită. Neliniştită. Şi faptul că se afla atât de 
aproape de el nu-i era deloc de ajutor. Îşi amintea cu prea 
multă claritate îmbrăţişarea lui, forţa braţelor lui de fermier 
care o cuprindeau, senzaţia buzelor lui lipite de ale ei, dar şi 
zilele dureroase ale trădării lui. 

Pentru o jumătate de secundă, el o privi atent, iar 
respirația ei se opri. 

— Ai dreptate, recunoscu el, nu ştiu nimic despre tine 
sau despre copila ta. 

Bătăi de copite ajunseră la urechile lui Maggie. 

— Slavă Domnului. Ea cobori cele două trepte, în timp ce 
Jasper, a cărui spinare strălucea argintie sub lumina lunii, venea 
în galop prin poarta deschisă, în partea din fund a ţarcului. 

Maggie îngheţă. 

Pe spinarea calului nu se vedea niciun călăreț. Şaua 
goală era la locul ei, scările slobode atârnau de o parte şi de 
alta, hățurile balansându-se şi dansând, în vreme ce el se 
redresă scurt, cabrându-se. Maggie deja alerga de-a lungul 
terenului, deschizând apoi poarta ţarcului, acolo unde calul, 
cu ochii larg deschişi, cu învelitoarea asudată şi plină de 
spume, păşi nervos. 

— Presupun că acesta e calul ei. Thane era chiar în 
spatele ei. 

— Presupui corect, fu ea de acord, apucând hățurile şi 
întrebându-se ce ar trebui să facă. Frica se încolăci în miezul 
fiinţei ei, iar ea fu nevoită să-şi spună pe tăcute să nu se 
panicheze. Voia să se agaţe de previziunile lui Thane de mai 
devreme, să creadă că fiica sa nu pățise nimic. S-a întâmplat 
ceva. Trebuie să o găsesesc. Ea privi spre dealurile întunecate. 

— O să te ajut. 

— Nu trebuie să... 

— Maggie, încetează! Mâinile lui Thane erau acum pe 
umerii ei, puternice şi hotărâte. 

— Dar... 

— Am spus că te voi ajuta, repetă el, scuturând-o uşor, 
ca şi cum ar fi vrut să-i pună creierul în funcțiune. S-ar putea 
să ai nevoie de mine. 

Lucrul acesta era cât se poate de adevărat, iar în joc se 
afla soarta Beccăi. Nu conta nimic altceva. 

— Ai dreptate. Am... Am nişte lanterne în casă. 

— Adu-le. Privind cruciş, el cercetă întunericul. Și 
telefonul mobil, dacă ai. 

— Un telefon mobil? întrebă ea. 

— În cazul în care va trebui să cerem ajutor. 

— Oh. Ea nu era în stare să gândească astfel, să creadă 
că Becca fusese grav rănită. Nu încă. Nu am, şi oricum ele 
nu funcționează prea bine în zona asta. 

— Am eu unul în camion. Mă duc după el. 

Ea nu-l aşteptă. În timp ce el plecă cu paşi mari spre 
camionetă, ea o porni spre casă, luă două lanterne, nişte baterii 
de rezervă, două pături, haina ei şi trusa de prim ajutor. Simţi 
un miros de ars şi îşi aminti de tocană. Stinse focul şi căută 
într-unul dintre dulapuri până găsi o gamelă veche, pe care o 
umplu cu apă rece de la robinet. Nu voia să se gândească 
cum că Becca ar putea fi rănită, dar trebuia să fie practică. 
Exista un motiv pentru care Becca nu se întorsese şi probabil 
că asta nu fusese alegerea ei. 

Cu sufletul la gură, ieşi în grabă din casă împreună cu 
proviziile sale. 

Jasper era legat de partea de sus a gardului şi părea 
destul de docil. 

Maggie alergă de-a curmezişul grădinii. 

O lumină difuză se prelingea dinspre ferestrele 
hambarului. Prin geamurile întredeschise, Maggie observă 
cum Thane înşeua doi cai odihniţi. Unul scund, pe care-l 
chema Diablo, şi un altul, cu picioare lungi, care fusese 

poreclit Sandman. Deschizând ușa hambarului cu umărul, 
ea agăță de şa un sac din piele, umplându-l apoi cu lucruri de 
care spera să nu aibă nevoie. 

— Poftim. Îi dădu lui Thane una dintre lanterne. 

— Mulţam. Când o luă, degetele lor se atinseră preţ de 
o secundă. O să fie bine. 

— Ştiu. Dar nu era convinsă. Îşi muşcă buza şi se 
întoarse la calul ei. Cu degete îndemânatice, ea potrivi şaua 
din piele de cerb. Mintea ei se rotea în cercuri, iar imaginea 
unei Becca singure şi rănite, sângerânde şi palide, 
înspăimântate, în timp ce noaptea se lăsa în jurul ei, se derula 
continuu. Maggie se apucă să strângă, să fixeze cataramele 
şi să scurteze scările. Apoi ataşă sacul din piele. 

— O să pornim pe deal, zise ea, netezind unul dintre 
colțurile păturii de sub Sandman. Este... este locul favorit al 
Beccăi. Dacă nu-i acolo, ne întoarcem pe o potecă a cerbilor, 
care merge de-a lungul crestei. Poate s-a oprit să bea ceva 
sau ca să se odihnească sau... în fine, cine ştie? Dacă nu e 
acolo, vom verifica bazinul nordic, şi dacă nu e nici acolo, 
oh, Doamne, trebuie să fie, pur şi simplu, trebuie să... 

— Maggie! Thane se răsuci rapid, apucând-o de umeri 
cu mâinile sale mari şi bătătorite. Degetele lui apăsară partea 
superioară a braţelor ei, iar respiraţia lui se lipi fierbinte de 
ceafa ei: Calmează-te o secundă, bine! Te bagi în necaz. 

Vorbele îi înghețară în gât. Maggie închise ochii pentru 
o secundă, forțând imaginile acelea oribile să se retragă în 
umbră. Trăgând de mai multe ori aer în piept, ea reuși să 
adune rămăşiţele stăpânirii de sine. O dată avea şi el dreptate. 
Ea aprobă, simțind cum mâinile lui îşi schimbă poziţia, în 
timp ce îi întorcea încet faţa către el. 

În secunda în care îşi ridică în sfârşit pleoapele, ea văzu 
un chip aspru şi tras, un chip ce era atât de aproape de al ei, 

încât putea să-i observe porii. Citi preocuparea din privirea 
lui, în timp ce privirea lui o pătrundea până în adâncul inimii. 

— O vom găsi, promise el. 

Ochii ei se umplură de lacrimi. 

— Nu-ţi face asta. 

Sandman fornăi. 

— Sigur că o vom... Ea înghiți cu greutate, simțind că 
se sufocă. 

El o scutură uşor. 

— Am spus: „O vom găsi“. Buzele lui erau strânse, 
privirea lui trădând o hotărâre de nezdruncinat, în vreme ce 
se uita spre ea. Mă crezi? 

Ea nu răspunse. 

Degetele lui îi presară dureros antebraţele. 

— Mă crezi? 

— Da. 

— Bravo. Strânsoarea lui slăbi puțin, cu toate că nu părea 
convins de răspunsul ei. Acum, hai să ieşim de aici. Trebuie 
să-mi arăţi drumul. 

— Ştiu. 

— Să nu mă rătăceşti. El îi dădu drumul, iar ea aproape 
căzu pe spate. Cuvintele rostite cu atâta inocenţă o catapultară 
într-un alt timp şi loc, în vremea când ea şi-ar fi dat viaţa, 
numai să-l audă rostindu-le. 

— Eu... eu nu o voi face, zise ea, revenindu-şi şi 
stăpânindu-şi emoţiile. Dregându-şi glasul, apucă hăţurile 
şi, hotărâtă să nu clacheze din nou, îl scoase rapid din hambar. 
Afară, în ciuda becului aprins, noaptea era întunecată. Briza 
rece aducea cu ea promisiunea iernii. Norii se îngrămădiseră 
peste secera lunii. 

Fluierând o dată spre Barkley, Mary se aruncă în şa, 
întorcând capul calului în direcția vântului, presându-l cu 
genunchii de o parte şi de alta a corpului. 

— Să mergem, îl îndemnă ea, şi calul se repezi înainte. 
Trecură repede prin poarta deschisă, traversând un teren arid, 
înainte de a porni pe câmpul care aparținea statului. 

— Becca! strigă ea, în vreme ce vântul rece îi şfichiuia 
fața, smucindu-i şuvițele de păr care ieşiseră din coada ei de 
cal. 

— Becca! Raza de lumină a lanternei tundea distanțe 
scurte, în vreme ce ea cerceta peisajul, folosindu-se de mâna 
dreaptă, ținând hăţurile în stânga. Barkley, cu limba 
atâmându-i, alerga lângă calul sprinten. 

Thane o urma îndeaproape, piticul lui galopând cu un 
pas lung pentru a-l ajunge pe Sandman. Raza de lumină care 
provenea de la lanterna lui Thane se balansa deasupra pâlcurilor 
de buruieni, iarbă şi flori sălbatice care acopereau pământul. 

Încordându-se pentru a auzi, dar neauzind nimic mai 
mult decât respiraţia cailor şi tropotul copitelor, Maggie se 
întrebă cum au s-o găsească vreodată pe fiica ei. Dealurile 
din această parte a regiunii Idaho erau abrupte şi râpoase. 

Nu renunța, îşi zise. Becca e o fată isteaţă. Chiar dacă 
e rănită, o să-şi folosească capul. Numai dacă nu e 
conştientă. 

Ori mai rău. 

Nu! Nu! Nu! Frica era o fantomă ce stătea cu ea în şa, 
dar ea îşi nega temerile cele mai rele, îndepărtând scenariul 
acela oribil şi sângeros care se desfăşura în creierul ei, 
amenințând s-o paralizeze. Te rog, Doamne, păstreaz-o 
nevătămată pe Becca. Protejeaz-o. E doar un copil. Copilul 
meu. 

— Becca! strigă ea din nou, strângând hățurile între 
degete. Becca! Mă auzi? Răspunde-mi, puiule, te rog, 
răspunde-mi. O ruptură şerpuitoare în stâncă împărțea 
terenurile scăldate în lumina argintie a lunii. Strângând calul 
între genunchi, Maggie se aplecă, grăbindu-i pe Sandman să 

înainteze mai repede. Nerăbdător să alerge, el apucă zăbala 
între dinţi, zburând deasupra terenului. 

Aplecându-şi capul spre gâtul lui, ea simţi cum se 
avântă. Plutiră pe deasupra pământului uscat şi peste pâraiele 
puţin adânci care şerpuiau pe câmpia aridă. 

Cu un salt care-i zgudui oasele, calul ateriză. El greşi 
unul dintre paşi, fornăi în vreme ce se buluci peste mal, apoi 
recuperă, luând-o pe alături, ducând-o în viteză pe Maggie 
spre baza dealurilor, unde pâlcurile de pini şi de lance se 
îngrămădeau precum nişte santinele singuratice şi reci. 

Ciobănescul, cu blana şiroind de apă, rămase în urmă. 

— Ai grijă! strigă Thane, vocea lui apropiindu-se, în 
vreme ce ea lumina cărarea cerbilor care şerpuia înainte şi 
înapoi printre desişuri. 

— Întotdeauna, murmură ea pe înfundate. Ultimul lucru 
pentru care ea îşi făcea griji era securitatea proprie, însă calul 
încetini de bunăvoie, alegând să meargă de-a lungul potecii, 
în timp ce Maggie, învârti lanterna deasupra capului său, 
trimițând o rază de lumină solitară spre vârful dealului, 
fasciculul îngust lumninând slab printre tufişuri şi trunchiuri. 

— Becca! strigă ea, apoi şopti: Te rog, te rog, te rog, să 
fii sănătoasă! 

— Becca! Vocea lui Thane bubui printre dealuri, iar 
pentru o secundă, Maggie fu recunoscătoare puterii lui, 
faptului că nu era singură, că acolo exista cineva pe care ea 
se putea bizui. 

Niciodată, Maggie! Tu nu te poți lega niciodată cu 
adevărat de bărbatul acesta, nu vei putea avea niciodată 
încredere în el! Adu-ţi aminte ce fi-a făcut ţie... lui Mary 
Theresa şi, pentru Dumnezeu, aminteşte-ţi de ce se află el 
aici! Fiindcă are probleme! Într-un fel, el este implicat în 
dispariția lui Mary Theresa. O duru iarăşi inima. În secunda 
asta, ea nu-şi făcea griji în privinţa lui Thane, ci doar îl folosea 

pentru ajutorul pe care el i-l oferea. După ce o vor găsi pe 
Becca... dacă aveau să o găsească... Nu! Când aveau să o 
păsească pe fiica ei, atunci Maggie îl va înfrunta pe Thane. 

Calul ei începu să asude, luptându-se să înainteze pe 
potecă, în vreme ce fasciculul de lumină al lanternei începu 
să scadă. Maggie strigă până răguşi, zbierând cu toată forța 
plămânilor ei, refuzând să se lase în voia fricii care-i 
paralizase mintea, şi anume că nu-şi va mai vedea niciodată 
fiica. Munţii întunecaţi îşi înălțau vârfurile în jurul ei, iar 
canioanele adânci se deschideau de-o parte şi de alta a cărării 
de lângă creastă. 

Cu ochii minţii, Maggie o revăzu pe fiica sa aşa cum o 
văzuse prima dată, cu fața roşie şi țipând în vreme ce era 
adusă pe lume. Apoi o altă imagine, a petrecerii organizate 
la aniversarea vârstei de doi ani, unde invitatul de onoare 
fusese plasat cu plăcere de cele două mânuţe dolofane în 
mijlocul tortului ei, în vreme Mary Theresa râdea şi flirta 
scandalos cu Dean... 

— Mamă! Aici! Vocea era slabă. 

— Becca! Maggie se opri brusc, lacrimi de uşurare 
umplându-i ochii, în timp ce se ridică în scările şeii, învârtind 
lanterna cât mai sus posibil, creând cel mai larg arc peste 
zona respectivă. Unde eşti? La naiba, nu vedea nimic! 

— Mamă! Ajută-mă. 

Thane apăru lângă ea, ochii lui lucind în întuneric. El 
aţinti fasciculul de lumină spre desişuri. 

— Becca. Nu te pot vedea, strigă Maggie. 

— Aici, lângă ciot... 

Localizând sunetul, Thane îşi îndreptă lanterna spre 
rămăşiţele crestate a ceea ce odată fusese un pin, la vreo 
douăzeci de metri dincolo de potecă. Focul retezase copacul, 
lăsând doar un ciot zdrențuit şi înnegrit. Cea care stătea 
sprijinită de scoarța pârjolită era Becca, cu fața palidă şi trasă, 

cu părul negru căzut peste ochi, fluturând o mână pentru a-i 
atrage atenţia lui Maggie. 

Cu inima-n gât, în timp ce adrenalina îi alerga prin 
vene, Maggie se dădu jos de pe cal şi parcurse în fugă distanța 
aceea scurtă, peste drumul accidentat, cu ajutorul unor 
picioare care amenințau să o lase. 

— Oh, Dumnezeule, Becca, ce s-a întâmplat? Eşti rănită. 
Ajunsă lângă Becca, se prăbuşi în genunchi, recunoscătoare 
că Becca era vie. 

— Nemernicul de Jasper m-a trântit. Ochii Beccăi erau 
întunecați. Furioşi. Sprâncenele ei formară o singură linie. 
Dar dincolo de furie exista o insinuare a groazei, iar urmele 
lacrimilor, care-i brăzdau obrajii, nu ascundeau adevăratele 
sale sentimente. Dinţii îi clănțăneau, iar ea tremura. S-a 
speriat fără motiv. Fără nici cel mai mic şi afurisit motiv. 

— Eşti bine? întrebă Maggie, observând zgârieturile şi 
petele de pe obrajii şi de pe coatele Beccăi. Thane, ținând 
încă lanterna în aşa fel ca fasciculul ei să lumineze zona din 
jurul Beccăi, aduse calul său ceva mai aproape. 

— Mdda... Nuu... e ... e vorba de glezna mea. 

— Lasă-mă să văd. Maggie trase uşor cizma Beccăi care, 
după ce scoase un scâncet de durere, îşi muşcă buza. Glezna 
Beccăi era umflată. 

— Nu ştiu ce i s-a întâmplat lui Jasper, bodogăni Becca. 
Sper că s-a rătăcit pe vecie şi că or să-l mănânce coioţii. 

— Cu atât mai rău, zise Maggie, aprope zâmbind. El s-a 
întors deja. 

— Închipuie-ţi, fornăi Becca, înfuriată pe cal, pe mama 
sa şi pe lume, în general. Dacă aş fi în locul tău, l-aş vinde 
drept hrană pentru câini. 

— O să mă gândesc la asta, fu Maggie de acord, cu 
toate că nu intenționa să facă nimic de genul acesta. Pur şi 
simplu, nu avea dispoziția necesară pentru a se certa, iar 
Becca părea mai furiosă decât oricând. 

~ El cine este? întrebă Becca, ridicând unul dintre braţe 
deasupra ochilor, umbrindu-şi fruntea, în vreme ce strâmbă 
din nas, văzându-l pe Thane, care descălecase, iar acum căuta 
în sac. 

— El e... Cum să-i explice? Şi de ce? E un prieten, zise 
ea, cu limba împiedicându-se în minciună. Maggie se uită 
peste umăr la motivul confuziei fiicei ei şi, pentru o fracțiune 
de secundă, rămase privindu-l. Un bărbat înalt, care ţinea în 
mână hățurile calului său, având o statură impozantă. Umeri 
laţi, şoldurile şi talia înguste. Bărbatul îşi purta senzualitatea, 
ca şi cum nu ar fi ştiut că aceasta există. 

Nu era vorba că ei i-ar fi păsat. Nu-i mai păsa. 

— Becca, el este Thane Walker. 

— Oh. Thane? Nu eşti... 

— Soţul mătuşii tale, interveni el. Cu mult timp în urmă. 
Îmi pare bine să te cunosc. El îi dădu lui Maggie o pătură. 

— Mda, exact. Şi mie, zise ea, dar tonul îi era lipsit de 
sinceritate. 

— Hai să ne uităm puțin la tine, zise Maggie. Ignorându-l 
pe Thane, ea aşeză o pătură pe umerii Beccăi, atingându-i 
apoi uşor glezna. 

— Auuu. Fii atentă. Becca se retrase cu o mișcare abilă, 
respirând şuierător, în vreme ce o bufniță strigă uşor 
dintr-unul din pinii-vizuină care se înălța deasupra lor. Iisuse, 
mamă. 

— Încercam doar să te ajut. 

— Omorându-mă? o acuză Becca. 

Maggie se răsuci pe călcâie, spunându-şi că dispoziția 
proastă a Beccăi era un semn bun. Dacă era supărată, însemna 
că nu era atât de prav rănită. 

— Nu încerc să-ți fac rău, scumpo. 

— Mda, da. Ştiu. Becca dădu la iveală un surâs slab ce 
dispăru la fel de repede cum apăruse. 

Thane se ghemui lângă mamă şi fiică. Fixând-o pe 
Becca cu privirea sa calmă, el întrebă: 

— Crezi că poți călări? 

Becca, adoptând o expresie precaută, aprobă uşor din 
cap, în vreme ce-l măsură de sus în jos. 

— Perfect. Balansându-se pe un genunchi, el o instrui 
să-şi strecoare brațul după gâtul lui. Imediat ce ea o făcu, el 
strecură un braţ sub genunchii ei. Ţine-te! Ca și cum nu ar fi 
cântărit mai nimic, el o ridică pe Becca ducând-o, înfăşurată 
în pătură, până la calul lui. O parte a ființei lui Maggie nu 
voia să aibă deloc de-a face cu Thane Walker, obiectând la 
faptul că îi atinge fiica, o parte care o făcea să fie al naibii de 
nervoasă, dar ea îşi muşcă limba, amintindu-și că, deşi el se 
afla aici pentru un alt motiv, o ajutase să o localizeze pe 
Becca. Şi asta însemna ceva. 

Cu mai multă delicateţe decât l-ar fi crezut Maggie în 
stare, el o ajută pe Becca să se aşeze pe spinarea căluțului. 
Ea dădu drumul unui strigăt în timp ce se așeza în şa, ținându-şi 
respiraţia. Barkley, ascuns undeva în întuneric, mârâi, iar calul 
se fâțâi nervos. 

— În regulă? întrebă Thane, odată ce ea fu călare. 

— Cred... cred că da. Dar era palidă ca moartea. 

— Bravo. Tine-te de oblâncul șeii. El îi așeză mâinile 
peste el. Şi să mă anunți când vei ameți. Nu vreau să cazi. 

— Nu voi cădea. Cu mult curaj, ea îşi îndepărtă părul 
de pe ochi. 

— Becca, eşti sigură că ai să te descurci? întrebă Maggie. 

— Trebuie. Ea îşi îndreptă umerii înguști. 

Thane bătu ușor gâtul animalului, privind în sus, spre 
fiica lui Maggie. 

— Să-mi spui când vrei să te odihnești. 

— Aşa voi face, promise Becca. 

— O să te ajut. Folosindu-se de lumina palidă a lanternei 

sale, Thane pomi să-l conducă pe căluţ în josul dealului. 
Maggie îi urmă călare, trimițând către ceruri o rugă de 
recunoştinţă, fiindcă fiica sa era nevătămată. 

Nu conta că Thane Walker era implicat. 

Sau cel puţin aşa încerca ea să se convingă. 


— O să supravieţuiască. Doctorița, o femeie mignonă, 
purtând un halat de laborator cu trei numere mai mare şi un 
ecuson pe care se putea citi: Penny Cranston, medic, se uită 
fix la Maggie peste partea de sus a uneia dintre lentilele 
ochelarilor ce amenințau să alunece de pe nasul ei scurt şi 
drept. 

— Glezna e luxată, dar nu foarte rău. M-am uitat la 
radiografii. După câte observ, nu e nimic rupt. Oricum, ca 5ă 
fim prevăzători, o să le arăt unui specialist, în caz că mi-a 
scăpat ceva. 

— Mulţumesc. Maggie era ușurată. Ea condusese mai 
mult de o oră până la o clinică cu program de noapte din 
Lewiston pentru a descoperi dacă Becca, cu toate că avea 
vânătăi, zpârieturi şi mândria rănită, va fi bine. Sub lumina 
orbitoare a becurilor aflate deasupra capului ei, Becca părea 
micuță și palidă, cu ochii larg deschişi şi cu zgârieturile acelea 
roşii, dar nu adânci pe piele. Murdăna fusese curățată de pe 
faţa şi de pe mâinile ei şi, una peste alta, în afara nodului 
acela albăstrui din jurul gleznei sale, fata părea în regulă. 

— Deci, doctorița Cranston îşi aținti din nou privirea asupra 
pacientei sale, o vreme trebuie să foloseşti nişte cârje, poate o 
săptămână-două, până trece durerea. O să-ți scriu o rețetă pentru 
următoarele două zile. Vreau să te odihnești, să ţii piciorul 
sus şi să pui gheaţă pe el timp de patruzeci și opt de ore. 

— Deci, fără şcoală, nu-i aşa? întrebă Becca entuzias- 
mată. 

— Ei bine... Cred că te vei putea întoarce la cursuri. 

Poate nu în următoarele două zile, dar cred că te poţi întoarce. 
Ea îi făcu Beccăi cu ochiul, aceasta dându-şi teatral ochii 
peste cap. Cu ajutorul lui Maggie, se îndreptară șontâc-şontâc 
spre Jeepul vechi, o altă sursă de iritare pentru fata ei, care 
nu pricepea de ce trebuia să schimbi un BMW cât se poate 
de bun pe un vehicul plin de găuri, cu patru viteze, care avea 
apărătoarea dreaptă înfundată. 

Odată ajunse în Jeep, Becca îşi împinse cât mai în spate 
posibil scaunul şi închise ochii. 

— De ce se află tipul ăsta, Thane, la noi în casă? întrebă 
ea, în vreme ce Maggie scoase mașina din parcare şi o porni 
către est. Era aproape miezul nopţii, iar norii îşi făcuseră 
apariţia, acoperind luna şi stelele. În vreme ce luminile 
Lewistonului începură a se estompa în urma lor, întunericul 
nopţii părea să le învăluie.. 

Maggie deschise radioul, găsi un post cu muzică coun- 
try-westem şi recunoscu un acord al lui Garth Brooks. 

— EI se află aici pentru că are o problemă cu mătuşa 
Mary, zise Maggie, abținându-se să spună mai mult înainte 
de a şti cu certitudine ce se întâmplase cu Mary Theresa. 

— Vrei să spui cu Marchiza, preciză Becca, vocea ei 
adoptând un ton fonfăit. 

— Eu încă mă gândesc la ea ca la Mary Theresa. Așa 
voi face întotdeauna. 

— Şi-a schimbat numele cu mulți ani în urmă. Fără a-şi 
ridica capul, Becca se răsuci, uitându-se în ochii mamei ei. 
Ai putea cel puţin să i-l respecţi. 

Becca nu avea cum să o provoace. 

— Vechile obiceiuri sunt greu de înlăturat. 

— Nu şi dacă încerci, mamă. 

— Las-o baltă. 

— Deci, ce s-a întâmplat cu Marchiza? 

— Nu ştiu, zise Maggie, cu sinceritate. Ea se mută mai 

jos pentru a avea un unghi mai clar, urmărind lanternele din 
spatele unui automobil ce clipeau pe marginea drumului, ceva 
mai în față. A dispărut. 

— Şi? Uneori, ea o ia pur şi simplu din loc. 

— Ştiu. Maggie trebuia să se aline cu faptul că sora ei 
era o călătoare și că, în trecut, mai dispăruse preţ de câteva 
zile. Dar de data aceasta era altceva. De data asta era implicată 
poliția. Iar Thane Walker, primul soț al lui Mary Theresa, o 
aştepta pe Maggie la ea acasă. Nimeni nu părea să știe unde 
este. Nimeni. 

— Nu o învinovăţi. Multe dintre persoanele faimoase 
simt nevoia să evadeze. 

— Asta e adevărat. 

Maggie simţise cum sora ei se îndepărtase din ce în ce 
mai mult, devenise din ce în ce mai distantă cu trecerea 
lunilor, însă ea își înfrunta propriile probleme, așteptând ca 
Mary Theresa să revină cu picioarele pe pământ. În trecut, 
lucrul acesta se întâmplase întotdeauna. 

Însă de data aceasta era altfel. 

Ea nu putea să-i spună Beccăi adevărul — în fine, nu în 
întregime; nu până ce ea nu avea să-şi dea seama cu 
certitudine ce se petrecea cu ea însăşi. 

— E frig aici, se plânse Becca, iar Maggie reglă 
termostatul. Era adevărat, iama stătea să vină, şi în vreme ce 
Jeepul înainta tot mai sus pe munte, temperatura scădea. 
Căldura se regla doar în două feluri — fierbinte precum Hades, 
ori rece ca moartea. La alegerea ta. Ea optase pentru Hades, în 
vreme ce Becca părea să creadă că era pe punctul de a degera. 

— În concluzie, tocmai te pregăteai să-mi spui de ce 
bărbatul acesta, Thane, stă pe aici? întrebă ea, deschizând 
doar un ochi şi privind-o fix pe Maggie, ale cărei mâini se 
crispaseră pe volan. El şi Marchiza au divorțat de multă 
vreme. 

— Bănuiesc că pur şi simplu îşi face griji pentru ea. 
Maggie aprobă, preferând să nu stăruie asupra lui Thane sau 
a motivelor sale pentru care se afla în Idaho. 

— Nu cred că-l simpatizezi. 

— Nu. Cel puţin asta nu era o minciună. La o intersecţie 
a drumului, ea o coti către sud. Terenul era denivelat. El a 
crezut că îi pot spune unde se află Mary... Marchiza. 

— De ce? întrebă ea, căzând pe gânduri. E încă 
îndrăgostit de ea? 

Fără îndoială. Nu erau cu toţii? 

— Nu ştiu, zise Maggie, refuzând să ia seama la durerea 
ce apăruse în inima ei în clipa când își amintise de trădarea 
lui şi refuzând să înfiereze înşelăciunea provocată de Mary 
Theresa. 

— El ne aşteaptă acasă? 

— Cred că da. S-a dus să răcorească caii şi să-i lege. 

Becca căscă şi oftă. 

— O să stea peste noapte? 

Maggie respiră precipitat. 

— Nu. Era categorică. 

— Atunci unde? 

Bună întrebare, reflectă Maggie cu sarcasm, o întrebare 
asupra căreia ea nu avea să stăruie. Chiar dacă va veni 
Apocalipsa, ori o mare inundație, Thane Walker nu va rămâne 
sub acoperişul ei. 


Thane îl bătu pe Diablo cu palma peste crupa bălțată, 
stinse luminile din hambar și ieşi afară, în noapte. Norii erau 
adunaţi deasupra lunii, iar vântul îi selectase, aducând odată 
cu ei şi primii fulgi de zăpadă. Ridicându-și gulerul, Thane 
o pomi spre cabana mică pe care Maggie o numea casă, 
dorindu-şi să se fi aflat în oricare altă parte. Să o revadă 
fusese o greșeală — una mare. Dar era prea târziu să mai stea 
pe gânduri. Prea târziu dintr-o mulțime de motive. 

Se opri lângă camioneta sa, căută în buzunarul de la 
piept al hainei şi descoperi un pachet de ţigări şifonat. Îi mai 
rămâsese o singură țigară Marlboro, ultimul lui fum dacă 
avea să cedeze şi să o aprindă. Renunțase de câteva luni bune, 
hotărât ca acea cutie de țigări cu filtru pe care o cumpărase 
în luna septembrie să fie ultima. Țigara asta singuratică era 
tot ce-i mai rămăsese. 

Revăzând-o pe Maggie, atingând-o, adulmecând acel 
parfum special care persista pe pielea ei, readusese la viaţă 
amintiri pe care el încercase al naibii de mult să le reprime. 

Eșuase. În mod lamentabil. Odată ce barajul aducerilor 
lui aminte începuse să cedeze, nu putuse opri torentul de 
emoţii şi de imagini care se ciocneau în mintea lui. Îşi aminti 
prima dată când pusese ochii pe ea, o puştoaică de liceu, 
îmbrăcată în nişte jeanşi tăiați, o bluză din bumbac, având şi 
pistrui. Ochii ei erau mari şi verzi, pomeţii obrajilor ridicaţi, 
iar zâmbetul mai strălucitor decât oricare altul văzut de el 
vreodată. 

Iar ea nu-i acordase nici măcar o zi. 

El sesizase că în ea exista mult mai mult decât o spunea 
privirea, o tristeţe neliniştită pe care încerca din răsputeri să 
o ascundă. Ea fusese o provocare, prima femeie pe care fusese 
nevoit să o urmărească ani de zile. 

O dorise din clipa în care ea îi întorsese spatele, cu 
acea clătinare neglijentă a buclelor de culoarea mahonului, 
strânse într-o obraznică coadă de cal, şi se îndepărtase. 
Lucrurile nu se schimbaseră prea mult de atunci. 

După ce fusese astăzi alături de ea, era pe jumătate 
convins că aceasta era noaptea în care avea nevoie să tragă 
acel ultim fum, însă îndesă ţigara, împingând pachetul la loc 
în buzunar. Fără îndoială, va avea mai târziu nevoie de un 
fum. 

El verifică ceasul, imaginându-şi că avea la dispoziţie 

cel puţin o oră până la sosirea lui Maggie. Poate două. Simțind 
cum fulgii îi ating ceafa, el se îndreptă spre verandă. Ajuns 
la uşă, îşi scoase cizmele. Deschise ușa, ignorând un mârâit 
de avertizare venit din partea bătrânului şi infirmului câine 
ciobănesc ce stătea întins pe un covor zdrenţuit, lângă un 
balansoar vechi. 

— Nu voi strica nimic, i se adresă el potăii. 

Cercetă cu privirea cabana confortabilă, cu cele cinci 
cămăruţe, cu pereţii din pin, vopsiți în galben. Apoi scoase o 
pereche de mănuși din buzunarul de la spate, le trase peste 
degete şi fără să mai stea pe gânduri, zbură în partea din 
fund a coridorului, spre dormitorul lui Maggie. 

Se opri în dreptul uşii, simțind un mic junghi de 
vinovăţie, pe care-l alungă în timp ce intra. Încăperea părea 
înghesuită din pricina patului ei dublu, a dulapului pentru 
haine şi a biroului care era împins sub ferestrele din colț. 

În aer persista aroma parfumului lui Maggie, iar el 
trebui să-şi reamintească faptul că era în misiune; nu putea 
să-și abată atenţia. Potrivit bătrânului ceas cu alarmă, așezat 
pe măsuța din apropiere, îi rămânea timp doar pentru ceea 
ce avea de îndeplinit. 

Înainte de dezlănţuirea infernului. 

Thane aştepta în balansoarul aflat pe verandă. 
Înfăşurat într-o haină din piele de oaie, cu un călcâi încălțat 
în cizmă, proptit pe un genunchi îmbrăcat în jeans, el se 
desluşea în noapte, legănându-se în timp ce vântul bătea de-a 

curmezişul văii. Barkley, dezertor cum era, sta întins cuminte 
lângă uşă. 

Maggie opri motorul, stinse farurile şi radioul, 
spunându-şi că nervii ei erau întinşi din pricina accidentului 
Beccăi şi a dispariţiei lui Mary Theresa. Nu avea nimic de-a 
face cu Thane şi cu sexualitatea ei înnăscută şi pământeană. 
Niciuna. Era doar obosită. Nu avea legătură cu bărbatul care 
venise la ea. Fusese o nebună. Thane Walker era doar un 
bărbat, și încă unul mincinos. 

Thane se ridică în picioare, iar silueta lui se profila 
masivă în lumina de pe verandă. Bărbat din cap până în 
picioare. Şi periculos. Picioare lungi într-o pereche de jeanși 
ponosiţi și un torace care era suficient de lat pentru a fi 
interersant. 

Numai muşchi. 

Grozav. 

Fizicul lui era ultimul lucru pe care ea ar fi trebuit să îl 
observe. 

— A trecut prea mult, mormăi ea. Prea multe luni fără 
un bărbat. 

— Ce? Becca se ridică. 

— Nimic, scumpo. Am ajuns acasă. Punându-şi cheile 
în buzunar, ea o atinse pe Becca pe umăr, mutându-și privirea 
de la sexualitatea întunecată a bărbatului în care ea nu avea 
încredere, bărbatul care îi furase inima doar pentru a i-o 
frânge. 

Becca clipi şi își alungă somnul, în vreme ce fulgii de 
nea loveau parbrizul, adunându-se pe ştergătoare. Ea privi 
către cabană, ale cărei lumini străluceau în noaptea rece. Ea 
îşi dădu ochii peste cap ostentativ. 

- Îngrozitor. 

— Îţi aduc cârjele. 

— Nu am nevoie de ele. 

— Sigur că ai. Deschizând uşa cu umărul, Maggie îşi 
scoase capul în rafalele de zăpadă, cobori şi se îndreptă către 
partea din spate a Jeepului. Dincolo de zgomotul produs de 
vânt, ea auzi pietrişul scârțâind sub paşii lui Thane. Inima ei 
începu să bată mai repede. Stai locului, o admonestă ea. 

Nici măcar nu te gândi la el. 

— Cum se simte? întrebă el, scoțând cârjele din 
portbagaj. 

— O să fie bine. Doctoriţa crede că e doar o entorsă. Nu 
una gravă. 

— Bun. El părea ușurat. Ca şi cum îi păsa. Ce glumă. 
Maggie nu avea de gând să cadă în cursa asta. Nu când cel 
implicat era Thane Walker. Dar în timp ce trântea portiera 
portbgajului, îl zări cum o ajuta pe Becca să coboare din 
Jeep. În loc să o forţeze să folosească cârjele, el o ridică şi, 
adăpostindu-i trupul împotriva frigului, o purtă uşor de-a 
lungul terenului acoperit cu zăpadă, până în dreptul casei. În 
inima lui Maggie apăru un nebine-venit junghi al iertării. 

— Nu te lăsa păcălită, se avertiză ea, în vreme ce apucă 
cârjele pe care el le lăsase sprijinite de una dintre apărătoare 
şi alergă spre verandă unde Thane, ținând-o strâns pe Becca, 
aşteptă până ce ea deschise uşa. E] o duse înăuntru pe Becca. 

Dosul lui Barkley se băţâia înnebunit, iar el, pe cele 
trei picioare zdravene, tropăi către ușa închisă, înainte ca 
Maggie să apuce clanţa și să intre înăuntru. 

— Trădătorule, îi spuse ea câinelui. Bătrânul Barkley 
nici măcar nu avu decenţa de a părea abătut. Ai devenit un 
grozav câine de pază. 

Odată intrată, ea o porni spre coridor. 

— Ar trebui să meargă direct în pat..., începu Maggie să 
dea indicații, dar Thane o căra deja pe Becca în direcția 
potrivită. Clătinând în continuare cârjele acelea blestemate, 

Maggie mărşălui către dormitor, urmărindu-l pe Thane cum 
o aşeza pe fiica ei pe patul pentru o singură persoană, aflat în 
colţul haosului pe care Becca îl numea cămin. Ea se 
detensionă puţin, observând cât de uşor o aşeza el pe fiica ei 
pe cuvertura aceea veche, reamintindu-și că indiferent ce 
făcea Thane, lucrul era pur şi simplu o acțiune. Fl se afla 
aici cu un scop, iar acesta avea legătură cu Mary Theresa. 

Mary Theresa. 

Groaza o atacă din nou pe Maggie. 

Oare unde era ea? Ce însemna acea rugă oribilă și 
dureroasă pe care ea o auzise mai devreme? Oare Mary 
Theresa încercase să o contacteze sau totul fusese doar în 
mintea ei, o lumină puternică în univers, o coincidență 
datorată faptului că avusese veşti de la sora ei după atâtea 
luni de tăcere? 

Pielea brațelor ei se făcu ca de găină, în vreme ce puse 
cârjele într-un colț, lângă bibliotecă. Deschise apoi un coş şi 
scoase încă două perne pentru a le pune sub piciorul Beccăi. 
Ca şi cum ar fi sesizat că mama şi fiica ar trebui să rămână 
singure, Thane îi făcu Beccăi cu ochiul, fluieră către câine şi 
se strecură afară din încăpere. 

— Să-ţi aduc ceva? întrebă Maggie, trăgând de capetele 
cuverturii vechi pe care o cumpărase de la o licitaţie cu ani 
în urmă. Pe măsuţă, veioza de lavă a Beccăi trimitea o 
strălucire albastră deosebită. 

— Nuuu. Ochii Beccăi începură să se închidă. Postere 
ale unor idoli adolescenţi împodobeau pereții, iar covoarele 
alunecoase de pe podea erau acoperite cu produse pentru 
machiaj, CD-uri, reviste şi animăluţe care îi rămăseseră din 
anii copilăriei. 

— Nici măcar o ceaşcă cu cacao caldă? Maggie se aplecă 
deasupra patului, prinsă între dorinţa de a îndepărta din ochii 
fiicei ei şuviţele umede de păr şi conştientizarea faptului că 

era mult mai bine să o lase singură. Ea avea tendinţa de a o 
cocoloşi. Becca ura lucrul acesta. Sau îți aduc puţină tocană 
— e puţin cam arsă, dar... 

Dându-şi ochii peste cap, Becca oftă zgomotos. 

— Am spus că nu vreau nimic. 

Maggie recepționă mesajul. 

— Uite ce e, voiam doar să fiu de folos, bine? Am să 
iau punga cu gheaţă şi am s-o aduc înapoi. Dacă mai ai nevoie 
de ceva, e de ajuns să-mi spui. 

Becca nu răspunse, şi Maggie îşi ținu gura. În ultima 
vreme, ea şi fiica ei fuseseră implicate într-un soi de bătălie 
pe care nu o înţelegea. Bineînţeles că Becca o învinovăţea 
pentru faptul că o dezrădăcinase în ultimul an de liceu, 
aducând-o „în mijlocul unui loc pustiu şi oribil unde trăiau 
doar ratații“. În fine, cu atât mai rău. Mutarea în locul acesta 
fusese pur și simplu la recomandarea doctorului. Cel puţin 
în opinia lui Maggie. 

Numărând în gând până la zece şi chiar până la 
douăzeci, atunci când nu se putea calma, ea ieşi rapid din 
camera Beccăi, parcurse coridorul scurt spre bucătărie, unde 
găsi o pungă marca Ziploc şi nişte prosoape pentru mâini. 
Conductele vechi scârțâiră, în vreme ce ea dădu drumul la 
apa caldă, așteptând şi aşteptând până aceasta deveni 
fierbinte. Luând un ciocan din sertarul cu flecuşteţe, ea puse 
cuburile de gheaţă într-o pungă, spărgându-le în bucăți mai 
mici. 

Thane, cu bătrânul ciobănesc pe urmele lui, se duse 
afară şi se întoarse cu un braţ plin de lemne pentru foc. Umerii 
hainei lui erau înnegriţi din pricina zăpezii topite, iar părul îi 
era ud. Ea încercă să nu observe, continuând să lovească în 
punga cu gheaţă. 

— Iisuse, Maggie, deja ai omorât-o. El aruncă lemnele 
pentru foc într-un coş aflat lângă cămin. 

— Foarte nostim. Ea nu era deloc amuzată şi lovi încă o 
dată cu ciocanul peste punga de plastic pentru a obţine un 
volum corespunzător al gheții. În vreme ce el stivui lemnele 
peste un buştean greu, aflat ceva mai în spate, ea aruncă 
bucăţile de gheaţă într-o pungă şi o porni, ducând şi prosoa- 
pele fierbinţi, de-a lungul coridorului. Becca stătea cu faţa la 
perete şi se prefăcea că doarme. 

— S-ar putea să fie puţin cam rece, zise Maggie, fără a 
fi derutată de atitudinea fiicei sale. Uşor, ea puse punga cu 
gheaţă pe piciorul Beccăi. 

— Auuu. Becca tresări. Ochii ei se deschiseră larg. Chiar 
nu poți să mă laşi în pace? 

— Doctoriţa a spus că... 

— Nu-mi pasă. Nu o vreau, bine? 

— Nu, nu e bine, Rebecca, zise Maggie, revenind la 
numele de botez al fiicei ei, aşa cum proceda atunci când era 
furioasă. Las-o acolo. Şi uite nişte cârpe cu care să o şterpi. 
Ea lăsă cârpele calde şi ude pe noptieră, aşezate peste o pungă 
din hârtie. 

— Dumnezeule, mamă, dă-mi pace, vrei? 

— Fă ce ţi-a spus medicul, în regulă? 

— Bine. Becca închise ochii din nou, iar Maggie în loc 
să pornească o dispută pe care niciuna dintre ele nu ar fi 
câștigat-o, stinse lumina. Capul începu să-i bubuie la modul 
cel mai serios. Inspirând adânc, se îndreptă spre living pentru 
a-l înfrunta pe Thane. 

Vechea zicală cu dacă nu e ceva, e altceva, cu siguranță 
că era valabilă în seara asta. În sufragerie, focul trosnea. 
Luminile se jucau pe pereţii vechi din lemn, făcându-i să 
pară şi mai galbeni ca înainte, iar mirosul de lemn ars umplea 
încăperea mică. 

În cele câteva luni de când se afla aici, Maggie ajunsese 
să iubească căsuţa cuibărită la poalele acestor dealuri râpoase 

din Idaho. O parte din ea realiza faptul că fugea de propriile 
ei probleme, care în cele din urmă aveau să o acapareze, dar 
pentru moment se simţea bine şi în siguranță la sute de 
kilometri depărtare de L.A. În siguranță față de acuzaţii. În 
siguranţă în fața durerii şi a vinovăţiei care uneori își făceau 
apariţia chiar şi aici, ascunzându-se adânc în locuri umbrite, 
pregătite să atace atunci când ea se aştepta mai puţin. 

Thane, cu mâinile vârâte în buzunarele de la spate, îşi 
ridică bărbia întrebător. 

— Cum a mers? 

— La fel ca întotdeauna. Nu sunt în stare s-o înţeleg, iar 
ea e doar o biată victimă. Odată ce cuvintele fură rostite, ea 
regretă. Numai fiindcă nervii ei erau fragili, ea nu trebuie 
să-şi critice unicul său copil. Îmi pare rău. Nu asta 
intenționam să spun. Ea are dureri mari, și încearcă să 
adoarmă. 

— Şi îţi face ție greutăți. 

Maggie se crispă. Una era să se plângă ea de Becca, şi 
cu totul altceva era ca un străin să facă un asemenea 
comentariu. Cu teoria merge. Mă descurc. 

— Poţi? El nu părea convins, dar ea ignoră întrebările 
tăcute din privirea lui, mergând către telefon. 

Maggie formă numărul lui Mary Theresa, dar îi 
răspunse tot robotul telefonic. Stomacul ei se contractă în 
secunda în care auzi înregistrarea făcută de sora ei. Bătu cu 
depetele în receptor. La venirea tonului, ea rosti: „Bună, MT, 
e tot Maggie“. Rezemându-şi unul dintre șolduri de masa 
cea mică unde era aşezat telefonul, ea își muşcă colțul buzei, 
uitându-se în sus spre Thane care-i urmărea fiece mişcare. În 
timp ce ea îi întoarse spatele pentru puţină intimitate, ea zise: 
„Uite ce e, Mary Theresa, ştiu că am sunat mai devreme, dar 
sunt îngrijorată. Sună-mă imediat ce ajungi, bine?“ Rosti din 
nou la repezeală numărul ei de telefon, apoi închise încet, 

degetele ei persistând încă pe receptor, ca şi cum s-ar fi 
aşteptat ca telefonul să sune din clipă în clipă. 

— Nu o să sune. 

Întorcându-se din nou cu faţa către el, Maggie zise: 

—Ba da. Ea trebuie să o facă. Maggie nu putea înţelege, 
nu putea să accepte ideea că surorii ei i se întâmplase ceva. 
Poate că va dura ceva, dar ea va suna. Ea nu se va gândi la 
cealaltă alternativă. Deschise un dulap pentru a scoate de 
acolo o cană pentru cafea. Scuturând granulele în coşulețul 
coffemakerului, simți cum aceeaşi teamă întunecată, care o 
atacase mai devreme în hambar, începea să o pândească din 
nou. 

— Sper să ai dreptate. El fixă paravanul în faţa 
şemineului şi îşi descheie haina. 

— Intenţionezi să rămâi? întrebă ea, devenind brusc 
nervoasă în vreme ce umplea recipientul cu apă. 

— Pentru un timp. Ca şi cum ar fi locuit aici o viață 
întreagă, el îşi aruncă haina dincolo de paravan. 

Maggie deveni brusc vigilentă, muşchii ei încordându-se. 
Ea îi aruncă o privire peste umăr şi vărsă puţină apă pe blat. 
La naiba. Bărbatul o făcea să fie foarte agitată, era ridicol. 

— Cât de mult reprezintă „o vreme“? 

Ochii lui sclipiră, iar unul dintre colțurile gurii se ridică 
Uşor. 

— Nu-ţi face griji, Maggie, virtutea ta e în siguranță 
alături de mine. 

Ea pgâfâi, gata să rostească o replică lamentabilă, dar 
îşi muşcă limba, păstrându-şi controlul asupra acesteia. 

— Acelaşi tip şarmant ca întotdeauna, nu-i aşa, Thane? 
zise ea în bătaie de joc, pornind rapid coffemakerul şi ştergând 
surplusul de lichid cu un burete. 

— Încerc. Surâsul lui se transformă într-un zâmbet sexy, 
pe care ea ar fi vrut să i-l ştergă de pe față. Aceeaşi expresie 

semeaţă şi sigură de sine care cucerise tot atâtea inimi câte 
frânsese. 

— Ei bine, cu mine nu va funcționa. 

— Nu? întrebă el, ridicând o sprânceană, căci simţi o 
provocare. 

— Nu. Ea era fermă. 

— Perfect. Asta va simplifica lucrurile. Privirea lui 
alunecă către poliţă, insistând pentru o clipă asupra acelora 
care o prezentau pe Becca ceva mai mare, asupra fotografiei 
înrămate a celor două surori, făcută cu multă vreme în urmă, 
oprindu-se pe unica fotografie de la nuntă pe care Maggie o 
lăsase la vedere, una cu ea şi cu Dean, râzând fericiţi. Ea era 
îmbrăcată într-o rochie de nuanţa fildeșului, cu voalul 
atârnându-i şi ținea strâns florile diafane şi trandafirii roz. 
Cravata de la smochingu! lui Dean era slobodă, iar ochii plini 
de viaţă... o strălucire ce dispăruse mult prea devreme. 

Fără niciun comentariu, Thane se aşeză pe marginea 
uzată a unui fotoliu ce se afla în spate. 

— Să le simplifice? Cum? 

Zâmbetul lui dispăru şi o privi cu o intensitate care o 
făcu să-şi dorească să se întoarcă. Ea stoarse buretele 
deasupra chiuvetei, în vreme ce el spuse: 

— Trebuie să-ţi cer o favoare. 

— O favoare. Ea era pregătită să spună „nu“, să respingă 
absolut orice şi-ar fi dorit el din partea ei, fiindcă în adâncul 
sufletului ştia că el nu era un om în care să ai încredere, unul 
cu care ea să dorească a avea de-a face. Ce anume? 

— Vreau să vii cu mine înapoi în Denver, cu mașina, 
spuse el privind-o în ochi. Cred că voi avea nevoie de tine ca 
martor privind comportamentul meu. 

— Dacă nu ai fi atât de serios, aş pufni în râs. Glumeşti, 
nu? zise ea. Eu? Martor pentru fine? 

— În viaţa mea nu am fost mai serios. 

Maggie îl crezu. Expresia de pe chipul lui era una 
hotărâtă: maxilarul imobil, privirea fixă, buzele subțiri şi 
neiertătoare. Nici urmă de bărbatul care glumise cu câteva 
clipe în urmă. 

— Nu cred că îţi datorez ceva, zise ea, împăturind pânza 
şi privind tigaia care conținea tocana rece şi arsă, ignorând 
faptul că nu-i era foame, aşa cum nu-i fusese de când Thane 
revenise în existența sa. 

— Asta nu-i un fel de răsplată. 

— Atunci ce e? Ea reveni în living, aşezându-se pe brațul 
canapelei. 

— Tu ştii că nu aş ridica un deget pentru a o răni pe 
Mary Theresa. 

Inima ei se strânse de durere. O, ştia că e adevărat. Din 
secunda în care Thane pusese ochii pe mult mai seducătoarea 
ei soră, fusese copleşit. Ea bănuia că Thane nu încetase 
niciodată să o iubească pe Mary Theresa. Încetase doar să o 
iubească pe Maggie. 

— Desigur. 

— Poliţia nu ştie asta. 

Într-o secundă, ea pricepu. 

— Vrei să spui că tu nu eşti doar suspectul principal în 
dispariţia lui Mary Theresa, ci că ei chiar te consideră 
implicat. 

— Cam aşa stau lucrurile. 

Thane a fost. El mi-a făcut asta. Mesajul cifrat al lui 
Mary Theresa se ivi din nou în mintea ei, făcându-i stomacul 
să se crispeze. 

— Nu aş fi venit aici dacă nu era necesar, zise el, iar ea 
îşi dădu seama că vorbea serios. 

— Nu pot pleca aşa, pur şi simplu, începu ea. Apoi îşi 
dădu seama. Cea despre care discutau era sora ei. Sora ei 
geamănă. Persoana care îi semăna cel mai mult pe fața 

pământului. Iar ea avea probleme. Trebuie să o iau în calcul 
pe Becca şi... Ea lăsă gândurile să-şi urmeze cursul. Şi dacă 
Mary Theresa avea nevoie de ea? Coffemakerul țăcăni, iar 
ea reveni în bucătăria deschisă pentru a umple două ceşti cu 
nişte mâini care nu erau tocmai ferme. Eu... eu nu ştiu, 
recunoscu ea, ducând ceştile cu cafea fierbinte în living, ca 
apoi să-i ofere una dintre ele. La bucătărie e zahăr sau lapte... 

— O beau simplă. Mulţumesc. 

Ea îşi aminti. Nu fiindcă şi-ar fi dorit. Niciodată. Se 
așeză pe un colţ al canapelei şi îşi aşeză picioarele deasupra 
pemiţelor. 

— Spune-mi mai exact ce anume vrei să fac? Poate dacă 
auzea ce anume voia el, va înțelege mult mai bine situaţia. 

— Nu ştiu ce s-a întâmplat cu Mary Theresa sau 
Marchiza, sau cum vrei să o numeşti, recunoscu el. Nimeni 
nu pare să ştie. Unii cred că a fost răpită; s-a vorbit chiar 
despre crimă, ştii asta. 

Maggie aprobă în tăcere. 

— Apoi mai sunt cei care cred că e vorba de un soi de 
cascadorie publică sau că ea a plecat pur şi simplu pentru că 
presiunea era prea mare, iar ea avea nevoie de puțină linişte. 
El luă o înghiţitură de cafea, studie lichidul întunecat şi se 
încruntă: Cu toate astea, nu prea sunt convins că aşa stau 
lucrurile. 

— De ce nu? 

— Fiindcă ori de câte ori lupta pentru existenţă se 
dovedea a fi prea stresantă pentru ea sau ratingurile show-ului 
ei începeau să scadă, sau ultimul ei amant pleca în excursie, 
sau simţea nevoia să plece departe de viaţa în stil mare pe 
care o ducea, ea apărea la ferma mea. 

— Ferma ta? repetă Maggie, prostită. Ea credea că Mary 
Theresa nu-l mai văzuse pe Thane din momentul divorțului. 
Sora ei nu-i mărturisise niciodată că îşi petrecea timpul alături 
de fostul ei soţ. 

— Uneori, la ferma din California, alteori, la cea de 
lângă Cheyenne. Aşezându-şi ceaşca pe pervazul ferestrei, 
el îşi odihni braţele pe genunchi. Uneori, mă aflam acolo, 
însă de multe ori nu eram. 

— Eu... eu nu am ştiut niciodată nici măcar că te-a văzut, 
zise Maggie, dându-și seama pentru prima dată cât de puține 
lucruri înțelegea în ceea ce o privea pe femeia care era sora 
ei geamănă. Era ca şi cum în secunda în care Mary Theresa 
îşi schimbase numele în Marchiza, legăturile cu familia se 
încordaseră. 

Ochii lui erau la fel de reci precum Oceanul Arctic. 

— Sunt multe lucruri pe care nu le ştii despre sora ta, 
Maggie. El se ridică şi rămase privind în noapte. Imaginea 
lui, distorsionată în ochiurile reci de geam, era una palidă şi 
exprima o hotărâre calmă. Ea ştia din experienţă că Thane 
Walker era tot atât de încăpâţânat, pe cât era de sexy. 

Telefonul țârâi şi Maggie tresări, gata-gata să-şi verse 
cafeaua în poală. La al doilea țârâit ea apucă receptorul, 
simțind cum inima-i bubuia în piept. Poate că Mary Theresa 
recepționase în sfârşit mesajele ei. 

— Alo? 

— Maggie? Sunt Connie. 

Moralul ridicat al lui Maggie se prăbuşi. Recunoscând 
vocea cumnatei sale, se pregăti pentru alte veşti proaste. 

— Bună. 

— Ştiu că te întrebi de ce sun atât de târziu, aşa că voi 
trece direct la subiect. Am auzit că Marchiza a dispărut. Am 
un prieten în Denver care ştie că suntem rude. În fine, într-un 
fel. Oricum, ştiu... ştiu că e ciudat, dar am vrut să sun ca să 
văd dacă tu şi Becca sunteţi bine. 

De parcă ți-ar păsa. 

— Suntem bine, minţi Maggie. 

— Ei bine, bravo. Bravo. Eu, una, voiam să-mi ofer 

ajutorul. Oh, ştiu că în trecut ne-am certat şi că încă o mai 
facem. Dar Becca e totuşi nepoata mea, fir-ar să fie, şi îmi 
pasă de ceea ce se petrece cu ea. 

Sau de ce se întâmplă cu partea ei de moştenire. 

— Mulţumesc, rosti Maggie fără prea multă căldură. 

— Ai veşti de la Marchiză? 

— Nu. Nu a sunat. 

— Oh. Nu... nu ştiu ce să spun. Dar crede-mă, dacă pot 
fi de vreun folos, e suficient să mă anunți. 

— Aşa voi face, minți Maggie şi închise. 

Becca, aflată în camera sa, aştepta să audă clicul, ca 
abia apoi să pună receptorul la locul său. Prin pereții subțiri 
ai cabanei, ascultase cea mai mare parte a conversaţiei dintre 
ea şi Thane Walker, primul soț al Marchizei. În clipa când 
telefonul sunase, ea îl ridicase, dar înainte să poată răspunde, 
mama ei începuse să vorbească. 

Din ce pusese cap la cap, Marchiza dispăruse, nimeni 
nu ştia de ce, dar Thane dorea ca mama ei să plece cu el la 
Denver. Mama ei îşi fâcea griji pentru sora sa. Becca surâse 
în întuneric. Ea nu-şi făcea griji pentru Marchiză. Marchiza 
era mult prea frumoasă şi deşteaptă, mult prea celebră pentru 
a intra într-o adevărată belea. 

Becca urmări particulele albastre ce se ridicau încet în 
jurul veiozei sale din lavă. Îi plăcea că Thane încerca să o 
convingă pe mama ei să plece la Denver, În realitate, chestia 
asta era perfectă. Dacă avea să procedeze cum trebuie, va fi 
în stare să o convingă pe mama ei să-i permită să-şi viziteze 
verişoara din L.A. Nu se oferise mătuşa Connie să le ajute, 
indiferent cum? 

Pentru prima dată după multă vreme, Becca simţi o rază 
de speranță. Poate că exista o şansă ca ea să scape de orașul 
acesta pierdut şi nenorocit pe care mama ei îl considera un 
paradis. În opinia Beccăi, Settler’s Ridge, Idaho, era o groapă. 

* 

— Măcar pgândeşte-te, îi zise Thane, în vreme ce îşi 
îmbrăca haina. El o urmări, în timp ce pe chipul lui Maggie 
trecu o gamă de emoții, simți o senzație de satisfacție, ştiind 
că ea avea să accepte, dar şi o ezitare de o secundă, un grăunte 
de vinovăție ce-i încercă conştiinţa. 

— Nu sunt sigură. Ea se uită din nou spre telefon, ca şi 
cum Marchiza urma să sune. Dar asta nu avea să se întâmple. 

— O să mă întorc mâine de dimineaţă. El se îndreptă 
către uşă, observând ezitarea din privirea ei. Maggie nu ştia 
dacă să-l invite să rămână sau nu. Nu conta. El nu-şi va 
petrece noaptea aici. Poţi să mă anunți. În timp ce ieşi pe 
uşă, o pală de vânt trecu prin el precum o lamă. El privi spre 
cer. Zăpada continua să cadă şi speră că nu va începe să 
viscolească. 

În camionetă, el dădu drumul motorului, farurilor şi 
ştergătoarelor, apoi potrivi radioul pe un nou post local 
destinat ştirilor. După paraziți, urmă o prezentare scurtă care 
debută cu o vânătoare locală. După ce dădu camioneta în 
marşarier, raza de lumină a farunlor sale frontale se îndreptă 
către casă şi o zări pe Maggie la fereastră, cu braţele 
încrucişate la piept, cu sprâncenele încruntate şi cu gura 
strânsă. O femeie frumoasă. Mult mai frumoasă decât sora 
ei ceva mai înaltă, deşi ea nu o ştia. Probabil că acesta era 
motivul pentru care ea era cu mult mai atrăgătoare. 

Prostule, îl tachină creierul său, iar el observă reflexia 
propriilor ochi în oglinda retrovizoare. Albaştri-gri, aspri şi 
strălucind cu o urmă de poftă. Întotdeauna fusese un idiot în 
ceea ce le privea pe fetele Reilly, şi probabil că aşa avea să 
rămână. Numindu-se singur dobitoc într-o duzină de feluri, 
el roti volanul şi o porni de-a lungul benzii de circulație până 
ce găsi un spațiu mai larg unde parcă şi opri motorul. 

Căutând lângă el, în compartimentul unde îşi păstra 

lucrurile, scoase de acolo un sac de dormit, îl înfăşură în 
jurul lui, apoi deschise compartimentul pentru mănuşi, de 
unde scoase o sticlă plată, de buzunar. Deşurubând capacul, 
el surâse ameninţător. 

— Pentru tine, Thane Walker, nemernicul naibii. Luă o 
înghițitură zdravănă, simţi stropii whisky-ului de secară în 
fundul gâtului, apoi arsura unei porții de bun venit în 
măruntaiele sale. Nefiind satisfăcut, el duse din nou la buze 
sticla plată, înşurubându-i apoi capacul şi introducând-o 
înăuntru, pregătit pentru ceea ce promitea a fi o supraveghere 
lungă, în frig, şi fără rezultate. Dar trebuia să aştepte; nu 
putea să riște să fie păcălit încă o dată. 


Maggie, ajulă-mă, te rog! Aminteşte-ţi cum Thane s-a 
folosit de tine, cum s-a folosit de mine. Orice ai face, să nu 
ai încredere în Thane Walker! 

Ochii lui Maggie se deschiseră într-o clipă. Inima îi 
bătea cu putere şi sudoarea i se prelingea pe trup. Vocea lui 
Mary Theresa fusese atât de clară de parcă s-ar fi aflat în 
aceeaşi încăpere. Dar nu se afla. Maggie era singură în pat, 
în cabana de lângă Settler's Ridge. Ea îşi stăpâni teama care 
îi uscase gura şi care îi bubuia prin creier, în vreme ce ceasul 
clipea indicând un strălucitor şi roşu trei şi şaptesprezece 
minute. Toţi trei, Mary Theresa, Thane şi ea stătuseră pe 
marginea unei râpe, deasupra unui abis întunecat care părea 
fără sfârşit. Marry Theresa, râzând şi flirtând, făcuse un pas 
în spate. 

— Nu! strigase Maggie. 

— Prinde-mă de mână! îi ordonase Thane, în vreme ce 
expresia entuziasmată a lui Mary Theresa dispăruse şi frica 
imensă îi contorsionase chipul. Pământul de sub picioarele 
ei se fărâmițase. Ea se cățărase cu greutate, pielea i se albise, 
ochii i se deschiseseră larg, plini de spaimă. 

— Thane, țipase ea, iar el se întinse în față, dând parcă 
s-o apuce. 

Maggie ţipase când expresia lui se preschimbase în 
ură, iar mâna pe care i-o oferise surorii ei fusese folosită 
pentru a o împinge și mai mult peste marginea prăpastiei. 

— Nu! țipase Maggie, însă fusese prea târziu. 

Marchiza începu să alunece. Picioarele şi brațele i se 
apitau frenetic în aer, în vreme ce ea devenea din ce în ce 
mai mică, iar gaura aceea imensă şi neagră o înghiți complet. 
Thane, cu trăsăturile feţei din nou calme, se răsuci privind-o 
în față, ca şi cum ea ar fi fost următoarea sa victimă. Aceea 
fusese secunda când -ea auzise din nou vocea lui Mary 
Theresa. 

În clipa aceea, când coșmarul era încă palpabil, Maggie 
se ridică, trecându-și picioarele peste marginea patului. 
Trupul îi tremura, iar pulsul îi bubuia adânc în creier. 

— Mamă? 

Ea gâfâi la vederea Beccăi, o siluetă palidă în cadrul 
uşii. 

— Dumnezeule, m-ai speriat, zise ea, aprinzând veioza 
aflată lângă pat. 

— Tu m-ai speriat pe mine. Becca purta încă perechea 
de jeanşi şi puloverul cu mânecă scurtă cu care fusese 
îmbrăcată şi sta rezemată de tocul uşii, cu piciorul rănit 
ridicat, în timp ce celălalt îi susținea întreaga greutate. Ea 
clipi din cauza luminii. Părul ei era vâlvoi, ca dovadă că 
dormise. 

— Scuze. Am avut un vis rău. Un coşmar. 

— În legătură cu Marchiza, ghici Becca. 

— Da. Adunându-se, Maggie se ridică şi se îndreptă 
spre uşă. Îmi pare rău, scumpo. Bănuiesc că sunt pur şi simplu 
îngrijorată. 

— Şi eu. 

— Hai să mergem din nou la tine în pat. O să-ți mai 
aduc puţină gheaţă şi... 

— Mă simt bine, mamă, pe cuvânt. Becca căscă. Pur şi 
simplu mă sperii. În ultima vreme te porți straniu. Astăzi, în 
hambar, când stăteai în genunchi, şi acum când ai țipat. Dinţii 
Beccăi se înfipseră în buza inferioară. E înfricoşător. 

Becca reuși o hlizeală nervoasă, în vreme ce se retrase 
ușor din îmbrățişarea mamei sale. 

— Ştiu că eşti îngrijorată din cauza Marchizei. V-am 
auzit vorbind pe tine şi pe Thane despre cum ai putea să-l 
ajuţi. Maggie îşi privi cu atenţie fiica. Nu trăgeam cu urechea, 
dar nu aveam cum să nu aud, adăugă Becca în mare grabă, 
ferindu-și privirea. În concluzie, de ce să nu te duci să vezi 
ce i s-a întâmplat? 

— Nu e chiar atât de simplu. 

— Sigur că e. Vecinii vor avea grijă de cai, cartea ta nu 
trebuie predată decât peste vreo două luni, eu pot lipsi câteva 
zile de la şcoală. Voi sta la prietenii mei sau la mătuşa Connie 
şi la unchiul Jim, în L.A. 

— Deci, despre asta este vorba, zise Maggie, uimită de 
cât de convingătoare devenise fiica sa. Cu trecerea anilor, se 
părea că Becca îşi dezvolta propriul simț de manipulare a 
oamenilor. La fel ca Mary Theresa. 

— Dar ai putea ajuta la găsirea Marchizei. 

— Aş putea? 

— Tu scrii romane polițiste, mamă. Cu crime adevărate. 
Mereu stai de vorbă cu polițiști şi ai lucrat pentru un detectiv 
particular, nu-i adevărat? 

— Asta s-a întâmplat cu mult timp în urmă. 

Becca ridică dintr-un umăr. 

— Nu seamănă cu mersul pe bicicletă? 

— Nu prea, zise Maggie, chicotind, în vreme ce efectele 
coşmarului dispăreau. Vino, hai înapoi în pat. 

Becca îi oferi un surâs timid. 

— Ce-ar fi să bem acum cacaua aceea fierbinte? 

Maggie nu era chiar atât de ameţită, încât să nu-și dea 
seama că era manipulată, dar nu se putu abține. Dacă acesta 
era felul egoist şi manipulator al Beccăi de a-și arăta 
apropierea, atunci aşa să fie. 

— Bine, bine, însă după aceea, înapoi în pat, şi să nu 
încerci să-mi vorbeşti despre călătoria la Denver, în regulă? 
Voi decide de una singură. 

Maggie îşi ajută fiica să ajungă în living, acolo unde 
Becca se făcu colac pe canapea. Focul arsese mocnit, iar în 
spatele paravanului străluceau doar tăciunii roșii. În vreme 
ce casa era învăluită în răcoarea nopții, Maggie, cu picioarele 
goale şi tremurând, îşi acordă timp pentru a îmbrăca un halat 
din lână şi nişte papuci de casă. Apoi încălzi rapid nişte apă 
pentru cacaua instant. În vreme ce ceştile se roteau în cuptorul 
cu microunde, ea răscoli în cămară după nişte jeleuri, al căror 
termen de valabilitate expirase cu secole în urmă. 

— Perfect, gândi ea cu voce tare. Creativitatea în 
domeniul culinar nu fusese niciodată unul dintre talentele 
ei. Ea se considera a fi o Sergant Friday a bucătăriei. 

— Astea e realitatea, mamă. 

Vârând jeleurile acelea tari în cești, ea întrebă: 

— Ce te face să crezi că în cazul în care mă duc la 
Denver, pe tine am să te trimit în L.A.? De ce să nu stai aici 
la o prietenă? 

— La cine? 

Maggie amestecă cacaua. Becca avea dreptate. Ele nu 
cunoşteau pe nimeni suficient de bine pentru a putea sta mai 
mult de o noapte. 

— Nu ştiu. 

— În felul acesta îmi pot întâlni prietenii. 

— Şi să lipseşti de la şcoală? 

— O să recuperez. 

— Promiţi? Maggie îi duse Beccăi una dintre cești, iar 
fata, pentru prima oară după câteva săptămâni, o privi 
surâzând. În ochii ei străluci un licăr de entuziasm, în vreme 
ce Maggie se aşeză în colțul opus al canapelei, învelindu-şi 
genunchii în faldurile generoase ale halatului. 

— Promit, zise rapid Becca pe deasupra ceştii cu cacao. 

— O să mă gândesc, zise Maggie, deşi hotărârea era 
deja luată pe jumătate. Ceva anume trebuia cedat. Ea şi Becca 
se încăieraseră mereu, mesajul cifrat venit din partea lui Mary 
Theresa, fie el real, fie imaginar, trebuia rezolvat, iar aflarea 
a ceea ce se petrecuse cu sora ei reprezenta o prioritate. 

Maggie nu fusese niciodată genul de persoană care să 
aştepte ca alții să-i rezolve problemele, iar acum se părea că 
Mary Theresa avea nevoie de ea. 

— Mamă? Chipul Beccăi era iarăşi sobru şi părea 
preocupată, după felul cum îşi muşca colțul buzei inferioare. 

— Mda? 

— Ai pățit ceva? 

— Te referi la altceva în afara faptului că nu prea par să 
mă înțeleg cu propria mea fiică? o tachină ea, în vreme ce 
jeleurile se topiră, devenind un morman plutitor de culoare 
albă. Ea luă o înghiţitură din băutura dezgustător de dulce. 

— Nu. Voiam să ştiu dacă eşti cumva bolnavă? Becca 
înghiți cu greu, ferindu-şi privirea. Ştii... 

— Nu, scumpo nu sunt bolnavă. Nu psihic. Nu mental. 
Oftă, dorindu-şi să poată avea încredere în fiica ei şi să-l 
spună că auzise vocea lui Mary Theresa, dar lucrul acesta ar 
fi pus doar paie pe foc, ar fi speriat-o pe Becca şi ar fi readus 
la viaţă toate acele amintiri vechi şi dureroase, alături de 
îngrijorarea că mama sa s-ar putea să nu fie în toate minţile, 
asta pentru că Maggie consultase un psihiatru după moartea 
soțului ei. Nu fusese mare lucru, dar Connie și Jim insinuaseră 

ani la rând că starea de sănătate mintală a lui Maggie 
reprezenta o problemă. Dregându-și vocea, ea zise: 

— Termină de băut şi mergem înapoi în pat. 

— Deci ce vei face? întrebă Becca. Ea mai sorbi o dată 
şi îi dădu mamei ei ceaşca băută doar pe jumătate. 

— Mi-aş dori să ştiu, admise Maggie. Nu exista un 
răspuns simplu. Niciunul. Viaţa se complicase mai mult decât 
şi-ar fi închipuit ea vreodată. Duse ambele ceşti la chiuvetă 
şi observă cana pe care Thane o folosise mai devreme. 
Atingându-i marginea cu un singur deget, se întrebă de ce 
oare se hotărâse el să apară la uşa ei. Ar fi putut să-i telefoneze 
şi să-i spună despre Mary Theresa. Cu toate acestea, hotărâse 
să străbată cu maşina sute şi sute de kilometri pentru a-i vorbi 
personal. 

Bătând cu degetele în blat, ea privi prin fereastra 
bucătăriei. Zăpada acoperise pământul, aplecând crengile 
copacilor. Fără niciun strop de lumină din partea lunii, 
noaptea era stranie, iar singurătatea pe care ea o considera 
de obicei confortabilă i se părea neobişnuit de tulburătoare. 

— Mamă? Vocea Beccăi o surprinse. Ce se petrece în 
realitate? 

Maggie clătină din cap, oftând. În loc să se comporte 
ca şi cum nu ar fi ştiut la ce anume se referea Becca, ea 
spuse: 

— Asta pare a fi în momentul de față o întrebare de 
şaizeci şi patru de mii de dolari. Trecându-şi degetele prin 
păr, ea reveni în sufragerie şi se oferi în tăcere să o ajute pe 
fiica ei să străbată coridorul. Mi-aş dori să cunosc răspunsul, 
Becca. La naiba, chiar mi-aş dori să-l ştiu. 

Detcctivului Red Henderson nu-i plăcea să fie luat 
drept prost şi, în cazul de faţă, cel referitor la Marchiză sau 
cum naiba voia ea să i se spună, era convins că exista cineva 
care voia să-l fraierească. 

El scoase un rest de mâncare dintre dinți cu unghia 
degetului mare, îşi căută ţigările în sertarul de sus al biroului, 
dar nu găsi decât un pachet de gumă cu nicotină. Nu putea să 
le sufere, însă îndesă o bucată în gură, gândindu-se că aceasta 
e un biet substitut al unei Camel. 

O fotografie a lui Mary Theresa Reilly Gillette Walker, 
alias Marchiza, era prinsă pe perete vizavi de biroul său. Era 
o femeie trăznet, fără îndoială. Tipul zvelt, cu păr roşcat şi 
des, ochi ca de zgripțuroaică, un nas drept, dinţi perfecţi şi 
nişte buze care se deschideau într-un surâs ce ar fi înseninat 
ziua oricărui bărbat, ea se prezenta cu încrederea specifică 
unei femei cu adevărat frumoase care îşi cunoştea şi îşi 
calcula efectele asupra oricărui bărbat care se întâmpla să-i 
treacă prin fața ochilor. Privind la cameră, ca şi cum ar fi 
vrut să-l seducă pe bărbatul din spatele lentilelor, ea degaja 
o atracție sexuală pe care şi el, după aproape douăzeci de ani 
petrecuţi în poliţie, cu tot cinismul pe care îl presupunea 
meseria, o recunoştea. 

Marchiza avea calități de vedetă. Puțin bărbaţi ar putea 
rezista alături de ea. 

Măritată de două ori, plus un şir de amanți, ea nu părea 
a fi deosebit de discretă în privinţa vieții intime, dar, la urma 
urmei, cine o putea învinovăţi? Bărbaţii trebuie că salivau, 

cu limbile atârnându-le, dacă ea le-ar fi oferit măcar o ocheadă 
sau un zâmbet. Primul ei soţ fusese un cowboy — un singuratic 
ce avea un temperament care băgase un tip în spital. Asta se 
întâmplase cu ani în urmă, desigur, când Thane Walker avea 
abia şaisprezece ani, dar Henderson credea că vârsta nu l-a 
schimbat. Dacă era un tip pătimaş, aşa avea să rămână. În 
trecut, după toate aparențele, Thane Walker fusese 
întotdeauna cu un pas înaintea legii. 

Apoi existase un al doilea bărbat care făcuse greşeala 
de a se însura cu Marchiza, un tip în vârstă care îşi iubea 
femeia tânără şi strălucitoare, dar avea probleme în å o ține 
sub papuc. Mary Theresa devenise apoi cea de a treia doamnă 
Syd Gillette pentru mai puțin de un an de zile. De atunci, el 
făcuse pasul următor, însurându-se şi divorțând iarăși. Era 
de mirare că tipul mai avea încă bani. 

Ultimul ei iubit era cu zece ani mai tânăr ca ea, un 
manechin cu părul lung şi cârlionțat şi cu o înfăţişare 
meditativă şi întunecată, pe care femeile păreau să o considere 
sexy. După părerea lui Henderson, Wade Pomeranian nu era 
altceva decât o pacoste răsfăţată. | 

Deci ce se întâmplase cu ea? Întrebarea se învârtea în 
mintea lui, ener tă și obsedantă. Era moartă? Fusese ucisă? 
Se sinucisese? Plecase pur şi simplu să se distreze? Sau era 
doar o şmecherie publicitară, acțiunea unei femei disperate 
care era o stea, dar nu de calibrul unei celebrităţi 
hollywoodiene, care începuse să apună. 

— Să fiu al naibii dacă ştiu, recunoscu el, lăsându-se pe 
spate în scaunul biroului său până ce acesta gemu în semn 
de protest. Pipăi vechea sa minge de baseball, cea care fusese 
semnată de către Sandy Koufax, când Henderson era abia 
un puşti, şi o aruncă. Mingea trecu la un centimetru față de 
becurile fosforescente, înainte de a cădea între degetele sale 
desfăcute, care o aşteptau. 

Ce dracu” i se întâmplase Marchizei? Toată presa se 

ocupa de caz. Din moment ce ea era coprezentatoare a 
emisiunii Denver AM, şi nu-şi făcuse apariția la program, 
producătoarea se enervase, şi în cele din urmă telefonase 
unei cunoştinţe din cadrul poliției. 

În zilele dedicate discuţiilor, Henderson vorbise cu 
aproape toate persoanele care aveau legătură cu doamna 
Gillette. Nu-i plăcuse prea mult de niciuna dintre ele. Inclusiv 
de morocănosul ei prim soţ. Tipul acesta ascundea ceva. 
Henderson o simţea în oasele lui şi intenționa să descopere 
ce anume, dar avea nevoie de puțin timp. 

Dăduse un APB la nivel național în privința Marchizei, 
atât cu descrierea ei, cât şi a Jeepului Wrangler, cu permisul 
şi placuţa de înmatriculare a maşinii. Făcuse, de asemenea, 
un raport către Centrul Naţional de Informare în privința 
Crimelor, cu destinaţia FBI. Mai devreme sau mai târziu, ea 
avea să apară... moartă sau vie. N-avea de unde să ştie. Era o 
enigmă. Doar oamenii nu dispăreau pur şi simplu de pe faţa 
pământului. 

Cu ani în urmă, când era încă la Academic, el pariase 
că Jimmy Hoffa avea să apară mai devreme sau mai târziu. 
Acei cinci dolari erau istorie; să fie el al naibii dacă se mai 
întâmplase aşa ceva în raza jurisdicției lui. 

Ușa biroului se deschise şi Hannah Wilkins îşi vâri 
capul înăuntru. Deşi era weekend, ea se afla, de asemenea, 
la serviciu. 

— Nu sunt noutăți în privința locului în care se află 
Thane Walker? întrebă ea, privindu-l dezaprobator, în vreme 
ce el arunca mingea de baseball către tavan. Henderson ştia 
că ea nu era de acord cu lipsa lui de respect când venea vorba 
de lucrurile de valoare. Însă el nu credea în coliviile de aur şi 
din cauza asta, bănuia el, îi pierduse pe Karen şi pe copii. 

— Nu. Se pare că Walker a plecat într-o excursie. Alături 
de fosta lui soție. El prinse mingea, încercând să evite a atinge 

cu degetele semnătura lui Sandy, care era încă intactă, apoi o 
aruncă iar către tavan. 

— Ai vorbit cu cineva de la ferma din Wyoming? 

— Nuuu. Nu a răspuns nimeni. 

Hannah se strecură în cameră, sprijinindu-se de tocul 
uşii. Împreunându-şi braţele la piept, ea spuse: 

— Am sunat la cealaltă proprietate a lui — cea din Cali- 
fornia. Am vorbit cu un administrator de acolo. Nimeni nu 
ştie ce s-a întâmplat cu el. 

— Convenabil. 

— Foarte. 

— Caută în continuare. 

— Aşa voi face. 

— Cei doi nu au putut să dispară. 

— Tu nu ai crede asta. 

— lar el a pretins că nu a plecat cu ea. Aminteşte-ţi că 
tu însăți l-ai interogat în ziua când s-a raportat dispariţia ei. 

— Îmi amintesc. Se certase cu ea. 

— Nu era singurul. 

— Dar fusese ultimul. Marchiza, sărmana, a fost o mare 
de lacrimi săptămâna trecută, nu-i aşa? mormăi el, amintindu-și 
că ieşise cu coprezentatorul programului ei matinal, cu 
ultimul său iubit şi, de asemenea, cu primul ei soţ. Şi aceştia 
erau doar cei despre care aflaseră. 

— Walker nu merge din succes în succes. Henderson se 
încruntă, punând mingea de baseball la locul ei, o replică 
din metal a mănuşii jucătorului, ce fusese odată pictată 
într-un auriu strălucitor, dar care acum dezvăluia un negru 
şters acolo unde vopseaua se cojise. Mijindu-şi privirea spre 
cerul de deasupra oraşului, el îşi scărpină barba plină de 
mâncărimi şi îşi urmări linia maxilarului cu un deget. Nu-mi 
place tipul ăsta. 

— Asta nu prea e o noutate, remarca Hannah, cu surâsul 
ei insinuant şi enervant. Tu nu placi pe nimeni. 

Pe bună dreptate, îşi zise el. Cei mai mulți oameni nu 
erau de încredere. Mai ales foştii soți. 


— Pare să fie ziua ta norocoasă, zise Maggie, în timp ce 
intră în camera Beccăi, pentru a ridica storurile de la ferestre. 
Soarele dansa deasupra peticelor de zăpadă care persistau 
încă pe pământ, camera fiind scăldată pe neaşteptate în lu- 
mina strălucitoare a dimineții. În secunda în care Maggie îşi 
aruncă privirea pe fereastră, observă cum norii se adunau la 
orizont, gri şi ameninţători, promițând ceva mai multă zăpadă 
decât depuseseră în timpul nopții. 

Mormăind, Becca se răsuci în pat și punga cu gheaţă, 
o pungă din plastic, marca Ziploc, acum plină cu apă, se 
prăbuşi pe podea. 

— De ce e atât de norocoasă? 

— Zbori spre California. Maggie ridică punga. 

Becca deschise larg ochii şi se ridică în şezut. 

— Ce s-a întâmplat? întrebă ea suspicioasă, frecându-şi 
ochii şi căscând. 

— Am decis că ai dreptate. Trebuie să mă duc lă Denver. 
Maggie oftă, așezându-se pe pervazul ferestrei. Strălucirea 
dimineţii începu să scadă, iar norii de furtună se încălecau 
unul pe celălalt. Nu știu ce s-a întâmplat cu Mary Theresa, 
recunoscu ea, privind punga cu apă limpede ce odată fusese 
gheață. Cum eu sunt singura rudă ce i-a mai rămas, mă voi 
duce la Denver. 

— Minunat. Becca nu părea să fie îngrijorată pentru 
mătuşa ei dispărută. 

— Prin urmare, hai să ne uităm la glezna ta. Ea se duse 
către pat, iar Becca îi arătă de bunăvoie piciorul vânăt și 
umflat. Cu delicateţe, Maggie își plimbă degetul peste pielea 
fiicei ei. Becca nu tresări. 

— E mai bine. 

— Este? 

— Mult mai bine, o asigură Becca. Părea că umflătura 
scăzuse într-adevăr, deşi zona aflată în jurul gleznei avea o 
nuanță și mai urâtă de pri-albăstrui, iar decolorarea respectivă 
se mărise, întinzându-se până în partea din spate a călcâiului. 

— Dacă spui tu. Ea se strădui să surâdă. Apoi se duse în 
baie unde vărsă în chiuvetă conţinutul pungii. Nu e cel mai 
bun moment pentru a-i vizita pe Connie şi pe Jim, rosti ea, 
întorcându-se în dormitorul Beccăi, care arăta ca lovit de un 
ciclon, din cauza hainelor, a prosoapelor, a cărţilor şi a 
revistelor aruncate de-a valma pe podea şi pe alte suprafețe 
disponibile. 

— Bineînţeles că este. Becca nu avea de gând să renunțe 
la promisiunea mamei ei. Nu te poți răzgândi. 

— Nu o voi face. Maggie ura să o părăsească pe Becca, 
în vreme ce copila se mai lupta încă cu cârjele. Cu toate 
acestea, nu avea de ales, date fiind circumstanţele. Deci le-am 
telefonat deja lui Connie, celor de la compania aeriană şi 
profesorului tău, zise Maggie, punând-o la curent pe fiica ei 
şi ignorând stânjeneala ei de a o lăsa pe Becca la rudele lui 
Dean care uneori păreau a fi interesate mai mult de banii 
familiei decât de propria lor nepoată. În drum spre Boise, 
vom lua de la şcoală scutirile tale, şi de acolo vei zbura di- 
rect spre L.A. Connie va veni să te întâmpine la aeroport. 
Mi-a spus că Jenny o va însoți. E nerăbdătoare să te vadă. 
Forţând un surâs pe care nu-l simţea, Maggie deschise dulapul 
şi, ridicându-se pe vârfuri, dădu jos un rucsac ce se balansa 
nesigur pe raftul de sus. Bănuiesc că ar fi bine ca amândouă 
să ne facem bagajul. 

Becca îndepărtă aşternuturile și, folosind o singură 
cârjă, merse şchiopătând până la dulap. 

— E minunat, zise ea, cu ochii strălucitori. Orice urmă 
de somn, fie ea cât de mică şi de slabă, dispăruse de mult din 

privirea ei. Vreau să spun, îmi fac griji pentru Marchiză și 
pentru toată povestea, dar nu cred că i s-a întâmplat nimic 
rău. Pur şi simplu a dispărut. Ca şi înainte. O să apară, nu 
crezi? 

— Sigur. Nu avea rost să strice starea de spirit a Beccăi 
ce devenise brusc agreabilă. Era adevărat, Mary Theresa era 
capricioasă din fire şi avusese mai mult decât o ceartă cu 
agentul ei, cu un iubit sau cu compania de producţie a celor 
câteva filme în care jucase, pentru că pleca, luându-și câteva 
zile libere, spre a reveni cu forţe proaspete, pregătită pentru 
o nouă bătălie. De când lucra la Denver, Mary Theresa nu 
fusese mult mai fericită, cu toate că Maggie nu aflase 
niciodată de certurile ei zgomotoase şi nu mai primise o 
chemare tăcută şi chinuitoare din partea surorii ei. Şi niciodată 
până acum, Thane Walker nu-şi făcuse apariţia la uşa ei. 

De data asta situaţia era alta. 

— Dacă ai nevoie de ajutor la duş, e suficient să mă 
anunți, zise Maggie. Micul dejun va fi pe masă în 
cincisprezece minute. 

— OK, mormăi Becca, dar Maggie se îndoia că 
informaţia se înrepistrase în creierul fiicei ei, în timp ce alegea 
bluzele fără mânecă, pantalonii scurți și perechile de jeanși 
— haine de vreme caldă pentru California de Sud. 

Maggie se opri în uşă. 

— Împachetează cât îţi trebuie pentru o săptămână. 

Capul Beccăi se întoarse în direcția mamei ei: 

— O săptămână? Nu-şi putu ascunde plăcerea din 
priviri. Chiar aşa? 

— Nu ştiu. Dar cunoşti mottoul meu: mai bine în 
siguranță decât... 

— Îmi pare rău, da, l-am mai auzit. Îşi dădu ochii peste 
cap şi mai răscoli o dată în sertarul cu lenjerie de corp. 

Maggie făcuse deja duş, era îmbrăcată şi cu bagajul 

făcut. Valiza, laptopul, servieta şi o geantă cu dimensiuni 
generoase erau înșirate lângă uşă. Ea ascultase ştirile despre 
timpul probabil şi, auzind că zona respectivă se pregătea 
pentru o furtună de zăpadă, aruncase geaca pentru ski, 
mănușile şi pălăria peste şirul ce creştea din ce în ce. 

Cafeaua era gata şi ea introduse două felii în prăjitorul 
de pâine. Nimic special în dimineaţa asta. Doar strictul 
necesar. Auzi scârțâitul conductelor de apă, în vreme ce Becca 
punea în funcțiune robinetul şi, peste numai câteva secunde, 
cântecul Beccăi plutea de-a lungul holului, peste răpăitul apei. 

Oare cât timp trecuse de când Becca nu mai cântase? 
Cât timp trecuse de când nu mai fusese cu adevărat veselă şi 
fericită? Parcă secole. Încetează, se apstrofă Maggie. Nu e 
bine să te răzgândeşti. 

Feliile crocante săriră în sus. Întotdeauna vigilent sub 
masă, câinele ridică şi ciuli o ureche şi slobozi un „hauu'“ 
slab, aproape în acelaşi moment în care Maggie auzi sunetul 
scos de motorul unei camionete care huruia în susul aleii. 

Thane. 

Inima ei se grăbi într-o cadență stupidă, în timp ce 
urmărea botul vechiului lui Ford printre copaci. Poroleşte-te, 
McCrae, îşi zise în vreme ce-l urmărea coborând din 
camionetă, picioarele lui părându-i-se mai lungi decât şi le 
amintea ea. El purta o pereche de ochelari de soare, cu reflexie 
pentru aviatori, şi afişa o expresie sobră, despre care Maggie 
era convinsă că se va acri. E] e doar un bărbat. Nimic mai 
mult. Ce dacă te-a minţit şi te-a trădat? Şi ce dacă s-a 
încurcat cu sora ta mult mai frumoasă, ce dacă s-a însurat 
cu ea, iar acum vrea să cerceteze dispariția ei? 

Înghiţi în sec. 

Toate astea erau al naibii de bizare. Şi înfricoşătoare. 

Barkley se pomi să facă o gălăgie zdravănă. 


AAA 


— Şââât! Barkley, taci! 

Atentă să nu se ardă, ea scoase feliile crocante din 
prăjitor, aruncându-le pe o farfurie exact în momentul în care 
auzi cum conductele mormăie iarăşi, în vreme ce Becca opri 
apa. 

Thane ciocăni în uşa principală. 

— E deschis, strigă ea, acoperind mârâitul lui Barkley. 

— Hei, nu mă mai ţii minte? Thane păși înăuntru, iar 
câinele începu să dea din coadă. Lătrăturile lui impacientate 
se transformară într-un fornăit ruşinat. 

— Mi-am imaginat. Thane se opri pentru a scărpina 
dosul urechii zdravene a lui Barkley. 

— Se pare că ai cucerit pe cineva, zise ea. 

— E un început. El se lăsă pe vine, bătând uşor cu palma 
părul cărunt al lui Barkley. Apoi dădu cu ochii de valize. 

Stomacul lui Maggie se strânse, în vreme ce el o cercetă 
cu privirea. 

— Te-ai decis să te întorci la Denver cu mine? 

— Mda. Ea strigă pe coridor: Becca, micul dejun. 

— Vin. 

Ridicând curios din sprâncene, Thane se îndreptă spre 
spaţiul destinat bucătăriei. 

— Ce te-a făcut să te răzgândești? 

— Nu tu. Scuză-mă. Ea îl ocoli şi deschise uşa 
frigiderului. 

— Ai vorbit din nou cu poliţia? 

— Ce? Nu. Scoţând o cutie de carton conţinând suc de 
portocale, ea evită să-l atingă. Apoi luă un pahar din dulap, 
şi turnă. 

— Vrei şi tu puţin? 

— Nu. Doar cafea. 

— Serveşte-te. 

Telefonul ţârâi puternic. Maggie ridică receptorul, în 
timp ce puse paharul cu suc de portocale pe masa veche. 

Becca, îmbrăcată într-o salopetă şi într-un tricou, intră 
şchiopătând în încăpere, folosindu-se de o singură cârjă şi 
aruncă o privire îngrijorată în direcția lui Thane, înainte de a 
se strecura pe scaun. 

— Alo? rosti Maggie, în vreme ce Thane turna cafeaua. 
Ea îl ocoli pentru a găsi o sticlă cu sirop pe raftul al doilea al 
cămării. 

— Maggie? La telefon e Charlie. Emma mi-a spus că ai 
telefonat, cerându-ne să avem grijă de animale cât vei fi 
plecată. Charlie și Emma Sandquist locuiau la ferma vecină. 
Maggie stătuse în dimineaţa aceea de vorbă cu Emma, în 
timp ce soţul ei ieşise pentru a-şi hrăni vitele. 

— Unde e untul? întrebă Becca şi Maggie arătă către 
tejghea. Thane îi intinse Beccăi farfuria care conţinea un cub 
pe jumătate consumat, iar ea îl privi cu o expresie suspicioasă 
Şi buimacă. 

— Aşa e. Nu ar trebui să lipsesc mai mult de patru-cinci 
zile, zise Maggie, sprijinind cu umărul telefonul în dreptul 
urechii, în vreme ce îi dădu Beccăi sticla cu sirop de arțar. 
Cel mult o săptămână. 

— Nu face nimic, replică vecinul ei. Câteva zile în plus 
nu contează. 

— Vă mulțumesc mult. Şi dacă vreodată vă pot întoarce 
serviciul, să mă anunțați. Cât dădu instrucţiuni în privința 
cailor şi a câinilor, ea termină de aşezat alte câteva vase în 
maşina de spălat şi şterse picăturile de sirop şi de cafea de pe 
blaturi. Thane se dăduse la o parte din drum și stătea în 
picioare, bând dintr-o cană ciobită pe care ea o primise drept 
cadou de nuntă cu ani în urmă. Când închise telefonul în 
cele din urmă, Becca îşi terminase deja micul dejun şi, cu 
ajutorul unei singure cârje, revenise la ea în dormitor. 

— Ai făcut bagajul? 

— Imediat. 

— Te ajut să le duci. Thane îşi lăsă cana în chiuvetă. 

— Aşteaptă o clipă. Ea îl apucă de cot, retrăgându-și 
apoi rapid mâna. Hai să discutăm aici despre ceea ce va urma. 
Da, o să merg la Denver să aflu ce se petrece cu Mary Theresa, 
dar cred că ar trebui să cumpăr un bilet de avion şi să zbor 
într-acolo. 

— Mai degrabă decât să mergi cu mine? O sprânceană 
cinică se arcui, iar ea simţi cum îi crește tensiunea. 

— Exact. 

— De ce? 

Ea se gândi să se ascundă din nou, însă decise că într-un 
asemenea moment adevărul era cel mai indicat, fie și ca 
ultimă soluție. 

— Fiindcă nu am încredere în tine, recunoscu ea. 

Buzele lui se strânseră, iar el îşi frecă una dintre fălci 
ce devenise şi mai întunecată, din pricina unei bărbi crescute 
mai mult de o zi. Thane nu trebuia să-i spună nimic; norii 
care-i împăienjeniseră ochii o convinseră că el recepționase 
mesajul ei. 

— Atâta vreme cât ne înțelegem unul pe altul. 

— Exact. 

— O să mă port cât se poate de bine. 

— Nu sunt sigură că va fi de-ajuns, Thane, admise ea. 

— E cel mai bun lucru pe care îl pot oferi. Strânse din 
dinţi şi ochii lui gri erau concentrați asupra ei cu atâta 
intensitate, încât ea observă pupilele lui dilatându-se. 

I se uscă gâtul, iar o mică şi extrem de feminină parte 
a fiinţei ei dorea să aibă încredere în el, să lase în urmă 
decepţia trecutului, să-i acorde beneficiul îndoielii. Tu... tu 
ceri prea mult. 

— Ştiu. Thane era grav, durerea evidenţiindu-se în 
ridurile din jurul ochilor. Dar trebuie să ţi-o cer. Aş putea 
avea probleme, Maggie. Poliţia se poartă ca şi cum ar crede 

că eu sunt într-un fel responsabil de dispariţia lui Mary 
Theresa. 

Maggie se duse cu gândul la vocea disperată pe care o 
auzise în timp ce hrănea caii. Vocea surorii ei. 

— Ce spui? 

Maggie nu răspunse. Nu ştia ce anume să spună. 

El pufni, clătinând din cap. 

— Nici tu nu mă crezi. Glasul lui era plat, dar nu 
acuzator. Ei, la dracu’, bănuiesc că merit asta, dar îţi spun 
din capul locului că nu i-am făcut nimic rău. 

Dacă ar putea măcar să-l creadă, să aibă încredere în 
ochii aceia albaştri, să vadă în adâncurile acestui bărbat cinic, 
pentru a scruta în adâncurile împroşcate cu noroi ale sufletului 
său. Oare ce ar descoperi, se întrebă ea, hotărând apoi că era 
mult mai bine să nu afle. 

— Bine, se auzi ea spunând. Voi merge cu tine, Thane. 
Tu ai parcurs mai mult de o sută de kilometri pentru a mă 
convinge că te afli într-o misiune de caritate, că eşti pur și 
simplu interesat de siguranța și de locul unde se află fosta ta 
soție, că bunăstarea lui Mary Theresa e scopul tău principal. 

El nici măcar nu clipi în faţa săgeţilor de sarcasm din 
vorbele ei. 

— Hai să mergem. El mătură cu privirea interiorul 
cabanei, până în dreptul şemineului, acolo unde doar scrumul 
era dovada focului din timpul nopții. 

— Ai avut grijă de tot ce e aici? 

— Da. Imediat ce Becca termină de făcut bagajul, sunt 
gata. Barkley o să-şi facă culcuş în hambar, împreună cu 
celelalte animale. Charley poate să-l ia şi să-l ducă la el acasă. 
Deci... Își roti încă o dată privirea prin căminul ei pentru a 
vedea dacă totul era aşa cum ar fi trebuit să fie. Cred că 
suntem gata. 

El aprobă, luând-o de-a lungul holului, spre camera 

Beccăi, moment în care telefonul sună iarăşi. Maggie îl 
înhăță, încrucișându-și degetele în speranța că era sora ei. 

— Doamna McCrae? O voce de bărbat. Inima ei tresări. 
Sunt Craig Beaumont. Lucrez cu sora dumneavoastră și 
voiam să văd dacă aveţi cumva idee unde ar putea fi. Maggie 
se făcu mică lângă bufet. 

— Nu, zise ea şi gâtul i se strânse. Povestea asta începea 
să fie mult prea reală. Nu-l cunoscuse niciodată pe Beaumont. 
Ştia doar că era „un tip frumușel care şi-ar fi vândut mama 
diavolului pentru niște ratinguri ceva mai mari“, după părerea 
lui Mary Theresa. Craig era îngrijorat, pretindea el, explicând 
că Marchiza nu venise la serviciu vinerea trecută, că o 
căutaseră. 

— Am încercat să sunăm mai devreme, dar nu am 
reușit să luăm legătura cu dumneavoastră. 

— Îmi pare rău. Ea închise câteva secunde mai târziu, 
simțindu-se goală pe dinăuntru, cu toate speranţele distruse. 

— Probleme? întrebă Thane, în vreme ce el, cărând 
rucsacul ei pentru sport şi o cutie mică care adăpostea CD- 
playerul portabil al Beccăi, păşi în bucătărie. 

— Era bărbatul cu care lucrează Mary Theresa. 

— Ron Bishop, directorul postului. 

— Nu, coprezentatorul ei. 

— Beaumont. 

— Da. Voiau doar să verifice. 

— Deci deocamdată ea nu și-a făcut apariţia. 

— Nu. Maggie scutură din cap, şi decise că va fi mai 
bine cu cât avea să ajungă mai devreme la Denver. 

— Mai bine am pomi la drum. 

— Mă duc să încarc. Maggie o ajută pe Becca să ajungă 
la camionetă, cerându-şi în mod excesiv scuze față de 
Barkley, în timp ce îl închidea într-una dintre boxe, alături 

de cai. Astupându-și urechile ca să nu mai audă scheunatul 
lui, trânti ușa hambarului în urma ei. 

Cu un ochi la norii care se adunaseră de dimineaţă, 
Thane depozită bagajele sub o prelată care acoperea podeaua 
camionetei şi se urcă la volan. Erau mai înghesuiți unul în 
altul decât şi-ar fi dorit Maggie, însă ea nu zise nimic. 

Imediat ce o vor urca pe Becca în avion, între Thane şi 
ea va exista o oarecare distanță. Ea găsi oarece confort în 
gândul respectiv, deoarece din clipa aceea, ea și omul despre 
care jurase că nu va avea niciodată încredere aveau să fie 
singuri, străbătând cu mașina o parte dezolantă a regiunii 
unde uneori recepţia posturilor de radio era atât de proastă, 
încât vor fi obligaţi să-și ţină companie. 

Becca, în aparență indiferentă la tensiunea existentă 
între mama ei şi fostul soț al mătuşii ei, căută în cutia cu 
CD-uri, găsi pe cel dorit, îl introduse în player şi îşi puse 
căştile la urechi. Cu capul legănându-se în ritmul muzicii, 
ea mări volumul cu câţiva decibeli în aşa fel încât Maggie să 
poată auzi o parte din versuri. 

Thane acceleră şi, în vreme ce primii fulgi de nea 
începură să cadă din cerul gri, ei lăsară cabana în urmă. 


Se petrecea ceva, ceva important. Dar Becca nu-și putea 
da seama ce anume. Ascultând un disc mai vechi al trupei 
Nirvana, nu reuşea să se lase acaparată de muzica preferată 
care, de obicei, o purta departe. Nici Kurt Cobain şi nici 
corzile puternice ale chitarei lui nu putură risipi senzația sa 
vizavi de tensiunea imediată care se instalase între mama ei 
şi Thane Walker, fostul soț al Marchizei. Ciudat. Poate că 
Marchiza avea necazuri mult mai mari decât spuneau ei. 

Becca aruncă cu coada ochiului o privire spre mama 
ei. Pe sub gene, reuși să zărească fața albă a lui Maggie și 

şfichiuirea uneia dintre unghiile degetului mare. Stând 
dreaptă, aproape țeapănă, mama ei se uita fix prin parbriz. 
Buzele ei aveau colțurile coborâte, iar ea părea îngrijorată, 
aşa cum fusese cu un an și ceva în urmă, când îi vorbise 
Beccăi despre divorțul său. 

Stomacul Beccăi se strânse, însă ea îşi închise mintea 
în faţa gândurilor referitoare la părinții săi. Cu siguranță se 
certaseră. La greu. Toţi părinții se ceartă. Dar, într-un fel 
anume, ai ei escaladaseră până la momentul divorțului. 

Apoi tatăl ei murise. 

O lacrimă o arse pentru o secundă şi strânse din dinţi, 
în vreme ce Kurt Cobain cânta iar şi iar. Partea goală a fiinţei 
ei, partea aceea care încă durea, şi-o simți din nou, iar ea 
refuză să se gândească la tatăl ei sau la faptul că el nu ar fi 
murit dacă nu ar fi avut loc acel ultim și urât scandal. 

— Ce porcărie, murmură ea. 

— Cum? Mama ei întoarse capul spre ea. 

— Nimiiic. Nu voia să intre în detalii, aşa că închise 
ochii, când melodia luă sfârşit. Pentru câteva secunde, tăcerea 
din aparat fu una asurzitoare. Apoi zbârnitul unui acord de 
chitară dădu tonul următoarei melodii. Slavă Domnului. O 
s-o asculte. Şi în loc să se gândească la părinții ei şi la trecutul 
nefericit, ea se concentră asupra viitorului său. Și asupra 
L. A.-ului. Becca surâse şi hotârî că nu se va întoarce niciodată 
în Idaho. Era asemenea unui pustiu. Un sat de ţărănoi. 

Mătușa Connie o va accepta; aşa spusese Jennifer. lar 
Jennifer îi promisese că la viitoarea ei vizită îi va face 
cunoștință cu câţiva băieți. Mai spusese că își vor face piercing 
în buric şi că poate vor merge la un salon de tatuaj pentru un 
body art. 

Ar fi atât de frumos. 

Iar mama ei ar fi entuziasmată. 

Excelent. Becca se afundă mai mult în scaun, dând 

din cap în ritmul tobelor. Nu era sigură ce fel de tatuaj avea 
să-şi facă, dar voia să şi-l pună pe gleznă, ca lumea să-l vadă 
atunci când ea nu va purta şosete. Un fluture ar fi frumos, 
însă era cam obişnuit. Nu în Idaho, desigur, ci în L.A. Un 
păianjen ar fi puţin cam înfricoşător, însă o pasăre cântătoare 
ar fi exact ce trebuie. Surâse, imaginându-şi creatura aceea 
colorată planând chiar deasupra călcâiului, ciocul ei lung 
ascunzându-se într-o floricică. Mdda, aşa o să facă. 

Jar mama o să se îngrozească. 

Perfect. 

Un mic junghi al vinovăţiei îi înțepă conştiinţa, însă 
refuză să se gândească la asta. Pentru moment, se va 
concentra la cum să-și petreacă timpul în Los Angeles. 

Mai târziu, când trecură dincolo de White Bird Hill, se 
uită pe furiş la Thane. Cu o față lugubră, purtând ochelari de 
soare şi concentrându-se asupra zăpezii ce începuse să cadă 
cu fulgi mici şi îngheţați, el privea drept înainte. Pentru o 
persoană matură, avea o înfățișare ca lumea, era tipul acela 
masiv de cowboy. Arăta de parcă ar fi călărit mai degrabă un 
armăsar sau cel puţin o motocicletă uriaşă. Exista ceva ce 
până şi Becca, la treisprezece ani ai ei, putea simţi. Deci ce 
se petrecea între el şi mama lui? De ce se purtau ca şi cum 
nu se putea suferi unul pe celălalt? 

Becca nu auzise vorbindu-se prea multe despre primul 
soţ al Marchizei, în afară de faptul că Maggie nu aprobase 
niciodată mariajul acesta şi că întotdeauna schimba subiectul, 
ori de câte ori era adus în discuţie. Părea că-l urăște pe 
individul acesta. 

Nu că ar fi contat într-un fel sau altul. Singurul lucru 
care conta pentru Becca era faptul că avea să fie liberă şi că 
nu intenționa să se mai întoarcă niciodată în Backwoods 
U.S.A. În câteva ceasuri, avea să fie departe de locul acela. 
Pentru totdeauna. 

Era şi timpul. 

Mestecând o scobitoare pe care o luase din restaurantul 
aeroportului, Thane urmări avionul cu reacţie scrâşnind de-a 
lungul căi de rulare. Zăpada se înălța de-o parte şi de alta a 
pistei, iar aripile argintii fuseseră curățate înainte de a pleca 
la drum. El resimțea starea nervoasă a lui Maggie ca şi cum 
ar fi fost a sa. Alături de el, cu nasul lipit de geam, ea păru 
să-şi ţină respiraţia, în vreme ce avionul îşi înălță botul în 
aer şi începu să zboare. 

— Asta e prima dată când am lăsat-o să zboare de una 
singură, recunoscu ea, în vreme ce avionul fiicei ei dispăru 
în nori. 

— O să fie bine. 

Privirea pe care ea i-o aruncă îi spuse că ea nu credea 
asta, însă, la urma urmei, ea fusese înţepată încă din seara 
precedentă. Limbajul trupului ei, la fel ca şi vorbele îl 
convinseseră că ea nu avea încredere în el. Dar Maggie fusese 
întotdeauna cea mai deşteaptă dintre surori. 

— O să fie alături de rude, nu? 

— Nu ale mele. 

— Ale soțului tău. 

Ea aprobă, privirea întunecându-i-se puțin. 

— Sora lui Dean şi cumnatul. Au o fiică, Jennifer, mai 
mare cu doar câţiva ani. Becca o idolatrizează. 

— Iar tu nu? 

— Cred că e mai grăbită decât ar trebui. 

— Toţi copiii sunt aşa în zilele noastre, remarcă el. 

— Nu înţelegi. Maggie părea că e pe punctul de a mai 
adăuga ceva, dar apoi se gândi mai bine şi îşi pinu gura. 

— Luminează-mă. 

Privirea pe care o înălță spre el ar fi fost capabilă să 
străpungă oţelul. 

— Nu mi-au rămas suficienți ani de trăit. 

El zâmbi în ciuda proastei sale dispoziţii, dar ea nu 
glumea. 

— Uite ce e, diseară am să-i sun pe Connie şi pe Jim, să 
mă asigur că Becca a ajuns acolo. Ochii ei erau la fel de 
înnorați precum cerul Boiseului. Se uită în direcția lui. 

— Bine, hai s-o pornim la drum. Ca şi cum şi-ar fi dat 
singură un brânci, ea se întoarse cu spatele la fereastră şi o 
pomi prin mulțime. Thane încercă să nu bage în seamă 
maxilarele încleştate şi liniile neliniştii care-i încrețeau 
fruntea, de obicei netedă. El nu-şi lăsă ochii să rătăcească 
mci pe legănarea şoldurilor, în vreme ce ea păşea cu hotărâre 
de-a lungul coridorului. Uneori, semăna atât de tare cu Mary 
Theresa, încât emoţiile acaparau tot ce avea mai bun el — 
furia şi neîncrederea împovărându-i sufletul. 

Iar acum buna şi sfânta Mary Theresa, transformată în 
Marchiză, extrăsese ultima sa răzbunare. Împotriva lui. Se 
potrivea într-un fel, un caz perfect de ironie, dacă existase 
vreodată unul. 

Dincolo de terminal, zăpada cădea deasupra parcării, 
împrăştiindu-se în vântul aspru care mătura fără milă, venind 
dinspre nordul Canadei. El aruncă o privire spre cer, mormăi 
un jurământ printre dinţi şi se rugă să găsească o modalitate 
de a străpunge furtuna care prevestea să-i urmeze tot drumul, 
până în Colorado. 

Thane descuie portiera pasagerului, așteptând până ce 
Maggie intră, după care închise uşa trântind-o, ştiind în 
adâncul sufletului că era pe cale să comită cea mai mare 
greşeală a vieţii lui — în fine, a doua cea mai mare. Prima 
fusese căsătoria cu Mary Theresa Reilly. 

Nu avusese de ales. Avea o misiune de îndeplinit. Nimic 
mai mult. El nu putea să-şi uite nicio secundă obiectivul. 
Aruncă o privire furişă către femeia care stătea atât de aproape 
de el. Frumoasă. Deşteaptă. Vicleană. Exact ca şi sora ei. 

Sau ca celelalte femei, din acelaşi motiv. În opinia lui Thane, 
toate erau la fel. Care de care mai ale naibii. 


— Bine, deci vei fi în regulă alături de mătușa Connie 
şi de unchiul Jim, da? zise Maggie la telefon. 

— Voi fi, mamă. Becca părea neatentă, gata de plecare; 
se afla în California şi nu avea nevoie, ori nu voia să aibă de-a 
face cu mama ei. 

— Am să te sun când voi ajunge la Denver. Era întuneric, 
Şi în afara cabinei telefonice zăpada se învârtea într-o pudră 
fină. Se strânsese movilă pe acoperişul cafenelei de pe 
autostradă, acoperind şi spațiul destinat parcării. 

— Perfect. Cum vrei. 

— Becca, îi reproşă ea, observând expresiile murdare 
şi numerele de telefon scrijelite în metal, acolo unde fusese 
legată o carte de telefon care acum lipsea. Pentru un apel 
telefonic distractiv Pamela. Randy îl iubeşte pe Jim. Inimi. 
Săgeţi. Şi literele obişnuite. 

— Am spus „perfect“. 

Nu avea rost să încerce să o dojenească de la sute de 
kilometri depărtare. 

— OK. Te iubesc. Pa. 

— Pa. Clic. Becca închisese, iar Maggie se holbă la 
receptor pentru câteva secunde care-i îngreunară sufletul. 
Copila ei se maturiza departe de ea, luând-o din loc cu toată 
acea enerpie de nestăpânit specifică vârstei. Acordă-i timp, 
își zise ea. Aminteşte-ți cum erai la treisprezece ani. 

În local, mirosul de ceapă rumenită, de fum şi de 
grăsime arsă persista într-un nor, în apropierea grinzilor. 
Sistemul de încălzire hârâia, ca şi cum ar fi lucrat peste ca- 
pacitate, pentru a combate temperatura scăzută de afară. 
Luminile colorate erau înşiruite deasupra vitrinei, ca şi cum 
s-ar fi apropiat Crăciunul, nu primele săptămâni ale lunii 

noiembrie. Cineva introdusese în priză un tonomat plin cu 
fise, iar muzica country se derula iar şi iar, acompaniată de 
țăcănitul tacâmurilor, de murmurul conversației şi de valul 
hohotelor discordante de râs. 

Ea se aşeză pe un capăt al tarabei din lemn. Haina lui 
atârna într-un cârlig. Câteva scântei gri apăruseră în barba 
ce-i înnegrea bărbia, iar liniile care radiau de la colțul ochilor 
îl îmbătrâneau puțin. Cu toate acestea, încă poseda acel mag- 
netism animalic şi brut pe care ea îl găsise fascinant la 
nouăsprezece ani, o sexualitate înnăscută cu care unii bărbaţi 
sunt blestemaţi împreună cu tot ceea ce le mai aduce viața. 

— Ai găsit-o? întrebă el, ridicând privirea dintr-un meniu 
încastrat în plastic care purta urme de arsuri de la ţigări. 

— Da. 

— Totul e în regulă? 

— Nimic altceva în afară de atitudinea nestăvilită de 
adolescent. Ea luă meniul, scanând cu privirea gama de 
produse pentru cină, evitând astfel întrebările din ochii lui. 
Relaţia pe care o avea ea cu fiica sa nu era treaba lui. Ai 
comandat? 

— Doar cafea. 

O chelneriță subțirică, îmbrăcată într-o bluză în carouri, 
jeanşi strâmţi şi o eşarfă înnodată lejer în jurul gâtului, îşi 
făcu apariţia cu două cești şi cu un termos. 

— Obişnuită? întrebă ea, turnând, în vreme ce ei 
aprobară. V-aţi hotărât în privinţa cinei? 

— Burger şi cartofi prăjiţi. Maggie nu avea dispoziţia 
necesară pentru a măsura caloriile sau gramele de grăsime, 
sau altceva de felul acesta. Cu de toate. 

— Acelaşi lucru, dar burperul să fie cu brânză, comandă 
Thane. 

— S-a făcut. Femeia se făcu nevăzută, trântind comanda 
pe tejgheaua care separa bucătăria de salon. 

— Cât de departe e Denver? 

— Prea departe. Thane privi în noapte. Nu putem să 
fim mai abili decât furtuna, aşa că va trebui să ajungem cât 
mai departe. Probabil la Salt Lake. Am crampoane la 
cauciucuri şi lanţuri pe spate dacă va fi nevoie de ele. Nu o 
să dăm greş. 

— De unde ştii? 

El îşi întoarse privirea spre ea. 

— Nu o să permit să se întâmple aşa ceva. 

— Deci acum eşti Dumnezeu? 

Buzele lui se țuguiară. 

— Pur şi simplu nu-ți face griji. 

— Tu îţi asumi mai multe riscuri decât mine. 

— O să o scot la capăt pentru amândoi. 

— Uite ce e, Thane, am spus că merg în Denver cu tine. 
Am spus că voi vorbi cu poliţia. Ba chiar am spus că garantez 
pentru tine, cu toate că Dumnezeu ştie că nu am încredere în 
tine nici măcar o secundă, dar am învățat de-a lungul anilor 
că nu ar trebui să mă bazez pe nimeni, că mă pot sprijini pe 
propriile mele picioare, care-s mai stabile decât umărul oricui 
pe care eu am făcut greşeala de a mă sprijini, inclusiv pe al 
tău. 

Lui i se contractă un muşchi din apropierea tâmplei. 

~ Deci acum am terminat cu asta, nu-i aşa? 

— Pur şi simplu, las-o baltă. 

— Ştii, Maggie, zise el, rezemându-şi capul de partea 
din spate a tejghelei, începi să semeni cu o femeie pornită. 

— Mă întreb de ce, i-o întoarse ea. Era nervoasă şi 
emoționată. Şi nu vedea de ce ar ascunde-o. Şi pe bune, cui 
îi pasă? 

— Ție. 

— Chiar aşa? Aproape că-i veni să râdă, dar el lovise 
mult prea aproape de țintă. 

— Nu seamănă cu fata pe care o ştiam. 

Ea rămse locului, cu respirația blocată. Nu te păcăli, 
Maggie. Eşti mult prea isteaţă şi te-ai mai fript şi înainte. 

— Cred că e mai bine să nu ne aventurăm în amintiri. 

— De ce nu? 

Era inima ei cea care bubuia? 

— Apă pe sub pod, cowboy. Asta e toată povestea. Ea 
luă o gură de cafea, recunoscătoare că putea fi calmă. 
Conversaţia asta aluneca pe un teren mult prea personal. 

— Nu prea cred. Brusc, el veni mai în față, coatele lui 
sprijinindu-se de partea superioară a mesei. 

— Cred că ţi-e frică. 

Al naibii de corect. 

— De ce anume? 

— Pentru început, de mine. 

— Asta în visele tale. 

— Nu în visele mele, puştoaico. În coșmarurile mele. 

— Hai să nu aprofundăm subiectul, vrei? Nu e momentul 
şi nici locul. Tot ce avem de făcut e să ne concentrăm asupra 
lui Mary Theresa. 

El o numi în tăcere mincinoasă. 

— Şi orice ai face, Walker, nu încerca să mă determini 
să mă răzpândesc sau să-mi analizezi motivele, ori să citeşti 
mai mult în vorbele mele. Își duse arătătorul făcut cârlig în 
dreptul inimii. Îți spun eu cum stă treaba, bine? 

Chelneriţa reveni cu paşi iuți. Un surâs de plastic se 
ivi pe buzele ei strălucitoare în nuanța caisei, în vreme ce 
lăsă pe masă două farfurii. 

— Mai doriți ceva? 

Da, un bilet dus spre casă. 

— Asta-i tot, zise Thane, ridicând apoi o sprânceană în 
direcţia lui Maggie, invitând-o fără vorbe să-şi spună părerea. 

— Doar ketchup. 

— Vine imediat. Femeia se răsuci, apucă o sticlă de 
plastic cu jet de pe tarabă şi o aşeză în fața lui Maggie. 

— Multam. 

— Dacă mai aveţi nevoie de ceva, da-ţi un țignal. Ea se 
îndreptă către tejghea, unde o vitrină frigonifică funcționa în 
surdină, dând la iveală un şir de preparate de cofetărie. Poate 
doriți desert, iar plăcinta noastră cu lămâie-meringue e 
delicioasă. Nu glumesc, zise ea, concentrându-şi atenția 
asupra unei mese la care stăteau nişte bărbaţi burtoși, cu feţele 
roşii ca focul, cu şepci de baseball în diverse culori şi cu 
scobitori la colțul gurii. 

Maggie mâncă în linişte, iar Thane nu o deranjă, 
încercând să nu-i întrerupă şirul gândurilor, fie şi cu o 
conversaţie de circumstanţă. Într-un restaurant mic, unde toată 
lumea vorbea, râdea, fuma şi flirta, ei doi mâncau într-o linişte 
mormântală, trecutul escaladând gândurile lui Maggie, 
erodându-i echilibrul, în timp ce viitorul se arăta întunecat 
şi misterios. Când terminară cu burgerii, cartofii prăjiţi şi o 
porţie subţire de plăcintă cu înghețată, la insistența lui Thane, 
el îşi căută portofelul. 

Maggie scotoci în poşetă. 

— E treaba mea, zise el, privind-o, în vreme ce ea îşi 
scotea portofelul. 

— Nici gând. 

— Practic te-am forțat să mergi cu mine. 

Ea scoase o bancnotă de zece, rezemându-şi coatele de-o 
parte şi de alta a hamburgerului mâncat doar pe jumătate şi a 
ceea ce fusese desertul ei. 

— Uite ce e, Walker, hai să lămurim un aspect. Îmi 
plătesc partea mea. Da, tu mi-ai vorbit despre plecare, dar 
eu aş fi zburat, oricum, la Denver pentru a afla ce s-a întâmplat 
cu sora mea. Aşa că vom împărți totul pe din două. Zicând 
asta, ea îşi apucă geaca de ski. 

— Şi asta pentru ca eu să nu-mi fac o idee greşită? 

Vârfurile urechilor ei începură să ardă, în vreme ce se 
ridică şi îşi vâri braţele în mânecile strâmte ale gecii. 

— Cred. 

Ea voia să ştergă surâsul acela amuzat ce se aşternuse 
pe fața lui nebărbierită. 

— Vrei să te asiguri că nu voi considera asta drept o 
întâlnire plină de meandre. 

— Eşti atât de al nabii de îngâmfat, e incredibil. 

— Asta e aproape o paranoia. 

— Poate chiar mai mult. 

Surâsul lui se ofili în timp ce el azvârli o bancnotă 
potrivită pe masă. Furia sclipi în ochii lui. Fără un alt cuvânt, 
el apucă haina cu o mână, şi cotul lui Maggie cu cealaltă. 

— Ce faci... stai. 

El o trase în tăcere, forțând-o să treacă prin uşile duble 
de sticlă în vestibul şi apoi în noaptea întunecată, unde zăpada 
continua să cadă. O furie tăcută şi clocotitoare emana din 
direcţia lui, în vreme ce se îndreptau cu pas întins către 
camionetă. El descuie portiera pentru ea, apoi urcă pe locul 
şoferului. După ce îşi aruncă haina pe locul din spatele 
scaunului, acolo unde era depozitat laptopul ei, introduse 
cheia în contact. Motorul porni, iar ea îşi prinse centura de 
siguranţă. El puse schimbătorul de viteze în marșarier şi ieşi 
din parcare. 

— Hai să lămurim lucrurile, zise el, schimbând în viteza 
întâi, executând un semicerc la oprirea camionetei şi aruncând 
o privire fixă spre întinderea dezolantă a autostrăzii care se 
îndrepta către sud. Am nevoie de ajutorul tău. Punct. Nu 
aştept altceva de la tine decât să mă ajuţi să o găsesesc pe 
nememica de soră-ta şi să-mi reabilitez numele. El aprinse 
faza mare şi zăpada se roti dansând în lumină. Nu îmi datorezi 
nimic, aşa că am crezut că ocupându-mă de cheltuieli, chestia 

asta nu face parte dintr-un soi de seducţie în stil mare, Maggie, 
e un simplu mod de a te răsplăti pentru deranj. 

Faţa ei era încinsă, obrajii îi ardeau, dar din fericire el 
nu observă asta în cabina întunecată, în vreme ce se uita 
ameninţător prin parbriz. 

Thane porni ştergătoarele şi ajustă dispozitivul de con- 
trol pentru dezgheţare. 

— Ai priceput? 

— Am priceput, replică ea scurt, simțindu-se ca o 
proastă. Bineînţeles că el nu era interesat de ea, nu asta era 
ideea. Se gândi să-și țină gura, dar apoi îşi zise că e mult mai 
bine să clarifice lucrurile. 

— Am vrut doar să punem la punct regulile de bază, 
zise ea, forțându-şi mâinile strânse pumn să se relaxeze. Nu 
era cine ştie ce. 

— Amin. O maşină apăru din curbă, străpungând 
interiorul camionetei cu o lumină albă, artificială. Ea îi 
observă profilul: Puternic, Hotărât, Neclintit. Sută la sută 
masculin. Un bărbat puternic, uneori furios. Cineva care nu 
spune întotdeauna adevărul; ea ştia asta din vremurile trecute. 
Deci ce secrete păstra? Ce ascundea? Ea privi afară prin 
geamul lateral, în direcţia copacilor, gardieni ai nopții, înalţi 
şi masivi. Zăpada atârna pe crengile lor, şi în alte circumstanţe 
ea le-ar fi găsit, la fel ca dealurile pe care le urcau, 
emoționante. În seara asta păreau însă amenințătoare, 
prevestind o vrajă a fricii şi a dezolării. 

Unde se afla Mary Theresa? Era în viață? Oh, Doamne, 
trebuia să fie. Privind atentă la noaptea viscolită, îşi încrucişă 
degetele, spunând iar şi iar rugăciuni tăcute pentru sora sa. 

Cu siguranță că Mary Theresa era în siguranţă. Cu 
siguranţă că în clipa când vor ajunge la Denver, vor afla că 
Marchiza cea veşnic călătoare a plecat pur şi simplu pentru 

câteva zile, uitând să comunice asta cuiva. Dar în vreme ce 
încerca să se autoconvingă, simţi un fior, unul care nu avea 
nimic de-a face cu starea vremii şi, în timp ce zăpada se 
transforma în sloiuri de gheaţă, care loveau capota 
camionetei, alunecând apoi pe şosea, Maggie nu putea alunga 
sentimentul că ceva nu era în regulă. Ceva rău într-un mod 
teribil şi ireversibil. 

Să fii bine, Mary, se gândi ea, închizând ochii şi 
amintindu-şi-o pe sora ei aşa cum fusese ea întotdeauna, un 
spirit liber, deşi cam egocentric, de care se îndrăgostea toată 
lumea. Toată lumea, inclusiv Thane Walker. Nici el nu fusese 
imun la farmecele lui Mary Theresa. Dar, la urma urmelor, 
de ce ar fi fost? El era un bărbat, și toți bărbaţii, se pare, 
deveneau susceptibili în privința lui Mary Theresa Reilly. 

Maggie observase asta cu ani în urmă, atunci când 
Mitchell, vărul lor care fusese crescut ca fiind fratele lor, era 
încă în viață. 

Erau tineri, aveau abia șaptesprezece ani, cu câţiva ani 
mai mult decât Becca acum, însă Mary Theresa îşi punea 
deja în practică farmecele, exersându-și-le pe toți băieţii pe 
care ele îi cunoşteau, inclusiv pe cel pe care Maggie îl 
considera fratele ei... 

De sub luciul apei, Maggy o văzu pe Mary Theresa, 
cu ochelarii de soare proptiţi pe vârful nasului, o pereche de 
bikini din aţă, dezvăluind fiecare centimetru al bronzului său, 
plimbându-se de-a lungul piscinei. Ea scoase un şezlong din 
suport şi îl puse la umbra arborelui de eucalipt, ca apoi să se 
aşeze, chiar în secunda în care plămânii lui Maggie, arzând 
din pricina timpului pe care îl petrecuse sub apă, o forțară să 
înoate frenetic la suprafață. Străpungând suprafaţa apei, 
Maggie gâfâi, sorbi cu nesaţ aerul şi îşi dădu părul ud la o 
parte din ochi. 

— Ce faci? o întrebă sora sa geamănă, colțurile gurii 
lăsându-se în jos, într-un dispreţ evident. 

— A ce seamănă? Înot subacvatic. 

— De ce? 

— O să dau o probă pentru echipa de înot. 

— Iarăşi? Mary Theresa oftă teatral, atingându-şi uşor 
colțul gurii, acolo unde îndrăznise să apară pe buzele ei un 
herpes dureros. Ştii că nu vei reuși. La fel ca data trecută 
când ai încercat, pe vremea când eram la liceu. Primul an de 
colegiu va însemna o grămadă de greutăți. 

— Dar am discutat cu antrenorul. La fel ca şi Mitch. 

Gura mică şi țuguiată a lui Mary Theresa reacţionă. 

— I-ai cerut lui Mitch să pună o vorbă bună pentru tine? 

— Mdaa. 

— La doamna antrenor de ia colegiu? întrebă Mary 
Theresa, în vreme ce Maggie se făcu precum catranul. 

Maggie sări pe spate și începu să înoate. Nu avea nevoie 
de niciuna dintre porcăriile lui Mary Theresa. Nu astăzi. 

— Uh-huh. 

— Oare mirările nu vor înceta niciodată? 

~ Ce te-a apucat? Maggie ştia că nu trebuia să o lase 
pe Mary Theresa să ajungă la ea, dar nu se putu abţine. Mary 
Theresa devenise mult mai distantă şi se pare că totul începuse 
cu trei sau patru ani în urmă, în momentul în care sânii surorii 
ei deveniseră ca nişte „pepeni rotunzi şi copți“, aşa cum 
declarase mândru Bill Norton când erau cu toții în clasa a 
opta. Billy era un prostovan cu fața plină de coşuri, al cărui 
talent la matematică îl făcea să-şi închipuie că era un trimis 
al lui Dumnezeu în faţa profesorilor şi a femeilor de pe acest 
pământ. 

— Sora ta are cele mai mari țâţe din toată şcoala asta 
afurisită, şi asta o include şi pe doamna Nelson, aşa că tu ce 
ai? El se uită către cercul său de prieteni pentru a primi oarece 
ajutor, în vreme ce stăteau în picioare lângă bibliotecă. Era 
chiar după dejun, cu două zile înainte de absolvirea liceului 
George Washington Junior. Ceilalţi băieţi râseră batjocoritor, 
dar erau binecuvântaţi cu suficientă decenţă pentru a părea 
ruşinaţi. 

— Credeam că voi sunteți gemene identice. Billy fusese 
întotdeauna insistent. 

— Iar eu credeam că tu trebuia să fii deştept. Îți dai 
seama, i-o întoarse ea furioasă, cu toate că în sinea ei îi venea 
să moară şi îi venea să se prăbușească pe covorul pătat de pe 
podea. Oare de ce băieţii considerau sânii fetelor ca fiind 
atât de fascinanţi? Părea ca şi cum fuseseră înțărcați mult 
prea devreme şi de atunci erau în stare să-şi dea viața pentru 
un tras cu ochiul, pentru o mângâiere sau şi mai vulgar, pentru 

a gusta nişte țâţe de fetişcană. Cu cât mai mari, cu atât mai 
bine. 

— Eşti pur şi simplu geloasă fiindcă eşti mai puţin 
dotată, turui el. 

— Mie-mi spui, zise ea, îndreptându-şi privirea către 
şortul lui, în zona în care fusese ascunsă presupusa lui 
anatomie masculină. Ea plecă în grabă, rănită în sinea ei, cu 
obrajii arzându-i, cu ochii plini de lacrimi încă nevărsate. 
Imediat după colţ, o pomi nebunește spre baie, unde îi fură 
necesare zece minute pentru a-şi recăpăta stăpânirea de sine. 
În momentul în care reveni în bibliotecă, ora deja începuse. 
Copiii, aşezaţi la locurile lor, se holbară la ea, în timp ce se 
aşeza la singurul pupitru rămas liber, chiar în partea din față 
a încăperii. 

Doamna Brady nu puse niciun fel de întrebări, doar 
mâzgăli ceva pe o bucată de hârtie de culoare galbenă şi îi 
dădu lui Maggie o copie, fără a greşi nici măcar o singură 
silabă, în vreme ce vociferă iar şi iar în legătură cu un nou 
sistem computerizat ce ar fi trbuit să fie adus în şcoală — 
dacă, bineînţeles, ar fi existat fonduri suficiente. Banii erau 
insuficienți pentru toate şcolile de stat, dar doamna Brady 
era o veşnică optimistă. Maggie strânse bucăţica de hârtie 
dată pentru întârziere între degetele-i transpirate, o trânti pe 
birou şi se rugă ca ziua aceea umilitoare să ia sfârşit. 

— Hei, care e diferenţa dintre Maggie Reilly şi o 
cântăreață care nu are voce? şoptise Billy suficient de tare 
pentru ca ea să audă. Ea simţi cum în ochi îi străluceau lacrimi 
fierbinți. 

Nu răspunse nimeni, iar Maggie abia dacă îndrăzni să 
respire. 

— Niciuna. Amândouă sunt plate. 

Urmară alte chicoteli nervoase. Maggie îşi rupse 
creionul în două. Ochii doamnei Brady, în spatele scutului 

ramelor groase ale ochelarilor, mijiră în direcţia lui Billy. 
Lui Maggie i se scurse o lacrimă din ochi, iar ea şi-o şterse 
furioasă, înainte de a îndura cele mai lungi patruzeci de 
minute din existența sa. 

La sfârşit, din pricina acelei hârtii pentru întârziere, 
fusese nevoită să muncească, curăţind coridoarele de gunoaie. 

Billy Norton nu era unul dintre aceia care să-ți dea 
pace. El aflase în ce zi trebuia ea să lucreze şi, ştiind că ea 
urma să curețe, îşi înşirase pe podea resturile de la dejun — 
un sandvici cu gust fad şi nişte cartofi prăjiți înmuiați în 
ketchup. Pentru a adăuga injuriei şi o insultă, el umpluse un 
prezervativ, care pentru el era probabil mult prea larg, cu 
bucata de carne de la sandviciul lui, lăsând apoi mizeria aceea 
oribilă pe coridor, la etajul celor din clasa a şaptea. El şi gaşca 
lui plecaseră nestingheriți, în vreme ce Maggie fusese nevoită 
să ridice porcăria aceea scârboasă şi subţire şi să o depună, alături 
de restul deşeurilor, într-un sac mare de plastic. 

Totul pentru că fusese binecuvântată cu nişte sâni mai 
mici decât ai lui Mary Theresa. 

Ce ironie. 

Acum, în timp ce înota cu uşurinţă prin apa încălzită 
de soare, îşi spuse că nu trebuia să o lase pe Mary Teresa să 
o orienteze greşit. În ultima vreme, Mary fusese tăioasă, 
neliniştită şi secretoasă. Uneori, Maggie dăduse peste Mary 
şi peste vărul Mitch, pe care părinţii ei îl adoptaseră înainte 
de naşterea celor două gemene, imediat după moartea mamei 
lui. Ei îşi ţineau de urât, uitându-se la televizor sau ascultând 
casetele celor de la Rolling Stones sau de la Pink Floyd. 
Discutau şi râdeau, împungându-se unul pe celălalt. Imediat 
ce o zăreau pe Maggie, tăceau, surâdeau fals şi reacționau ca 
nişte statui de piatră. Se prefăceau că nu era nimic neobişnuit, 
când în aer sfârâiau tot felul de vibrații stranii. 

Era ca şi cum Maggie devenise pe neaşteptate intrusul, 

când în majoritatea timpului ea şi Mary Theresa îl conside- 
raseră pe Mitch ca fiind nimic altceva decât o pacoste — un 
membru al familiei care nu se potrivea cu restul. 

Mitch se străduise din greu pentru a încuraja această 
separație, nedorind ca verişoarele lui mult mai tinere şi mai 
fraiere să se apropie cumva de el, încă de pe vremea când 
era la grădiniță. El se purta ca şi cum Maggie şi Mary Theresa 
ar fi fost ceva toxic, iar atitudinea lui se înrăutățise pe măsură 
ce anii treceau. 

În momentul când fetele erau în clasa a doua, mama 
lor insistase ca el să le conducă la şcoală. Mitch acceptase, 
purtându-le pică, fiindcă nu avea de ales, dar din clipa în 
care dădeau colţul străzii şi nu mai puteau fi zăriți de la fereastra 
bucătăriei, le abandona, jurând că „va scoate untul din ele“ 
dacă vreuna va avea curajul să-l pârască părinților lor. 

— E un nememic, decisese Mary Theresa. 

— Cine are nevoie de el? Maggie prefera, oricum, să 
meargă singură la şcoală. E doar o pacoste. 

Mitch mersese cât se poate de departe pentru a-și arăta 
disprețul față de fete. Râdea de ele împreună cu amicii lui, 
arătând jurnalul lui Maggie oricui ar fi vrut să arunce o privire 
sau punând lacăte la uşa dormitorului său pentru a se asigura 
că ele nu-i vor viola intimitatea şi sanctuarul. 

Însă acum lucrurile se schimbaseră. A nimozitatea lui 
Mitch se diminuase, iar Mary T., aşa cum o numea el, părea 
să nu aibă nimic împotrivă în a-i ține companie. Maggie se 
pândea în secret că Mary Theresa îşi dăduse în cele din urmă 
seama că amicii eretici şi nesuferiți ai lui Mitch deveniseră 
pătimaşi în momentul în care începuseră să conducă, să prac- 
tice diferite sporturi şi să aibă o barbă suficient de stufoasă 
acolo unde odată fusese doar acneea. Oricare ar fi fost 
motivul, în ultima vreme, Mary Theresa petrecea ceva mai 
mult timp cu Mitch şi cu amicii lui decât cu Maggie. 

Nu că ar fi contat prea mult. Lui Maggie îi lipsea timpul 
petrecut alături de sora sa geamănă, dar nu era sfârşitul lumii. 
Ele începură în cele din urmă să se separe, interesele lor 
nemaifiind aceleaşi. Dar cel mai important motiv pentru care 
nu se mai înțelegeau era faptul că Maggie nu se lăsa condusă 
de sora ei. 

Mary Theresa hotărâse întotdeauna în privința acțiuni- 
lor lor viitoare, a prietenilor pe care aveau să-i împartă sau a 
locurilor unde urmau să meargă. Dar Maggie se săturase de 
toate astea. Se săturase să fie sora geamănă. Mai ales, să fie 
versiunea palidă a strălucitoarei ei surori. 

Atunci când începuseră să aibă „ciclurile femeii“ sau 
„blestemul lunar“ aşa cum denumise mama lor menstruaţia, 
Mary Theresa fusese prima care avusese o crampă şi, prin 
urmare, capabilă să-i ofere lui Maggie mai multe sfaturi decât 
ar fi sperat ea vreodată să asculte, în clipa în care trupul ei 
ajunsese la maturitate, şase săptămâni mai târziu. Într-un 
anume fel, lucrul acesta o transformase pe Mary Theresa 
într-o atotştiutoare în tot ceea ce ţinea de înflorirea maturității 
şi de feminitate. 

Cu câțiva ani înainte, Mary Theresa devenise interesată 
de haine, de manichiură, de rujul de buze și de o muzică de 
care Maggie nu se simţea atrasă. Începuse să fumeze la ea în 
dormitor şi să dea fumul afară pe fereastră la orele târzii ale 
nopții, să-și decoloreze câteva şuviţe de păr şi să plece pe 
furiş din când în când, fără a-i mărturisi niciodată lui Maggie 
unde anume se ducea sau cu cine urma să se întâlnească. 

— Tu nu ai înţelege, îi spusese ea o dată, atunci când 
Maggie o surprinsese furişându-se pe fereastră. Mary Theresa 
purta nişte pantaloni albi scurți şi mulați şi un top galben 
care-i lăsa descoperit abdomenul plat. Tu doar să nu mă dai 
de gol. 

— Şi ce să spun? 

— Nu ştiu. Foloseşte-ţi imaginaţia. Se presupune că eşti 
foarte bună la capitolul acesta. Aşa spun toți profesorii de 
limba engleză, adăugă ea cu o nuanţă de invidie în glas. Ca 
şi cum ai să devii scriitor, ori aşa ceva. 

— Ei bine, nu-mi pot imagina unde te duci sau cum îi 
voi minți pe mama şi pe tata. 

— O să găseşti tu ceva, îi replicase Mary Theresa, 
strângând în mână pachetul ei de Virginia Slims, în vreme 
ce cu cealaltă se ţinea de pervaz. Aruncă spre sora sa un 
surâs strălucitor, alunecând apoi în grădină, strecurându-se 
pe lângă fasciculele de lumină care veneau de la felinarele 
plasate strategic printre tufele de trandafiri, în plină perioadă 
de înflorire. 

În timp ce înota la suprafața apei, închise ochii, 
concentrându-se asupra respirației, însă neliniştea din familie 
o măcina, distrugându-i concentrarea. 

Ori de câte ori amicii lui Mitch se aflau prin preajmă, 
Mary Theresa se lumina asemenea unui proverbial pom de 
Crăciun, în vreme ce Maggie se simţea ca şi cum ar fi dispărut 
într-o pădure. Mary Theresa flirta şi chicotea, driblând 
ciupituri dureroase, ocheade pline de pasiune şi remarci 
senzuale cu un aplomb care o lăsa pe Maggie fără grai. 

Era obligatoriu să se întâmple, presupuse ea. Oricum, 
cui îi păsa. 

Mai degrabă simți decât văzu marginea piscinei. O 
atinse cu vârful degetelor, iar apoi făcu rapid un salt sub apă, 
care o propulsă cu spatele spre casă, acolo unde Mary 
Theresa, lăsând la o parte mormăiala împotriva umbrei pe 
care o făcea gardul viu, se răsucea în şezlong. 

Rapid, Maggie înotă douăzeci de bazine fâră pauză. 
Muşchii începură să o doară. Încă un bazin. Ea zări capătul 
piscinei care dădea spre casă. Tăie apa. Lovitură. Lovitură. 
Lovitură. Plămânii îi ardeau. Ea se întinse, iar degetele ei 

atinseră în cele din urmă cimentul întunecat şi ieşi la 
suprafaţă, înghițând aerul cu nesaţ. 

— Gata? întrebă Mary T, ridicând o sprânceană pe 
deasupra perechii ei de ochelari marca Ray-Bans. Trupul ei 
era alunecos din pricina uleiului şi bronzat până la o nuanță 
închisă de maro-gălbui. 

— Deocamdată. Maggie prinse prosopul alb pe care-l 
aruncase pe marginea piscinei. 

Marry Theresa oftă. 

— Pierdere de vreme, murmură ea printre dinţi. 

Iritată, Maggie îşi şterse faţa, privind cum Mary 
Theresa se lungise cu un calm infatuat în şezlong. Atunci ea 
se aplecă spre apă şi, dintr-un capriciu, aruncă câţiva stropi 
pe abdomenul plat al lui Mary! 

— Hei! ţipă Mary Theresa, sărind de pe şezlong. Ce 
crezi că faci? 

— Nimic. 

— Nimic, o imită Mary Theresa, cu o voce pițigăiată, 
fața ei adoptând o mutră nesuferită. Teee rog, maturizează-te, 
pentru Dumnezeu, Maggie. Ştii ce stânjenitoare eşti? 

Netulburată, îşi aşeză mâinile pe bordură, ieşind afară 
din apă cu o mişcare rapidă şi mlădioasă. Nu ştia cum putea 
fi chiar atât de stânjenitoare, fiindcă ea semăna foarte mult 
cu sora ei. Poate că nu era chiar la fel de frumoasă, dar 
suficient, încât din când în când lumea să le stnge greşit pe 
nume. Oh, asta o scotea din sărite pe Mary Theresa, iar lui 
Maggie îi plăcea la nebunie. 

— Eşti o proastă... o... copilă. De ce nu te duci să călăreşti 
pe afurisitul tău de cal sau să faci altceva? 

— O s-o fac. Suna minunat. Orice care să o ţină departe 
de casa asta şi de dorințele acestea bolnăvicioase care păreau 
să se înmulțească odată cu venirea verii. Oare când începuse 
totul, se mira Maggie, gândindu-se la vremea când ea şi Mary 

Theresa erau în primul an de liceu, iar Mitch abia începuse 
facultatea. Erau fericiţi pe vremea aceea. Cu toții. 

Maggie nu-şi amintea de certurile înăbușite, care aveau 
loc în spatele uşii de la dormitorul părinţilor, ori de sticlele 
goale de vodcă, înşirate în partea superioară a coşului de 
gunoi, sau tăcerea mamei lor, o intensă și grea lipsă de 
conversație care părea să radieze din direcţia ei, reducându-i 
la tăcere pe toți ceilalți. Tăcerea mortală a lui Bernice Reilly 
era capabilă să-i amorțească pe toți. O privire îngheţată din 
partea ochilor ei furioşi ducea conversaţia şi râsetele la 
încremenire cu ocazia servirii cinei sau la oprirea conversaţiei 
în automobil. 

În vreme ce Mary Theresa îşi ştergea stropii ofensatori 
de pe abdomen, Maggie îşi aţinti ochii spre coama dealului. 
Locul acesta fusese visul părinţilor ei şi, recent, el se 
tranformase într-un coşmar. Stejarii bătrâni, măslinii şi arborii 
de eucalipt umbreau o grădină bine îngrijită şi casa de stuc 
în care locuiau. Vopsită într-o culoare temă, redându-i-se 
strălucirea printr-un acoperiş curbat din țiglă roşie şi printr-o 
curte pavată care se întindea până la piscină — mândria şi 
bucuria tatălui lor — casa i se părea lui Maggie rece şi goală 
precum un mormânt. Ea ducea dorul cabanei cu trei camere 
care se afla în vale. 

Însă prin schimbarea slujbei la o companie rivală, Frank 
Reilly luase singur această casă, cu o piscină nouă şi un 
Mercedes sport, în vreme ce Berenice fusese capabilă să o 
angajeze pe Lydia, menajera lor vorbitoare de limba spaniolă, 
pentru prima dată în viaţa ei. În cele din urmă, fusese în 
stare să petreacă ore în şir făcându-şi manichiura, pedichiura 
Şi tratamentele faciale, asta între meciurile sale de tenis şi 
clubul de bridge. 

Maggie nu era sigură că mişcarea fusese atât de bună. 
Simţea lipsa vecinilor ei şi grădinița unde ea se putea furişa, 

prin spărtura gardului, în grădina de legume a lui Jamie 
Tortoni. Puteau să-şi împărtăşească secrete în timp ce priveau 
peştii aurii ai tatălui lui Jamie înotând alene într-o piscină 
din ciment pe care o proiectase şi o construise chiar el. De 
câte ori Maggie se certase cu Mary Theresa, fusese în stare 
să i se mărturisească lui Jamie ca unui prieten şi confident. 

Dar asta se întâmpla cu multă vreme în urmă. Când se 
mutaseră, Mary Theresa şi Maggie merseseră la un alt liceu, 
iar Maggie şi Jamie nu se revăzuseră niciodată. 

Între timp, Mary Theresa se schimbase. În casa cea 
veche, Maggie şi Mary Theresa împărțiseră un dormitor 
decorat în culoarea levenţicii, două paturi identice, acoperite 
cu nişte cuverturi cu petice roz şi un covor auriu pe care erau 
înşiruite în neorânduială păpuşi Barbie, animăluţe de pluş şi 
haine care aproape că nu ajungeau niciodată în coşul de rufe. 

Maggie îşi aminti de un moment când aveau aproape 
unsprezece ani — Doamne, părea cu secole în urmă. Târziu 
în noapte, după ce toți ai casei se duseseră la culcare, ea şi 
Mary Theresa stăteau una lângă alta, sub cuvertura de pe 
patul lui Mary Theresa, folosindu-se. de lanteme pentru a 
putea citi o ediție zdrențuită a revistei Playboy pe care 
Maggie, căutând stocul de lemn dulce a lui Mitch, o 
descoperise ascunsă sub patul acestuia, alături de nişte şosete 
vechi şi scorțoase şi de şorturile lui murdare. 

— Uită-te la asta, zisese Maggie îngrozită, privind 
pliantul de la mijloc, acolo unde un manechin bronzat, cu 
nişte sâni imenşi şi cu o claie de perişor blond la joncţiunea 
coapselor sale, era fotografiat într-o poziţie tolănită care lăsa 
să se vadă totul. Cu o coamă lungă şi nişte ochi migdalaţi, 
manechinul nu purta nimic altceva decât un şirag nesfârşit 
de perle, prins între nişte dinţi perfecţi, atârnând peste buzele 
umede, peste sâni, pentru a se cuibări adânc între cârlonții 
blonzi, deasupra coapselor sale, şi dispărând numai 
Dumnezeu ştie unde. 

— Nu găseşti că e frumoasă? întrebă Mary Theresa, 
profund impresionată, în vreme ce Maggie ţinea lanterna în 
aşa fel încât fasciculul de lumină să cadă direct pe pagini. 

Maggie scuturase din cap, incapabilă să-şi mute 
privirea de la expusele părți intime ale femeii. 

În schimb, Marry Theresa învârtise revista, privind 
manechinul din diverse unghiuri, punctând faptul că femeia 
avea o piele fără cusur, doi ochi verzi interesanţi şi nişte 
pomeţi înalți, sculpturali. Maggie nu vedea decât fesele, sânii, 
sfârcurile cu dimensiuni generoase şi... în fine, toate acele 
chestii care o făcuseră să roşească. 

— Ştii că asta e artă, nu-i aşa? zisese Maggie cu toată 
înțelepciunea celor unsprezece ani ai săi. 

— Atunci de ce era ascunsă sub patul lui Mitch, 
dedesubtul rufelor lui murdare? 

— Fiindcă Mitch e un dobitoc. Mary Theresa îşi muşcă 
buza inferioară, măsurând paginile lucioase. Nu crezi că şi-a 
făcut o modelare a ţâţelor? 

— O ce? Maggie simţi ceva gâdilându-i degetele, care-i 
ieşeau de sub aşternuturi. Oh! Ea trase aștemnuturile la loc, 
convinsă că mama ei, cu brațele încrucişate şi cu o expresie 
semănând cu cea a unui sergent instructor, se afla la capătul 
patului. În locul ei, Flint, pisoiul lor tigrat, sări în pat, călcând 
cu nişte lăbuţe moi şi mititele pe spinarea lui Maggie. 

— Măi, ce m-ai speriat, îi spuse ea pisoiului, trăgându-l 
sub aşternuturi alături de ea. Ea potrivi din nou lanterna, 
observând că atenția lui Mary Theresa era concentrată la 
maximum. 

— Ce spuneai? 

— Îți spuneam despre tipul acela de operație care-i face 
mai mari. Ea arătă către pieptul de invidiat al manechinului. 
Se numeşte mărire de sâni sau așa ceva. A făcut-o şi mama 
Lindei Stone acum câţiva ani. 

— De unde ştii? 

Mary îi aruncă o privire care o califică în tăcere drept 
naivă. 

— Linda mi-a spus, şi dacă te vei uita la ea, o să vezi că 
e mult mai mare decât era înainte. Ea îşi miji privirea 
concentrată asupra imaginii. Nu văd niciun fel de cicatrici. 
Sprâncenele lui Mary Theresa se uniră gânditoare, în vreme 
ce studia fotografia. 

- Înh. Cui îi pasă dacă are cicatrici? 

— Mie îmi pasă. 

— De ce? 

— Nu ştiu. Dar pare important. Băieţilor le plac țâțele 
mari. 

— Ai face-o vreodată? 

— Poate. 

— Ei bine, eu nu. Maggie clătină din cap. Nu ar lăsa 
nicidecum un doctor să o taie şi... şi să facă ce? Nu voia să 
ştie. În afară de asta, băieţii suht proşti. 

— Ştiu. Mary Theresa zâmbi. Nişte adevăraţi proşti. 
Dar le plac balcoanele mari. 

Propoziția aceea părea astăzi una profundă, gândi 
Maggie în vreme ce soarele leneş de după-amiază usca 
picăturile de apă de pe trupul ei. O privi pe Mary Theresa 
care se lungise din nou în şezlong, sânii ei perfecţi, care nu 
erau măriți cu ajutorul unei operații, revărsându-se din topul 
bikinilor portocaliu-aprins. 

Uscându-şi părul cu prosopul, Maggie se ridică, um- 
bra ei îndrăznind să se suprapună peste picioarele lui Mary 
Theresa. 

— Ai grijă, zise sora sa geamănă, Ea simți neliniştea lui 
Mary Theresa, ştiind că era nervoasă pentru că Maggie o 
deranjase. Nu ai nimic de făcut? 

— Tu nu ai? 

Maggie ar fi vrut să lanseze o discuţie, însă renunță. 

Nu se sinchisi să spună la revedere, ci intră pur şi 
simplu în casa răcoroasă, se schimbă şi o rugă pe mama ei 
să-i împrumute maşina, ca să poată merge până la grajduri 
unde iapa sa, Ink Spot, era închiriată. Îşi petrecu restul după- 
amiezii călărind pe păşunile ce făceau legătura cu Canionul 
Rio Verde. Soarele fierbinte îi încălzea creștetul cu razele 
lui leneșe, ca apoi să dispară, încet, în partea de vest a 
orizontului. 

Câteva ore mai târziu, Maggie se opri la un restaurant 
pentru șoferi, unde comandă cartofi prăjiți şi o cola. Le ținu 
o vreme companie unor copii pe care îi cunoştea de la şcoală 
şi apoi, ştiind că întârziase, depăşi limita de viteză în drum 
spre casă, parcând maşina mamei sale la locul ei din garaj. 

Mercedesul tatălui ei lipsea, slavă Domnului. Maggie 
zâmbi în sinea ei, în timp ce băgă cheile în buzunar, fiindcă 
avusese noroc şi evitase o predică legată de faptul că se 
întorsese târziu acasă. Evident că părinții ei vor lipsi întreaga 
seară. 

Casa era întunecată, doar felinarele exterioare luminând 
drumul către uşa de la intrare. Mustangul lui Mitch era parcat 
pe alee. 

Intenţionând să înoate câteva ture sub lumina stelelor, 
ea se furişă pe lângă partea exterioară a casei, evitând cercurile 
de lumină emise de felinarele de exterior. Se răcori, înotând 
trei-patru ture. Tocmai se dăduse după colţ, lângă un gard de 
leandri, luptându-se să-şi tragă tricoul pe cap, când auzi 
zgomotele: notele unui pian şi vocea lui Elton Jones, inter- 
pretând un cântec pe care ea şi-l amintea vag, chicoteli în 
şoaptă, dar vesele şi susurul jeturilor conductelor de apă caldă. 

Maggie îngheţă. 

— Nu! ordonă Mary Theresa, dar vocea ei era glumeaţă. 

Perişorul de pe ceafa lui Maggie se ridică uşor, în timp 
ce o voce masculină, pufni în hohote de râs. 

Nu era chiar o surpriză. Mary Theresa atrăgea atenția 
multor bărbaţi şi avea mereu câte o întâlnire. 

— De ce nu? întrebă tipul, în timp ce stomacul lui 
Maggie se strânse, căci recunoscu vocea. 

— Eu am spus — oooh! 

Stomacul lui Maggie se întoarse pe dos. Cu toate că 
ştia că va comite o greşeală ireversibilă, şi anume că ea nu 
va putea niciodată să şteargă ceea ce urma să vadă, se uită 
prin gardul viu care înconjura conductele de apă caldă şi 
rămase nemişcată, cu ochii fixați asupra aburilor albicioşi 
ce se ridicau din apa înspumată, şi a celor două capete ce 
erau vizibile în lumina difuză. Mary Theresa, cu părul prins 
în creştetul capului, cu cârlionţii uzi încadrându-i chipul, se 
îmbrăţişa cu un bărbat musculos, unul care o ţinea strâns, şi 
avea fața îngropată între sânii ei perfecţi de care ea era atât 
de mândră. O sticlă de votcă — din colecția mamei lor — era 
deschisă şi așezată pe marginea de piatră a piscinei. 

Mary Theresa se mişca în sus şi în jos, în vreme ce 
bărbatul desfâcu partea din spate a bikinilor ei, lăsându-i să 
plutească ceva mai departe. El îşi înălță capul pentru o 
secundă şi Maggie îl zări în fugă pe Mitch, în timp ce el 
începu să lingă şi să se joace cu sânii surorii ei gemene. 

— Nu! 

Nodul se înălță în gâtul lui Maggie. Ea icni, căzu în 
genunchi, iar conţinutul stomacului ei se împrăștie pe pământ. 
Nu! Nu era posibil să fi văzut ceea ce gândea ea. Imposibil, 
Ochii îi jucaseră o festă. Asta se întâmplase. 

— Ce a fost asta? bolborosi vocea lui Mary Theresa. 

— Nimic. Doar un câine sau aşa ceva. 

— Nu.... opreşte-te... Lasă asta... nu ştiu ce a fost în 
mintea mea. 

— Oh, haide, MT, te rog. Cedezi fiecărui alt bărbat... 

— Eu — eu nu pot, asta... oh, Doamne, dacă se întorc 
acasă mama şi tata? 

— Nu vor veni. Sunt la Kavenaughts. Când vor apărea 
vor fi deja mahmuri. 

— Şi Maggie? 

— Ce-i cu ea? Habar nu are de nimic. E pe afară, 
călărindu-şi blestematul ei de cal, nu-i așa? Dacă mă întrebi 
pe mine, ea are o relație amoroasă cu el. Nu va fi acasă decât 
peste câteva ore. 

— E mai deşteaptă decât îți imaginezi. Opreşte-te, 
Mitch, pentru numele lui Dumnezeu. Se auziră împroşcări 
cu apă, în vreme ce cineva ieşi din piscină. Maggie se strădui 
să se ridice. Trebuia să fugă, să se ascundă, să... 

Auzi zgomot de paşi şi încercă să se retragă în spatele 
unui măslin, doar pentru a-l vedea pe Mitch cum îşi face 
apariţia, silueta lui apărând sub forma unui relief întunecat, 
din pricina luminii ce venea din spate, de la lămpile 
ornamentale. 

— Iisuse Hristoase, zise el, trecându-şi mâna prin păr. 
Ce faci furişată aici, spionându-i pe alții? 

— Ce e? Marry Theresa ocoli capătul gardului viu şi 
dădu ochii cu Maggie. 

— Oh, porcăria dracului. Ea îşi legă bretelele sutienului. 

— Nu s-a întâmplat nimic, zise Mitch. Făcu un pas 
amenințător înainte şi piciorul îi alunecă pe pata de vomă. 
Oh, drace. Ce-i asta? Vomă? Ai vomat aici? Schimonosită 
de o furie adevărată şi abjectă, fața lui căpătă pe loc o culoare 
strălucitoare şi înflăcărată. De când eşti aici? 

— Eu — eu abia am ajuns. Chiar în secunda asta, și mi s- 
a făcut rău şi ai... ai sosit tu, se bâlbâi Maggie, dorindu-și să 
se fi aflat oriunde în altă parte decât sub privirea lui grea. Ea 
nu putea să creadă ce văzuse, nu era posibil. Amândoi 
înotaseră cu costumele pe ei și cu toate că Mary Theresa era 
ciufulită, cu părul picurându-i, în timp ce rimelul îi curgea 
pe față, ea şi Mitch, nu... nu ar... 

— Nu s-a întâmplat nimic, zise iarăşi Mitch. 

— Eu... ştiu. 

— Vorbesc serios, Maggie. Indiferent ce ai auzit sau ai 
văzut, nu s-a întâmplat nimic. 

Of, Doamne, cât de mult voia să-l creadă, dar privirea 
înfricoşată a lui Mary Theresa o convinse de contrariu. 
Stomacul ei se cutremură, ea se răsuci, şi aproape că îi veni 
din nou să verse. Capul îi bubuia, inima îi bătea cu putere, 
negația prelingându-se prin celulele sângelui ei. Lucrul ăsta 
era imposibil să se întâmple! Nu se putea. Nu Mary Theresa 
şi Mitch. Oh, Doamne, nu! 

— Maggie — o avertiză Mitch, tonul lui ridicat 
certificându-i sentimentele. 

Emoţionată, Maggie nu aşteptă. Trecu pe lângă el şi 
începu să alerge printre tufişuri, de-a lungul aleii pietruite, şi 
apoi în stradă. Nu avea idee unde se duce şi nici nu-i păsa. 
Pur şi simplu trebuia să plece. Cât mai departe. Pintenii 
cizmelor ei, cele pe care le purta la echitație, bocăniră pe 
asfalt. Casele de lângă deal păreau că se apleacă şi se rotesc, 
în timp ce ea zbura în josul străzii. Undeva în spatele unei 
porți acționate electronic, lătră un câine. În casele vecinilor 
se aprinse lumina. Lacrimile îi umplură ochii. Negarea îi 
sfâşia sufletul. Alergând încă şi mai repede, lacrimile curseră 
şuvoi pe obrajii ei, iar ea încercă să alunge o viziune ce îi 
ardea creierul. Gâfâind, pe jumătate plângând în hohote, o 
rupse la fugă spre dealul cu reşedințele lui de milioane de 
dolari şi cu vieţile acelea tăcute şi izolate înăuntru. 

Mary Theresa şi Mitch! Rude de sânge. Ei erau practic 
frate şi soră. Alerpă din ce în ce mai departe, spunându-şi că 
ceea ce văzuse fusese o halucinație, că într-un anume fel, 
fusese martoră la cu totul altceva. De vină era imaginaţia ei 
bogată care o făcuse să-și piardă controlul, asta fusese. 

Deasupra luminii care venea de la felinarele aflate pe 

stradă, stelele păreau să se mişte alandala şi să intre în 
coliziune. Inima îi bătea cu putere, gata să explodeze. 

Clătinându-se, ea se opri la un colț de stradă, gâfâind, 
plângând, așezându-se cu capul între genunchi şi întrebându-se 
ce Dumnezeu avea să facă. Deci, sora şi fratele ei se 
sărutaseră, făcând una-alta în bazinul cu apă fierbinte. Nu 
era mare lucru, nu-i aşa? Deci ei se mângâiaseră... asta făcea 
parte din maturizare... şi se cercetaseră şi... oh, pe cine 
păcălea? Era ceva rău. Mult mai mult decât rău. Era ceva 
patologic. Chiar dacă nu erau în realitate frate şi soră. Oricum, 
erau rude. Ceea ce făcuseră Mary Theresa şi cu Mitch viola 
un cod moral. 

Nu s-a întâmplat nimic. Vorbele lui Mitch îi răsunau 
în urechi, rezonând în mintea sa. 

Undeva în depărtare, o sirenă de poliţie urlă în noapte. 
Uşa unui garaj se deschise, şi un vecin îşi târî tomberonul la 
colțul străzii. Gândeşte-te, Maggie, gândeşte-te. Trebuie să 
te duci acasă. Să-i înfrunţi. Să-i înfrunţi pe mama şi pe tata. 
Genunchii ei amenințau să cedeze şi ea se agăță de felinar, 
trăgând adânc în piept aerul încărcat de aromă de caprifoi şi 
de trandafiri. 

Se forță să se ridice şi începu din nou să alerge. 

Nu departe de ea, nişte cauciucuri scârțâiră pe pavaj. 

Prefă-te pur şi simplu că nu s-a întâmplat, îşi spuse 
ea, ca şi cum nu ai fi văzut nimic, aşa cum nu o vezi tu pe 
mama când îşi toarnă votcă în sucul de portocale de 
dimineaţă. Scena aceea nu se întâmplase. Ţi-ai imaginat-o. 
Ai văzut altceva. 

Farurile Mustangului lui Mitch sclipiră pe asfalt şi se 
apropiară. Maggie începu din nou să fugă, din ce în ce mai 
repede, de-a lungul trotuarului care trecea pe lângă gardurile 
de cărămidă şi porţile de fier forjat şi a secretelor pe care ele 
le păzeau. 

Zdrăngănitul chitarei-bas şi cadenţa ritmică a tobelor 
ajunseră la urechile ei. Mitch, conducându-şi încet 
Mustangul, coborî geamul din dreptul lui. 

— Treci în maşină, ordonă el acoperind muzica al cărei 
volum era destul de mare. 

— Nu! Ea încercă să fugă din nou. 

— Ascultă... 

— Pleacă! Ea luă curba, se împiedică, apoi o porni pe o 
stradă lăturalnică, în timp ce un alt automobil o surprinse în 
lumina farurilor. 

— La naiba. Mitch ambală motorul. Plămânii o ardeau, 
coapsele o dureau atât de tare, încât începură să-i tremure, 
dar ea strânse din dinţi şi continuă să fugă. Adrenalina o 
impulsionă. Auzi cum cauciucurile lui Mitch scrâşnesc. Urmă 
un moment ameninţător de tăcere în care singurul lucru pe 
care îl putu auzi Maggie fu propria sa respiraţie şi bubuitul 
inimii. Apoi urmă scrâşnetul cauciucului pe asfalt, sunetul 
motorului ambalat cu furie şi mirosul de cauciuc ars care 
plutea în aer. 

Într-o secundă mașina lui fu în spatele ei. Mitch se 
aplecă, coborând geamul de la locul pasagerului. 

— Treci înăuntru. 

Ea nu răspunse, ci continuă să alerge în susul dealului, 
pe lângă case, în vreme ce gambele ei gemeau de durere. 

— Iisuse, Maggie, urcă în maşină! 

Ea pâfâia, în timp ce plămânii îi luau foc. 

— Perfect. El deschise larg portiera maşinii şi în vreme 
ce ritmul cadențat al unei melodii a formaţiei Creedence 
Clearwater Revival se auzi în noapte, Mitch începu să alerge. 

El o prinse din urmă în doar câteva secunde, o apucă 
strâns de braţ, imobilizând-o, o răsuci cu duritate şi se uită 
fix la chipul ei brăzdat de lacrimi. 

— Haide să mergem acasă, Mag. Te rog. 

— Nu! În secunda aceea ea îl lovi în piept cu pumnul ei 
mic. Nu! 

— Maggie, te rog! Oh, Hristoase. El o îmbrățișă, 
rezemându-şi bărbia de capul ei. 

Ea îl auzi respirând, simți bătaile inimii lui, conştientă 
de braţele ca de oțel ce o înconjurau. Mitch o făcuse 
întotdeauna să se simtă în siguranță, iar acum el era... era... 
ea începu din nou să plângă la acel gând oribil. 

— Nu e ceea ce crezi tu. 

Dacă ar fi putut cel puțin să-l creadă. 

— Mary Theresa şi cu mine doar ne prosteam. Am băut 
din Smirnofful mamei și ne-a cam luat valul. Asta-i tot. 

— Am... am văzut. 

— Nu ştii ce ai văzut. A fost ceva de genul: „Mi le arăţi 
pe ale tale, iar eu ţi le arăt pe ale mele“. O prostie, nu? 
Atingându-i şi ridicându-i bărbia cu un singur deget, el schiță 
un zâmbet. Chipul îi era însă palid, ochii fără viaţă, iar ea nu 
Ştia ce să creadă. Haide, Maggie. Hai să merpem acasă. Mary 
a curăţat mizeria de lângă gardul viu și a pus la loc sticla 
mamei. Nimeni nu trebuie să afle nimic. 

— Dar... 

El o mângâie pe cap. 

— Sunt un idiot, bine? Un imbecil. O recunosc. Nu 
trebuia să beau. Niciodată. Dacă ar afla antrenorul, aş fi 
distrus, iar chestia asta cu Mary Theresa... în fine, a fost vina 
mea, recunosc, şi trebuie să păstrăm tăcerea, bine? Tu ştii că 
o iubesc pe Sheila. 

Sheila Allman era iubita lui Mitch încă de pe vremea 
când erau amândoi studenţi în anul doi. O majoretă care 
devenise prinţesă şi regină în acelaşi an. Ea fusese una dintre 
cele mai apreciate fete de la White River High. Împreună cu 
Mary Theresa. 

— Haide, Mag. Intră în maşină. 

Ea nu putea alunga gustul acela rău din gură, 
sentimentul profund de dureros că fusese dusă de nas, dar 
nu avea de ales. Trebuia să se întoarcă acasă. Nu avea unde 
să se ducă, pe nimeni în care să aibă încredere. Cu picioarele 
tremurându-i, ea se urcă în maşina lui Mitch, sprijinindu-se 
de geam, în vreme ce el fâcu o întoarcere în formă de U în 
mijlocul străzii. Ea se uită fără să vadă prin geam, în vreme 
ce el conduse ceva mai prudent pe scurtul drum către casă.. 

Vocea gravă a lui John Forgety explodă din difuzoare: 
„Am auzit în vie că nu va mai fi a mea...“ 

Muzica continuă să bubuie în timp ce Mitch viră pe 
alee şi apăsă pe frâne. Maggie deschise portiera şi aproape 
căzu de pe scunul scund pe pavaj. Picioarele ei erau ca de 
gumă, iar mintea un caleidoscop de imagini, îngrozitoare, 
urâte şi senzuale. Nu-l aşteptă pe Mitch şi alergă spre uşa de 
la intrare, şi apoi pe coridorul lung, până la dormitorul ei. 
Uşa lui Mary Theresa era închisă, dar strălucirea unei lumini 
albăstrui care se zărea pe dedesubt indica faptul că ea se uita 
la televizor. 

Maggie dădu buzna în propriul ei dormitor, trânti uşa 
şi se aruncă pe pat. Nu văzuse ceea ce-şi închipuise că văzuse. 
Trebuia să-l creadă pe Mitch. Făcându-se covrig sub 
aşternuturi, ea strânse tare pleoapele, dar nu adormi şi câteva 
ore mai târziu auzi cum părinţii intrau în casă, uşa trântită a 
garajului peste vorbele furioase care cereau tăcerea, şi 
pocnetul unui dop, în vreme ce mama sa îşi turna un păhărel 
nocturn, probabil, din aceeaşi jumătate din care îşi turnase 
Mitch ceva mai devreme. 

Era greţos. Totul. Maggie aştepta cu nerăbdare ziua 
când va putea pleca. Mai rămăsese puţin din vară şi apoi ea 
va putea pleca pentru a urma primul an de facultate. Fără a 
mai locui aici. Își dorea pur şi simplu să poată pleca. Cât mai 

departe posibil. Departe de casa aceasta sumbră, cu secretele 
ei oribile care-ţi paralizau mintea. Departe de discursul 
insultător al mamei ei şi atitudinea aceea gen „mai sfânt ca 
tine“ a tatălui ei. Departe de atitudinea ţanțoşă şi înşelătoare 
a lui Mitch, de aura veşnic prezentă a lui Mary Theresa. 

Pentru a nu mai fi niciodată o umbră. 

Maggie se rostogoli în pat, privi fix spre tavan şi, pentru 
prima dată în viață, auzi vocea, limpede ca un clopoțel, ca şi 
cum Mary Theresa s-ar fi aflat în aceeaşi încăpere cu ea. 

Să nu spui, Maggie, te rog. Orice ar fi, să nu spui! 

— Ce? 

Mama şi tata m-ar omori dacă ar afla. Maggie, te rog, 
păstrează acest secret al nostru. 


2 


Q 


Cum ai fåcut asta? întrebă Maggie a doua zi de 
dimineaţă. Ea şi Mary Theresa erau în sfârşit singure, în 
bucătărie, presupunându-se că făceau treabă. Mary Theresa, 
cu machiajul la locul lui, dar cu ochii puţin roşii şi umflaţi, 
descărca mașina de spălat vase cu viteza melcului, înainte 
de a se pregăti pentru lecţiile ei de canto, iar Maggie, nefiind 
interesată de activitatea ei de ștergere a mesei, se ridică pe 
tejghea, şi o fixă cu privirea pe sora ei. Nu dormise bine, dar 
hotărâse să rezolve problema radical. 

— Să fac ce? 

— Ştii tu, să vorbeşti cu mine aseară. 

— Nu am vorbit cu tine. Mary clăti o farfurie de la micul 
dejun, pătată cu sirop, aruncând-o apoi în stativul deschis. 

— Ba da, ai făcut-o. Am auzit-o limpede precum un 
clopoțel. Ca şi cum ai fi fost în încăpere. Ai zis: „Nu spune, 
Maggie! Orice ar fi, să nu spui!“ 

— Asta e o prostie. Nici măcar nu am fost în camera ta. 

— Ştiu. Mi-am imaginat că ai strigat prin conducte sau 
așa ceva. 

Mary Theresa îi aruncă o privire ca şi cum ar numi-o 
pe sora ei de o mie de ori idioată. 

— De ce aş face asta? Cine ştie cine ar fi putut să mă 
audă? Conductele nu merg de la camera mea către a ta, ştii 
bine. 

Maggie se gândise la asta, desigur, dar nu găsise o altă 
explicație. 

— În fine, ai făcut tu ceva, fiindcă te-am auzit. 

— Nici vorbă. 

— Nu mi-ai cerut tu să păstrez asta ca pe secretul nostru? 
Fiindcă mama şi tata te-ar omori dacă ar afla? 

— Nu am spus-o. Doar am gândit-o. 

— Ei bine, eu am auzit-o. Tu ai spus: „Să nu spui, 
Maggie, te rog, orice s-ar întâmpla, să nu spui. Mama şi tata 
m-ar omorî dacă ar afla, Maggie, te rog, păstreaz-o ca pe 
secretul nostru.“ 

Gura lui Mary Theresa se căscă larg. 

— Cum ai putut... Ea scăpă o farfurie, care se sparse cu 
zgomot pe podea. Ai auzit asta? 

— Asta îţi spun. 

— Dar... Ea se aplecă, începând să adune bucăţile mai 
mari ale farfuriei sparte. Eu nu am făcut-o. La naiba. Se tăie 
în unul dintre cioburi. 

— Ce nu ai făcut? 

— Nu am spus nimic. Nu cu voce tare. Tu... tu doar ţi-ai 
imaginat. Sângele picură din degetul arătător, iar ea şi-l vâri 
în gură. 

— Nici gând. Scuturând din cap, Maggie sări de pe 
tejghea şi începu să dea o mână de ajutor la strângerea 
mizeriei. Ea scoase o mătură din dulap, ignorând o sticlă de 
votcă pe jumătate plină, pitită în spatele unui sac cu vechituri. 

— Dar eu... eu nu am spus asta. Sau ceva asemănător. 
Bărbia lui Mary Theresa se îmbățoşă, cu aceeaşi hotărâre pe 
care Maggie o observase o viaţă întreagă. 

— Ei bine, eu am auzit-o. 

— Nu puteai s-o faci. Încă sugându-și degetul, Mary 
Theresa răscoli cu mâna liberă într-un dulăpior, găsi o cutie 
mică de leucoplast, o deschise şi îşi acoperi zgârietura 
minusculă, în vreme ce Maggie arunca vesela spartă în coşul 
de gunoi. Dâre de albuş de ou şi de sirop pătară podeaua. 

— Oh, ce porcărie, Mag. Uite ce ai făcut. Pur şi simplu 
ai fâcut şi mai rău. 

— O să le şterg, nu-ți face griji. Maggie luase deja o 
cârpă şi, aşezându-se în genunchi, lustrui podeaua până ce 
aceasta străluci. 

Mary Theresa trânti uşa maşinii de spălat vase şi apoi, 
încrucişându-şi braţele la piept, se uită insistent la Maggie. 

— Ce? 

Mary nu răspunse, dar sprâncenele ei se apropiară 
exprimând concentrare, iar buzele i se strânseră ca şi cum 
medita la cea mai dificilă problemă din univers. 

— Ce-i cu tine? 

— Vezi. Expresia ei se schimbă. Nu m-ai auzit. 

— Nu ai spus nimic. Maggie se holbă la sora ei ca şi 
cum ar mai fi dobândit un al treilea ochi. 

— Şi nici aseară nu am făcut-o. 

— Dar te-am auzit. 

— Tu spui că ai auzit ce am gândit eu, zise Mary Theresa, 
ştergându-şi mâinile cu un prosop. Eu nu am spus nimic 
aseară, dar am gândit unele dintre acele lucruri. 

— Ce? Maggie se uită la sora ei neîncrezător. Tu doar 
le-ai gândit. Haide. Uneori, Mary Theresa era un pic dusă, 
dar de data asta chiar că o luase razna. 

— Ştiu, ştiu că sună nebuneşte, dar aseară, după ce te-am 
auzit intrând în camera ta, eram atât de nefericită, atât de 
ruşinată şi atât de... speriată că tu te vei apuca să le spui ceva 
mamei şi tatei, încât într-un fel... ei bine, m-am rugat... sau 
te-am implorat mental să nu spui nimic. 

Asta era prea mult. După o noapte în care nu dormise 
o clipă, zăcând în pat obsedată de imaginea lui Mitch și a lui 
Mary Theresa, Maggie nu putea face față unei asemenea 
conversații stranii. Ea îşi ridică ambele mâini, cu palmele în 
afară, făcând un pas în spate. 

— Nu ştiu ce vrei să faci, Mary Theresa, dar... 

— Îţi spun, acesta e adevărul. O apucă pe Maggie de 
braţe, într-o strânsoare fără scăpare. Aşa că nu ştiu cum sau 
de ce ai auzit. Dar trebuie să înţelegi că... că ceea ce ai văzut 
aseară — a fost, nu a fost nimic. Nişte unghii ascuţite se 
înfipseră în pielea lui Maggie. Privirea verde a lui Mary 
Theresa era intensă şi furioasă. Trebuie să mă crezi. 

Maggie îndepărtă mâinile lui Mary Theresa, mergând 
cu spatele către uşa glisantă care dădea către piscină. 

— Uite, am plecat. Nu trebuie să mai spui nimic. Micul 
tău secret şi al lui Mitch. E... în siguranță. 

— Nu e un secret, insistă Mary Theresa, şi ochii i se 
umplură de lacrimi. Pe bune, Maggie, trebuie să mă crezi. 
Nu s-a întâmplat nimic. 

— Exact. Aşa a spus şi Mitch. 

— Ştiu, dar nu s-a întâmplat, nu aseară... 

— ŞI... eu te cred, minți Maggie. Nu voia să se gândească 
la asta. De câte ori îşi amintea scena aceea cu mâinile lui 
Mitch pe pielea alunecoasă a spatelui gol a lui Mary Theresa, 

stomacul lui Maggie se întorcea pe dos, amenințând să dea 
totul afară. Ea deschise uşa dinspre curticică şi ieşi afară, 
acolo unde soarele ardea şi insectele bâzâiau în tufişuri. Dacă 
ar fi fost obligată, Maggie ar fi mers pe jos doi kilometri 
până la grajdurile cailor. De fapt, ar pleca departe de aici şi 
de toată anormalitatea care părea că se infiltrase prin pereții 
subțiri din stuc ai casei pe care ea o numea cămin. 

Luând o bandă de cauciuc din buzunar, şi ținând-o cu 
dinții, ea îşi adună părul la spate şi îşi prinse rapid banda 
peste claia de păr. Totul părea cam suprarealist în viaţa ei în 
acest moment. 

Rămâi acolo, îşi zise ea, în vreme ce o porni în josul 
străzi, spre centrul oraşului. La poalele dealului, ea o luă 
brambura prin trafic, apoi se strecură pe o alee umbrită către 
autostradă. Nebunia asta o să se domolească. Trebuia să o 
facă. La capătul aleii, ea îşi făcu drum pe lângă un viespar 
de tomberoane de gunoi care începuseră să polueze aerul, 
speriind un pisoi negru ce stătea la soare în vârful unui par 
din gard. Cu coada ridicată în aer, el sări jos, furișându-se pe 
la umbra protectoare, dedesubtul unui bătrân Chevy Nova, 
parcat lângă un garaj cu acoperişul înclinat. 

Aleea se oprea chiar în centrul oraşului, iar Maggie îşi 
făcu apariţia în parcarea din spate a unui restaurant 
McDonald's. Ea găsi suficient mărunțiş în buzunarul din față 
al pantalonilor pentru o coca. Sorbind prin paiul din plastic, 
în vreme ce soarele ultimelor ceasuri ale dimineţii bătea în 
ceafa ei, ea o porni la drum. Mama ei ar certa-o dacă Maggie 
ar suna-o la clubul de tenis ca să o ducă acasă cu mașina. Ba 
mai rău, Bernice Reilly nu şi-ar întrerupe masajul sau partida 
de bridge, ci ar găsi o modalitate de a-l localiza pe fiul ei 
vitreg, trimițându-l pe Mitch să o ia pe Maggie. Grozav. 

Privind printre gene, deoarece își uitase ochelarii de 
soare, ea simți fierbințeala trotuarului prin tenişi, şi pentru o 

clipă efemeră şi descreierată îi veni să ridice degetul mare 
pentru a face autostopul. Mulți copii din şcoală o făceau, 
dar părinții ei nu acceptau nici morți ideea, aşa că se gândi 
mai bine şi continuă să meargă pe jos, deși începuse să 
transpire. 

Căldura sclipea în valuri, ridicându-se din asfalt, 
distorsionându-i imaginea celor patru benzi pline cu mașini 
ce înaintau încet către semafoare în această parte a orașului. 
Terenul era plat, aici unde magazinele, restaurantele fast- 
food, tavernele, străzile comerciale se înşirau de-a lungul 
drumului, înainte de a ceda în fața caselor mai ieftine, 
construite pe deal. Cablurile electrice şi cele de telefon erau 
atârnate de nişte stâlpi imienşi, pe care erau afişate nişte 
anunțuri scrise de mână şi nişte fluturaşi scoşi la imprimantă. 

„Pierdut câine-cocker spaniol în vârstă de trei ani ce 
răspunde la numele de Roscoe.... “ 

„Sfârşitul e aproape; ascultați-l pe reverendul Bill 
Ballantine la Biserica New Hope, duminică, 28 februanie 
1998, la ora opt p.m. “ 

„Teren de vânzare, vineri, sâmbătă şi duminică!“ 

Ignorând gumele şi mizeria de pe trotuar, Maggie trecu 
repede pe lângă zona comercială, pe lângă shopuri şi vitrine. 
Traversă străzile în mod mecanic, aşteptând până ce luminile 
se schimbară. Transpirația curgea pe umerii ei, în vreme ce 
mintea îi era plină de imaginile lui Mitch şi ale lui Mary 
Theresa, în diverse stadii ale dezbrăcării. Mângâindu-se. 
Sărutându-se. Făcând tot soiul de lucruri dezgustătoare şi rele. 

— Hei! Fii atentă! Un claxon explodă, iar ea făcu un 
salt în spate, împiedicându-se. Paharul cu coca îi căzu pe 
pavaj, în timp ce un Jeep acoperit cu pânză de cort trecu pe 
roşu, luând-o imediat după colț, evitând-o la centimetru. Coca 
se împrăştie pe picioarele ei goale. Ea aproape că-şi luxă 
glezna, căzând pe spate. 

— Pentru numele lui Iisus, fi atentă pe unde mergi! 
strivit de cauciuc, în timp ce şoferul ambală motorul. 

— Nemermnicule, mormăi Maggie printre dinți. Se simți 
țeapănă, asudată şi urâtă precum o broască râioasă. Oare ce 
rost avea să se gândească la Mitch şi la Mary Theresa? Mintea 
ei trebuia să se gândească la altceva. Indiferent la ce. 

Mai atentă la trafic, ea traversă sectorul dedicat 
businessului care se amesteca cu o zonă rezidenţială, unde 
casele erau mici, iar iarba uscată și neuniformă. Gardurile 
țineau câinii şi copiii în curți, împiedicând pe străini să intre 
pe proprietatea cabanelor de stuc cu verande largi şi cu plante 
ce se răvărsau într-o inflorescență strălucitoare. 

La distanţă de câteva clădiri, oraşul ceda spaţiul unei 
zone ceva mai rurale, unde livezile de meri şi de peri intrau 
în competiţie cu fermele de păsări. Maggie coti de pe 
autostradă pe un drum care o lua din nou în sus, către dealurile 
ce prezentau în mod ordonat şiruri de viță-de-vie ce creşteau 
în viile din împrejurimi. Traficul se mai rărise, aerul părea 
mai curat, iar vârful picioarelor lui Maggie ardea în tenişii 
săi uzaţi. 

Camioanele, furgonetele şi maşinile şuierau, în vreme 
ce ea înțepenise pe marginea drumului presărat cu pietriş. 

Ea auzi zumzăitul unui motor, după sunet, o camionetă, 
mergând pe partea opusă a drumului, îndreptându-se în 
aceeaşi direcție ca şi ea. Nu se obosi să privească, dar nu se 
putea înşela asupra cauciucurilor care încetineau apropiindu-se, 
în vreme ce ea se îmbăţoşă împotriva unui soi de fluierături 
dezaprobatoare. 

— Ai nevoie de un drum? întrebă şoferul, un bărbat de 
vreo douăzeci şi ceva de ani. Așezat la volanul unei camionete 
vechi care evident văzuse și zile mai bune, el îi aruncă un 
surâs, cam strâmb, şmecheresc, trimițând un avertisment în 

mintea ei. Chiar dacă rânjetul era sincer, ori doar foarte bine 
exersat, ea nu avea cum să determine acest fapt din cauza 
lentilelor ochelarilor ce serveau drept scut pentru ochii lui. 

— Nu, pot merge pe jos. Primul ei răspuns firesc, unul 
care-i oferea siguranţă. Ea ridică privirea pentru a-l vedea 
mai bine. 

— Sigur? Bărbatul avea un păr drept şi des, castaniu- 
închis, cu şuviţe blonde, şi o barbă de o zi care nu-i deghiza 
prea bine unghiul pătrat al maxilarului. Nu prea chipeş, dar 
avea ceva pătrunzător, o energie sexuală înnăscută pe care o 
folosea probabil în avantajul său. Fără a mai ști şi altceva 
despre el, ea simţea că bărbatul reprezenta o problemă, acel 
gen de problemă pe care fetele cumsecade îl evită. 

— Sunt bine. Pe bune. 

— Eşti sigură? El nu se strădui să-şi ascundă neîncre- 
derea. 

— Sunt. Pe bune. 

Surâsul lui era unul amuzat, într-un fel batjocontor. 

— Treaba ta, dar mă îndoiesc. 

Oare flirta cu ea? Acest tip mai în vârstă era îmbrăcat 
cu o cămaşă şifonată. Ea se simţi încălzită pe dinăuntru, o 
fascinaţie de genul „împinge-mă ca să te trag“ din pricina 
atitudinii lui diavoleşti, gen „s-ar putea să-mi pese.“ 

— Încercam pur şi simplu să fiu cavaler. 

— Da, sigur. El era cât se poate de departe de ceea ce 
numea un cavaler în armură strălucitoare. Oare ce urmărea? 
Tar eu sunt Ioana d'Arc. 

— Cred că te-am recunoscut. 

Trimiţându-i o privire „ucigătoare“, ea își văzu iarăşi 
de drum. 

— Dacă asta e dorinţa ta... Ne mai vedem, puştoaico. 
Privind fugar în oglinda retrovizoare, el apăsă pe pedala de 
acceleraţie, iar camioneta o zbughi înainte. 

Puștoaică? Puştoaică? Brusc, coca i se lipea iar de 
picioare, părul era legat la spate într-o groaznică coadă de 
cal. Tipul credea că ea e o puştoaică? O şcolăriță? În fine, 
era, dar şaptesprezece ani nu însemnau chiar primul an de 
liceu — iar ea urma să împlinească optsprezece peste doar 
câteva săptămâni. Iar el câţi ani avea? Douăzeci şi unu? În 
fine, nu avea importanță; nu-l va mai vedea niciodată, dar cu 
toate astea, ea tot era supărată şi pe tot parcursul drumului 
rememoră conversaţia, iar şi iar. Nu era prea grozavă, dar o 
făcu să nu se mai gândească la sora ei şi la Mitch. 

Peste o jumătate de ceas, tocmai parcurgea drumul lung 
către grajduri, în clipa în care zări camioneta lui cu pete de 
grund ce acopereau adânciturile unei caroserii care odată 
fusese verde, ca la armată. 

Grozav, ziua asta devenea pur şi simplu din ce în ce 
mai bună. Ea îi făcu cu mâna Florei, proprietara fermei care 
se afla în faţa ferestrei deschise de la bucătăria bătrânului 
ranch. Apropiindu-se de şaizeci de ani, Flora își lăsase părul 
în nuanţa lui naturală, căruntă, iar atunci când pletele drepte 
şi sârmoase nu-i atârnau până la umeri şi le prindea chiar în 
creştetul capului, exact ca acum. Din cauza anilor în care 
fusese bătut de soare, chipul ei avea nuanța lemnului, riduri 
şi pete de bătrâneţe ce îndrăzneau a sluți ceea ce altădată 
fusese o suprafață netedă, dar Florei părea să nu-i pese. Ea 
nu purta niciodată niciun fel de machiaj, în afară de un surâs 
sincer. Divorţată „de un milion de ani“, ea nu vorbea niciodată 
despre fostul ei soț, nu avea copii şi părea foarte mulțumită 
cu viaţa ei. 

— Ink Spot e în padocul din partea de nord, strigă ea 
prin fereastră, în timp ce perdelele se mişcară din pricina 
unei brizei slabe ce veni rapid de-a lungul grădinii. Câinele 
său, o potaie pe nume Charlatan, sau pe scurt Charlie, era 
aşezat sub un arbore, unde o veveriță sărise pe creanga cea 
mai înaltă. 

— Mulţumesc. 

Plictisit de veveriță, Charlie o urmă. 

Mușcându-şi colțul buzei şi întrebându-se de ce oare 
se afla aici tipul din camionetă, ea trecu prin labirintul 
iepurelui, pe unde clăpăugii o scrutau din cuştile lor. Ochii 
lor erau negri şi strălucitori, iar nasurile le zvâcneau, în vreme 
ce ea şi câinele se grăbeau pe drumul spre grajduri. 

Ea o zări pe Ink Spot păscând pe câmp alături de alți 
doi cai — un murg şi un palomino — acolo unde iarba era ceva 
mai mult decât o mirişte uscată. Iapa îşi ridică botul alb pentru 
a se uita la ea. Fornăind, fluturându-şi urechile, Ink Spot se 
întoarse să culeagă firele uscate de iarbă. 

— Văd că e foarte încântată, mormăi Maggie către 
câinele care, cu nasul în pământ, hoinărea de colo-colo pentru 
a explora crăpăturile apărute în fundaţia grajdului. Maggie 
împinse în uşă pentru a o deschide. Înăuntrul clădirii vechi, 
aromele familiare de piele, ulei, bălegar și paie uscate o 
asaltară, în vreme ce ea îşi făcu drum spre un dulap aflat 
într-o cameră, plină de şei, de ferăstraie şi de frâie agăţate de 
cârlige. 

Ea puse deoparte zăbala curbă, frâul, frânghia şi 
căpăstrul. leşind afară pe o ușă laterală, aproape că se izbi de 
un bărbat care tocmai se prăgătea să intre. 

Bineînţeles că era tipul din camionetă, gândi ea cu un 
fatalism necaracteristic. Ochelarii de soare lipseau, dând la 
iveală nişte ochi gri-albăstrui intenşi, ocrotiți de nişte 
sprâncene întunecate şi drepte şi de nişte gene subţiri ca 
țepuşele. El mormăi un rapid „Scuzaţi-mă“, pe lângă un fir 
de iarbă uscată prins în colțul gurii, înainte ca un licăr de 
recunoaştere să-i lumineze ochii. Acelaşi zâmbet arogant pe 
care ea îl găsise ca fiind atât de sexy într-un mod iritant şi 
neruşinat îi flutură pe buze. Frecându-şi falca şi mirosind a 
tutun, el o privi de sus în jos. 

— Măi, măi, măi, nu e chiar fecioara din Orleans? 

— Cum? 

— Ioana? Femeia independentă, prea mândră pentru a 
fi condusă? El îşi sprijini umărul musculos de tocul uşii, 
blocându-i ieșirea. 

Ruşinată, îşi zise să tacă pur şi simplu, dar nu se putu 
abține să nu muşte din momeală: 

— Şi nu cumva e şoferul camionetei, care crede că e 
bine ca o femeie să facă autostopul cu necunoscuți? Azvârlind 
căpăstrul şi frânghia pe umăr, ea se strecură pe lângă el, trupul 
ei lovindu-se de al lui, în timp ce ea se repezi să iasă. 

— Nu o simplă femeie — ci o sfântă, zise el în batjocură, 
răsucindu-se în timp ce ea trecea. Hohotele de râs îi însoţiră 
ieşirea. Şira spinării ei se înțepeni, iar ea se răsuci pentru a-l 
înfrunta. 

— Exact. O sfântă. Pură ca şi şoferul, i-o întoarse ea. 
Habar nu avea de ce o irita atât de mult, de ce roşise, dorind 
să-i şteargă acel rânjet de pe buze. El îşi ridică amuzat o 
sprânceană. Deasupra lor, umbrele făceau piruete şi se 
buluceau pe un cer acoperit cu nori transparenți care nu făceau 
nimic pentru a împiedica intensitatea soarelui târziu de au- 
gust. ' 

— Deci, ai un cal aici. 

— Da. Ea aprobă; nu avea motiv să prelungească 
conversaţia. 

— Vrei să ţi-l aduc? 

— De ce ai face asta? întrebă ea înainte de a cerceta de 
ce se afla el aici. 

— Face parte din meserie. 

Stomacul ei se strânse şi ea începu să priceapă că el ar 
putea fi o prezență cu mult mai constantă în locul acesta 
decât îşi închipuise ea la început. 

— Ce meserie? 

— În prezent, lucrez pentru Flora. 

— Făcând ce? 

— Orice. Ochii aceia afurisiți o ţineau ca sub o vrajă. El 
mută paiul uscat dintr-o parte în alta a gurii. Predau echitație 
şi prinderea cu laţul, cu toate că majoritatea celor de aici nu 
e interesată de aşa ceva. Am grijă de animale, lucruri de genul 
acesta. 

— Eşti grăjdar? 

— Cred că da, mă poți numi și aşa. El îi făcu cu ochiul, 
iar ea aproape că scăpă nenorocita aceea de funie. Şi un 
antrenor, şi un „băiat bun la toate“. 

Deci asta nu era o întâlnire întâmplătoare. El va fi aici 
ori de câte ori ea îşi va face apariția. Gândul acesta era 
sâcâitor. O deranja. Ba mai rău, exista şansa ca el să o înveţe 
să călărească. 

— Ce s-a întâmplat cu Enrique? 

— A demisionat, cred. El ridică din umăr şi dedesubtul 
cămăşii uzate muşchii ieşiră în relief. Pentru prima dată 
Maggie îl observă în întregime. Umeri laţi, braţe bronzate, o 
talie îngustă şi şolduri atât de zvelte că blugii lui şifonaţi şi 
respingători ar fi putut să-i cadă în jurul gleznelor dacă nu ar 
fi fost centura aceea uzată din piele. 

— Oh. Ea deveni brusc stânjenită, conştientă într-un 
mod dureros că nu avea încă optsprezece ani. Nu era nici 
măcar suficient de mare pentru a vota. Nu îi spusese el 
puştoaică? Ei bine, asta era. Păcat. Îmi plăcea Enrique. 

Buzele lui se strâmbară. 

— Ştii, dacă te străduieșşti, s-ar putea să mă placi şi pe 
mine. 

Mă îndoiesc, gândi ea imediat, dar nu o spuse. Dacă 
citise impacientarea în privirea ei, el se făcu că nu o observă. 

— Numele e Walker. El înaintă câţiva pași, scuipă paiul 
şi întinse o mână aspră şi lată spre ea. Thane Walker. 

— Thane? 

— Mama mea era peltică. 

— Ce? 

El chicoti. 

— Glumeam. Ar fi bine s-o laşi aşa. Thane e un nume 
de familie. Simpla strângere de mână, ea o simți ca fiind 
mult prea intimă. 

— Maggie Reilly, rosti ea automat, în timp ce căldura 
părea să urce pe braţul ei. 

— Mergi la o şcoală din apropiere? 

Ea aprobă, în vreme ce el îi lăsă mâna, iar ea se dădu 
un pas în spate. 

— Am fost. Am absolvit anul trecut, în iunie. De ce se 
simţea obligată să-i răspundă la toate aceste întrebări, pentru 
a continua conversaţia? 

— Eu nu am terminat niciodată, recunoscu el. 

— De ce? Tipul era un delăsător? 

Ochii lui se întunecară puțin şi Maggie se înfioră. 
Bărbatul acesta, cu doar câțiva ani mai mare ca ea, avea se- 
crete. Secrete adânci. 

— Are alte lucruri de făcut. Ca şi cum ar fi decis că i-a 
spus destule, el se răsuci, arătând în direcția câmpurilor unde 
erau închişi caii. Care este al tău? 

— Cea bălţată, acolo, în padocul de nord, zise ea în 
mod automat, arătând către Ink Spot. O porni spre câmp, iar 
Thane ținu pasul cu ea. 

— Ai avut gusturi bune. O apreciere nouă străluci în 
privirea lui. Cel mai bun cal de aici. 

— Ştii deja acest lucru? 

— Mda. Un imens șarpe gopher se târî din calea lor, iar 
ei străbătură drumul plin de praf ce ducea către padocul 
nordic. 

— Cum? 

- Am fost o viaţă întreagă în preajma cailor. Am crescut 
la o fermă din Wyoming. Acum, dacă îmi dai frânghia şi 
căpăstrul, mă voi duce să-ți aduc iapa. 

— Mi-o iau singură, insistă Maggie, cu toate că nu 
pricepea de ce era atât de important să pară mare, o femeie 
matură în faţa acestui bărbat. Era conștientă de faptul că el o 
adusese la capătul răbdării, enervând-o. Pocni o muscă 
sâcâitoare, ce se afla pe jacheta sa, şi intră pe poartă. 

Thane nu o urmă, ci se sprijini cu umerii de scândura 
de sus a gardului, punându-și o cizmă pe marginea cea mai 
de jos a acestuia. Maggie aproape că simți privirea lui, 
urmărind-o, ca şi cum ea l-ar fi amuzat, ca şi cum ar fi fost 
un fel de fetiță de la oraş care nu ştia de niciunele când venea 
vorba despre cai. 

Nu că ar fi fost prea departe de adevăr. 

— Hei, fetiţo. Vino aici, gânguri ea încet, căutând în 
buzunar o bucată de măr pe care o ronțăise dimineaţa, după 
micul dejun. 

Ink Spot întoarse capul, fornăi, muşchii ei tremurând 
sub părul ei alb cu negru. Pentru o secundă, Maggie se gândi 
că ea s-ar putea feri, făcând-o şi mai mult de râs, însă lăcomia 
câştigă în faţa independenţei şi gâtul iepei se lungi, iar buzele 
moi atinseră palma lui Maggie. Maggie îi strecură frânghia 
în jurul gâtului şi îi puse căpăstrul. 

— Bravo, şopti ea, mângâind botul moale al lui Ink Spot. 
Simţindu-se neobişnuit de mândră, Maggie se răsuci pe 
călcâie. Dezamăgită constată că Thane nu se afla în preajma 
gardului. Pur şi simplu plecase. 

Sunt o proastă, îşi zise ea roşind. Abia o jumătate de 
oră mai târziu, când o călărea pe bălțată, Maggie conştientiză 
faptul că nu se mai gândise la Mary Theresa şi la Mitch din 
clipa în care îl cunoscuse pe Thane Walker. 

— Aşadar, ai nevoie să fii condusă în oraş? 

Vocea lui Thane o făcu să tresară şi fu gata să scape 
din mână țesala cu care curăța blana strălucitoare al lui Ink 
Spot. 

— Sunt bine, zise ea în mod automat, în vreme ce privi 
peste umăr, descoperind că Thane înlocuia o furcă, în locul 
în care aceasta atârna de obicei, pe partea interioară a uşii de 
la grajduri. 

— Ei bine, dacă ai nevoie, eu dau o fugă la magazinul 
cu hrană pentru animale. Pot să te duc. 

— Mulţam, zise ea. Dar pot să sun... Pe cine? Pe mama 
ei, care probabil că era deja la împachetări? Pe tatăl ei la 
serviciu? Pe Mary Theresa care era la cursul de dans? Sau 
pe Mitch? Pe neaşteptate, ea se cutremură. Nu, dacă era 
nevoie, avea să meargă acasă pe jos. Nu era chiar atât de 
departe şi nu voia să pară asemenea unei adolescente ce 
trebuia să dea telefoane pentru a fi condusă. O să mă descurc. 

— Bine. El îşi vâri mâinile în buzunare. E suficient să 
mă anunți. 

— Aşa voi face, zise ea, surprinzător de reținută. Era 
ceva în legătură cu el, ceva ce îi spunea că e periculos — 
oarecum sălbatic şi, cu toate că găsea acea parte a ființei lui 
fascinantă într-un mod misterios, refuză să se gândească la 
asta sau să o analizeze ceva mai profund. 

Ceva mai târziu păşea pe marginea drumului de țară, 
în secunda când auzi camioneta în spatele ei. 

— Maggie? 

Eă aruncă o privire scurtă în direcţia lui. Unul dintre 
braţe sta sprijinit pe geam, iar celălalt pe volan. 

— Daaa? 

— Sări înăuntru. Te duc eu. 

— Nu am nevoie. 

Surâsul lui dispăru. 

— Eu m-aş simți mai bine. O privi prin lentilele ochela- 
rilor săi de soare pentru aviatori. Intens. Nu muşc. Cel puţin 
nu de obicei. 

Ea ezită, dar nu putu rezista. Cu toate că i se părea la 
fel de inofensiv precum un şarpe cu clopoței încolăcit, exista 
ceva anume care o fascina, insinuarea unei masculinități brute 
despre care ea dorea să afle mai multe, dincolo de faptul că 
aceasta o speria la fel de mult. Ea sesiza faptul că acest bărbat 
putea fi o secundă un tip amabil şi decent, iar în următoarea, 
un bărbat nestăpânit, unul care probabil fuma şi bea prea mult, 
şi avea femei care-l aşteptau de-aici şi până în Montana. 

El se aplecă, deschise portiera şi, înainte ca bunul-simț 
să pună stăpânire pe ea, Maggie urcă. Ea trânti uşa cu putere, 
observând o umbră de surâs pe buzele lui, în vreme ce 
schimba în viteza întâi, pornind către oraş. Maggie transpiră, 
tricoul i se lipi de spate şi fruntea i se umezi. Neavând aer 
condiţionat, în cabină te coceai de căldură şi ea își umezi 
emoţionată buzele. Nu ştia ce să facă cu mâinile şi sta țeapănă, 
uitându-se prin parbrizul pătat de musculiţe, frământându-şi 
mintea în căutarea unui subiect, ceva despre care să discute. 

— Urmezi vreun colegiu? întrebă el în cele din urmă, 
pe când treceau de McDonald's de unde ea îşi cumpărase 
coca, ceva mai devreme. 

— Mdda — oh, ia-o pe aici, pe deal, zise ea, în vreme ce 
el o luă la stânga, apoi în jos, evitând traficul din faţă, 
ambalând bătrânul motor, în timp ce strada o cotea brusc la 
deal. Schimbând vitezele, el o coti din nou, iar ea îi indică 
direcţiile, arătându-i pe unde să o ia, trecând prin labirintul 
complicat al gardurilor vii, al zidurilor de piatră, al porţilor 
electronice şi al străzilor înguste şi curbe. 

El privi vecinătăţile şi, pentru prima dată în cei 
şaptesprezece ani ai săi, ea deveni conştientă de locul tatălui 

ei în viață, de statutul lor, de faptul că pentru un om ca Thane 
Walker, însuşi prestigiul pe care mama şi tatăl ei se străduiseră 
atât de mult să-l obțină nu avea nicio importanță. În realitate, 
el s-ar putea să-l considere chiar un dezavantaj. 

— Acolo, zise ea, arătând către alee. Mustangul lui Mitch 
era parcat în apropierea garajului, flancat de ghivece de flori 
pline cu petunii. Poarta era deschisă. Thane îşi conduse 
camioneta pe alee. 

— Mulţumesc, rosti Maggie, în vreme ce el încetini și 
apoi opri. Eu, umm, apreciez. 

— Oricând. El se răsuci pentru a o privi în față, cu un 
zâmbet în colțul gurii, care, spre groaza şi surprinderea ei, 
atinse o parte a ființei despre care ea nici nu ştia că există — 
o parte care o înspăimântă. 

Inima începu să-i bată mai repede, iar când privirea lui 
căzu pe decolteul larg al tricoului ei, ea simţi cum pulsul îi 
duduie la baza gâtului. 

Uh... Oh, Doamne, părea atât de prostănacă în vreme 
ce bâjbâia după mânerul portierei. Semăna atât de mult cu o 
puștoaică de liceu. 

— Aici. Dă-mi voie. E încăpățânat. 

El se întinse peste ea, venind mai în față. Ea se holbă 
brusc la umerii lui care se vedeau puternici şi musculoşi pe 
sub cămaşă, la braţele lui bronzate, ale căror vene se mişcau 
pe sub piele, la tricoul pătat şi decolorat, ud din cauza 
transpiraţiei. Capul lui, cu faţa în jos, era aproape în poala 
ei, iar ea îi simți respiraţia caldă deasupra pielii dezgolite a 
coapselor ei, acolo unde pantalonii nu le acopereau în 
totalitate. 

— Uşă blestemată. 

Stomacul ei se roti uşor şi leneș, iar pielea i se înfioră. 
Brusc, ea își supse burta şi îşi ținu respiraţia, ignorând 
senzația aceea de gâdilare fierbinte ce debutase undeva în 

adâncul adâncului ei, în vreme ce el împinse zdravăn de 
mânerul portierei. Cu un mormăit metalic de protest, portiera 
se deschise. 

— Gata. El se îndreptă şi mirosul de tutun şi de nădușeală 
masculină asaltă nările ei, în timp ce ea aproape că se prăbuşi 
din camionetă pentru a pune o oarecare distanţă între trupul 
ei şi al lui. Ea simţi cum roşeşte, pielea fiindu-i fierbinte, iar 
picioarele ca de cauciuc. Ne mai vedem. 

— M-da. Fa înghiţi cu greutate şi, cu toate că intenţiona 
să se ducă în casă, rămase locului ca şi cum ar fi prins rădăcini 
în alee. Muşcându-şi buza de jos, ea urmări cum camioneta 
lui hodorogită coboară în pantă strada. 

— Ce-a fost asta? Mary Theresa îşi făcu apariția după 
colțul garajului. Îmbrăcată cu o bluză scurtă şi niște bikini, 
ea își scoase ochelarii, strângând partea aceea care trebuia 
să stea peste ureche. 

— Vrei să spui „Cine“, clarifică Maggie, ridicând un 
umăr. Pentru un motiv pe care nu-l înțelegea, simțea nevoia 
de a-l proteja pe Thane de prejudecata care umbrea privirea 
lui Mary Theresa. Doar un tip care lucrează la grajduri. 

— Ahh. Deci în prezent călătorești în condiţii precare. 

— Am făcut pur şi simplu un drum alături de el. 

Nişte riduri mici apărură între sprâncenele perfect 
pensate ale surorii ei gemene, care privea poarta deschisă ca 
şi cum ar fi putut ghici cu exactitate motivul pentru care 
Maggie catadixea să călătorească cu camioneta aceea oribilă 
şi veche. 

— Ai avut noroc că ai ajuns. 

— Poate. 

— Nu e vorba de niciun „poate“. Camioneta aceea se 
ține pe picioarele din spate sau cauciucuri sau ce-or fi. 
Răsucindu-se brusc, ea îşi puse din nou ochelarii pe nas. 
Deci... astăzi ai mai auzit mesaje din partea mea? 


132 


— Nu. 

— Ei bine, le-am transmis într-un ritm nebun, zise Mary 
Theresa cu sarcasm. 

— Oh, da? De ce? 

— Doar de probă. 

Maggie își dădu ochii peste cap, privind spre cer. 

— Uite ce e, nu ştiu de ce te-am auzit aseară, bine? Dar 
am făcut-o. Nu face asta... nu încerca în continuare chestiile 
astea sau ce-or fi. Înfierbântată şi obosită, ea o porni către 
casă. Nu pot explica asta. 

— După mine, e o scorneală. Tocmai ţi-am dovedit-o. 
Ştii, pentru o vreme m-ai dus, dar toată povestea... toată 
povestea e mult prea ciudată. 

— Perfect, ştiu. Dar nu o pot explica. Maggie ridică o 
mână, fluturând din ea pentru a alunga orice comentariu, în 
vreme ce se furişă sub vița care atârna din streşinile casei. 
Poţi să crezi ce vrei. 

Maggie aproape că se ciocni de Mitch în dreptul uşii 
care despărțea garajul de bucătărie, iar el o prinse de brațe, 
imobilizând-o. Chipul lui era dur, de parcă îşi pierduse peste 
noapte toată inocenţa aceea tinerească. 

— Ne-am liniştit, nu-i aşa? şopti el. 

— Ce... 

— În legătură cu seara trecută. 

Degetele i se adânciră în antebraţele ei. 

— Mda, ne-am liniştit. Acea veche şi sufocantă senzație 
pe care reuşise s-o lase deoparte atâta vreme cât avusese de-a 
face cu Thane Walker reveni în plină forță. Imagini ale nopții 
trecute se derulau în mintea ei. Își smulse brațele din 
strânsoarea lui. Dă-mi pace. 

— Doar aşa vom fi corecţi, insistă el, iar apoi, ca şi cum 
ar fi simţit prezenţa mamei lui Maggie de partea cealaltă a 
uşii, el se retrase. 

Maggie intră în bucătărie, simțind temperatura scăzută 
şi binefacerile brizei pe care o arunca în aer aparatul de aer 
condiționat. 

— Maggie? Mama ei îşi făcu apariţia de după colţ. Cu 
părul ei scurt şi cu pistruii pe care ea încerca cu disperare să-i 
ascundă, era o versiune cu douăzeci de ani mai în vârstă a 
fiicelor sale. Unde ai fost? 

— La grajduri. 

— Fără a anunța. Mama sa îşi înclină capul într-o parte 
şi ridică din sprâncene, mustrând-o în tăcere. 

— Am uitat. 

— Data viitoare să-ți aduci aminte, bine? Intră în 
bucătărie şi Maggie fu fericită să o vadă stând în picioare. 
Vorbele ei nu erau bolborosite. Nu avea în mână niciun pahar 
cu „apă amestecată cu gheaţă.“ 

— Îmi pare rău. 

— E în regulă, zise mama ei, dar Maggie nu era sigură 
că o credea, fiindcă dedesubtul acelui surâs slab şi blând şi 
în ochii ei verzi exista o urmă de îngrijorare. Colţurile gurii 
nu erau chiar ridicate, iar privirea ei se plimbă neliniştită de 
la chipul lui Maggie la curte. Ştii, începu ea apucând o ulcică 
şi deschizând robinetul. Cred că aici s-a petrecut ceva în seara 
în care tatăl tău şi cu mine am fost plecaţi în oraș. 

— Oh? Maggie îşi răsfrânse arogant buzele, ridicând 
din umeri, ca şi cum nu ar fi avut nici cea mai vagă idee. Ce? 

— Nu ştiu. Bernice Reilly începu să ude ghivecele cu 
violete africane care se aflau pe tejghea. Dar sunt convinsă că 
cineva a umblat în dulapul cu băuturi. Eu însemn sticlele, ştii, şi 
îmi pot da seama dacă în vreuna dintre ele s-a adăugat apă. 

La naiba! Maggie încercă să păstreze o expresie 
complet nedumerită. În clipa în care ușa din spate se deschise, 
ea nu se întoarse, ci speră nebuneşte că bubuitul neaşteptat 
al inimii ei nu e vizibil în dreptul gâtului. 

— Ştii, nu doar dacă a fost diluată cu apă, ci, uneori, şi 
dacă vreuna dintre sticle lipseşte. Poţi să explici asta? Mama 
ei nu o privi, continuând pur şi simplu să ude acele plante 
blestemate, în vreme ce pielea lui Maggie se acoperi de o 
sudoare rece. 

— Să explice ce? întrebă Mary Theresa, dând buzna 
înăuntru. 

Mirosind a ulei pentru bronzat şi având o înfăţişare 
inocentă, ea aruncă o privire rapidă către mama sa. Apoi luă 
un strugure din fructiera de pe masă, făcându-i cu ochiul în 
timp ce-şi vâri o boabă în gură. 

— Auuu. Răsucindu-se, ea îşi dădu la o parte îmbrăcă- 
mintea, înălțându-şi gâtul în aşa fel încât să-şi poată vedea 
imaginea spatelui în oglinda montată în peretele ce ducea 
spre sala de mese. La naiba, m-am ars. 

Umerii îi erau mai mult decât roşii; ba chiar erau 
vizibile nişte vezicule micuţe. 

— De câte ori nu ţi-am spus să fii mai atentă? Lasă-mă 
să văd. Mama lor privi cu atenţie umerii lui Mary Theresa, 
oftând. Cred că am nişte unguent care s-ar putea să-ţi ajute. 
Aici. Ea căută în dulap, scoase un tub şi i-l dădu lui Mary 
Theresa. Şi acum, despre seara trecută. 

— Ce e cu ea? Mary Theresa îşi unse umerii roşii precum 
un rac. 

— Mama crede că a umblat cineva la băuturi. 

— Nu cred, ştiu. 

— Adevărat? Mary Theresa părea că nici nu ascultă, în 
timp ce-şi aplica unguentul şi îşi rearanja topul. Ei bine, nu 
te uita la noi. Maggie şi cu mine am fost împreună. Au fost 
probabil Mitch şi amicii lui. Ea luă un alt bob de strugure şi-l 
vârî cu un aer nevinovat în gură. 

Maggie aproape că se sufocă, în timpul ce Mary 
Theresa deschidea uşa frigiderului cu nonşalanţa unei actrițe 
talentate. Ea scoase o cutie de coca dietetică. 

— Vrei una? o întrebă ea pe Maggie, care, cu obrajii 
arzând de ruşine, nu putea crede că sora ei îl pâra pe Mitch — 
tipul cu care ea făcea... partenerul ei de... de... 

— Sigur. 

Mary Theresa îi aruncă o cutie şi îşi luă şi ea una. 

— Cred că ar trebui să vorbeşti cu el. 

— Aşa voi face, zise Bernice, în timp ce aşeza la locul 
ei cana gradată şi îşi ştergea degetele de pantaloni scurți ai 
costumului ei de culoare galbenă. Buzele ei se strânseră într-o 
grimasă de genul: „copilul acesta o să mă înnebunească“. 
Chiar în clipa asta. 

Nu-mi vine să cred că ai făcut aşa ceva! şopti Maggie, 
imediat ce ea şi Mary Theresa ajunseră în dormitorul ei, şi 
uşa fusese trântită cu un gest hotărât. 

— Să fac ce? 

— Să-l arunci pe Mitch în gura lupului, în felul ăsta! 
Mama o să-l omoare. 

— Mai bine eu decât el.. Mary Theresa se lăsă pe unul 
dintre colțurile patului nefăcut, sorbind din băutura sa 
răcoritoare, ca şi cum nu ar fi avut nicio grijă pe lumea asta 
în afară de acea arsură solară, ca şi cum nu s-ar afla în afara 
unui necaz cumplit, ca şi cum nu ar fi făcut un lucru ce era 
de departe unul greşit. 

— Dar... 

— Nu-ţi face griji pentru Mitch. Se descurcă singur. 

— Nu te cred! Maggie îşi puse jos băutura, alese câteva 


136 


săgeți şi le aruncă una câte una pe partea interioară a uşii ei, 
unde se afla fotografia ultimului ei iubit, Sean, una dintre 
extremele echipei de fotbal. În momentul în care nu reuşise 
să o convingă pe Maggie să meargă „până la capăt“, chiar 
dacă îi mărturisise că o iubeşte, o părăsise pentru o puştoaică 
din anul întâi, cu bretele, păr lung şi blond şi nişte picioare 
ce păreau interminabile. Peste două săptămâni, se fălise că 
„rnarcase“, ca apoi să o abandoneze cu promptitudine pentru 
o studentă în anul al doilea care făcea parte din echipa de 
fotbal. Maggie smulse săgețile, se dădu cu câţiva paşi înapoi, 
se lăsă pe spate, țintind apoi mult mai bine. Săgeata străpunse 
pieptul lui Sean, chiar în locul unde se presupunea că este 
inima. Data viitoare va trebui să țintească ceva mai jos. 

— Oricum, a fost în întregime ideea lui Mitch, zise Mary, 
țuguindu-şi puţin buzele. Lasă-l pe el să se ardă. 

— Care a fost în întregime ideea lui? Maggie se săturase 
de aluziile vagi şi de privirile secretoase. Deci ce se întâmplă, 
MT? Aruncă încă o săgeată. Bingo. Direct în crăcană. 

— Oh, doar am băut şi am intrat în cada cu apă fierbinte. 

— Deci el o s-o ia pe coajă. 

— Ce-aş putea să mai spun? 

Maggie aruncă săgețile. Una, două, trei. Toate aterizară 
destul de aproape de capul lui Sean, de inima lui, şi de alte 
zone, pentru a o convinge că nu-și pierduse îndemânarea. 

— În fine, să mă ţii la curent, da? Vreau să aflu care e 
ultimul secret. Ştii, ca să nu o dau în bară. 

— Aşa voi face, zise Mary Theresa. Nu trebuie să devii 
răutăcioasă cu privire la acest subiect. 

— Nu sunt, o contrazise Maggie, în vreme ce Mary 
Theresa scurse cutia de băutură răcoritoare şi, ridicându-se, 
o aruncă în coşul de gunoi ce dădea pe afară. 

— Ai încredere în mine, știu ce fac. 

Maggie nu credea lucrul acesta nicio clipă. În ultimul 

timp, Mary Theresa părea că se află într-o cursă plină de 
coliziuni cu oricine şi cu toate lucrurile sensibile. 


În seara aceea, Maggie schimbă canalele la micul său 
televizor alb-negru, oprindu-se la monologul lui Johnny 
Carson în cadrul emisiunii Tonight Show, apoi stinse aparatul, 
şi se aruncă pe pat. Gândurile ei pline de neliniște alunecară 
din nou către Thane Walker. Nu-şi putea explica de ce el 
părea să persiste în mintea ei. Era tipul acela de bărbat chipeș, 
dacă îţi plăcea, genul acela de cowboy dur şi aiurit. Avea 
simțul umorului, așa lipsit de respect cum era, şi exista în el 
acea undă de mister care o atrăgea. Dar ea ştia că el era mult 
prea mare pentru ea, mult prea dur, mult prea experimentat. 
Cu toate astea, nu-şi putea lua gândul de la el. 

— Renunţă, mormăi ea, luându-și globul magic, negru 
şi mare, pe care i-l dăruise Mary Theresa cu ocazia celei de a 
unsprezecea aniversări a lor. Furioasă pe ea însăși şi pe lume, 
în general, ea scutură globul magic cât de tare putu. 

Ce şanse am eu şi un tip ca Thane Walker? se întrebă 
ea în tăcere, iar apoi se uită la răspunsul care apăruse la 
suprafața globului. Răspunsul era neclar. 

Oh, da? În fine, are o iubită? 

Există o mare posibilitate. 

Eşti plin de porcării? 

Informaţiile mele spun că nu. 

Da, iar eu sunt regina Angliei. Ea aruncă globul pe 
pat, luă o săgeată de pe măsuţa de lângă pat, zâmbind în 
vreme ce aceasta se înfipse în rotula stângă a lui Sean. 

— Îți arată că ţi-ai bătut joc de mine, şopti, în timp ce 
stinse lumina şi închise ochii. 

Chipul lui Thane, cu unghiurile lui bronzate şi cu 
suprafeţele lui plane, pluti la suprafaţa conştiinţei ei, cam tot 
astfel cum păreau să înoate la suprafață mesajele din acel 

stupid glob care vedea viitorul. Ea se întrebă unde anume 
locuia el, cine erau prietenii lui, şi dacă în secunda aceea era 
alături de o femeie. Oftând, îşi propuse să-l uite. 

Prin fereastra deschisă, peste zgomotele produse de 
insectele care bâzâiau şi peste zumzetul traficului de pe 
străzile ceva mai îndepărtate, vocea lui Mitch, scăzută şi 
răguşită, se strecură în dormitorul lui Maggie. Ei nu-i venea 
să creadă că era dincolo de fereastră, dar apoi uitându-se 
repede prin ochiul de geam deschis, îl văzu în întuneric, în 
partea cea mai îndepărtată a piscinei, fără să-şi dea seama că 
vocea lui era purtată, cât se poate de clar, pe deasupra apei. 
Şi nu era singur. 

— Ce te-a apucat? întrebă el. 

Maggie se târî pe podea precum un şarpe, strângându-şi 
genunchii, dorindu-și să nu mai audă acele vorbe poruncitoare 
sub efectul cărora inima ei bubui îngrozită. 

— Ce vrei să spui? întrebă Mary Theresa. Stomacul lui 
Maggie se strânse dureros. 

— Oh, haide, tu practic ai asmuţit-o pe mama asupra 
mea, nu-i adevărat? Mitch era furios. M-a pedepsit, ştiai? 
M-a ameninţat că îmi ia maşina. La dracu’, MT, de ce? 

— Pentru că era mult mai credibil. Ea va crede că tu şi 
amicii tăi ați consumat din băutură şi ați împărțit-o. Dar dacă 
îi spuneam că am fost noi doi... 

— Nu era nevoie să spui nimic. 

— Am spus. Ea ştia, fir-ar să fie. lar Magpie, ştie şi ea. 

Urmă un moment de tăcere, iar Maggie nu ştia ce era 
mai rău, acuzațiile sau liniştea aceea pulsatorie care se 
strecura pe crăpătura dintre fereastră şi toc. Închise ochii, ca 
să nu se gândească la Mitch şi la Mary Theresa, dorindu-şi 
să poată închide fereastra ca să nu mai audă nici măcar o 
fărâmă din conversaţia lor. 

— În fine, cel puţin mama nu a aflat despre noi. 

— Şi ar fi bine să rămână aşa. 

— Ştiu. Ştiu. Eu, la dracu”, Mary Theresa, eu nu ştiu ce 
să spun. 

— Nu spune nimic, bine? 

— A... vreau să spun că a fost grozav, dar... 

— Sssst! S-a terminat! A... totul a fost o greşeală... 

— Ştiu, ştiu. Vocea lui Mitch era plină de autorepulsie. 
Nu ar fi trebuit să beau atât de mult, să te sărut... 

— Taci! Vocea lui Mary Theresa era ascuţită. Porun- 
citoare. 

— Pur şi simplu încerc să mă scuz. 

— Am priceput, bine? Iritarea îi condimentă cuvintele. 
E suficient să mă laşi în pace, Mitch. De acum înainte, nici 
măcar să nu mă atingi. 

— Nu o voi face, crede-mă. Dar... 

— Pur şi simplu să nu o faci. Nu putem! Dumnezeule, 
Mitch, e aşa o porcărie. 

— Tu ai început. 

— Nu, nu am făcut-o... Am vrut doar să-ţi dau o lecție... 
din cauza acelei ultime dăți... după concert. 

— Asta a fost altceva. 

— Ştiu... dar... oh, la dracu”, las-o baltă pur şi simplu! 

— Nu ştiu dacă pot! 

— Trebuie să poţi. Mary Theresa era categorică. 
Amândoi trebuie să putem. 

Lacrimi fierbinţi inundară ochii lui Maggie — lacrimi 
de jenă şi de ruşine care îi trântiră capul pe pernă. Ar fi dorit 
să-şi poată astupa urechile la fel de uşor cum putea închide 
ochii. O senzaţie de rău o cuprinse, iar stomacul i se revoltă. 

— O să încerc. Mitch părea un căţel bătut. 

— Bine. Deci nu vom mai discuta niciodată despre asta. 
Niciodată! Şi dacă vreunul dintre prietenii tăi va afla vreodată, 
dacă tu vei sufla vreodată măcar o vorbă despre ceea ce s-a 
petrecut, jur, Mitch, că te voi ucide. 

— Nu-ţi face griji. El părea sincer. Aşa cum i-am spus 
şi lui Maggie, nu s-a întâmplat nimic. 

— Perfect. 

Maggie expiră aerul. 

— Însă Maggie nu mă crede. Mitch părea îngrijorat, iar 
Maggie se crispă. 

— Cui îi pasă? 

— Mie. Dacă ea crede că noi... 

— Nu crede! Iisuse, Mitch, fă rost de nişte şiră a spinării, 
ai înțeles? În ciuda vorbelor ei aspre, Mary Theresa părea 
speriată. 

— Eu sunt doar îngrijorat din pricina ei. 

— Ea e o cârpă. Nu va spune nimic. 

— Să nu crezi aşa ceva. 

— Am vorbit cu ea. E atât de naivă, încât nu ar crede 
nimic rău despre niciunul dintre noi. Eu sunt cea mai bună 
prietenă a ei, iar tu eşti, ei bine, tu eşti eroul ei. Ea crede că o 
s-o ajuţi să intre în echipa de înot. 

— Am spus că voi sta de vorbă cu antrenorul. 

— Mitch, las-o pe ea, da? Las-o pe Maggie în seama 
mea. Ştiu eu cum să mă descurc cu ea. Vocea i se înveseli. 
Asta e partea bună a faptului că eşti geamănă; să cunoşti o 
altă persoană pe dinăuntru şi pe dinafară. 

Maggie îşi muşcă limba pentru a tăcea în continuare. 

Vocile lor deveniră mai îndepărtate, ca şi cum ei ar fi 
plecat de lângă piscină, iar Maggie lăsă respirația să iasă 
într-un oftat blând, aproape tăcut. Oh, Doamne, ce se 
întâmplase cu micul ei univers perfect? Cum va putea ea să-i 
privească în ochi pe fiecare dintre ei? Nu ştia ce anume 
făcuseră împreună, cât de departe mersese flirtul, sărutatul 
şi pipăiala lor, şi nici nu voia să se pândească la asta. 
Niciodată. Aşa că îşi blocă mintea. Asta era. Aşa cum o 
făcuseră prizonierii de război atunci când fuseseră eliberaţi, 

ca să poată supraviețui. Ea citise despre asta odată la ora de 
istorie, iar acum se convingea pe sine însăşi că în cazul în 
care un bărbat a putut să fie martor la atrocitățile războiului, 
ca apoi să blocheze într-un anume fel amintirile dureroase 
după terminarea războiului, cu siguranță că ea putea alunga 
orice fel de gânduri legate de Mitch şi Mary Theresa. 

În afară de asta, ea nu știa nimic despre ei, nu-i așa? 
Doar suspiciunile o deranjaseră. Își înălță capul, se uită pe 
fereastră şi văzu că niciunul dintre ei nu mai era lângă piscină. 
Apa era ca oglinda, stelele străluceau pe cer, dar în adâncul 
inimii, Maggie erau departe de a fi calmă. Vântul care se 
revigorase, intră în camera ei. Ea îşi simți pielea înfiorându-se, 
conştientizând că o furtună era pe cale să se pornească — o 
furtună pe care nimeni, nici măcar Dumnezeu nu o putea 
opri. 


— Şi îți mulţumesc, Doamne, pentru binecuvântarea 
acestei familii. Dă-ne puterea de a rămâne împreună la bine 
şi la rău. Amin. Era prima dată când luau masa împreună din 
seara aceea în care Maggie îi descoperise pe Mitch şi Mary 
Theresa în cada cu apă fierbinte, şi ea nu putea ghici ce anume 
bănuia tatăl ei sau ce ştia mama ei. 

Pe tăcute, ei începură să paseze platourile cu mâncare 
în jurul mesei. Farfurii cu pui la grătar, salată de cartofi, fructe 
tăiate felii şi sparanghel, trecură din mână în mână. Nimeni 
nu scoase un cuvânt, şi în afară de zumzetul aparatului de 
aer condiționat, notele blânde ale vechilor melodii ale 
formaţiei Beatles, care pluteau în aer venind din boxele 
ascunse şi clinchetul argintăriei, nu exista niciun zgomot. 

Tatăl lui Maggie, un bărbat subțirel, înalt de un metru 
şi nouăzeci de centimetri, îşi menținea greutatea la o valoare 
scăzută de şaizeci şi două de kilograme, „greutatea de luptă“, 
considerându-se patriarhul clanului. Vorba lui Frank Reilly 

era, şi fusese întotdeauna, lege. Rigid şi hotărât, necruţător 
când era vorba de o greşeală, nu ceda niciodată nici măcar 
un centimetru. Părul lui castaniu şi des avusese îndrăzneala 
să prindă nuanţe argintii pe la tâmple, iar mustaţa lui, pe 
care o avea de la mijlocul anilor cincizeci, era mai mult gri 
decât castanie în ultima vreme. 

— O cină excelentă, Bernice, zise el, aşa cum făcea 
întotdeauna. 

— Mulţumesc. Ea reuşi un surâs ce părea uşor forțat. Ei 
schimbară priviri, iar stomacul lui Maggie se strânse. Se 
petrecea ceva. Frank puse jos furculița cu o mişcare lentă. 

— Cred că trebuie să discutăm ceva ca familie. El îşi 
aşeză coatele pe masă şi, ca şi cum s-ar fi rugat, îşi împreună 
mâinile. Noaptea trecută, când eu şi mama voastră am fost 
plecaţi, se pare că voi, toți trei, ați avut un fel de petrecere. 
Nu numai că lipseşte băutură din dulap, dar există dovezi că 
cuiva i-a fost rău căci nişte prosoape ude au fost lăsate în 
spălătorie. El îşi drese vocea şi toată lumea puse tacâmurile 
jos. 

Mitch arăta vinovat, iar Maggie se uita fix în farfuria 
ei, încercând din greu să înghită dumicatul din salata de 
cartofi ce părea să-i fi rămas imobilizat în fundul gâtului. 
Disperată, ea se întinse după paharul cu apă. Doar Mary 
Theresa fu în stare să zâmbească. 

— O petrecere? 

— Exact asta am spus. 

— Oh, haide, tată. Mitch a venit cu doi amici. Ea aruncă 
o privire spre partea cealaltă a mesei, în direcţia lui Mitch, 
care era alb precum hârtia. Nu a fost cine ştie ce. 

— Dacă s-a servit alcool şi cuiva i-a fost destul de rău 
încât să verse, a fost cine ştie ce, Mary. Ceva foarte impor- 
tant. Toţi sunteți minori, dar asta nici măcar nu are de-a face 
cu faptul că ne-aţi furat pe noi — pe mama voastră şi pe mine. 

Noi nu vrem să punem lacăt la dulapul cu băuturi, nu? 

— Nu. Bernice își ridică paharul şi luă o înghiţitură. 
Niciodată. Vrem să avem încredere în copiii noştri. Se uită 
fix la Mitch. În toți. Ştii, Mitch, că noi te considerăm ca 
fiind fiul nostru, aşa cum gemenele sunt fiicele noastre. Mitch 
înghiţi cu dificultate, dar tăcu. 

— Deci cine a fost aici? întrebă Frank, uitându-se încet 
de la unul la altul. Transpiraţia îşi făcu apariția pe palmele 
lui Maggie. Unii dintre prietenii lui Mitch, ai spus. El se 
opri asupra lui Mary Theresa înainte de a se uita chiorâş la 
Mitch cu privirea lui favorită gen „nu-încerca-să-mă- 


păcăleşti.“ Cine? 

— Câţiva, mormăi Mitch. 

— Au un nume. 

— Ştii, băieţii. Uite ce e, tată, nu o să-i pârâsc ca tu să-i 
suni pe părinții lor. 


— Nu voi suna pe nimeni, dar aceasta e casa mea, a 
mamei tale şi a mea, şi avem anumite reguli. Reguli pe care 
trebuie să le înţelegi. Reguli cărora tu trebuie să te supui. 

— Aşa fac. Cu toții o facem. Culoarea revenea în obrajii 
lui Mitch, iar expresia lui demnă de milă şi speriată se 
preschimbă într-o îndârjire puternică. Maggie o observase şi 
înainte, cu ocazia fiecărei competiții atletice la care 
participase Mitch şi ori de câte ori se pregătea pentru o bătălie. 
Ceafa îi deveni țţeapănă, iar muşchii i se încordară. 

~ Dar ai ales să nu le dai ascultare. 

— Nu a fost mare lucru. 

— Nu? Privirea lui Frank se înăspri. 

— Am dat-o în bară. Mitch aruncă o privire fugară înspre 
Mary Theresa, iar Maggie se prăbuşi pe dinăuntru. Fl arăta 
ca şi cum era gata pregătit să omoare pe cineva. Pe oricine. 
Îmi pare rău, rosti el printre buzele ce abia dacă se mişcară. 
Nu o să se mai întâmple. 

— Eu voi spune că nu se va mai întâmpla. 

— Frank. Bernice ridică o mână. El a spus că-i pare rău, 
bine? Acum, haide s-o lăsăm baltă. Fiecare dintre cei prezenţi 
ştie ce se aşteaptă de la el, ori de la ea. 

Stomacul lui Maggie era plin de noduri. Ea de-abia 
aştepta să fugă de la masă, din casă, să plece oriunde. Se 
gândi la fermă, la Thane Walker, și la cum să călărească pe 
Ink Spot cât mai departe, pe dealuri... 

— Aşa a fost? întrebă Frank Reilly poruncitor, iar 
Maggie reveni rapid în prezent, realizând că ochii tuturor 
erau îndreptaţi spre ea. 

— Eu... eu nu am fost aici mare parte din timp, se apără ea. 

— Dar te-ai întors acasă. 

— Mda. 

— Da, o corectă mama ei. 

— Da. Am venit acasă şi Mitch invitase vreo doi prieteni, 
nu prea am dat atenţie, ci m-am dus direct în camera mea. 
Oh, precis că îşi dădeau seama că minte, pentru că se pricepea 
aşa de puţin să o facă. Stomacul ei protestă. Pot... să... plec? 

— Ai putea pleca, zise Bernice în mod automat. 

— Te rog. Nu aşteptă răspunsul, ci îşi împinse scaunul 
în spate şi o porni repede pe coridor. 

— Prin urmare, ce-a apucat-o? întrebă Bernice suficient 
de tare ca întrebarea să ajungă la urechile lui Maggie. 

Totul, mamă, totul! Toată această familie. Ți se face 
rău. Înainte totul era normal, vesel şi sigur, iar acum totul a 
devenit o porcărie, porcărie, porcărie! Maggie fugi în 
dormitorul ei, trânti uşa şi aproape că se prăbuşi pe tejgheaua 
din faianţă a băii pe care o împărțea cu Mary Theresa. Nu 
putea suferi curenţii subterani ce pluteau prin aer, nu voia să 
creadă că propria ei familie, cea pe care se sprijinise de când 
se ştia, era gata să se destrame. Fa ridică încet capul, pentru 
a-şi privi propria imagine reflectată în oglinda montată 

deasupra uneia dintre cele două chiuvete identice. Ochii aceia 
ce se holbau la ea erau întunecaţi, bântuiţi şi confuzi. Pielea 
îi era palidă — iar în obraji nu avea nici urmă de culoare. 
Doamne, era o mincinoasă îngrozitoare. Îngrozitoare. 

Se dezbrăcă cu frenezie, ca şi cum procedând astfel 
putea să şteargă toate minciunile şi înşelăciunile, ca apoi să 
se elibereze, păşind sub duş. Apa rece şi limpede se repezi 
asupra ei, prin părul ei, de-a lungul gâtului şi al trupului ei, 
alungând transpiraţia şi grijile, teama că ceea ce considerase 
ca fiind adevăr fusese minciună. Se rezemă de faianţă, 
refuzând să plângă, încercând să-şi spună că totul va fi bine. 

Dar ştia în adâncul inimii că povestea asta nu se 
încheiase. Nu încă. Cu toate că nu-i plăcea să se gândească 
la acest lucru, simțea că ceea ce era mai rău se afla pe cale să 
se împlinească. 


În următoarele zile, Maggie petrecu cât mai puţin timp 
în casă, evitând invizibile unde de tensiune. Lucră la mesele 
aglomerate de la Roberto's, un restaurant italienesc, patru 
seri pe săptămână, parte a planului tatălui ei de a-i învăța pe 
copiii lui „valoarea dolarului“. Mitch își câştiga existența 
ca salvamar la una dintre piscinele oraşului şi pe măsură ce 
vara înainta, devenea din zi în zi mai bronzat. Mary Theresa 
îşi petrecea majoritatea timpului la teatrul din localitate, o 
şcoală elementară veche, din cărămidă, transformată într-un 
obiectiv orăşenesc care găzduia singurul centru de artă din 
Rio Verde. 

Mitch avea maşina lui, fetele o împărțeau cu mama 
lor, şi ori de câte ori putea pleca, Maggie reuşea să facă un 
drum până la grajduri pentru a o călări pe Ink Spot şi a mai 
afla câte ceva despre înlocuitorul lui Enrique. Fie că-i plăcea, 
fie ba, Thane Walker o intriga. 

Walker părea un tip obişnuit și bun la toate, care făcea 


146 


orice, de la lecţii pentru începători în arta echitației şi până 
la a ajuta la potcovirea cailor, atunci când potcovarul le făcea 
o vizită. Se ocupa de animalele din grajduri, fixa uneltele 
suspendate în grajduri şi care erau gata să cadă, punea la 
punct încăperea în care erau cuierele şi repara gardurile. Ea 
aflase de la Flora că el crescuse la o fermă de vite din Wyo- 
ming, că îşi petrecuse câţiva ani călărind armăsari şi tauri în 
cadrul competiţiilor de rodeo şi că făcuse câteva cascadorii 
pentru o companie cinematografică. 

— Mda. Thane a fost un dar divin, îi mărturisi Flora lui 
Maggie, punând biluţe de hrană în cuştile cu iepuri, ca apoi 
să adauge un amestec de morcovi, salată şi alte verzituri care 
semănau în mod ciudat cu aperitivul constând din salate pe 
care restaurantul Roberto’s îl vindea cu trei dolari porția. 
Nici măcar nu-i simt lipsa lui Enrique, iar el lucra la mine de 
şase ani. Flora scutură praful de pe marginea strachinei cu 
biluţe, uitându-se spre hambarul unde Thane, fără cămaşă, 
repara robinetul de la adăpătoare. Muşchii lui bronzaţi 
străluceau, contractându-se sub soarele ce apunea, în vreme 
ce el strângea garnitura cu cheia fixă. Dinţii de sus se înfipseră 
în buza inferioară şi el răsuci unealta. 

Privirea lui Maggie se aţinti rapid asupra toracelui lui 
bronzat, unde câteva fire castanii se iveau între sfârcurile lui 
plate. Sudoarea i se scurgea pe gât şi pe frunte, iar jeanşii săi 
decoloraţi şi plini de praf, care erau ținuți pe şolduri cu 
ajutorul unei curele ponosite din piele, atârnau destul de mult 
pentru a da la iveală o porțiune de piele albă, exact deasupra 
feselor, atunci când el se apleca mult în față. 

— Mda, zise Flora, vocea ei fiind puțin mai aspră decât 
înainte, în vreme ce el se îndreptă, iar privirea ei urmări linia 
coloanei lui vertebrale. Am avut noroc că Thane a apărut. Ea 
se gândi un moment, buzele ei țuguindu-se puţin. Ştii, e 

singurul bărbat pe care l-am angajat fără să-mi fac griji în 
privinţa referinţelor. Probabil, fiindcă eram prea disperată, 
iar el a bătut la uşa mea. Ea se scărpină în cap, la gândul 
propriei prostii. Nu ştiu nimic despre el, în fară de ceea ce 
mi-a spus. Ridicând dintr-un umăr, ea adăugă: partea bună e 
că nu e căutat de poliție sau ceva asemănător. 

Flora se duse în spate să mai aducă de mâncare, iar 
Maggie se îndreptă spre grajduri. Simțind cum privirea grea 
a lui Thane o urmărea în timp ce trecea pe acolo, ea reuşi să 
ridice o mână şi să o fluture uşor, sperând că arșiţa pe care o 
simţea cuprinzându-i ceafa era ascunsă de coada de cal ce 
flutura pe spatele ei. Nu trebuia ca el să îi domine gândurile, 
ca în fiecare seară, după ce făcea câteva ture de înot înainte 
de culcare, figura lui era ultima imagine pe care o vedea 
înainte de a adormi. 

Era o nebunie, pe bune. În afară de acea primă zi, ea 
conversase cu el doar de câteva ori — scurt şi, în general, 
despre Ink Spot. El o tachina fără milă şi, în general, era o 
pacoste. Cu toate astea, se gândea mereu la el. Mai mult 
decât ar fi trebuit s-o facă. Noaptea, când sta întinsă în pat şi 
privea cerul înstelat prin fereastra deschisă, se întreba adesea 
unde şi cu cine era el. 

Îşi amintea mișcarea mușchilor lui, felul în care mâinile 
lui ţineau cazmaua cu atâta fermitate, sârguința cu care el 
îndeplinea orice treabă. Maxilarele îi erau întotdeauna 
crispate, ochii îngustați pentru a diminua lumina soarelui, 
iar hotărârea se putea citi pe chipul lui. Ea îşi petrecuse unele 
nopţi imaginându-şi senzația palmelor lui bătătorite de muncă 
pe pielea ei, apăsarea buzelor lui în timp ce o săruta. 

Ajunse la padocul nordic şi o văzu pe Ink Spot stând 
cap-coadă lângă Palomino şi gonind muştele la umbra unui 
stejar singuratic. Cu nările tremurându-i, Ink Spot îşi ridică 
capul, o zări pe Maggie şi sforăi. Clătinând din cap, ea o luă 

din loc, iar Maggie o urmări încet şi în tăcere. După câteva 
minute de joacă, Ink Spot veni la trap spre ea şi îşi presă 
fruntea pe pieptul ei. i 

— Şi eu te iubesc, zise Maggie, frecând spațiul tare 
dintre urechile iepei, pentru ca apoi să-i pună căpăstrul. Hai 
să facem o plimbare. Ea duse iapa la grajduri şi în vreme ce 
Ink Spot se învârti neliniştită într-una dintre boxe, fornăind 
în ieslea goală, Maggie luă şaua şi frâul ei favorite. Calul 
scoase un nechezat nervos. 

— Vin, vin, zise ea. Lumina nu era chiar atât de bună, 
doar câteva raze de soare care se strecurau prin ferestrele 
deschise şi prin uşi, într-un spaţiu unde praful şi paiele 
acopereau podeaua, şi miasma de urină stătută şi de bălegar 
proaspăt se amesteca cu mirosul fierbinte de năduşeală a 
cailor. Păienjenii şi carcasele goale şi fragile ale insectelor 
moarte împânzeau pervazul ferestrelor, iar butoaiele cu ovăz 
şi cu grâne amestecate erau depozitate într-un colţ. 

Ink Spot, nedezminţindu-şi firea, îşi întinse urechile şi 
îşi îndoi una dintre copite cu care nu ar fi lovit niciodată, dar 
pe care o folosea întotdeauna ca amenințare la adresa lui 
Maggie, în vreme ce ea îi punea şaua. Un ochi albăstrui o 
privi cu nerăbdare. 

— Măi, ce nevricoasă eşti astăzi, zise ea. Mergem la 
plimbare. Fie că-ţi place sau nu. 

— Faci pe şefa, nu-i aşa? Vocea lui Thane o sperie pe 
Maggie şi ea tresări. Nu-l auzise intrând prin uşa deschisă, 
nu luase seama la sunetul cizmelor lui uzate din piele care 
scârţâiau pe podeaua goală. 

Ea îi aruncă o privire peste umăr. 

— Atunci când trebuie. 

— Se întâmplă des? El apucă o lopată care era agăţată 
într-un cui aflat lângă uşă. 

— Depinde. Prinzând bagatelele în cataramă, ea le 

introduse capătul printr-o buclă pe care o făcuse dintr-o bucată 
suplimentară de curea. 

— De ce? 

Oare o momea? De data asta când se uită peste umăr, 
îi surprinse privirea fixată asupra sa. Ochii aceia bleu-gri, 
culoarea cerului la apus, o observau fără să clipească. Ea înghiți 
cu greutate, simțind că are mai puțin de şaptesprezece ani. 

— De... situație. 

— Credeam că asta ţi-e firea, Maggie. 

Ea alungă o replică neaşteptată şi aspră. 

— Chiar aşa? 

— Mmm. Privirea lui atentă se mută încet de-a lungul 
trupului ei, ezitând o clipă într-o evaluare tăcută. Peste gât, 
umeri, sâni, talie, picioare, până la tălpile ei, acolo unde 
cizmele ei scâlciate erau pe jumătate îngropate în paiele 
împrăştiate pe podeaua boxei. Uneori pari furioasă. 

— Furioasă? repetă ea, simțindu-se ca o proastă. Cum 
îţi dai seama? 

— După felul cum călăreşti. El se sprijinea acum în 
cazma şi o privea în ochi. 

— Şi cum o fac? 

— Stând al naibii de aplecată în şa. Ca şi cum ai fugi de 
ceva. 

— Şi poți spune toate astea numai după felul cum am 
stat eu în şa? 

— Nu. 

Stânjenită de conversaţie, Maggie deschise poarta 
boxei, lăsând-o pe Ink să treacă pe lângă Thane şi să iasă pe 
uşă. Ea crezu că discuţia se terminase, dar se înşela. El păși 
relaxat dincolo de uşă, sprijinindu-se cu un umăr de tocul 
erodat de vreme. 

— Asta fiindcă mereu eşti pe fugă. Mai repede, mai 
repede, mai repede. 

— Poate că pur şi simplu îmi place să călăresc în stilul 
acesta. Ea îşi vâri un picior în scara de la șa, ridicându-se 
singură pe spinarea lui Ink Spot. Afară era încă zăpușeală 
din cauza căldurii toride. 

— Oamenii mai şi zâmbesc din când în când. 

— Şi eu zâmbesc. 

El clătină din cap, şuviţele blonde devenind vizibile în 
lumina după-amiezii. 

— Deşi ar trebui s-o faci. De data asta, atunci când ridică 
privirea spre ea, chipul lui păru puţin mai adolescentin, 
expresia mai puţin dură. Al tău te dă gata. Zicând asta, el se 
îndreptă și duse lopata lângă o roabă. Fără a o mai privi nici 
măcar o dată, împinse roaba lângă un morman uriaş de pietriș. 
Fără efort, începu să împingă bucăţile de rocă de mărimea 
boabelor de mazăre. Pietrişul se adună în căruciorul din metal, 
curgând din lopata lui precum boabele de grindină. 

Cu sufletul la gură, Maggie trase de frâie şi Ink Spot 
se răsuci. 

— Dii! Maggie îndemnă iapa să o ia din loc, iar calul 
încăpățânat o porni la drum, prinzând viteză şi ţâșnind prin 
porţile deschise ale padocurilor care înconjurau grajdurile, 
îndreptându-se, cu nările în vânt, cu zăbala între dinți, către 
dealurile aride din jurul fermei. 

Vântul se prelinse prin părul lui Maggie, lipindu-se în 
valuri calde de obrajii ei. Vorbele lui Thane o urmăriră, dar 
ea continua să privească spre orizont, ținându-și buzele bine 
strânse. Să fie a naibii dacă avea să mai zâmbească. 


— Deci ce e cu tine şi cu prezenţa ta permanentă la 
fermă? o întrebă Mary Theresa peste câteva zile. Stătea cu 
spatele spre baie, cu capul întors în aşa fel încât să-și poată 
zări imaginea dosului ei în oglinda cu dimensiuni generoase. 
Pe fundal, se auzea cântând Elton John. Hainele erau aruncate 

peste tot, inclusiv pe boxele aparatului stereo al lui Mary 
Theresa. 

Maggie şedea într-un scaun directorial ce avea 
incripționat pe partea exterioară numele lui Mary Theresa, 
cu călcâiul uneia dintre tălpile ei goale sprijinit pe colțul 
patului. În timp ce o aştepta pe sora ei, răsfoia ultima ediție 
a revistei People. Astăzi foloseau BMW-ul mamei lor, ceea 
ce însemna că Mary Theresa, care avea „tone de comisioane“, 
avea să o lase pe Maggie la fermă. 

Maggie făcu un semn, privind către noptiera tixită a 
lui Mary Theresa, mutându-și apoi privirea în direcţia surorii 
ei. Din poziția sa avantajoasă, ea observă chipul lui Mary 
Theresa reflectat în oglindă. 

— Îmi place ferma. Trebuie să fiu acolo în douăzeci de 
minute, pentru lecţia de echitație. 

— Ştiu, ştiu, o să ajungem. 

— Aş putea pur şi simplu să iau maşina. 

— Las-o baltă. În plus, cred că mai e ceva în afară de 
faptul că dai fuga acolo tot timpul pentru lecţiile de echitație 
şi fiindcă agreezi mirosul cailor. Sprâncenele lui Mary 
Theresa erau îmbinate, iar pielea dintre ele era încrețită de 
nişte riduri puţin adânci. Asta nu vine deloc bine. Nu cade 
cum trebuie, zise ea dezgustată, din pricina rochiei transpa- 
rente de culoare roz, lungă până la genunchi. Designerul 
trebuie să fie un dobitoc. 

Maggie era de părere că rochia arăta perfect. 

— Poate că ar trebui să porți sutien, sugeră ea, căci sânii 
şi sfârcurile lui Mary Theresa erau vizibile prin materialul 
extrem de subțire. 

— O să pun, proasto, când plec, dar sutienul nu va 
schimba felul cum cade la spate. 

— Sigur că da. Maggie nu se putu abține să-i dea o 
lecţie surorii ei, simțind mai mult decât o mică satisfacție în 

secunda în care Mary Theresa, dându-și ochii peste cap, lăsă 
rochia să alunece, îşi puse un sutien, închizând apoi din nou 
fermoarul. Vezi. Ea aruncă o privire spre ceas. Avea să întârzie 
cu adevărat dacă sora ei nu se grăbea. Acum vine bine. Hai 
să mergem. 

— Bine, bine, zise Mary Theresa oftând. Ai dreptate. 
Arată mult mai bine. 

— Arată grozav. Nu am de ce să mint. 

Mary trimise spre ea o privire furişă. 

— Ştii, ai putea face uneori nişte chestii cu mult mai 
feminine. 

Maggie ridică din umăr, răsfoind revista. 

— Bănuiesc. 

— N-o să doară. Ea îşi aranjă din nou gulerul, surâzând 
imaginii sale din oglindă. Mai ales dacă încerci să 
impresionezi un băiat anume. 

— Nu încerc. 

— Oh, sigur, tu îţi pierzi vremea pe la grajduri doar 
pentru că ai o pasiune mare pentru cai. 

— Îmi place să călăresc, zise Maggie fără urmă de 
entuziasm. 

— Uh-huuh. Oftând, Mary Theresa se dezbrăcă şi, 
rămânând doar în chiloți şi sutien, agăță rochia cea roz pe 
umeraş. Cred că ai un iubit pe acolo. 

— Nu fi ridicolă. Maggie se opri pentru a privi o 
fotografie în alb-negru a prințesei Anne cocoțată pe un cal 
pursânge ce sărea peste un gard viu. 

— Măcar spune-mi că nu e cowboy-ul acela care te-a 
adus acasă ieri. 

— Nu e nimeni, minţi Maggie, sperând că expresia feței 
nu o dădea de gol. Nu-i putea povesti lui Mary Theresa despre 
Thane, despre faptul că ea nu-şi putea lua gândul de la el, 
despre felul cum ritmul inimii ei creştea atunci când îl vedea. 


153 


Nu. Instinctiv, ştia că dacă Mary Theresa bănuia că era atrasă 
de el, ea va avea un preț de plătit. Maggie aruncă revista 
într-o parte şi îşi luă cizmele. 

— Oh, sigur. Mary Theresa se strecură rapid într-o 
pereche de pantaloni negri scurţi şi într-un top strâmt de 
culoare roşie. În vreme ce își înghesuia tricoul sub talia 
pantalonilor, ea zise: Nu mi-ai mai pus întrebări despre Mitch. 

Oh, Doamne. 

— Mitch nu e unul dintre subiectele mele preferate. 

— Perfect, pentru că nu se petrece nimic, ştii bine. Mary 
evită privirea lui Maggie în timp ce luă o bandă de cauciuc 
şi două agrafe. 

— Nici n-am crezut că a fost ceva. Maggie îşi vâri forțat 
piciorul în cizmă. 

Mary dădu la iveală surâsul ei de o mie de waţi, dându-și 
cu parfum pe păr şi pe umeri. 

— Bine, subiect încheiat. 

Amin, se gândi Maggie, dorindu-și să creadă lucrul 
acesta. 

— Eşti gata? 

— Mda. 

— Bravo. 

Mary închise radioul şi cele două surori se îndreptară 
spre ieşire. 

Drumul până la grajduri a fost, slavă Cerului, scurt şi 
tăcut. Mary Theresa, depășind cu zece kilometri limita de 
viteză, pusese radioul în funcțiune, conducând cu o singură 
mână, în cealaltă având ţigara, atârnând în afara geamului 
şoferului. 

— Mama ştie că fumezi, observă Maggie în vreme ce 
virară pe câmp în direcția fermei. BMW-ul se răsuci şi săltă 
în josul drumului pietruit, măruntaiele lui scârțâind deasupra 
buruienilor ce creşteau pe linia de mijloc dintre cele două 

urme formate de sute și sute de cauciucuri de-a lungul anilor. 

— Şi? 

— Nu ştiu de ce te străduieşti atât de tare să ascunzi 
chestia asta. 

Mary Theresa încetini, aruncând spre sora ei o privire 
ce o cataloga în tăcere ca fiind o proastă. 

— Sunt multe lucruri pe care mama și tata nu le cunosc 
în ceea ce mă priveşte. Şi aşa îmi place mie. 

— Perfect. Eu doar spuneam... 

— Bine, am mai auzit predica asta. Furiosă, Mary 
Theresa apăsă pe frână. Maşina alunecă până ce se opri în 
apropierea garajului Florei. Nu am nevoie s-o ascult din nou. 

— Nu asta era intenția mea... 

— Las-o baltă. 

— Nu... 

— Coboară odată! Mary Theresa era într-adevăr scoasă 
din sărite. Ştii, Maggie, m-am săturat de-a binelea de 
atitudinea ta de sfântă. 

— Fii serioasă. 

— Ştii, pun pariu că stai pe aici şi o faci cu un cowboy 
de doi bani! 

— Ce! Maggie rămase cu gura căscată, nevenindu-i a 
crede. Nu am făcut aşa ceva... 

— Ei bine, dacă nu ai făcut-o, atunci nu te mai fâțâi pe 
aici. Găseşte-ţi un iubit şi matunizează-te, da? 

Sângele lui Maggie începu să fiarbă. Ea se abținu. Nu 
avea rost să abordeze subiectul. 

— Ai putea să alegi ceva mai bun decât un sărăntoc de 
angajat care... 

— Care nu e rudă cu mine? o întrerupse Maggie, 
furioasă. Scuze. Dar cred că vărul sau fratele nostru sau cum- 
vrei-tu-să-i zici e deja luat. O spuse fără să se gândească, iar 

culoarea dispăru de pe chipul lui Mary Theresa. Ea gâfâi, 
abia reuşind să respire. 

— Eu nu... adică eu... 

Maggie cobori din automobil. Deja regreta limba sa 
ascuţită, cu toate că Mary Theresa o ceruse. 

— Văd eu cum ajung acasă, 

— Oh, Dumnezeule, Maggie, te rog, nu e... O lacrimă 
se porni să alunece pe sub marginea ochelarilor de soare ai 
lui Mary Theresa, dar Maggie nu o ascultă. Ea trânti portiera, 
pornind-o rapid pe dealul acela mic care ducea către padocul 
de lângă grajduri. De ce îi permisese lui Mary Theresa să o 
antreneze într-o ceartă? De ce? De ce nu-și ţinuse gura aia 
afunsită? 

Thane ieşi cu pas liniştit din interiorul grajdurilor. Pe 
chipul lui se ghicea un surâs timid, unul care-i îmblânzea 
contururile fălcii lui pătrate. 

— O zi proastă? 

— Nu întreba. 

El fluieră uşor. 

— Bine, n-o fac. Din punctul meu de vedere, ai o viață 
bună, prințeso. 

— Nu ştii absolut nimic, i-o întoarse ea, observând apoi 
un licăr de amuzament în ochii lui gri şi reci. Surâsul acela 
blestemat de autosatisfacţie. Și nu sunt o prințesă. 

— Oh, asta aşa e. Am uitat. Tu eşti o sfântă. 

— Ajunge! 

EI chicoti. _ 

— Cum spui tu. Îşi vârî mâinile în buzunarele din față 
ale jeanșilor lui siniştri. Tu eşti şefa. 

Maggie se înfurie. 

— Nu sunt nicidecum aşa ceva! Se opri brusc, observând 
grimasa buzelor lui şi cutele apărute la colțurile ochilor. Oare 
ce se întâmpla astăzi? Era ceva în aer care-i făcea pe oameni 
să se certe cu ea? Eşti gata? 

— Întotdeauna. Vocea lui scăzu puțin, iar ea simți cum 
un fior al anticipaţiei alerga de-a lungul pielii ei, ca o briză 
care o atingea de-o manieră intimă. 

Privirea lui Thane se mută chiar în secunda în care 
auzi scrâșnetul unor sandale pe pietriş. Sprâncenele lui se 
înălţară puțin, în timp ce privea dincolo de umărul lui Maggie, 
fără a mai fi interesat de ea. Ea o simţi. Nu era nevoie să se 
răsucească pentru a şti că Mary Theresa se apropia. 

— M-am gândit că s-ar putea să ai nevoie de asta, rosti 
ea, în vreme ce Maggie se uită peste umăr. 

Balansându-l obraznic în josul dealului, ea ținea în sus 
rucsacul doldora al lui Maggie din piele de antilopă, cel cu 
bretea pentru umăr. 

— Mulţumesc. Maggie îl smulse din mâna întinsă a 
surorii ei. 

Mary Theresa zâmbi, privind dincolo de Maggie, către 
Thane. 

— Bună, eu sunt sora lui Maggie, Mary Theresa. 

— Thane Walker. 

— Antrenorul de echitație? întrebă ea, ca şi cum ar fi 
ascultat fascinată tot ce era legat de el. 

— Câteodată. 

Ea râse. 

— Şi altă dată? 

— Fac câte puţin din toate. El ridică din umărul lat, iar 
Maggie îşi dori ca el să nu fi avut o înfăţişare atât de a naibii 
de sexy, ca brațele lui bronzate să nu fi fost vizibile, ca ochii 
lui să nu aibă acea tentă intensă de gri-bleu, ca el să nu pară 
atât de masculin şi de... interesat de sora ei. Maggie se simți 
ca şi cum întreaga ei existență s-ar fi evaporat pe neaşteptate. 

— Deci astăzi îi dai o lecţie lui Maggie? 

Thane ridică dintr-o sprânceană. 

— Acesta e planul. 

Maggie aproape că leşină. Mary Theresa îşi dorea să 
călărească un cal, acelaşi animal pe care-l catalogase ca fiind: 
„împuţit, dezgustător şi pur și simplu nespus de plicticos“. 

— Vrei să înveţi? 

— Posibil. Pe obrazul lui Mary Theresa îşi făcu apariția 
o gropiţă. 

— S-ar putea să fiu în stare să te învăţ. 

— Perfect. 

— Stabileşte cu Flora. Privirea interesată a lui Thane 
reveni din nou la Maggie. Cred că tu şi cu mine ar trebui să 
ne apucăm de treabă. 

— Corect, zise ea cu o voce stinsă. 

— Pa! Mary Theresa ridică o mână, fâlfâindu-şi degetele, 
apoi se întoarse şi o porni la deal. Thane se uită o clipă la ea, 
revenind apoi la Maggie. 

— Nu mi-ai spus că ai o soră geamănă. 

— Nu văd de ce aș fi făcut-o. 

— E frumoasă. 

Inima lui Maggie tresări, iar ea se întrebă ce căuta aici. 

— Aproape la fel de frumoasă ca tine. 

Capul ei se înălță. 

— Sigur, rosti ea automat, înainte de a observa că el 
vorbise serios, fără ca vreun surâs să-i răsfrângă buzele şi 
fără ca vreun licăr amuzat să-i danseze în priviri. 

— Nu crezi. 

— Nu-mi fac griji pentru asta, fie că e aşa, fie că nu, 
minţi ea, cu toate că simţea înăuntrul ei o dogoare fierbinte 
pe care, sub nicio formă, ea nu îi va permite să o observe. 
Mai fusese complimentată şi înainte, dar acum era altceva; 
ea simţea că Thane Walker nu făcea asta în mod curent. El 
nu părea genul acela de bărbat care să spună o vorbă doar 
pentru a observa reacţia ei sau pentru că dorea ceva mai mult 
de la ea. 

— Cred pur şi simplu că ar trebui să ştii 

— De ce? Nu se putea abţine să nu întrebe. 

O sprânceană se ridică, iar el îşi întoarse bărbia înspre 
parcare, acolo unde Mary Theresa se urca la volanul BMW -ului. 

— Pentru că am impresia că ea o să te calce în picioare. 

— Nici gând, zise Maggie, în timp ce urechile îi ardeau. 

El nu mai adăugă nimic şi se apucă să o înveţe cum să 
dea comenzi calului. Călărind fără şa, ea se strădui să asculte 
indicaţiile lui, în timp ce el îi explica să țină frâul cu blândeţe, 
fapt care îi comunica calului ceea ce se aştepta de la el. Ea 
trecu la executarea mişcărilor, ducând-o pe Ink Spot în forma 
diferitelor stiluri de mers, dar mintea ei hoinărea, iar ea era 
conştientă mai mult de ceafa lui Thane, în vreme ce privea 
în jos, la felul cum părul îi cădea peste ochi, doar pentru a fi 
dat la o parte de o mână nerăbdătoare, sau la senzaţia pe care 
i-o provocă atunci când o atinse scurt, în treacăt. În timp ce 
îi aranja poziţia degetelor, ea susținea frâul din piele. Mâini 
aspre, bătătorite şi murdare le ghidau pe ale ei. 

— Ține-l aşa... nu, puţin mai strâns, zise el cu vocea 
scăzută și poruncitoare, în timp ce mâinile lui le acopereau 
pe ale ei. 

Maggie înghiţi în sec. 

— Aşa? 

— Mdaa. Ţine minte, aşa comunici cu Ink Spot. Trebuie 
să simtă că tu eşti şefa, fără să o sperii. Intimidarea care-i 
câştigă respectul. Uite. El bătu uşor pe gâtul gros al 
animalului, într-o mișcare rapidă, făcând-o să se balanseze 
dedesubtul lui Maggie. 

Ea aproape că muri de frică. 

— Dă-mi voie să-ți arăt. Două braţe puternice o 
înconjurară, două mâini mari se fixară peste ale ei, iar pieptul 
lui se presă cu putere peste coloana ei. Ea încercă să nu ia în 

seamă că picioarele lui se lipeau intim de ale ei, că partea 
din față a jeanşilor lui, acoperind nişte coapse fierbinţi, se 
lipea de partea posterioară a picioarelor ei goale și de 
genunchii săi. Piciorele lui încălțate în cizme se bălăbăneau, 
mult mai lungi decât ale ei, iar presiunea tare a membrului 
său se simţea pe coapsa ei. 

Senzaţii noi zburară prin sângele ei, înfierbântându-l, 
făcând ca transpiraţia să-i umezească pielea. Imagini ce nu 
aveau nimic de-a face cu ghidarea cailor alergară prin mintea 
ei, iar ea își ținu respiraţia, gândind că avea să leșine. 

Ink Spot opuse rezistenţă la început, dar Thane o 
impulsionă să înainteze, mişcându-şi picioarele. Respirația 
lui era fierbinte în apropierea cefei lui Maggie. Ea înghiţi cu 
greu, în vreme ce iapa o porni la galop, iar brațul liber al lui 
Thane îi încercui talia, ținând-o aproape, menţinându-i pe 
amândoi în şa, călărind la unison. Ea îşi supse burta înfiorată, 
încercând înnebunită să se gândească la altceva în afară de 
tăria aceea care se lipea de partea inferioară a coloanei sale 
şi de imaginile ameţitoare care-i chinuiau mintea. 

— Aşa, zise el, aplecându-se în față, astfel încât bărbia 
lui îi atinse umărul, obrazul lui se lipise de al ei. Mâna lui se 
mută subtil, iar calul răspunse, răsucindu-se printr-un arc lin 
la stânga, urechile întunecate tresărind, ca şi cum ar fi aşteptat 
şi alte indicaţii din partea celor doi călăreți. 

— Încearcă şi tu. 

Ea aproape că scăpă frâul, dar își forță mâinile să preia 
controlul, în vreme ce el o ţinea strâns. Fermele, grajdurile, 
hambarul și garajul deveniră o imagine estompată şi neclară. 
Inima şi capul ei stăteau să explodeze, sângele îi pulsa sălbatic 
prin vene, iar ea se întrebă cum ar fi să-l sărute, să simtă 
palmele lui pe trupul €i.... 

Oh, Doamne, era cuprinsă de pasiune. 

— Gata, acum slăbeşte-l puţin. 


160 


În mod automat, ea se relaxă, lăsând frâul să-i alunece 
printre degete. 

— Oauu, nu aşa de tare. Asta îi dă ei prea multă inițiativă, 
iar tu vei rămâne fără control. El o apucă din nou pe Maggie 
de mâini. Ferm, dar nu cu putere, vezi? Arătă-i ceea ce-ţi 
doreşti. 

Maggie aprobă, simțind cum capul lui se răsuceșşte, iar 
ochii îi studiază chipul. Pentru o miime de secundă, ea îşi 
închipui că o va săruta, că ar putea să-i atingă bărbia cu unul 
dintre degetele lui putemice, forțând-o să-şi răsucească gâtul 
pentru ca el să-i poată captura buzele într-ale lui. Inima ei 
bubui ca un tunet, pulsul îi explodă şi se uită direct în faţă, 
fără a vedea nimic, simțind că privirea lui cobora mai jos de 
umerii ei, de pieptul ei, care urca şi cobora cu fiecare din 
respiraţiile agitate. 

— Eu... eu văd, zise ea, încercând să-şi limpezească 
capul, dar atâta vreme cât fiecare centimetru al pielii lui o 
atingea pe a ei, gândurile raţionale se dovedeau imposibile. 

— Foarte bine. Uaaa. El trase ușor de frâu, Ink Spot 
încetini, iar el sări cu uşurinţă pe pământ. Maggie aproape 
că îşi pierdu echilibrul. Acum încearcă şi tu. Singură. 

Oh, da, sigur, gândi ea, dar reuşi să o încurajeze pe 
bălțată să meargă la trap, și într-un anume fel, să mânuiască 
frâul, ghidând calul în jurul padocului, în timp ce ea își păstră 
poziția. 

Thane stătea drept, cu picioarele sale lungi depărtate 
şi cu braţele încrucișate la piept, urmărindu-i fiecare mişcare. 
Umerii lui întindeau cusăturile tricoului decolorat de culoare 
bleu, bicepşii lui se umflară, iar ea se gândi că el era probabil 
cel mai sexy bărbat de pe pământ. 

— Mai bine, aprobă el, şi ochii lui se îngustară, buzele 
i se strânseră, şuvița îi căzu peste ochi. În mod cert, mult 
mai bine. Exersează. 

— Aşa... aşa voi face, promise ea, întrebându-se de ce 
o făcea el să se simtă asemenea unei şcolărițe. Verificându-şi 
ceasul, el îi aruncă un surâs care în mod garantat putea frânge 
inima unei fete. Lecţia s-a sfârşit. 

— Perfect. 

— Vrei s-o repetăm săptămâna viitoare? 

Da! 

— Probabil. 

— Să mă anunți. 

— Cu siguranţă, promise ea, ştiind că va lucra ore 
suplimentare la serviciu, pentru a strânge câți mai mulţi bani 
din bacşişuri şi din salariu, doar pentru a petrece un ceas atât 
de aproape de el. Era o nebunie, realiză ea, în vreme ce o 
întoarse pe Ink Spot spre poarta deschisă pentru a porni pe 
câmpurile aride din împrejurimi. El era mult prea în vârstă 
pentru ea. Mult prea mare. Şi era un străin — un fel de bărbat 
misterios din părțile Wyomingului. Un cowboy care probabil 
fusese exmatriculat de la liceu înainte de absolvire, şi nu 
pusese piciorul într-o universitate. Părinţii ei ar leșina dacă 
ar afla că ea se arăta interesată de individul ăsta — un sărăntoc 
care se nimerise pe partea greşită a drumului. 

Dar Maggie nu fu în stare să se abțină. Găsi că Thane 
Walker era de-a dreptul fascinant şi, pentru prima dată în cei 
şaptesprezece ani ai săi, nu-i păsa nici cât negru sub unghie 
de ceea ce ar gândi părinţii ei, şi chiar Mary Theresa. De 
data asta, va lua propriile ei decizii cu privire la existenţa sa. 

Cateva zile mai târziu, Maggie avea încă mintea 
răvăşită din cauza gândurilor îndreptate către Thane şi de 
familia sa divizată. Cu fiecare zi, tensiunea părea să crească, 
iar ea căuta alinare, plimbându-se de una singură pe terenul 
Florei, în ciuda faptului că presimţea cum furtuna se apropie. 

Albia pârâului era secată, plină cu pietre, nici măcar 
un firicel de apă sau un petic de noroi care să indice că apa 
cursese vreodată spre această parte a fermei Florei. Cocoţată 
pe o Ink Spot plină de neastâmpăr, Maggie examină prăpastia 
ce se deschidea între suprafeţele parcelate, încercând să şi-o 
imagineze plină de apa ce se învolbura şi curgea rapid pe 
deasupra pietrelor, cu insectele ce ţopăiau la suprafața ei, cu 
mormolocii adunându-se în ochiurile mai adânci, dar nu văzu 
decât nişte rufe murdare, grămezi de iarbă uscată şi frunze 
prăfuite şi uscate. 

Plescăind din limbă către cal, ea încercă să-şi alunge 
proasta dispoziție, dar descoperi că aceasta e înşurubată 
zdravăn în mintea ei. La fel de apăsător precum norii ce se 
adunau pe cer, sentimentul că avea să se întâmple o catastrofă 
persista cu putere în inima ei. 

Din secunda în care îi văzuse pe Mitch şi pe Mary 
Theresa împreună ea avusese premoniţia că iadul era pe 
punctul să se dezlănțuie, iar norii aceia dengi ce se roteau și 
care se pierdeau dincolo de ocean, la câteva mile depărtare, 
nu făceau nimic pentru a-i risipi spaimele. Ea o urcă pe Ink 
Spot către locul unde se aflau arborii de eucalipt, aproape de 
capătul nord-estic al fermei. Odată ajunsă la umbră, 

descălecă, scuturându-şi palmele de praf. Cocoţându-se pe 
o bucată de stâncă, privi dincolo de canion. Viile se întindeau 
peste dealurile rotunde, şiruri după şiruri de viță- de-vie, in- 
tercalate cu căile de acces. Frunzele erau încă verzi, dar cât 
de curând strugurii aveau să fie recoltaţi, striviţi, iar sucul 
lor păstrat în butoaie de stejar. Nu că i-ar fi păsat. Bluza i se 
lipi de spate, iar sudoarea i se prelinse din pori. Ink Spot îşi 
ridica nările la cea mai slabă adiere de vânt, fornăind, 
scuturând din cap şi zdrăngănindu-şi frâul, în vreme ce 
insectele i se roteau în jurul capului. 

Muşcându-și buza, Maggie alunecă de pe piatra aceea 
uriaşă şi se lungi cu fața-n sus pe iarba aceea ţepoasă şi uscată. 
Printre ramuri, privi cerul, plin de nori întunecaţi şi 
amenințători. Coada ei de cal îi trăgea capul în jos, aşa că își 
scoase banda din cauciuc şi apoi îşi pieptănă cu degetele 
părul. Câte nopţi trecuseră de când nu dormise bine? O 
săptămână? Două? 

Răsucindu-se pe o parte, își sprijini capul pe unul dintre 
braţe, închizând ochii. Zumzetul insectelor se contopi cu 
cel al unei femele de gaiţă albastră, ascunsă între ramurile 
aflate deasupra capului ei. Se simţea liniştită în locul acesta, 
mult mai liniştită decât acasă sau la lucru. Aici putea evada, 
chiar dacă pentru scurtă vreme... 


Thane zări în sfârşit bălțata care păştea, coada ei alb 
cu negru balansându-se pentru a alunga insectele. Calul fără 
călăreț se afla în mijlocul unui pâlc tânăr şi răzleţ de stejari 
şi de arbori de eucalipt. Cu un sentiment de satisfacţie, el îşi 
îndemnă calul, un cârcotaş leneş, numit Buster, ignorând 
scânteia care se aprindea în sângele lui ori de câte ori se afla 
în preajma lui Maggie. 

Ştiuse că ea avea s-o scoată astăzi la plimbare pe Ink 
Spot. La naiba, îi simţise prezenţa chiar din secunda în care 

apăruse la fermă, cam în jurul prânzului, şi de-atunci abia 
dacă fusese capabil să se mai concentreze. Fata avea ceva 
fascinant şi era de-a dreptul tentantă. Exista o duzină de 
motive pentru ca el să o evite. Era mult prea tânără, o copilă 
care nu împlinise optsprezece ani, o prințesă, care locuia într-un 
cartier scump al oraşului, fâțâindu-se pe acolo împreună cu 
mucoasa ei de soră geamănă în BMW-ul acela blestemat, iar 
alteori într-un Mercedes. Într-un anume fel, era ṣefa lui şi 
mai poseda şi o gură isteață, genul acela de puştoaică sau de 
femeie pe care el îl detesta de obicei. 

În afară de asta, trebuia să-şi înfrunte propriii demoni. 
Era mult prea departe faţă de cei de teapa lui. Dacă ar avea 
cea mai mică bănuială despre trecutul lui... dacă ar avea 
cineva... Partea întunecată a sufletului lui se deschise pentru 
o clipă, lăsând să pătrundă o mică rază de lumină, ca apoi să 
se închidă din nou. Oricât de mult s-ar fi străduit, el nu era în 
stare să-şi depăşească trecutul. Mai devreme sau mai târziu, 
acesta avea să-l ajungă din urmă. 

Aceasta era linia de sosire; el nu putea avea o relație 
cu o femeie, mai ales cu o fetiță care fusese educată să 
primească de la viață cele mai bune lucruri. Era mult prea 
periculos. 

Şi, cu toate astea, descoperi că-i era imposibil să stea 
departe de ea. Îi trata în aşa măsură, încât, doar privind-o, 
avea o erecție rigidă care devenea aproape dureroasă, în timp 
ce împingea în nasturele de la şlițul perechii lui de Levi's. 

În ultimul timp, nopţile lui fuseseră asaltate de 
imaginile ei, iar el avusese tot felul de fantezii în legătură cu 
ea, atunci când era singur în patul său nefâcut. El se gândise 
la licărul de sfidare din ochii ei, la roşeața din obrajii ei, la 
curba gurii ei şi la felul cum ea îşi mesteca colțul buzei ori 
de câte ori era nervoasă. Cu toate că încercase să n-o facă, el 
nu fu capabil să ignore faptul că sânii ei s-ar potrivi perfect 

în palmele unui bărbat, ori faptul că avea coapse rotunde, 
tari şi de obicei încordate. 

În timp ce se apropia de crângul umbros, o gaiță în alb 
şi negru ţipă ascuţit, ciocul ei galben deschizându-se larg 
între crengile de deasupra crestei pe care zăcea Maggie. 

Ea era întinsă pe o parte, cu ochii închiși, iar inima lui 
se opri la gândul că poate fusese trântită, se izbise cu capul 
de piatră şi zăcea acolo fie moartă, fie inconştientă. 

Strângând din dinți, el aruncă hăţurile, descălecă repede 
şi îngenunche lânpă ea. 

— Maggie? Bună. El îi atinse umărul. Simţind pielea ei 
fierbinte sub degetele lui, îl cuprinse fiorul dorinţei. 
Puştoaico, eşti bine? 

Trezindu-se din somn, ea făcu ochii mari, clipind. 
Thane fu vrăjit de profunzimea privirii ei, de verdele ochilor, 
atât de vibrant şi de viu, de marginea întunecată a genelor. 

Ea slobozi un strigăt suficient de puternic pentru a trezi 
morţii din regiunea vecină. 

— Maggie... 

Ea se ridică rapid în şezut. 

Ambii cai se speriară, nechezând nervos. 

— Şââtt! Degetele lui înţepeniră pe umărul ei, iar el 
simţi cum căldura ei se prelinge în sângele lui. 

— Ce... oh, Doamne. Palma ei acoperi locul acela unde 
bluza se închidea cu un nasture de sus, acolo unde el 
presupuse că inima ei bătea cu sălbăticie.Printre degetele ei 
răsfirate, el zări o bucăţică de piele, în despicătura reverelor 
desfăcute. 

Sexul lui se întări dureros. 

— La naiba, Walker, m-ai speriat de moarte. 

— Nu am vrut asta, dar... 

El îşi retrase mâna, simțindu-se ridicol. Strânse din 
dinţi şi forță dorinţa care începuse să fiarbă în sângele lui să 

se liniștească. O dorea. La dracu’, o dorise încă din prima 
secundă în care o zărise mergând pe marginea drumului, 
îmbrăcată în acei jeanşi rupți. 

— M-am gândit că era posibil să fii azvârlită. 

— Ce? Nu. Azvârlită, dar de ce...? 

Arata ca şi cum ar fi fost ofensată, iar cuvintele păreau 
că i se încâlceau în gât, în vreme obrajii lui se înroşiră. 

— Unde e Ink Spot ? Neliniştită, ea cercetă cu privirea 
creasta, acolo unde pietroaiele şi florile sălbatice, târzii, 
țâşneau din pământul arid. 

— E bine. El îşi întoarse bărbia în direcţia celor doi cai 
care, calmându-se, începuseră să pască firele rare, ascuţite 
şi înălbite de iarbă. Thane îşi spuse că ar trebui să se 
îndepărteze. Stăteau mult prea aproape unul de altul şi trecuse 
prea mult timp de când nu mai avusese o femeie. 

— Cred... cred că am ațipit. Maggie, evident, ruşinată, 
se ridică rapid în picioare, scuturându-și praful şi iarba de pe 
pantalonii săi scurți. Cât e ceasul? 

— Puțin după ora trei. Trebuia să fii undeva? 

— Nu. Ea scutură din cap, privind cerul amenințător. 
Pentru o vreme, nu. Ar trebui să ajung la serviciu la cinci şi 
jumătate. 

— Atunci avem puţin timp. Auzindu-și cuvintele se 
blestemă în sine lui. 

— Pentru ce? 

— Pentru orice vrei tu, Maggie. 

Ea îşi coborî privirea spre el, care stătea încă pe vine, 
iar el privi mișcarea gâtului ei. Şi ce crezi tu că vreau? 

— Pe cineva cu care să stai de vorbă. 

— Oh, da? Ea îşi încrucișă braţele la piept, ca și cum se 
pregătea să se certe, aşa că el se ridică încet, recăpătându-şi 
avantajul înălțimii. De ce îmi spui întotdeauna ce am nevoie 
sau ce îmi doresc? 

— Tu ai întrebat. 

— Ştiu, dar tu mereu... îmi dai sfaturi. Nu mi-amintesc 
să-ți fi cerut vreunul 

— Stai jos, Maggie. 

Ea îşi înălță bărbia, privindu-l. 

— De ce? 

El nu dădu niciun răspuns, fiindcă nu avea unul. În 
schimb, îi luă mâna, observă cum refuzul prindea viață în 
ochii ei, dar îl ignoră și o trase din nou la pământ. Refuzând 
să asculte clopoţeii de avertizare din mintea lui, el se uită 
atent în ochii aceia mari, nevinovaţi şi nespus de seducători. 

— Eu vreau, pur şi simplu, să te cunosc. 

Ea îşi strânse picioarele, înconjurându-le apoi cu 
braţele. Privindu-l, îşi rezemă bărbia de genunchi, urmărindu-l 
cu o suspiciune abia disimulată. Deci, ce cauţi aici? 

El se gândi să mintă, căutând o scuză în timp ce se 
ridică din nou în picioare. Existau o mulţime de însărcinări 
ciudate despre care putea pretinde că aveau nevoie de atenția 
lui — gardul, copacii doborâţi, trecătorile... însă el se gândi 
mai bine, încercând să nu-i privească picioarele dincolo de 
linia genunchilor unde coapsele ei dispăreau pe sub tivul 
săltat al pantalonilor ei scurți, dând la iveală o bucăţică din 
chiloţii cu dantelă. 

— Am venit să te caut, recunoscu el. 

— Pe mine? Ea era în gardă, neîncrederea fiind evidentă 
în ochii ei. 

— Da. 

— De ce? 

— Ai plecat de la grajduri acum vreo două ore şi m-am 
gândit că era timpul... că poate s-a întâmplat ceva. Jar eu 
vreau să fac dragoste cu tine. La naiba, fato, fugi. Fugi în 
secunda asta! 

— Oh. Dezamăgirea îi întunecă privirea. Buzele ei se 

strâmbară puţin, țuguindu-se a mâhnire. Dinţii i se înfipseră 
în buza inferioară, iar el se întrebă cum ar fi dacă ar săruta-o, 
dacă ar mângâia-o, dacă şi-ar plimba palmele pe pielea netedă 
a braţelor şi a picioarelor ei şi... 

— În fine, m-ai găsit. Sunt bine. Şi chiar cred că ar fi 
timpul să plec. Ea dădu să se ridice. El ar fi trebuit să-i dea 
voie, să o lase să încalece pur şi simplu pe blestemata aceia 
de iapă bălțată şi să coboare apoi pe poteca ce ducea la fermă. 
Dar nu o făcu. În mod instinctiv, se apropie, degetele uneia 
dintre mâinile lui strângându-se în jurul brațului ei dezgolit. 
Muşchii ei se încordară sub degetele lui. Capul ei se repezi 
în sus. Pupilele ei se măriră puţin, dar ea nu se retrase. 

— Mai stai puțin. 

— De ce? El observă cum fata înghite în sec. Ea era 
nervoasă, al naibii de nervoasă. La fel era şi el. Nu ar fi trebuit 
să facă asta, să stea de vorbă cu ea, să o atingă. 

— Am putea să ne cunoaștem. 

— De ce? Din nou afurisita aceea de întrebare. 

El ezită doar o secundă, gândind intens și degetele i se 
strânseră pe brațul ei. 

— Fiindcă, Maggie, ochii lui căutară verdele de jad al 
privirii ei, fiindcă te doresc. EI se aplecă doar puţin, astfel că 
faţa lui se apropie ceva mai mult de a ei, destul de aproape 
pentru a-i simți respiraţia. Pentru că şi fu mă doreşti. 

Privirea ei alunecă către buzele lui, apoi îl privi din 
nou în ochi și dorinţa aceea nevinovată pe care el o sesiză pe 
chipul ei reprezentă prăbuşirea lui. 

— Ar trebui să fiu împuşcat pentru asta, şopti el, iar 
apoi, cu o mână aşezată pe ceafa ei, o trase mai aproape şi o 
sărută. 

Maggie închise ochii decisă să nu intre-n panică, în 
vreme ce fu învăluită de o senzaţie fierbinte şi incredibilă. 
Sângele ei se aprinse, plămânii i se blocară, iar în secunda în 

care simți buzele lui apăsând peste marginea buzelor ei, oftă, 
deschizându-le pentru el, înfiorându-se sub atingerea limbii 
lui, în timp ce aceasta alunecă peste dinții ei, abilă, umedă, 
căutând, şfichiuind fiecare locușor sensibil. 

O căldură fierbinte, asemenea unui seu de lumânare 
care ardea, se strecură prin extremităţile ei. Respirația lui 
era întretăiatţă. Şuierătoare ca rafala de vânt care aducea 
mirosul ploii. El se cutremură şi se lăsă cu spatele lipit de 
pământ, iar ea gemu, incapabilă să nege plăcerea care se 
răspândea în trupul ei. Maggie nu îşi mai putea da seama ce 
anume era realitate şi ce fantezie. 

Undeva ţipă o gaiţă, iar un cal necheză ușor, dar nu se 
întâmpla aici, în locul şi în timpul de faţă. Prezentul și locul 
erau pline de aroma de piele şi de tutun, de gustul sărat al 
pielii, de senzația unor palme bătătorite şi aspre care se 
strecurau sub tricoul ei strâmt, prinzându-i sfârcurile. 

El o sărută apăsat şi capul ei începu să i se învârtă, atât 
de tare, încât simți o dorință disperată în partea cea mai adâncă 
şi mai delicată a ființei ei. Ea nu protestă în secunda în care 
el îi scoase topul strâmt din pantalonii scurți și nici când 
buzele lui depuseră sărutări fierbinţi şi umede pe sânii ei. 
Pieptul i se ridica şi i se lăsa cu repeziciune, iar el îşi făcu 
loc, la început cu blândeţe, iar apoi din ce în ce mai puternic, 
limba lui adâncindu-se pe sub marginea din dantelă a 
sutienului ei. 

Pulsatilă și fierbinte, dorința alergă prin celulele 
sângelui ei. În subconștient, ea îşi zise că trebuia să pună 
capăt imediat acestui lucru, înainte de a fi prea târziu, dar 
cuvintele muriră undeva în gâtlejul ei, şi tot ce sloboziră 
buzele ei fură nişte gemete blânde şi nerăbdătoare. 

Ea oftă în clipa când el ridică unul dintre sâni din cupa 
sa dantelată, trecând un deget aspru peste sfârcul ce era deja 
dureros şi tare. 

— Te doresc, recunoscu el, iar cuvintele răsunară 
puternic din gâtul lui. Te-am dorit din secunda în care am 
dat cu ochii de tine. 

— Nu... 

— Şât, Maggie, e adevărat, şi urăsc lucrul ăsta. El respiră 
deasupra sânului ei gol, iar ea gâfâi şi apoi, uşor, ochii lui se 
pierdură într-ai ei, iar el apucă sfârcul în gură şi îl sărută 
îndelung. În adâncul ei, Magie începu să tremure. Cu ajutorul 
limbii, al dinților şi al buzelor, el îl gustă şi îl frământă, făcând 
ca lumea să se rotească, iar dorința să dea năvală. Crengile 
încâlcite ale copacilor de deasupra deveniră neclare, iar norii 
se îndepărtară, întunecaţi şi senzuali. 

Cu degete îndemânatice, el îi scoase sutienul, 
mângâindu-i delicat pielea, în timp ce gura le urma 
îndeaproape. Ea adulmecă aroma ploii, simțind primele 
picături, în timp ce el îşi îngropă capul în abdomenul ei 
dezgolit. Îi simţi respiraţia deasupra buricului. 

— E în regulă? întrebă el, trecând nasturele de la talie 
prin butonieră. 

— E... ecum... ? Ea nu mai era în stare să gândească şi 
nici să vorbească. 

El smuci nasturele care se deschise rapid. Ea simți 
umezeala dintre picioare, şi îşi dădu seama undeva în adâncul 
creierului său că era pe punctul de a trece o linie peste care 
nu avea cum să mai păşească niciodată, că a înainta era mai 
mult decât periculos. Dar senzaţia limbii şi a buzelor lui 
mângâindu-i pielea, scoțând flăcări de-a lungul chiloților ei, 
dădu naştere unei călduri învăluitoare chiar în adâncul ei, 
făcând ca vorbele negării să piară. 

O parte a ființei ei îl iubea pe acest bărbat. O alta era 
curioasă în privinţa lui. O a treia era speriată peste măsură, 
iar ultima, cea mai intimă parte a ființei ei, voia cu disperare 
să dărâme zidurile fecioriei şi să capete statutul de femeie. 

Dinţii lui traseră de elasticul chiloților ei, iar ea înghiți 
în sec, în vreme ce ambele margini care împrejmuiau 
fragmentul de bumbac dantelat, la fel ca şi chiloţii, alunecară 
cu uşurinţă de pe trupul ei. Aerul rece şi umed îi mângâie 
pielea, în vreme ce două mâini abile îi depărtară picioarele, 
şi un bărbat pe care abia îl cunoscuse, un bărbat la care visase, 
un bărbat al cărui mister și lipsă de respect îi pătrunseseră în 
suflet, începu să o sărute în acel loc intim, aşa cum îndrăznea 
orice iubit. 

Ea se mișcă dedesubtul lui, gemu la mișcările lui, 
dorindu-şi mai mult. Degetele ei se înfipseră în pământul 
moale, vântul oftă deasupra, iar ea începu să se zvârcolească. 

Dumnezeu să mă ajute, gândi ea frenetic, transpirația 
amestecându-se cu stropii de ploaie. Un bubuit năvăli 
deasupra dealurilor şi, în secunda când fu lovită de primul 
spasm, ea strigă cu o voce scăzută, guturală, nefirească. El 
scăpă de hainele sale, își scoase cizmele și jeanşii, îşi dezbrăcă 
tricoul şi se strecură din nou în sus, printre genunchii ei, o 
sărută şi coapsele lui tari apăsară, depărtându-le şi mai mult 
pe ale ei. 

— Maggie, rosti el, privind-o în ochi, în vreme ce ea 
simţi cum erecţia lui, tare şi fierbinte, sta lipită de ea. Eu nu 
am vrut... Oh, Doamne... eu... Privirea lui se oglindi în a ei. 
Ploaia începu să cadă cu stropi mari şi, înainte ca o altă vorbă 
să fie rostită, el o penetră. Adânc. Cu putere. Până într-acolo 
încât durerea o orbi, iar ea gemu. 

— Oh, la naiba, eu... 

În secunda aceea ea se mişcă. Din instinct feminin. lar 
el gemu, astfel că scuza ce tocmai se forma pe buzele lui se 
pierdu în vânt. Braţele lui o înconjurară, iar el o trase mai 
aproape, buzele lui cerându-le pe ale ei într-un abandon 
nerăbdător şi sălbatic, în vreme ce el se retrase şi împinse, 
iarăşi şi iarăşi, ușurând durerea, creând o bulboană de dorință 
fierbinte şi umedă care trecu dincolo de suferință. 

Maggie se mişca în același timp cu el. Trupul ei aluneca 
din pricina stropilor de ploaie, sângele îi era în flăcări, 
mişcările lui ritmice împingând-o pe ea — pe amândoi — într-un 
loc în care ea nu mai fusese niciodată. Ea strigă cu putere în 
timp ce prima convulsie se răspândi în ființa ei. Îi răspunse 
un hohot primar şi putemnic.Chipul lui Thane se contorsionă, 
ca şi cum ar fi fost cuprins de durere. El se prăbuşi deasupra 
ei, epuizat, asudând şi pâfâind. Ea îl îmbrăţişă strâns, cu 
lacrimile strălucindu-i în priviri, în vreme ce stropii de ploaie 
se adunau pe pielea ei. 

El îşi înălță capul, sărutându-i lacrimile pentru a le face 
să dispară. O umbră chinuitoare trecu prin ochii săi gri- 
albastrui. 

— Pentru numele lui Dumnezeu, Maggie Reilly, zise el 
în timp ce ploaia se scurgea de pe bărbia lui pe pieptul ei 
gol, ce dracu” o să mă fac eu cu tine? 

— Ciudat, m-am întrebat şi eu acelaşi lucru. Ea îi oferi 
un surâs ispititor. ` 

El pufni în râs, ca apoi să o sărute din nou. În ciuda 
ploii, a vântului care luneca printre crengile copacilor şi a 
îndoielilor ei persistente, ea îşi înfăşură brațele în jurul gâtului 
său, deschise gura, simți trupul lui frecându-se de al ei, închise 
ochii şi i se dărui încă o dată. 


— Bine, deci m-am prins, îi mărturisi Mary Theresa o 
săptămână mai târziu, în vreme ce conducea BMW-ul în 
parcarea restaurantului Roberto’s. Măslinii umbreau clădirea 
lată şi scundă, iar un gard viu din laur separa strada de locurile 
de parcare. Traficul şuiera mai departe pe strada aglomerată. 

— Despre ce anume te-ai prins? 

Maggie își luă geanta şi şorțul, deschizând apoi cu 
umărul portiera pasagerului. O rafală de aer cald se repezi 
înăuntrul maşinii, anihilând briza ce venea dinspre instalația 
de aer condiționat. 

— De ce eşti aşa înnebunită după cowboy. În vreme ce 
radioul explodă, Mary Theresa, purtând perechea ei favorită 
de ochelari de soare, creată de un designer, scotoci prin 
geantă, scoase de acolo un pachet de țigări şi bricheta. 

Inima lui Maggie tresări. Sora ei era ultima persoană 
despre care şi-ar fi dorit să ştie de relația ei cu Thane Walker. 
Ea îşi aminti comentariile lui Thane la adresa lui Mary 
Theresa. Ea e aproape la fel de drăguță ca tine. Singurul 
bărbat din univers care gândise astfel. Îşi aminti cum făcuse 
dragoste cu el în ploaie sau în hambar sau oriunde se 
întâmplase să aibă loc, ca apoi să clatine din cap, în timp ce 
ieşea din maşină. 

— Nu sunt înnebunită după nimeni, 

Mary Theresa stinse bricheta, ca apoi să tragă cu putere 
din ţigara ei marca Virginia Slim. 

— Oh, da, ca şi cum eu nu aş mai fi văzut privirea asta. 
Eşti de-a dreptul îndrăgostită de el. 

— Îndrăgostită? repetă Maggie, supărată. Cum putuse 
fi atât de transparentă? Asta e o tâmpenie, M. T. 

— Poate, dar e adevărat, zise ea, învăluită într-un nor 
de fum. Înclinând în jos oglinda retrovizoare, în aşa fel încât 
să se poată vedea, ea șterse uşor partea de sus a buzei şi 
deschise gura sub forma unui oval perfect, înlăturând rujul 
ce era de prisos. Cum putea cineva, şi în mod special Thane, 
să considere că ea era cu mult mai drăguță decât sora ei? 
Oricum, mi-am dat seama ce anume vezi tu în el. El e genul 
de băiat rău, nu-i aşa? O secătură, genul de bărbat despre 
care dacă mama şi tata ar afla că te întâlneşti cu el, ar muri. 
Nu-i adevărat? 

— Nu, eu... 

Oh, haide. Mary Theresa privi peste marginea de sus a 
ochelarilor ei de soare, ţintuind-o pe sora ei cu ochii săi verzi 
şi atotştiutori, iar Maggie rămăsese în picioare cu portiera 

pasagerului larg deschisă. Vocea lui Mary Theresa scăzuse 
cu o octavă şi abia dacă se putea desluși dincolo de 
aglomeraţia traficului şi de antrenul melodiei lui Bruce 
Springsteen. Amândouă ştim ce e tentaţia, ce înseamnă să 
ne îndreptăm către lucruri interzise, ce înseamnă... Ea ridică 
din umăr. Să trăieşti puțin. Psihiatrul meu ar numi-o rebeliune. 

— Eu nu... 

— Sigur că o faci. Privirea lui Mary Theresa era calmă. 
Amândouă o facem. 

— Stai puţin... 

— Stai tu puţin, Maggie. Știu ce simți. Te înțeleg mai 
bine decât oricine altcineva pe lumea asta. Suntem gemene, 
îţi aminteşti? Se presupune că tu m-ai auzit atunci când eu 
am strigat în mintea mea — cu toate că încă nu pot pricepe 
lucrul acesta. 

— Eu — Maggie îşi legă în jurul taliei cu degete 
tremurânde şorțul de culoare roșie. 

— Într-un fel anume tu m-ai auzit sau mi-ai citit 
gândurile sau cum vrei tu să-i spui. Mary Theresa scutură 
din cap, neîncrezătoare. Nu ştiu cum sau de ce, dar ai făcut-o. 
Aşa că crede-mă. Şi eu pot avea senzaţii în privinţa ta. lar tu 
te îndrăgosteşti de Thane Walker. Fie că o vrei, fie nu. Deci, 
poți închide portiera? Am întârziat. 

Maggie închise portiera cu genunchiul. Mary Theresa 
cu ţigara strânsă cu putere între buzele în nuanța piersicii, 
dădu BMW-ul înapoi, îşi împinse ochelarii de soare pe nas 
cu un singur deget, şi apoi se răsuci pentru a privi peste umăr, 
în vreme ce ieşi din locul de parcare. 

— Nu uita să laşi maşina..., zise Maggie, dar Mary 
Theresa apăsase deja pe semnalizator, înscriind automobilul 
sport cu viteză în trafic. Grozav. Pentru un motiv pe care nu 
îl înţelegea, Maggie simţea ca şi cum necazul pe care ea îl 
sesizase la orizont făcuse deja un pas uriaş înainte. 

Maggie, moartă de oboseală din pricina turei ei, ieşi 
din restaurant la ora unsprezece și, după ce aruncă o privire 
rapidă spre locul de parcare, avu chef s-o stranguleze pe sora 
ei geamănă. Mary Theresa o uitase din nou, își zise ea, după 
ce văzu că BMW-ul nu era parcat pe nicăieri în locul special 
amenajat. 

~ Naiba să te ia, M. T., mormăi ea, intenţionând să 
meargă în restaurant şi să dea un telefon acasă. 

Ajunsese în dreptul uşii în secunda în care văzu cum 
Mercedesul de culoare roşie al tatălui ei intra cu viteză în 
parcare. 

Tatăl ei se afla la volan. 

Stomacul lui Maggie se strânse. 

Se întâmplase ceva. 

Şi nu de bine. 

Frank Reilly opri mașina în fața intrării. Expresia tatălui 
ei era întunecată precum noaptea. Buzele, pe dedesubtul 
mustăţii, erau albe şi strânse a mânie. 

Inspăimântător. 

Ea se strecură înăuntru, închise uşa, simțind cum furia 
tatălui radia în valuri nerostite, în vreme ce el îşi strecura 
mașina pe autostradă. 

— Ce s-a întâmplat? Unde e maşina mamei? întrebă 
Maggie, în vreme ce picioarele o dureau din pricina orelor 
lungi de stat în picioare, de mers şi de cărat şiruri grele de 
farfurii murdare la bucătărie. 

— În garaj. 

În mod sigur se întâmpla ceva. 

— Dumnezeule, ce-i mirosul acesta? 

— Usturoi... condimente... de pe pantofii mei. 

— În fine, lasă geamul în jos, vrei? 

Ea deschise geamul, astfel că aerul rece pătrunse în 
interiorul elegant. 

— Există un motiv pentru care ai venit tu să mă iei? 
întrebă ea, crispându-se, scoțându-şi un pantof şi masându-şi 
talpa. 

— M-am gândit că tu şi cu mine trebuie să discutăm. 
Între patru ochi. 

Uh-oh. Nu era bine deloc. 

— Despre? Ea se strădui să pară calmă, ca şi cum tatăl 
ei ar fi luat-o de la serviciu în fiecare seară. 

— Despre ceea ce se petrece, Maggie, și să nu începi să 
negi ceva înainte ca eu să vorbesc. 

Mintea lui Maggie se învârti în cerc, şi niciuna dintre 
imaginile ce apăreau acolo nu erau de bun augur. 

— Mama ta şi cu mine... ne temem că una dintre voi, 
fetelor, aveţi o relație cu un băiat oarecare, că vă vedeţi cu el 
pe ascuns. Asta v-ar putea aduce necazuri. 

Ea îngheță. Se uită pur şi simplu drept înainte, spre 
lanternele din spate ale maşinii aflate în faţa lor. În fine, 
nimeni nu-l acuzase vreodată pe Frank Reilly că ar fi subtil. 

— În concluzie, Maggie, ce ai de spus? 

— Nimic. Nu există niciun băiat, tată, zise ea, ca apoi 
să decidă că lucrul acesta nu era neapărat o minciună. Nu 
tocmai. Thane nu era un puşti. Ea îşi plimbă degetele nervoase 
pe marginea geamului. 

— Şi Mary Theresa? 

Maggie se sufocă şi fu nevoită să forțeze cuvintele să 
iasă, în vreme ce tatăl ei încetinea la culoarea roșie a 
semaforului. Maşina se opri şi Maggie şi-ar fi dorit să o ia la 
fugă. 

— Eu, uh, nu ştiu. Acum o vreme, era cu Brad. 

— Mama ta spunea că s-au despărțit. 

Oh, grozav. Pentru prima dată în ultimii trei ani, se 
părea că mama ei fusese atentă. 

— Eu, eu nu ştiu. Palmele ei începură să asude şi să o 
mănânce. 


177 


— Ea nu discută cu tine? 

— Nu întotdeauna. Maggie ridică din umăr, ca şi cum 
ar nega fraza, dar ştia că tatăl ei nu credea. 

— E o mare porcărie. Dezgustat, el lovi semnalizatorul 
şi o coti către o intersecţie. 

— Ce? 

— Asta aş vrea să ştiu. E doar o presimţire. Acel mic 
scandal cu băutura și cu cada cu apă fierbinte de acum câteva 
săptămâni e doar o parte a poveștii; se întâmplă ceva, o simt 
şi... el îi aruncă o privire hotărâtă — vreau să aflu ce anume. 

— Nu e nimic, tată. 

— Perfect. El apăsă pe dispozitivul ce deschidea uşa 
garajului. Cred că va trebui să stau de vorbă cu Mitch. Poate 
că el îmi va oferi un răspuns exact. 

Maggie îşi muşcă limba şi îşi puse pantofii. Fu afară 
din maşină înainte ca tatăl ei să tragă frâna de mână şi intră 
rapid în casă. Trecu prin bucătărie şi apoi prin salonul familial, 
acolo unde mama ei stătea, cu un pahar de băutură în mână, 
urmărind emisiunea Tonight show. Johnny Carson îi lua 
interviu unui manechin superslăbănog pe care Maggie nu o 
recunoscu. 

— Noapte bună, mamă, zise ea. 

— Noapte bună, scumpo. Nici urmă de bâlbâială. Ne 
vedem mâine-dimineaţă. 

— Bine. Înainte ca tatăl ei să o urmeze înăuntru, Maggie 
urcă repede la etaj, în dormitorul ei, îşi scoase şorțul şi cravata 
asortată şi le aruncă pe patul nefăcut. Nu voia să aibă de-a 
face cu părinţii ei şi cu suspiciunile acestora, ori cu orice 
altceva. Ea era moartă de oboseală, având de gând să facă un 
duş, să se arunce în pat şi să adoarmă cât ai clipi. 

Închise uşa în urma ei, depuse dolarii îndoiți şi 
mărunțişul, ce constituiau bacşişul ei din seara respectivă, 
pe unul dintre colţurile noptierei şi deschise uşa băii. Mary 

Theresa o aştepta, stând pe tejghea. Ochii ei erau larg deschişi 
şi rotunzi, iar în aer plutea mirosul de tutun. 

— Tata a vorbit cu tine? 

— Mda. Maggie îşi deschise fermoarul fustei. 

— Oh, da. Fusta neagră mini alunecă într-o băltoacă de 
pe podeaua placată cu gresie. 

— Ce ai spus? 

— Nimic. 

— Bravo. Mary Theresa sări de pe tejghea, trecându-şi 
degetele ambelor mâini prin păr. 

— E o mare porcărie. El bănuiește că se petrece ceva. 

— Ştiu, şopti Maggie, aruncând o privire către ușa 
dormitorului ei. Dacă tatăl ei venise după ea? Ea dădu drumul 
la duş, atât pentru a acoperi vocile lor, cât şi pentru a lăsa 
apa să se încălzească. Deschise radioul aflat pe tejghea şi îi 
mări volumul. Peste vocea DJ-ului, care făcea o precizare în 
legătură cu un accident de pe autostradă, ea rosti: Are de 
gând să stea de vorbă cu Mitch. 

— Oh, Dumnezeule. Mary Theresa se aşeză pe marginea 
vasului de toaletă, ascunzându-şi faţa în mâini. Pare atât de 
grav. Cu toate că între mine şi Mitch nu s-a întâmplat nimic. 

— Nu spune nimic. Scăpând de sutien şi de lenjeria 
intimă, Magie intră sub duş. Simţind stropii de apă fierbinte 
pe piele, ea închise ochii. Toţi muşchii părură să i se topească 
în vreme ce ea îi masă uşor. Mary Theresa nu-i urmase sfatul, 
bolborosind ceva, cu toate că Maggie nu-i putea pricepe 
vorbele, şi nici nu-i păsa. Voia doar câteva minute de linişte. 

Însă asta nu avea să se întâmple. Nu în seara aceea. În 
secunda în care opri dușşul și ieși din cadă, Mary Theresa o 
luă de la capăt. 

— Tu poţi să le spui mamei şi tatei despre Thane, sugeră ea. 

Maggie fu gata să alunece pe podea. Cu părul 
picurându-i, cu prosopul pe jumătate înfășurat în jurul 
torsului, ea se holbă la sora ei, ca şi cum Mary Theresa şi-ar 
fi pierdut minţile. 

— Eşti nebună? 

— Ar fi mult mai uşor de explicat. 

— Nu. În trecut, Maggie fusese alături de sora ei în toate 
planurile pe care le născocise creierul lui Mary Theresa, dar 
nu avea să se sacrifice pe sine în felul acesta. 

— Ce importanţă are? Mary Theresa îşi urzea planul; 
nu părea să se gândească cum că, dezvăluind faptul că Maggie 
se întâlnea cu Thane pe furiş ar reprezenta o problemă. 

— Are. 

— E doar un cowboy. 

— Nu asta e ideea. Maggie îşi trecu pieptenele prin păr, 
clipind în secunda în care un dinte rămase prins într-o 
încâlceală. Cu un prosop pentru mâini, ea şterse o porțiune 
din oglinda plină de aburi, încercând să-și zărească propria 
imagine, în timp ce vocea lui Michael Jackson umplu 
încăperea. 

— Haide, Mag... 

— Nu! Maggie îşi aranjă părul, trecându-și pieptenele 
printre şuviţele ude şi ondulate. Auuu. 

— Ascultă-mă... 

Ciocănituri violente răsunară în uşa dormitorului lui 
Maggie. 

— Fetelor? Vocea lui Bemice era destul de puternică 
pentru a se auzi pe deasupra radioului. Când terminați cu 
îmbrăcatul, coborâţi în salon. Tatăl vostru şi cu mine dorim 
să stăm de vorbă cu voi. 

— Rahat, şopti Mary Theresa, pălind. 

— Fetelor? 

— Imediat, strigă Maggie. 

— Ei bine, grăbiţi-vă, e târziu. 

— Oh, Doamne ce ne facem? întrebă Mary Theresa, 
ducându-şi palma la gură. Dacă se prind... 

Maggie era bolnavă pe dinăuntru. Imagini din cada cu 
apă fierbinte se învârtiră prin mintea ei. 

— Tu şi Mitch nu aţi... 

— Nu! Mary scutură cu furie din cap. Bine, era cât pe 
ce, dar nu am făcut-o. Chipul ei se crispă. Era o prostie, ştiu. 
Doar ne-am prostit puţin, am băut cam mult şi, ... oh, Maggie, 
trebuie să mă crezi. Lacrimile curgeau de-a lungul obrajilor 
ei, dar şi le şterse cu dosul palmei. Rimelul i se întinse pe 
faţă, iar ochii îi păreau înfundați în orbite. În câteva secunde, 
părea să fi îmbătrânit cu zece ani. Te rog, imploră ea. 

Depgetele lui Maggie se strânseră pe mânerul piepte- 
nelui. Îşi muşcă buza. 

— Voi face orice pentru tine dacă tu declari pur şi simplu 
mamei și tatei că e vorba despre tine. Că tu şi cu Thane... 

Pieptenele de plastic se frânse. Maggie ştia că fusese o 
proastă; manipulată de către stăpân, dar nu avusese de ales. 
Dacă părinţii ei aveau un indiciu, o idee cât de vagă că 
existase şi cea mai mică urmă de incest... Stomacul ei se 
strânse, în timp ce cuvântul se aprinse în creierul ei. 

— Bine, bine. Ea intră în dormitor, găsi o pereche de 
chiloţi în sertarul de sus, o îmbrăcă, lăsând apoi prosopul să 
alunece pe podea. Se învârti la marginea patului până ce 
descoperi halatul de baie, şi-şi strecură apoi braţele prin 
mânecile lui. Legându-şi cordonul strâns în jurul taliei, se 
uită la Mary Theresa, care sta în picioare în dreptul ușii de la 
baie, străduindu-se să şteargă urma lacrimilor. Să mergem. 

Împreună, în vreme ce pactul lor tăcut plutea între ele, 
se îndreptară către salon. Maggie îşi îndreptă umerii, hotărâtă 
să înfrunte mai bine mânia părinților săi decât să-şi vadă 
familia destrămată din pricină că Mitch şi Mary Theresa erau 
nişte dobitoci care aveau morala unor pisici maidaneze. 

Reflectă în treacăt la propriile sale gesturi, la faptul că 
minţea în legătură cu activităţile ei de la fermă, la momentele 
când fusese cu Thane în pădure, pe câmp sau în fânul 
dinăuntrul grajdurilor. Simți o fumicătură şi roşi uşor. Părinții 
ar frige-o pe grătar, iar tatăl ei l-ar amenința probabil pe 
Thane, ordonându-i să stea cât mai departe de Maggie. Pentru 
totdeauna. 

Durerea îi sfâșie inima. Cum ar putea s-o facă? Cum 
ar putea ea să sacrifice ceva atât de minunat cum era dragostea 
pe care o simţea față de acest bărbat? Cu gâtul contractat şi 
simțindu-şi picioarele ca de plumb, ea o urmă pe Mary 
Theresa în salonul familial, observând acuzele din privirea 
tatălui ei, care stătea lângă şemineu, cu umerii țepeni, cu 
coloana rigidă, cu chipul semănând cu masca unui sergent 
instructor. 

— Doresc răspunsuri, fetelor. Unele oneste. El se 
îndreptă către canapeaua din piele. Luaţi loc. 

— Frank, zise mama lor. Ea era aşezată în balansoarul 
ei favorit. Nu e necesar să fii ostil. 

— Ele mint, iar Mitch... El îşi ridică ochii către tavan, 
dând din cap ca și cum ar fi numărat încet secundele. 

— Unde naiba e băiatul ăsta? 

— Cine ştie? 

- E trecut bine de miezul nopții. 

— Are nouăsprezece ani. 

— În fine. Trăgând adânc aer în piept, Frank Reilly îşi 
aplecă uşor capul, scrutându-le pe fetele lui cu o privire 
hotărâtă. Maggie. Mary Theresa. Una dintre voi îmi va spune 
ce se petrece? Cine e băiatul? 

Maggie se cufundă în pernuţa tapițată cu piele. Pe 
dinăuntru se simțea nesigură, iar buzele ei deveniră brusc 
atât de uscate, că păreau gata să plesnească. Mary Theresa 
se cocoță pe marginea canapelei, privind-o ţintă pe Maggie, 
încurajând-o în tăcere. 

— Ei? Chipul tatălui lor era roşu, ochii strălucindu-i 
asemenea unor mărgele negre ce nu demonstrau nici cea mai 
mică urmă de înţelegere, 

Maggie înghiți în sec. Ea deschise gura, forțând acele 
multe urâte vorbe să treacă dincolo de buze. 

— E... e vorba despre mine, tată. Eu am un iubit. 

— Oh. Oare în vocea lui existase o urmă de ușurare? 

— Tu? Mama lor sorbi o înghiţitură din paharul ce stătea 
aburind pe măsuţă, iar Maggie îşi dădu seama că trezise 
suspiciuni — sincera, tăcuta lor fiică ce se arăta interesată 
mai mult de înot şi de echitație, avea, prin urmare, o relație 
cu un băiat. 

— D... da, am un iubit. 

— Cine? întrebă Frank poruncitor. 

— Nu-l cunoaşteţi. 

— Cineva de la restaurant? 

— Nu. Stomacul lui Maggie se strânse dureros. EI e... 

Ţâââr! Telefonul sună zgomotos. Mama lor tresări. 
Frank se holbă la aparat. 

— Cine să sune la ora asta? Nerăbdător şi iritat, el 
traversă încăperea, smulgând receptorul şi întrerupând cel 
de-al doilea ţârâit. 

— Alo? aproape că zbieră el, oprindu-se apoi brusc. 
Da, da. Frank Reilly. Ochii celor aflați în încăpere, ațintiți 
asupra sa, fură martori la moleşirea bruscă a acelui bărbat 
puternic. Cred că vă înşelaţi, șopti el, chipul lui fiind 
schimonosit, umerii lăsându-se în jos, ca și cum ar fi purtat 
pe neașteptate o povară incredibilă. 

— Frank? întrebă Bernice, cu vocea tremurândă. 

Frank Reilly se lăsă lângă perete. 

— Nu, șopti el cât se poate de tare, apoi şi cu mai multă 
vehemenţă. Nu! Nu! Nu! Pumnul lui se izbi de perete. 

— Frank? Ce se petrece? Groaza răzbătea din vocea 

mamei lor. Frank, ne sperii pe mine şi pe fete şi... ce? Ce e? 

Pielea lui Maggie se înfioră şi un răget sumbru şi mut, 
sunetul valurilor ce se spărgeau pe o plajă îndepărtată, îi 
produse o durere de cap care începea să crească în spatele 
ochilor ei. 

— Tată? 

— Oh, Dumnezeule. Mary Theresa începu să tremure. 

— O să vin îndată acolo, zise el, vocea lui frângându-se 
în timp ce închidea telefonul, şi-şi privea familia cu ochii 
înotând în lacrimi, ochi despre care Maggie era convinsă că 
nu erau în stare să vadă. Era poliţia. Vocea lui era ursuză din 
cauza emoţiei. E vorba de Mitch... l-au găsit pe plajă. El 
trase adânc aer în piept, traversă covorul maroniu, 
înconjurând-o cu braţele pe Bernice. El nu mai e. 

— Cum? 

— El e... oh, Dumnezeule, ei cred că e mort. 

— Nu! Ea începu în clipa aceea să se zbată. Te înşeli, ei 
se înşală, Frank, nu. Nu Mitch... 

— Sâât. 

Bemice slobozi un vaiet ascuţit şi plângăreţ ce se 
răspândi prin întreaga casă, lovindu-se de pereţi, găsindu-și 
ecoul în grinzi. 

— Nu! Maggie scutură cu violenţă din cap, dintr-o parte 
într-alta. Ochii i se umplură de lacrimi. Eu... eu nu cred. 

— Scumpo, e adevărat. 

Bernice, plângând şi țipând, începu să lovească cu nişte 
pumni micuți şi neputincioşi pieptul soțului ei. 

— Mitchell, strigă ea, în timp ce lacrimile îi alunecau 
pe față. Nu, nu Mitchell. El... el era un fiu pentru mine. Nu 
conta că... că nu eu l-am adus pe lume... oh, Doamne, oh, 
Doamne... 

Mary Theresa stătea ţeapănă şi palidă, cu ochii uscați 
şi rotunzi. 

— Trebuie să fie o greșeală! Maggie era deja în picioare. 
Sună-i din nou, sună-i! Sună-i, oricum. Ea se apropie de 
telefon, luă receptorul şi, în vreme ce lacrimile îi brăzdau 
obrajii, îl întinse spre tatăl ei. Sună-i, tată! 

E adevărat. O simt. Oh, Doamne, Mitch e mort. 

— Cum? Maggie se răsuci către sora ei care nu se 
mişcase, ci era precum o statuie pe canapea. De unde ştii? 
Mary Theresa clipi, fără a scoate un cuvânt. 

— De unde ştie ce anume? întrebă tatăl lor, buzele lui 
începând să tremure uşor pe sub mustață. Ochii aceia ce 
fuseseră odată două mărgele pline de neîncredere începură 
să strălucească. 

— Ea tocmai a spus că... Maggie își lăsă vocea să se 
piardă. 

— Ea nu a scos o vorbă! Hristoase, ce se petrece cu 
tine? 

Stomacul lui Maggie se strânse. 

— Dar... 

Nu e nicio greşeală, Maggie. Mitch a declarat că are 
s-o facă. Trupul lui Mary Theresa începu să tremure. Ochii 
săi susținură privirea surorii ei și, fără a scoate un sunet, îi 
vorbi: Cred că el s-a sinucis. 

Thane nu simțea că întoarcerea acasă avea vreun rost, 
ci avea doar o certitudine rece şi întunecată că viața lui se 
schimbase pentru totdeauna. În vreme ce Maggie adormise 
pe locul pasagerului, lângă el, el roti volanul şi întoarse 
automobilul spre terenul care ducea chiar în centrul fermei 
lui. Acasă, dacă îi putea spune astfel. Zorii abia se iviseră, 
răspândind o lumină slabă peste câmpul acoperit cu zăpadă. 

Împotriva protestelor lui Maggie, îşi petrecuseră cinci 
ceasuri din noapte într-un minihotel, pe saltelele înfundate 
ale celor două paturi identice, care erau la doar un metru 
distanță unul de altul. Thane nu dormise nicio secundă. 
Simpla conștientizare a faptului că ea se afla la o distanță de 
un braţ îl ținuse treaz. O erecţie intensă, aproape dureroasă, 
îi reaminti cât de mult o dorea. Că odată o iubise. 

La naiba. 

Se întâmplase acum multă, multă vreme. 

O viaţă de om. 

Acum, în vreme ce viscolul îi urmărea, iar ştergătoarele 
prăpădite pocneau din vreme în vreme precum o baladă 
country capricioasă, el alungă orice urmă de gând tandru 
care făcea referire la ea. Nu avea vreme pentru suferinţă sau 
pentru nostalgie. Lăsa asta în seama nebunilor îndrăgostiți 
lulea care nu ştiau să facă altceva. 

Mort de oboseală, simțind că arde din pricina celor 
şase cafele, el îndreptă camionul mare în josul terenului, acolo 

unde zăpada netezise drumurile care înaintau paralel cu ţăruşii 
gardului ce-i serveau drept ghid. Nu era vizibilă nicio urmă 
de cauciuc, nicio buruiană care să se ițească prin suprafața 
netedă şi albă. 

Vehiculul cu patru viteze continuă să pună roțile în 
mișcare, zăpada adunându-se şi adâncindu-se sub cauciucuri, 
până în clipa în care ferma se zări la orizont. Această bucăţică 
de pământ devenise sanctuarul lui, aşa cum fusese, din când 
în când, şi al lui Mary Theresa. 

Hristoase, ce încurcătură. Naiba s-o ia pe Mary Theresa. 
Degetele lui se strânseră în jurul volanului, încheieturile 
devenindu-i albe. Ca şi cum el și-ar fi sufocat frumoasa, 
egoista şi distrugătoarea fostă soție. 

La naiba cu toate. 

Iar zăpada cădea mai departe. Clădirile din jurul fermei 
se iveau printre rafale, iar casa, două etaje compacte din piatră 
şi cedru, stătea acolo în întuneric, fără nicio urmă de lumină. 
Nu avea importanţă; el era mulțumit că ajunsese până aici. 

Dar pentru cât timp? Ce era toată mizeria asta legată 
de Mary Theresa? Unde naiba era ea? În ultimele zile, 
ajunsese la concluzia că ea dispăruse cu adevărat. Întărit de 
cofeină şi de furia aceea mocnită pe care el o simţise 
întotdeauna față de femeia care-i fusese soţie, prin mintea 
lui trecuseră precum un foc iute aceleași întrebări. Dacă ar fi 
fost posibil, i-ar fi plăcut să o apuce de umerii aceia narcisiști 
şi scuturând-o să provoace o fărâmă de rațiune în capul acela 
calculat şi frumos al ei. 

Uaau, amice, după cum ştii, ea ar putea să fie acum 
moartă de-a binelea. 

Strânse din dinți şi micşoră viteza, parcând cât mai 
aproape de casă. 

— Unde... unde suntem? întrebă Maggie, căscând și 
deschizând doar un ochi. Ea fusese aproape adormită, 

moțăind și trezindu-se pe parcursul ultimelor patru ore. În 
secunda asta, cu părul ei castaniu-roşcat, lipit de obraji, 
clipind din ochi şi alungând orice urmă de somn, ea se 
îndreptă şi privi cruciş dincolo de geamul aburit. 

El sperase ca ea să îmbătrânească odată cu trecerea 
anilor — să se îngraşe, dar micile riduri din jurul ochilor le 
adăugaseră o anume profunzime —, o maturitate despre care 
el nu fusese conștient că ar fi lipsit cu ani în urmă. 

Doamne, el fusese ceva rău pentru ea atunci. Nicio 
femeie, şi avusese mai multe decât câteva pe vremea aceea, 
nu îl impresionase cum o făcuse ea. Nu atât frumuseţea, cât 
spiritul ei îl acaparase. Limba ei ascuţită nu reuşise să-i 
ascundă complexitatea sufletului, iar simțul umorului, chiar 
şi în acele zile tensionate, reușise să-l doboare. El simţise că 
se temea de el, dar în acelaşi timp era fascinată, şi cu toate că 
îşi propusese s-o uite, să-i dea pace, să-şi ţină fanteziile 
blestemate bine închise și pantalonii pe el, nu fusese în stare 
să reziste. 

Şi asta îl costase. 

Mai mult decât şi-ar fi imaginat vreodată. 

Ea se ridică şi căscă. 

— Ai zis ceva? 

— Suntem aici. 

Ea se uită pe geam. 

— Unde este mai exact acest aici? 

— La mine. 

— La tine? Începuse să se trezească, mintea ei prinzând 
viteză după cum arăta expresia schimbată de pe chipul ei. 
Trecea de la acceptarea somnoroasă la înțelegerea limpede. 
Vrei să spui în Wyoming? 

— E cel mai apropiat loc la care am putut ajunge acum. 

— Dar... 

— Uite ce e, Maggie, unul dintre noi trebuie să doarmă 

şi să urineze — nu neapărat în această ordine. El opri motorul, 
împingând apoi portiera. Vântul, la fel de rece precum un 
curent de aer arctic, dădu buzna înăuntru. El nu avea timp de 
ceartă şi trebuia să scape din cabina înăbuşitoare a 
camionului. 

— Credeam că trebuie să ajungem în Denver. ASAP. 

— O să ajungem. El îşi luă o parte din echipament, iar 
ea, aruncându-i o privire care-l numea în multe feluri, de la 
mincinos, la ucigaş nemernic, apucă un rucsac micuţ şi 
geanta. Împreună merseră anevoie prin zăpada înaltă până la 
genunchi către verandă. 

— Simte-te ca acasă. El descuie ușa, apoi o ţinu deschisă 
pentru ea. La etaj, există o baie şi încă un dormitor unde te 
poți prăbuşi dacă vrei. El îi aruncă o privire, iar ea îi observă 
ridurile de oboseală din jurul ochilor. Am nevoie de câteva 
ceasuri, atâta tot. Apoi o să plecăm de aici. El se duse pe 
coridor şi potrivi termostatul. 

— Destul de cinstit, zise ea, cu toate că nu-i plăcea să 
stea nicio secundă măcar în casa lui Thane. Era ceva mult 
prea personal, prea apropiat. Şi cu toate că era mult mai cald 
decât afară, casa părea rece şi neprimitoare. 

— Bucătăria e în direcţia asta, zise el, arătând spre 
capătul unui hol mic, urcând treptele de lemn care duceau 
către o porţiune dreaptă, înainte de a o coti spre cel de-al 
doilea etaj. În timp ce tocurile cizmelor lui zăngăniră pe 
trepte, ea îşi lăsă jos bagajul şi se îndreptă către bucătărie. 
Mică. Economică. Doar lucrurile esenţiale. Tejghele pentru 
gătit, o podea cu linoleumul crăpat, aparatura strict necesară 
şi o masă cu două scaune, împinsă sub fereastra care era 
poziționată cu fața spre locul de parcare, spre hambar şi 
anexe. 

Restul parterului era format dintr-o sufragerie care 
părea decorată cu mobilierul ce fusese dat afară dintr-un garaj, 

un dormitor care fusese tranformat într-o vizuină, echipată 
cu un computer, un modem, un fax, biblioteci care se înălțau 
de la podea până la tavan, şi o baie. 

Ea auzi cum la etaj se trăgea apa la toaletă, iar dușul 
începu să funcționeze în vreme ce ea observă că beculețul 
roşu al robotului telefonic clipea. Cu o uşoară remuşcare, ea 
apăsă butonul PLAY, ascultând cele trei mesaje ale detectivului 
Henderson, care-i cerea lui Thane să sune la secţia de poliție 
din Denver, un altul din partea cuiva care se numea Howard 
Bailey, un raport în privința animalelor şi a celor întâmplate 
la fermă în ultimele două zile, şi încă unul de la o femeie 
care purta numele de Carrie, o voce feminină prietenoasă 
care-i cerea pur şi simplu lui Thane să o sune. 

Maggie îşi puse întrebări în privința femeii, dar alungă 
toate acestea gânduri cât mai departe de ea, pomind-o din 
nou către bucătărie. Auzi sunetul conductelor şi al apei care 
curgea și trase concluzia că Thane era încă la duş. Perfect. 
Trebuia să stea o vreme departe de el. Era mult prea puternic, 
mult prea chipeş şi făcea prea mult parte din trecutul ei. 

Răscolind prin dulapuri, descoperi o cană pentru cafea 
pe unul dintre rafturi, localiză un mult prea utilizat 
coffeemaker, aflat pe tejghea, şi se puse pe treabă. În vreme 
ce cafeaua fierbea, ea scotoci prin frigider, găsi câteva ouă, 
o jumătate de pâine care avusese parte de zile mai bune, o 
jumătate de ceapă, câteva mere uscate și o bucată de brânză 
cedar, asemenea unei cărămizi. Nimic deosebit, însă trebuia 
să facă față pregătind ceva de mâncare. 

Topind brânza și spărgând ouăle, se gândi la Mary 
Theresa şi la viața acesteia din Denver. Oare îşi cunoştea cu 
adevărat sora? O vizitase numai de câteva ori, o dată atunci 
când Mary Theresa se căsătorise cu Syd Gillette, un bătrânel 
care era proprietarul unui lanţ de hoteluri şi care-şi trata soția 
ca şi cum ar fi fost una dintre proprietăţile sale. Mary Theresa 

era mai tânără decât fiul lui Syd, singurul lui copil, un tânăr 
care fusese conceput la prima încercare a lui Syd în privința 
fericirii conjugale. 

Mariajul dintre Mary Theresa şi Syd durase doar un an 
de zile. 

Deci pe cine mai cunoştea Maggie — cine erau oamenii 
care aveau legătură cu sora ei? Evelyn Lawrence, secretara 
Marchizei, fu prima care-i veni în minte. În ultimul timp, 
sora ei lucrase cu un antrenor al cărui nume îi scăpa lui 
Maggie. Mai erau un iubit, cu zece ani mai tânăr, manechin 
sau profesor de tenis! Numele lui era Wayne... nu , Wade, iar 
cel de familie semăna cu unul de câine... Wade... Shepherd? 
Nu. Pomeranian. Acesta era. Apoi mai era şi coprezentatorul 
de la Denver AM, Craig Beaumont. El şi Mary Theresa nu se 
înțelegeau. Sau aşa credea ea, dar Maggie nu-şi putea aduce 
aminte cu certitudine. La drept vorbind, ea nu ştia prea multe 
despre el sau despre celelalte persoane care avuseseră de-a 
face cu sora ei din momentul în care Mary Theresa se mu- 
tase în Denver. Maggie fusese acaparată de propria ei viaţă, 
de propriile ei probleme, iar sora ei geamănă rămăsese 
secretoasă în privinţa vieții personale. 

Lui Maggie nu-i venea să creadă că Mary Theresa 
murise. Nu era posibil. Cineva ştia ceva. Oamenii nu dispar 
pur şi simplu fără urmă. Suntem în era telecomunicațiilor, 
pentru numele lui Dumnezeu, în care guvernul și fiecare 
creditor în parte cunoşteau detalii intime referitoare la viața 
unei persoane, prin intermediul numărului de asigurări, a 
talonului maşinii sau prin utilizarea cardului de credit. 

Deci unde se afla Mary Theresa? 

Muşcându-și buza inferioară, ea căli ceapa, adăugă 
ouăle, le amestecă, şi când compoziţia respectivă se omo- 
geniză, adăugă câteva linguri de brânză. 

În secunda în care Thane cobora scara, purtând o 

pereche curată de jeanşi şi o cămașă din flanel încă descheiată, 
meniul improvizat era gata. 

Maggie se uită fix la toracele lui dezgolit, acolo unde 
picăturile mai stăteau agățate de cârlionţii pe care ea nu-i 
văzuse niciodată, ca apoi să-şi mute privirea înainte de a-şi 
pierde şirul gândurilor. 

— Vrei să iei micul dejun? întrebă ea, lovind într-un 
măr pe care deja îl tăiase. 

Un colț al gurii lui se ridică, lăsând să se vadă un surâs 
fermecător pe care ea i l-ar fi şters cu mare drag de pe chip. 

— Sigur. El îşi încheie nasturii cămăşii. 

— Totuşi o să te coste. 

— Cât de mult? 

— Doar adevărul. Ea îi întinse o farfurie care conţinea 
omleta improvizată şi câteva felii de pâine. 

— Mulţam. El îşi aşeză farfuria pe masă şi turnă cafea 
în căni. Deci, ce anume vrei să ştii? 

— Totul. Ea se aşeză vizavi, şi-l aținti cu o privire fixă 
care spera că-l va întimida. 

— Ăsta e un ordin. Privirea lui se întunecă și într-o clipă 
înfrigurată de déjà vu, ea îşi amimti că îl iubise cu ani în 
urmă, cu toate că ştia că el avea secrete față de ea, că trecutul 
lui era bine păzit. Unele lucruri, se pare, nu se schimbaseră. 

— Iar tu te fereşti de subiect, zise ea cu gura plină. 

El mâncă în linişte preț de câteva minute, mestecând 
dus pe gânduri, înmuind o bucăţică de pâine în cafea, dând 
apoi din cap ca şi cum ar fi fost de acord cu o discuţie 
interioară avută cu sine însuşi. 

— Cine a sunat? 

— Cum? 

O sprânceană neagră se ridică, în vreme ce el luă o 
bucată de pâine prăjită. 

— Ai ascultat înregistrările, nu? 

— Nu... eu. Voia să mintă, dar realiză că nu avea niciun 
rost. Sorbi din cafea şi apoi spuse: detectivul Henderson vrea 
să-i telefonezi, un tip numit Howie... 

— Haward Bailey, proprietarul vecin. 

— A spus că totul a fost bine, şi o femeie pe nume Carrie 
ţi-a lăsat un mesaj ca să o suni. 

— Aşa a făcut? Din nou surâsul acela ingrat şi enervant. 

— Mda. Maggie își termină micul dejun şi dădu farfuria 
deoparte. Deci, înapoi la adevăr. 

— Ce anume doreşti să ştii, Maggie? Thane se lăsă pe 
spate în scaun. 

— Ţi-am spus... totul. 

El îşi aruncă ochii pe fereastră, frecându-şi bărbia. Ea 
ştia fără ca el s-o declare că își analiza sufletul, luând în 
considerare secretele şi minciunile ce-l făcuseră bărbatul de 
astăzi. 

— Sunt mort de oboseală, ştii asta, aşa că aş propune să 
mă duc să verific animalele, să dorm câteva ore şi apoi să-ți 
dau toate detaliile. 

— Imposibil. Eu vreau să aflu de ce te-ai încurcat cu 
sora mea. De ce te suspectează poliția şi... Se opri înainte 
de a trece peste o linie pe care nu o mai depăşise niciodată, o 
linie pe care o evitase de mai bine de optsprezece ani. 

— Şi? o încurajă el. 

— Nu contează. 

— Haide, Mag Pie, zise el, folosind un alint familiar pe 
care-l utilizase cu ani în urmă. Dă-i drumul. El îşi termină 
cafeaua dintr-o înghițitură. Fiindcă ea nu răspunse, el făcu o 
mutră acră. Bănuiesc că tu vrei să afli de ce m-am însurat cu 
Mary Theresa. De ce, când lucrurile stăteau atât de bine între 
noi, am luat-o pe ea? 

Camera păru că se roteşte. Toate îndoielile aflate în 
mintea ei ieşiră din sertarele unde fuseseră păstrate cu grijă. 

Se simți iarăşi ca la optsprezece ani. Tânără, singură, trădată. 

— Nu are importanţă. 

— Pe dracu”. El se ridică, aruncă farfuria în chiuvetă şi 
îşi luă haina. Deocamdată, o spun simplu, bine? A fost o 
greşeală. De la început. Am fost un idiot. Tu erai cea pe care 
o iubeam. Dar eram tânăr şi excitat şi nu mă gândeam la 
altceva în afară de plăcere. El îşi strecură brațele în mâneci. 
A început ca o greşeală. Am băut prea multe beri şi... 

— Şi apoi nu ai mai fost în stare să te opreşti. 

— Nu. El scutură din cap ca pentru a se convinge pe 
sine. Puteam s-o fac. Pur şi simplu nu am vrut. Îi susținu o 
secundă privirea. Cum am spus. Tânăr şi prost. Încheindu-şi 
capsele hainei, o pomi către ușă, apucându-şi pălăria şi 
aranjându-şi-o pe cap. Dacă doreşti o explicaţie ceva mai 
detaliată, o vei avea. Imediat ce voi pune lucrurile ia punct şi 
voi dormi câteva ceasuri. 

Maggie îl urmări dispărând dincolo de uşă, dându-și 
în mintea ei o duzină de palme. Ce mai conta? Trecutul era 
trecut. Mary Theresa fusese irezistibilă până şi pentru Thane. 
Punct. 

Ridicându-se, ea ignoră acel junghi dureros pe care îl 
simţea ori de câte ori se ducea cu gândul la acele zile 
întunecate care urmaseră morţii lui Mitch şi trădării lui Thane. 
Era mult mai bine dacă uita de trecut o dată pentru totdeauna. 
În secunda asta trebuia să se ocupe doar de ceea ce i se 
întâmplase surorii ei. Ea îşi aruncă privirea pe fereastră, 
urmărind cum Thane traversa cu greu prin zăpadă, ca apoi 
să forțeze uşa hambarului. 

Gâtul lui Maggie se strânse, iar ea îşi aminti de câte 
ori fuseseră singuri într-un alt hambar, ce senzație îi dădeau 
gura lui lipită de buzele ei, degetele lui aspre de atâta muncă 
în vreme ce-i mângâiau pielea. 

— La naiba, mârâi ea, lăsându-și farfuria murdară în 

chiuvetă. Se întoarse în vizuină şi, nebăgând în seamă 
beculeţul cu lumină roşie al robotului telefonic, se apucă să 
formeze numărul cumnatei sale din California. Bătând 
nerăbdătoare din degete, ea aşteptă până ce îi răspunse o 
Becca ameţită. 

— Bună, iubito. 

— Bună. Becca nu era cunoscută ca o fire matinală. 

— Cum merg lucrurile? 

— OK, mormăi Becca. E devreme. 

— Ştiu, dar voiam să vorbesc cu tine. Mai mult decât 
vei şti tu vreodată, puştoaico. Deci glezna e bine? Nu te mai 
doare? 

— Sunt bine, mamă. Pe bune. În vocea fiicei ei se ghicea 
o urmă de disconfort — o aluzie că Maggie o deranja. 

— Sunt în Wyoming, zise Maggie, explicându-i apoi 
despre furtună, cu toate că Becca nu o asculta, numărând 
doar secundele, acordându-i timp ca parte a datoriei ei de 
fiică. Când o întrebă despre ceea ce făcea, ea fu evazivă, 
insistând însă că era cu temele la zi şi că avusese parte de o 
perioadă „super“, „cea mai bună.“ Atunci când Maggie îi 
spuse că o iubeşte, ea mormăi un „şi eu te iubesc“, automat 
doar ca să n-o înfurie pe mama ei. 

Oftând, Maggie se simţi copleşită de un sentiment 
neplăcut și nefiresc. Avea nevoie să fie alături de fiica ei, ura 
această despărţire, deşi simțea că poate era mult mai bine 
pentru relația lor ca ele să stea departe una de cealaltă câteva 
zile. 

Tulburată, porni din nou de-a lungul acelei case 
spartane. Podele tari, acoperite doar de câteva carpete, fără 
o floare, ori fotografii sau amintiri, indiferent de ce natură. 
O lanternă destinată uraganelor se odihnea pe polița din liv- 
ing, acolo unde un balansoar uzat, alături de o masă, un 
televizor şi o canapea zdrențuită erau aşezate în jurul unui 

covor de-a dreptul terminat şi al unui șemineu din piatră de 
râu. 

Maggie își cără bagajul la etaj, unde descoperi cel de-al 
doilea dormitor, cu un pat dublu împins într-un colț și un 
birou simplu, care odată fusese vopsit în alb, și care stătea în 
celălalt capăt. Podeaua goală avea nevoie să fie lustruită, iar 
singura fotografie de pe perete reprezenta o ţintă înrămată în 
care se trăgea cu pușca. Geamul era spart la unul dintre colțuri. 

— Casă, dulce casă, mormăi ea printre dinţi, deschizând 
jaluzelele. Gheaţa se adunase pe faţa exterioară a ferestrelor, 
iar zăpada năvăli înăuntru în rafale sălbatice. Dincolo de 
rafale, ea îl urmări pe Thane cum închide uşa hambarului, 
făcându-şi apoi drum pe cărarea pe care o desfundase ceva 
mai devreme. 

Inima ei făcu un salt uşor şi stupid, iar ea se dojeni 
singură pentru că era o proastă. Aşa fusese întotdeauna, totuşi. 
Asta părea să nu se fi schimbat deloc. Dezgustată de ea însăşi, 
închise jaluzelele, făcu curat în baie şi se trânti apoi pe pat. 
Îl auzi pe Thane intrând în casă, îl ascultă dând mai multe 
telefoane — nu reuşea să audă cuvintele — şi apoi închise 
ochii. O uşoară durere de cap, ce pornea de la baza craniului, 
târându-se în sus, începu să o sâcâie, iar ea se rugă în tăcere 
pentru sora ei. Dincolo de toată acea suferinţă şi toate acele 
lacrimi, de toate acele sentimente de trădare avute cu ani în 
urmă, ea îşi iubise sora geamănă şi se simţea apropiată de ea. 

— Te rog, M. T., să fii vie şi nevătămată. 

Auzi sunetul paşilor lui Thane, în vreme ce acesta urca 
treptele, şi îşi ținu respirația în momentul în care el trecu 
prin dreptul uşii ei. E] nu încetini nici măcar puţin, iar ea îşi 
spuse că nu voia ca el să o caute, că în cazul în care ar fi 
deschis ușa, asta ar fi însemnat o invadare a intimităţii sale, 
că ea avea nevoie de spațiu pentru a se gândi la tot ceea ce se 

petrecea. Şi totuşi o parte extrem de mică şi de feminină a 
ființei ei fu dezamăgită de faptul că el nu se oprise, nu bătuse 
ușor sau nu deschisese uşa. 

Furiosă pe propriile ei gânduri, ea lovi perna, stinse 
lumina şi închise ochii. Avea nevoie să doarmă, să-şi 
limpezească mintea, să se trezească refăcută, pentru a-i putea 
înfrunta pe cei de la poliția din Denver şi pentru a afla ce 
naiba se petrecea. 


Reed Henderson era la a doua ceașcă de cafea. Din 
fericire cofeina începuse deja să se prelingă prin sângele lui, 
preluând controlul. El deja ocolise o armată de reporteri, nu 
luase în seamă apelurile telefonice venite din partea posturilor 
locale de ştiri şi chiar scăpase de cei de la DA care cereau 
nişte răspunsuri. 

În privința Marchizei. 

O vedetă locală capricioasă care începuse să devină o 
figură de cult. Sau cel puțin aşa părea. Ea nu fusese atât de 
faimoasă în timpul vieţii, dar acum, odată cu dispariţia sa, 
atât viaţa, cât şi numele ei se aflau pe buzele tuturor. Cel 
puţin pe buzele tuturor celor din Denver. El se îndoia că altora 
le păsa cine ştie ce. Ea nu era neapărat o obsesie națională; 
câteva apariţii în filme de categoria B atunci când avea 
douăzeci și ceva de ani, o îndeletnicire precum fata de la 
meteo, înainte de a ajunge reporter pentru prezentarea ştirilor 
la un micuț post TV din Sacramento. Apoi aterizase la postul 
din Denver. Ea fusese ancora unei echipe de ştirişti, înainte 
de a sări la o staţie rivală ca amfitrioană a unui talk-show, în 
cadrul unui program matinal, care, conform statisticilor 
demografice, atrăgea persoanele casnice, tracute de treizeci 
de ani, care absolviseră doi ani de colegiu, şi copiii de vârste 
preşcolare. 

Marchiza nu era neapărat o persoană publică, în restul 
tării, dar presa locală şi telespectatorii o iubeau. Până de 

curând. În ultimul an, emisiunea Denver AM avusese o cădere 
în privința ratingurilor şi s-a vorbit despre o înlocuire a 
Marchizei cu o persoană mult mai tânără şi mai proaspătă, 
cu un ch:p mai potrivit, sau despre anularea întregului show. 

Asta în privinţa vieții ei profesionale. 

Oricum, aceasta era cu mult mai bună decât viaţa 
personală: doi soți, un şir întreg de iubiţi şi o soră care era 
aproape o străină. Celelalte persoane care-i fuseseră apropiate 
muriseră. Ambii părinți decedaseră, până şi fratele — în fine, 
dacă i se putea spune astfel — se sinucisese. Poate că era un 
obicei de familie — cu toate că Mitchell Reilly fusese doar un 
văr primar, fiul surorii decedate a lui Frank, care nu era 
căsătorită în momentul naşterii băiatului. Nimeni nu aflase 
cine era tatăl micuţului şi, în momentul când Carol murise 
din cauza unei boli cardiace de natură genetică, la scurt timp 
după venirea pe lume a lui Mitch, Frank Reilly preluase 
această sarcină şi nu numai că îl adoptase, dar îl şi crescuse 
pe Mitch ca pe propriul lui fiu. 

Henderson se încruntă pentru sine. Prietenii Marchizei 
reprezentau un amestec straniu, iar el încă mai lucra în ceea 
ce-i privea. 

Hannah îşi vâri capul prin uşa deschisă. În spatele ei, 
telefoanele sunau fără încetare peste zumzetul conversaţiei 
şi a monitoarelor computerelor. Din când în când, erupea 
câte un hohot de râs sau cineva striga mai tare, dar cuburile 
acelea mici şi birourile deschise creau impresia de debandadă 
greu de organizat. 

Un surâs timid se aşternu pe buzele lui Hannah şi sub 
marginea bretonului blond, ochii ei începură să joace. 

— Ştii ce? Fostul soţ, cel evaziv, a sunat aseară. 

Capul lui ţâşni în sus. 

— Walker? 

— Chiar el. A sunat de la ferma lui din Cheyenne. E pe 
drum spre noi. Cu sora. 

Stomacul lui Reed îi comunicară că ceva nu era bine. 

— Ea nu locuieşte într-un orăşel din Idaho? 

— Mda. 

— De ce ar fi ei împreună? se miră el cu voce tare. Eu 
credeam că divorțul dintre Walker şi Marchiză a fost un fel 
de mizerie. Deci, de ce sora geamănă soseşte alături de el? 
Făcând o mutră acră, el răsuci scaunul, privind prin fereastră 
vreme de câteva secunde lungi, fără a vedea însă fațada 
clădirii care se afla pe partea opusă a străzii, nici pe cei câțiva 
pietoni înfășuraţi în gecile pentru ski sau în paltoane lungi 
din lână, cu cizme și eşarfe, înfruntând vântul în timp ce-şi 
făceau drum pe trotuar. În clipa aceea, privirea lui era întoarsă 
asupra cazului — acel caz blestemat. 

— Habar nu am. E o întrebare care trebuie pusă. 

— O s-o aducă pe nepoată — cum o chema? El roti iarăşi 
scaunul, aruncă o privire către notițele aflate pe biroul lui 
înghesuit, se gândi la o ţigără şi găsi o lamă de gumă în 
sertarul de sus. Rebecca? 

— Nu ştiu. Hannah se rezemă de tocul uşii biroului lui, 
poziţia ei favorită în momentele când tocau mărunt lucrurile. 

— Marchiza avea o mulțime de fotografii cu puştoaica. 
Aproape la fel de multe ca şi ale sale. El desfăcu lama de 
gumă cu gust de nicotină, vârând-o apoi în gură, în vreme ce 
o observa pe femeia care lucra cu el de mai bine de trei ani. 
Atrăgătoare, deşteaptă, bine făcută şi, după cum bănuia, 
îndrăgostită de el. O greşeală. Amândoi o știau, dar nici măcar 
nu abordau subiectul. Era o linie pe care el nu voia să o treacă 
niciodată. Relaţiile de genul acesta se sfârşeau prost. El o 
plăcea prea mult ca să strice lucrurile. 

Şi apoi trebuia să se gândească la Karen. Erau divorțați, 
de ani de zile, dar... el încă mai păstra fotografia ei în primul 
sertar alături de o sticlă goală ce încă mai duhnea a scotch. 

— O să vedem dacă o aduc și pe fiică în clipa când vor 
ajunge aici. Încrucişându-şi braţele la piept şi trăgând de 
cercelul din urechea dreaptă, așa cum proceda întotdeauna 
atunci când gândea intens, Hannah zise: Ştii, mulţi dintre 
cei care îi erau apropiați Marchizei sunt morți. 

— M-am gândit la asta. 

— Bravo. Nu ştiu dacă are vreo legătură, dar e ciudat, 
după părerea mea. Ea începu să îi numere pe cei decedați, 
ridicând degetele pe măsură ce o făcea. Mai întâi, fratele 
vitreg moare în ocean, suspectat de sinucidere, apoi părinţii, 
care se despart după moartea acestuia, încearcă să se împace. 
Apoi mama o sfârşeşte căzând în vreme ce se presupune că 
pregătea cina în bucătărie, lovindu-se la cap, având nivelul 
alcoolului ridicat în stratosferă. 

— Apoi tatăl, Frank, frustrat şi falit, suferă un masiv 
atac de cord, iar cele două fete, care abia împliniseră douăzeci 
de ani, rămân de capul lor. Neavându-se decât una pe cealaltă, 
şi câte un soţ, corect? Numai că Mary Theresa se mărită cu 
repeziciune şi divorțează şi mai rapid, iar cealaltă, Maggie, 
rezistă, face un copil, iar când lucrurile devin prea dure, se 
desparte, iar tipul are parte de un accident de maşină, ajunge 
în comă, şi după o vreme moare. Potrivit datelor de la spital, 
celulele sângelui lui Dean McCrae erau îmbibate de whisky 
— cam ca şi mămica — în momentul în care se lupta să trăiască. 
Ea flutură mâna. Cam multe cadavre pentru o familie mică. 
Și acum piesa centrală, fata de aur care a dispărut, probabil, 
moartă pe undeva. 

El îşi luă mingea de baseball şi o aruncă o dată. 

— Deci ce spui? 

— Doar că există o singură pauză. Doar atât. 

— Vrei să spui că e vorba de un joc murdar? Mingea 
rotundă ateriză ușor între degetele lui Henderson. El o aruncă 
din nou spre becurile fluorescente. 

Ridicându-se, două buze rozalii ieşiră în afară 
gânditoare, în timp ce Hannah își întoarse palmele spre tavan. 
— Probabil că nu. Poate că e doar o coincidenţă, dar 
oricum ai privi lucrurile e un şir lung şi infernal de ghinioane. 

Mingea ateriză în palma lui care aştepta. 

— Dar lucrurile astea se întâmplă. Fratele era un ratat, 
mama, o beţivă, tatăl, un tip de prima mână care a pierdut 
totul atunci când lucrurile au scăpat de sub control. Cât despre 
cumnat, el e încă unul care face parte din statistică, unul 
care a băut cam mult, a intrat la volan și a sfârşit-o la morgă. 

— lisuse, uite cum vorbeşti. 

— E purul adevăr. 

Ea slobozi un hohot de râs scurt şi cinic. 

— Asta ador eu la tine, Henderson. Eşti al naibii de 
sensibil şi de înțelegător. 

El nu luă în seamă împunsătura. 

— Face parte din profesie. Se uită rapid la ceas. Când 
or să apară? 

— La un moment dat în după-amiaza asta, potrivit 
mesajului. 

— Perfect. El depuse mingea de baseball în replica 
ieftină a mănușşii, ca apoi să deschidă dosarul gros dedicat 
Marchizei. Răsfoi o parte dintre notițele sale, până ce găsi o 
copie a ultimei dorinţe a Marchizei și a testamentului acesteia. 
Documentul era surprinzător de simplu pentru o femeie atât 
de complexă. Singurii beneficiari erau Margaret Elizabeth 
Reilly McCrae şi fiica ei, Rebecca Anne McCrae. 

Henderson aştepta cu nerăbdare să stea din nou de 
vorbă cu fostul soţ. Şi cu sora geamănă. Probabil că era 
interesantă. 

Hannah traversă încăperea şi se rezemă cu un şold de 
biroul lui. Aplecându-se, ea bătu cu unghia lăcuită a unui 
deget lung peste copia testamentului Marchizei. 

— De unde îl ai? 

— Nu are importanţă. 

— Sigur că are; amândoi o ştim. Dar, în fine, uită de 
legalitatea acestuia. În momentul de faţă, nimeni nu a 
recuperat un cadavru. Femeia s-ar putea să nu fie moartă. 

— Atunci unde e? întrebă Reed, deoarece gândul că i se 
făcuse o înscenare, că el putea fi un pion în schema lui Mary 
Theresa Reilly Gillette i se fixase pe creier. 

— Asta e o întrebare foarte bună, detective, zise Hannah, 
şi în clipa aceea telefonul zbârnâi, acaparându-i atenția lui 
Henderson. O întrebare a naibii de bună. 


Undeva se auzi o uşă trântindu-se. Ochii lui Maggie 
se deschiseră larg, iar ea îşi concentră atenţia asupra unei 
încăperi necunoscute. Unde era Becca? Inima ei o luă la goană 
prin câteva bătăi neregulate, fără să-şi amintească că se afla 
la ferma lui Thane și că ei erau în drum spre Denver pentru a 
o găsi pe Mary Theresa. 

O porni spre baie, unde îşi stropi fața cu apă şi îşi 
pieptănă şuviţele de păr cu degetele, holbându-se apoi la pro- 
pria ei imagine. Ea reuşi să ştergă urmele de rimel de sub 
ochi şi cele de ruj şi să arunce o privire a naibii de urâtă, una 
gen „dacă asta nu e suficient de bine, atunci e mult prea rău“ 
către imaginea ei, înainte de a-și lua lucrurile și a cobori în 
grabă la parter. Ea își aruncă sacul şi geanta pe podea, lângă 
uşa de la intrare. 

Tbane se afla în vizuină, vorbind la telefon. 

— ... da, ştiu. Trebuie doar să rezolv nişte chestii... am 
mai discutat asta, Carrie. O pauză. El se întoarse şi o văzu pe 
Maggie în pragul uşii. Pentru o fracțiune de secundă ochii 
lor se întâlniră, se evitară şi se întâlniră iarăși. 

Câteva clipe ea nu fu capabilă să se miște. Apoi se 

admonestă în gând. Persoana cu care avea de-a face era 
Thane. Bărbatul care îi furase inima şi i-o călcase în picioare 
cu tocurile joase ale cizmelor lui uzate de cowboy cu care 
împingea gunoiul, bărbatul care nu părea să aibă un trecut, 
bărbatul care se însurase cu sora ei, iar în prezent se părea că 
e suspectat de dispariţia lui Mary Theresa. 

— Am spus că o să sun. El întrerupse convorbirea, 
cercetând-o cu o atenţie pe care ea o găsi tulburătoare. 

— Probleme în paradis? 

Unul dintre colţurile gurii lui se înălță, cu toate că 
surâsul nu-i atinse privirea. 

— Hai s-o lăsăm aşa cum e. Eşti gata? 

— Ca întotdeauna. Permite-mi doar să iau legătura cu 
Howard. Pe urmă o luăm din loc. Ai cafea proaspătă în aparat. 
El reveni la telefon, iar ea îl lăsă singur. În bucătărie, își 
turnă cafea, stând în picioare lângă fereastră. Ninsoarea se 
oprise, însă urmele de cauciucuri pe care ei le lăsaseră acum 
câteva ore erau acoperite de zăpadă. Deasupra se vedeau 
primele petice de albastru ale cerului. 

Ea se cutremură, gândindu-se la orele ce aveau să 
urmeze. Ce va descoperi oare la Denver şi unde, oh, unde 
era sora ei? 

Auzi sunetul cizmelor lui Thane şi se răsuci exact în 
momentul când îşi dădea la o parte din ochi o şuviţă rebelă, 
făcându-şi apariția de pe coridor. 

— În regulă. Howard o să se ocupe pentru alte câteva 
zile. 

— Deci putem pleca? 

— Mda. 

Ea luă o ultimă înghițitură din ceaşcă și aruncă apoi 
zațul în chiuvetă. 

— Cred că tu mi-ai promis nişte răspunsuri. 

— Aşa e. El îşi frecă ceafa. Hai să ne îmbarcăm. În drum 
spre Denver o să-ţi spun tot ceea ce trebuie să ştii. 

— Tot? se interesă ea, întrebându-se dacă voia cu 
adevărat să afle adevărul. 

— Tot ceea ce-şi doreşte inimioara ta, Mag Pie. 

Dacă ai şti, Thane, zise ea în gând, înghițind nodul ce 
i se ivise pe neaşteptate în gât. Dacă ai şti. Dar acesta nu era 
momentul potrivit pentru sentimentalisme. Miza era mult 
prea mare. 

Bine, Walker, zise Maggie, imediat ce se aflară în 
cabina rece a camionului lui Thane. Hai să începem cu Mary 
Theresa. Ce legătură ai tu cu dispariția ei? 

— Credeam că am stabilit asta deja. Thane îndreptă 
maşina către drumul principal. Cauciucurile alunecară, se 
învârtiră, apoi înaintară, în vreme ce soarele se ivi dintre 
nori. Nu ştiu nimic despre ceea ce i s-a întâmplat. Punct. 
Poliţiştii par să creadă altceva. 

Maggie nu era convinsă că el spunea adevărul și dacă 
poliţia îl investiga, trebuia să existe un motiv. Unul bun. 
Poliţiştii nu erau proşti. Ei erau obișnuiți să se ocupe de răpiri, 
crime, violuri şi orice altă infracţiune prezentă sub soare. 

— Când ai văzut-o ultima dată? 

El ezită. 

— În noaptea de dinaintea dispariţiei ei. 

— Oh, Doamne. Ea se simţi de parcă ar fi primit un 
pumn în stomac. Cu o noapte înainte? repetă încercând să 
înregistreze informaţia respectivă. Potrivit lui Mary Theresa, 

ea şi Thane nu prea avuseseră de-a face unul cu celălalt după 
divorţ. Fiecare pornise pe propriul drum. Nu pricep. 

Buzele lui se strânseră, iar ea simţi acelaşi zid invizibil, 
un scut care se ridica între ei. Pe maxilarul lui se mişcă un 
muşchi și privi drept în faţă, ca şi cum şi-ar fi cântărit cu 
grijă cuvintele. 

— Aveam nişte chestiuni nerezolvate. 

— Ce chestiuni? Maggie se sprijini de portiera 
pasagerului, uitându-se atentă la bărbatul acesta pe care ea îl 
iubise, cel căruia îi dăruise de bunăvoie virginitatea şi inima 
ei, cel care o trădase atât de brutal, încât ea îşi imaginase că 
nu avea să mai iubească niciodată. Şi totuși nu putea să ig- 
nore alura lui masculină şi aspră. Trăsăturile cizelate, severe 
precum cele ale regiunii Wyoming în care se născuse, 
deveniră rigide. 

— Cred că ar fi mai bine s-o luăm de la început, zise el 
încet. 

Ea simţi un frison prevestitor alunecându-i pe coloană, 
dar nu făcea parte dintr-aceia care bat în retragere. 

-— În regulă. 

— Eu nu ţi-am explicat niciodată ce s-a petrecut între 
Mary Theresa şi mine, nu-i aşa? El îi aruncă o privire care o 
avertiză că această conversaţie avea să alunece spre amănunte 
dureroase. 

— Nu cred că doresc o explicaţie. 

— Îmi pare rău, Maggie. Oricum, vei primi una. El se 
aplecă, luându-și ochelarii de soare de pe tabloul de bord. 
Mă tem că nu-ți va plăcea ceea ce-ţi voi spune. 

— Asta e mai mult decât sigur. Întărindu-se, ea hotărî 
că putea înfrunta orice. Îşi petrecuse ultimii optsprezece ani 
făcând presupuneri despre ei; acum venise timpul să asculte 
Şi versiunea lui Thane. 

— Noi aveam o relaţie destul de serioasă, îți amintești? 

Cum ar fi putut să uite? Decât să-şi trădeze emoția, ea 
aprobă. 

— Aşa aş zice. 

— Apoi s-a înecat Mitch şi iadul s-a dezlănțuit. 

Ea nu putea să-l contrazică. Durerea care exista în fa- 
milia ei, acuzele, neputința de a crede că Mitchell Xavier 
Reilly, căpitanul echipei de înot a liceului din Rio Verde, 
fusese în stare să se înece, bănuiala că el îşi pusese capăt 
zilelor se infiltraseră în casă precum o boală ce îi mistuia pe 
toți, erodând familia. Urmaseră întunericul şi depresia. Mama 
lor bea şi mai mult, nu se mai sfia să-şi ascundă alcoolismul; 
tatăl ei se apucase din nou de fumat, evitând să se ducă la 
birou, locul care fusese întotdeauna sanctuarul său — bastionul 
mândriei de sine. Mary Theresa se prefăcuse că nu se petrecea 
nimic rău, surâzând, râzând puţin cam zgomotos, folosind 
mai mult machiaj ca de obicei şi evitând casa, în vreme ce 
Maggie se interiorizase, zăcând ore în şir în pat, cu ochii 
țintă în tavan, luptându-se cu o suspiciune ascunsă, dar, oh, 
atât de reală referitoare la faptul că moartea fratelui său se 
petrecuse, într-un fel anume, din vina ei. 

— Îmi amintesc, zise ea, cu vocea răguşită din pricina 
umbrelor trecutului. Zilele acelea fuseseră înnegurate, 
emoțiile cumplite, iar casa asemenea unui mormânt rece și 
întunecat. 

— Şi-ţi aminteşti că mă evitai? 

Oftând, ea aprobă, nedorind să reflecteze la contribuția 
ei în cazul lucrurilor neelucidate şi pe care ea le considerase 
în întregime ca fiind bune. 

— Nu'eram în stare să dau ochii cu tine. 

— Pentru că m-ai lăsat pradă lupilor. 

Maggie aprobă, scrâşnind din dinți. Ea nu intenționa 
să-şi asume vina decât pentru partea ce-i revenea în cazul 
celor întâmplate. 

— Dacă te referi la faptul că le-am povestit mamei şi 

tatei că mă văd cu tine, da, exact asta am făcut. Dar în 
momentul acela nu aflasem că Mitch se... se înecase. După 
atâţi ani, ea încă mai avea probleme vizavi de ideea că fratele 
ei se sinucisese. Nu putea admite asta. 

Thane cobori parasolarul. Soarele alunga norii şi razele 
puternice luminau pline de puritate peisajul. Drumul fusese 
curățat cu plugurile, însă cauciucurile camionetei încă mai 
alunecau din când în când, acolo unde porțiunile de gheaţă 
erau ascunse sub straturile de zăpadă. 

— Tatăl tău a venit la mine precum un câine de atac. 

— Era supărat. 

— Oh, nu. Palmele lui Thane se încleştară pe volan, 
încheieturile devenindu-i albe. Era ceva mai mult decât 
supărat. Mult mai mult. Şi-a făcut apariția la ferma Florei, 
m-a făcut în toate felurile şi a jurat că în cazul în care voi 
îndrăzni vreodată măcar să te privesc, mă va ucide. Mare 
minune că nu am fost concediat. Buzele lui se strânseră într-o 
furie tăcută ce traversă anii, pulsând în interiorul cabinei. 
Am avut noroc că Flora mi-a luat apărarea. 

— Ce are asta de-a face cu Mary Theresa? 

— Nu a început ca având legătură cu Mary Theresa, dar 
mi-am imaginat că tu şi cu mine terminaserăm. 

Inima ei se strânse în faţa acelei amintiri. 

— Deci, îţi imaginezi ce surprins am fost atunci când 
mi-ai dat telefon şi mi-ai spus că vrei să te întâlneşti cu mine, 
că nu-ţi pasă de părerea părinților tăi şi că-ţi e dor de mine. 

Ea îşi vârf mâinile în buzunare pentru a înceta să se 
foiască şi privi fix prin parbriz. 

— Am vorbit serios, cedă ea. Cel puţin aşa crezusem. 
Ea îşi aminti cum se furişase în birou pentru a da telefon. 
Fusese atât de emoționată, încât puţin lipsise să trântească o 
lampă de birou. Inima îi bătea atât de tare, încât era convinsă 
că sora ei, care dormea în capătul coridorului, putea să-i audă 

bătăile. Cu toate acestea, formase numărul lui — nefiind 
capabilă să creadă că se sfârșise cu adevărat. 

— Poţi să vii să mă iei, îl întrebase ea, speriată la culme 
la gândul că-şi sfida în mod fățiș părinții. 

Cu mai puţin de două săptămâni înainte, Frank Reilly, 
cu buza superioară cuprinsă de tremur din pricina furiei, îi 
interzisese în mod expres să se mai vadă vreodată cu 
„licheaua aceea care nu făcea nici două parale“. 

— Dacă îl mai prind vreodată în preajma ta, jur, Margaret 
Elizabeth, că o să-i frâng gâtul ăla blestemat, îi promisese 
tatăl ei, privind-o fix, cu buzele strânse într-o linie subțire, 
dedesubtul mustății țepene. 

În primele zile, Maggie acceptase hotărârea tatălui ei 
— ea nu fusese niciodată genul de om care să i se opună în 
mod deschis — însă în săptămâna care urmase înmormântării, 
în care starea apăsătoare din casă era asemenea unui văl 
asfixiant, iar instalaţia de aer condiţionat cedase, căldura 
combinându-se cu disperarea generală şi cu răul adunat între 
pereţii aceia groşi, Maggie avusese nevoie de o evadare. 

Fusese obsedată de amintirile momentului în care 
făcuse dragoste cu Thane pentru prima dată, rememorase 
mirosul ploii care făcuse ca trupul lui să devină alunecos în 
momentul în care el o penetrase, rupând acel văl subțire al 
virginității ei. Îşi amintise cum ridicase privirea spre acei 
ochi albaştri care păreau să-i oglindească sufletul în clipa în 
care el se descărcase înăuntrul ei. 

În cele din urmă, Maggie nu mai putuse suporta durerea 
părinţilor ei, aşa cum nu mai putuse suporta nici atitudinea 
prefăcută a surorii ei. Mary Theresa făcea cumpărături 
nesfârșite, cumpăra haine noi, încerca noi coafuri şi îşi picta 
unghiile în culori ţipătoare. Râsul ei bubuia de-a lungul 
coridoarelor placate cu gresie, răsunând fals şi deplasat. Ea 
refuza să se astâmpere, să înfrunte ceea ce se întâmplase, 

menținându-se într-o continuă mişcare, pentru a nu resimţi 
durerea ce o învăluia pe Maggie, în vreme ce aceasta zăcea 
în pat, ţintuită de povara propriei suferințe. 

— Va trebui să ieşi, insistă Mary Theresa într-una din 
zile, în vreme ce trecu în fugă pe lângă piscina în care Maggie 
executa nenumărate ture de înot. Mary Theresa slăbise, pielea 
îi era lipsită de strălucire, iar ochii lipsiţi de orice fel de pofte. 

— O să ies. Maggie ieşi din apă, tamponându-şi faţa cu 
un prosop. 

— Vorbesc serios, Maggie, locul acesta pare un cavou. 
Apoi dându-şi seama ce spusese, slobozi un hohot de râs 
fragil, urmat de lacrimile ce i se prelingeau din ochi. Oh, 
Doamne, nu am vrut... 

— Ştiu. Se priviră una pe alta, iar faţa ei perfect aranjată 
se şifonă, la fel ca o pungă goală. 

— Oh, drăcie, Maggie, eu... Vocea i se frânse, iar Maggie 
fu într-o secundă în picioare, simțind cimentul fierbinte sub 
tălpi, în vreme ce Mary Theresa căzu în braţele sale. Ele se 
îmbrățişară plângând, suspinând, susținându-se una pe alta 
sub greutatea chinului, a disperării şi a vinovăţiei pe care o 
simţea fiecare. Cred că eu l-am ucis. 

— N-ai făcut-o. Maggie o îmbrățişă şi mai stâns, în timp 
ce Mary Theresa, cu rochia ei transparentă, udă, şi cu enerpia 
falsă complet distrusă, se lipea și mai mult de ea. 

Ea se zgudui, trupul ei clătinându-se din pricina unor 
hohote de plâns îngrozitoare. 

— N-ar fi trebuit niciodată să... 

— Şâât. S-a terminat. Hai să nu vorbim despre asta. 
Maggie nu putea asculta în clipa aceea nicio mărturisire 
Indiferent ce se întâmplase între verişorul şi sora ei, totul era 
acum mort, îngropat împreună cu Mitch. Se mişcară uşor, 
capul fiecăreia cuibărindu-se pe umărul celeilalte, trupurile 
lor cutremurându-se până ce lacrimile se uscară, iar gemetele 
lor de durere încetară în cele din urmă. 

Mary Theresa ridică privirea şi, zărindu-şi imaginea 
reflectată în uşa patioului, se smulse din îmbrăţișarea surorii 
ei. Ştergându-şi ochii, ea îşi îndepărtă lacrimile de pe obrajii 
înroşiți, părând brusc ruşinată de faptul că-şi exteriorizase 
sentimentele. Muşcându-și buza, îşi feri privirea, ca şi cum 
i-ar fi fost teamă să vadă durerea din ochii surorii sale. 

— Îmi pare rău, nu ştiu ce m-a apucat. 

— E în ordine. Maggie oftă, ridicând din umeri. Mi s-a 
întâmplat şi mie. 

Mary Theresa reuşi un surâs şovăitor şi intrară 
amândouă înăuntru, traversară întreaga casă, îndreptându-se 
către dormitorul lui Maggie. 

— Hai să uităm toată această poveste, sugeră ea, 
dregându-şi glasul şi trecându-şi degetele nervoase prin păr. 
E pur şi simplu... prea... prea deprimantă. 

— Sigur că e. Mitch e mort. 

— Dar noi nu suntem. Disperarea şi teama licăriră în 
ochii ei. Tot chinul, toată compasiunea şi tandrețea pe care 
le împărtăşiseră în curte dispăruseră. Înghițind cu greu, ea 
îşi duse degetul mare către piept. Eu nu sunt. Apoi luă o 
perie de deasupra noptierei lui Maggie, trecându-şi-o prin 
păr cu atâta hotărâre, încât acesta scârțâi în semn de protest. 
În oglindă, ochii săi îi întâlniră pe ai surorii sale, iar lui 
Maggie i se păru că zăreşte acolo un licăr de ură, un licăr 
întunecat şi perfid care-i îngheţă sângele, dar acesta dispăru 
cât ai clipi, iar Maggie se gândi că şi-l imaginase. 

— Nu ştiu ce simți tu, Maggie, continuă Mary Theresa, 
dar eu nu mai pot suporta toate astea... această tăvăleală în 
durere şi autocompătimirea şi suferința. Nu e vorba că nu-mi 
lipseşte Mitch, dar... dar trebuie să-mi trăiesc viaţa. Zicând 
asta, ea lăsă jos peria, se răsuci pe călcâie şi ieşi repede din 
încăpere. Subiect încheiat. Durere încheiată. Amintiri care 
luaseră sfârşit. 

Lui Maggie nu-i venise să creadă. Ea se cufundase pe 
o margine de pat, simțindu-se sfâşiată. Nu era în stare să se 
adune atât de repede cum o făcuse sora ei. Rămăsese 
nemişcată pentru cel puțin o jumătate de ceas, minutele 
trecând, în vreme ce ea se lăfăia în propria durere. 

Două nopți mai târziu îşi adunase curajul de a-i telefona 
lui Thane. Ea şi sora ei erau singure acasă. Mary Theresa 
dormea, părinţii lor erau plecaţi în oraş, dar Maggie tot asuda 
la gândul că ar putea fi prinsă. Dacă Frank Reilly ar fi bănuit 
că fiica lui avea de gând să-l sfideze, ar fi pedepsit-o pentru 
tot restul vieţii ei, luându-i toate privilegiile. Dar lui Maggie 
nu-i păsa. Încrucişându-și degetele, ea se rugă ca Thane să-i 
răspundă imediat ce-i va forma numărul de telefon. Telefonul 
țârâi de patru ori înainte ca el să răspundă, iar inima ei o luă 
razna, 

— Alo? 

Auzindu-i vocea, încă înfundată, ca şi cum îl trezise 
din somn simți că se sufocă. Voia cu disperare să-l vadă din 
nou. 

Din moment ce părinţii ei hotărâseră că ferma nu-i era 
accesibilă pentru o vreme, Maggie îi sugeră să se întâlnească 
după ce ea va ieşi din ultimul schimb de la Roberto, noaptea 
următoare. Dacă ea făcea lucrurile aşa cum trebuie, era posibil 
să se poată furişa undeva un ceas sau două. 

Inima ei prostuță prinsese aripi în clipa când Thane, 
după ce-i ascultase planul, zise: 

— Dă-i bătaie, Mag Pie. Ne vedem atunci. 

În al nouălea cer pentru prima dată de la momentul 
înmormântării, ea intrase în vârful picioarelor în dormitorul 
surorii ei şi o scuturase de umăr. Trebuia să o facă părtaşă la 
planul ei, din moment ce Mary Theresa trebuia să o ia de la 
Roberto la ora zece. Căscând, văicărindu-se puţin fiindcă fusese 
trezită, Mary Theresa se declarase de acord să-i fie complice, 
înainte de a-şi trage perna peste cap şi a adormi din nou. 

Maggie nu donmise nicio secundă. Gândul că avea să-l 
revadă pe Thane o ținuse trează. Odată cu ivirea zorilor, 
înotase câteva ture şi chiar îşi făcuse ordine în cameră pentru 
a-şi găsi o ocupaţie. Ziua se scurse greu până în momentul 
în care ea ajunse la restaurant. 

Totul fusese aşa cum trebuia să fie. Roberto era mai 
aglomerat decât în oricare altă seară de sâmbătă, familiile și 
cuplurile stând înghesuite în spaţiul destinat sălii de aşteptare, 
până ce mesele deveneau disponibile. Ea zbură, curățând 
mesele, cărând şiruri de farfurii murdare la bucătărie, 
înlocuind argintăria, umplând paharele cu apă, în vreme ce 
orele treceau. 

În jurul orei nouă şi jumătate, aglomeraţia se mai 
domoli. Nervoasă, ea supraveghea intrarea şi pe la ora zece 
fără un sfert, Thane intră pe ușa principală. Îmbrăcat cu o 
pereche de jeanși şi o cămaşă colorată, păşi relaxat prin 
vestibul, cercetând încăperile laterale, până ce privirea lui 
ateriză pe Maggie. Ea aproape că scăpă suportul de plastic 
plin cu tacâmurile curate pe care le ducea la locul destinat 
acestora. El îi făcu cu ochiul şi, cu obrajii în flăcări, ea reuşi 
să schițeze o urmă de zâmbet. 

— Maggie! şopti Enid cu voce aspră. Masa numărul 
trei. Du-te. 

— Mă duc, murmură ea ruşinată, simțindu-se lipsită de 
îndemânare în vreme ce curăță masa, aşeză tacâmurile cu- 
rate la locul lor, verifică dacă recipientele pentru condimente 
erau pline, o treabă pe care de obicei o putea face chiar și 
legată la ochi. Cu coada ochiului îl văzu pe Thane mergând 
la bar, aşezându-se pe un scaun care se afla în colțul tejghelei 
de mahon. Din această poziţie avantajoasă, el își putea arunca 
privirea peste un perete scund, care avea în partea de sus câteva 
ghivece cu flori, unde se afla salonul în care servea ea. 

El comandă o bere şi aşteptă. 

Tot restul turei, Maggie fu atât de conştientă de prezența 
lui, încât avu probleme de concentrare. Simți privirea lui 
fixată asupra ei, anticipând momentele pe care avea să le 
petreacă în compania lui, nerăbdătoare să-l sărute, roşind în 
clipa când se gândi la lucrurile pe care le-ar face în cele din 
urmă împreună. Ea voia să-şi îngroape trupul în braţele lui, 
să se piardă în fiinţa lui şi, imaginându-se făcând dragoste 
cu el, umplu de două ori până la refuz un pahar, aproape 
vărsând apa cu gheaţă pe o doamnă subțirică şi antipatică ce 
avea o expresie severă şi prea mult ruj pe buze. Cu fața roşie 
ca focul, Maggie tamponă repede locul ud, numindu-se în 
mintea ei nebună. 

Ceasul înainta, iar numărul celor care luau cina se 
împuţină. La câteva minute după ora zece, ea îşi vâri bacşişul 
în buzunar, îşi dezlegă şorțul şi încercă să țină sub control 
emoţiile care o luaseră la goană. Nu-l mai văzuse pe Thane 
de câteva săptămâni, iar gândul că va fi din nou cu el o făcea 
să-şi simtă gâtul uscat. 

— Ne vedem mâine, le promise ea lui Enid şi lui Walter, 
făcându-le cu mâna, în timp ce traversa grăbită foaierul. 
Thane lăsă câteva bancnote pe bar şi cobori de pe scaun.. 
Surâsul lui deveni mai larg în secunda în care ușa de la 
intrarea restaurantului fu deschisă larg, lovindu-se de perete 
cu zgomot. 

Maggie aproape că dădu buzna peste tatăl ei. 

— Tată. 

— Bună. Mag. Ochii lui Frank Reilly nu aveau nici urmă 
de zâmbet în vreme ce se uita atent la fiica sa, suficient de 
mult ca să o facă să tacă. Apoi ridică privirea către bar, acolo 
unde stătea Thane. Treci în maşină, îi ordonă el fiicei sale. 

— Nu, tată. Ai răbdare. 

— Treci în maşină în secunda asta, dacă nu vrei ca 
lucrurile să se înrăutățească, îi ordonă el. 

— Nu. Pentru prima dată în viaţă, Maggie îl înfrunta pe 
bărbatul care o concepuse. 

— Maggie! Vocea tatălui ei era profundă, plină de 
autoritate. Nu mă sfida, nu aici. 

— Voi pleca cu Thane, zise ea, pornind-o către bar. 

Thane cobori într-o clipă treptele din lemn. 

— Ce se întâmplă aici? 

— I-am interzis fiicei mele să te vadă, Walker, şi i-am 
spus că dacă nu mă ascultă, eu am să-ți fac viața un iad. Mai 
scund cu trei centimetri, plin de furie oarbă, Frank îşi ridică 
privirea către tânăr. Pot să te distrug, ştii asta. 

Uşa se deschise. Două cupluri, râzând şi discutând, 
mirosind a fum de țigară şi a alcool o zbughiră în hol. 

— Tată, te rog. 

— Am spus „Treci în maşină, Maggie“. 

— Doar dacă ea o doreşte. Thane veni mai aproape, 
prinzându-i antebraţul, strânsoarea lui şifonând mâneca 
bluzei ei albe, în vreme ce el o revendică: Ea şi cu mine 
mergem în oraş. 

— Peste cadavrul meu. Are şaptesprezece ani, Walker. 
E încă minoră. Nările i se lărgiră din pricina furiei. Cum am 
mai spus, „iad.“ 

— Hei, ce se întâmplă aici? Directorul, Ted, cu meniul 
vârât subraţ, ieşi repede pe uşile duble ale bucătăriei. Maggie, 
e vreo problemă? 

— Nu-mi pasă deloc de ceea ce ai de gând să faci. Ochii 
lui Thane, asemenea celor unui şoim care-şi descoperise 
prada, se fixară asupra tatălui ei. El o trase de braţ. Să 
mergem, Maggie. 

— Cine eşti tu? întrebă Ted poruncitor. 

— Oh, uaau! Unul dintre tipii din noul grup de clienți 
se opri brusc, ridicând mâinile, cu palmele în față, în vreme 
ce el începu să se retragă. 

— Hei, surioară, să nu accepţi niciun gunoi, o avertiză 
prietena acestuia, iar cuplul celălalt hohoti nervos. Capetele 
patronilor şi ale celor aflaţi la mesele mai apropiate se 
întoarseră în direcţia lor, iar zumzetul uşor al conversaţiei 
încetă. Clincătul argintăriei deveni ceva mai puţin distinct, 
în vreme ce lumea se pentru a urmări drama în desfăşurare. 

— Nu am idee ce se petrece aici, zise Ted, cu glas scăzut. 
Şi nici nu-mi pasă cu adevărat. Plecaţi pur şi simplu. Cu 
toţii. 

— Am să chem poliţia. Tatăl ei se îndreptă spre telefonul 
public. 

— Perfect. Ted era de acord. Aşa să faci, amice. El privi 
către grupul vesel, devenit pe neașteptate tăcut. Vă pot fi de 
folos cu ceva? 

— Hai să plecăm de aici, sugeră Thane, dar ochii lui 
Maggie priveau țintă spre tatăl ei care ajunsese lângă telefonul 
public şi bâjbâia după mărunțţiş în buzunarul pantalonilor. 

— Nu. Eu... nu pot. Îşi smulse brațul din strânsoarea 
posesivă a lui Thane. Îşi cunoştea prea bine tatăl. Era în stare 
să facă exact aşa cum îi prevenise — asigurându-se că Thane 
va fi distrus, pe plan profesional şi personal. Pentru el nu 
avea importanţă. Atunci când Frank Reilly se simţea pus la 
colţ, devenea nemilos. Un băieţel sărac din Pittsburgh, care 
fusese un luptător de stradă în adolescență, promovat la gradul 
de sergent în timpul serviciului militar, făcuse ceea ce crezuse 
că trebuie făcut pentru a supraviețui. El călcase în picioare 
pe oricine îi ieşise în cale în drumul său ascedent pe scara 
corporației, fără a privi înapoi nici măcar o secundă. 

— 0... o să vorbesc cu tine mai târziu, îi promise ea. 

— Nu, Maggie, nu vei face asta. Frank, auzind răspunsul 
ei, îşi vârî monedele în buzunar şi, privindu-l triumfător pe 
Thane, o conduse pe fiica sa afară din restaurant. Dacă mai 

iei vreodată legătura cu nemernicul ăsta, o să te arunc în 
stradă fără o para chioară. Lângă portiera Mercedesului, 
umerii lui cedară puţin. Nu, n-am s-o fac, știi bine. Dar, te 
rog, acordă-ţi puţin timp pentru a te maturiza, ne-am înțeles? 
Crede-mă, la fiece colț de stradă există o duzină de Thane 
Walker. Tu meriţi ceva mai bun. Urcă. El îi ținu portiera, iar 
ei i se făcu greață, știind în adâncul inimii sale că ea nu-l 
dezamăgea doar pe Thane, ci şi pe ea însăşi. 

— Cred că ştiu ce e mai bine pentru mine, zise ea, privind 
pe geam. Thane ieşise afară din restaurant, îşi aprinse o țigară 
şi se uită la Mercedes. 

— Cum ai putea? Tatăl ei se strecură în spatele volanului, 
oprindu-se o secundă înainte de a pomi motoml reglat la 
perfecție. Eşti doar un copil. Vârând cheia în contact, el făcu 
din nou o pauză, trase adânc aer în piept, ca apoi să arunce 
spre ea o privire întunecată. Peste câțiva ani vei putea face 
tot ce vei pofti. Mama ta şi cu mine nu o să te oprim, dar, în 
clipa asta, încă ai nevoie să fii îndrumată. 

Printr-o mişcare uşoară a încheieturii mâinii, motorul 
porni, duduind nervos. Frank scoase maşina cu spatele din 
parcare. 

— Uite ce e, scumpo, zise el, în vreme ce ultimele urme 
ale furiei lui se risipeau, în ultima vreme, am trecut cu toţii 
prin multe. Mitch... El clătină din cap. ... Hai să luăm lucrurile 
cu calm, de acord? El se aplecă, bătând-o cu palma pe 
genunchi. Ai toată viaţa înainte pentru a găsi băiatul potrivit. 
Şi îţi garantez că în şase luni de zile te vei întreba ce ai găsit 
la Thane Walker? 


Vorbe pline de adevăr pe care el n-ar fi trebuit să le 
rostească. În următoarele șase luni, ea învățase deja să urască 
numele respectiv. Sau cel puţin aşa încercase să se convingă. 
Iar acum era în drum spre Denver împreună cu el, încercând 

să ajungă la o înțelegere cu bărbatul care o trădase şi în acelaşi 
timp să înțeleagă ce se întâmplase cu sora ei, fosta lui soție, 
liantul care părea că-i adusese unul lângă celălalt, şi care 
totuşi îi despărțise mereu. 

— Mi-aduc aminte de acea ultimă dată când am încercat 
să stăm de vorbă, zise ea, în vreme ce cu un deget şterse 
aburul aflat pe partea interioară a geamului portierei. 

— La restaurant. La Roberto. 

Ea aprobă. 

— După aceea nu mi-ai returnat apelurile. 

— Nu mi s-a permis. El o privi amenințător în întunericul 
din maşină. Puteai face tot ce naiba îţi doreai. 

— Nu eram ca tine, pară ea. Eu nu iau pur şi simplu 
taurul de coarne. 

— Ştii, Maggie, e ceva mai mult decât să iei taurul de 
coarne. Odată ce l-ai prins trebuie să-ți înfigi bine în pământ 
tocurile cizmelor şi să-i răsuceşti cu putere gâtul ca să-l obligi 
să cadă la pământ. El îi aruncă o privire ce dură cât o întreagă 
viaţă în care se descurcase de unul singur. Aceea e clipa în 
care câştigi. Când supravieţuieşti. Din câte mi-amintesc, tu 
erai suficient de puternică pentru o fată de la oraş, pregătită 
să-şi întindă aripile. Chiar dacă nu atacai taurii, nu te temeai 
să spui ceea ce gândeai. Oh, la dracu”. El apăsă uşor pe frână 
şi ghidă camionul pe lângă ceea ce părea a fi un vehicul 
abandonat. Zăpada era aşezată într-un strat gros deasupra 
capotei şi a portbagajului de pe capotă. Ce-i asta? 

Thane parcă şi, cu Maggie urmându-l îndeaproape, îşi 
făcu drum către autoturismul acoperit cu zăpadă. Aerul era 
deosebit de rece. Briza usturătoare pătrundea prin haina lui 
Maggie şi îi pişca obrajii. 

— E cineva acolo? strigă Thane, lovind în maşină şi 
îndepărtând zăpada cu palmele sale înmânușate până ce 

reuşiră se arunce o privire în interiorul întunecat. Acesta era 
gol. Thane cercetă cu privirea terenul din jurul maşinii. 

— Hei! strigă el, privind în depărtare, în vreme ce 
Maggie făcu acelaşi lucru. E cineva acolo? 

Folosindu-şi mâna pe post de vizieră, ea scrută terenul 
Şi văzu câteva antilope care o luaseră la goană în depărtare, 
speriate de sunetul vocii omeneşti. În afară de asta, nu 
surprinse nicio mişcare, nici măcar a unui iepure, care să 
tulbure încremenirea albă. Cerul era din nou gri, precum 
pântecul moale ale unui guguştiuc, norii denşi blocând 
soarele. 

Preţ de câteva minute strigară și cercetară zona din 
jurul autoturismului. Niciun alt automobil nu mai trecu prin 
zonă, iar ei nu găsiră niciun semn de viață nicăieri în 
apropiere. 

— Să mergem, zise Thane în cele din urmă. Nu e nimeni 
aici. 

— Cel puţin nimeni în viață, mormăi ea, gândindu-se 
iarăși la sora ei. 

— Şi nici careva mort. Oricine ar fi fost cel care a 
condus, a plecat. El îi prinse cotul în palma lui mare, 
împingând-o către camionetă. Cred că a venit timpul să 
deschidem termosul. Cafea, biscuiţi şi brânză. Ce zici? 

Ea îşi dădu ochii peste cap. 

— Cu siguranţă ştii să faci o fată să se simtă râzgâiată. 

— Întotdeauna dornic să fac pe plac. El îi oferi o ocheadă 
în timp ce-i ţinu portiera deschisă, iar acest gest mic îi mai 
amelioră puţin starea de spirit. Exista o parte a lui Thane 
despre care ea îşi amintea că era încântătoare într-un fel 
nerespectuos și rebel. Alături de acel surâs ştrengăresc şi 
exteriorul acela dur, existase odată și un bărbat ce avea o 
inimă. Acea parte a lui o cucerise atunci, iar ei îi era frică 
cum că în cazul în care nu va fi atentă, s-ar putea să o 

cucerească din nou, iar ea ar fi posibil să dea uitării acea zonă 
a lui plină de secrete și întunecată care întotdeauna o blocase. 
Bărbatul pe care el nu-l lăsa niciodată să iasă la lumină. 

În vreme ce el conducea spre sud, ea turnă câte o cană 
din cafeaua aflată în termos, oferindu-i şi lui una dintre căni. 

— Nu mi-ai explicat situația cu Mary Theresa, îi reaminti 
ea, sorbind din cafeaua fierbinte şi tare. 

— A început ca un simplu caz de interpretare greşită a 
identității, ştii asta. 

Ea o auzise de multe ori, dar nu o crezuse niciodată. 

— Ea şi-a făcut apariția acasă la mine, acel hambar 
bătrân care fusese convertit în locuinţă, chiar la ieşirea din 
Rio Verde. 

Maggie şi-l aminti; deşi îl vizitase o singură dată. 

— Băusem — la dracu”, asta ca s-o spunem cu blândeţe. 
Hotărâsem că tu şi cu mine terminasem după scena petrecută 
la restaurant, așa că am ieşit în oraş şi am băut. Aproape că 
am căzut mort pe pat şi apoi ea — deşi eu am crezut că erai tu 
~a intrat. 

— Şi tu nu ai putut face diferența? Chiar şi după atâţia 
ani, Maggie mai simţea pumnalul ascuţit al trădării cum 
aluneca adânc în inima ei. 

Buzele lui se strânseră până se albiră deasupra dinţilor. 

— Nu. 

— Îți mulţumesc pentru că loveşti în orgoliul meu de 
femeie. 

— Tu ai vrut adevărul. 

Amin, îşi zise ea, indiferent care ar fi prețul. 

— Am înţeles bine? 

— Între şi între. Era târziu. Întuneric. Nu m-am deranjat 
să încui uşa. El pufni, chipul lui fiind o mască a dispreţului 
de sine. Deci eu m-am prăbuşit pe pat, iar ea şi-a făcut apariția 
mirosind asemenea ție, având acelaşi gust ca al tău, arătând 


222 


la fel ca tine. Cum am mai spus, singura lumină era cea a 
lunii ce se strecura prin jaluzelele desfăcute. 

— Iar tu nu ai fost capabil să te abții. 

— Am crezut că eşti tu, fir-ar să fie, recunoscu el, 
amintindu-şi că se trezise şi o descoperise pe Maggie alături 
de el, trupul ei fiind fierbinte și plin de dorinţă, buzele şi 
limba pline de lăcomie. Ea avea ceva diferit, un ceva pe care 
el îl sesizase, dar îşi strânsese părul în coadă de cal, iar în 
lumina aceea slabă el nu observase nici urmă de machiaj, 
nici urmă din fata aceea frumoasă pe care Mary Theresa 
încerca întotdeauna să o întruchipeze. Cel puţin aşa am crezut 
la început. 

— Maggie? şoptise el, trupul lui oferind deja un răspuns, 
erecţia lui fiind una tare şi țeapănă, în vreme ce mintea îi era 
încă amețită. 

— Şâât. Sunt aici, răspunsese ea, sărutându-l umed şi 
sălbatic. Atunci se sfârşise orice urmă de rezistență din partea 
lui. 

El îi scosese banda de cauciuc din păr, se pornise să-i 
m.ângâie sânii, încâtat că păreau mult mai mari în palmele 
lui. Sărutatul era altfel, mai nerăbdător şi ceva mai disperat. 
La momentul respectiv, creierul lui care încă plutea în scotch, 
era vag conștient că acolo exista o mică schimbare, dar el 
pusese asta pe socoteala perioadei lungi în care fuseseră 
despărțiți, a durerii dintre membrele lui care-l ținea treaz în 
timpul nopții. Atingerea ei îl aprinsese. Vintrele luaseră foc, 
sângele lui devenise pe neaşteptate o arşiță. 

El făcuse dragoste cu ea, nu o dată, ci iar şi iar în 
noaptea aceea. Undeva în subconştientul lui era convins că 
nu vor mai fi niciodată împreună, că la ivirea zorilor Maggie 
avea să-l părăsească pentru totdeauna. 

Până ce Mary Theresa nu se strecurase afară din patul 
lui, el nu sesizase greşeala. 

— Ce-i asta? întrebase ea, trecând cu degetul peste 
cicatricea de pe umărul lui stâng. 

— Ții minte, ţi-am povestit despre ea... tatăl meu mi-a 
făcut asta în seara aceea când eu am fost gata să... 

— Oh, da. Ea alunecă repede jos din pat, iar Thane 
observă schimbarea produsă înăuntrul ei. 

Deschizând un singur ochi, el o urmări cum se îmbracă, 
prin norii din creierul său strecurându-se o certitudine 
dezgustătoare. Scotch-ul se mai diluase şi pe lângă o 
furibundă durere de cap, era capabil din nou să judece. În 
vreme ce ea îşi strângea părul în coadă de cal, el observă 
diferenţa şi, pentru început, îşi zise că își pierduse minţile, 
stând întins pe aşternuturile şifonate şi holbându-se la ea. 

Ea îşi închise fermoarul pantalonilor scurți şi fiorul 
ușor al acelei certitudini pe care el îl simţea se transformă 
într-un moment al groazei. Cu o siguranţă care-i înfioră până 
şi oasele, el urmări cum mâna ei stângă aranjează capătul 
fermoarului şi trece nasturele prin butonieră. 

— Ce dracu” crezi că faci? întrebă el cu o voce amorţită, 
plină de suspiciunile ce se porniseră brusc să alerge prin 
creierul lui. 

— Ce vrei să spui? Ea se întinse după geantă. Rucsacul 
lui Maggie cu franjuri din piele de antilopă. 

— Tu nu eşti Maggie. 

Ea rămase nemișcată şi apoi clatină din cap. 

— Eşti beat. 

— Nu. 

Ea aruncă o privire rapidă spre sticla de scotch ce se 
afla pe măsuţa de alături. 

— Cum spui tu. 

— Ce fel de joc faci, Mary Theresa? 

Ea se crispă o clipă, îşi muşcă buza, ca apoi să scoată 
încet un breloc din geantă. Cu mâna stângă. Cheile zornăiră 


224 


pe deasupra zumzetului slab al ceasului cu alarmă şi al 
ciripitului difuz şi matinal al păsărilor ce se strecurau prin 
fereastra deschisă. 

— Ne vedem mai târziu. 

— Nu, până ce nu te explici. 

— Nu e nimic de... 

El se dădu jos din pat şi aşa gol cum era, o lipi de 
perete. Spatele şi umerii ei se făcură una cu tencuiala. 

— Oh! La naiba, Thane! Ce dracu: îţi închipui că faci? 
zise ea poruncitor, în vreme ce degetele ei se strânseră cu 
putere. 

— Asta te întreb şi eu. Nas în nas, ochi în ochi, ei se 
holbară unul la altul. Ştiu că tu nu ești Maggie, zise el, 
dezgustat de sine însuşi şi de faptul că, deşi aflase adevărul, 
ţinând-o lipită de perete, cu parfumul ei gâdilându-i nările, 
cu muşchii trupului ei încordându-se defensiv sub greutatea 
lui, începuse din nou să se excite. Capul lui duduia, ochii îi 
ardeau, mahmureala iminentă pârjolindu-i gura, ca şi gândul 
că fapta lui îi va usca sufletul. Târfă blestemată. 

— Ai grijă, Thane, îl avertiză ea, iar amenințările lui 
Frank Reilly reverberară în capul lui plin de durere. Dacă îi 
găsea cineva acolo, el dezbrăcat şi prinzând-o pe ea cu putere 
de brațe. Ea făcând pe timida, pe fragila şi pe minora, oare 
ce s-ar întâmpla? Ar fi chemată poliţia, iar el avea dosar, 
unul urât, în cazul că l-ar fi descoperit în Wyoming. 

Încet, el își lăsă braţele să cadă, îndepărtându-se de ea. 

— leşi afară. 

— Bucuroasă. Ea îi oferi surâsul acela de o mie de wați, 
iar el avu acea impresie distinctă că i se întinsese o cursă. 
Una de proporţii. De către un maestru. 

— Asta rămâne între noi. 

— Crede-mă, nu voi sufla o vorbă. Ea ieşi din dormitor, 

iar el o urmă în vreme ce ea îşi făcu drum pe lângă o grămadă 
de rufe murdare şi pe lângă o serie de scaune pentru peluză 
pe care el le folosea pe post de mobilier. Ea strâmbă din nas 
şi scutură din cap, văzând starea deplorabilă a locuinţei lui. 
Nu că lui i-ar fi păsat. Fiecare bănuţ pe care nu-l folosea, îl 
economisea, investindu-l. Intenţiona ca într-o bună zi să-şi 
cumpere o proprietate. Mobilierul şi facilitățile puteau să 
mai aștepte. 

— Maggie nu va afla, rosti el, în secunda în care ea 
ajunse la ușă. 

Mâna ei se opri pe clanţă. 

— Numai dacă nu-i vei spune tu. 

— Ce înseamnă toate astea, Mary Theresa? 

Ea privi peste umăr, ridicând din sprâncene, chipul ei 
fiind la fel de frumos ca al surorii sale. Viscerele lui Thane 
fură străpunse de un junghi care avu profunzimea trădării 
lui. 

— E ceva personal, zise ea, ieşind ca vântul pe uşă, 
învăluită în norul parfumului lui Maggie. 

El auzi cum era pornit motorul unui automobil, apoi 
scârţâitul cauciucurilor. 

— Ducă-se, mormăi el, dezgustat de ceea ce se 
întâmplase între ei. Se terminase. El nu trebuia să mai dea 
vreodată ochii cu ea. 

Sau cel puţin așa crezuse. 

Dar se înşelase. Rău de tot. 

O lună mai târziu, se dovedi că ea era însărcinată. 


226 


VI 


Dei în noaptea aceea nu te-ai putut abține să faci 
dragoste cu ea. Maggie se lăsase mai adânc în scaun, 
rezemându-și capul de spătar, în timp ce oraşul Denver le 
apăru în faţa ochilor. Desfășurat la poalele Munţilor Rocky, 
zgârie-norii din beton şi sticlă se întindeau atât în lungime, 
cât şi în lățime, rivalizând cu piscurile acoperite cu zăpadă 
în ascensiunea lor către cer. 

Sprâncenele lui Thane se apropiară. 

— Nu m-am putut abține să nu fac dragoste cu tine, 
zise el, interiorul cabinei devenind pe neaşteptate mai dens. 
Îţi aduci aminte? 

Mult prea bine. Inima ei fu străbătută de o durere veche, 
care nu fusese niciodată uitată. 

— Maria Theresa nu eram eu. 

— Am spus că am comis o greșeală. El o pomi la vale 
în timp ce se apropia de traficul plin de ambuteiaje al oraşului. 

— Dacă asta poate servi drept consolare, eu am plătit. 
Aruncându-şi ochii spre Maggie, adăugă: Căsătoria cu sora 
ta nu a fost un picnic. O umbră licări în ochii lui, iar ea simţi 
că aceasta avea legătură cu copilul care nu venise pe lume. 
Amintirile tăcute erau între ei asemenea unor fantome, unor 
spirite întunecate ale neîncrederii şi ale minciunii. 

— Nu ştiu de ce s-a dat drept tine în noaptea aceea, 
recunoscu el, în timp ce o luă pe o stradă lăturalnică. Am 
întrebat-o, desigur, nu numai o dată, dar ea a ridicat 
întotdeauna din umeri, spunând că nici ea nu a înţeles prea 

bine de ce a făcut-o şi că a vrut să vadă dacă mă poate păcăli. 
El încetini în secunda în care semaforul se schimbă din galben 
în roşu. Pietonii înfăşuraţi în haine groase, purtând eşarfe şi 
pălării, traversară prin fața camionetei, picioarele lor încălțate 
cu cizme mișcându-se rapid. Dar mereu am suspectat că era 
vorba de ceva mai... mai profund. 

Maggie se înfioră pe neașteptate. 

— Nimeni nu pricepe nimic din ceea ce face Mary 
Theresa, şopti ea, ignorând acea senzație rece de groază ce 
se târa hotărâtă de-a lungul spinării ei. Ea avea bănuieli în 
privința unui lucru întunecat şi sinistru, a unei fațete a lui 
Mary Theresa pe care nu o cunoscuse niciodată, o părticică 
pe care Thane, ca soț o văzuse. Împreunându-și braţele, 
Maggie adăugă: Urăsc s-o spun, dar cred că Mary Theresa 
își înțelege motivațiile chiar mai puțin decât o facem fiecare 
dintre noi. 

Semaforul se schimbă şi Thane apăsă pe acceleraţie. 

— Oricum, continuă el, şi-a făcut apariţia, într-o cămaşă 
în dungi, s-a băgat în pat lângă mine, iar eu am făcut greşeala 
să-mi închipui că eşti tu. Dimineaţa, mi-am dat seama că am 
fost păcălit, dar era prea târziu. Răul fusese comis. Ea mi-a 
dat telefon câteva săptămâni mai târziu, spunându-mi că e 
însărcinată. Mi-a prezentat variantele. Ori mă însuram cu 
ea, ori făcea un avort. Eu am ales prima variantă. M-am gândit 
însă că-ţi datoram o explicaţie. De aceea am venit la tine 
acasă cu maşina în seara aceea. Îşi aminteşti? 

Oh, da, îşi amintea foarte bine. În vreme ce privea 
dincolo de parbriz la străzile acoperite de zăpadă, Maggie 
nu lua seama la forfota oraşului, la pietoni sau la traficul în 
creştere; privirea i se întoarse în schimb în interior, şi îşi 
aminti seara aceea de parcă totul s-ar fi perecut cu o 
săptămână în urmă. 

Ea tocmai făcea câteva ture în piscina aflată în curtea 

din spatele casei, tăind apa cu putere și cu calm. Apa era 
caldă din cauza arşiţei acelei veri târzii. Când atinse fundul, 
se ridică şi înghiţi cu lăcomie aerul, îndepărtându-şi părul de 
pe față. În momentul în care își recăpătă respiraţia, recunoscu 
huruitul distinct al unui motor vechi care nu avea ataşat un 
amortizor de calitate. Inima ei trăsări. Thane! Camionul lui 
înainta pe aleea din faţa casei. Dumnezeule mare, ce căuta 
aici? Tatăl ei o să-l ucidă. 

Ea se cățără cu greu afară din piscină. 

Motorul se opri. 

Luându-şi prosopul, alergă pe lângă cada cu apă 
fierbinte şi pe lângă gardul de leandri, tălpile ei goale 
scârțâind pe aleea acoperită cu pietriș. În momentul când o 
coti către partea din faţă a casei, îşi dădu seama că era prea 
târziu. Thane se afla deja înăuntru. 

Stomacul ei se strânse 

Tăind-o direct spre garaj, ea ocoli Mercedesul, intrând 
în grabă pe uşa care dădea spre bucătărie. 

— Ce dracu” cauţi aici? îl auzi pe tatăl ei întrebând pe 
un ton poruncitor. Oh, Doamne, oare Thane intrase cu forța 
în casă? 

— Unde e Maggie? Vocea lui Thane. Puternică. 
Poruncitoare. 

Inima îi fu sfâşiată într-o mie de bucăţi. Intră în 
bucătărie asemenea unui glonţ. 

— Thane? 

— Pleacă, Walker, îi ordonă tatăl ei. Cei doi se priveau 
atenți în foaierul spațios care se afla pe partea opusă a 
livingului. Filodendronii cu frunze lucitoare şi cactuşii țepoşi 
erau îngrămădiţi lângă uşă pentru a îmblânzi cumva tencuiala 
austeră a pereţilor şi podeaua placată cu gresie, însă acum 
aerul era încărcat, mirosul de scandal distrugând orice 
senzaţie de căldură. 

Pe dedesubtul costumului său în dungi, bine călcat, a 
cămăşii albe şi proaspete şi a cravatei uni, muşchii lui Frank 
se contractară de parcă era gata-gata să lovească cu pumnul. 

— Nu vreau decât să vorbesc cu fiica dumneavoastră. 
Privirea lui Thane trecu dincolo de umărul lui Frank în se- 
cunda în care Maggie intră în sufragerie. El arăta ca şi cum 
tocmai s-ar fi întors din iad. O barbă nerasă de trei zile îi 
acoperea obrajii supți. Ochii erau încă şi mai rău — acei ochi 
minunați gri-albăstrui —, erau bântuiţi de Satana în persoană. 

Inima ei tresări atât de tare, încât o duru. Ceva nu era 
în regulă. Era rău într-un mod oribil şi de netăgăduit. Într-o 
fracțiune de secundă ea pricepu că nu-şi dorea să afle ce 
anume se schimbase, ce demoni devorau sufletul lui Thane. 

— Te... te simţi bine? întrebă ea cu o voce îngrijorată. 

Thane confirmă în tăcere, dar durerea din ochii lui, 
negarea, erau mult prea vizibile. Maggie îşi zise că o să i se 
facă rău. 

— Trebuie să stăm de vorbă. 

— Despre ce? Inima ei răsuna ca o tobă, palmele-i erau 
asudate, negarea striga în creierul ei. Ce s-a întâmplat? 
Speriată mai mult ca niciodată, ea traversă spre colțul opus 
al livingului. 

— Cred că ar fi mai bine să te duci în camera ta, îi vorbi 
Frank peste umăr. El se balansă pe tălpi. Braţele îi erau 
îndoite, iar degetele strânse în pumni. În clipa în care Thane 
îşi schimbă poziţia, Frank îi blocă drumul. Iar, tu, Walker, 
pleacă înainte ca lucrurile să devină şi mai urâte. 

— Durează doar un minut. 

— Nu am un minut pe care să ţi-l acord. 

— Eu am. Maggie își înghiți teama. 

— Perfect. Așteaptă-mă în camionetă. Privirea lui Thane 
o susţinu pe a ei. Pumnii lui erau atât de strânși, că încheieturile 
degetelor i se albiseră, chipul exprimând hotărârea, cu toate 

că ea îl simţea înfrânt de ceva ce ea nu înțelegea, ceva ce o 
speria nespus de tare. 

— Nu vei face aşa ceva, Margaret, interveni tatăl ei, 
neluându-şi ochii de la Thane, măsurându-l, pregătindu-se 
pentru o bătaie. Maggie mai văzuse expresia aceea intensă 
înaintea oricărei confruntări dintre tatăl ei şi Mitch. 

—E important. Maxilarele lui Thane se încordară. Vreau 
să vorbesc cu tine între patru ochi 

— Dă-i pace, Walker, îi ordonă Frank. Ia cu tine ce vinzi 
în seara asta şi pleacă. Nu-i mai da târcoale fiicei mele. 
Maggie — du-te în camera ta. 

— Nu! 

Capul tatălui ei se răsuci. Chipul îi era ca o sfeclă roşie. 

— Nu te contrazice cu mine. 

Dar Maggie avea de gând să rămână neînduplecată. 

— Mă voi duce să stau de vorbă cu Thane, tată, şi tu nu 
ai decât să mă ameninţi cât ţi-o plăcea, să spui că o să mă dai 
afară, că mă vei pedepsi tot restul vieții mele, dar eu vreau să 
aud ceea ce are el de spus. Ea îşi înălță puţin bărbia, privindu-l pe 
Thane. Disperarea din ochii lui o avertiza că indiferent ce 
voia el să discute cu ea, acel ceva făcuse ca o parte din sufletul 
lui să se frângă. 

— Omul acesta e un criminal, Maggie. L-am verificat. 

— Nu te cred. Brusc, ea îngheţă până în măduva oaselor. 
Observă fasciculele de lumină ale farurilor care străfulgerară 
prin fereastra livingului, dar nu auzi prea bine țăcănitul şi 
huruitul dispozitivului care deschidea poarta garajului. 

— El şi-a băgat tatăl în spital acum câţiva ani, aproape 
că l-a omorât, nu-i adevărat, Walker? 

Thane nu scoase o vorbă. 

— Aşa că ţine-te departe de fiica mea, că de nu asmut 
poliţia asupra ta. 

— Frank? Bernice intră în casă, venind dinspre garaj. 

Sub un braț ținea o pungă cu alimente, iar pe celălalt, poşeta. 
E o camionetă afară. Mary Theresa spune că a lui... Ea se 
opri brusc. Îmi dau seama. 

Urmând-o la doi paşi distanță pe mama lor, Mary 
Theresa îşi făcu apariția. Chipul ei era alb ca varul, dar în 
ochi avea un licăr slab de triumf. Privirea ei alunecă peste 
Maggie, oprindu-se asupra lui Thane. 

În secunda aceea Maggie pricepu. 

Inima i se opri o clipă în loc. 

Sângele îi bubui în urechi. Nu, nu, nu! strigă ea în 
tăcere, în momentul în care surprinse privirea intimă şi 
ascuţită pe care o schimbară Thane şi Mary Theresa, genul 
de privire care există doar între iubiți. Stomacul ei se întoarse 
pe dos şi genunchii îi cedară. 

— Ce se petrece? Chipul lui Frank devenise cenuşiu. 

Un huruit greu, asemenea zgomotului unui val imens 
înăuntrul unui caverne, alergă prin capul lui Maggie. Ea se 
înfierbântă şi îngheță în acelaşi timp, pornind să nege 
mărturisirea înainte ca aceasta să-şi ia zborul de pe buzele 
lui Thane. 

— Nu... 

— Trebuie să-ți spun ceva. 

— Eu... eu nu vreau să ascult. Dădu să iasă din încăpere, 
dar Thane, rapid ca un şarpe, trecu repede pe lângă tatăl ei. 
Nişte degete puternice şi furioase îi prinseră braţul, o răsuciră, 
obligând-o să privească agonia aceea nesfârşită întipărită în 
ochii lui. 

— Măcar ascultă-mă, Maggie. 

— Nu, lasă-mă în pace... 

— Ai auzit-o, Walker! Gata! Bernice, cheamă poliția! 

— Nu, şopti Mary Theresa. Mamă, nu face asta. 

Chipul mamei lor se pleoşti ca semn al unui înţelegeri 
pline de durere. 

— Vă rog, îmi spune şi mie cineva ce se petrece aici? 

— Eu şi cu Mary Theresa ne vom căsători, zise Thane. 

— Ce? întrebă Bemice, cu o voce scăzută şi îndurerată. 

— Mai întâi, va trebui să mă omori! Frank înaintă, doar 
pentru a fi oprit în loc de privirea lui Thane, una ce ar fi fost 
capabilă să oprească şi o armată aflată în marş. 

Căsătoriţi? Maggie scutură din cap. Auzise greşit? 
Căsătoriţi? Toate acele fantezii prosteşti de a-l iubi pe Thane, 
de a se culca cu el, de a se mărita cu el şi de a-i purta copiii 
dispărură. Gâtul îi era fierbinte, lacrimile îi umpluseră ochii 
Şi, cu mai multă putere decât credea ea că are, se smulse şi 
împinse, încercând să se elibereze din strânsoarea lui. 

— Eu... eu nu vreau să ascult aşa ceva. Nu cred aşa 
ceva. 

— Să crezi. 

— Eu... eu nu pot. 

Degetele de pe braţul ei strânseră cu mai multă forță, 
cauzând tot atâta durere ca aceea reflectată în ochii lui Thane. 

— Lasă-mă în pace. 

— Ai auzit-o, rosti Frank, dar o parte din îmbăţoşare 
pierise din coloana lui, umerii lui gârbovindu-se în secunda 
în care realiză pentru prima dată gravitatea celor întâmplate. 

— Există un copil, Maggie, recunoscu Thane. Copilul 
meu. 

Urletul unei agoniii animalice se răspândi prin întreaga 
casă şi doar în secunda în care picioarele lui Maggie cedară, 
ea realiză că strigătul acela onbil venea din gâtul ei. Thane o 
prinse şi o îmbrăţişă strâns, în vreme ce lacrimile curgeau 
din ochii ei. 

— Îmi pare rău, Maggie, zise el sub privirile surorii 
gemene şi ale părinţilor. Buzele lui şoptiră, lipite de părul ei 
ud: Iisuse Hristoase, îmi pare atât de rău. 

— Dă-mi drumul. Ea începu să se zbată, dezgustată de 

faptul că sentimentele de iubire încă persistau în inima sa, 
torturându-i sufletul. Ar fi trebuit să-l urască. Să-l deteste. 
Să-l scuipe în faţă. 

— Ascultă-mă. 

— Du-te dracului. Maggie se eliberă și, simțindu-se ca 
o nebună în costumul de baie, respirând sacadat, reuşi să-și 
ridice bărbia şi să-l privească insistent, Să nu mă mai... atingi 
în vecii vecilor. Niciodată! 

Împleticindu-se pe picioarele grele, nesigure, ea ieşi 
din încăpere şi în secunda când trecu pe lângă Mary Theresa, 
i se păru că zăreşte un licăr de satisfacţie dincolo de lacrimile 
pline de regret din ochii surorii ei. 

Stomacul ameninţă să se reverse, dar ea reuşi să-şi 
adune rămășițele demnității şi, ținându-şi spatele ţeapăn, o 
porni grăbită de-a lungul coridorului spre dormitorul ei, 
închise uşa încet, pornind-o apoi spre baie. Încuie ambele 
uşi şi reuşi cumva să-şi stropească faţa cu apă rece, înainte 
să o lovească o cumplită durere abdominală. 

Crampele loviră cu forța unei vijelii. Maggie se îndoi, 
vărsă, tremură, plânse, simțind că era gata să moară. 

Thane şi Mary Theresa? Oh, Dumnezeule. Lasă-mă 
să mor în secunda asta şi să se sfârşească totul, se rugă ea 
în tăcere. Un copil? Mary Theresa avea un copil cu Thane? 

Auzi țipetele ce răzbăteau din living, apoi paşii cuiva 
care o luaseră la fugă, probabil Mary Theresa alerga în 
dormitorul ei. Peste numai câteva clipe, cineva bătea în uşa 
băii. Bum! Bum! Bum! 

— Lasă-mă să intru, Maggie, o imploră Mary Theresa. 
Oh, Doamne, am greşit. O greşeală oribilă, oribilă. Pumnul 
ei lovi puternic în uşă. Dă-mi drumul. Te rog. 

Maggie n-o luă în seamă. Ceea ce i se întâmplase surorii 
ei nu era problema ei. Ea avea să plece curând şi pentru 
totdeauna din Rio Verde şi nu se va întoarce niciodată. 

— Dacă aş putea da timpul înapoi, jur că lucrul acesta 
nu ar mai avea loc! Din nou bubuitul acela, rezonând în 
creierul lui Maggie, găsindu-şi ecoul în inima ei. Maggie, te 
rog, dă-mi drumul! 

Niciodată, zise Maggie în gând. Curăţă toaleta cu apă 
în vreme ce stomacul ei, care dăduse afară cina, săltă iarăşi. 
De data aceasta, nimic altceva decât bilă ţâşni din gâtul ei. 

— Pleacă! strigă ea. 

Thane și sora ei. Oh, lisuse. 

Îmi pare rău. Nici măcar nu-l iubesc, strigă Mary 
Theresa şi pentru prima dată, Maggie înțelese diferența dintre 
cuvintele care scăpară de pe buzele și de pe limba acesteia şi 
„Vocea“ pe care o putea auzi doar ea. Maggie, te rog, te 
iubesc. O, Doamne, îmi pare atât de rău, te iubesc! Hohotele 
de plâns erupseră de partea cealaltă a ușii, iar ciocănitul 
deveni mai slab. 

Maggie se chirci pe gresia rece a podelei, închizând 
ochii şi astupându-şi urechile. Lumea începu a se roti, iar 
prin mintea ei se împleticiră versurile unei vechi melodii a 
formației Beatles: 


Teri 

Iubirea era un joc simplu, 

Acum am nevoie de un loc în care să mă ascund. 
Oh, am crezut în ziua de ieri. 


Aceasta fusese ultima dată când Maggie îl văzuse pe 
Thane. El şi Mary Theresa se căsătoriră a doua zi după ce ea 
şi Maggie împliniseră optsprezece ani, iar ceremonia fusese 
una privată, doar ei doi, în Reno, Nevada. 

Acum, după atâţia ani de zile, în vreme ce erau în 
trecere prin centrul orașului Denver, lui Maggie i se păru 
ciudat că ea şi Thane erau alături din nou, căutând-o pe femeia 

pe care o iubiseră amândoi, aceeaşi femeie care-i despărţise. 

— Mary Theresa a dat de înţeles că voi doi nu v-aţi mai 
văzut niciodată. 

— Ne-am văzut. Dar de multe ori. Ultima dată nu a fost 
tocmai plăcut. Buzele lui se strânseră în vreme ce ocoli un 
automobil care intenţiona să parcheze pe Larimer Square, 
acolo unde casele din cărămidă roşie și clădirile construite 
la cumpăna dintre secole fuseseră încorporate magazinelor, 
galeriilor şi restaurantelor. Maggie abia dacă le observă. 

— De ce? 

— Ne-am certat. 

— Pentru? întrebă ea, neîncrezătoare, 

— Bani, în mare parte. Cearta a scăpat de sub control. 
Ne aflam la ea acasă, iar cearta a fost auzită de un vecin. De 
aceea cred poliţiştii că am un amestec în dispariţia ei. 

— Ai... ai ameninţat-o? întrebă Maggie, nevenindu-i a 
crede. 

— Poate. 

~ Poate? Ai înnebunit? Poate? Ea scutură din cap. 
Ascultă, Thane, trebuie să-mi spui adevărul. Despre ce dracu” 
e vorba? 

El ezită o secundă, ocolind un autobuz ce hotărâse să 
oprească într-o zonă aglomerată. 

~ Mary Theresa a vrut să împrumute niște bani de la 
mine. Nu e ceva important. 

— Dacă poliţia te consideră suspect, aş zice că e al naibii 
de important. 

— Tu nu te-ai certat niciodată cu soțul tău? întrebă el 
pe neașteptate. Eraţi despărțiți, urma să divorţaţi, corect? Tot 
aşa s-a întâmplat între Mary Theresa și mine. 

— Dar tu ai continuat să o vezi. 

— Nu în felul în care crezi tu. De obicei, Mary Theresa 
apărea pur şi simplu. Fără să anunţe, fără să sune în prealabil. 

În majoritatea timpului la ferma din California, atunci când 
simţea nevoia să evadeze. Câteodată eram şi eu acolo. Din 
când în când, venea în Cheyenne, dar nu atât de des. El o 
privi şi adăugă: Între mine şi Mary Theresa nu s-a petrecut 
niciodată ceva romantic, Maggie. Niciodată. Nici atunci când 
am fost căsătoriţi. La început, a existat o atracţie sexuală, 
da. Poftă şi vinovăţie, dar odată ce pofta a dispărut, a rămas 
doar regretul. Nu am avut prea multe în comun. Şi nici nu 
avem. 

— Dar ea încă ţine legătura cu tine. Nu înţeleg. 

Thane surâse cinic. Ochii i se întunecară. 

— Asta ne defineşte pe noi doi. Sora ta e o femeie 
complicată şi copleșită de tristețe, Maggie. Ea... Thane clătină 
din cap. Ea joacă la două capete. El ezită, ca şi cum şi-ar fi 
cercetat sufletul întunecat. E greu de explicat, dar există 
momente când are nevoie de un loc în care să se ascundă. 
Câteodată se desparte de un iubit, ori are probleme la serviciu 
sau orice altceva. Trebuie să evadeze pur şi simplu. 

— Aşa că aleargă la tine? întrebă Maggie, neîncreză- 
toare. Oare fusese păcălită atâta amar de vreme? Într-adevăr, 
Mary Theresa era o actriţă, dar de ce i-ar fi ascuns ea asta lui 
Maggie? 

— Nu la mine. De obicei, la ferma din afara Sonomei. 
El ridică din umeri. Dintr-un motiv anume, ea o consideră 
un soi de sanctuar. 

— Nu ştiam. Dar existau atât de multe lucruri pe care 
nu le pricepea în privinţa surorii ei gemene, atât de multe 
lucruri pe care nu le va pricepe niciodată. 

— Ea are acolo o cameră, recunoscu el. E aceeaşi pe 
care a avut-o pe vremea când am fost căsătoriți. 

— Când aţi fost căsătoriţi? repetă ea, întrebându-se de 
ce încerca el s-o contrarieze. Tu chiar te aştepţi ca eu să cred 
că tu nu te-ai culcat cu soția ta? 

— Nu şi după pierderea copilului. Pe atunci, încă 
închiriam locul acela, înainte ca eu să am suficienţi bani ca 
să-l cumpăr. Mary Theresa s-a mutat din dormitorul nostru 
şi de obicei încuia uşa. Câteodată... se răzpândea, din nu ştiu 
ce motiv, probabil, pentru a mă ține în lesă. La dracu”, cine 
poate avea certitudini în privința femeii ăsteia. Venea şi bătea 
la uşa dormitorului meu, iar eu îi deschideam întotdeauna. 
Strânse din dinţi ca şi cum ar fi fost dezgustat de propria lui 
slăbiciune. Intimitatea, dacă îi poți spune așa în cazul surorii 
tale, s-a produs întotdeauna după regulile ei. El ridică o 
sprânceană. Pariez că nu ţi-a spus. 

— Nu. Dar nici eu nu am întrebat-o, nu am vrut să Știu 
despre viaţa ta alături de ea. Incrucişându-şi braţele peste 
piept, Maggie se uită pe geam, refuzând să se întristeze pentru 
ceva ce se petrecuse cu mulţi ani în urmă. 

— Crede-mă, sunt multe lucruri pe care probabil ea nu 
ți le-a spus în legătură cu viaţa ei şi care ar fi posibil să nu-ți 
placă. Ea avea o parte întunecată, Maggie. 

— Ca şi Luke Skywalker? i-o întoarse ea, incapabilă să 
se oprească. 

— Nu glumesc. Aşa că ţine-te bine. S-ar putea să 
descoperi nişte lucruri referitoare la sora ta pe care nu ai 
vrea să le cunoşti. 

— Cred că le-am descoperit deja. 

Secția de poliție apăru în fața lor şi Thane îşi parcă 
camioneta într-o porțiune a parcării curățată de zăpadă. 
Aruncându-i o privire lui Maggie, el își apucă pălăria. 

— Acum, ori niciodată. 

— Să mergem. Ea nu voia să mai piardă nicio secundă. 

O pomiră împreună de-a lungul străzii acoperite de 
pojghița zăpezii, trecând pe lângă oamenii care purtau orice, 
de la costume business la jeanşi tip Western și de la jachete 
din denim la costume de schi. O furgonetă a staţiei TV tocmai 
oprea în clipa în care ei urcau cele câteva trepte. Thane tinu 

uşa secției deschisă pentru ea şi, peste câteva minute, fură 
conduşi la etaj, la biroui detectivului Reed Henderson. 
Detectivul şedea în spatele unui birou metalic hodorogit, plin 
până la refuz cu dosare, agende și hârtii împrăştiate. 

Detectivul se dovedi suficient de politicos pentru a se 
prezenta, a-i oferi un scaun şi a-i cere cafea unui subaltern, 
dar ochii lui de copoi nu arătau nici cea mai vagă urmă de 
căldură. 

— Deci încă nu aveţi veşti din partea surorii dumnea- 
voastră? zise el, timp ce Maggie, strângând ceaşca între 
degetele reci, observă o fotografie a lui Mary Theresa pe 
avizierul din spatele lui. Maggie tresări. În ciuda celor 
întâmplate, ele erau rude de sânge — surori gemene. Deci, 
unde se afla sora ei? Ce i se întâmplase sclipitoarei și 
zvăpăiatei Marchize? 

Îşi umezi buzele ce i se uscaseră instantaneu. 

- Nu. Niciun cuvânt. În fine, în afară de acea rugăminte 
disperată percepută de ea, despre care nu pomeni. Şi nici nu 
avea de gând s-o facă. Dacă ar fi făcut-o, Henderson ar fi 
crezut probabil că ea era un fel de psiholog criminalist care 
lucra în poliţie. Evitând privirea detectivului, ea luă o 
înghițitură din cafeaua slabă. 

— Şi dumneata? El ridică o sprânceană în direcţia lui 
Thane. 

— Nu. Venind încoace, m-am oprit pe la fermă. Niciun 
mesaj. 

Aprobând ca şi cum nu s-ar fi aşteptat la altceva, 
Henderson îşi încrucişă braţele. 

— Deci aţi bătut drumul până în Idaho pentru a o lua pe 
cumnata dumneavoastră? 

— Mda. Thane ridică din umeri. N-am vrut ca ea să vă 
înfrunte de una singură. 

— Şi vreun alt motiv? 

— Nu. Sunt prezent aici pentru susținere morală. 

- În concluzie, ești unul care face doar fapte bune, 
Walker? zise Henderson cu o expresie neîncrezătoare. 

— Nu. 

— Nici nu-mi imaginam. 

Maggie simţi tensiunea din aer, antagonismul dintre 
cei doi bărbaţi. În mod evident, niciunul dintre ei nu credea 
în celălalt. Gândindu-se mai bine, asta simțea şi ea. 

— Pariez că nu aţi aflat mai multe decât știaţi în clipa în 
care m-aţi sunat pe mine, zise Maggie, elanul ei frângându-se 
brusc. Ea nu realizase până în secunda aceea că aştepta să 
aibă veşti bune la sosisea sa în Denver. Sperase că Mary 
Theresa avea să apară, buimăcită, obosită de călătoria ei 
secretă, plănuită în mare grabă, dar mulțumită şi amuzată 
deoarece provocase vâlvă. 

Nu avea norocul acesta. 

— Nimic altceva, admise detectivul. Ea n-a apărut. La 
fel ca şi unul dintre automobilele sale — un Jeep Wrangler, 
aşa că noi suntem de părere că a plecat undeva. Toată povestea 
asta poate fi o greşeală, dar faptul că nu şi-a făcut apariţia la 
înregistrarea emisiunii sale, după cum susține Ambrose King, 
agentul său care a sosit de la L.A., pentru a discuta despre 
cariera ei, şi care n-a găsit-o începând de vinerea trecută, 
sugerează că ceva nu e în ordine. 

— Ce? întrebă Maggie nerăbdătoare. Era obosită, 
înfometată şi furioasă că nu apăruseră noi informaţii. 

— Asta intenționăm și noi să aflăm. 

— Aţi discutat cu toți prietenii ei? Cu... iubitul ei? Cu 
şeful ei? Cu hair stilistul ei, cu antrenorul ei, cu...? Ea lăsă 
vorbele să se stingă. 

-Cu toţi cei pe care îi ştiam. Speram că dumneavoastră 
ne veţi oferi alte nume de persoane cu care e posibil ca ea să 
fi luat legătura. El privi peste umărul lui Maggie şi, folosind 

două degete, făcu semn cuiva ce tocmai ezita să intre pe 
partea opusă a uşii, spunându-i să vină. Maggie se uită repede 
în spatele ei, şi văzu o femeie mignonă, cu părul blond platinat 
şi nasul cârn, păşind în încăpere. 

— Ea este partenera mea, Hannah Wilkins. Maggie 
McCrae. Cred că tu şi domnul Walker v-aţi cunoscut deja. 

Thane dădu să se ridice în picioare, dar Hannah îi făcu 
semn să se aşeze la loc. Ochii ei nu o slăbiră o clipă pe 
Maggie. 

— Deci dumneavoastră sunteţi sora geamănă. Hannah 
îi strânse mâna lui Maggie, aruncă o privire rapidă spre 
avizierul lui Henderson, ca apoi să clatine din cap: semănaţi 
ca două picături de apă. 

— Nu chiar. 

— Mă îndoiesc că multă lume vă poate deosebi. 

Nici măcar bărbatul pe care l-am iubit. Maggie simţi 
cum privirea lui Thane o caută pe a ei, înainte ca el să ia o 
înghiţitură din propria ceaşcă. 

— Să mai aducem un scaun, sugeră Henderson, dar 
Hannah clătină din cap. 

— Nu-i nevoie! Am stat pe scaun toată dimineaţa. Ca şi 
cum ar fi anticipat că Thane îi va oferi scaunul, aruncă spre 
el o privire inflexibilă. Pe bune, mulțumesc. Ea se rezemă 
de dulap. Aici e perfect. 

— Cum vrei. Henderson răsfoi o parte a mormanului 
de hârtii răspândite pe biroul lui. Noi speram ca dumnea- 
voastră să completaţi pentru noi o parte din informaţiile care 
ne lipsesc, doamnă McCrae. 

Maggie se lăsă pe spate în fotoliul său confortabil. 

— Sigur... Adică, cum doriți... Nu exista niciun motiv 
să se certe cu oamenii aceştia, cel puţin deocamdată. S-ar 
putea ca lui Henderson să nu-i pese la fel de mult ca ei de 
siguranţa lui Mary Theresa, însă dincolo de asta părea sincer. 


241 


Deşi era, probabil, epuizat de atâta muncă şi cinic, avea o 
groază de informaţii, autoritatea unui bărbat şi tehnologia la 
depetul mic. Deci, ce importanţă avea că biroul lui arăta în 
halul acela? 

— Perfect. Acum vorbiţi-ne despre sora dumneavoastră 
şi despre relația dintre ea şi dumneavoastră. Pe buzele lui se 
ivi un surâs abia schițat. Cred că am stabilit deja faptul că 
sunteți surori gemene. 

Maggie aruncă o privire spre fotografia lui Mary 
Theresa prinsă la avizier. Da, ele două erau gemene, însă ea 
era o versiune palidă şi spălăcită a femeii pline de viaţă care 
râdea în acel afiş publicitar. Simți o presiune în cap. Era 
obosită şi nespus de îngrijorată. 

— Da, suntem gemene. Identice, însă asemenea imaginii 
în oglindă. Mary Theresa — în fine, Marchiza — e stângace, 
iar eu sunt dreptace. Mai sunt şi alte deosebiri, însă mai puțin 
evidente. Am locuit alături de părinţi în Rio Verde, Califor- 
nia, cam la o oră şi ceva de San Francisco, nu departe de 
Sonoma. Maggie dădu explicaţii despre cum crescuseră în 
mijlocul familiei, despre părinţii lor şi despre moartea lui 
Mitch. Din când în când, detectivul Henderson intervenea 
cu o întrebare sau cu un comentariu, ba chiar şi detectivul 
Wilkins făcu acelaşi lucru, mult mai rar însă, clarificând câte 
o chestiune pe ici, pe colo. 

Ei nu întrebară de relația ei cu Thane şi nici ea nu 
pomeni ceva despre asta. Nu părea să existe vreun motiv 
pentru a aduce în discuţie subiectul acela dureros. Maggie 
nu vorbi nici despre capacităţile sale de a comunica în gând 
cu sora ei. Henderson şi Wilkins nu ar fi crezut-o dacă, şi la 
câtă încredere avea ea în ei, nu merita s-o facă. 

Henderson ascultă, îi privi atent pe amândoi, iar Hannah 
Wilkins scrijeli câteva notițe pe un blocnotes pe care-l 
scoase din buzunar. Nişte riduri mici îşi făceau apariţia între 

sprâncenele sale pensate cu grijă, în momentul în care ea se 
concentra. Din vreme în vreme, trăgea de unul dintre cercei. 

În tot acest timp, Thane nu scoase o vorbă, rămânând 
pur şi simplu aşezat pe scaun, picior peste picior, cu jacheta 
din blană neprelucrată, descheiată, cu brațele încrucişate peste 
piept şi cu pălăria zăcând pe podea. Chipul lui afişa un 
dezinteres calm, dar licărul de mânie din privirea lui îl dădea 
de gol. Thane Walker mocnea într-un fel ce putea lua foc în 
cele din urmă asemenea unui butoi cu pulbere. 

— Deci, după ce Mary Theresa s-a căsătorit cu domnul 
Walker, aici de față, dumneavoastră şi ea ați pornit pe drumuri 
separate? 

Inima lui Maggie bătu într-un ritm dureros. Ea evită 
privirea iscoditoare a detectivului. 

— Exact. 

— Aţi urmat Universitatea Davis din California. 

— Da. Ea dădu aprobator din cap. După primii doi ani 
la colegiu am studiat literatura şi jurnalismul. 

— Şi l-aţi cunoscut pe bărbatul care v-a devenit soț... 
Dean McCrae? 

— Da, l-am cunoscut pe Dean în primul an petrecut la 
colegiu şi ne-am transferat amândoi. De ce o stânjenea lucrul 
acesta, nu înţelegea, astfel că ridică privirea şi zise oftând: 
cu am absolvit B.A.-ul, Dean a urmat o facultate de drept, 
iar eu am lucrat o vreme ca detectiv particular. 

— Înainte să scrieți romane polițiste? 

— Da. 

— Un copil? | 

Maggie aprobă, întrebându-se ce făcea oare Becca în 
clipa aceea. 

— O fiică. Rebecca Anne. S-a născut în aprilie 1985. 
Maggie rosti informaţia pe de rost, ştiind că totul se afla în 

fişierele din computer şi, de asemenea, îngropat pe acolo pe 
undeva, în harababura aceea de hârțoage şi de dosare de pe 
biroul lui Henderson. 

Henderson își verifică notițele. 

— Soţul dumneavoastră a murit acum nouă luni într-un 
accident de maşină. 

Fa aprobă, simţindu-şi inima grea. 

— Da. El virase pentru a evita un câine, ieşise în afara 
drumului, luând-o apoi la vale pe un deal, locul unde maşina 
se lovise de un arbust. Maggie simți cum pielea i se furnică 
din pricina acelei amintiri. Simţi o sudoare rece pe spinare. 
Nu suporta să se gândească la acele clipe întunecate ale morții 
lui Dean sau la vinovăția aceea ce o sâcâia ori de câte ori îşi 
amintea. 

— Da. 

— În momentul respectiv, locuiaţi în California de Sud. 

— În Laguna Nigel, da, admise ea, dregându-şi glasul. 
Ne-am mutat acolo imediat ce Dean a absolvit Facultatea de 
Drept. 

— Nu pricep ce legătură are asta cu restul poveștii, 
interveni Thane în cele din urmă. Nişte cute mici apăruseră 
în jurul gurii sale, iar el nu-şi putu ascunde iritarea şi 
nerăbdarea. 

Henderson nu-l luă în seamă. 

— Aţi consultat un psihiatru după moartea soțului 
dumneavoastră? 

— Da, recunoscu ea, devenind brusc nervoasă. Cu toate 
că părea ceva firesc să consulți un consilier în problema 
durerii şi un psihiatru, familia lui Dean nu fusese de acord. 
Connie scosese în evidenţă faptul că Maggie consultase un 
psihiatru înaintea morţii lui Dean — că ea se lupta de luni de 
zile cu depresia, probabil, de ani de zile şi că era vorba despre 
ceva mult mai profund, o formă mult mai ascunsă a unei 

boli mentale. Jim fusese în aparență suspicios vizavi de 
stoicismul lui Maggie, ca şi față de principiile ei — ce femeie, 
la urma urmei, ar fi atât de nebună ca să nu dorească să fie 
căsătorită cu Dean, indiferent de greşelile acestuia? Ei nu-i 
spuseseră prea multe, însă o dezaprobaseră tacit, insinuând 
pe tăcute că Maggie s-ar putea să nu aibă o influenţă pozitivă 
asupra fiicei ei, ceea ce era de-a dreptul ridicol. Maggie 
bănuia că interesul lor în privința Beccăi reprezenta o grijă 
cu mult mai profundă legată de moştenirea acesteia, de fondul 
de credit care era deschis pe numele ei. 

— Deci dumneavoastră aţi suferit... 

— Am suferit o uşoară depresie, asta-i tot. 

— Asta-i tot? întrebă Henderson, în mod evident 
suspicios. 

— Staţi o clipă. Ce înseamnă asta? Cizmele lui Thane 
loviră podeaua, pretinsul lui dezinteres evaporându-se la fel 
de uşor cum fusese afişat. 

— Încercam doar să-mi formez o imagine completă. 

— Ce are a face căsnicia lui Maggie cu restul poveștii? 
Cu nervii întinși la maximum, Thane se ridică încet în 
picioare, îşi aşeză palmele pe biroul lui Henderson, 
aplecându-şi fața aproape de cea a detectivului. Uite cum stă 
treaba, domnule detectiv. Mary Theresa a dispărut. Noi am 
venit aici să-ți oferim nişte informaţii. În legătură cu ea. Să 
te ajutăm să o găseşti. Maggie nu are nevoie ca viaţa ei să fie 
făcută bucăţi între timp. 

Surâsul lui Henderson nu avea pic de căldură. 

— Stai jos, Walker. 

Thane ezită, scrâşni din dinţi şi se aşeză încet pe 
scaunul său. Ochii lui mijiţi îl priveau țintă pe Henderson, 
toată atitudinea lui fiind una de combativitate tăcută. 

— Eu am o misiune de îndeplinit. Henderson își răsfoi 
hârtiile. Dar nu te îngrijora. O vom găsi pe fosta dumitale 

soţie. Aţi luat legătura de curând cu sora dumneavoastră? 

Muşchii spatelui lui Maggie se încordară. 

— Nu în ultimele câteva săptămâni. Cinci sau şase, zise 
ea, refuzând să se gândească la acel strigăt de ajutor pe care 
ea reuşise să-l audă. 

— Ea a pomenit de ceva oarecum neobişnuit? 

— Ea a fost întotdeauna cam neobişnuită, zise Maggie. 
De aceea era Marchiză. 

— Mă refer dacă la mai mult ca de obicei? Era 
deprimată, furioasă, ori îngrijorată din cauza unui anumit 
lucru? 

— Numai în privința ratingurilor emisiunii ei, cred. În 
principal, discutam despre fiica mea. Mary Theresa şi ea 
erau... sunt... foarte apropiate. 

— Când a văzut-o ultima dată pe fiica dumneavoastră? 

Mary reflectă preț de o secundă. 

— Vara trecută. La începutul lunii iulie. Aceasta e 
singura perioadă când ea îşi face apariţia la noi acasă, în 
Idaho. 

— De ce? 

— Uite ce e, domnule detectiv, dacă ați cunoaşte-o câtuşi 
de puţin pe sora mea, aţi şti că o cabană aflată într-o zonă 
împădurită, situată în partea mai sărăcăcioasă a regiunii 
Idaho, nu reprezintă tocmai stilul de viaţă al surorii mele. 
Mary Theresa nu a fost niciodată o ființă atrasă de... lucruri 
simple. Ea e o fată de la oraş. 

— Dar a fost căsătorită cu dumneata. Privirea lui se 
mută în direcţia lui Thane, iar Maggie simți cum rotiţele 
curiozităţii scârţâie un timp suplimentar în mintea 
detectivului. Cizme de cowboy, o jachetă jerpelită din blană, 
jeanşi şi o cămaşă de lucru... Thane nu era genul de bărbat 
cu care Marchiza ar catadicsi să se căsătorească. 

— Eram tineri, explică Thane. 

— Extremele ce se atrag? 

— Ceva de genul acesta. 

Maggie simți cum obrajii îi iau foc. Îşi muşcă limba. 
Nu avea rost să discute despre ceva care se întâmplase cu 
atâta timp în urmă. Se sfârşise. O poveste veche. Sau avea 
rost? De ce păstrase Mary Theresa legătura cu fostul ei soț 
dacă nu mai exista nimic între ei? De ce se certaseră? Şi de 
ce părea că Thane ascunde ceva, un secret pe care nu i-l 
putea împărtăşi? Într-un fel, ea ştia că detectivul Henderson 
l-ar scoate la lumină, într-un fel sau altul. Cu toate că ştia că 
nu era suspectă — în fine, cel puţin îşi imagina că nu era — 
discuţia semăna cu un interogatoriu. Henderson nu părea 
convins că ea şi Thane spuneau adevărul. 

— Când aţi văzut-o ultima dată pe Marchiză — eh, Mary 
Theresa? El aruncă o privire rapidă către Thane, în vreme ce 
răscolea prin sertarul de sus al biroului. 

— Vorbim de ultima dată când am fost aici? Ochii lui 
Thane aruncau fulgere. 

— Am aflat de cearta care s-a petrecut acasă la ea, zise 
„Henderson. Ajungem şi la asta imediat. Dar ea a venit la 
dumneata înainte de asta, nu-i aşa? 

Un muşchi se încordă în colțul maxilarului lui Thane. 

— Cu vreo trei-patru săptămâni în urmă. A venit la ferma 
mea din Wyoming. 

— Nu departe de Cheyenne? 

— Mda. 

Coloana lui Maggie deveni rigidă. 

— Vreun motiv anume? întrebă Henderson, scoțând un 
pachet de gumă şi luând o lamă. 

Thane ezită, frecându-și bărbia. 

— Era ceva neobişnuit, chiar şi pentru ea. Cred că v-am 
spus că vine uneori la proprietatea mea din California, dar 
atunci a venit să mă vadă pe mine. Avea probleme la serviciu. 
Ratingurile şi certurile cu tipul cu care lucra. 

— Craig Beaumont? 

— Da. 

— Altceva? Henderson despachetă guma şi o vâri în 
gură. 

— Nu, zise Thane, iar Maggie simți iarăşi că el îi ascunde 
ceva. Că îi ascunde ceva detectivului. Ceva important. Nu-şi 
putea imagina ce anume, dar era hotărâtă să afle. 

— Deci, rosti Henderson, răsucindu-şi pixul şi 
încruntându-se, ultima dată când v-a vizitat fosta soție cât 
timp a stat? 

Nările lui Thane se dilatară. 

— O vreme. 

Maggie simţi că se petrecea ceva anume, ceva impor- 
tant. 

Thane îşi frecă ceafa. 

— Trei zile, zise el, cu o figură extrem de serioasă. A 
stat trei zile. 

Tre: zile? 


Thane şi Mary Theresa fuseseră singuri acasă la el, 
timp de trei zile, acum aproape o lună? 

Maggie simţi cum începe să o doară inima, cu toate că 
nu pricepea de ce. Era ca şi cum ar fi fost din nou mințită şi 
trădată. Nu se putu abține să nu arunce spre Thane o privire 
neîncrezătoare. Mary Theresa fusese în Cheyenne — în casa 
aceea dezolantă, dormise în patul acela micuţ aflat în cel de-al 
doilea dormitor? Sau... dormise alături de Thane? 


248 


— Fraţi iubiţi? întrebă Henderson. 

— Cu mult timp în urmă. 

— Dar nu de curând? 

— Nu. 

— Şi totuşi ea v-a vizitat? Evident că detectivul era 
suspicios. El schimbă o privire cu partenera lui, iar aceasta 
scrijeli încă o notiţă în blocnotesul ei. 

— Din când în când. 

Henderson se întinse după mingea sa de baseball de 
parcă nu ar fi știut ce face. 

— În ce alte locuri se ducea? El aruncă în sus mingea. 

— Habar nu am. 

— Oh, trebuie că ea v-a spus ceva. Prinzând mingea, el 
o aşeză la locul ei în suportul zgâriat de forma unei mănuși 
mititele. 

— Nimic despre care să nu fi citit în ziare. 

— Şi nu aveţi idee ce s-a întâmplat cu ea? 

Privirea lui Thane era dură. 

— Niciuna. 

Henderson se întoarse către Maggie. 

— Presupun că veţi rămâne o vreme în Oraş. 

— Mda. Nu m-am înregistrat încă la hotel, dar atunci 
când o voi face, vă anunţ. Vreau să ştiu ce se întâmplă. 

— Atunci vom mai sta de vorbă. 

— O clipă. Maggie nu terminase. Ea nu-şi expediase 
fiica rănită şi înstrăinată la rudele lui Dean din California, 
nu-şi petrecuse ultimele zile mergând cu maşina prin ceva 
ce semăna cu un viscol, nu avusese de-a face cu un bărbat 
care aproape îi distrusese viața, nu se îngrijorase rău de tot, 
cu stomacul numai noduri, cu viața sfâșiată, doar pentru a 
veni aici şi a nu obține câteva răspunsuri. În concluzie, ce 
veţi face pentru a o găsi pe sora mea? 

— Vom continua ancheta. 

— Cum? întrebă ea pe un ton poruncitor. Cu coada 
ochiului, i se păru că zăreşte urma unui surâs înflorind pe 
buzele lui Thane. 

— Prin conştiinciozitate, resurse, piste... asta e meseria 
noastră, doamnă McCrae. 

— Conştiinciozitate? zise ea. Aţi verificat extrasele cărții 
de credit — nu? Telefonul, cardurile de la bancă şi cel pentru 
benzină? Şi aţi obținut un APB pentru Jeepul ce e, de 
asemenea, proprietatea ei? Ați anunţat posturile de radio şi 
pe cele Tv despre dispariția ei, solicitându-le ajutorul? 

— Ea lucreayă pentru KRKY. Credeţi-mă, media e 
informată. Ei ne-au telefonat în momentul în care ea nu a 
apărut la emisiune şi când nu au reuşit să o găsească. 

- Îi supravegheați casa? Şi avea un loc... lângă Aspen, 
unde mergea la schi. 

— E supravegheată, doamnă McCrae. 

— Şi psihiatrul? Ea mergea la cineva — la o doamnă... 
Kelly. 

— Doctor Michelle Kelly. 

— Ea poate avea o idee despre ceea ce se petrece în 
mintea lui Mary Theresa. 

Henderson se ridică. 

— Credeţi-mă, vom face tot posibilul să o găsim pe 
sora dumneavoastră. Vom discuta cu toată lumea care o 
cunoaşte. O vom găsi. Ultima persoană care a văzut-o a fost 
domnul Walker, aici de faţă. Ea a avut o răbufnire după ce a 
înregistrat emisiunea de joi, s-a certat cu comoderatorul 
emisiunii, apoi a anulat o întâlnire pe care o avea cu agentul 
ei, care a venit cu avionul din L.A. pentru a sta de vorbă cu 
ea. Chiar şi aşa, din cauză că ea era o persoană care călătorea 
mult şi era deja cunoscută drept o fire colerică şi uşuratică, 
cei de la postul de televiziune nu erau extrem de panicaţi, 

însă erau îngrijorați, aşa că au trimis o echipă de la 
departamentul „Știri“ să bată la uşa ei, după care au început 
să facă cercetări. În momentul acela, au luat legătura cu noi. 
Între timp, cei de la KRKY se ocupau deja de întreaga 
poveste, iar celelalte posuri de televiziune au preluat-o. Mă 
surprinde faptul că secretara Marchizei nu v-a contactat. El 
îl privi pe Thane. Aţi fost contactat de doamna Lawrence, 
nu? 

Thane aprobă 

— Şi cei de la „Ştiri“? 

— Au început să dea târcoale după ce m-am întâlnit cu 
dumneavoastră şi am decis că trebuia să o informeze cineva 
şi pe Maggie, faţă în față. 

Henderson se întoarse către Maggie. 

— Nu v-a sunat nimeni? 

— Nu. Maggie clătină din cap. Nu cred. În weekend 
am fost plecată, am fost la cumpărături împreună cu fiica 
mea, iar robotul meu telefonic nu era conectat. 

Sprâncenele lui Henderson se ridicară, ca şi cum nu-i 
venea a crede ceea ce auzise. 

— În fine, ideea e că după ce manegerul postului TV, 
Ron Bishop, împreună cu cei de la KRKY, nu au reuşit să 
dea de ea, el împreună cu producătorul emisiunii Denver 
AM s-au îngrijorat şi au sunat aici. Noi le-am cerut să se 
prezinte și să raporteze dispariţia unei persoane, după care 
am început să facem cercetări. El îşi răsfoi notițele. Ultima 
persoană care crede că a recunoscut-o pe sora dumneavoastră 
a fost o casieră de la un magazin al unei stații de benzină, de 
unde ea şi-a făcut plinul, a cumpărat o pungă de Doritos şi o 
coca dietetică — plătind cu bani cash. Funcţionara nu-şi 
aminteşte cu exactitate, crede că e posibil să fi fost două 
persoane în maşină — un bărbat şi o femeie — şi că probabil 
au luat-o spre partea de est a oraşului. Dar pentru asta nu 

există nicio dovadă. Cineva a cumpărat produsele cu pricina, 
dar bonul nu arată cine anume, iar funcționara e posibil să 
ne fi dus de nas, încercând să facă puţină reclamă acelui mic 
magazin. Sunt o mulțime de nebuni pe acolo. În opinia mea, 
asta nu înseamnă cine ştie ce. Funcţionara e posibil să se fi 
înşelat sau sora dumneavoastră să fi făcut un viraj mare în 
formă de U după primul bloc, dar noi verificăm fiecare pistă. 

— Foarte bine. 

— Deocamdată o tratăm pe sora dumneavoastră ca pe o 
persoană dispărută, nimic mai mult. 

— Nu luaţi în considerare toate variantele? întrebă 
Thane. 

— Ba le luăm în considerare, dar nu avem probe. Mimica 
serioasă a lui Henderson nu avea nici cea mai mică fisură. 
Nu am exclus nici crima şi nici sinuciderea... 

— Sinuciderea? zise Maggie. Mary Theresa nu şi-ar lua 
viața niciodată. Ce înseamnă asta? 

— Cât de bine o cunoaşteţi pe sora dumneavoastră? 
întrebă Henderson, şi pentru prima dată Maggie nu ştiu ce 
să răspundă. 

Ea şi Mary Theresa crescuseră împreună, însă după 
aceea porniseră pe drumuri diferite. După ce deveniseră 
persoane adulte, se îndepărtaseră din ce în ce mai mult. 
Existaseră atâtea secrete, atâtea minciuni, atâtea trădări. 
Adevărul era că ea nu o cunoştea pe Mary Theresa chiar atât 
de bine. Iar pe Marchiză şi mai puţin. 

— Pur şi simplu nu cred că ea ar fi în stare să-şi pună 
capăt zilelor. Ce motiv ar avea să se gândească la aşa ceva? 
Ea îşi întoarse privirea îngrijorată în direcţia lui Thane. 

— A mai încercat o dată, zise Hannah Wilkins. Acum 
un an şi jumătate. 

— Nu... nu pot să cred. 

Henderson ridică din umeri. 

— I-au făcut spălături stomacale la spitalul Pinehurst 
Memorial. El răsfoi hârtiile aflate pe birou. Avea în ea destule 
somnifere şi antidepresive pentru a duce treaba la bun sfârşit, 
dar a sunat la timp la 911. 

— Oh, Dumnezeule, zise Maggie, privindu-l apoi pe 
Thane. Ştiai lucrul acesta? 

— Am aflat după ce s-a întâmplat. 

— De ce nu mi-a spus nimeni? Maggie era îngrozită. 
Era vorba de sora ei geamănă; în afară de Beeca, singura ei 
rudă în viață. 

— Ea şi-a dorit să rămână secret. Pentru toată lumea. 
Cumva i-a scăpat. E greu să faci asta când ești oarecum, 
celebru. El aruncă o privire spre Hannah. Probabil că i-a 
plătit pe cei de la spital pentru ca aceștia să nu spună nimic. 

Maggie se înfioră. Se pare că toate persoanele dragi ei 
dispăruseră. Mitch, părinții ei, soțul ei, muriseră cu toţii. Sora 
şi fiica ei se aflau undeva departe de ea, iar Thane Walker....în 
fine, îl pierduse şi pe el. Frecându-şi braţele, ea se reculese. 
În clipa aceasta, trebuia să o găsească pe Mary Theresa. Dacă 

“era în viață, atunci ele puteau să încerce să se apropie. Dacă. 

— După cum am spus, sora dumneavoastră nu era cea 
mai stabilă persoană de pe aici, zise Henderson, privind-o 
suficient de lung pentru ca Maggie să-şi dea seama că el lua 
în calcul faptul că ea însăşi urmase odată un tratament 
psihiatric. Dar asta nu constituia o crimă. Şi mai e şi biletul 
acela. 

O spaimă rece îi strânse inima lui Maggie cu nişte 
degete de gheață. 

— Care bilet? 

— L-am descoperit în coșul pentru hârtii de lângă 
computerul ei. Henderson dădu la iveală o bucată de hârtie 
trasă în plastic pe care era scris ceva, şi Maggie recunoscu 
scrisul înclinat şi buclat al surorii ei. 

Nu mai pot suporta. Nimeni nu mă înțelege. Nimănui 
nu-i pasă. Ar trebui să termin cu toate astea. 

Maggie fu gata să scape ceaşca de cafea pe jumătate 
goală. Nu-i venea să creadă, nu Mary Theresa. Niciodată. 
Ea era prea plină de viaţă. 

— Putea oricine să scrie asta, şopti Maggie, în vreme 
ce ea privea cu atenţie acel bilet. 

— Pare scrisul ei, totuşi. 

Maggie aprobă, buimăcită. Era posibil? Ea îl privi pe 
Thane şi văzu negarea din ochii lui. Îşi aminti ruga disperată 
a surorii ei pe care o auzise în momentul când fusese singură 
în hambar. Capul începu să-i bubuie, iar ea se simţi brusc 
epuizată. 

Henderson ocoli biroul, şi ea îşi închipui că el are s-o 
conducă până la ușă, însă el se opri, se așeză pe marginea 
biroului şi o privi drept în ochi. 

— Asta nu e cumva vreo năzbâtie cu caracter publicitar 
a surorii dumneavoastră, nu-i aşa? Ştiţi, un mod de a stârni 
oarece interes pentru emisiunea ei Care pierde teren, o 
mediatizare la nivel național, care s-o ajute să-şi revigoreze 
cariera? 

Întrebarea respectivă ar fi uimit-o altădată, dar nu şi 
acum. În urmă cu un ceas ar fi negat cu vehemență această 
acuzaţie, dar atunci nu ştia nici pe departe ceea ce aflase 
acum despre sora ei. Mary Theresa Reilly. Marchiza. Fosta 
soţie a lui Thane Walker. Cea care fusese odată o speranţă a 
Hollywodului. Mătușa care punea punctul pe i. Cea care se 
măritase de două ori şi fusese moderatoarea unui talk-show 
Şi care mai încercase o dată să-şi curme viața. 

— Nu... nu ştiu, răspunse Maggie cu sinceritate. 

— Era cunoscută ca o persoană care provoca furtuni, 
enervându-și publicul, folosindu-se de asemenea şiretlicuri. 

— Ştiu, dar se întorcea întotdeauna. 

— De obicei, chiar înainte ca poliția să fie anunțată. 
Henderson deschise dosarul, plimbându-şi degetul de-a 
lungul unei liste bătute la maşină. Pe vremea când era actriță 
a ţinut pe loc producerea unuia dintre filmele în care a jucat 
încuindu-se în cabina sa. 

— Asta s-a întâmplat demult. 

— Preţul a fost un contract. 

— Ştiu. 

— Aşa că a urmat nişte cursuri, a devenit fata de la 
rubrica Meteo, a reușit să-şi facă loc la un lanţ local de posturi 
TV care se ocupa cu prezentarea ştirilor, ca apoi să-şi ia o 
slujbă chiar aici. De când lucrează în Denver, a reușit să 
lipsească de la serviciu în două ocazii, acuzând probleme de 
sănătate, când, de fapt, se afla într-un soi de dispută 
contractuală, pentru a obține ceva mai mulți bani. 

— Nu ştiam despre toate astea. 

Henderson se uită la Thane — acesta aprobă posomorât. 

— Era cunoscută, de asemenea, ca o consumatoare de 
droguri. 

— Cum? Maggie ţâşni din fotoliu. Tremurând, capul 
duduindu-i din pricina acestor veşti dureroase, ea rosti: Nu 
cred aşa ceva. 

— Medicamente prescrise. Un analgezic pentru spate, 
mai multe tipuri de antidepresive și ceva care să o ajute să 
doarmă. Aceleaşi pe care le-a utilizat atunci când a încercat 
să se sinucidă. 

— Doamne Sfinte. 

Henderson închise dosarul, aruncându-l din nou peste 
vraful care-i acoperea biroul. 

— Cum am mai spus, sora dumneavoastră avea mai mult 
decât un şir lung de probleme. 

— Toţi avem, zise Maggie, refuzând să se lase 
intimidată. Iar Marchiza e o actriţă, o... 

— Eu nu muşc din momeala aceea cu sensibilitatea 
actorilor, doamnă McCrae. După cum văd eu lucrurile, 
Marchiza e un copil răsfățat. Un exemplar frumos, râzgâiat 
şi cu probleme emoţionale. 

Maggie îşi înghiți o replică fierbinte. Voia să se certe 
şi să strige, să-l categorisească pe detectiv drept un ignorant 
şi un bădăran insensibil, dar nu dorea să-l calce pe nervi. La 
drept vorbind, în lumina lucrurilor pe care le descoperise, 
descrierea pe care i-o făcuse lui Mary Theresa nu era departe 
de adevăr. 

— Mai doriţi şi altceva de la mine? 

— Cam asta a fost tot deocamdată. Henderson se 
concentră o secundă asupra lui Thane, apoi reuşi să dea la 
iveală un rânjet profesional care, oricum, nu avea pic de 
căldură, în vreme ce se ridică în picioare, întinzând mâna 
spre Maggie. Ar fi posibil să-mi doresc să discut din nou cu 
dumneavoastră. 

— Perfect. Fiindcă şi eu voi dori să stau de vorbă cu 
dumneavoastră. Aştept să mă ţineţi la curent cu situația. 

— Bineînţeles. Să-mi dați de veste unde anume v-aţi 
instalat. 

— Aşa voi face, zise ea pe un ton repezit, realizând apoi 
că era în defensivă, cu toate că nu avea niciun motiv să fie 
astfel. Vă mulțumesc. 

— Şi eu dumneavoastră. 

Ridicându-se instantaneu în picioare, Thane dădu scurt 
din cap către cei doi detectivi. 

Maggie ieşi pe ușă cât ai clipi, încheindu-și fermoarul 
jachetei şi punându-și mănuşile. Thane se afla exact în spatele 
ei. Ea o pomi prin labirintul de birouri şi prin larma generală 
provocată de ofițeri în uniformă, detectivi în haine civile, 
personalul administrativ şi civili, până ce găsi drumul către 
coridorul principal. Păşiră afară, unde aerul era rece, cerul 

de un albastru strălucitor, şi lumina soarelui, orbitoare. 

O femeie îşi aţinti privirea către ei. 

— Hei, aceea nu-i Marchiza? auzi ea cum cineva îi 
şoptea altei persoane. Inima lui Maggie tresări, iar ea se 
răsuci, sperând să-şi zărească sora. Apoi îşi dădu seama că 
reporterul o privea uimit. 

— Marchiză? Unde aţi fost? 

O asiatică mignonă, înfăşurată într-o haină din lână, 
purtând mânuşi şi eşarfă, împinse un microfon spre fața lui 
Maggie. Cameramanul se afla chiar în spatele ei, bâţâind pe 
umăr o cameră de luat vederi imensă. 

— Eu nu sunt Marchiza. 

— Nu? Femeia reporter zâmbi, făcând cu ochiul. Veţi fi 
din nou Mary Theresa? Ştiţi, la postul de televiziune, toată 
lumea a fost nespus de îngrijorată... 

— Nu înţelegeți, interveni Maggie. Eu nu sunt Mary 
Theresa. Simţi degetele lui Thane pe cotul ei. 

— Să plecăm de aici, murmură el la urechea ei. 

Dar Maggie rămase locului, așteptând ca ceilalți 
reporteri să se apropie. 

— Eu sunt sora lui Mary Theresa Gillette. Am venit în 
Denver pentru a-i ajuta să o găsească. 

— Vă referiți la Marchiză. Sunteţi sora ei? Femeia se 
opri, iar apoi continuă ca şi cum şi-ar fi amintit ceva: Nu 
sunteţi din zonă. Ea se uită spre un cameraman. Tess a 
pomenit ceva despre o soră geamănă, dar nimeni nu a reuşit 
să-i dea de urmă. Aţi locuit în California, dar v-aţi mutat în 
nordul Montanei sau... al regiunii Idaho. 

Maggie era mută de uimire. Nu trecuseră decât câteva 
zile, dar sursele de informaţie ale presei erau incredibile. În 
concluzie, trebuiau folosite pentru a o găsi pe sora ei. 

— Aveţi idee unde s-ar putea afla? întrebă doamna de 
origine asiatică. 

— Nu. 

-— Ea a dispărut şi altădată, nu-i aşa? Întrebarea veni 
din partea unui bărbat înalt care purta o pufoaică pentru schi. 
Un alt microfon fu vârât sub nasul lui Maggie. Credeţi că e 
vorba de un şantaj? întrebă acesta, ochii lui ageri căutând o 
confirmare. E posibil să fi fost răpită? 

— Nu comentăm, insistă Thane cu o voce ridicată, ca 
apoi să rostească la urechea lui Maggie: Hai să nu intrăm 
acum în povestea asta. 

— Cine eşti dumneata? Bodyguardul? întrebă un re- 
porter, în vreme ce Thane o trase pe Maggie de cot, iar 
trecătorii încetiniră pasul. 

— Fostul soț, spuse un alt reporter. 

— Ea e un fel de substitut al surorii sau cum? întrebă 
cel care purta pufoaică. 

— Vă rog, aş vrea să stabilesc un interviu cu 
dumneavoastră, zise prima doamnă. Ea împinse o carte de 
vizită în mâna înmânuşată a lui Maggie. Numele meu e Jas- 
mine Bell, lucrez cu Marchiza la KRKY. 

— Mai târziu, rosti Thane. 

Femeia îl măsură pe Thane cu o privire rece, de genul 
„sunt o obişnuită cu bărbații care mă dau la o parte“. 

— Vorbeam cu... care e numele dumneavoastră? 

— Maggie McCrae. 

— Vorbeam cu doamna McCrae. Ochii ei negri îi 
întâlniră pe ai lui Maggie, în vreme ce ceilalți reporteri se 
apropiară. Să-mi telefonați. 

— Dacă mă veţi ajuta să o găsesesc pe Mary Theresa. 

— Mi-aş dori foarte mult să fac asta. Toată lumea de la 
KRKY îşi face griji pentru ea. Sunt convinsă că Ron Bishop, 
managerul postului, ar fi mai mult decât dornic să-i implice 
pe oamenii noştri, precum şi resursele. 

— Hei, aşteptaţi — reporterul cel înalt încercă să se 
strecoare între cele două doamne. 

— Ajunge, zise Thane, expresia lui fiind una categorică, 
în timp ce o trăgea pe Maggie în direcţia camionetei. Plecăm 
de aici. 

Ea îşi smuci brațul din strânsoarea lui, dar ținu pasul 
cu el. Furia îi pulsa prin vene. Fir-ar al naibii, se săturase de 
tacticile lui arogante, ca şi cum ar fi ştiut ce era mai bine 
pentru ea. 

Din fericire, reporterii nu-i urmară. Maggie mocnea la 
foc mic. În momentul când ajunseră lângă camioneta lui, ea 
era gata să explodeze. 

— Noi doi ar trebui să lămurim ceva, Walker. Ea îş. 
duse un deget înmănuşat în dreptul nasului. Simplul fapt că 
amândoi ne străduim să aflăm ce s-a întâmplat cu Marchiza 
nu-ţi dă dreptul să-mi spui ce am de făcut sau să mă 
manipulezi, ori să mă faci de râs. Pricepi? 

Ochii lui se îngustară şi, preţ de o secundă, în vreme 
ce el o privea, Maggie nu ştiu dacă el voia să-i bage minţile 
în cap sau să o sărute. Pentru o clipă, oraşul păru că dispare. 
El se apropie. Ea îşi ţinu respirația. Înghiţind în sec, îşi aținti 
privirea asupra buzelor lui. Braţul lui îi atinse umărul în vreme 
ce el vâri forțat cheia în broască, deschizând portiera 
camionetei. 

— Nu te obosi, dacă te aştepţi ca eu să spun: „Da, 
prințesă“. După cum văd eu lucrurile, amândoi suntem 
implicaţi. În mod egal. Nu sunt dispus să primesc niciun fel 
de ordine, ai înțeles? 

— În mod egal? întrebă ea, uluită. Tu crezi că m-ai tratat 
ca pe o egală prin aceste tactici din epoca de piatră, acolo, pe 
treptele din fața secției de poliţie? Ridică ochii spre el, 
fixându-l cu privirea. Ei bine, cowboy, să dai ordin unei femei 
s-ar putea să se potrivească acolo, la ferma ta sau într-un loc 
aflat în mijlocul pustiului numit Wyoming, dar nu mie. Ea 
îşi duse degetul mare, îndoit, la piept. Nu mă da la o parte. 

Urcând în cabină, ea adăugă: Eu nu sunt genul acela de femeie 
care doreşte să fie aşezată pe un piedestal sau să se afle la 
îndemâna bărbatului, şi nici nu voi fi. Ai înțeles, Walker? 
Nu-mi doresc să mi se spună ce e mai bine pentru mine, 
fiindcă am credința că pot afla și singură. 

— Desigur, surioară, zise el ironic, iar ea aproape că 
sări de la locul ei. Şi, doamnă McCrae, asta-i tot? Chipul îi 
era sever, iar ochii gri-albăstrui, tulburi precum o mare agitată 
pe vreme de iarnă. 

— Deocamdată. 

— Corect! Fl trânti portiera, porni către locul şoferului, 
se strecură în spatele volanului, răsuci cheia în contact şi 
apăsă pedala de accelerație. Când camioneta se puse în 
mişcare, el o scoase uşor din parcare. Încotro? 

— La locuința Marchizei. 

— Nu crezi că e interzis? 

— Poate, dar detectivul nu a precizat asta, şi din 
întâmplare, eu am o cheie. Ea dădu la iveală un portchei şi-l 
flutură pe sub nasul lui. 

— Nu ai întrebat. 

— Fiindcă nu doream ca el să spună nu. Acesta nu e 
chiar un joc de genul: „Am voie, mămico“. Deci dacă 
Henderson va avea obiecţii, pot face pe inocenta sau pe 
ignoranta. Ea şterse o parte din aburul de pe geamul 
pasagerului cu palma înmănușată. În afară de asta, sora mea 
mi-a dat cheia „în caz că apare vreo urgență“. Cred că situația 
se potriveşte. 

Thane îşi strecură camioneta într-un şir care se deplasa 
încet în trafic, îndreptându-se spre un pod ce traversa Cherry 
Creek. 

— Ştii, domniţă, zise el în vreme ce traversau încet 
podul, semeni cu sora ta mai mult decât aş fi crezut. 

Ea se simți dezamăgită. Cu cât afla mai multe despre 


260 


Mary Theresa, cu atât simțea că are mai puţine lucruri în 
comun cu femeia care devenise Marchiza. 

— Venind din partea ta, o iau drept un compliment, minți ea. 

— Exact asta a fost intenţia mea. 

— Oh, sigur. Incapabilă să-şi ascundă sarcasmul, ea 
deschise geanta, găsi o pereche de ochelari de soare şi îi puse 
pe nas. Nu-l credea nici măcar o secundă. 

După părerea sa, Thane ascundea ceva. Ceva impor- 
tant. lar ea era obligată şi hotărâtă să afle despre ce era 
vorba. 


De la punctul lui de observaţie, oferit de fereastra unui 
etaj superior, detectivul Henderson sorbi din cafea pe lângă 
bucata de gumă pe care o mesteca. Uitându-se atent, el 
observă cum camioneta neagră a lui Thane Walker se 
încadrează între maşinile aflate în trafic. Peste numai câteva 
secunde, un vehicul al poliției fără marcaje specifice o luă 
după coloana respectivă, iar el se simți puțin mai bine. Nu 
avea încredere în Walker şi, dacă instictele nu-l înşelau, sora 
Marchizei ascundea ceva, o informaţie anume. 

Până la urmă, toţi cei împlicaţi aveau buzele ferecate 
— de la Syd Gillette, cel de-al doilea soț, şi până la Wade 
Pomeranian, ultimul iubit al Marchizei — toți păreau să 
ascundă ceva. Chiar și Evelyn Lawrence, secretara Marchizei, 
o femeie care părea sincer îngrijorată, nu se arăta nerăbdătoare 
să stea de vorbă cu oricine avea legătură cu departamentul 
poliției. Același lucru se putea spune despre Claire Beaumont, 
comoderator al emisiunii Denver AM, care părea să ascundă 
mult decât şirul de invidii pe care le avea față de partenera sa. 

Mai devreme sau mai târziu, Henderson o ştia, adevărul 
va ieşi la lumină. Trebuia doar să sape corect, cu răbdare şi 
perseverență. 


261 


Dintre toate persoanele care aveau legătură cu acest 
caz, Thane Walker îl nemulțumea cel mai mult. Probabil 
fiindcă el avusese probleme şi înainte. Apoi mai era şi acea 
mică dispută domestică pe care vecina Marchizei, Jane 
Stanton, o raportase. Păcat că femeia nu auzise decât frânturi 
ale acelei conversații, însă, potrivit acesteia, Walker o 
amenințase pe Marchiză. 

— Dacă asta e încă una dintre minciunile tale sfruntate, 
Mary Theresa, jur că o să te omor, declarase vecina care locuia 
singură, împreună cu şase pisici, şi era dispusă să depună 
mărturie. Oare ce însemnau toate acestea? Şi de ce era Walker 
atât de al naibii de secretos? Atitudinea lui gen „puţin îmi 
pasă“ stătea precum o piatră în stomacul lui Henderson. 

— Dar de ce ar dori el să o vadă moartă pe fosta sa 
soție? mormăi Henderson pentru sine. 

— E o întrebare foarte bună. Nu prea ar avea motiv, nu? 
Hannah terminase de scris notițele şi îşi băga carneţelul în 
geanta voluminoasă pe care o purta mereu cu ea. 

— Ea îi datora bani. 

— Cât? Capul lui Hannah se ridică brusc. 

Erau nişte informaţii pe care le aflase de curând de la 
Fisc, informaţii pe care nu i le împărtăşise şi ei. 

— Câteva sute de mii de dolari.. Aproape două sute 
cincizeci. 

Hannah fluieră uşor. 

— Asigurată? 

El aprobă. 

— Ceea de-a doua asigurare se referă la cele două 
proprietăţi ale sale. Singura garanție pe care o are femeia 
asta. Era înglodată în datorii până-n gât. Dacă Marchiza 
murea, el putea să forțeze o vânzare şi să ia banii. Văzând că 
şirul o porneşte ordonat înainte, în vreme ce Jeepul fără 
însemne o ia după colţ, el se întoarse de la geam, vârându-şi 
mâinile în buzunare. 

— El nu o putea face dacă ea era în viață? 

— Mda. Dar ea s-ar fi luptat cu el; i-ar fi făcut probleme. 
O groază de publicitate negativă şi de onorarii plătite 
avocaţilor. 

— Oare el are nevoie de bani? 

— Se pare că nu. Tipul e un maestru al investiţiilor, 
după toate aparențele. Unul care s-a format singur. Munceşte 
din greu, pune banii deoparte şi are noroc în afaceri 
imobiliare. A cumpărat mult teren în California atunci când 
piaţa era în plină mişcare în urmă cu câţiva ani. Acum situația 
s-a schimbat, pare să fie un bărbat bogat. Dar cine ştie? 

— Crezi că el a găsit o modalitate de a o ucide pentru 
două sute de mii? Hannah era sceptică. Mi-e nu mi s-a părut 
că ar fi genul. 

— Walker ascunde ceva. Şi, în cazul în care funcționara 
aceea de la magazin nu a văzut-o într-adevăr pe Marchiză, 
atunci Thane Walker e ultima persoană care a văzut-o în viață. 
Prin urmare, vreau să discut din nou cu vecina Marchizei, 
pentru a vedea dacă-şi aminteşte şi altceva în legătură cu 
cearta aceea. 

— Asta va trebui să mai aştepte. Jane Stanton e plecată 
pentru câteva zile în vizită la fiica ei. 

— Ce? 

— Fiica ei a suferit un accident la schi sau ceva 
asemănător, zise Hannah, răsfoind paginile agendei sale. Jane 
a vrut să verifice dacă aceasta se simte bine. Va reveni acasă 
aprope de sfârşitul săptămânii. 

— Grozav. Uneori, părea că nimic nu merge bine. 

Hannah îşi închise pixul. 

— Deci ce anume crezi că ascunde Walker? 

— Asta e o întrebare de două sute cincizeci de mii de 
dolari, nu? Henderson scuipă guma în coş, ducând încă dorul 
unei țigări. Cel puţin am aflat că avea un motiv s-o omoare. 

— Încă nu a apărut cadavrul. 

Asta era vestea cea bună. Poate că Marchiza era în 
viaţă pe acolo, pe undeva. 

— Mda, mai există o şansă. E posibil să apară nevinovată 
ca o floare. Dar cu fiecare zi care trecea, el considera că 
şansa asta era din ce în ce mai mică. Chestia poate fi un 
simplu şiretlic publicitar, ori poate că ea s-a ascuns. Poate că 
stă ascunsă pe undeva şi îşi linge rănile dintr-un motiv anume. 
Poate că a simţit pur şi simplu nevoia de a pleca sau poate că 
suferă de o amnezie gravă. 

— Jeepul are să se întoarcă. 

—Mmm. Dacă nu cumva o fi la un centru de fier vechi. 
El frecă o parte mai proeminentă a mușchilor încordați din 
partea inferioară a gâtului, aceeaşi muşchi afurisiți care se 
încordau ori de câte ori el era din cale afară de stresat. Ce 
părere ai despre sora ei? 

— Mi-a plăcut. 

— De ce? 

— Inteligentă. Sinceră. Cu picioarele pe pământ. 
Preocupată de soarta Marchizei. S-a descurcat destul de bine. 

— Aşa crezi? El respecta de obicei părerea lui Hannah, 
Chiar şi atunci când aceasta nu coincidea cu a sa. 

— Mda. Cât despre el, nu sunt prea convinsă. 

— Nici eu, dar ia spune-mi, ca femeie, ce părere ai despre 
tip? 

— Oh, doreşti o perspectivă feminină. 

— Exact. Dă-i drumul. Henderson îşi luă ceaşca cu 
cafeaua care se răcise de mult. 

Pe buzele lui Hannah se ivi un surâs jucăuş. Ea se trase, 
gânditoare, de ureche. 

— Ei bine, în primul rând, e al naibii de sexy. Spre 
ghinionul său, e mult prea mascul. E aproape un clişeu, să 
ştii. Înalt, un fermier putemic, trăsături cizelate, nerespectuos. 

Un cowboy cu atitudine. E fantezia secretă a fiecărei femei 
din America. 

Henderson fornăi. 

— Chiar şi afirmaţia ta că el ascunde ceva poate trezi 
interesul. Femeile sunt curioase, apreciază un bărbat care 
are o parte întunecată. Nu mă întreba de ce. Chestia asta are 
ceva care te încântă, bănuiesc. Aventură. Pericol. Era evi- 
dent că ea aştepta o reacție, dar Henderson nu-i oferi niciuna. 

Hannah îşi înclină capul într-o parte, aşa cum proceda 
ori de câte ori reflecta. 

— Walker obişnuia să aibă femei îndrăgostite lulea de 
el, dacă nu mă înşel. Probabil că Marchiza nu a renunţat 
niciodată cu adevărat la el. 

— Deci acesta e motivul pentru care aleargă la ferma 
lui de fiecare dată când dă de vreo belea? 

— Ai ghicit. 

— Ce zici de sora ei, Maggie? Ce loc are ea în poveste? 

— Ei, aici apare un indiciu interesant, zise Hannah, 
căzând pe gânduri. Intuiția feminină îmi spune că ea e 
îndrăgostită de el. 

— De Walker? O simţise şi el. Şi nu-i plăcuse această 
complicaţie a cazului său care era deja încâlcit. El prefera 
lucrurile mai puţin complicate. Problema era că nu fuseseră 
nicicând altfel. Iisuse, ce-ar mai fuma o ţigară. 

— Mda. Dacă nu cumva mă înşel, doamna McCrae s-a 
aprins rău. Rău de tot. După fostul soț al surorii ei gemene. 

Oprijinindu-se de o tejghea micuță, aflată în partea 
din față a magazinului, Becca o privi pe artista în ale tatuajului 
cu precauţie. Femeia era atât de slabă, încât semăna cu un 
schelet ambulant. Cu părul de un blond-albicios şi cârlionțat 
şi cu un machiaj exagerat, ea nu prea aducea cu o persoană 
căreia să-i încredințezi propriul tău trup. Avea însă încredere 
în arta ei deoarece unul dintre braţe era decorat cu inimioare 
Şi cu flori, celălalt cu o cruce în flăcări şi cu inscripția „Jisus 
înseamnă dragoste“ 

— În regulă, păpuşă, ce va fi? întrebă femeia ținând un 
ghemotoc de gumă în gură, în vreme ce o țigară ardea neatinsă 
într-o scrumieră. Mai erau acolo şi alți artişti, aşezaţi în boxele 
lor, purtând mânuși în timp ce foloseau un echipament 
asemănător unor pensete electrice pentru a desena modele 
pe diferite părți ale corpului. Localul părea destul de curat, 
podelele străluceau, iar pereții erau decoraţi cu fotografii ale 
unor trupuri tatuate. 

— Alege unul dintre acele astre chinezeşti, zise Jenny, 
grăbind-o, în momentul în care un ventilator se răsuci încet, 
punând în mişcare aerul stătut. Jenny era îmbrăcată cu o fustă 
scurtă şi un pulover făcând parte din echipamentul său de 
majoretă şi arăta aiurea, după părerea Beccăi. Cele care au o 
semnificaţie anume. Sau semnul tău zodiacal, ar fi 
nemaipomenit. 

— Când eşti născută? 

— În aprilie, dar eu mă gândisem mai degrabă la un 
colibri. 

— Nicio problemă. Femeia trase o dată din ţigară şi se 
întinse spre partea de sus a rafturilor din lemn, acolo unde se 
aflau teancurile cu cărți. Ia să vedem... păsări, am păsări pe 
aici pe undeva... Găsi o carte cu câteva file, o răsfoi, ca apoi 
să se încrunte. ... Nu! Ah, uite-o aici. Ea dădu jos o altă carte 
cu imagini, aşezând-o apoi pe birou în faţa Beccăi. Refuzând 
să se lase intimidată de femeie, ori de verişoara sa, Becca 
răsfoi paginile. 

— Acesta, zise ea, arătând către un colibri cu gâtul 
rubiniu ce plutea în aer. 

— Drăguţ. Unde îl vrei? 

— Ummm. M-am gândit la gleznă. 

— Extraordinar, zise Jenny. Aş vrea să am curajul de a-mi 
face şi eu unul. 

— Fă-ți-l, o îndemnă Becca. Ar fi fost mult mai frumos 
dacă Jenny ar fi făcut-o odată cu ea. 

— Eu — eu nu pot. Urăsc acele. 

— Nu doare prea tare. Femeia se aplecă mult în față, 
privind picioarele goale ale Beccăi. Merge. 

— Grozav. Jenny era mult mai entuziasmată decât 
Becca. Ochii ei străluciră răutăcioşi. Cât costă? 

— Depinde de mărime şi de dificultate. Femeia se gândi 
mult şi profund. Vom discuta despre preţ atunci când mama 
ta va sosi aici. 

— Mama mea? Becca se dezumflă. 

— Sau tată] tău. Sau tutorele. Ce-o fi. Ştii că nu pot face 
asta fără acordul tutorelui tău. 

— De ce? 

— Oh, scumpete. Femeia surâse cu tristeţe. Tu va trebui 
să trăncăneşti mult pentru a mă convinge că ai optsprezece 
ani. Ea scoase din gură guma de mestecat şi trase pentru 

ultima dată din țigară, lăsând fumul să iasă printr-un colț al 
gurii. Bănuiesc că nu deţii un permis de conducere, un 
paşaport sau orice fel de document care să arate ce vârstă ai? 

— Nu, dar... 

— Nici nu mă gândeam. Îi oferi un surâs amabil. În 
fine, dacă nu te întorci aici însoțită de un tutore, nu te pot 
ajuta. 

— Dar... 

— Hei, eu nu am nevoie de necazuri de felul acesta. Ea 
îndreptă un deget lung către plăcuța care se afla deasupra 
dulapului unde îşi ținea cărțile — o plăcuţă care clarifica 
restricţiile în privinţa vârstei, apoi îşi strivi ţigara într-o 
scrumieră mititică, închizând volumul cu păsări. Să te întorci 
împreună cu mama ta sau atunci când vei fi mai mare, bine? 

— Oh, vă rog, o imploră Jenny, iar Becca fu uimită de 
faptul că verişoara ei era atât de interesată ca Becca să comită 
un lucru care să o bage într-o mare belea. Poate că Jenny 
intenţiona ceva mai mult. Verişoara ei mai mare putea să o 
pârască cât ai clipi. Jenny demonstrase deja faptul că aderase 
la mentalitatea „acoperă-ţi spatele“. 

— Sincer, fetelor. Femeia scutură din cap. Şi eu am doi 
copii, şi dacă ar atenta asupra trupurilor lor fără ca eu să ştiu, 
le-aş da ceea ce menită, credeți-mă. Ochii ei machiaţi în exces 
erau sinceri. Aşa cum am spus, data viitoare veniți cu mamele 
voastre. 

Din moment ce nu aveau de ales, Jenny şi Becca ieşiră 
afară, în stradă, unde soarele de noiembrie, cald, oferea 
strălucire trotuarului prăfuit. În această parte a oraşului, 
copacii nu erau aliniați pe marginea străzii, iar gunoiul se 
învârtea în vântul uscat care bătea dinspre maşinile parcate 
pe alei, zburând apoi în jurul clădirilor scunde. 

— Bummer, rosti Jenny. Am crezut că cei de aici o vor 
face. Prietenele mele merg în locuri mult mai drăguțe. Ştii, 

seamănă cu nişte cabinete medicale, dar n-o pot face fără 
semnătura părinţilor. Ea descuie portiera şoferului de la Jetta 
sa argintie, se strecură înăuntru şi apoi îi deschise Beccăi 
portiera. În timp ce Becca se aşeză pe locul ei, Jenny împături 
parasolarul pe care îl montase pe partea interioară a 
parbrizului, pentru a proteja interiorul de căldură. Nu fusese 
de prea mare folos. În maşină era destul de cald în ciuda 
lunii noiembrie. Dar Beccăi îi plăcea. 

Lăsându-se pe spate în scaun, în vreme ce Jenny se 
strecură uşor în trafic, deschizând în acelaşi timp radioul cu 
sonorul la maximum, unde tocmai se auzea o melodie a 
formaţiei Jewel, Becca zâmbi, spunându-şi că nu-i era dor 
de mama ei. În ultima vreme fusese o pacoste. Aici se simţea 
mult mai bine, cu toate că traiul alături de mătuşa Connie și 
unchiul Jim nu era chiar atât de grozav. Connie ofta şi se 
văita în permanenţă, iar Jim era un zgârcit. 

Noroc cu Jenny. Făcând abstracție de nevoia ei de a se 
autoproteja, era mai mult decât grozavă. Becca scose o 
pereche de ochelari de soare din rucsacul ei şi îi puse pe nas. 
Jenny scormoni în geantă după ţigări şi după brichetă. 

— Vrei una? o întrebă pe verişoara mai tânără. 

Becca rânji, luând ţigara cu filtru pe care i-o oferise 
Jenny. Aceasta îi întinse bricheta, râzând în clipa în care ea 
nu fu în stare să țină flacăra în poziţie dreaptă. 

— Uite aşa, explică ea, aprinzând bricheta cu 
îndemânare. 

Ea îndreptă flacăra spre ţigara Beccăi, iar Becca trase 
cu forță. Cu prea multă forță. Fumul o arse până în plămâni 
Şi începu să tuşească putemic. Jenny pufni în râs în vreme ce 
porni şi puse maşina în viteză. 

— Mi-aş dori o decapotabilă, se plânse ea, dar Beccăi 
nu-i păsa. Nici măcar nu-i păsa că nu-şi făcuse tatuajul acela 
stupid. Coborând geamul, ea mai trase încă un fum, tuşi, dar 
hotărî să se descurce mult mai bine la capitolul fumat. 

Se lăsă din nou în scaun, cu braţul atârnându-i afară, 
în vreme ce ţigara ardea. Mda, asta însemna să trăieşti. Adora 
L. A.-ul. 

— Aseară i-am auzit vorbind pe mama şi pe tata, rosti 
Jenny, în vreme ce Becca era atentă la un palmier cu frunze 
rare pe lângă care trecură în fugă. 

— Despre ce? 

— Vorbeau despre faptul că tu vei veni să locuieşti per- 
manent la noi. 

— Chiar aşa? Becca tuși din cauza unei cantități prea 
mari de fum. Mama s-a gândit la chestia asta? 

~ Nu ştiu. Eu... nu cred că trebuia să ascult — ei se 
aflau în curte, iar fereastra era deschisă, aşa că doar m-am 
dat mai aproape şi am ascultat. Jenny îşi muşcă buza, ca şi 
cum ar fi dezvăluit prea mult, iar acum regreta brusc. Ea 
aruncă o privire peste umăr, ambală motorul şi la următorul 
semafor îl depăși pe un tânăr aflat într-o Kia de culoare roşie. 
Prin urmare, Becca, să nu-i spui nimic mamei tale, în regulă? 
Cred că ea vrea să-ţi facă o surpriză în privinţa acestei poveşti 
cu L. A.- ul. 

— Super, zise Becca, trăgând iar din țigară. Şi era 
într-adevăr super. Poate că mama ei îşi va reveni în cele din 
urmă. 


Casa Marchizei nu era nici mai mult, nici mai puțin 
decât un conac. Maggie îşi închipuise întotdeauna lucrul 
acesta. Construită din cărămidă roşie şi din piatră şi 
înconjurată de nişte arţari bătrâni şi de plopi tremurători, casa 
urca de la cele trei etaje către un acoperiş înclinat, acoperit 
cu zăpadă. Geamurile ferestrelor clipeau în lumina 
strălucitoare a soarelui, în vreme ce Thane şi Maggie îşi 
făcură drum prin zăpada moale până în dreptul intrării. 

— Are alarmă, îi aminti Thane lui Maggie în clipa în 
care ea strecură cheia în broască. 

Intrară. Beeper-ul electronic se porni să numere 
secundele, iar Maggie, scoțându-şi mânuşile, merse direct 
la dulapul pentru mături de lângă bucătărie, deschise ușa și 
dezactivă sistemul de securitate, apăsând pe mai multe 
butoane, exact aşa cum proceda probabil şi sora ei în fiecare 
zi. O cuprinse un sentiment de disperare pe care încercă să-l 
alunge. Pătrunzând în casa goală a lui Mary Theresa, avusese 
o uşoară senzaţie de înfiorare, cum ar fi pâtruns în cavoul 
cuiva. 

E o nebunie, îşi reaminti ea. Simplul fapt că Mary T. 
nu se află aici, nu schimbă cu nimic lucrurile. 

Faptul că Thane se afla acolo nu-i era deloc de folos, 
existau prea multe lucruri pe care nu le ştia — nu putea avea 
încredere în el. 

Dincolo de aspectul exterior atrăgător şi impunător, 
interiorul casei era decorat într-un stil eclectic — o parte din 
mobilier şi din operele de artă fiind oarecum neobişnuite. 
Livingul, biroul şi biblioteca erau decorate în tonuri 
conservatoare de verde vânătoresc şi de bronz. Asta îi sugeră 
lui Maggie un club plin ochi cu bărbaţi. Existau o mulțime 
de canapele vişinii din piele de bou, scaune cu spătarul în 
formă de aripă, măsuţe antice, veioze din alamă şi volume 
legate în piele, duhnind a snobism. Încăperea era la fel de 
ciudată ca şi restul casei ce era decorat, fără a avea o tematică 
unitară, conținând tot ce atrăsese atenţia ochiului agil al 
Marchizei. Antichităţile se amestecau cu posterele moderne 
şi cu operele de artă, majoritatea kitsch-uri, dar care într-un 
fel anume o atrăseseră pe Marchiză. 

Un manechin cu o față posacă, îmbrăcat după moda 
anilor '20 — o rochie cu franjuri vaporoase şi mărgele, o 
încălțăminte elegantă din piele de şarpe şi cu un portțigaret 
lung, era postat în holul de la intrare, lângă un şir de dulapuri. 
Bucătăria avea oale şi crătiţi atârnate pe pereţi, un suport 

rezistent pentru cuțite, coşuri cu ierburi uscate, blaturi din 
marmură şi buchete de flori veştede. Scaunele dungate 
precum zebra erau împrăștiate lângă o canapea tapițată cu o 
imitație de leopard şi o masă mare care conținea un set de 
şah din ceramică, plasată lângă un șemineu a cărui fațadă 
era din lemn de cireş. 

Dar dincolo de toată această personalitate, din încăperi 
lipsea viața. Fără prezența lui Mary Theresa, casa părea 
moartă în interior. Fără râsete. Fără zgomote emise de 
televizor, ori de aparatul de radio. Doar bâzâitul surd al unui 
aparat de încălzire ascuns şi ticăitul unui ceas cu cuc. 

Maggie descuie uşile franțuzeşti care dădeau într-o 
curte spațioasă, placată cu cărămidă. Afară aerul era 
înviorător şi rece. Ghivecele, pline cu flori care se ofileau 
târziu, erau îngropate în zăpadă. Grădina, acoperită de zăpadă, 
se întindea spre un lac a cărui suprafață netedă era ocupată 
de un stol de gâşte de Canada. Lumina soarelui după-amiezii 
era puternică şi plină de viață. Un pâlc de copaci stătea drept 
pe malul opus, iar în depărtare piscurile Munţilor Rocky se 
înălțau precum vârfurile clopotniței unei catedrale, încercând 
să atingă ur cer albastru, fără nori. 

— Nu eun loc rău în care să-ți petreci viaţa, zise Maggie, 
respiraţia ei transformându-se în aburi î în aerul rece ce-i pişca 
mâinile şi obrajii. 

— Dacă asta e ceea ce-ţi place. Thane se uită spre cer 
printre gene. 

— Ei îi plăcea? 

El ridică din umăr. 

— Cine poate şti când e vorba despre ea? 

— Nimeni. Intrară din nou în casă, iar Maggie încuie 
ușa în urma lor. 

— Nimic simplu în casa Marchizei, observă Thane, 
plimbându-şi un deget pe partea din spate a canapelei. 

— Mary Theresa, zise Maggie în mod automat, uitându-se 
țintă spre bucătărie: Ea urâse întotdeauna numele de scenă 
al surorii ei. Ea păşi în încăperea unde se servea cina, acolo 
unde o masă cu douăsprezece scaune se întindea dedesubtul 
unui candelabru care răspândea lumina prin intermediul unor 
lumânări pe jumătate consumate, în locul becurilor electrice. 

În living, un pian de concert din abanos strălucitor 
reflecta lumina soarelui ce pătrundea pe ferestrele cu vedere 
spre lac. 

— De ce ar părăsi ea un loc ca acesta? se miră Maggie 
cu voce tare, începând să urce pe scara curbată către cel de 
al doilea etaj. 

Dormitorul lui Mary Theresa era un etalon al 
feminităţii. Decorat în diverse nuanțe de trandafiriu şi roz, 
găzduia un pat cu dimensiuni generoase, acoperit cu o mătase 
albă şi strălucitoare, un grup de măsuţe şi de scaune şi un 
dulap care ascundea un televizor imens şi o combină stereo. 
Pe pereţi erau expuse fotografii artistice ale femeii care se 
transformase din Mary Theresa Reilly în Marchiza. Într-un 
alb-negru subtil sau în culori pline de strălucire, sora ei 
geamănă era vizibilă din orice unghi posibil. Existau acolo 
şi câteva fotografii ale lui Maggie şi ceva mai multe ale 
Beccăi, din timpul şcolii şi de la orele de sport. Animale 
exotice împăiate, până şi un şarpe încolăcit ocupau colțurile 
şi părțile de dus ale încăperii. Florile de mătase dădeau 
culoare. 

Şi cu toate acestea camera părea goală. Stearpă. 

Thane aruncă o privire fugară în direcția fotografiilor, 
fără a face niciun comentariu, iar Maggie se întrebă cât de 
des le văzuse el înainte, când vizita dormitorul lui Mary 
Theresa. 

Alungă aceste gânduri şi intră în baie. Cada adâncă, 
din marmură, avea de jur împrejur nişte ferestre mari, pe 

marginea cărora se aflau orhidee înflorite. Oglinzile 
acopereau pereţii, înşirându-se de-a lungul unei etajere din 
marmură, pe care multe sticle cu parfum, cu apă de colonie 
şi produse cosmetice erau dispuse alandala. 

Maggie luă o sticlă cu apă de colonie, întrebându-se 
din nou unde se afla oare Mary Theresa? Ce i se întâmplase? 

— Tu crezi că ea ar încerca să-şi ia viața? întrebă Maggie, 
punând sticla la locul ei, alegând apoi una cu atomizor, 
mirosindu-i dopul, doar pentru că parfumul îi amintea de 
sora el. 

— Nu. El îi întâlni privirea în oglindă, în timp ce-şi 
descheia nasturii de la haină. Femeia pe care o ştiam eu era 
mult prea egoistă pentru a termina cu toate. Prea încrezută. 

— Crezi că a fost răpită? 

~ Nu. El clătină din cap. Până acum cererile de 
răscumpărare ar fi fost deja formulate. A trecut mai mult de 
o săptămână de când a făcut scandal pe platoul de filmare. 

Maggie deschise uşa dressingului şi păşi înăuntrul unui 
dulap scump din lemn de cedru în care sutele de perechi de 
pantofi erau păstraţi în mod ordonat în cutiile lor, iar rochiile, 
fustele, rochiile de seară, bluzele şi pantalonii, toate înfăşurate 
în plastic, atârnau într-o ordine perfectă. Puloverele erau 
împăturite în sertare, bluzele fără mâneci, pantalonii scurți 
şi jeanşii erau depozitaţi pe rafturi. 

— Atunci ce i s-a întâmplat? Plimbându-şi degetele pe 
deasupra unui pulover moale din angora, Mary încercă să-și 
închipuie la ce anume se gândise Mary Theresa, unde anume 
putuse ea să plece. De ce-şi închipuie poliția că tu eşti 
implicat? Nu încerca să negi; tu însuţi ai declarat că 
Henderson te consideră o „persoană interesantă“ în cadrul 
anchetei, iar eu am văzut cum s-a uitat la tine astăzi. 

— Ca şi cum aş fi fost un criminal. 

Maggie îşi înclină capul. 

— Asta se datorează probabil faptului că am fost 
căsătoriți, am divorțat, dar ne-am întâlnit din când în când, 
admise el, în timp ce înaintau de-a lungul unui coridor. Şi 
acelui scandal. 

— Despre ce a fost vorba de data asta? 

Ochii lui sclipiră. 

— Despre minciuni. Mary Theresa mă trăgea pe sfoară. 
Am prins-o cu minciuna. 

-În legătură cu ce? 

— Cu ceva petrecut cu multă vreme înturmă. 

Maggie nu insistă. Mai devreme sau mai tărziu el ave 
să-i mărturisească. 

Intrară în primele două camere de oaspeţi şi în cea 
destinată exerciţiilor. Alte două băi completau etajul al doilea. 
Dulapul era plin cu haine bărbăteşti — costume, pantaloni, 
cămăşi de mătase şi câteva perechi de pantofi. 

— Se pare că tânărul iubit al Marchizei a stat aici multă 
vreme. 

— Iubitul? 

— Punând accentul pe partea cu „tânărul“. Wade 
Pomeranian, ultimul dintre ei. Thane analiză conținutul 
dulapului cu o urmă de gelozie în priviri. 

Mary Theresa îl menţionase în trecere atunci când ele 
două vorbiseră ultima dată la telefon. El era mai tânăr, era 
manechin, îşi zise Maggie. 

— Nu-l simpatizezi, constată ea. 

— Sentimentul e unul reciproc. Thane trânti uşa 
dulapului, intrând apoi într-o baie alăturată, acolo unde 
ustensilele pentru bărbierit și toate accesoriile necesare 
igienei unui bărbat erau perfect aranjate pe etajera din faianță. 
Thane rânji zeflemitor spre sticluţele pe jumătate golite. 

— Pentru consemnare, eu sunt de părere că Pomeranian 
nu e decât un puşti mucos căruia nu-i pasă de ea, dar care 

nu-o părăseşte fiindcă ea are cunoştinţe în industria 
divertismentului. El e un profitor, un înfumurat şi o adevărată 
pacoste, dar mai mult decât atât este un băiețel dat dracului. 

— Oh, haide, Walker, nu da înapoi, care e părerea ta cu 
adevărat? îl necăji ea. 

— Că i-ar fi fost mult mai bine fără lipitoarea asta. Dar 
aşa cum îi plăcea ei să spună ori de câte ori îi ofeream un 
sfat, era viaţa ei. 

— Este viaţa ei, sublinie Maggie. Este. Un halat lung, 
cu glugă de culoarea zibelinei, atârna pe partea interioară a 
ușii. O pereche asortată de papuci erau vârâtă sub o scară 
poziționată lângă cabina de duş. Maggie pipăi cu degetele 
cordonul halatului. Seamănă cu unul pe care-l purtau 
călugării. 

Thane mârâi. 

— Să nu cumva să cauţi un rozariu vârât în buzunar, 
bine? Pomeranian nu e chiar un sfânt. 

— Nimeni nu e, observă ea, în vreme ce urcară un alt 
rând de trepte. 

La cel de-al treilea etaj, mansarda fusese tranformată 
în studio de dans, completat cu un sistem audio, bară pentru 
balet şi nişte podele strălucitoare dintr-un lemn rezistent. 
Pereţii erau acoperiți de oglinzi, iar tavanul era spart de câteva 
nişe-lucarne. 

— Mai există şi un alt motiv peentru care tu şi Mary 
Theresa nu vă înțelegeți? zise Maggie, simțind că era ceva 
mai mult, ca şi cum Thane nu ar fi rupt niciodată legătura cu 
fosta lui soţie, ca şi cum ar fi existat nişte fire care-i uneau, 
fire de existenţa cărora Maggie nu aflase niciodată. 

— Adică altul decât faptul că m-a păcălit pentru a mă 
însura cu ea, că am divorțat şi că din momentul acela a devenit 
o pacoste? 

— Să zicem, îl împunse ea. 

— Îmi datorează nişte bani. 

— Îți datorează? Maggie îşi imaginase că aflase totul, 
dar asta era o noutate. Cât? 

— Destul. 

— Nu e momentul să faci pe modestul, Walker, zise ea, 
în vreme ce coborau treptele care duceau la parter. 

-În regulă. Îmi datorează două sute de mii de dolari, 
plus dobânda. Cu totul, se apropie de două sute cincizeci de 
mii. 

Maggie rămase precum o statuie la capătul de jos al 
scării. 

— Glumeşti. 

— Nu. 

— De ce? 

— Avea nevoie de ei. 

— Mă îndoiesc, zise ea, privind foaierul placat cu 
marmură, scara din lemn de cireş lăcuit şi candelabrul. 
Înaripatul şi medievalul cavaler stătea de gardă în picioare. 
Pianul se vedea în spatele uşilor franțuzeşti care închideau 
livingul. Pentru ce? 

— Taxe. Sora ta a uitat să le achite mai mulţi ani la 
rând, iar celor de la IRS nu le-a plăcut prea tare chestia asta. 

— Deci ai plătit tu pentru ea? 

— I-am împrumutat niște bani. 

— O sumă mare de bani. Ea intră în birou, aşezându-se 
pe scaunul Marchizei, în vreme ce picioarele ei erau puțin 
nesigure. Alegând un pix, ea lovi cu el nervoasă marginea 
biroului, în timp ce Thane rămase în picioare în dreptul 
ferestrei, privind afară la zăpada care acoperise terenul. 
Soarele tocmai apunea în partea de vest, noaptea de noiembrie 
apropiindu-se cu repeziciune. M-ai manipulat, se aventură 
Maggie în cele din urmă. 

— Cum aşa? 

— Nu mi-ai spus că tu şi Mary Theresa vă vedeaţi regulat 
şi bănuiesc că ştiai că eu nu-mi imaginam că voi doi mai 
ţineţi în vreun fel legătura. 

— M-am întâlnit cu ea doar atunci când a avut necazuri. 

— Ar fi trebuit să-mi spui, insistă ea, jignită. În inima ei 
se strecură un sentiment de îngrijorare. 

— Am făcut-o. Atunci când m-a întrebat. 

— Scuteşte-mă. 

— Maggie... 

— Şi nu ai pomenit nimic despre împrumut, sublinie 
ea, sângele începând să-i fiarbă. Cine era el ca să-i ascundă 
lucrurile astea? Nu erau împreună în povestea asta? 

— Nu asta era problema. 

— Doamne Sfinte, Thane, ai înnebunit? îl repezi ea. 
Nu-ţi dai seama ce se petrece? Ea îşi împinse scaunul, se 
ridică în picioare şi traversă spaţiul care-i despărțea. Nu ai 
fost alături de mine astăzi la secţia de poliție? Detectivul 
Henderson crede fie că Mary Theresa a pus la cale un elaborat 
şiretlic publicitar, fie că s-a sinucis, fie că tu ești într-un anume 
fel implicat într-o răpire, fie în ceva cu mult mai rău! Cearta 
aceea te-a pus în capul listei suspecților! Exasperată, Maggie 
îşi ridică braţele. Eu am crezut că ai venit la mine acasă ca să 
mă aduci aici pentru că îți doreai ajutorul meu. Că... că tu 
s-ar putea, că noi împreună am putea să o găsim pe Mary, 
că... habar nu am, că am putea ajuta poliţia să lămurească 
povestea asta. 

El o privi lung şi insistent, aşa cum o făcuse cu ani în 
urmă, iar ea înghiți cu dificultate, furia ei potolindu-se puțin. 
Ea sesiză că atmosfera din încăpere se schimbase. 

— Ţi-a trecut vreodată prin minte că e posibil ca eu să 
fi folosit toată istoria asta drept scuză pentru a te vedea din 
nou? 

Oh, Iisuse. Vorbele lui se revărsară peste inima ei 

asemenea unui pârâu pe deasupra unor pietre, mânpâind 
vârfurile aspre şi dureroase. 

— Nu cred, Thane, zise ea, refuzând să se lase sedusă 
de cuvintele pe care ar fi vrut să le audă cu atâţia ani în urmă. 
Eu cred că ai venit pentru că aveai nevoie de ajutorul meu. 
Punct. Ea reveni la birou, se trânti pe scaun şi zări apoi 
Rolodex-ul lui Mary Theresa. Cine, spunea detectivul, că a 
fost ultima persoană care a văzut-o pe Mary Theresa? 

— Un casier de la staţia de benzină. Dar chestia asta nu 
pare să aibă temei. Oricum, Henderson a pomenit ceva despre 
posibila greşeală a băiatului acela, despre faptul că ar fi o 
persoană mereu în căutare de publicitate ieftină, ultima dată 
când am stat de vorbă cu el. Era vorba de nişte neconcordanțe 
orare. 

— Chiar dacă funcţionarul a văzut-o sau nu pe Marchiză, 
ultima persoană care a stat de vorbă cu ea ai fost tu, corect? 

— Asta e ceea ce ştim. 

— Exact. Ea îl privi insistent. Şi înainte de a se întâlni 
cu tine, i-a întâlnit pe colegii ei, nu? Pe Craig Beaumont şi 
pe ceilalți angajați ai postului de televiziune. Poate şi pe 
secretara ei. 

— După câte îmi amintesc. 

— Şi eu la fel. Ea răsfoi cărțile de vizită uzate şi numele 
pe care le auzise de la Mary Theresa îi săriră în ochi: Craig 
Beaumont, Syd Gillette, Robert Inman, Michelle Kelly, 
Maggie and Becca McCrae, Wade Pomeranian, Thane 
Walker... alături de altele pe care nu le recunoştea. 

Dând cu ochii de telefon şi de robotul telefonic, ea 
apăsă pe butonul „Play“, ascultând cele câteva apeluri 
întrerupte, ca şi pe cele de la postul de televiziune din partea 
agentului ei, Ambrose King, de la Evelyn Lawrence, din 
partea detectivului Henderson şi primul dintre mesajele ei 
telefonice disperate. „Mary Theresa, sunt Maggie. Dacă eşti 

acolo, te rog răspunde... Mary Theresa? Oh, bine, Marchiză 
eşti acolo?“ O pauză. „Uite, eu am primit un mesaj din partea 
ta — ştii, dintre acelea pe care obişnuiai să le trimiţi — în fine, 
cel puțin cred că am primit, aşa că trebuie să vorbesc cu tine. 
Te rog să-mi dai telefon. Sunt încă la ferma din Idaho... 

— Ce fel de mesaj? întrebă Thane în timp ce robotul se 
opri, iar Maggie se simți ca o proastă. 

— De niciun fel. Ea clătină din cap. 

— Nu, ai spus că ai primit un mesaj. El traversă 
încăperea până în dreptul biroului, apăsând iarăşi butonul 
„play“ Spre nemulțumirea lui Maggie, ascultară din nou 
rugămintea sa disperată. Ce ai vrut să spui? 

— Nu are importanţă. 

— Pe dracu”, domniţă. Cred că tocmai ai subliniat că 
suntem împreună în această poveste şi că nu ar trebui să avem 
secrete, aşa că ce fel de mesaj? 

— Las-o baltă. Nu ai crede dacă ți-aş povesti. 

Ea încercă să treacă rapid pe lângă el, dar brațul lui îi 
înconjură strâns talia, iar el o răsuci pentru a o putea privi în 
ochi. 

— Pune-mă la încercare, îi sugeră el, chipul lui fiind 
atât de aproape de faţa ei, încât ea îi simți căldura şi adulmecă 
aroma aceea care era doar a lui. 

— Las-o baltă, Thane. 

— Niciodată. Privirea lui o susţinu pe a ei — un albastru 
inflexibil şi calculat. Depetele se strânseră şi mai mult în 
jurul taliei ei. 

— Bine, zise ea, ignorând faptul că răsuflarea îi 
dispăruse undeva în adâncul gâtului. Ea ezită, dar inima ei 
pompa adrenalina prin sânge. Să văd ce ai să zici, cowboy. 
Din când în când, Mary Theresa şi cu mine... comunicăm, 
cred că doar aşa îi putem spune, dar o facem fără să vorbim. 

— Fără să vorbiţi? Îşi miji ochii, ca şi cum ar fi vrut să 

privească mai adânc în mintea ei și să descopere dacă spunea 
adevărul. O studia de atât de aproape, încât ea simţi nevoia 
să-i evite privirea, dar era prinsă în capcană. 

— Exact. Şi nu mă refer la scrisori sau la e-mailuri, ori 
la semne, Walker. E vorba de telepatie. 

— Aiurea. 

Ea ridică o sprânceană. 

— Tu ai întrebat. 

— Mda, în fine, mai încearcă o dată. 

— Nu funcţionează prea des şi merge doar într-o singură 
direcţie. 

— Cum adică? Scepticismul îi adânci şi mai mult 
ridurile de la colțurile ochilor. 

— Mary Theresa foloseşte un fel de voce interioară, iar 
eu sunt capabilă să o aud. 

— Doar tu? 

— Doar eu. 

El pufni în bătaie de joc. 

— Nu are importanţă câte mile ne despart, eu tot reuşesc 
să o aud. 

— Sigur. 

— Tu ai întrebat, îi aminti ea. 

Surâsul lui era rece precum gheaţa. Deci ce ai „auzit“ 
în ultima vreme de la ea? 

— Nu prea multe. 

— Totuşi. 

Ea îşi linse nervoasă buzele, iar privirea lui alunecă 
spre gura ei, înainte de a reveni asupra ochilor. 

— Spune-mi, Mag Pie. 

Ea îngiți în sec. 

— Bine. Am avut veşti de la ea cu o oră înainte ca tu să-ți 
faci apariţia la ferma din Idaho. 

— Convenabil. 

— E adevărat, la naiba! Ea îşi smulse cu putere braţul, 
dar degetele care-i înconjurau talia nu făcură altceva decât 
să-şi întărească strânsoarea ca de menghină. 

— Şi de atunci? 

— Nimic... în fine, am avut veşti de la ea în timp ce 
dormeam, dar... Ea clătină din cap. Dar sunt mai mult decât 
convinsă că nu a fost decât un vis. 

— Iisuse Hristoase! 

— E adevărat, fir-ar să fie. 

— În regulă, hai să spunem că te cred, prin urmare ce s-a 
întâmplat înainte? Când ai auzit sau cum vrei să spui... când 
ai primit mesaje de la ea? 

Ea inspiră adânc, dorindu-şi să aibă posibilitatea de a-şi 
lua înapoi toate acele vorbe. Fără îndoială că el o considera 
nebună. Dar era prea târziu. 

— Prima dată s-a întâmplat în seara când Mitch... Mitch 
şi Mary Theresa erau beţi, în cada cu apă fierbinte şi apoi 
iarăşi în seara când el a decedat. Altădată a fost atunci când 
tu ai venit acasă şi ai anunțat că voi doi vă veţi căsători şi, 
apoi, ultima dată, după ani de tăcere, crezi ori ba, am auzit-o 
din nou. Chiar cu puţin timp înainte ca tu să apari la cabană. 
Era disperată şi mă implora să o ajut. Ea îşi lăsă capul pe 
spate şi îşi înălță privirea, sfidându-l. Dă-i drumul, spune-mi 
că mint sau că sunt nebună. 

— Ori minţi, ori eşti nebună. 

— Greşit. Aşa s-a întâmplat, insistă ea, reuşind în cele 
din urmă să se smulgă de lângă el şi să-şi frecționeze talia. 
Oh, Doamne, sunase atât de jalnic, atât de al naibii de jalnic. 
Dar ultima dată... ultima dată când ea a trimis vocea spre 
mine şi... şi asta s-a petrecut după ce ea dispăruse deja, după 
ce poliția descoperise acel bileţel care făcea referire la 
sinucidere, așa că vezi tu, ea nu e moartă. Nu poate fi. Altfel 
nu ar fi putut transmite mesajul! 

— În caz că a făcut-o. 

— De ce aş inventa aşa ceva? 

— Nu ştiu. El o privi ca şi cum era bolnavă mintal, ca şi 
cum nu ar fi avut în mintea ei pic de rațiune. Şi ce spunea ea 
în mesajul acela? întrebă el. 

— Doar că avea nevoie de ajutor, minţi ea, incapabilă 
să-l acuze de o crimă pe care nu o înțelegea. 

Maxilarul lui se crispă. O venă din apropierea tâmplei 
începu să pulseze. Ochii exprimau neîncredere. 

— Spune-o, Walker. 

— Ai inventat totul. 

— De ce? 

Era o întrebare a naibii de bună. Thane nu voia să aibă 
încredere în ea, aflând cu multă vreme în urmă că nu trebuie 
să crezi niciodată o femeie. Dar cu Maggie fusese întotdeauna 
altfel. Aşa cum era şi astăzi. 

— Fiindcă nu are logică. 

— Dar ceva... ea făcu un gest larg şi repezit cu braţul, 
cuprinzând în acea unică mişcare întreaga casă — dar ceva 
din toate astea are sens? Ştii, Walker, dacă vrei să am 
încredere în tine ar fi mai bine să ai al dracului de multă 
încredere în mine! 

Ochii ei verzi sclipiră, obrajii prinseră o nuanță de roşu- 
aprins, iar colțurile gurii îi coborâseră într-o ţuguire ușoară 
pe care el o găsi fascinantă. 

— Chiar ai, Maggie? întrebă el, încercând să ignore 
faptul că ea încă îl subjuga. Aşa cum nu o făcuse nicio altă 
femeie. Ai încredere în mine? 

— Nu. Răspunsul fu unul rapid. Tăios asemenea unui 
cuţit. Dar încerc, fir-ar să fie. Nu ştiu ce vei face tu, dar eu 
nu am de gând să stau deoparte, să rezolve asta poliţia în 
timpul lor liber. 

El simţi primul avertisment în privința unui nou tip de 
problemă. 

— Ce vrei să spui? 

— Am lucrat câţiva ani de zile pentru un detectiv par- 
ticular, aşa că am învăţat care sunt mijloacele. Și cred că a 
venit vremea să descopăr ce i s-a întâmplat surorii mele. Chiar 
dacă mă crezi, ori ba, ea m-a chemat, Thane, şi asta s-a 
întâmplat după momentul în care se presupune că a dispărut. 

— Asta e o nebunie. 

— Asta mi-am spus și eu. Poliţia, dacă va face cercetări 
destul de aprofundate, va descoperi că eu am consultat un 
psihiatru, şi nu o dată, ci de două ori. Prima dată a fost cu 
mulţi ani în urmă, după moartea lui Mitch, iar tu şi Mary 
Theresa v-aţi căsătorit; am plecat la colegiu, dar am primit 
un tratament pentru depresie. 

Thane era surprins. Maggie era una dintre cele mai 
sănătoase şi mai stabile persoane pe care le cunoscuse el de-a 
lungul vieţii. 

— Iar a doua oară a fost cu aproape un an în urmă; 
mariajul meu era gata să se destrame, fiica mea devenise o 
străină, iar eu simțeam cum alunec într-o gaură adâncă şi 
neagră. Cu cât încercam mai mult să mă ridic, cu atât mai 
adânc se părea că mă scufund. M-am încleştat până ce mi-au 
sângerat degetele, dar nu am reuşit să ajung la margine, n-am 
fost capabilă să adulmec aerul proaspăt sau să ajung la 
lumină, aşa că a trebuit să apelez la îngrijirile unui medic. 
Ea ezită, iar el observă în privirea ei durere şi dezolare. 

— Şi apoi a murit soțul tău? riscă el, ştiind că îşi băga 
nasul, că tatona teritorii dureroase, dar nu se putea abține să 
nu-i adreseze o întrebare care îl sâcâia din secunda în care o 
reîntâlnise. 

Ea reuşi să surâdă timid. 

— Nu s-a întâmplat exact aşa. Da, eram deprimată şi 
eram sub tratament, dar cauza depresiei era mariajul meu. 
Dean şi cu mine eram separați din punct de vedere spiritual, 

departe unul de altul de ani de zile; vieţile noastre erau 
diferite, complet separate. El se întâlnea cu o altă femeie, cu 
toate că o nega cu vehemenţă, iar eu nu am putut suporta aşa 
ceva. Am intentat divorţul. Ea îşi frecă braţele, ferindu-şi 
privirea. În ziua când a murit a băut aproape o jumătate de 
sticlă de Jack Daniel's, a ieşit cu maşina în afara oraşului şi-a 
pierdut controlul maşinii. Ea se cutremură. 

— Şi a murit. 

— Nu imediat. Lacrimile se adunară în ochii ei, iar ea 
înghiţii în sec. Vârful nasul ei deveni roşu. A rămas acolo, în 
comă, timp de unsprezece zile, în vreme ce noi ceilalți, eu, 
fiica mea, părinţii, fratele şi cumnata lui l-am vegheat, 
rugându-ne pentru el, vorbindu-i, implorându-l să supravie- 
țuiască. Ea clipi, stăpânindu-şi lacrimile. În cele din urmă, 
am renunțat. Totul începuse să se prăbuşească, iar doctorul 
mi-a spus că era în moarte cerebrală. Noi — în fine —, eu am 
oprit aparatul. În momentul respectiv, familia a fost de acord, 
dar ulterior... Ea îşi drese vocea, trăgând adânc aer în piept... 
oricum, ideea era că părinţii şi fratele său au dat vina pe 
mine şi ne-am chinuit cu toţii. Ea îşi ridică fața sfidător, 
privirea ei cufundându-se în a lui atât de profund, încât el fu 
convins că ea era în stare să vadă fiecare dintre păcatele lui. 
Și existau atât de multe. Mai multe decât ar fi ghicit cineva 
vreodată. Disperarea contorsionă trăsăturile ei perfecte. Mai 
ai şi alte întrebări, cowboy? 

El nu răspunse. Nu era în stare. Toată rezistența lui se 
făcu ţăndări şi, aşa cum îşi dorise din secunda în care o 
revăzuse, el o trase în braţele lui. Ea gâfâi, ochii i se deschiseră 
larg, iar el îşi lipi buzele nerăbdătoare de ale ei. 

Prin mintea lui trecu un milion de motive pentru a pune 
capăt acestei nebunii. Ea nu era o persoană de încredere, era 
sora lui Mary Theresa, el îi mai frânsese inima o dată, ea îl 
ura..., dar lui nu-i păsa... nu dădea doi bani pe nimic în afară 

de şansa de a o atinge şi a o simţi. Era o consolare. Era o 
poftă sexuală. Era un paradis. 

Doamne, ce mult timp trecuse. Pasiunea îi aprinse 
sângele şi limba lui alunecă pe deasupra dinţilor ei, cercetând, 
atingând, adâncindu-se până ce ea gemu ușor şi cedă 
abandonându-se. Prin mintea lui zburară gânduri referitoare 
la o piele frumos mirositoare, la un păr spălat de ploaie şi la 
un sex fierbinte. El îşi reaminti momentul când făcuse 
dragoste cu ea pentru prima dată, cum spatele ei se arcuise 
în sus în ploaia aceea torențială, cât de fierbinte şi de încordată 
fusese ea în momentul în care îi dăruise virginitatea sa, acolo, 
în pădurice, cum tremurase, exact aşa cum o făcea şi acum 
în braţele lui. 

In casa lui Mary Theresa. 

Gândul acesta fu asemenea unui duş rece. 

Ca şi cum ar fi realizat şi ea că întreceau măsura, 
profanând casa unei femei ce putea fi moartă, sora ei, fosta 
lui soţie, aceeaşi femeie care îi despărțise şi înainte. Maggie 
se zbătu pentru a se îndepărta de el. 

— Nu cred că e o idee bună. 

— Ştiu că nu e. Insă el nu-i dădu drumul, strângând-o şi 
mai tare şi sărutând-o iarăşi. Cu pasiune. Ea păru că se 
înmoaie pentru o secundă, doar pentru a-l respinge din nou. 

— Pe bune, Thane. Eu — tu —, noi avem ceva de făcut. 
Trebuie să o găsim pe Mary Theresa şi nu am nevoie să fiu 
derutată. 

— Eşti? 

— Da. 

Blestemându-se în tăcere, el îşi lăsă braţele în jos. 

— Tu mă derutezi. Şi asta nu se mai poate întâmpla. 
Eu... eu nu o să permit aşa ceva. Ea păru să-şi recapete 
stâpânirea de sine imediat ce puse o oarecare distanţă între 
ei. Dar respiraţia îi era neregulată, ochii îi luceau de pasiunea 
aceea unică pe care doar ei o împărtăşiseră. Hai s-o găsim 

pur şi simplu pe Mary Theresa. Ea se îndreptă din nou către 
birou, luând în mână Rolodex-ul surorii ei. Cred că am să-l 
iau cu împrumut. 

— Ce? 

— Şi, dacă tot suntem aici... Maggie apăsă pe un buton 
şi aşteptă să prindă viață computerul. Imediat ce monitorul 
se lumină, ea se porni să tasteze cu nişte degete agile, intrând 
într-un fel anume în agenda lui Mary Theresa. 

— Cum ai ştiut să accesezi toate chestiile astea? 

— Mary Theresa nu e chiar un expert în materie de 
computere. Ea a folosit întotdeauna ca parolă de acces data 
ei de naştere. Din întâmplare e și a mea. Zâmbi uşor. Ţii 
minte că am lucrat pentru... 

— Un detectiv particular, ştiu. Cred că asta începe să 
mă bântuie. 

Ea tasta mai departe, cercetând dosare private şi dând 
comenzi. În numai câteva minute, imprimanta dădu la iveală 
informaţii referitoare la ultimele luni din viaţa Marchizei, 
adrese şi numere de telefon ale personelor apropiate şi dragi 
acesteia şi chiar informaţii despre proiectele la care lucra. 

— Voilà, zise Maggie în cele din urmă, înşfăcând 
paginile aflate în imprimantă. Cum se spune... o cunoaştere 
parţială e un lucru periculos? 

— Amin. 

Thane privi cum ea îndoaie paginile scoase la impri- 
mantă, îndesându-le, împreună cu Rolodex-ul în geanta sa 
voluminoasă. În timp ce ea se pregătea să se ridice de la 
birou, Thane auzi păcănitul şi trosnetul porţii de la garaj care 
se ridica. 

— Ascultă. 

Capul lui Maggie se ridică rapid. Un surâs uriaş de 
uşurare apăru pe buzele pe care el tocmai le sărutase. 

— A venit acasă. 

— Poate. Sunetul unui motor care huruia se auzi din 

zona garajului, iar bubuitul notelor emise de un bas într-o 
melodie heavy-metal aproape că zgudui fundația. Muzica și 
motorul se opriră. Maggie o luă la fugă pe coridor. Ea ajunse 
la uşa garajului în secunda în care aceasta fu deschisă larg. 

Wade Pomeranian, cu cârlionţii lui închişi la culoare, 
încâlciţi şi în dezordine, cu un surâs la fel de entuziast ca al 
lui Maggie, dădu buzna în casă încălțat cu cizmele lui din 
piele de șarpe, de cinci sute de dolari, purtând o haină neagră 
şi lungă din piele şi învăluit într-un nor de marijuana. 

— Baby! strigă el, trăsăturile lui destinzându-se într-un 
rânjet. El îşi încolăci braţele în jurul lui Maggie, o ridică şi o 
roti prin aer. 

— Oh, Doamne, ce bine îmi pare că te văd! Poliţia, toți 

mi-au spus... vreau să spun, la naiba, toți se purtau ca şi 
cum ai fi murit sau... ceva de genul ăsta... Surâsul lui se stinse 
şi el o aşeză pe Maggie pe podea. Privind spre capătul 
coridorului, întrebă: Ce dracu” caută el aici? 

Thane, iritat de apariția bărbatului cu mult mai tânăr, 
strânse din dinţi. 

— Ştii că asta-i chiar distractiv, Pomeranian, i-o trânti 
el, măsurându-l pe ultimul iubit al Marchizei. Tocmai voiam 
să te întreb exact acelaşi lucru. 

E. nu sunt Mary Theresa. 

— Oh, la dracu”, baby, iar începi? Ochii lui Wade 
deveniră pe neaşteptate serioși, în timp ce o lăsa pe Maggie 
pe podea. El înaintă şchiopătând într-un picior, răsucind o 

mână în sus, precum o gheară şi agitând-o spre tavan. Ţi-am 
spus să nu mai iei pastilele alea afurisite. 

— Am spus că nu sunt Mary Theresa. Sunt sora ei. 
Maggie McCrae. 

Pentru o secundă el nu rosti o vorbă, holbându-se pur 
şi simplu la ea. Apoi urmă lovitura: el recunoscu deosebirile. 

— Oh, drăcie! El făcu un pas în spate, privind când la 
Maggie, când la Thane. La naiba, eşti bucăţică ruptă din 
Marchiză! 

— Ce cauţi aici? întrebă Thane. 

— Am venit să-mi iau o parte din lucruri şi am văzut 
camioneta ta afară. Apoi am văzut-o pe Marchiză... în fine, 
pe Maggie... oh, ce porcărie! El scutură din cap, iar pletele 
lui cârlionţate străluciră în lumină. Iisuse. Semeni atât de 
mult cu ea, e o... ciudăţenie cosmică. Oauuu. Revenindu-şi 
cu încetinitorul, el realiză că nu avea ce să caute în casa 
Marchizei. Ridică brațele ca şi cum ar fi vrut să se predea. 
Uite ce e, o să dau o fugă ca să-mi strâng lucrurile. 

— Aşteaptă. Maggie făcu un semn cu capul către 
bucătărie. Vreau să stau de vorbă cu tine. 

— Cu mine? Pe neaşteptate deveni precaut. De ce? 

— Pentru că vreau să aflu ce i s-a întâmplat surorii mele. 

— Şi eu la fel, zise el prompt. Dar n-am niciun indiciu. 
Pe cuvânt. 

— Lasă-mă pe mine să judec asta. Vino, hai să stăm de 
vorbă. 

Ea apăsă pe întrerupătorul aflat la intrarea în bucătărie. 
Dincolo de ferestre, amurgul se târa deasupra câmpului, cerul 
căpătând culoarea levănţicii, iar pământul, acolo unde mai 
era încă acoperit de zăpadă, o palidă tentă de gri. 

Cu toate că era reticent, Wade luă un scaun de la masa 
rotundă cu blat de sticlă. Maggie ignoră stratul subţire de 

praf care se adunase pe suprafața acesteia, aşezându-se vizavi 
de ultimul iubit al Marchizei, şi dădu într-o parte o vază de 
cristal cu stânjenei ofiliți şi cu trandafiri. O dâră de petale 
ofilite şi de polen se împrăştiară pe sticlă. 

— De ce voi doi — Pomeranian se întoarse ușor către 
maşina de gătit, acolo unde Thane stătea în picioare, rezemat 
de barul destinat servirii mesei, ştii tu, sunteţi împreună? 

— Ne-am cunoscut cu multă vreme în urmă. Maggie 
era mai degrabă interesată să adreseze întrebările decât să 
răspundă la ele. Uite, te rog, vorbeşte-mi despre Mary 
Theresa. Poliția pare să creadă că ea s-a sinucis. Una dintre 
sprâncenele lui negre se arcui puţin, în timp ce el se cufundă 
mai bine în scaun, întinzându-şi picioarele lungi şi 
împreunându-şi mâinile. Unghiile erau aranjate, părul îi 
strălucea, pielea îi era tuciurie, dar fără cusur. În comparație 
cu Thane, ura piţigăiat, dar probabil că fotografiat arăta mult 
mai bine. 

— Nu cred că Marchiza s-a trecut de una singură pe 
lumea cealaltă, dacă asta e ceea ce m-ai întrebat. 

— Ce crezi că a păţit? întrebă Thane. 

— Fir-ar să fie, omule, habar nu am. Nu credeți că vreau 
să o găsesc? 

— Chiar vrei? 

— Da! Faţa netedă a lui Pomeranian se contorsionă într-o 
mască a frustrării. O iubesc! 

— Chiar aşa? În mod evident, Thane nu era convins. 

Maggie îi aruncă o privire menită să-l reducă la tăcere. 

— Când ai văzut-o pentru ultima dată? 

— Miercuri seara, înainte ca ea să plece. El oftă, privind 
dincolo de ferestre. Ne-am certat. O prostie. Eu voiam să fiu 
intervievat în cadrul emisiunii ei, cum am fost mereu, iar ea 
m-a dat din nou la o parte. Buzele lui se strânseră. Eu m-am 
enervat, m-am enervat rău, şi i-am spus că noi doi am 

terminat-o. El pufni şi, cu toate că degetele îi rămaseră 
înlănțuite, cele mari se mişcară nervos. Așa că... oricum, ea 
mi-a cam dat papucii, iar eu am plecat. Era aproape ora zece, 
cred. M-am întors în apartamentul meu, m-am simțit ca naiba, 
nu am putut dormi și am sunat-o dimineața, cam pe la ora 
şase şi treizeci de minute, dar ea nu a răspuns, aşa că mi-am 
zis: „la dracu”, ea ştie numărul meu“, şi nici nu am încercat 
să dau de ea timp de două zile. Am avut o ședință în Salt 
Lake în ziua respectivă și am arătat ca naiba pentru că nu 
dormisem nicio clipă, dar am reușit să trec peste asta și am 
rămas în Utah până duminică. 

— Nu ai avut veşti de la ea? 

— Nu. 

— Nu ai încercat din nou să o contactezi? 

— Mingea era în terenul ei. M-am gândit să-i ofer timp 
ca să se calmeze și să-şi dea seama ce-şi doreşte. 

— Dar tu o iubeşti, remarcă Thane, cu o voce 
inexpresivă. 

El aprobă, iar pletele lui tresăltară. 

— Într-adevăr. 

— Mă ocup eu de asta. Maggie trimise în direcția lui 
Thane o privire care i-ar fi făcut în mod garantat pe cei mai 
mulți bărbați să tremure, dar nemernicul lipsit de respect avu 
tupeul să-i zâmbească şi, întorcându-şi palma către 
Pomeranian, ridică din sprânceană ca şi cum ar fi zis: 
„Martorul e al dumneavoastră, doamnă avocat“. 

Pomeranian se uită spre ceas. 

— Am cam întârziat. 

— Bine, bine, pune-mă în fugă la curent, zise Maggie 
enervată, ajungând rapid la concluzia că Thane avea dreptate 
în privinţa părerii sale despre ultimul iubit al Marchizei. Tipul 
părea a fi lipsit de importanţă. Ce crezi că i s-a întâmplat 
Marchizei? 

— La naiba, nu ştiu. 

— Aşa cum am spus, poliţia presupune că ea ar fi avut 
intenţia să se sinucidă. 

El slobozi un hohot de râs. 

— Marchiza? Imposibil. Ea iubea viaţa. Mereu voia ceva 
mai mult de la ea, mereu urzea un plan pentru a obține mai 
mulți bani şi pentru a promova şi nici prin gând nu-i trecea 
să-şi ia viața. Ea nu. 

— Prin urmare, crezi că e posibil să fi fost răpită. 

— La dracu', habar nu am. El ridică din umerii zvelți. 
Nu ştiu de ce ar face cineva aşa ceva. 

— Pentru bani, zise Thane. 

— Sau pentru a atrage atenţia, adăugă Maggie. 

— Sau poate vreun psihopat. Mereu există săriți de pe 
fix care dau târcoale. Habar nu am. Pomeranian părea sincer. 
În fine, cât de sincer putea fi în veşmintele lui negre şi cu 
părul acela bine coafat. El dădu la iveală un surâs mortal, 
unul dintre acelea care-i aducea banii în modeling. 
Împingându-şi scaunul în spate, se ridică în picioare, își pocni 
coapsele cu palmele şi, fără a mai rosti o vorbă, ieşi într-o 
clipă din încăpere. Haina se undui în urma lui, iar Maggie își 
aduse aminte de mantia lui Batman. 

— Cât timp a fost Mary Theresa cu el? întrebă ea. 

— Şase sau opt luni de zile. Thane ridică din umăr. Prea 
mult timp. 

Ea auzi cum Wade Pomeranian o coteşte spre etajul al 
doilea, apoi s-au auzit nişte paşi rapizi în vreme ce el cobora 
scara. El nu se obosi să intre din nou în bucătărie, cu toate că 
Maggie, din poziţia în care se afla la masă, îl văzu cum iese 
zburând pe ușa care dădea spre garaj. Haina făcu valuri în 
urma lui, în vreme ce el căra un teanc de haine spre un BMW 
elegant de culoare bleumarin. Uşa garajului se trânti cu 
zgomot, înainte ca Maggie să poată zări şi altceva. În schimb, 

auzi uşa garajului cum se întredeschide, bipul unui dispozitiv 
fără cheie, un motor putemic pus în funcțiune, duduitul 
muzicii cu volumul la maximum. Totul reveni la stadiul iniţial 
în vreme ce Wade şi automobilul lui sport o porniră la drum. 

— Cum ţi s-a părut tipul? întrebă Thane, privind încă 
atent în direcția uşii. 

— Diferit, zise Maggie, însă îşi dădu seama că Mary 
Theresa nu avea cu adevărat un „model“ atunci când venea 
vorba de bărbaţi. Niciunul dintre bărbaţii prezenţi în viața ei 
nu se potrivise într-un anume tipar. Inclusiv Thane. 

— Haide, te invit la cină, se oferi Thane. 

— Nu o să te refuz, dar, mai întâi, trebuie să mă 
înregistrez la un hotel şi să închiriez o maşină. Ea îşi luă 
geanta și o porni ţintă spre dulapul pentru mături. Cu mișcări 
experte, activă sistemul de securitate. În vreme ce alarma 
porni să ticăie uşor, ea şi Thane se grăbiră să iasă afară. Aerul 
era rece, stelele străluceau, iar cele câteva felinare de pe stradă 
îşi trimiteau lumina către terenul acoperit de zăpadă. 

— De ce să închiriezi un automobil? Te duc eu oriunde 
vei avea nevoie să mergi. 

— Nu trebuie să mergi la vreo două ferme? 

— Am maiştri care se pot ocupa de orice problemă 
apărută. 

Ea riscă aruncându-i o privire în vreme ce înaintau cu 
greu pe poteca pe care o făcuseră ceva mai devreme. El nu 
aparținea acestui cartier de vile dezlânate şi de acri bine- 
îngrijiţi. El arăta nelalocul lui, precum un mustang în padocul 
unor cai pursânge, un bărbat care aparținea regiunilor bătute 
de vânt din locul unde se născuse. Ea îşi spuse că trebuie să 
stea departe de el, deoarece era periculos, cel puțin la nivel 
emoțional, sau poate chiar mai mult de atât. 

Şi totuşi avea ceva, o subtilă aură sexuală care părea 
să netezească vârfurile aspre, ceva care o ţintuia locului și 


293 


nu o lăsa să plece. Nasul lui acvilin, ochii profunzi şi părul 
în dezordine păreau mai atrăgătoare ca niciodată. Nu trebuia 
decât să se ducă cu gândul la sărutul pe care-l împărtăşiseră, 
sărutul pe care ea şi-l dorise cu atâta disperare în biroul 
Marchizei, ca să şi dea seama că nu e imună nici cât negru 
sub unghie la farmecul lui. 

— Cred că am nevoie de propria mea mașină, Thane. 

Ea apucă mânerul de la portiera camionetei, dar el își 
aşeză mâna în apropierea mâinii ei, ținând portiera închisă. 

— Chiar aşa? De ce? 

— Vreau să fiu independentă. 

O sprânceană seducătoare se arcul. 

— De ce? 

— Fiindcă nu doresc să mă bazez pe tine. 

— Sunt un om pe care te poți baza al naibii de mult. 

— Dar nu şi onest, zise ea, răsucindu-se şi lipindu-şi 
şoldurile de aripa murdară a camionetei. 

— Ce te face să crezi? 

— Spune-i intuiție feminină, ori presimţire, ori poţi 
spune chiar că asta se întâmplă pentru că eu cred în zicala 
aceea veche care spune că „cine se frige cu ciorbă, suflă şi în 
iaurt“, dar sensul final e următorul: există ceva ce nu-mi spui, 
Thane. Ceva important. Şi asta are legătură cu sora mea. Tu 
nu ai plecat de la ferma ta din Wyoming, nu ai bătut drumul 
până în Idaho pentru a mă târî înapoi la Denver fără să ai un 
motiv anume, unul mai important decât faptul că doreai ca 
eu să garantez pentru tine în fața autorităților. 

— Nu? 

— Aşa că dă-i drumul. 

— Nu o să crezi, dar eu am vrut pur şi simplu să te 
revăd. 

Inima ei se opri. Însă doar o secundă. 

— Nici măcar să nu încerci chestia asta cu mine, bine? 
Ea îşi ridică ambele mâini în dreptul capului, ca şi cum s-ar 

fi predat. Ai divorțat de multă vreme. Dacă voiai să mă revezi, 
m-ai fi căutat? 

— Erai căsătorită. 

Ea clătină din cap. El nu avea să o prostească, să-i 
spună dulcegării, ori, Doamne fereşte, să o seducă din nou, 
făcând-o să creadă o minciună. 

— Nu era vorba nici despre asta. Cu tine se petrece 
altceva, insistă ea, ochii ei cercetând trăsăturile aspre, de 
fermier, ale feței lui. Ceva important. 

— Eşti o sceptică afurisită. 

— Mă întreb de ce? i-o întoarse ea, doar pentru ca el s-o 
înconjoare cu braţele, iar buzele lui să-i acopere gura. 
Fierbinţi. Umede. Poruncitoare. Ar fi trebuit să fie pregătită, 
ar fi trebuit să se aştepte ca el să o sărute, dar chiar dacă ar fi 
fost avertizată, tot nu l-ar fi oprit. În timp ce limba lui plonjă 
în gura ei, ea o deschise cu aviditate. Încântarea atingerii lui, 
misterul ce-l învăluia, faptul că el o dorea din nou erau cu 
toatele atât de al naibii de ameţitoare, încât ea nu mai era în 
stare să se oprească. Îl sărută la râdul ei, înconjurându-i gâtul 
cu braţele, ca şi cum și-ar fi dat acordul. 

Asta se întâmplă pentru că a trecut atâta vreme de 
când nu te-a sărutat un bărbat, de când nu te-a mângăâiat şi 
nu te-a îmbrăţişat, ca şi cum nu s-ar putea abține, încercă ea 
să-şi spună, dar în ciuda faptului că trecuse mai mult de un 
an de când făcuse dragoste cu un bărbat, şi asta se întâmplase 
doar pentru că Dean fusese atât de insistent, știa că în reacția 
ei era mai mult decât o pură dorință fizică. 

Era Thane, cel care o îmbrățişa, Thane cel care o săruta, 
Thane cel care se purta ca și cum nu-i putea rezista. Faţa lui 
se lipi de a ei. Ea se cutremură. 

Mormăind, el se fixă între picioarele ei depărtate, 
erecţia lui tare lipindu-se de partea inferioară a abdomenului ei. 

Doamne, cât îl dorea. Aici, în aerul rece, cu coloana 
lipită de portiera camionetei lui, cu sânii striviți sub greutatea 
toracelui lui, ea îl dorea. Pasiunea pulsă adânc înăuntrul ei, 
iar sângele ei începu să fiarbă în momentul în care mâna lui 
alunecă sub jachetă pentru a-i cuprinde sânul. Pe dedesubtul 
puloverului sfârcurile ei se întăriră, iar genunchii îi deveniră 
moi. Dacă nu ar fi existat sprijinul oferit de camionetă, ea s-ar 
fi afundat în zăpadă, trăgând-l după ea, nedorindu-şi decât 
să-i simtă trupul gol împlântându-se în al său. 

— Asta e o nebunie, murmură ea în gura lui deschisă. 

El îşi înălță capul, iar ea se pierdu în ochii aceia la fel 
de tainici şi de întunecaţi precum noaptea. 

— Cu tine a fost întotdeauna așa, Maggie. Mereu. 

— Oh, exact. Capul începu să i se învârtă. Chiar şi atunci 
când erai cu Mary Theresa. Ştii bine, Thane, ea s-a interpus 
întotdeauna între noi. 

— Nu e adevărat, zise el, privirea lui fixându-se din 
nou asupra buzelor ei. De fapt, ea obişnuia să spună acelaşi 
lucru în privința ta. 

— Cum? Că eu m-am interpus între tine şi ea? 

Privirea lui se ridică, iar pofta aceea pe care ea o văzu 
arzând în adâncimile acelea albastre o făcu să-și piardă 
respiraţia. 

— Nu numai că tu te interpui între noi, ci că eu îmi 
imaginam că ea erai tu. 

— Nu — nici măcar să nu spui asta. Ea nu-l credea. Nu 
avea cum. 

Gura lui se crispă, iar el îi dădu drumul uşor, 
îndepărtându-se. 

— Partea afurisită era că avea dreptate. În fiecare seară, 
când mergeam în pat, îmi închipuiam că eşti tu, Maggie. El 
privi în sus spre cerul plin de stele, scuturând din cap. În 
fiecare noapte. 

— Eu... eu nu cred că ar trebui să discutăm despre asta. 
Nu aici. Nu acum. Nu îndrăznea să-l creadă. 

— Niciodată, aprobă el, ocolind-o și deschizând portiera. 
Linii palide provocate de iritare apărură deasupra gurii lui. 
Urcă în camionetă. O să cumpărăm ceva de mâncare. În se- 
cunda în care ea începu să protesteze, el o admonestă: Mda, 
mda, știu. Imediat ce te voi duce să te înregistrezi la un hotel 
şi să-ți închiriezi o afurisită de maşină. 

— Şi să vorbesc cu Becca. 

— Cum vrei. 

Imediat ce ea urcă în camionetă el închise portiera cu 
zgomot în urma ei, mormăind printre dinți despre „femeia- 
catâr — încăpâțânată, o adevărată pacoste“, în timp ce se 
îndrepta către portiera şoferului. Porni motorul, puse 
camioneta în marșarier, reuşind să dea drumul radioului 
printr-o mişcare uşoară. În momentul în care camioneta 
înaintă de-a lungul străzii, iar el schimbă în viteza întâi, 
Maggie fu în sfârşit capabilă să respire din nou. 

El privi rapid în oglinda retrovizoare. 

— Ştii că am fost urmăriți, nu? 

Ea nu băgase de seamă şi era surprinsă. O privire fugară 
peste urmăr confirmă suspiciunile lui. 

— Poliţia? 

— Probabil. El ocoli mulțimea adunată şi fu atent, în 
vreme-ce un Jeep cu înfăţişare comună urmări coloana. l-am 
observat în timp ce veneam încoace, dar nu eram sigur. 

— Dacă nu sunt cei de la poliţie, poate fi vorba de cineva 
împlicat în dispariţia lui Mary Theresa. 

— Ori presa. El întoarse privirea către ea, în vreme ce 
pe buze îi flutură un surâs strâmb şi provocator. Vrei să scap 
de ei? 

Ea pufni în râs. 

— În chestia asta? 

El pocti tabloul de bord. 

— Ce a spus Han Solo despre Millennium Falcon în 
Războiul Stelelor? 

— Nu-mi place să mă gândesc. Ea îşi dădu ochii peste 
cap. 

— Ceva de genul că ea s-ar putea să nu fie frumoasă, 
dar că poate sări în hiperspaţiu în... oh, nu-mi amintesc citatul. 
Oricum, ai încredere în mine, camioneta asta poate să-și pună 
fundul la treabă când i se cere. 

— Oh, da. Fa nu se putu abține să nu zâmbească, făcând 
abstracție de faptul că era un pachet de nervi. Faptul că se 
afla atât de aproape de Thane era tulburător, faptul că-l 
sărutase fusese tentant, dar periculos, iar faptul că aveau pe 
cineva pe urmele lor o deranja. Dar ea nu putea să cedeze. 
Nu până în clipa în care avea să descopere ce i se întâmplase 
surorii ei. Se uită repede în oglinda retrovizoare. Jeepul se 
afla cu câteva maşini mai în spate, dar încă îi urmărea, Lasă-i să 
ne urmărească, decise ea. Ar fi posibil să aflăm ceva de la ei. 

Surâsul lui Thane nu avea pic de umor. El nu catadicsi 
să mărească viteza la culoarea galbenă a semaforului, dar 
lăsă Jeepul undeva în urma lor. 

— Aşa mă gândeam şi eu. 


— Acesta e un loc în care mă cazez atunci când vin în 
oraș, zise Thane, în vreme ce se strecură în parcarea rezervată 
ce aparţinea lui Brass Tree, un hotel situat nu departe de 
centrul oraşului. Marea lovitură e că propietarul e amicul 
nostru, Syd Gillette. 

— Ultimul soț al Marchizei. 

— Exact. O ironie, cred, zise Thane, fără a zâmbi. 

Maggie ştia că Gillette era un magnat al hotelurilor, 
dar nu acordase atenție „celor câteva hoteluri independente 

şi elegante“ care erau proprietatea lui, cu toate că Mary 
Theresa menționase lucrul acesta în scurta perioadă de timp 
în care fusese căsătorită cu tipul respectiv. 

Thane lăsă camioneta în grija unui valet, iar băieții în 
uniformă de la recepție îi ajutară în privința bagajelor. 
Construit din cărămidă roşie chiar la cumpăna dintre secole, 
fermecătorul Brass Tree se înălța preț de opt etaje, altădată 
fiind cu mult mai înalt decât clădirile din jurul său. O scară 
lată lucrată manual, lustruită până la acea strălucire profundă 
în nuanţa cireşului, urca, pornind din holul pardosit cu 
marmură, locul în care ferestrele-vitraliu şi candelabrele 
concurau pentru a-ți atrage atenţia. Fotoliile, piese de colecție, 
şi veiozele erau aşezate în jurul unui şemineu cu trei niveluri, 
înăuntrul unei încăperi destinate lecturii, perpendicular pe 
biroul de la intrare. 

La începutul secolului, Munţii Rocky se zăreau 
dinăuntrul hotelului Brass Tree; acum zgârie-norii din beton 
şi sticlă erau punctele de atracție ale majorității încăperilor 
cu vârstă respectabilă. Dar interiorul era încântător, prețurile 
nu urcau până în stratosferă, iar Maggie era recunoscătoare 
pentru un loc căruia să-i spună „casă“ pe timpul nopții. 

Apartamentul pentru care ea şi Thane semnaseră era 
unul suficient de spațios. Avea două dormitoare care flancau 
livingul situat la mijloc, completat de un şemineu, un fotoliu 
şi o canapea. O sticlă de brandy şi nişte dulciuri oferite din 
partea casei stăteau în aşteptare pe măsuţa cu blat de 
marmură. 

Maggie îşi lăsă bagajul la capătul patului său, se întinse 
după telefon şi formă numărul cumnatei ei din California. 
Connie fu politicoasă, dar rece. O informă că fetele au ieşit 
„pe afară“ de o bună bucată de tirnp. Da, urma să o roage pe 
Becca să o sune în momentul când vor reveni. În secunda în 
care Maggie făcu greşeala să întrebe cum se simte Becca, fu 

informată cu răceală că aceasta „se simțea mai bine ca 
niciodată“. Vocea lui Connie pierdu o parte din sarcasm în 
momentul în care ea îi mărturisi: 

— Ştii, Maggie, nu-i faci nicio favoare dezrădăcinând-o 
şi ducând-o la capătul pustiului. 

— În ciuda a ceea ce e posibil să crezi tu, Connie, Set- 
tler's Ridge nu e unul dintre cele şapte niveluri ale Iadului. 
În realitate, e chiar încântător, liniştit şi sănătos. Mie îmi 
place. Îmi place foarte mult. 

— Poate că pentru tine e chiar locul potrivit. Tu eşti 
prin natura ta o singuratică, Maggie, să nu negi asta. Dar eu 
mă gândesc la Becca. Ea nu are decât treisprezece ani, pentru 
numele lui Dumnezeu. Locul ei e aici, alături de prietenii ei. 

— De aceea vă şi vizitează. 

Urmă o ezitare din partea lui Connie, iar Maggie simți 
că acolo se petrecea ceva cu mult mai important. 

— Eu, hm, o voi duce la un specialist, pentru problema 
cu glezna. 

— De ce? S-a agravat? Vinovăţia lui Magie ieşi la 
suprafață. 

— Nu, ea pare în regulă, dar nu poți fi sigur niciodată. 
Vreau ca ea să fie consultată de un ortoped — şi, de asemenea, 
de pediatrul lui Jenny. E numai piele şi os. 

— Connie, nu exagera. 

— Eu sunt doar îngrijorată. E singurul copil al lui Dean. 
Ultimul din neamul lui. 

— Ştiu. Oh, Doamne, cât de bine o ştiu. 

— Eu şi Jim suntem îngrijorați. Asta-i tot. Şi bătrânii, şi 
ei sunt. 

Un nou junghi al vinovăţiei. Părinţii lui Dean erau în 
etate, tatăl lui Dean fiind internat de curând într-un cămin, 
iar mama lui locuind în apropierea lui Jim şi a lui Connie. 
Singurul McCrae care îl împiedica pe Jim să moştenească 
toată averea familiei era Becca. 

— Dar dacă tu nu doreşti ca ea să meargă la un specia- 
list... Aluzia era imposibil de ignorat. Încă o dată, fără a rosti 
o vorbă, Connie insinua că ea punea propriile nevoi mai 
presus de ale fiicei ei. 

— Spune-i Beccăi să mă sune, bine? Îi comunică lui 
Connie numărul de telefon al hotelului, şi apoi închise. În 
trecut, familia lui Dean îi provocase multă suferință; acum 
nu mai avea nevoie de aşa ceva. Chiar dacă intenţiile lui 
Connie erau bune. Cu cât o găsea mai repede pe Marry 
Theresa, lăsând în urmă toată mizeria asta şi întorcându-se 
acasă, în Idaho, cu atât era mai bine. 

Și dacă nu vei reuși? Dacă nu o vei găsi pe Mary 
Theresa? Dacă e într-adevăr moartă? Sau răpită de vreun 
nebun? Asta li se întâmplă mereu femeilor, mai ales celor 
celebre. 

Sufletul ei se prăbuşi, iar depresia bătu la hotarele 
conştiinţei ei. Brusc, totul părea imposibil. 

Thane deschise uşile franţuzeşti ce separau dormitorul 
ei de spaţiul destinat livingului, ca apoi să-și strecoare capul 
înăuntru. 

— Nu ştiu cum ţi-e ţie, dar eu sunt mort de foame. 

— Şi eu, recunoscu ea, simțind nevoia să-şi elibereze 
mintea de capcana acelor gânduri negre. Voi fi gata în zece 
minute. 

— Perfect. 

Ea îşi recăpătă stăpânirea de sine, se îmbrăcă cu o 
pereche de pantaloni ușor şifonaţi, deoarece stătuseră 
împachetați în rucsacul ei, și un pulover din angora de culoare 
crem. Îşi puse o curea neagră şi pantofii. Împrospătându- şi 
puțin machiajul, deşi acesta avea nevoie de retușuri majore, 
ea se rezumă la o urmă proaspătă de ruj, la puțină mascara şi 
la puţin fard. Părul îi era încâlcit, nu luase cu ea nicio bijuterie 
şi nici nu-i păsa cine ştie ce. Nu se afla la Denver pentru a 

avea întâlniri romantice, în timpul cinei, cu Thane sau oricine 
altcineva; se afla aici cu un alt scop. 

— Acceptabil, zise ea către propria ei imagine, ignorând 
ridurile de îngrijorare din colțurile ochilor. Luându-şi geanta, 
o pomi rapid către living şi-l găsi pe Thane îmbrăcat cu o 
pereche de pantaloni negri şi cu o cămaşă cu mâneci lungi, 
făcând ture în fața micii canapele. El ridică privirea în 
momentul intrării ei şi un surâs i se ivi în colțul gurii. 

— Te-ai aranjat frumos, doamnă McCrae, zise el. 

— Idem. 

leşiră din cameră şi coborâră cu liftul. Un şef de sală îi 
instală la o masă situată pe colţ, într-un salon destinat servirii 
cinei, acesta fiind împărțit în separeuri prin niște panouri 
din lemn, ferestre cu formă rotundă, care sclipeau seducător 
sub lumina mai multor duzini de lumânări. 

Thane îi recomandă un antricot, Maggie comandă 
păstrăv de pârâu. Sorbiră din vin, în vreme ce felurile de 
mâncare sosiră şi se terminară. Conversaţia lejeră era la 
ordinea zilei, iar ei îşi petrecură o mare parte din timp 
cercetându-i cu privirea pe ceilalți meseni, întrebându-se dacă 
vreunii dintre ei făceau parte dintre persoanele care-i 
urmăriseră. 

— E ciudat, recunoscu ea, simțind cum se încălzeşte pe 
dinăuntru din pricina celui de-al doilea pahar de Chardonnay. 

— Ce anume? 

— Tot acest caz, dacă vrei să-l numeşti astfel. Dispariţia 
lui Mary Theresa şi faptul că mă aflu aici împreună cu tine. 
Nu mă aşteptam niciodată să se întâmple așa ceva. Îi întâlni 
ochii pentru o fracțiune de secundă, ca apoi să se uite în altă 
parte, de teamă că ar fi posibil să se piardă în intensitatea 
privirii lui lungi. 

— Cum spuneam, Ciudat. 

— Ar putea fi destinul. 

Ea aproape că pufni în râs. Thane Walker crezând în 
predestinare. Asta ar fi culmea. 

— Sigur. Ea luă o înghiţitură de vin şi clipi ghiduş, 
observând cum o parte dintre ocupanții meselor învecinate 
se răsuciră pentru a o privi, expresia lor fiind una nedumerită, 
în timp ce discutau cu restul grupului. 

— Ei cred că eşti Marchiza, zise Thane, ca şi cum i-ar fi 
citit gândurile. Dar nu sunt siguri, şi dacă tu eşti aceea, atunci 
de ce presa și televiziunea nu au anunțat că eşti vie şi 
nevătămată? De ce nu prezinți emisiunea Denver AM, alături 
de Craig Beaumont? 

— Ştiu, recunoscu ea şi sămânţa unei idei care se 
implantase în mintea ei în timp ce făcea cercetări prin casa 
lui Mary Theresa începu să încolțească. Și de ce nu aș fi? 

— Ce? 

— De ce să nu fiu Mary Theresa? 

Expresia lui Thane se schimbă, în vreme ce surâsul lui 
dispăru. 

— Nu pricep. 

Sămânţa aceea încolţea, iar ea începea să întrevadă 

— De ce să nu-i iau locul lui Mary Theresa? La propriu 
şi la figurat. Dacă i-aş trăi viața, pas cu pas, să zicem, şi ceva 
mai rapid pentru ultima săptămână și ceva, aş putea să văd 
ce i s-a întâmplat. 

— Stai puțin, nu pricep ce vrei să spui, o contrazise el, 
aşezându-şi paharul pe masă. 

— Sigur că pricepi. Ce-ai zice dacă eu aş deveni Mary 
Theresa, nu, vreau să spun dacă aş deveni Marchiza? Știi tu, 
să locuiesc în casa ei, să fac exact ce făcea ea, să-i recreez 
viaţa, astfel încât să pot obține o imagine reală sau măcar 
una vagă despre ceea ce a trăit ea înainte să dispară. 

— Tu nu vorbeşti serios. El părea neplăcut surprins. 

— La fel de serios cum am vorbit despre oricare lucru 
din viața mea. Ea se entuziasma, gândindu-se la ideea ce-i 
venise, în vreme ce Thane devenea, în mod evident, tot mai 
reticent. Ar fi posibil să descopăr ce anume i s-a întâmplat, 
iar noi pentru asta ne aflăm aici, nu? Tu vrei să o găsim. 

— Toate lumea vrea. 

— Dar cu tine se petrece și altceva, zise ea, observând 
norii de furtună care se adunau în ochii lui. 

— Sunt îngrijorat. 

— Vrei să o găsim, sigur că da, cu toţii ne dorim asta. 
Strălucirea datorată vinului, seducția datorată faptului că se 
oglindise din nou în ochii lui Thane, sentimentul că putea 
avea încredere în el aproape că depăşeau limitele bunului- 
simţ. Ştii ceva, Walker? Am să fac asta. Am să devin 
Marchiza. 

Chelneriţa, o tânără înfigăreață cu părul scurt şi roşu, 
bine-crescută, le luă farfuriile, oferindu-le desert şi cafea. 

— Suntem bine, o linişti Thane pe fată şi odată ce ea se 
îndepărtă de masa lor, o ţintui pe Maggie cu privirea. Eu nu 
te-am adus până aici ca să sfidez destinul. La dracu', Maggie, 
e o nebunie. Te joci cu focul. 

— Atunci de ce „m-ai adus până aici“? 

— Am mai discutat subiectul acesta. 

— Dar eu nu cred ce mi-ai spus. Fii sincer cu mine, 
Thane. 

— Am fost. 

— Nu în totalitate, 

Chelneriţa se întoarse, întinzându-le nota de plată. 
Thane ceru să-i fie trimisă în apartament. Maggie vru să-şi 
ia geanta, protestând, însă el ridică o mână. Ne vom socoti 
mai târziu, bine? 

— Măcar încearcă să nu mă păcăleşti. 

— Nici nu mă gândesc. 

Reveniră în apartament şi, imediat ce ajunseră acolo, 
Maggie descoperi paginile acelea împăturite care conțineau 
o listă a activităților zilnice ale Marchizei, adrese şi numere 
de telefon ale persoanelor cu care avea relații apropiate. 

— O să fie simplu, zise ea, în timp ce Thane aprinse 
focul. Scoțându-și pantofii, ea se aşeză pe marginea canapelei. 
O să-i sun pur şi simplu pe cei cu care ea avea o întâlnire şi 
am să le iau un interviu. 

— Ai să le iei un interviu? repetă el sceptic, ridicându-se, 
în vreme ce gazul fâsâi uşor şi flăcările mângâiară buştenii 
din ceramică. Deci, acum ai devenit o expertă. 

— Având în vedere trecutul meu, sunt, într-un fel. 

— Şi nu simţi niciun fel de remuşcări la gândul că îți 
vei asuma identitatea şi viața Marchizei? El nu era amuzat. 

— Nu. Cineva de pe lista asta — stând în picioare, ea 
ridică lista, vârându-i-o sub nas — ştie ceva. Dacă nu unde se 
află Marchiza, atunci ce s-a petrecut în viaţa ei. Nu poți să-mi 
spui că psihiatrul ei nu ştie ceva despre starea ei mentală. 
Poliţia crede că e posibil ca ea să se fi sinucis prin — în fine, 
cum? Nu ştiu. Posibil aruncându-se cu maşina peste o stâncă 
sau spânzurându-se pe undeva, ori administrându-şi o doză 
letală de medicamente sau în ce fel? Dar dacă ea se afla într-o 
stare mentală delicată, oare psihiatrul ei nu ar trebui să ştie 
ceva? Şi ce spui despre cei cu care lucra, antrenorul ei — 
Laslo... Laslo... Ea frunzări paginile. Laslo Rolf. Oare nu ar 
avea încredere în el sau în secretara ei? Sau în cineva cu care 
colaborează? Tot mai agitată, în timp ce rotiţele se roteau în 
mintea ei, ea se plimba prin faţa focului, studiind paginile 
referitoare la agenda surorii ei. Deci, nu, nu m-ar deranja să 
devin Marchiza pentru o vreme. Deloc. Asta ar fi de ajutor. 

— Eu aş fi foarte atent în momentul în care începe 
interviul cu psihiatrul ei, mai ales dacă te gândeşti serios 

să-i iei locul surorii tale. Psihiatrul ar puta crede că o faci 
din cu totul alte motive — că ai cine ştie de ce nevoie să devii 
Marchiza. Din exterior, poate părea ceva mai mult decât 
incestuos. 

Ea îngheţă la auzul acelui cuvânt. Mitch. Mary Theresa. 
Thane. Amintirile acelei perioade din viaţa ei care-i pusese 
inima la grea încercare îi reveniră brusc în minte, aceeaşi 
dureroasă aducere aminte care o bântuise întotdeauna şi care 
reprezenta o parte din motivul pentru care ea, cu ani în urmă, 
urmase un tratament psihiatric. 

— Mai bine am lăsa incestul deoparte, sugeră ea. 

— Acum e undeva în urma noastră. 

Niciodată, reflectă ea, cu aceeaşi amară conştientizare 
ce o urmărise aproape două decenii. Nu va rămâne niciodată 
în urma noastră. 

— Şti:, Thane, tu nu trebuie să te implici. 

— Sigur că o fac. Fl îşi frecă bărbia cu furie. Nu am altă 
soluţie. 

— Poliţia nu va... 

— Eu nu mă refer la poliţie, ştii asta, Maggie. Într-o 
clipă, el o prinse strâns de talie. Nişte degete puternice se 
strânseră posesiv în jurul oaselor micuţe al brațului ei, 
trăgând-o atât de aproape, încât ea putu să adulmece esența 
lui pur masculină, să vadă cum ochii aceia albaştri se dilată 
până ce devin aproape negri. Am fost întotdeauna amestecat, 
zise el, cu o voce joasă şi răguşită. Cu tine. 

Oh, Doamne. Ea înghiți în sec, întâlnind în ochii lui 
întrebările amândurora. Trecuse atâta vreme, atâta furie, atâta 
agonie. Ea îşi linse pe neaşteptate buzele uscate, iar presiunea 
asupra brațul ei crescu. Buricele degetelor lui erau fierbinţi 
pe pielea fină din interiorul încheieturii ei, acolo unde pulsul 
ei bătea cu sălbăticie. 

Fii atentă, Maggie, nu citi prea multe în vorbele lui. 
Ea auzise şi înainte aceste minciuni. 

— Nu eşti obligat să spui... 

— Ştiu. Nu trebuie să spun nimic. Dar suntem doar noi 
doi, Maggie. Singuri. Aşa cum ar fi trebuit să fie. 

Inima o îndemna să-l creadă, să aibă încredere în 
vorbele pe care dorise să le audă cu atâta disperare, însă nu-şi 
petrecuse ultimii optsprezece ani ai vieţii vindecându-se doar 
pentru a redeschide ea însăşi acele răni. 

— Nu face asta, Thane, nu acum. 

— De ce nu? Privirea lui cobori spre buzele ei, iar ea 
trebui să se lupte pentru a nu se mai uita fix la gura lui, pentru 
a nu a se mai întreba ce ar simți dacă l-ar săruta aici, departe 
de lume, în camera aceasta de hotel cu atmosferă intimă. 

— Eu... eu am venit până aici pentru că mi-ai cerut-o, 
dar probabil că aş fi făcut-o oricum, așa că... aşa că, hai să 
nu facem din chestia asta mai mult decât e, în regulă? Trecem 
împreună prin povestea asta, e adevărat, dar trebuie să privim 
lucrurile în perspectivă. Pentru simplul fapt că eu am venit 
aici pentru a te ajuta să-ți salvezi reputaţia, nu-mi datorezi 
absolut nimic. 

— Nici nu consideram că-ți datorez. Fl se uită fix în 
ochii ei pentru o secundă, iar ea observă norii din privirea 
lui atentă şi albastră, chinul pe care doar el îl pricepea. 

— Nu e vorba de o obligaţie. 

— Nu? întrebă ea, refuzând să se concentreze asupra 
gurii lui care brusc părerea atât de aproape. 

— E vorba de dorință. 

Ea înghiţi în sec, avu intenţia să se retragă, dar nu o 
făcu. Pulsul ei, dedesubtul degetelor lui, bubuia, mintea ei 
se învârtea în cercuri erotice ce erau seducătoare într-un mod 
periculos. Lumina flăcărilor licări pe peretele îndepărtat şi 
apoi pe tavanul înalt. 

Ea îşi linse iarăşi buzele, iar el surprinse mişcarea. 

— Ce doreşti, Thane? 

— Ce mi-am dorit întotdeauna. El îi prinse cealaltă 
mână, iar paginile imprimate referitoare la viața Marchizei 
căzură pe covor. Te vreau pe tine, Maggie. Cred că ţi-am 
mai spus lucrul acesta. 

— Şi... Oh, Dumnezeule, ea se pierdea în privirea lui 
enigmatică. E] era un drac, un demon trimis să o atragă şi să 
o contrarieze, bărbatul căruia nu era în stare să-i reziste, dar 
în care nu avea încredere. El provoca doar supărare și durere. 
Şi totuşi, în momentul în care capul lui se aplecă, iar buzele 
lui le descoperiră pe ale sale, la fel ca înainte, ea nu se retrase, 
nu-l respinse. 

O mână îi apucă încheietura, iar cealaltă se înfășură 
după umerii ei, trăgând-o mai aproape. Ea nu se opuse. Prinsă 
în farmecul atingerii lui, în presiunea limbii lui, a gustului şi 
a aromei lui, se înmuie la fel de uşor de parcă chiar ea ar fi 
plănuit acest moment, cel mai seducător din existența sa. 

— Lasă-mă să te iubesc, Maggie, şopti el, respiraţia lui 
gâdilându-i urechea, pielea ei înf iorându-se din pricina 
anticipării. 

Cuvintele ar fi trebuit să-i limpezească mintea. El nu o 
iubise niciodată şi nici nu avea s-o facă. Între ei existase 
pasiunea — brută şi instinctivă, sexul în forma lui cea mai 
pură şi mai animalică. Ar fi trebuit să plece, dar nu o făcu. În 
schimb, îl sărută cu toată fierbințeala prezentă în sângele ei, 
cu aceea dorință vitală şi primitivă care creștea profund în 
părțile cele mai intime ale fiinţei ei. 

Camera păru că se pierde în ceață, umbrele din colţ 
venind mai aproape. Palmele lui se strecurară sub puloverul 
ei, iar ea nu protestă. El îi sărută chipul, gâtul, iar ea gemu, 
simțind cum puloverul de angora îi era tras peste cap, aerul 
răcoros mângâindu-i pielea dezgolită. El aruncă spre uşă piesa 
de vestimentaţie nedorită, iar picioarele lui Maggie 
amenințară să cedeze. Gura lui Thane era peste tot, sărutând, 

atingând, alimentând cu lăcomie o dorinţă care crescuse de-a 
lungul anilor. Degetele ei nimeriră nasturii cămăşii lui, îi 
strecură prin butoniere, mângâind uşor cicatricea de pe 
umărul lui, alunecând nerăbdătoare de-a lungul braţelor 
robuste, în vreme ce-l scăpă de veşmântul acela indezirabil. 

Nu face asta, strigă mintea ei. Maggie, asta va aduce 
şi mai multă supărare. Fii isteață! Gândeşte-te la Becca! 
Adu-ţi aminte de Mary Theresa! Adu-ţi aminte cât de mult 
te-a făcut el să suferi. 

Dar rațiunea dispăru. Trecuse prea multă vreme de când 
ea făcuse dragoste cu el, iar amintirea ardorii lor, a pasiunii 
pe care o împărtășiseră se aprinse brusc în mintea ei. 

Buzele lui descoperiră curbura gâtului ei, coborând şi 
mai Jos, către clavicule, în timp ce degetele lui se strecurară 
în sutienul ei, masându-i sânul, jucându-se cu sfârcul până 
ce dorinţa, fierbinte şi pulsatilă, se prelinse chinuitor în 
adâncul sufletului ei. 

Nu! Nu! Nu! îşi strigă ea sieşi, dar nu ascultă. Și ea 
explora cu degete nerăbdătoare, mângâind muşchii încordați 
ai toracelui lui. 

El îşi tinu respirația în momentul în care degetele ei 
trecură pe deasupra sfârcului său, iar ea simți pe abdomenul 
lui bărbăția puternică, tare şi rigidă. 

El îi desfăcu sutienul. Un deget lung trasă conturul 
coloanei ei, în vreme ce accesoriul acela micuţ şi dantelat 
căzu cât colo. Gura lui îi mângâie pielea, cuibărindu-se la 
vârful sânului ei, până ce îi descoperi sfârcul, mângâindu-l 
în cercuri ameţitoare. Genunchii lui Maggie se îndoiră, iar 
el o prinse cu ușurință, ca şi cum ea nu ar fi cântărit mare 
lucru. El o ridică, purtând-o către dormitorul lui, unde o 
întinse pe pat. Mătasea rece îi mângâie pielea dezgolită, iar 
el se lipi de ea, frământându-i sânul, sărutând-o ca şi cum nu 
ar fi fost niciodată alături de o altă femeie, ca şi cum orice 

altă iubită ar fi fost de mult dată uitării, ca şi cum ea ar fi fost 
singura femeie de pe planetă. 

Pantalonii şi ciorapii ei fură îndepărtați cu repeziciune, 
nişte degete aspre şi insistente dezbrăcând-o de fiecare strat 
de haine. El își îndesă faţa în abdomenul ei, iar ea se umezi 
pe dinăuntru. Limba lui îi înconjură buricul, iar degetele lui 
îi mângâiară şi îi masară sfârcurile. Sudoarea îi acoperi pielea. 

Maggie închise ochii, încăperea începu să se legene, 
iar ea gemu în momentul în care el o sărută mult mai jos, în 
locurile cele mai intime. Ea nu-şi putu stăpâni mişcările 
trupului, zbătându-se din pricina unei dorinţe chinuitoare. 
Trecuse atât de multă vreme... ea era atât de avidă..., iaz el 
era Thane... singurul bărbat pe care-l iubise cu adevărat. 
Singurul pe care-l dorise. 

— Ai încredere în mine, Maggie, rosti el, venind mai 
aproape, prinzându-i mâinile mici într-ale sale, ca apoi să-i 
aşeze palmele peste sâni. El îşi schimbă poziţia, respirând 
deasupra coapselor ei. Ea încercă să-şi mişte palmele, dar el 
îşi înlănțui degetele cu ale ei, forțându-i mâinile să se plimbe 
cu mişcări circulare şi puternice pe trupul ei. Sfârcurile ei 
erau nişte bumbi tari dedesubtul palmelor ei, respiraţia îi era 
întretăiată, dorinţa făcând-o să se zvârcolească. Haide, şopti 
el, mângâind-o cu degetele, masând, simțind, jucându-se cu 
sfârcurile ei, încurajând-o să facă la fel. 

— Dar... 

— E în regulă, Maggie. Mângâie-te. Simte-te bine. Apoi 
el schimbă poziţia, una dintre mâinile lui cuprinzându-i 
fesele, degetele lui cufundându-se în carnea tare. Cu mâna 
rămasă liberă, el o deschise, pătrunzând-o cu degetele până 
ce ea avu senzaţia că înnebuneşte. Dar voia mai mult. Cu 
mult mai mult. Respirația lui o răcori, limba lui găsind acel 
loc special pe care doar iubiții îl descoperă. El o atinse şi o 
gustă mai întâi încet şi apoi cu- ceva mai multă fervoare. 

Respirația lui deveni sacadată, iar trupul ei se arcui pe măsură 
ce dorința devenea tot mai mare. Încăperea dispăruse. Ea era 
doar alături de el, mişcându-se în ritmul lui, neatentă decât la 
senzația creată de el, dorindu-și absolut orice urma să-i ofere. 

— Thane... oh, na... oh, bine... Thane. 

Primul spasm lovi. 

Ea se arcui. 

EI o ţinu cu putere, refuzând să-i dea drumul, oferindu-i 
mai mult şi tot mai mult, întreţinând flacăra dorinţei la un 
nivel superior, iar ea fu din nou împinsă într-o dinamică 
sălbatică şi neruşinată care o făcu să se mişte spasmodic, în 
vremea ce lumea se năruia în jurul ei. Maggie scoase un țipăt 
puternic şi răguşit, în timp ce braţele ei îl căutară, iar el se 
împinse în valea formată între picioarele ei, strângând-o cu 
braţele şi sărutând-o, ca şi cum nu ar fi avut de gând să se 
oprească niciodată. Lacrimile ardeau fierbinți dincolo de 
genele ei, dar nu-i păsa, agăţându-se de el. 

Era nerăbdătoare să-l satisfacă la fel cum o făcuse şi 
el, conştientă că şi Thane avea nevoie de o eliberare, astfel 
că se întinse după fermoarul pantalonilor lui, dar el îi opri 
mâna cu propria sa palmă. 

— Mai încolo, şopti el în părul ei. 

— Dar... 

— Taci. Asta a fost pentru tine. 

— Nu face pe arogantul cu mine, Walker, încercă ea să 
protesteze, încăperea fiind încă încețoşată şi lipsită de contur. 

— Nici nu mă gândesc la aşa ceva. Crede-mă, aştept să 
fiu răsplătit pe măsură. El îi sărută părul ciufulit. Curând. 

— Şi dacă voi refuza? îl tachină ea. 

— N-ai s-o faci. 

— Crezi că eşti chiar atât de irezistibil? 

— Cu siguranță, doamnă McCrae, zise el, zâmbind. Cu 
siguranță. 

— Dintre toți egocentricii şi profitorii... 

El ridică o sprânceană, provocând-o să continue, iar 
ea roşi, amintindu-și de partida lor de dragoste cu un singur 
beneficiar. 

— Eu... recunosc că am greşit. 

— Bravo. El o sărută pe tâmplă şi apoi căscă. Acum du-te 
la culcare, Maggie. Dacă ești hotârâtă în privința planului 
tău, faţă de care, ţine minte, eu încă mă opun cu înverșunare... 

— Cu atât mai rău. 

El oftă, răsucind pe deget o şuviţă din părul ei. 

— Este, nu-i aşa? Oricum, mâine ai de făcut ñişte treburi 
destul de importante, iar eu, doamnă McCrae, o să stau lipit 
de tine. 

Ea începu să protesteze, dar el o reduse la tăcere cu un 
sărut. 

— Ajunge, zise el, înainte să mă răzgândesc şi să-mi 
fac de lucru cu tine. 

— Promisiuni, promisiuni. 

— Ai grijă. 

— Niciodată, Walker. 

— Ştiu. Şi asta e problema, draga mea. 

Nu, gândi Maggie, cu o claritate care o înspăimântă. 
Problema e, Thane Walker, că eu mă îndrăgostesc de tine. 
Oh, Doamne, nu! Nu! Ea nu-l putea iubi pe Thane. Nici măcar 
nu avea încredere în el. Îşi frecă braţele, ca şi cum ar fi putut 
să şteargă premoniția pierzaniei ce se aşezase, precum o 
bucată de plumb, în măruntaiele ei. Dar nu reuşi. Începând 
din această noapte, cursul vieții ei se va schimba pentru 
totdeauna. 

Nimic nu avea să mai fie la fel. 

Ne jucăm cu focul. 

Vorbele răsunau chinuitor în mintea lui Thane, iar el 
clipi în momentul în care se strecură pe uşa din spate a 
hotelului, înaintând contra vântului care mătura străzile bine 
luminate. Asta era marea problemă într-un oraş; nu era 
niciodată întuneric, iar el în dimineaţa asta avea nevoie de 
cât mai mult întuneric. Verificându-şi ceasul, se încruntă. 
Patru şi jumătate. Denverul nu începuse încă să se trezească. 

Ridicându-şi gulerul, el umblă brambura, strecurându-se 
pe o alee unde zăpada era încă îngrămădită pe lângă clădirile 
vechi, apoi o porni şerpuit de lângă un bloc cu opt etaje către 
un restaurant deschis întreaga noapte, în holul căruia exista 
un telefon public. Avea buzunarul plin cu mărunțişul pe care 
îl folosea pentru convorbirile telefonice la mare distanță. El 
formă la repezeală numărul de telefon, în timp ce privea prin 
cel de-al doilea rând de uşi de sticlă la clienţii aflați în cafenea. 
Cei mai mulți erau camionagii, ghici el, orientându-se după 
înfăţişarea bărbaţilor aplecați deasupra cafelei lor negre şi a 
farfuriilor cu şuncă şi cu ouă. 

Telefonul ţârâi de trei ori înainte ca o voce ameţită să 
răspundă. 

— "107? 

— Sunt Walker. Ce ai descoperit? 

— La naiba, cât e ceasul? Nici nu s-a luminat, mormăi 
Roy DePres, cu o voce gravă. Thane îl cunoştea pe DePres 
de la absolvirea şcolii din Laramie. La vârsta de cincisprezece 

ani fuseseră prinşi furând ţigări şi bere din magazinul fami- 
lial situat la ieşirea din oraş. Amândoi băieţii fuseseră 
exmatriculaţi de la liceu şi îngrijiseră florile şi curățaseră 
celelalte încăperi ale magazinului pentru a nu fi daţi în 
judecată de către patronii acestuia. Roy plecase pentru a 
deveni o „Beretă Verde“ în cadrul armatei. Thane reușise să 
nu ajungă la închisoare după ce aproape că-l omorâse în bătaie 
pe tatăl său. Nu că tatăl lui n-ar fi meritat-o. Se îmbătase, 
apucându-se să o bătă zdravăn pe mama lui cu un cric. Thane 
încă mai avea o cicatrice în locul în care cricul îi crestase 
umărul. 

— Iisuse Hristoase, zise Roy, gata să tuşească. Acordă-mi 
un minut, da? Trebuie să urinez. Vreme de un minut, Thane 
rămase în aşteptare, urmărind cum un tip ce purta o pălărie 
marca Dodgers flirta cu o chelneriță roşcată şi mignonă, care, 
după privirea istovită pe care o afişa, trebuie că făcuse 
aproape toată treaba aferentă turei ei. 

Prin intermediul acelei legături telefonice la mare 
distanță, Thane ascultă sunetul apei curgând, o tuse 
întretăiată, toaleta care se curăța şi apoi mâinile care bâjbâiau 
după receptor. 

— În regulă, am verificat tot ce mi-ai spus, zise prietenul 
său, cu vocea puţin cam înfundată. Thane bănui că își vâra 
între buze prima țigară a zilei. În caz că ceea ce a spus 
nemermica aia de fostă soție a ta e adevărat, eu nu o pot 
dovedi. Deocamdată. 

— Tu crezi că a fost o minciună? întrebă Thane, furia 
tăcută care îi ținuse companie pentru mai mult de trei 
săptămâni alergându-i iarăşi prin vene. Că ea m-a păcălit 
pentru a vâna ciora de pe gard? 

Urmă clicul unei brichete care se aprindea şi o inspiraţie 
profundă. Thane simți nevoia să încheie conversaţia şi să-și 
aprindă o ţigară. La dracu”, o merita. 

— Nu ar fi prima oară când ea îți dă târcoale, nu? 

— Nu. 

Un hohot lipsit de veselie se auzi la capătul celălalt al 
firului. 

— Tu nu ai terminat niciodată cu ea, aşa-i? 

Dacă ai şti. 

— Nu are importanţă. Tu află dacă ea a spus adevărul. 

— Sunt surprins că nu o faci tu însuți. 

— Și să am poliţia şi presa pe urmele mele? Thane 
credea că-i explicase deja chestia asta. Ține minte. Povestea 
asta e sub acoperire. 

— În secret. Ştiu. 

— O să te sun mâine. 

— Până atunci, e posibil să am mai multe informaţii. 

— Perfect. Închise, simțindu-se gol pe dinăuntru. La 
naiba cu Mary Theresa şi cu jocurile ei. 

Se gândi să intre în restaurant şi să bea o cană mare cu 
cafea neagră. l-ar fi fost de folos un șoc dat de cofeină, dar 
decise contrariul. Nu voia ca cineva să verifice informațiile 
acestei conversații particulare, efectuate de la un telefon pu- 
blic, iar dacă poliţia ar şti că l-a folosit, ar afla prea multe. 

Verificând strada, el ieşi din local, luând-o din nou la 
picior spre hotel, unde avea de gând să-şi ia camioneta şi să 
plece. Zâmbi lugubru pentru sine. Dacă detectivul Henderson 
sau presa ar avea idee ce anume făcea el, s-ar repezi cu toţii 
asupra lui. 

Și Maggie? Ea cum ar reacţiona? 

El scrâșni din dinţi, afundându-și şi mai mult mâinile 
în buzunarele hainei, în timp ce se pândi la Maggie şi la 
faptul că, mai devreme sau mai târziu, avea să facă dragoste 
cu ea. Împreună erau precum focul şi hârtia — gata să ia foc. 
Aşa fusese mereu între ei. Şi asta nu avea să se schimbe. 

Avusese nevoie să-şi adune toată voința seara trecută ca să 
nu continue cu acel unic act ce părea să unească un bărbat şi 
o femeie, fie că o voiau sau nu. La naiba, dar el dorise să o 
facă a lui, să o penetreze, să-i simtă căldura trupului 
învăluindu-l. 

— lisuse, eşti un prost, se admonestă el. Un tâmpit 
afurisit şi romantic. Poate că ar fi trebui s-o facă. La dracu”, 
fusese pe aproape. Prea aproape. Aroma trupul ei îl făcuse 
să cedeze. Chiar şi în clipa aceea, gândindu-se la cum se 
cutremurase ea dedesubtul lui, în timp ce el o mângâia cu 
ajutorul mâinilor şi al gurii, se excita dureros de tare. 

El nu luă în seamă semnalul „Nu traversaţi“, traversând 
perpendicular o intersecție, după ce un camion al salubrizării 
încetini după colț. 

Nu merita Maggie adevărul? 

Nu, decise el. Nu încă. Poate niciodată. 

Deci tu ai să te culci pur şi simplu cu ea, fără să-i spui 
adevărul? 

După cum vedea el lucrurile, nu prea avea altă soluţie. 


— Trebuie să-ți faci un control la cap, îşi zise Maggie, 
în vreme ce amintirile nopții trecute se învârteau în mintea 
ei. Oh, Doamne. Ce făcuse? Nu se avertizase ea de milioane 
de ori în privinţa lui? Şi totuşi aseară... Oh, Maggie, fii isteață! 
Ea îşi dădu din ochi părul. Goală, ruşinată şi singură în patul 
lui Thane, se ridică în şezut, privind către ferestre, unde 
soarele strălucea prin perdelele transparente. Din hol, răzbătu 
un zgomot de uşi trântite, de paşi şi de conversaţie. Ceilalţi 
oaspeţi se plimbau de colo-colo. Și Thane era plecat. Dar 
unde? El nu lăsase niciun bilet, iar la telefon beculeţul pentru 
mesaje nu clipea. 

— Grozav. Ea analiză iarăşi seara trecută, spunându-şi 
că era nebună în cel mai înalt grad. Şi ce dacă nu făcuse în 

realitate şi tehnic vorbind dragoste cu Thane? Fusese cât 
pe ce. 

— Hai, fetiţo. Mişcă-te. 

Ea făcu un duș, se îmbrăcă, hotărând că venise 
momentul să fie independentă. În patruzeci de minute, 
comandă cafea, fructe şi rulouri prin room service şi plăti 
taxa aferentă închirierii unui automobil prin intermediul 
cardului său de credit Visa. Apoi luă legătura cu detectivul 
Henderson doar pentru a vedea dacă au mai apărut noi indicii 
sau piedici în cadrul anchetei. În final, îi telefonă Beccăi în 
California, trezindu-şi din somn fiica mofluză, pentru a doua 
zi consecutiv. 

— Tu nu ştii că aici e devreme? se văicări Becca. 

— Am vrut doar să văd dacă ești bine. Am sunat aseară, 
dar erai plecată. 

— Mda. O auzi pe Becca căscând şi, orientându-se după 
sunet, întinzându-se. Mătușa Connie mi-a zis să te sun astăzi. 
S-a întâmplat ceva? Ai găsit-o pe Marchiză? 

— Nu s-a întâmplat nimic şi, nu, n-am localizat-o încă. 

— Poliţia ce spune? Pentru prima dată după câteva 
săptămâni, Becca părea cu adevărat interesată de acțiunile 
mamei ei. 

— Nimic în plus faţă de ceea ce ţi-am spus ultima dată 
când am vorbit cu tine. 

Urmă o clipă de ezitare, după care întrebă: 

— Ea e bine, nu-i aşa? Marchiza? E bine? 

— Sper. 

Maggie şi-ar fi dorit să o poată încuraja mai mult pe 
fiica ei şi hotârî apoi că trebuie să înveselească conversaţia. 
Becca nu avea de ce să fie îngrijorată. 

— Deci, ce face Jenny? 

— E bine, cred, doar ofticată — adică supărată — că eu 
nu trebuie să merg la şcoală, iar ea da. 

— E doar temporar. Până ți se vindecă glezna, iar eu o 
găsesesc pe Mary Theresa. 

— Ştiu, dar tot o enervez. Lui Maggie i se păru că 
detectează o mică notă de triumf în vocea Beccăi, ceea ce 
era neobișnuit. Din câte îşi amintea Maggie, fiica ei se 
străduise să calce pe urmele verişoarele ei mai mari. După 
părerea Beccăi, Jennifer McCrae nu greşea niciodată. 

— Deci cum e cu glezna? 

— Mult mai bine. Nici nu mai am nevoie de cârje. 

— Eşti sigură? Mătuşa Connie vorbea de un specialist. 

— Mătuşa Connie e pur şi simplu paranoică. Mereu 
vorbeşte despre doctori, avocaţi şi despre tot soiul de lucruri 
de genul acesta. Ştii, ea e cam ciudată, mamă. 

Maggie surâse. Becca se tempera cu adevărat. 

Ele mai stătură de vorbă câteva minute, iar apoi Maggie 
închise, simțindu-se uşurată, la gândul că ar putea exista o 
şansă ca ea şi fiica ei să umple golul aparent ce apăruse între 
ele două. 

— Room service. O voce masculină profundă acom- 
panie o bătaie puternică în ușă. 

În numai câteva minute ea mâncă, după care alcătui o 
listă cu cei pe care dorea să intervieveze, începând cu cei de 
la postul de televiziune şi cu Evelyn, secretara lui Mary 
Theresa. Evelyn fusese ani de zile alături de Mary Theresa, 
chiar din momentul în care ea se mutase din California în 
Denver. Divorţând de două ori şi luptându-se să devină 
cunoscută, ea era pasionată de muncă, „Cea mai organizată 
persoană pe care ai dori să o cunoşti“, cum îi spusese odată 
Mary Theresa lui Maggie. Evelyn o cunoştea pe Mary Theresa 
de mai multă vreme mai bine decât oricine. 

Apoi, Maggie îşi propuse să discute cu psihiatrul lui 
Mary Theresa şi cu medicii acesteia sau cel puțin cu cei care 
o văzuseră în săptămânile premergătoare dispariției. Îl adăugă 

şi pe Syd Gillette, al doilea soţ al lui Mary Theresa, aproape 
în fruntea listei. Potrivit agendei lui Mary Theresa, ea se 
întâlnise cu Syd chiar în noaptea dinaintea dispariţiei ei. 

— Şi mai curios, şi mai ciudat, şopti Maggie, 
strângându-şi picioarele goale sub ea, aşezată într-un colț al 
canapelei şi sorbind din cana cu cafea tare. Lumina soarelui 
se strecura prin perdelele transparente, ridicându-i moralul. 
Faptul că făcea ceva îi dădea o senzaţie plăcută, iar 
completarea unei liste cu persoanele apropiate lui Mary 
Theresa reprezenta un început. 

O cheie se răsuci în broască şi ea simți cum obrajii îi 
iau foc de ruşine în secunda în care îl văzu pe Thane intrând 
în încăpere. Era nebărbierit şi purta o pereche de jeanşi uzaţi, 
o cămaşă din flanel şi haina — ca şi cum ar fi venit de la o 
plimbare prin pădure pe timp de iamă. 

Ochii lui o priveau țintă şi ea simţi cum toată hotărârea 
se duce de râpă. Fără să rostească un cuvânt, el retrăi scena 
din seara precedentă cu ajutorul unei priviri studiate şi in- 
tense. Maggie se crispă şi îşi propuse că nu va comite din 
nou greşeala din seara anterioară. 

Oh, sigur, i-o întoarse propria minte. 

— "neaţa, rosti el pe un ton egal, în timp ce un surâs 
scurt, dădu la iveală strălucirea unor dinți care nu erau de un 
alb imaculat. 

— Nu te strădui să-mi vinzi farmecul tău de băiat de 
provincie, bodogăni ea. Nu am dispoziția necesară. 

— Nu? El avea tupeul să se arate surprins. De ce, 
doamnă McCrae, am crezut că mă voi întoarce aici și te voi 
găsi cântând şi râzând, pregătită să înfrunți o nouă zi. 

— Şi de ce mă rog? 

Gura lui se strâmbă, iar el îşi desfăcu haina. 

— Fiindcă, draga mea, aseară te-ai simţit bine. 

Ea tuşi şi simți că-i arde ceafa. 

— Ei bine, da. În legătură cu asta. Nu cred că noi ar fi 
trebuit... în fine... Haide, Maggie. O femeie modernă şi 
încrezătoare nu se învârte în felul acesta în jurul cozii. Oh, 
Doamne, până şi gândurile ei intime erau în parte aluzive. 

— Nu crezi că ar trebui să facem ce? Aruncându-şi haina 
pe spătarul scaunului, el se rezemă cu şoldul de partea 
exterioară a canapelei. 

Maggie îşi încrucişă braţele la piept. 

— OK, pacoste-deşteptă, nu cred că noi ar fi trebuit să 
facem sex. 

— Nu noi am făcut-o. 

— Asta e doar o chestiune de exprimare, Walker. Nu 
sunt pregătită să mă joc de-a cuvintele cu tine, ai înțeles? 

El ridică din umeri, se aşeză pe scaunul aflat vizavi de 
ea şi, după ce îşi turnă o ceaşcă cu cafea, luă o căpşună din 
fructieră şi o vâri în gură cu o nepăsare înnebunitoare. 

— Cred că cel mai bine ar fi să... avem camerele sepa- 
rate. Poate că ideea cu apartamentul acesta nu a fost cea mai 
inspirată. Putem avea camere de hotel obişnuite sau hoteluri 
diferite — iată o idee. 

— Sau am putea întinde o pătură în mijlocul camerei, 
ştii, cum făceau în filme cu ani în urmă. Eu stau pe partea 
mea, iar tu pe a ta, ca să ne protejăm fiecare din noi virtutea, 
o tachină el. 

— Termină. Eu vorbesc serios. 

El ridică sceptic o sprânceană. 

— Într-adevăr? 

— Da. 

Privirea pe care el i-o aruncă îi pătrunse în inimă, însă 
ea aprobă neînduplecată. 

— Cum vrei, i-o servi el, iar ea nu fu capilă să împiedice 
roşeaţa aceea care-i încălzi obrajii. El ştia ce îşi dorea ea. 
Amândoi o ştiau. Aici era problema. Oare sexul cu el merita 
riscul sau răul provocat? 

— Nu, zise ea cu voce tare. 

— Nu cred că ţi-am adresat vreo întrebare. 

— Vobeam cu mine însămi. 

— Anunţă-mă dacă te răzgândeşti. 

— Nu o voi face. 

Zâmbetul lui era de-a dreptul ştrengăresc. 

— Contez pe asta, scumpo. 

— Și nu-mi mai spune... 

— Nu o să-ți mai spun. Ochii lui avură o strălucire 
drăcească. Ea nu ştia dacă trebuia să-l sărute, ori să-l strângă 
de gât, aşa că făcu cel mai bun lucru în situaţia dată, ignorând 
acele aluzii pline de pasiune ce păreau să încingă atmosfera 
din încăpere. 

Rezemându-şi tocul uneia dintre cizme pe o perniță 
aflată pe un scaun din apropiere, Thane îi aruncă un ultim 
surâs de genul „nu mă prosti, te rog“, apoi luă ziarul împăturit 
Şi cercetă cu privirea titlurile de pe prima pagină. 

— Sora ta e tot pe prima pagină. El îşi trecu privirea 
peste articol, ca apoi să i-l ofere lui Maggie care-l lectură cu 
interes, fără a afla însă nimic nou. 

Thane descoperi pagina de sport şi aruncă o privire 
peste notițele ei. 

— Ai alcătuit o listă, observă el. Nu-mi spune. Persoane 
pe care intenţionezi să le intervievezi. 

— Aşa e. Dar prima persoană de pe lista asta eşti tu. 
Unde ai fost azi-dimineaţă? 

— Ţi-a fost dor de mine? o necăji el. 

— La fel de mult cât mi-a fost dor de un şarpe, i-o 
întoarse ea, așezându-se din nou pe canapea şi clătinând din 
cap. 

— Scuze, nu am vrut să te provoc. Oftând, ea cercetă 
adâncimile cafelei ei — negre şi opace. Sunt pur şi simplu 
îngrijorată. 

El aşeză ziarul deoparte. 

— Nu ești singura. Din moment ce tu pari foarte decisă 
să porneşti propria ta investigaţie, am decis să încep şi eu 
una. 

— Cum? 

— Am făcut nişte verificări. 

Ea îl privi surprinsă, neștiind dacă ar trebui să aibă 
încredere în el. 

— Şi ce-ai aflat? 

— Că Wade Pomeranian era plecat din oraş, aşa cum a 
declarat. 

— De unde ştii? 

— Am dat nişte telefoane, am aflat cine e agentul lui şi 
l-am sunat acasă pe individ. Nu a fost prea încântat, dar am 
obţinut numele fotografului care a realizat şedinţa foto, şi 
apoi l-am „unat. Pomeranian al nostru a fost într-adevăr în 
Salt Lake în ziua în care Mary Theresa a dispărut. El deschise 
din nou ziarul, însă Maggie i-l smulse din mâini. 

— Stai puțin, zise ea, aseară erai clar împotriva ideii ca 
eu să fac cercetări, iar acum ai adoptat această cauză ca şi 
cum ar fi noul tău scop în viaţă. 

— Poate că este. 

— Ce se petrece, Walker? întrebă ea, mijind privirea în 
direcţia lui, dorindu-și să poată citi în mintea aceea 
alunecoasă pe care nu te puteai baza. 

— Un simplu caz de utilizare a ideii: „dacă nu-i poți 
învinge, atunci adoptă-le teoria.“ Este evident că tu nu vei 
renunța la ideea asta, așa că am decis că e mai bine să lucrez 
cu tine, decât împotriva ta, deşi consider că poliţia îşi va 
face datoria mai mult decât exemplar. Ei cred că eu sunt 
cumva implicat în dispariţia lui Mary Theresa, deci ar trebui 
să mă implic mult mai activ în descoperirea adevărului. El 
luă o înghiţitură zdravănă de cafea, privind-o pe deasupra 

ceştii. Ea voia să-l creadă. Oh, Doamne, voia cu adevărat să-l 
creadă. Dorea ca sora ei să se întoarcă, iar fiica ei să fie din 
nou alături de ea. 

Dacă dorinţele ar fi nişte cai, atunci cerşetorii ar sta 
tot timpul călare, îşi reaminti ea, cu toate că ar fi fost cu 
mult mai simplu să-l aibă pe Thane de partea ei decât să 
fabrice toate aceste îndoieli. Numai pentru că ea primise un 
mesaj mut din partea surorii ei — oare îl primise? — în clipa 
asta nu mai era sigură, nu însemna că Thane avusese de-a 
face în vreun fel cu dispariţia lui Mary Theresa. Şi ce dacă 
poliția credea că el ar putea fi implicat; ei mereu îi cerceteaz:. 
mai întâi pe membrii familiei, mai ales pe foştii soți ceva 
mai ciudaţi, nu-i aşa? Şi simplul fapt că el îşi făcuse apariția 
în Idaho, la uşa ei, reclamându-şi inocența, nu însemna că el 
avea alte intenții. 

Zâmbind, Thane se întinse după o chiflă. 

— Deci ce program ai pentru astăzi, Mary Theresa? 

— Foarte nostim. Ea se uită pe listă. lar numele e 
Marchiza. 

— Mereu uit. 

— Încearcă să fii în formă, îl tachină ea, ştiind că e mai 
ager decât un şoim. Ceea ce îmi trebuie mie de la tine e să 
mă duci la agenţia de închiriere a automobilelor. 

— Credeam că te voi duce eu... 

— Am discutat despre asta, Thane. Am comandat deja 
închirierea. Aşa că ori mă duci tu până acolo, ori iau un taxi, 
ori cer ca maşina să-mi fie adusă. 

Zâmbetul lui dispăru. 

— Nu te grăbi. Dacă Mary Theresa a fost răpită? Dacă 
povestea asta e mai periculoasă decât îți închipui? Nu te 
gândeşti că ai putea fi următoarea țintă? 

— De ce? 

— Cine ştie? El era cât se poate de serios. Îşi termină 

chifla, se şterse pe mâini şi se ridică în picioare. Cizmele 
lăsară urme pe covorul gros de culoare mov. Nu ştiu ce 
urmează de aici încolo? Tu ştii? 

— Nu. 

— Atunci hai să fim de acord cu planul „mai bine în 
siguranţă, decât să-ți pară rău.“ 

— O să fiu atentă. El părea gata să protesteze, aşa că ea 
adăugă: Sunt o femeie în toată firea, Walker. Mi-am trăit 
mare parte din viață fără tine. Cred că voi fi în siguranță. 
Prin urmare, am de gând să fac o vizită la KRKY, în momentul 
transmiterii show-ului, apoi să vorbesc cu secretara, cu 
celălalt fost soț şi cu psihiatrul. 

El făcu o mutră acră, dar lăsă deoparte orice protest. 

— Eu am să-l verific pe avocat, pe cei cu care lucra, pe 
antrenor şi pe o parte dintre prieteni şi dintre vecini. 

— Perfect. Ne întâlnim aici, diseară. 

— Ia telefonul meu mobil. 

— Nu am nevoie de el. Ea voia sprijinul iui, dar nu 
dorea să fie tratată precum un copil. 

— Dacă nu vrei să stau lipit de tine, atunci o să iei acest 
telefon afurisit. Sprâncenele lui erau unite, iar expresia deveni 
pe neaşteptate una aspră, precum iarna din Wyoming. El nu 
avea de gând să se unească din loc. 

Pentru prima dată ea nu-l contrazise. Nu dispuneau de 
prea mult timp. Emisiunea Marchizei urma să fie transmisă 
în direct în mai puţin de o oră, iar Magpie era hotărâtă să 
vadă cum se desfășurau lucrurile la KRKY. 


După ce alese ultimul model de Ford Taurus, ea îşi 
făcu loc în parcarea postului TV. Studioul era situat la parterul 
unui turn din cărămidă roşie care purta numele postului 
respectiv. Ea fu întâmpinată de o recepționeră cu gura căscată, 
care se holbă la ea în secunda în care îşi rosti numele. 

— Maggie McCrae. 

Recepționera era de-a dreptul năucă. 

— lertați-mă, rosti ea, roşind până la rădăcina părului 
său castaniu şi scurt, dar semănaţi cu o persoană din stafful 
nostru, comoderatorul emisiunii Denver AM! 

— Sunt sora lui Mary Ther — a Marchizei. Sora ei 
geamănă. 

— Oh, Iisuse, nu am ştiut. Dar nu mă surprinde. În fine, 
semnaţi aici — la rândul trizeci şi şase. Ea notă ora, strecurând 
apoi un registru sub geamul de protecție din sticlă. După 
îndeplinirea formalităţilor, incluzând şi o legitimaţie, ea fu 
escortată de o femeie mignonă, care mergea la fel de repede 
precum vorbea, spre biroul managerului postului TV. 

Ron Bishop o aştepta. Un bărbat corpolent, care 
mirosea groaznic a tutun şi al cărui păr lăsase loc unei chelii 
netede. El ocoli un birou din lemn de stejar plin de tăieturi şi 
hodorogit, întinzându-i o mână. În momentul când ea îi 
strânse degetele, el o aşeză pe cealaltă deasupra, scuturându-i-o 
viguros. 

— Ron Bishop. Doamne, arătaţi exact ca ea. Eu... noi... 
nu ştiam de existența dumneavoastră. Adică ştiam că ea are 
o soră, desigur, dar nu ştiam că e o soră geamănă. Vreţi să 
apăreţi la Ştiri cu o rugăminte adresată persoanei care o ține 
ostatică? întrebă el, în vreme ce ideea îi intră în cap, iar rotițele 
unse de ideea unor ratinguri explozive începură să se mişte. 

— Voi reflecta la asta, zise Maggie, privind în jur. O 
nişă se arcuia deasupra biroului, iar ceilalţi trei pereţi erau 
decorați cu distincții şi cu fotografii lucioase, de dimensiunea 
opt pe zece, ale managerului care strângea mâna celebrităților 
pe care le întâlnise în cei treizeci de ani de carieră. În colţ se 
afla montat un televizor. Denver AM începuse deja. 

Ea se uită la ecran, unde Craig Beaumont, un tip cu 

părul blond, bronzat şi ochi albaştri, intervieva pe cineva 
care aspira să devină o Martha Stewart locală. Purtând o 
pereche de jeanşi, o cămaşă din pânză şi afişând o expresie 
atotştiutoare, femeia aceea mică de statură vorbea despre cum 
confecționa recipiente pentru hrănirea păsărilor din lucrurile 
pe care le avea în dulapul din bucătărie. Untul de arahide, 
seminţele şi alte grăunţe erau amestecate în diferite feluri şi 
expuse pe o masă pentru a putea fi surprinse de cameră. 

— La naiba, zise Ron, arătându-şi dinţii cu străluciri de 
aur, în vreme ce lua în considerare implicaţiile asemănării 
dintre Maggie şi sora ei, aţi putea fi comoderatorul emisiunii 
ei, cel puţin pentru un sezon. În spatele lentilelor groase, 
ochii lui începură a sclipi anticipativ. El căută o țigară, dar 
n-o aprinse. Am face anunţul la ştirile de la ora cinci și la 
cele de la ora unsprezece, apoi din nou la cele de la ora şase 
dimineaţa. 

Omul era prea insistent şi prea grăbit, iar lui Maggie îi 
displăcu asta. Ea nu avea încredere în el, cu toate că abia îl 
cunoscuse. Începu să se simtă asemenea lui Thane — 
incapabilă să aibă încredere în cineva. 

— O să mă gândesc la asta, zise ea, măsurându-l pe 
managerul postului şi întrebându-se dacă avea în el măcar 
un dram de sinceritate. Sunt aici doar pentru a-mi găsi sora, 
pentru a încerca să aflu ce i s-a întâmplat. 

— Sigur, înțeleg, iar postul TV vă stă la dispoziţie. 
Nimeni nu şi-ar dori mai mult ca mine să descopere ce i s-a 
întâmplat Marchizei, adăugă el, părând sincer. Se lăsă pe 
spetează, descheindu-şi haina costumului său în dungi. Nu o 
să vă mint, doamnă McCrae, există o mică problemă, în fine, 
nu chiar o problemă. Hai să spunem o diferență de opinie 
între Craig Beaumont şi Marchiză în privința sensului pe 
care ar trebui să-l urmeze emisiunea, dar pot să vă asigur că 
fiecare persoană care lucrează la KRKY e interesată de 

situaţia surorii dumneavoastră. Noi am fost primii care am 
pomit în căutarea ei, ştiţi, iar posturile TV rivale ar putea 
face din ţânțar armăsar, spunând că e vorba despre 
neînțelegerea între cei doi moderatori, dar asta e în primul 
rând bârfă profesională şi invidie. Denver AM a fost în mod 
constant în fruntea ratingurilor. 

— Până de curând, punctă Maggie. 

— E adevărat că în cursul acestui an a existat o mică 
scădere, dar ne vom ocupa de asta. 

Sunt convinsă, îşi zise Maggie cu nepăsare, în 
momentul în care, după un scurt calup publicitar, Craig 
Beaumont explica din nou audienței că motivul pentru care 
prezenta de unul singur emisiunea era acela că Marchiza 
dispăruse. O fotografie era prezentă pe ecran, în timp ce el 
solicită oricărei persoane care cunoştea locul unde se afla 
aceasta să anunţe. Următorul segment al emisiunii îi fu 
dedicat acesteia, prezentând imagini din cele câteva filme 
pe care le făcuse şi momente hazlii şi reprezentative ale 
Marchizei, alături de invitaţii săi în cadrul emisiunii din 
Denver. 

Maggie, tăcută, privi spre ecran, şi amintirile o 
copleşiră. Ochii i se umeziră, văzând-o pe sora sa râzând, 
vorbind şi flirtând cu un invitat. Simţi în gât un nod imens şi 
îşi muşcă buza, în timp ce Mary Theresa alias Marchiza clipi 
în direcția camerei, dându-și apoi capul pe spate şi râzând. 
Unde eşti? se întrebă Maggie. Marchiza moderase singură 
cmisiunea în primii patru ani — fiind o pionieră în domeniu. 
Craig venise cu doi ani în urmă şi, cu timpul, devenise din 
ce în ce mai important, iar după părerea lui Mary Theresa, 
din ce în ce mai impunător. 

— El vrea absolut totul, îţi spun eu, îi mărturisise Mary 
Theresa într-una din conversațiile telefonice. Blondului i-ar 
plăcea ca eu să dispar pur şi simplu. 

— Doamnă McCrae... Vocea lui Ron Bishop o readuse 
în prezent, iar ea avu senzaţia jenantă că el îi adresase o 
întrebare. 

— Oh, scuzaţi-mă, ce aţi spus? 

— Că mi-ar plăcea să vă ofer un tur al postului tv, dacă 
doriţi. Se uită la ceas. Cred că avem timp. 

— Sigur. Ea avea nevoie de cât mai mult informații 
despre viaţa surorii ei. 

Mai discutară încă o vreme, iar el o conduse spre 
studioul ştirilor, unde birourile erau unite sub forma unei 
roți, separate doar de panourile izolate fonic. Reporterii îşi 
tastau poveştile la computer, cercetătorii colectau datele, 
banda de prezentare a ultimilor ştiri se modifica întruna, iar 
aparatele tv, care emiteau în fiecare stație TV din Denver, 
erau suspendate deasupra capetelor lor. O altă încăpere izolată 
fonic era studioul unde se filmau ştirile. Camerele dirijate 
cu ajutorul computerului erau îndreptate către un birou de 
formă curbată, unde echipa celor de la „Știri“ lucra în fiecare 
tură. Într-o altă încăpere, mai multe computere erau conectate 
la site-ul web al departamentului de ştiri. 

Bishop o prezentă câtorva persoane, inclusiv lui 
J.R. Alexander, asistentul directorului de la departamentul 
de „Ştiri“. Bărbatul energic, care vorbea repede, avea în jur 
de patruzeci de ani şi purta o pereche de ochelari cu ramă 
din metal. Zâmbetul lui apărea la fel de repede precum 
dispărea. El se muta de la o rețea de computere la cealaltă, 
răspunzând la întrebări, acordând sfaturi şi, la modul general, 
conducând turma în acea larmă generală. 

— Vreţi să fiți comoderatorul emisiunii? întrebă el, 
aruncând spre Maggie o privire evaluatoare. Pun pariu că 
telespectatorii nu şi-ar da seama de diferență. În spatele 
ochelarilor, ochii lui căprui sclipiră în momentul în care el 
reflectă asupra posibilităților. Aţi lucrat vreodată în 
televiziune? 

Înainte ca Maggie să răspundă, el fu chemat în altă 
parte. 

Ron o conduse printr-o mulțime de holuri dosnice. 

— J.R. a venit la noi cu puţin înaintea surorii dumnea- 
voastră şi a fost producătorul emisiunii Denver AM, înainte 
să-l promovăm în funcţia de conducere. Aici realizăm noi 
editarea filmelor... El îi oferi turul complet, prezentând-o celor 
prezenți. 

Cu fiecare persoană nouă cu care făcea cunoştinţă, 
simţea că în direcţia ei se aruncau priviri curioase. Fa auzi 
şoaptele rostite în spatele ei, dar le ignoră. 

— Doamne, credeam că e Marchiza! 

— Îţi vine să crezi într-o aşa asemănare? 

— E ciudat. Înfricoşător. Mă întreb dacă e aceeaşi 
scorpie profitoare. 

— Oh, Iisuse, să sperăm că nu. E de ajuns una pe o 
planetă atât de mică. 

Hohotele de râs şi comentariile urmară, însă ea nu le 
băgă în seamă. 

După ce înregistrarea emisiunii Denver AM luă sfârşit 
şi publicul din studio ieşi afară din clădire, Ron o conduse 
de-a lungul unui hol de forma unui labirint către un birou de 
dimensiuni mici, ocupat de Craig Beaumont. 

Coprezentatorul Marchizei tocmai îşi lua haina dintr-un 
cuier pom aflat lângă uşa micului său birou. El se dădu doi 
paşi înapoi când o văzu. 

— Marchizo! Dumnezeule! Aproape că mi-ai provocat 
un atac de cord. Unde naiba ai fost? Arăți... arăţi grozav! El 
ezită, ca și cum ar fi observat ceva diferit şi se uită la 
surâzătorul Ron Bishop. Ia stai aşa... 

— Aceasta nu e Marchiza. Este sora ei. Maggie McCrae. 

— Hei, asta nu e cumva o glumă..., zise Beaumont, 
înainte să-şi dea seama de adevăr. Pentru numele lui 

Dumnezeu, uită-te la dumneata. Dumneata şi Marchiza. Voi 
două sunteţi identice, nu? 

— Aproape. Ea aprobă, iar ochii lui albaştri o măsurară 
centimetru cu centimetru, ca şi cum ar fi validat ceea ce-i 
auziseră urechile. 

— Nu pot să cred. Ținându-şi încă haina, el se aşeză pe 
colțul biroului său. Uaaau. 

— Aşa am zis şi eu. Ron Bishop era un profesionist 
adevărat. Acum, ascultă-mă. J.R. a glumit într-un fel atunci 
când a lansat ideea asta, dar eu cred că ar fi o mişcare 
deşteaptă pentru captarea atenţiei, dacă ai lua-o în emisiunea 
ta, să joace rolul Marchizei până la revenirea ei, ceva de 
genul: „Ea e cea mai vestită persoană dispărută din Denver?“ 

— O să facem o verificare împreună cu Tess 
O'Shaughnessy — el se întoarse cu fața spre Maggie — ea este 
în prezent producătorul executiv al emisiunii... 

Maggie nu voia să fie antrenată în absolut nimic. 

— Staţi puţin. 

— Dar ar fi ceva de genul acesta, apoi ai începe să o 
intervievezi, nu ca Marchiza, ci ca sora ei geamănă. N-ar 
stârni chestia asta un interes nemaipomenit? Oamenii sunt 
deja curioşi, iar telespectatorii sunt fascinaţi de poveşti cu 
surori gemene. Urmărind cu toții miniseriile şi telenovelele, 
iar aici ai totul la pachet. Un mister pe cinste și o poveste cu 
gemene şi, desigur, asta ne poate ajuta să aflăm ce i s-a 
întâmplat. Aceasta e faţeta cea mai importantă, adevăratul 
motiv al înlocuirii uneia cu cealaltă. Cu cât urmăresc mai 
mulți emisiunea, cu atât sunt mai multe şanse ca cineva să 
sune şi să ofere informații. 

Craig începu să se arate entuziasmat de idee. 

— Pe parcursul emisiunii, putem invita alte gemene — 
sau gemeni separați la naştere, chestii de genul acesta. Să 
cercetăm ce anume au în comun, de ce au totuşi aceleași 
maniere, interese şi gusturi. 

— Exact. 

— Hei, luaţi-o mai ușor. Maggie nu putea crede ce-i 
auzeau urechile. Nu sunt interesată. 

— Cum? 

— Eu am venit în Denver doar pentru a-mi găsi sora, 
nu pentru a trage foloase de pe urma ei. 

— Dar îi veţi face o favoare. Poate chiar veți ajuta la 
găsirea ei. Poate că unul dintre telespectatorii noștri a văzut-o. 

— Ar fi telefonat până acum! Cu siguranță că ar fi 
recunoscut-o. 

— Dar am putea face un soi de publicitate specială, 
atrăgând o audiență cu mult mai mare. Ce părere aveți, 
doamnă McCrae? 

Maggie nu avea să se lase târâtă în această poveste a 
ratingurilor, a acestei mentalități gen „învingătorul ia totul“. 

— Vreau doar să stau de vorbă cu dumneavoastră, i se 
adresă ea direct lui Craig Beaumont. 

-— Domnule Bishop? O femeie subțirică cu ochi de 
căprioară, purtând un costum elegant de culoare neagră îşi 
vâri capul pe uşă. Aţi vrut să vă aduc aminte de întâlnirea cu 
domnul Danvers de la Brown Palace, la ora unsprezece şi 
treizeci de minute. 

Bishop îşi consultă ceasul, mormăi nişte scuze, 
reamintindu-i apoi lui Maggie că îi va face surorii ei un 
serviciu în cazul în care va acepta să i se ia un interviu în 
cadrul emisiunii Denver AM sau în cadrul programului de 
ştiri, şi ieşi în fugă din încăpere. 

— Îmi cer scuze pentru Ron. El e. În fine, e pur şi simplu 
Ron, zise Craig. Se gândește mereu la ratinguri. 

— Fire de fiară, zise ea, ridicând din umeri. 

— Fiecare dintre noi e preocupat pentru a îmbunătăți 
calitatea emisiunii, la fel ca și punctul de piaţă. 

— Înţeleg, dar eu nu vreau altceva decât să-mi găsesc 

sora şi am crezut că îmi puteţi răspunde la câteva întrebări. 

Craig o privi fix preţ de o secundă, apoi aprobă și, 
pentru prima oară, Maggie observă o latură mai profundă a 
acestui bărbat pe care sora ei îl caracterizase o dată ca fiind „un 
băiat de pus pe afiș, unul dintre filfizonii care au făcut surf“. 

— Desigur. Dar haideţi să stăm de vorbă în afara postului 
TV, sugeră Craig. Există un restaurant ceva mai încolo pe 
stradă, la două clădiri de aici, unde am putea avea puţină 
intimitate. 

Maggie fu de acord. Aici, la locul de muncă al 
Marchizei, simţea că privirile tuturor erau aţintite asupra sa. 


Thane nu reuşi nimic. Toată lumea cu care discutase, 
ori spusese prea puţin, ori nu spusese nimic. Funcţionara de 
la magazinul de utilități nu-și amintea, iar oamenii care 
lucraseră pentru Mary Theresa o considerau un înger — aceasta 
fusese expresia folosită de Raoul, cel care se ocupa de 
grădină. 

— Un înger coborât din ceruri. Un bărbat în vârstă, care 
avea şase copii, dintre care doi încă mai locuiau cu el, o 
persoană extrem de credincioasă, considera că acești ultimi 
cinci ani în care lucrase pentru Mary Theresa fuseseră cei 
mai buni. 

Antrenorul ei, Laslo Rolf, constituise o surpriză. Din 
pricina propriilor sale prejudecăţi şi a gustului obişnuit al lui 
Mary Theresa în materie de prieteni, Thane se aşteptase ca 
tipul să fie un mare nătărău. Dar de înşelase. 

La cei douăzeci şi opt de ani ai săi, Laslo avea un trup 
de Adonis, datorat unui stil de viaţă sănătos şi exerciţiilor 
fizice. Laslo îşi petrecea timpul lucrând cu diferite persoane 
înstărite, unii din lumea televiziunii, la fel ca şi Marchiza, 
care era cea mai reprezentativă. 

— Cine ştie ce i s-a întâmplat, zise el între două serii de 

exerciţii desfăşurate la sala de sport la care era afiliat. Stăteau 
în picioare lângă pervazul lat al unor ferestre de unde se 
vedeau soarele, care se reflecta în turnurile din oțel şi sticlă, 
Şi zăpada ce se topea. 

Clinchetul aparatelor pentru body-building se auzea 
precum un ecou, în vreme ce greutăţile erau ridicate şi 
coborâte. Muzica difuză abia dacă se auzea pe deasupra 
bicicletelor, a aparatelor cu trepte şi a benzilor rulante. 

Spre lauda lui, Laslo chiar asuda, fiind îmbrăcat 
într-un costum de jogging și având un prosop aruncat în 
jurul gâtului. 

— Marchiza este imprevizibilă. La un moment dat are 
o stare de sănătate bună, administrându-şi vitamine, mâncând 
carne slabă, legume şi fructe, ca apoi să afli că se otrăveşte 
singură cu băutură şi medicamente. El strâmbă din nas cu 
dispreţ. Problema constă în faptul că ea nu manifesta 
preocupare pentru propriul său corp şi nu putea rămâne fidelă 
unui anumit tip de regim. El ridică din umerii săi laţi. Dar nu 
e singura. E o problemă a tuturor. 

— A pomenit vreodată despre plecare? 

— Tot timpul. Laslo îşi tamponă transpirația de pe frunte 
cu colțul prosopului. Visa că va ajunge la New York, ori 
înapoi în L. A, ca realizatoare la televiziune. Avea probleme 
la postul TV, comoderatorul era un adevărat dobitoc, gata 
întotdeauna să o pună în umbră. Dacă mă întrebi pe mine, ea 
era confuză şi stresată. Fie din pricina muncii, fie, în fine... a 
problemelor personale. Strânse buzele, ca şi cum ar fi spus 
prea mult. Poate că nu trebuia să stau de vorbă cu tine, zise 
el, la urma urmei, după cum spunea Marcbhiza, tu reprezentai 
o parte importantă a problemei. 

Muşchii cefei lui Thane se contractară. 

— Ce anume ţi-a spus? 

— Ştii, Walker, jumătate din timp mi-am închipuit că 
ea mai simte ceva pentru tine. 

— Şi în cealaltă jumătate? 

— Cealaltă jumătate îmi spune că ei îi era frică de tine. 
Că tu erai singura ființă care o speria de moarte. De ce oare? 

— Să mă ia naiba dacă ştiu, replică Thane, cu toate că 
lucrul acesta nu prea era adevărat. Mary Theresa avea vreo 
şase motive pentru a nu avea încredere în el — toate valabile. 
Ştii ce se spune despre foştii soți. 

— Că singurii buni sunt aceia care au murit. 

Thane rânji. 

— Am mai auzit asta. 

— La fel ca şi fostele soţii, bănuiesc, zise Laslo, ochii 
lui sfredelindu-i pe ai lui Thane, în vreme ce era prezentat 
un anunţ pentru următoarea oră de curs. Uite, eu va trebui să 
plec. Începe următorul meu curs. 

O doamnă mignonă, în echipament scump și cu multe 
bijuterii, zâmbi, dând cu ochii de Laslo. Acesta îi surâse, şi 
femeia rotunjoară se topi. 

Thane simți nevoia să plece naibii de acolo. Locul acela 
plin de aparate cu greutăţi, de stepuri care se mișcau întruna, 
de trupuri transpirate, care erau staruri de televiziune, sau 
instructori supli şi musculoşi îi dădea o senzaţie de disconfort. 
El credea că te menții în formă doar prin muncă susținută. 
Prin muncă fizică. 

Când descuie camioneta, observă că Jeepul care-l 
urmărise până acolo se făcuse nevăzut şi se simți oarecum 
uşurat, însă când ieşi din parcare, zări un Playmouth cu patru 
uşi şi ştiu că Henderson era încă cu ochii pe el. Potrivindu-şi 
oglinda retrovizoare, Thane îşi strecură camioneta spre 
centrul Denverului, întrebându-se ce făcea Maggie. 

Faptul că era departe de ea îl făcea să fie neliniștit şi 
nervos. Cu toate că își spuse că era o nebunie să-şi facă griji 
— ea era o femeie matură, pentru numele lui Dumnezeu — el 

nu-şi putu stăpâni sentimentul de teamă la gândul că ea îşi 
va asuma identitatea iresponsabilei ei surori gemene. 

Ca şi cum cu tine ea ar fi în siguranță. Vinovăţia săpă 
adânc în sufletul lui. El o folosea pe Maggie, iar ea nu ştia 
lucrul acesta. 

— Eşti un fiu de cățea mizerabil, mormăi el pentru sine, 
dar asta nu-i folosi la nimic. Ar fi călcat peste oricine i-ar fi 
stat în cale, inclusiv peste Maggie. 

Adresându-şi sieși o înjurătură, el îşi cobori vizeta, 
dorindu-şi ca toată încurcătura aceasta referitoare la Mary 
Theresa să ia sfârşit. 

Şi când se va sfârşi, Maggie McCrae nu va suporta 
nici măcar să te vadă. În fine, n-are decât. Thane acceleră 
strângând din dinţi. Nu spusese nimeni niciodată că viața e 
dreaptă. 

Recunosc, zise Craig Beaumont, dând pe gât al doilea 
Bloody Mary. Sora ta şi cu mine nu prea aveam aceeaşi părere 
în privinţa direcției pe care trebuia să o apuce programul 
nostru. El îşi învârti băutura în pahar, neluând în seamă bolul 
plin cu fasole roşie şi supa cu orez pe care le comandase. 
Restaurantul de mici dimensiuni era decorat cu o temă din 
regiunea de sud-vest. Lasouri, pinteni, coarne lungi și chiar 
o pereche de fălci din bronz acopereau pereţii, în vreme ce 
băncile erau făcute din stejar, iar deasupra lor se aflau felinare. 
Perniţe în nuaţe difuze de auriu, roz şi de levănțică — culorile 
apusului din vest — decorau băncile. 

Meniul era texano-mexican, atmosfera liniştită, iar 
chelnerițele în aparenţă tăcute. 

— Te-ai certat cu ea în ziua când a dispărut? 

El aprobă, fluturând din mână. A fost o scenă în toată 
regula în faţa asistentului-producător şi a unui grup. O 
greşeală. 

— Povesteşte-mi. 

— Acum pare o prostie. Scutură din cap. Marchiza dorea 
cu înverşunare să aduge un segment referitor la celebrităţile 
locale — oamenii din Mountain States care au reputația unor vedete. 
Voia să facă o schimbare de imagine, să ofere show-ului o 
cosmetizare, cred că acestea au fost vorbele ei. Să-l facă să 
semene cu unul din L.A. Mai elegant, mai sofisticat. 

— Iar dumneata te-ai opus ideii. 

— Graficele demografice ne-au arătat că telespectatorul 
nostru e o persoană casnică, care are doi copii şi un job cu 
jumătate de normă. Unii sunt absolvenţi de colegiu. Au între 
douăzeci şi cinci şi douăzeci şi opt de ani... În fine, optăm 
pentru un caracter popular. Am avut întotdeauna un bucătar 
şef din localitate într-un anume segment al emisiunii. 
Telespectatorul poate scrie postului TV sau poate trimite un 
e-mail pentru a afla reţeta. Avem grădinari, stiliști, autori 
locali, eroi ai Liceului de fotbal, medici de elită şi prezentăm 
obiecte de artizanat cu care să-ţi decorezi casa. Din când în 
când, invităm câte o celebritate, care e în trecere sau filmează 
o peliculă în oraș şi își prezintă biografia sau orice altceva, 
dar Marchiza voia altceva. 

El îşi goli paharul cu băutură. 

— Şi ca să fiu sincer, ea voia să scape de mine. 

Maggie nu era surprinsă. Ea luă din salata de taco şi 
apoi întrebă: 

— De ce? 

— Pentru că dorea să conducă show-ul. Așa cum a dorit 

din momentul sosirii mele în echipă. Întotdeauna a regretat 
lucrul acesta — ştii — faptul că am fost angajat fără ştirea ei. 
Nu a considerat niciodată că eu aș avea vreo contribuţie, 
astfel că în momentul în care ratingurile au început din nou 
să scadă, a dat vina pe mine. El îi oferi un surâs de genul 
„dacă-scăpa-de-mine“, luând o bucată de pâine pe care o 
unse cu unt, ca apoi să se răzgândească. S-a vorbit de anularea 
întregii emisiuni sau de lansarea unui nou format. Problema 
era că Marchiza voia să-l restructureze şi să dirijeze totul de 
una singură. El mestecă bucata de pâine, reflectând preț de o 
clipă. Sora dumitale era o prima donna, să ştii. Se considera 
o regină. 

— Şi dumneata cum o considerai? 

— Ca o mare pacoste. 

— Se pare că și ea gândește la fel despre dumneata. 

El pufni. 

- E posibil. 

— Deci nu ai idee ce i s-a întâmplat? 

— Niciuna. Suflă deasupra unei linguri cu supă. Nu-i 
doresc răul, înțelege-ţi, dar nu-mi pare rău că a plecat de la 
postul TV. De altfel, la studio, chestia asta o gândesc toţi. 
Toată lumea îţi va spune acelaşi lucru. 

— De ce nu o placi? 

— Pentru că, Maggie, Marchiza nu era o profesionistă. 
Mereu sosea cu întârziere, cerea tuturor să-i asculte punctele 
de vedere, lansa scandalurile cele mai groaznice, fiind 
totalmente şi irevocabil deplasată. Cuvântul profesionalism 
nu face parte din vocabularul acestei femei. El mai luă din 
supă. Învinovăţea pe oricine pentru problemele apărute, în 
afară de ea însăși. Ştii, nu mă înţelege greșit. Sper într-adevăr 
ca ea să fie teafără — nu e o femeie rea, ci doar una care o dă 
mereu în bară. [ar eu nu am nici cea mai vagă idee despre ce 
i s-a întâmplat. 

Involuntar, Maggie începu să-l placă pe Craig. Era 
profitor şi încrezut, dar părea suficient de sincer. El nu 
ascunsese faptul că nu o plăcea pe Marchiză şi, cu toate că 
Maggie intenţiona să-și apere sora de fiecare lovitură, să 
protesteze vehement împotriva oricui ar fi îndrăznit să lanseze 
vorbe de discreditare la adresa ei, înţelegea motivele lui Craig. 

De la restaurant ea se îndreptă cu maşina către periferia 
orașului și apoi spre o clădire discretă în nuanţa cărbunelui 
care găzduia Lawrence's Executive Options, acolo unde 
Evelyn Lawrence, ca preşedinte al companiei, superviza şi 
conducea zece sau douăsprezece sucursale contabile și de 
secretariat care, combinate, rezolvau chestiunile birocratice 
pentru câteva firme mici din Denver. Apoi manipula conturile 
bancare ale Marchizei, mailurile venite din partea fanilor ei 
Şi păstra corespondenţa. 

Fără a se lăsa păcălită şi fără a se eschiva, clătină din 
cap la vederea lui Maggie. 

— Ştiu că ai auzit-o de nenumărate ori, dar semeni atât 
de mult cu Marchiza, încât e de-a dreptul înfricoşător. Adică, 
fiindcă ea a dispărut și tot restul poveştii. Ştiu că voi două 
semănaţi destul de mult, fiindcă am văzut fotografii cu voi 
amândouă, dar, până acum, nu mi-am dat seama cât de mult 
semănați. 

Ea îşi împreună mâinile, iar Maggie observă că aproape 
pe fiecare deget purta un inel. Machiajul îi era perfect, niciun 
fir de păr roşcat nu era în dezordine, iar unghiile sale erau 
pictate într-o nuanţă de roşu-închis, neavând nici cea mai 
mică zgârietură. Purtând un costum de culoare albastru închis 
şi o pereche de pantofi asortaţi, Evelyn Lawrence reprezenta 
chintesenţa femeii de afaceri. 

— Hai să trecem la subiect. Cu ce-ţi pot fi de folos? O 
conduse pe Maggie într-o sală de consiliu, aşezându-se lângă 

ea, la masă. O secretară aduse cafeaua și câteva dosare pline 
cu informaţii. Acestea sunt datele cele mai recente, zise 
Evelyn, în momentul în care domnişoara se strecură afară, 
închizând ușa în urma ei. Evelyn îşi puse frişcă în ceașcă, 
urmărind cum norişorii albi se rotesc la suprafața cafelei. 
Dacă dorești nişte căpii, ţi le voi da cu plăcere — în fine, cu 
excepția documentelor ei private — rambursări de taxe, 
declaraţii financiare, chestii de genul acesta. 

Evelyn, după un al doilea divorţ dureros, o urmase pe 
Marchiză de la Los Angeles la Denver, punându-și pe picioare 
propria afacere, în momentul în care realizase că se puteu 
extinde, ocupându-se de mai mulți clienți. Marchiza îi oferise 
scrisori de recomandare și discutase cu unii potenţiali clienţi 
în beneficiul lui Evelyn. Drept recunoştinţă, Evelyn părea 
să-i ofere Marchizei respect veșnic şi încredere. Aşa cum 
declarase Evelyn, ele aveau o relație aproape perfectă, cu 
excepția faptului că afacerea lui Evelyn era la început şi 
existau vreo două dificultăţi în tranzacţiile pe care ea le avea 
cu Marchiza. 

— personal, iar chestia asta rămâne între noi, îi 
mărturisi Evelyn, sorbind din ceașcă, sora ta era pe punctul 
de a deveni falită. Nu-şi putea ţine sub control cheltuielile. 
Nu ar trebui să spun nimic, dar, oricum, va ieşi totul la iveală, 
din moment ce ea este dată în judecată pentru sumele pe 
care le datorează. Evelyn pocni din limbă, iar buzele ei se 
schimonosiră în semn de dezaprobare. Am încercat s-o 
avertizez, dar nu m-a ascultat. 

— Mary Theresa a acționat întotdeauna după propriile 
ei reguli. 

— Cei de la IRS nu tratează chestia asta cu lejeritate. 

— Nu, nu o fac. 

— Şi, mai rău decât atât, sora ta avea un gust oribil în 
materie de bărbați. Ea ridică mâna ca şi cum s-ar fi aşteptat 

ca Maggie să se certe cu ea. Ştiu, ştiu, nu ar trebui să fac 
niciun fel de comentariu. Nici eu nu am un trecut nemaipo- 
menit și, în majoritatea timpului, nu m-am amestecat în viața 
ei intimă luată în ansamblu, dar ea a făcut niște alegeri 
îndoielnice. L-ai cunoscut pe primul ei soț? Thane Walker? 
Inima lui Maggie îngheță. Evelyn dădu peste cap doi ochi 
expresivi. În aparenţă, el pare în ordine, ştii tu, tipul acela de 
cowboy care te dă pe spate, dar are ceva care mă face să nu 
am încredere în el. Nu e altceva decât un tip care împarte 
pumni peste tot, se pare, şi este mult prea secretos după gustul 
meu. Dar nu știu ce motiv are. Doar Dumnezeu ştie. Marchiza 
nu a putut niciodată să pună capăt cu adevărat relaţiei cu el. 
Evelyn ofiă. 

— Chiar aşa? întrebă Maggie, în vreme ce simţi un fior 
rece pe şira spinării. 

— Ca şi cum el ar fi vrut ceva de la ea — poate că nu a 
încetat niciodată să o iubească, nu ştiu. Gâtul lui Maggie se 
crispă, iar ea nu luă în seamă acel Ți-am spus eu care rezonă 
în inima ei. Apoi a urmat Syd, cel de-al doilea. Veştile au 
fost şi mai proaste. Nu vreau să par drept una care urăşte 
bărbaţii, pe bune, dar cei care s-au învârtit în jurul lui Mary 
Theresa au fost ori colportori, ori slabi. Syd e deștept și cât 
se poate de bogat, dar a tratat-o pe Mary Theresa ca şi cum 
ar fi fost o bijuterie, ştii, ceea ce numesc ei o „femeie-trofeu“, 
una care se presupune că trebuie să plece atunci când i se 
cere, ca apoi să stea în cutia în care el a așezat-o şi să fie o 
fată ascultătoare în restul timpului. Asta nu i se potrivea 
surorii tale, dă-mi voie să-ți spun. Syd a încercat această 
mizerie de prea multe ori, şi Mary Theresa i-a dat papucii. 
Ochii ei străluciră ca și cum ar fi împărtăşit un secret intim. 
L-a lovit unde-l doare, şi apoi i-a semnat actele de plecare. 

Maggie sorbea din cafea şi asculta, în timp ce Evelyn 
bârfea nestingherită despre bărbaţii din viața lui Mary 
Theresa. 

— Ea nu a fost niciodată în stare să-şi formeze o familie. 
Între Thane şi Syd existaseră mai mulţi iubiți, iar după Syd, 
un adevărat şir. Nimeni special. Erau mai mult sau mai puțin 
asemănători — băieţi frumoşi şi fără minte. Se părea că ea îi 
arunca în faţă lui Syd faptul că putea avea relaţii cu bărbați 
mai tineri şi mai chipeşi — Evelyn agită un deget spre chipul 
lui Maggie — inclusiv cu fostul lui ginere, oh, măiculiță, asta 
l-a înfuriat rău de tot. 

— Cum îl chema? 

— Să vedem. Evelyn își împleti degetele, şi sprâncenele 
ei se uniră gânditoare. Oh, Doamne. Se lăsă pe spate, oftând, 
chipul ei crispându-se în semn de reflecţie. Acum, ştiu. Să 
vedem. Inman, ăsta e. Robert Inman. Nu a împlinit încă 
treizeci de ani. El şi Syd obişnuiau să joace golf împreună, 
până când el a părăsit-o pe fiica lui Syd în favoarea altei 
femei. 

— Mary Theresa? întrebă Maggie, simțind cum i se face 
greață. 

— Mmm. Ochii lui Evelyn străluciră, ca şi cum ea s-ar 
fi bucurat de durerea familiei Gillette. Luă o înghițitură din 
ceaşcă. Marchiza nu trebuia să facă asta niciodată, ştiu, dar 
Robby — aşa îi spunea ea — era un adevărat amorez, care îi 
dădea tot timpul târcoale. Dacă mă întrebi pe mine, Marchiza 
i-a făcut fostei lui soții, Tanya, o mare favoare. 

— Nu cred că Tanya a privit lucrurile în maniera asta. 

— Sigur că nu. În momentul acela, ea era gravidă. Asta 
i-a distrus mariajul. Surâsul lui Evelyn deveni amar. Syd a 
trebuit să-şi găsească un alt partener de golf. 

Cafeaua se acri în stomacul lui Maggie. Ea aşeză ceaşca 
aproape goală pe masă. 

— Oricum, până la urmă, Mary Theresa a renunțat la 
Robby şi şi-a găsit pe altcineva. Ultimul ei iubit, puştiul acela 
pe care-l cheamă Pomeranian, a vrut să trăiască pe spinarea 

ei, sperând că ea îl va ajuta să facă film, ori televiziune prin 
intermediul relațiilor pe care ea le avea. O şansă imensă. 
Noul ei agent, Ambrose King, a împins-o, în fine, după umila 
mea apreciere, în direcţia greşită, şi bălosul acela de coprezen- 
tator al ei... În opinia mea, Craig Beaumont e un şarpe. Ea 
se încruntă, plescăind din limbă şi scuturând din cap. Ca şi 
cum ar fi realizat în sfârşit că vorbele ei sunau a bârfă, Evelyn 
flutură din degete, alungând tot ce ar mai fi putut să 
gândească. Ei bine, eu sunt genul acela de persoană care 
trebuie „să le spun exact aşa cum îi văd“, şi sunt îngrijorată 
pentru sora ta. Ăsta nu e stilul ei — în fine, este, dar ea nu a 
mai plănuit o evadare ca asta de o bună bucată de vreme. Şi 
niciodată atât de lungă. E... derutant. Ea îşi termină cafeaua, 
tamponându-și buzele cu un mic şerveţel. Eu mă rog pur și 
simplu să se întoarcă vie şi nevătămată şi să putem lăsa totul 
în urmă. 

— Şi eu la fel, zise Maggie, cu toate că odată cu fiecare 
zi care trecea, se simţea din ce în ce mai tulburată. Crezi că 
o supăra ceva anume? 

— În afară de viața ei în general? Evelyn slobozi un 
hohot de râs amar. Nu, nu cred. Ea clătină un deget către 
Maggie. Acum, înainte ca tu să mă întrebi dacă s-a sinucis, 
răspunsul meu e din nou un „nu“ categoric. Poliţia crede că 
a plecat pe undeva şi şi-a făcut felul, dar eu mă îndoiesc. Ea 
se uită direct în ochii lui Maggie. Acesta nu e stilul Marchizei. 

Au mai discutat o vreme, iar Maggie plecă simțindu-se 
frustrată, după ce află puțin mai mult decât ştia, simțind că 
nu era mai aproape de a descoperi ce i se întâmplase surorii 
ei decât la început. Zăpada se topea sub strălucirea soarelui 
sud-vestic, iar aerul era curat și proaspăt, dar Maggie nu putea 
evita acel presentiment care se ţinea scai de ea precum o 
umbră. 

* 

— Eşti sigur? Thane lipi receptorul de ureche, ignorând 
ritmurile muzicii country şi conversaţia zgomotoasă care 
răzbătea din direcția barului. 

— E adevărat, zise Roy, vocea lui aspră fiind atât de 
clară, de parcă s-ar fi aflat în camera de alături, şi nu la un 
mic oficiu poștal din California. 

— A trebuit să cercetez puţin, dar am avut noroc. Se 
pare că fosta ta soție a petrecut o perioadă într-un mic spital 
particular numit „Our Lady of Sorrows“, nu departe de granița 
cu Mexicul. Cel mai apropiat oraş se află la câteva mile 
distanță. E un spital pentru pacienţi cu probleme mintale, şi 
multe celebrităţi merg acolo incognito pentru a-şi reveni sau 
pentru a scăpa de dependenţa de droguri. Mary Theresa s-a 
internat după aproape şase luni de la terminarea divorțului 
vostru, amice. 

Thane se crispă. Dacă Mary Theresa ar fi fost prin 
preajmă, ar fi prins-o şi ar fi sugrumat-o. 

— La dracu”, mormăi el. 

— Bănuiesc că trebuie să te felicit, zise Roy, râzând 
fără prea mult haz. Un om nu descoperă în fiecare zi că are 
un fiu în vârstă de şaptesprezece ani. 

Trădarea îi fripse sufletul lui Thane, amintindu-și cum 
Mary Theresa îi aruncase asta în față cu o săptămână în urmă. 
Ea îl sunase în Chayenne şi începuse să plângă, jurând că se 
va sinucide, înnebunită din pricina ultimei sale traume 
emoționale. ÎI implorase să vină la Denver. El depășise limita 
de viteză, tăind curbele care erau pe întreaga distanță. 

Când ajunsese acasă la ea, o găsise în bucătărie, 
îmbrăcată într-un halat de baie din mătase și îi oferi un pahar 
cu băutură în momentul în care intră în bucătărie. El nu ar fi 
trebuit s-o urmeze niciodată. Ea era foarte grăbită şi, când el 
refuzase burbonul, ea trecuse direct la subiect, cerându-i nişte 

bani cu împrumut. El o refuzase, iar ea se făcuse țăndări, 
încercând să-l seducă. Apoi izbucnise în plâns. 

Încercase să-l păcălească în fel şi chip. Mai întâi, îl 
sărutase şi lingându-i urechea, îi declarase că el fusese unicul 
bărbat care o satisfăcuse. 

— Renunţă, îi zisese el, respingând-o cât colo. Ea se 
împiedică şi căzu peste bufetul din bucătărie. Lacrimile îşi 
făcuseră apariţia în ochii ei, iar ea începu să plângă, ca şi 
cum ar fi avut inima frântă. 

Bineînţeles că nu fusese decât o prefăcătorie. Doar una 
dintre acele măşti pe care Mary Theresa și le confecționa cu 
atâta abilitate. 

— Nici să nu te gândeşti, Mary, îi spusese el, în clipa 
când ea își înfundase degetele în reverele hainei lui, 
întorcându-şi apoi fața către el. Ochii ei străluceau din cauza 
lacrimilor. Obrajii şi nasul se înroşiseră din pricina băuturii, 
a lacrimilor şi a efortului. El nu se lăsă păcălit. 

— Nu mă duci cu chestia asta, lady. Încet, el îi desprinse 
degetele de pe haina lui. 

Ea se înfurie brusc. Ochii ei frumoşi deveniră o flacără 
verzuie. 

— Trebuie să mă ajuţi. 

— Nu, Mary Theresa, nu trebuie să fac nimic. 

— Dar tu... noi... 

— Noi nu reprezentăm nimic. Doi foşti soți care nu s-au 
iubit niciodată. 

— Nemernicule! 

— De acord. 

— Doamne, cât eşti de rece. 

— Am învățat de la o expertă. 

— Cum poți fi atât de lipsit de suflet, de crud? îl întrebase 
ea, turnându-şi altă băutură, amestecând votca şi sucul de 
portocale într-un pahar înalt. Ochii ei străluciră plini de 

lacrimi, în timp ce rimelul i se scurgea pe obraji. Arăta 
îngrozitor. 

Ştii, Thane, eu ţi-am oferit totul. Aveam doar 
şaptesprezece ani în momentul când m-ai sedus... 

— Nici asta nu funcționează. Nu mă simt vinovat. 

— Dar... 

— Şi ţine minte, tu m-ai sedus pe mine, pretinzând că 
eşti Maggie. 

Buzele ei se strâmbară ironic. Puse băutura pe bufet. 

— Maggie te-a însoţit întotdeauna. Chiar şi atunci când 
eram însărcinată cu copilul tău, tu pretindeai că eu eram ea. 
Eşti bolnav, Walker. 

— Probabil. 

Suspinând, ea îşi lăsă capul în jos, afişând poziţia unei 
persoane rănite. O altă mască. Privind fix podeaua, ea şopti: 

— Am nevoie de ajutorul tău, Thane. Tu eşti singurul 
pe care pot conta, singurul care... Ea se opri, muşcându-și 
buza, în vreme ce o lacrimă pică pe podea. 

El se ţinu tare. 

— Las-o baltă, Mary. Am terminat cu asta — cu tine. A 
durat suficient. S-a terminat. 

— Nu-mi poți face asta. Vocea ei era acum o șoaptă. 

— Ţi-ai făcut-o singură. 

— Deci acum eşti şi judecător. 

— Am plecat de aici. 

— Ascultă, Thane. Am să ţi-i dau înapoi, te rog. Am de 
plătit nişte taxe şi, Dumnezeule, cărțile de credit, iar ei discută 
de anularea show-ului şi... oh, la naiba, ce-o să mă fac? Thane... 

— Nici gând. 

— Dar am nevoie... 

— Nu mai poţi apela la mine. De câte ori ai o problemă, 
mă cauţi. E vremea să fii pe propriile tale picioare, ori să te 
sprijini pe iubiţelul acela drăgălaş pe care îl ai. 

— Wade? zise ea, strâmbând din năsucul ei nostim 
înainte de a mai lua o înghițitură. El nu-i bun de nimic. 

— Atunci alege-ţi altul, fir-ar să fie, Mary Theresa. La 
asta te pricepi. Tu şi cu mine am terminat. 

Din gâtul ei izbucni un râs gâlgâit. 

— Prostuţule, zise ea, cu toate că lacrimile i se scurgeau 
încă din ochi. Ea îşi şterse nasul ce picura cu manşeta 
halatului. Genele ei coborâră pe jumătate, în poziţia aceea 
seducătoare pe care el o găsea al naibii de ispititoare. Noi nu 
vom termina niciodată. Nu ştii lucrul acesta? 

— Ce ştiu e că s-a terminat în sfârșit. El deschise ușa 
franțuzească care dădea spre curte. Aerul rece, prevestind 
iarna, pătrunse rapid în încăpere. 

— Nu cred. Ea ridică paharul, dând pe gât toată votca 
amestecată cu suc de portocale. Apoi, încet, privindu-l în 
ochi, începu să spargă în dinţii ei frumoşi bucăţile de gheaţă. 

— Cum am mai spus, am plecat de aici. El tocmai ieşea 
pe uşa din spate, înghițind aerul cu nesaţ. Frunzele uscate 
erau împrăştiate şi alunecau de-a lungul pavajului din 
cărămidă, iar lacul era o oglindă rece şi întunecată. 

— Nu vrei să afli de ce nu se va termina? De ce nu se 
poate termina niciodată? Urmându-l afară, unde aerul era 
limpede, primele stele zărindu-se pe cerul purpuriu, ea se 
grăbi să-l prindă din urmă. Tivul halatul ei de bate se târa 
prin iarba îngălbenită și uscată, dar ea păru să nu bage de 
seamă. 

— Nu. 

— Sigur că vrei... 

El ajunsese la poartă şi descuie lacătul. La o casă din 
apropiere se auzi o uşă trântindu-se. 

— Las-o baltă, Mary, spuse el. 

— Nu pot şi nici tu nu ar trebui s-o faci. 

El nu o ascultă, pornind spre partea din faţă a casei, 

dar ea îl prinse din urmă, agățându-se strâns de cămaşa lui. 

— Am un secret, îl tachină ea, fața devenindu-i albă în 
lumina slabă a lunii. 

— Pariez că ai mai mult decât unul. 

— Dar acesta e unul ameţitor. Are legătură cu tine. 

— Nu mă interesează. 

— Oh, cred că ar trebui. Vocea ei sună melodios, în 
momentul în care se apropie de capătul garajului şi de partea 
din față a casei. Tu erai cel care-şi dorea atât de mult să devină 
tătic cu ani în urmă. 

— Ce are asta de-a face cu... El se răsuci pe un călcâi, 
prinzând-o apoi de talie. Inima îi tresări în piept, iar el începu 
să priceapă. Ce spui? întrebă el poruncitor şi cu o voce 
scăzută. 

— Nu ai priceput? Ea râse, sunetul zglobiu al victoriei. 
Într-un fel, ea îşi închipuia că acum câștigase. 

— Ce să pricep? 

— Noi am avut într-adevăr un copil. Un băiat. 

— Imposibil. Mi-ai spus că ai pierdut sarcina. 

— După primul... Am aflat imediat ce ne-am despărțit. 

— E o minciună. Capul lui duduia. 

— Dacă aşa crezi. 

Ultima lui fărâmă de răbdare dispăru. 

— Vorbesc serios, Mary. 

— Oh, în fine, nu te interesează. 

El o trânti de peretele garajului. 

— Nu încerca să mă prostești. 

— Nu fac asta, Thane. Ai un băiat în vârstă de 
şaptesprezece ani. 

— Eşti beată. 

— Nu chiar atât de beată. 

— Jur că dacă asta e o altă minciună sfruntată de a ta, te 
omor! Degetele lui se strânseră cu asprime în jurul umerilor 

ei, iar el îşi împinse fața atât de aproape, încât adulmecă 
parfumul părului ei şi al băuturii. 

— Nu am curaj. Într-o fracțiune de secundă, ar putea 
să-i rupă oasele sau... s-o ia în braţe şi să facă dragoste cu ea 
până ce... Oh, Doamne, nu! El îşi lăsă mâinile jos, dându-se 
câțiva pași înapoi, aproape călcând peste o afurisită de pisică. 
Aceasta miorlăi, ca apoi să sâsâie, bulucindu-se sub gard. 

— Unde e? 

— Nu ştiu. 

— Minţi. 

— Nu. L-am dat. 

— Unde? întrebă Thane poruncitor. Unde te aflai? 

— Scrie-mi un cec. Şi apoi stăm de vorbă. 

— Scorpie mizerabilă şi profitoare! 

— A existat o vreme când nu gândeai astfel. 

— A existat o vreme când am fost păcălit, zise el, 
observând însă că lanţul ce îl ținea legat de Marchiză se 
strângea şi mai tare. Dar s-a terminat. S-a terminaat! 

— Atunci să te duci în iad, Thane Walker. 

Sunt acolo, gândi el, în timp ce pleca. 

În timp ce închidea telefonul, știind că pierduse 
şaptesprezece ani din viața fiului său şi că niciodată nu 
încetase să fie îndrăgostit de Maggie McCrae, sora fostei 
sale soţii, el îşi dădu seama că Marchiza îl blestemase, ca şi 
cum ar fi făcut o vrajă. Ea avusese dreptate. El nu avea să 
scape niciodată de ea. 


Conducând pe străzile scăldate de soare şi aglomerate 
ale Denverului, un oraş pe care ea îl vizitase doar de câteva 
ori, Maggie se simţea însingurată. Părinţii ei muriseră, 
cumnații îi întorseseră spatele în clipa în care se decisese să 
divorțeze de Dean, fiica ei nu avea încredere în ea, iar acum 
sora ei dispăruse. Aruncându-și ochii spre o hartă aflată pe 

scaunul de lângă ea, manevră încet automobilul închiriat în 
direcția hotelului. Un valet îi parcă maşina, iar ea luă liftul 
spre apartamentul pe care-l împărțea cu Thane. 

— Casă, dulce casă, zise ea, lăsându-şi geanta pe un 
scaun. Scoțându-şi pantofii, ea verifică dormitorul lui Thane. 
Acesta era gol şi patul tocmai fusese făcut. Oftând, ea se 
rezemă de uşile franțuzeşti, gândindu-se pentru o secundă 
mult prea lungă la cum ar fi să adoarmă în brațele lui. La cât 
de lipsit de riscuri ar părea lucrul acesta. 

— Termină, Maggie, murmură, amintindu-și că ceea ce 
împărtăşeau ea și Thane era o atracție sexuală, nu iubire. 

Îi telefonă agentului Marchizei din Los Angeles, dar 
fu informată că „domnul King e plecat din oraş pentru restul 
săptămânii,“ aşa că ea îşi dădu numele şi i se promise că 
acesta o va apela „cât mai curând posibil“. 

— Vise, mormăi ea nemulțumită, sunând-o pe Michelle 
Kelly, psihiatra Marchizei. La al treilea ţârâit, cel care 
răspunse fu robotul telefonic. Maggie lăsă un mesaj, 
solicitând o programare. 

Frustrată, ea se uită la ceas, întrebându-se când se va 
întoarce Thane. Chiar dacă plecase doar pentru câteva minute, 
asta putea fi şansa ei de a încerca să descopere mai multe 
despre el, despre secretele pe care ea simţea că el le ascunde. 

Thane a fost. E] mi-a făcut asta. Nu-l lăsa să scape. 

Ce anume a făcut, se întrebă Maggie. Ignorând 
sentimentul că încălca un teritoriul privat, ea se foi de colo- 
colo prin dormitorul lui Thane, căutând valiza acestuia. O 
descoperi în dulap şi, încordându-şi simțurile, pentru a auzi 
dacă vreo cheie va fi introdusă în broască, anunțând sosirea 
lui Thane, ea răscoli prin conţinutul valizei. Jeanşi, pantaloni, 
un pulover, cămăși, şosete şi lenjerie intimă. Un mic aparat 
de ras. Nimic mai mult. Hârtii nu. Agendă nu, niciun indiciu 
pentru ceea ce ascundea el. 

— Ce mai descoperire pentru un detectiv particular-ex- 
pert, mormăi ea, aşezându-i lucrurile la locul lor şi respingând 
teama că, orice ar fi făcut, ea nu va fi în stare să-şi salveze 
sora şi să dezlege secretele ce-l învăluiau pe Thane Walker. 

Într-o singură zi în care explorase viața lui Mary 
Theresa, nu ajunsese prea departe — probabil, abia păşise 
dincolo de ușă. Dar la ce se aşteptase? Să „dea gata cazul“ în 
doar douăzeci şi patru de ore, când poliția din Denver lucra 
la el de zile întregi? Masându-şi ceafa, intră în baie şi deschise 
robinetele aurii ale căzii adânci. 

— Eşti o copilă, se admonestă ea, surprinzând imagimea 
ei reflectată în oglindă, în momentul în care rămase goală. 
Era straniu să se privească, comparându-se cu Mary Theresa. 
Ridică unul dintre braţe, pretinzând că imaginea ce se holba 
la ea era Marchiza, care, ridicând brațul opus, era imaginea 
perfectă a surorii gemene, așa cum fusese ea adusă pe lume. 

— Unde ești? întrebă Maggie, rezemându-şi capul de 
oglindă, frunte lângă frunte cu propria sa imagine. Cu 
imaginea Marchizei. Cu imaginea lui Mary Theresa. Oh, 
Dumnezeule, totul era atât de confuz. 

Apoi se aşeză pe marginea căzii adânci, masându-şi 
picioarele obosite. Nu era obişnuită să poarte tocuri şi să 
pretindă că e sora ei. Aburul începu să se ridice, umplând 
încăperea, iar ea îşi strânse părul sub forma unui coc pe care-l 
prinse în vârful capului şi privi din nou imaginea reflectată 
în oglindă. 

Cât de mult semăna cu Marchiza? Suficient de mult 
încât Thane să-şi închpuie cu o seară în urmă că era ea? 

Nu face asta, Maggie. E periculos. Întunecat. 
Înfricoşător. 

Intrând în cadă, ea lăsă apa să o învăluie, retrăind în 
minte noaptea trecută. Partida de dragoste cu Thane părea 
aproape supranaturală şi, oh, atât de păcătos de tentantă. 

Pielea ei se înfioră, gândindu-se la ceea ce-i făcuse Thane, 
cum mângâierea lui o purtase pe culmile extazului pe care 
nu le mai escaladase de ani buni. El fusese primul ei iubit şi 
încă era cel mai bun dintre ei. 

— Oh, sigur, mormăi ea, trezindu-se la realitate. Motivul 
pentru care era încă interesată de el consta în faptul că el 
reprezenta fructul interzis, marele tabu al existenţei ei. 
Secretele lui o fascinau; farmecul lui o sedusese peste măsură, 
reducând-o la statutul de femeie proastă. Dezgustată, refuză 
să se gândească cum o înnebunise cu pasiunea lui sau cum 
cu o singură privire a ochilor aceia frumoşi o făcea să aibă 
fantezii în privința lui. Iar pe el să aibă fantezii în privinţa 
Marchizei? 

Ce spusese Evelyn? Că Thane nu se despărțise 
niciodată de Mary Theresa? Că bănuia că el încă o iubea — 
că încă aveau o relație? De ce? Ce anume îi ținea legaţi? 

Durerea de cap începu să pulseze odată cu întrebările 
care o bântuiau. Ea se spălă şi închise ochii, lăsând apa să se 
răcească în jurul ei. Incercă să se concentreze asupra 
destinaţiei surorii ei, străduindu-se să pună în ordine puținul 
pe care-l aflase, dar gândurile referitoare la Thane, la mâinile 
lui magice şi la gura lui, o tulburau. 

Ea aţipi pentru o secundă, trezindu-se în apa rece, în 
timp ce umbrele umpleau camera. Nu putea uita faptul că se 
afla aici cu un scop, că Mary Theresa era motivul pentru 
care venise la Denver. leşi din cadă, întinzându-se după un 
halat chiar în secunda când auzi uşa apartamentului 
deschizându-se. Repede, îmbrăcă halatul scurt, grăbindu-se 
apoi către living. 

— Ei bine? îi ceru ea socoteală, în timp ce Thane îşi 
scotea mănuşile. El intră în încăpere, însă se opri în secunda 
când dădu cu ochii de ea. Maggie se ruşină, conştientă că era 
sumar îmbrăcată. 

El îşi aruncă mănuşile şi jacheta pe un scaun. 

— Nu am aflat prea multe. Privirea lui se opri în dreptul 
gâtului ei, acolo unde se termina gulerul halatului. 
Funcţionarul de la magazinul de utilități era nehotărât. Nici 
nu era Sigur că Marchiza a trecut pe acolo. Laslo părea din 
ce în ce mai arogant, iar grădinarul şi menajera o venerează. 
Am trecut pe lå hotelul lui Syd Gillette, dar el nu se afla 
acolo. Noi doi nu ne-am avut bine niciodată. Pe neaşteptate, 
îi întâlni din nou privirea. Dar tu? 

— Nu... nu cu mult mai bine, admise ea, fiind obligată 
să-şi dreagă glasul. Thane adusese cu el aerul proaspât de 
afară, iar părul ciufulit, căzându-i pe frunte într-o manieră 
băieţească îi aminti de o vară cu mulţi ani în urmă. Dar tot 
vreau să discut cu agentul şi cu psihiatrul ei. Cei de la KRKY 
par preocupaţi de ceea ce i s-a întâmplat, dar cine știe? Ea îl 
privi în ochi, amintindu-și de felul cum făcuse dragoste cu 
el. Ştii, am mai fost păcălită. 

— O lovitură nereușită, Mag, zise el, apoi se îndreptă 
către bar, păsi o sticlă de scotch, o deschise şi îşi turnă un 
pahar. 

O tenta şi pe ea să bea ceva. Muşchii cefei erau 
încordați, capul încă o durea puţin, iar faptul că se afla în 
preajma lui Thane o surescita, însă ea nu fusese niciodată 
atrasă de alcool, căci văzuse efectul lui nefast în cadrul 
propriei ei familii pentru a fi o băutoare. 

— Toamă-mi puţin. 

O sprânceană se ridică în momentul în care el turnă. 

— Cum spui tu, draga mea. 

— Credeam că ţi-am spus să nu mi te mai adresezi astfel. 

El scutură din cap, rânjind. 

— 'Ţâfnoasă azi, nu-i aşa? Traversă încăperea, întinzându-i 
unul dintre pahare. În sănătatea ta, Maggie. 

— A lui Mary Theresa, zise ea automat, luând o 

înghițitură zdravănă în vreme ce una dintre sprâncenele sale 
se arcui. Scotch-ul fumuriu îi arse stomacul. 

— Cum vrei. Sorbind din băutură, el se întoarse cu fața 
către foc, aruncând o privire în oglinda de deasupra 
şemineului. El o privi în oglindă preț de o secundă lungă şi 
incomodă. Maggie mai luă o înghițitură scurtă. Era o 
adevărată nebunie să se afle atât de aproape de Thane. El o 
cunoştea mult prea bine, era prea familiar, prea al naibii de 
irezistibil. 

— Cred că ar fi mai bine să mă mut la un alt hotel, zise 
ea, surprinsă de faptul că vocea îi devenise răgușită. 

— De ce? 

— Ştii de ce. Asta — ea scutură din cap — e o nebunie. 
Aseară... 

— Ce e cu aseară? Răsucindu-se, el se sprijini cu umărul 
de placa de deasupra căminului, terminându-și băutura dintr-o 
înghiţitură. 

Ea încercă să nu se uite la pâtul lui, în vreme ce acesta 
era pus la treabă, şi să nu observe acele riduri „laba-gâştei“ 
ce se fommară la colțul ochilor lui în momentul când el o 
privi. Nu voia să se gândească la mângâierea lui sau la mirosul 
lui sau la faptul că nimeni nu o sărutase atât de intens cum o 
făcuse el. Nici măcar Dean. 

Junghiul vinovăţiei îi împunse inima. Ea se măritase 
cu Dean McCrae din întâmplare, spunându-și că va învăța 
să-l iubească, că ceea ce simțise pentru Thane fusese doar o 
joacă, prima dragoste, fiorul experimentării şi al explorării. 
Nimic mai mult. 

Dar se înşelase. 

Dragostea pe care o simţise pentru acest cowboy solitar 
nu murise niciodată, fir-ar să fie, şi chiar şi acum, după atâţia 
ani, închisă într-o romantică cameră de hotel, nu părea să 
conteze că ei se aflau aici din pricina celor petrecute cu Mary 

Theresa, că femeia care-i despărțise o dată îi adusese acum 
din nou împreună, că toată acea suferinţă din trecut putea fi 
foarte uşor adusă la viaţă. 

— Nu fi prost, Thane, zise ea, terminându-şi băutura şi, 
aruncând precauţia pe fereastră, păşi desculță până la bar şi 
îşi turnă o altă doză de tărie. Amândoi ştim că nu am putea 
niciodată... că tu şi cu mine... nu ar funcționa niciodată, şi 
nu sunt pregătită pentru o plonjare rapidă, OK? Am prea 
multe pe cap. 

În momentul când se întoarse, el se afla lângă ea şi, cu 
toate că nu o atinse, ci doar îşi trecu uşor palma peste umărul 
ei, ea îl simţi cu atâta intensitate, ca şi cum ei ar fi fost goi şi 
ar fi stat întinşi unul peste altul, un trup presându-se deasupra 
altul trup nerăbdător. 

Scotch-ul îi înfierbântase deja sângele. 

— Cr „d că trebuie să discutăm ceva. 

Tonul lui o îngheță. 

~ Ce? 

— Există un lucru pe care tu trebuie să-l înfrunți, 
Maggie. Ceva important. 

Ea mai luă o înghiţitură înainte de a întreba: 

— Şi acesta este? 

— Faptul că Mary Theresa s-ar putea să fi murit. 

— Ce? Ea fu pe punctul de a scăpa paharul. Nu se poate. 

— Gândeşte-te. A dispărut de aproape o săptămână, fără 
să de-a un telefon, să lase un bilet sau o vorbă cuiva. Niciun 
mesaj de răscumpărare, nimic. 

— Nu cred asta, zise ea, scuturând din cap. Nu pot. 
Cum... cum rămâne cu Jeepul ei? Unde se află? 

— Poate a fost furat. Ori este alături de cadavrul ei. 

— Nici să nu vorbeşti de asta! Nu o s-o cred. Nu pot! 

— Maggie — fii rezonabilă. Ceva s-a întâmplat. 

— Nu. Ea clătină din cap, se duse lângă ferestre şi privi 
afară în noapte. Nu! 

— Maggie, ascultă, trebuie să fii pregătită, zise el, cu o 
voce aspră. 

Lacrimile se iviră în ochii ei şi se înfurie pe neaşteptate. 
Pe Thane. Pe Marchiză. Pe întreaga lume. 

— Eu ştiu că ea e teafără. 

— Cum? Simplul fapt că sunteți surori gemene... 

Răsucindu-se, ea fu gata să verse restul de băutură. 

— Dacă ţi-aş spune, nu m-ai crede. 

Thane miji ochii. 

— Tu ştii ceva? Şi nu mi-ai spus? 

— Nu am putut. Doamne, să aibă încredere în el acun: 
— să-i spună adevărul? Să îndrăznească? Scotch-ul îi dăduse 
curaj. Încăperea aceea intimă îndemna la împărtăşirea 
secretelor. 

— Ce? 

— Îţi aminteşti de momentul când ţi-am vorbit de 
telepatie? 

— Nu e ceva pe care să-l dau uitării cu uşurinţă. 

— Bănuiesc că nu. Ea sorbi încă o înghițitură din lichidul 
dogoritor. 

— Mai e ceva? 

Oh, Doamne. 

— Poţi spune şi aşa. 

El îşi aşeză paharul pe polița căminului, își băgă mâinile 
în buzunarele din față ale jeanşilor, se rezemă de marginea 
blatului şi întrebă: 

— Nu-mi spune că ea ţi-a transmis din nou mesaje. 

— Nu... eu, n-am mai auzit nimic din partea ei de atunci, 
din hambar. 

— Înainte ca eu să apar la ferma ta din Idaho. 

— Da, zise ea, devenind pe neaşteptate distantă, aşa 
cum fusese în ziua cu pricina. Ea se întrebă dacă putea avea 
încredere în el şi hotărî că nu avea importanță. Acum ori 

niciodată. Mâinile îi teremurau în secunda în care traversă 
încăperea, punând o oarecare distanţă între trupul ei şi al lui. 
Îşi termină băutura şi aşeză paharul pe placa de deasupra 
căminului. Mesajul pe care ea mi l-a transmis în ziua aceea a 
fost unul oribil. 

— Ţi-a cerut ajutorul, o îndemnă el. 

— A fost ceva mai mult de atât. Ea îşi trecu ambele 
mâini prin păr, desfăcând agrafa care îl ţinea strâns în vârful 
capului. Știu că ţi-e greu să crezi asta — şi mie mi-a fost. 
Specialiştii mi-au spus că e imposibil, că mi-am imaginat, 
că în toate cazurile cu gemeni identici pe care ei le-au studiat 
nu au întâlnit nimic de felul acesta, şi din moment ce este 
atât de greşit, nu am cum să o dovedesc. 

— Am mai avut discuţia asta, Mag Pie. De ce nu renunți 
la tergiversare? Vocea lui era scăzută, aproape amenințătoare. 

Ea îngheţă. Oh, Doamne, de ce deschisese gura? 

— Spui că ea a luat legătura cu tine. Ce ţi-a spus? repetă el. 

— A spus că tu ai fost implicat. 

— Implicat? În ce? 

— În ceea ce i s-a întâmplat ei. 

— Ce? şopti el. 

— Ea... ea a spus că tu i-ai făcut asta. Indiferent la ce 
anume se referea. 

— Asta e cumva un soi de glumă? 

— Sigur că nu. 

— Tu crezi că eu... oh, la dracu’. Thane îşi strânse 
pumnii. Nemernicul. Nememic afurisit... Din trei pași mari, 
el traversă camera, apucând-o apoi de umeri. Ascultă-mă, 
Maggie, nu ştiu ce puneţi la cale tu sau Mary Theresa, dar eu 
nu am făcut nimic pentru a o răni. Degetele lui se înfipseră 
adânc în umerii ei. 

— Să punem la cale? replică ea. Tu crezi că eu încerc să 

îți pun ceva în cârcă? Nu-şi putea crede urechilor. După tot 
acest timp petrecut împreună, după sărutări şi mângâieri cum 
putea el să-și închipuie că ea l-ar minți? Dar tu nu ai încredere 
în el, nu-i aşa? Nu în totalitate. Fii sinceră, Maggie. E... e 
ridicol, zise. 

— Mai ridicol decât încercarea de a mă convinge că tu 
şi cu sora ta, de care practic te îndepărtaseşi, sunteți împlicate 
într-un soi de telepatie şi că ea... ea încearcă să mă 
învinovăţească pentru dispariția sa? 

— Ştiu că pare o nebunie, dar... 

— Sfinte Hristoase, este o nebunie, Maggie. El o fixă 
cu nişte ochi aspri şi neiertători. Ce dracu’ e asta? 

— Spune-mi tu, Thane. Tu eşti cel cu secretele. Umbrele 
apăruseră în ochii lui şi ea sesiză o minciună. 

— Să te ia naiba, Walker, de ce nu poți fi sincer cu mine? 

— Poate din acelaşi motiv pentru care nici tu nu eşti cu 
mine. Privirea lui alunecă de la ochi spre buzele ei. N-ai 
spus niciodată o vorbă despre faptul că Mary Theresa m-a 
arătat cu degetul în mintea ei. Şi acum, pe neaşteptate... 

— E adevărat, fir-ar să fie. De ce aş inventa aşa ceva? 
De ce? Tu crezi că eu aș vrea ca tu să-ți închipui că sunt 
nebună? Pentru numele lui Dumnezeu, Thane, o dată în viaţă 
ai şi tu încredere în mine. 

— De ce? întrebă el, iar ea aproape că-l pocni. 

— Să ajungi în iad. 

— Prea târziu, draga mea, zise el pe un ton aspru, 
trăgând-o atât de aproape de el, încât ea putu să-i simtă 
ardoarea, am ajuns deja acolo. Zicând asta, buzele lui îi 
acoperiră gura, sărutându-i-o lung şi insistent, răpindu-i aerul 
din plămâni, făcându-i sângele să ia foc. Una dintre mâini se 
strecură în decolteul halatul ei, pentru a-i cuprinde sânul. 

Maggie închise ochii, în timp ce nişte degete aspre îi 
pipăiau sfârcul. 

Nu face asta, Maggie, îşi zise ea. Nu! Nu! Nu! Dar nu 
era capabilă să se oprească, iar când limba lui apăsă asupra 
gurii ei, buzele i se deschiseră de bunăvoie. O mână se ocupă 
de nodul halatul ei, iar cealaltă trase de pe umeri veșmântul, 
lăsând-o goală. Maggie se lipi de el, în vreme ce Thane se 
lăsă în genunchi, sărutându-i sânii, mângâindu-i până ce 
pielea ei se înfioră. Degetele ei se afundară în părul lui în 
momentul în care el îi sărută buricul, rotindu-se în cercuri în 
gropiţa aceea, în vreme ce ea îi cuprinse fesele, ridicând-o 
rapid şi lipind-o de el. 

Ea se topi pe dinăuntru, gemând, iar el o sărută înainte 
ca ea să se lase în braţele lui nerăbdătoare şi să o ducă spre 
pat. Oprește-te, Maggie, se îndemnă ea, în vreme ce-l privea 
cu ochii plini de întrebări. Dar avertizarea alunecă spre nişte 
urechi surde, iar ea reduse la tăcere negările care alergau 
prin mintea sa, în timp ce-i descheia nasturii cămăşii, 
împingând-o apoi de pe umerii lui puternici şi de-a lungul 
braţelor musculoase. Ea aruncă cămașa pe podea. Depetele 
ei nerăbdătoare nimeriră nasturele jeanşilor lui şi, cu o singură 
smucitură, fenmoarul cedă. Ar fi trebuit să se oprească în 
clipa aceea, înainte ca lucrurile să ajungă prea departe, dar 
nu putea. În adâncul ei simțea o dorinţă, o nevoie care o 
înnebunea. 

— Maggie, şopti el, în vreme ce ea, lăsându-se mai jos 
pe pat, împinse perechea de jeanşi peste şoldurile lui zvelte 
şi apoi mai jos, peste coapsele tari ca piatra. Pielea lui lucea 
din pricina transpiraţiei şi, în secunda în care îşi plimbă 
degetele de-a lungul coloanei sale, el îşi ținu respirația. Ea 
sărută perişorul moale de pe coapsele lui, trasând apoi linia 
aceea întunecată care înainta precum o săgetă de la talie în 
jos, ca apoi, uitându-se în ochii lui, despre care ea ştia că 
erau luminoşi, să atingă uşor erecţia lui, cu vârful degetelor 
ei curioase. 


358 


— Dumnezeule, Maggie... El o trase în sus, desfăcându-i 
apoi coapsele cu genunchii. Tu mă înnebuneşti, mormăi el, 
sprijinindu-se în coate şi privind în jos la ea cu nişte ochi 
care străluceau din pricina poftei. Ştii, femeie, mereu ai făcut 
asta. 

— Asta ... asta e valabil în ambele sensuri, cowboy. Oh, 
Doamne, îl dorea mai mult decât ar trebui să dorească 
vreodată o femeie un bărbat. Ea tremură din pricina acelei 
dorinţe destrăbălate care se trezise în centrul cel mai profund 
al feminității ei, flăcările pasiunii aprinzându-i sângele. 

El se uită spre buzele ei, se aplecă pentru a o săruta, 
apoi, în timp ce braţele lui o cuprindeau, închise ochii și 
spuse abia auzit: 

— Maggie, pur şi simplu nu vreau să te rănesc. 

— Atunci nu o face, zise ea, în timp ce dorinţa erupse în 
interiorul ei. Nu o face. Pur şi simplu iubeşte-mă. O dată 
măcar, iubeşte-mă. Nu pe sora mea, ci pe mine. 

— Dumnezeule, ar trebui să fiu spânzurat pentru asta, 
murmură el, înainte ca buzele lui să le revendice din nou pe 
ale ei, iar braţele puternice s-o țină strâns şi posesiv. Întregul 
lui trup se încordă, iar el gemu sălbatic, penetrând cea mai 
adâncă parte a ființei ei. Ea gâfâi, el se retrase ca apoi să se 
mişte iarăşi cu o abandonare disperată care pe ea o făcu să 
lăcrimeze. 

— Maggie, scumpo, scumpo... oh, Dumnezeule. Vocea 
lui era moale, respirația întretăiată, părul întunecat din pricina 
transpiraţiei. Se priviră în ochi în timp ce tempoul lui se 
acceleră, iar venele de pe gâtul lui se umflară. Ea se mişcă în 
ritmul lui, dansând intimul dans al celor ce se iubesc, degetele 
ei adâncindu-se în carnea spatelui lui. Ea nu putea respira, 
nu putea gândi, văzând doar ca prin ceaţă pe bărbatul de 
deasupra ei. Din ce în ce mai repede — camera se roti sălbatic 
în timp ce ea se arcui, contorsionându-se, agăţându-se de el. 

El își lăsă capul pe spate, înțepenindu-se, țintuind-o de pat şi 
revendicând-o ca fiind a lui, unindu-se cu ea aşa cum se unesc 
de milenii un bărbat şi o femeie. 

— Dumnezeu să mă aibă în pază, zise el, respirând greu, 
revărsându-se în adâncul ei înainte de a se prăbuşi şi de a 
respira adânc şi sacadat. 

Dumnezeu să ne ajute pe amândoi, zise ea în gând, în 
vreme ce el o luă în brațe. Extenuarea le răpise vocile. Ea 
închise ochii spunându-şi că nu conta faptul că făcuse 
dragoste cu el, că orice s-ar fi întâmplat, ei aveau nevoie de 
acest timp petrecut împreună, refuzând să cedeze în fața 
acelor îndoieli întunecate care se adunaseră în mintea ei. Ea 
se cubări lângă Thane, relaxându-se şi oftând, în vreme ce el 
o acoperea cu aşternutul. Lipindu-se de el, ea ascultă ritmul 
calm şi liniştitor al inimii lui. Mâine aveau suficient timp 
pentru reproşuri. 


— Să nu mă dai de gol, da? o imploră Jenny, în timp își 
scotea părul de sub gulerul ridicat. Luminile erau stinse, 
unchiul Jim și mătuşa Connie plecaseră la culcare, iar Jenny 
voia să plece pe furiş cu maşina pentru a se întâlni cu prietenul 
ei, Kevin, un băiat în vârstă de douăzeci şi unu de ani, cu 
părul negru ca pana corbului, care purta mai mulți cercei în 
nas, avea barbişon şi afişa o veşnică mutră acră. Becca îl 
considera pe Kevin un superbăiat; el cânta la tobe într-o 
formaţie locală, dar asta nu avea de-a face cu faptul că trebuia 
să mintă în favorea verişoarei ei. Din momentul în care Becca 
îşi vârâse rucsacul uşurel în dulapul lui Jenny, aceasta îi 
ceruse de multe ori „să nu o dea de gol“, iar ea avea vaga 
bănuială că era folosită. 

Ceasul lui Jenny era un Elvis de lemn, pictat în aşa fel 
încât să semene cu originalul. Partea din față a ceasului era 
încastrată în torsul lui Elvis, dar șoldurile lui erau libere, 

măsurând secundele care treceau. În clipa de faţă, ceasul nu 
părea atât de straniu şi de cool, dar îi comunica Beccăi că era 
aproape miezul nopții. Unchiul Jim, un om de afaceri care 
se trezea la cinci dimineața, ca să poată face jogging pe o 
distanță de cinci mile înainte de a merge la serviciu, se dusese 
la culcare încă de la ora zece. Mătuşa Connie dăduse târcoale 
prin jurul bucătăriei şi vorbise la telefon până aproape de 
ora unsprezece, ca apoi să se ducă în dormitor. Fără îndoială 
că ei dormeau buştean, dar Becca nu dorea să fie ea cea care 
va „purta povara“ în cazul care ei se vor trezi. 

— Lasă-mă să vin cu tine, sugeră ea. 

— Oh, da, sigur! Jenny îşi dădu ochii peste cap. Pe lângă 
puloverul negru, ea purta și o pereche strâmtă de jeanşi de 
aceeaşi culoare. O curea imensă cu cataramă aurie îi punea 
în evidenţă talia subțire. Ea strânse bine catarama, apoi se 
apucă să caute în sertarul de sus, de unde scoase câteva 
bancnote dintr-o cutie de bijuterii, pe care o păstra dedesubtul 
sutienelor. Banii ei păstraţi la loc sigur şi secret însumau 
peste două sute de dolari pe care îi economisise din alocația 
proprie. Vârând bancnotele în buzunar, ea zise: Nu ai auzit 
expresia „Trei sunt deja prea mulţi“? Kevin şi cu mine nu 
avem nevoie de o soră mai mică, dacă ştii deja ce vreau să 
spun. 

Becca pricepuse, dar se enervă. 

— Deci, ce ar trebui să spun dacă vine mama ta? 

— Nu ştiu. Că am devenit brusc neliniştită şi am ieşit 
pe afară să fac o plimbare sau să cumpăr ceva de mâncare 
sau orice altceva. Orice în afară de faptul că sunt cu Kevin, 
OK? Mama ar suferi probabil un atac cerebral, chiar aici, în 
mijlocul camerei. Ea consideră că Kevin e... stai puţin, cred 
că citatul exact este: „o lichea, un detracat, care probabil se 
droghează şi care nu va ajunge nicăieri niciodată“. 

Jenny strâmbă din nas şi țuguie buzele, imitând într-o 

manieră „mortală“ expresia caraghioasă a mamei ei. Becca 
nu se putu abține să nu chicotească. 

— Nu-ţi face griji. Mă întorc peste vreo două ore. Bine? 

Nu era aşa, dar Becca mormăi: 

— Cred că da. 

— Perfect. Mâine vom merge la Mall, promit. 

Becca ura Mall-ul. 

Muşcându-şi nervoasă buza, Jenny îşi luă în mâini 
pantofii negri fără toc, iar Becca se lăsă mai jos în pat. 

— Ia! Jenny luă telecomanda dintre periile şi CD-urile 
aflate pe comoda ei şi i-o aruncă lui Becca. Poţi să te uiţi la 
Letterman. Deschizând uşa doar puţin, ea îşi muşcă buza şi 
cercetă atentă coridorul, apoi, aruncând o ultimă privire spre 
verişoara ei, se strecură prin deschizătură, închise uşor uşa 
în urma ei şi o porni repede şi fără zgomot de-a lungul holului. 

Becca era lac de sudoare. Se încordă pentru a sesiza 
orice zgomot prin fereastra deschisă. O pisică mieună uşor 
dintr-o ascunzătoare aflată în curtea din spate, câteva maşini 
trecură pe drumul din fața casei, iar în depărtare se auzi un 
claxon. Sunetul unui motor care torcea, îi spuse că Jenny, 
care îşi parca întotdeauna automobilul marca Jetta pe stradă, 
pornise, fără să se audă scârțâitul cauciucurilor. 

Becca fugi la fereastră şi privi printre storuri, exact la 
timp pentru a zări farurile din spate ale mașinii dispărând 
după colț. Noaptea era una stranie, lumina albăstruie a 
felinarelor de pe stradă strălucind printre frunzele late ale 
palmierilor şi ramurile pomilor care umbreau garajul. Inima 
Beccăi bătu cu atâta putere, încât ea fu convinsă că mătuşa 
Connie, aflată la trei uşi mai încolo, o putea auzi. 

Înghiţind în sec, Becca se întrebă de ce dorise oare să 
vină aici. În clipa asta ura L.A.-ul şi nu se putea abţine să nu 
se simtă singură, trădată şi abandonată. Jenny era un gunoi, 
iar mătușa Connie şi unchiul Jim se purtau ciudat, punându-i 

mereu întrebări despre viața ei din Idaho, despre ce simțea 
ea locuind într-un loc atât de îndepărtat, despre felul cum 
mama ei cheltuia banii. Urmaseră câteva întrebări rostite în 
şoaptă despre sănătatea şi despre slujba mamei ei, iar Becca 
avea senzația că se petrecea ceva — ceva care era posibil să 
nu-i fie pe plac. Atunci când o întrebase pe Jenny despre 
asta, verişoara ei ridicase pur şi simplu din umeri. 

— Ei sunt mereu încordaţi şi, de când bunicul e la cămin, 
situația a devenit și mai rea. O să te ducă să-l vezi, să ştii, 
fiindcă el e pe ducă, iar ei sunt foarte îngrijoraţi în privința 
averii lui. Ceva legat de nişte fonduri, nu am înţeles exact. 

Jenny şi automobilul ei Jetta plecaseră de mult, când 
Becca se întoarse în pat şi străduindu-se să-şi alunge acel 
sentiment stupid că era gata să izbucnească în plâns. Aici, în 
L.A, unde crezuse că se va simţi atât de bine, era nespus de 
singură. Şi speriată. Dacă mătuşa Connie descoperea că Jenny 
lipsea, făcea o criză. Şi, într-un fel, ar fi învinovăţit-o pe 
Becta. În cele câteva zile de când se afla aici, Becca simțise 
deja că nu era doar un oaspete, ci şi un soi de povară. Mătuşa 
Connie nu numai că îi purta pică, dar o şi învinuia pentru 
orice problemă care apărea. 

Secundele treceau şi bătăile inimii Beccăi încetiniră 
în cele din urmă. Casa era liniştită. Cu gâtul uscat, Becca 
expiră profund şi porni televizorul, cu sonorul moderat. În 
vreme ce schimba canalele, ea zări chipul mamei ei — nu, 
stai, era mătuşa Marchiza. Se opri şi îl căută pe cel al ştirilor. 
Mătuşa ei era tot dispărută, iar poliţia începuse să bănuiască 
că e vorba de un şantaj. 

Inima îi bătu mai tare. Ce însemna asta mai exact? 
Şantaj? Crimă? Oh, măiculiță, ea spera că nu. Răpire? Viol? 
Toate aceste chestii oribile pe care le văzuse în programele 
de ştiri sau în dramele polițiste. Iisuse, nu Marchiza. 
Imposibil. Nerăbdătoare, Becca ascultă raportul. Nu era nicio 

noutate şi ea deveni brusc nespus de îngrijorată. Se petrecea 
ceva important, mai important decât îşi imaginase ea 
vreodată. Închise televizorul şi-şi trase pledul deasupra 
capului. Unde se afla Marchiza? Nimeni nu putea s-o 
rănească cu adevărat, nu-i aşa? Nu spusese mătușa Connie 
că mama Beccăi sunase mai devreme, atunci când ea şi Jenny 
erau plecate la film? Oare sunase în legătură cu Marchiza? 
Oh, măiculiță, oh, măiculiță, povestea asta era tare urâtă. 

Nu-i decât un găunos raport de poliție. Nu se putea 
lăsa înspăimântată de el. 

Şi totuşi Becca începu să tremure. Se gândi la mătuşa 
sa favorită, frumoasă, dar zvăpăiată, care semăna cu mama 
ei însă era de zece ori mai super. 

Becca clipi, împotrividu-se unui şuvoi neaşteptat şi 
stupid de lacrimi. Înghiţind cu greu şi simțind un nod în gât, 
ea îşi dădea seama cât de dor îi era de mama şi de tatăl ei. 
Lacrimile îi amenințau ochii, iar ea îşi încleştă maxilarele 
pentru a le împiedica. Oare de ce se hotărâse mama ei să 
divorțeze? Ea nu primise niciodată un răspuns sincer la 
această întrebare. Şi, tâmpenia naibii, de ce trebuise el să 
moară? Acea durere veche şi apăsătoare, cea care pulsase în 
inima ei luni de zile după accidentul tatălui ei, apăru din 
nou. Ea strânse perna, lipind-o de trupul ei. Îi era dor de el. 
Atât de dor. Şi în momentul acesta îi era dor şi de mama ei, 
ceea ce jurase că nu va fi posibil niciodată. 

Trăgându-şi nasul cu putere, ea se gândi la ultimele 
luni pe care le petrecuseră în Idaho. Maggie dorise să plece 
departe de L.A., „de toate amintirile şi de toată suferința 
aceea“. Becca se împotrivise din răsputeri acestei mutări, 
refuzând să vorbescă cu Maggie, dorindu-şi chiar să şi moară, 
fără să-i fie teamă să-i mărturisească mamei ei ceea ce simţea. 

Acum Becca se chirci, gândindu-se la asta. Pe vremea 
aceea, Maggie consultase un psihiatru, insistând ca şi Becca 

să-l consulte. Maggie McCrae reprezentase un caz complicat 
— în fine, amândouă. Gândindu-se din nou la scena aceea 
dureroasă, Beccăi îi fu ruşine pentru că aruncase vina asupra 
mamei ei şi, cu toate că nu-i plăcea s-o recunoască, ea decise 
că perioada în care locuise în Settler's Ridge nu fusese chiar 
atât de rea. În realitate, o parte din ea chiar îi plăcuse. 

Ca de exemplu să-l călărească noaptea pe Jasper prin 
pâlcurile de pădure, cu prostuţul acela urât de Barkley ţopăind 
clăpăug şi în trei picioare în urma calului. Corcitura aceea 
cu o singura ureche devenise cel mai bun prieten pe care-l 
avea. Barkley dormea la capătul patului ei, urmând-o peste 
tot, ca şi cum ea l-ar fi crescut de pe vremea când era abia un 
căţeluş. Mda, era un prostovan. 

Apoi mai existau şi copiii de la şcoală. Mulţi dintre ei 
erau nişte fraieri — nişte încuiați de provincie care habar nu 
aveau de L.A. sau practicanți de surfing şi de volei pe plajă 
sau de orice altceva vedeau la MTV. Unele dintre fete păreau 
însă OK, iar la ea în clasă exista un băiat, Austin Peters, 
suficient de cool. Avea un păr blond şi lățos, lăsat ceva mai 
lung, şi făcea parte dintre cei timizi; însă îi zâmbea uneori 
Beccăi, iar în secunda când o făcea, inima ei se înmuia. Aus- 
tin Peters avea cei mai frumoși ochi albaştri pe care-i văzuse 
ea vreodată. 

Oh, Doamne, de ce se gândea ea la Austin în clipa 
asta, când era la un milion de mile depărtare de el, când mama 
ei se afla în Denver, iar mătuşa ei era, probabil, victima unui 
„șantaj.“? Becca îşi drese vocea şi îşi înghiţi lacrimile, 
spunându-şi că nu trebuie să-şi facă griji în privinţa 
Marchizei. Nu spunea mama ei că Marchiza fusese 
întotdeauna o femeie cu picioarele pe pământ? Deci nu se 
putea întâmpla nimic rău. Nimic. Ştirile o dăduseră cumva 
în bară. Era posibil, nu-i aşa? 

Ea îşi strânse pleoapele cu putere şi, pentru prima dată 
de la înmormântarea tatălui ei, Becca McCrae începu să se 
roage. 


17 


Aaa 


âââr! Telefonul ţârâi, trezind-o pe Maggie dintr-un 
somn profund. Unde era oare şi cu cine? Oh, Dumnezeule, 
se afla alături de Thane în camera de hotel şi tocmai... 

Telefonul sună din nou. 

Becca. Sau Mary Theresa. 

Pe jumătate adormită, ea se întoarse după receptor, 
emoționată, ca şi cum s-ar fi aşteptat la veşti proaste. Era 
dimineaţă, lumina soarelui pătrundea prin deschizătura 
perdelelor, zgomotul traficului din stradă şi al apei care curgea 
în camerele vecine strecurându-se prin pereţi. 

Alo? strigă ea în receptor, trăgându-se către capătul 
patului, acolo unde perna era ghemuită la spatele său. Thane 
se ridică la rândul lui, sprijinindu-se într-un cot, pielea lui 
dezgolită strălucind în lumina soarelui. 

— Doamna McCrae? întrebă o voce masculină pe care 
ea O recunoscu. 

— Da. 

— Sunt detectivul Henderson. 

Inima ei aproape că se opri. Vocea bărbatului era 
inexpresivă. 

— Da? 

— Ascultaţi, ar fi mai bine să staţi jos. A fost găsit Jeepul 
surorii dumneavoastră. Pe autostrada din apropierea lui 

Turkey Canyon. Un accident în care a fost implicat un singur 
automobil. 

— Cum? Lacrimile îşi făcură apariția în ochii ei. Negarea 
începu să strige în mintea ei. Eu... eu nu cred. Tremura vio- 
lent. 

— Maggie, lasă-mă pe mine. Thane apucă receptorul 
însă ea nu-i dădu drumul, agâțându-se de telefonul acela 
blestemat, ca şi cum ar fi ținut-o în viață pe Mary Theresa. 

— Mai sunteţi acolo? întrebă Henderson. 

— Da, rosti ea, vocea ei fiind o şoaptă. Începu să tremure 
în timp ce cuvintele abia se auzeau. Dar eu nu cred... nu pot 
crede că sora mea... Vocea îi pieri brusc. 

Sprâncenele lui Thane se uniră, el o privi intens, trupul 
lui gol fiind aproape de ea, iar ochii plini de întrebări. 

— Îmi pare rău, doamnă McCrae, dar nu există nicio 
îndoială. Numărul de înmatriculare şi descrierea Wrangler- 
ului corespund, zise Henderson. E greu să nu observi plăcuţa 
pe care scrie „Marchiza“. 

— Oh, Dumnezeule, şopti ea, strângând cu putere 
receptorul. Un milion de imagini ale surorii ei îi trecură prin 
minte ca într-un caleidoscop înceţoşat. Mary Theresa copila 
blondă, ascunzându-se sub așternuturi şi citind revista Play- 
boy a fratelui ei; adolescentă, fumând şi furişându-se afară 
din casă; tânără, însărcinată cu copilul lui Thane şi speriată 
de moarte... Maggie înghiți cu greu, neputându-și recăpăta 
glasul. Mary Theresa. Este... Este în viață? 

Thane apucă din nou telefonul, dar Maggie clătină din 
cap, împingându-l. 

— Nu ştim încă. O unitate a statului a găsit autoturismul 
atunci când zăpada a început să se topească. Wranglerul s-a 
înfipt într-un pin care probabil că s-a despicat din pricina 
impactului, iar deasupra zăpada era de vreo treizeci de 
centimetri. 

— Dumnezeule, şopti ea, în vreme ce lacrimile îi 
curgeau pe obraji. 

— Unitatea a sunat după ajutor, iar echipa a săpat destul 
de adânc pentru a putea zări pe cineva înăuntru — o femeie — 
pe scaunul din față, dar va dura ceva vreme până o vor scoate 
de acolo şi o s-o identifice. 

Maggie slobozi un strigăt slab de protest. Stomacul i 
se strânse, dar ea nu putea permite fricii să pună stăpânire pe 
ea. Voi ajunge... vom ajunge la secţie în douăzeci de minute, 
zise ea cu inima frântă. Tremura atât de violent, încât abia fu 
capabilă să închidă telefonul. 

— Era poliția. 

— Asta am priceput. Eşti bine? Îngrijorarea îi întunecă 
privirea. 

— Da... nu... da, o să fiu. Încercă să se adune. Ei... ei 
cred că au găsit-o, zise ea cu o voce slabă. Şi... şi a avut loc 
un soi de accident. Ea clipi şi respiră sacadat. Detectivul 
Henderson nu a spus-o, dar am simtit-o în vocea lui. El crede 
că Mary Theresa e moartă. Moartă! Oh, Dumnezeule, Thane, 
aşa ceva nu se poate, pur şi simplu... nu se poate. 

— Stai puţin, linişteşte-te. El încercă s-o îmbrăţişeze, 
dar ea se trase din brațele lui. 

— Tu nu înţelegi? şopti ea, vocea ei fiind seacă, iar inima 
neagră, precum cel mai întunecat ungher al infernului. Au 
găsit un automobil şi un cadavru, cadavrul unei femei. 
Poate... poate fi al ei, Thane. 

Apropiindu-se, el o îmbrățişă, în ciuda protestelor ei 
şi o strânse cu putere. Lacrimile curseră şuvoi din ochii ei. 
Durerea şi disperarea îi năpădiră inima şi mintea. Nu putea 
fi adevărat. Nu putea fi. Mary Theresa trăia. Trebuia să 
trăiască. Şi totuşi Maggie plângea, agățându-se de Thane, cu 
pumnii strânşi. 

— Sâât, şopti el. Maggie, draga mea, o să fie bine. 


368 


— Nu! Nu! Oh, Doamne, nu! se văită ea. Nu va mai fi 
bine niciodată. 

Degetele lui îi mângâiau părul, iar el o legănă uşor, 
apăsându-i capul pe umărul lui, în timp ce cu cealaltă mână 
îi înconjură talia. 

— Liniştete-te, Maggie. Povesteşte-mi ce ţi-a spus 
Henderson. 

Ea încercă. Prin durerea aceea copleşitoare, ea reuşi 
să repete o mare parte din conversaţie. 

— Asta înseamnă că deocamdată nu ştim nimic. Nimic 
sigur. Dar vocea lui suna ca şi cum ar fi minţit. Hai, hai să o 
luăm din loc. 

— Nu pot să cred, repetă ea iar şi iar, în timp ce se 
îmbrăcă cât de repede putu cu o pereche de jeanşi şi un 
pulover subțire, fără a se sinchisi în privința machiajului sau 
a bijuteriilor. 

Thane, la rândul lui, îşi puse repede pe el jeanşii şi o 
cămaşă şifonată. 

În cinci minute ieşiră pe uşă. 


Secţia de poliție era deja o casă de nebuni, căci presa 
aflase despre accidentul Marchizei. 

— Va trebui să-i telefonez lui Connie şi s-o pun la curent 
înainte ca Becca să deschidă televizorul şi să vadă toate astea, 
zise Maggie, îngrozită de roiul de reporteri care se adunaseră 
în secţie. Ea nu ceru voie, ci luă pur şi simplu telefonul mobil 
al lui Thane şi îi făcu cumnatei sale un rezumat rapid al celor 
întâmplate. Apoi vorbi cu Becca. 

— Bună, scumpo. 

— Au găsit-o pe Marchiză? întrebă ea. Am urmărit ceva 
aseară, la ştiri. 

— Tot ce ştiu sigur e că i-ai găsit maşina, zise Maggie, 
supărată că Becca obținuse informaţii din alte surse. Ea 

trebuia să fie pe aceeaşi lungime de undă cu fiica ei, oferindu-i 
fapte concrete, imediat ce avea să le obțină ea însăşi. Suntem 
la secția de poliție şi vom sta de vorbă cu detectivul însărcinat 
cu găsirea lui Mary Theresa. Imediat ce aflu ceva, o să te 
sun. 

— Promiţi? Becca părea speriată. 

~ Pe cuvânt de cercetaş. Deja i-am spus acelaşi lucru 
mătuşii Connie. Acum încearcă să nu-ți faci griji. 

Urmă o ezitare şi inima lui Maggie se frânse. 

— Bine, rosti Becca în cele din urmă, ca şi cum se lupta 
în zadar cu lacrimile. Maggie se simțea oribil. Ea îşi dorea 
ca fiica ei să fie alături de ea, să n-o fi lăsat niciodată să 
plece în California. Uite cum facem, iubito, te sun eu din 
nou când ajung la hotel. Ai numărul de telefon. 

— Mdaa. 

Inima lui Maggie plângea. Becca era mult prea departe. 
Mary Theresa dispăruse. Ea făcuse dragoste cu Thane şi 
întreaga e: lume se zguduise puternic, iar viaţa ei începuse 
să se destrame. 

— Te iubesc, 

— Şi eu, zise Becca în şoaptă, ca apoi să închidă, lăsând-o 
pe Maggie cu receptorul în mână, în vreme ce-şi dorea să-şi 
poată îmbrăţişa fiica. Becca era un copil suficient de puternic, 
dar toate aceste griji în privinţa Marchizei se pare că o 
afectaseră şi pe ea. 

— Să mergern, zise ea, dregându-şi glasul. Îi întinse lui 
Thane telefonul şi cobori din maşină. 

O porniră împreună spre intrarea secției de poliție, unde 
roiau o mulţime de reporteri. La vederea lui Maggie, se porni 
agitația. Câţiva cameramani se îndreptară spre ei. 

— Ţine-te tare. S-ar putea să fie neplăcut, zise Thane. 
Înconjurându-i umerii cu braţul, o grăbi în sus, pe trepte. 

— Marchiza? E Marchiza sau dublura ei? 

— Vă rog, doar o vorbă. 

— Este sora... 

Maggie lăsă capul în jos. Thane o ajută să urce treptele 
strigând: 

— Fără comentarii, deocamdată nu știm nimic. 

— E un coșmar, şopti el imediat ce ajunseră la etajul al 
doilea, unde fură conduşi la biroul lui Henderson. Imediat 
ce îi zări prin uşa deschisă, detectivul le făcu semn să intre. 

— Ce naiba se întâmplă? întrebă Thane pe un ton 
poruncitor. 

— Cum i-am spus și doamnei McCrae, am descoperi”. 
Jeepul Marchizei. Staţi jos, îi invită el, făcându-le semn către 
fotoliile uzate pe care stătuseră cu ocazia vizitei lor anterioare. 
El comandă cafea, dar Maggie nu fu în stare să ia nicio 
înghiţitură. Stomacul ei se strânse ghem. 

— Şi despre Mary Theresa? întrebă Maggie, înspăimân- 
tată de răspuns. 

— Nimic sigur deocamdată. 

Thane își bău cafeaua, arătând cât se poate de degajat. 
Char şi prin ușa închisă, zumzetul și agitația din celelalte 
birouri se strecurară înăuntru. Telefonul lui Henderson țârâi 
de două ori, iar acesta avu nişte conversații scurte cu persoana 
care era la celălalt capăt al firului. 

Hannah Wilkins ciocăni în uşă, strecurându-se apoi în 
încăperea îngustă. 

— Cei de la ME le-au permis să mute cadavrul cât mai 
curând, raportă ea, iar inima lui Maggie se făcu bucăţi. La 
morgă. lar presa e grămadă pe povestea asta. Am primit 
telefoane de la toate posturile TV şi din partea tuturor ziarelor. 
[i dădu o listă lui Henderson. Până acum expresia oficială e 
„Fără comentarii“. 

— Bine. 

Lui Maggie nu i se părea că era bine. Nu era bine deloc. 

— Am primit apeluri din partea tuturor celor care o 
cunoșteau. Ea îi oferi o listă lui Henderson. 

Pomeranian, King, Gillette... Henderson aprobă. O să-i 
sunăm noi. 

— Wade Pomeranian solicită răspunsuri. 

Expresia lui Henderson nu se schimbă. 

— La fel şi noi. 

El se uită la Maggie. 

— Îmi pare rău pentru așteptare... 

Un ofiţer în uniformă îşi vâri capul în încăpere. 

— A sosit faxul pe care-l aşteptam, explică el. 

Henderson îi făcu semn să intre, luând câteva hârtii 
despre care Maggie era convinsă că vor schimba cursul 
existenței ei pentru totdeauna. 

Henderson cercetă documentele, în vreme ce ofițerul 
părăsi încăperea. 

Creierul lui Maggie sta să explodeze, iar pulsul i-o luase 
razna. Ea simţi cum i se face rău. Se ruga în tăcere pentru 
sora ei, în vreme ce Thane nu rosti o vorbă, păstrându-și 
expresia amenințătoare, cu ochii aţintiţi asupra detectivului. 

Chipul de copoi al lui Henderson se alungi şi mai mult 
în momentul în care citi faxul. Inima lui Maggie încetă să 
mai bată. Ea se apucă strâns de marginea scaunului, iar capul 
începu să-i bubuie. 

— Identitatea nu a fost încă confirmată, zise încet 
Henderson, dar poşeta surorii dumneavoastră se afla în 
maşină şi... 

Maggie crezu că i se face rău. 

— Femeia de pe locul șoferului are aproape aceeaşi 
înălțime, continuă detectivul. 

Vocea era lipsită de inflexiune, iar privirea lui era 
ațintită asupra acelor hârtii afunsite. 

— Victima a fost grav accidentată — fracturi, contuzii, 
dinți sparți, ca şi cum nu ar fi purtat centura de siguranţă și 
s-a lovit de parbriz. 

Bila urcă pe gâtul lui Maggie, iar nu avu altă soluție 
decât să se repeadă spre coşul pentru hârtii şi să vomite. 

— Doamnă McCrae... Henderson era deja în picioare. 

— Lăsaţi-o în pace, îi ordonă Thane şi fu lângă ea într-o 
clipă. 

— Nu! Maggie ridică mâna, fiindu-i frică că cineva o 
va atinge. Ea nu dorea ca altcineva, nici chiar Thane, să-i 
ofere consolare. Nu încă. Dacă... aş putea sta câteva minute 
în camera pentru odihnă, zise ea. 

— O voi conduce eu. Wilkins o ajută pe Maggie să se 
ridice, făcându-şi amândouă drum prin hăţişul de birouri până 
la o cameră destinată doamnelor, cu pereţi verde-pal și o 
podea placată cu piatră, distrusă de-a lungul anilor din pricina 
straturilor de ceară. Nevoia de-a vomita trecuse, astfel că 
Maggie se aplecă deasupra unei chiuvete, clătindu-şi gura şi 
stropindu-şi faţa cu apă. 

Ține-ţi firea, îşi zise ea, dând cu ochii de imaginea sa 
jalnică reflectată de oglindă. Era palidă precum moartea, ochii 
erau înfundaţi şi încercănaţi, buzele lipsite de sânge, iar părul 
nepieptănat îi cădea drept pe lângă faţă. Nu poți să pierzi. 
Nu acum. Nu, până nu vei descoperi adevărul, iar apoi... la 
naiba, nici chiar atunci. 

— Mai bine? întrebă Hannah, zâmbindu-i. 

— Un pic. 

— Pot să vă aduc ceva? Cafea, un pahar cu apă sau... o 
țigară, poate. 

— Nu. Maggie luă un șerveţel de hârtie şi îşi şterse 
mâinile şi buzele. Voi fi în regulă. Toată povestea asta e atât 
de înspăimântătoare, atât de... pur şi simplu şocantă. 

— Ştiu. Hannah îi surâse înțelegător. Eraţi foarte 
apropiate. 

— Suntem, o corectă Maggie. Suntem apropiate. Ea 
aruncă şerveţelul într-un recipient pentru deșeuri şi, cu atâta 

demnitate câtă era în stare să aibă, îşi făcu drum pe coridoare 
şi prin încăperile spaţioase, ticsite cu mese, către biroul lui 
Henderson. 

— ...aşa că până nu vom face identificarea, nu ştiu cum 
vom rezolva chestia asta. Henderson mesteca gumă pentru a 
face față grupului, iar ochii lui ca două despicături erau 
fixate asupra lui Thane. El ridică privirea în clipa în care 
Maggie intră. Cadavrul a fost transportat la morgă. Sunteţi 
gata pentru identificare? 

— Nu trebuie să faci tu asta, zise Thane. Mă ocup eu. 

— Nu. Maggie era hotărâtă. E sora mea. O voi face. 

Thane arăta de parcă ar fi vrut s-o contrazică, dar nu o 
făcu. Pentru prima dată în viața lui, după cum știa Maggie, 
el făcu ceea ce i se spusese să facă, urmând ca la carte 
instrucțiunile lui Henderson. Încremenită, cu inima înghețată, 
în timp ce mintea ei striga tot soiul de negări, Maggie urmă, 
la rândul ei, indicaţiile detectivului. În câteva minute, ajunseră 
la morgă. Rămaseră în picioare în spatele unei ferestre mari, 
urmărind cum un bărbat îmbrăcat în halat ridica cearşaful de 
pe un trup gol. 

Depetele lui Maggie se strânseră atât de tare în pumni, 
încât unghiile i se afundară în palme. Ea stătea lângă Thane, 
fără a-l atinge, dar ştiind că el era în apropiere, că dacă va 
avea nevoie se va putea sprijini de el. Ea se uită atent dincolo 
de geam, în momentul în care cearșaful fu dat la o parte şi 
chipul mutilat al unei femei ieşi la iveală. Tăieturile şi 
vânătăile, pielea decolorată şi umflăturile îi distruseseră 
trăsăturile. Părul, roşu-castaniu, avea aceeaşi nuanţă de 
mahon ca a lui Mary Theresa. 

Maggie crezu că i se va face rău din nou. Abia dacă 
putea privi în direcţia cadavrului, cu toate că mai văzuse 
morți şi altădată, în timpul celeilalte slujbe, dar niciodată nu 
fusese vorba despre o persoană pe care o iubise. Ea nu se 

simţise niciodată în largul ei privind cadavre — în special 
cele cu sfârşit violent. 

Dar acesta... Era posibil? 

— Nu e Mary Theresa, zise Thane, ochii lui fiind ageri 
precum ai unui vultur, privind dincolo de fereastră. 

— EL... el are dreptate, zise Maggie, în timp ce uşurarea 
se scurse prin trupul ei, iar ea se agăță de vorbele lui Thane. 

— Femeia e mult mai corpolentă decât Mary Theresa, 
zise Thane, în secunda în care cearşaful fu dat la o parte. 

— Iar Mary Theresa avea — are — pistrui pe umeri — din 
cauza unei arsuri solare grave din perioada în care aveam 
aproape șaptesprezece ani, adăugă Maggie. Ea a vrut să-i 
facă să dispară, dar ei au rămas întotdeauna acolo... 

— Aceasta nu e Marchiza, repetă Thane pe un ton sigur. 
Numele acestei femei e Renee Nielsen. 

Henderson se căuta în buzunarul de la piept după un 
pachet inexistent de țigări, auzind vorbele lui Thane. 

— O cunoaşteţi? Aplecându-şi capul în direcția 
geamului, el se uită atent la Thane. Cu coada ochiului, Maggie 
văzu cum Hannah Wilkins scoate din buzunar un blocnotes 
şi un creion. 

— Mda, zise Thane. O cunosc. 

Gâtul lui Maggie se uscă. Renee Nielson? De ce numele 
ăsta îi spunea ceva? 

— Cine este? îl împunse Henderson, în timp ce partenera 
lui începu să scrijelească furioasă în caieţelul ei. 

— O femeie care a lucrat pentru mine. Buzele lui Thane 
abia dacă se mişcară, în vreme ce privea prin geam la fața 
aceea desfigurată. Ea a făcut cu mult timp în urmă tot felul 
de munci la ferma mea din California. 

— O cunoştea pe Marchiză? 

— Mda. Ochii lui Thane se îngustară. Renee avea grijă 
de casă atunci când eram plecat. S-a întâlnit cu Mary Theresa 

de vreo două ori, cred. Cum v-am spus, am angajat-o cu 
mulți ani în urmă. 

— Eraţi căsătorit la vremea aceea? 

— Nu. Mary Theresa se mutase în Los Angeles, iar eu 
îmi petreceam mare parte din timp în Cheyenne. Maistrul 
meu, Tom: Yates, s-a ocupat, de fapt, de această angajare. 

— Dar ea nu a mai lucrat pentru dumneavoastră? 

— Nu — s-a mutat din regiune cam cu doi ani în urmă. 

— Şi unde a plecat? 

Thane ridică din umăr. 

— Nu-mi amintesc. Parcă pe undeva prin nord-vest, 
Portland, ori Seattle. Tom ar trebui să aibă adresa ei, numărul 
asigurării sociale şi toate chestiile de genul acesta. 

— Oare ştie ceva şi despre rudele ei cele mai apropiate? 

— Posibil. Ea era divorțată, cred. După câte știu, nu 
avea copii, dar nu pot fi sigur. Iisuse, șopti el. Ce căuta ea în 
automobilul lui Mary Theresa? 

— O să-i telefonăm maistrului dumneavoastră. Care este 
numărul? 

În timp ce-i dicta lui Hannah numărul de telefon de la 
proprietatea sa din California, Thane aruncă o privire spre 
ceas. 

— În clipa asta ar trebui să se afle la fermă, dar s-ar 
putea să nu fie în preajma telefonului. Hannah Wilkins notă 
numărul şi se îndreptă spre ușă. 

— Voi suna chiar acum, iar apoi voi reveni. 

— Să obţii cât mai multe informaţii posibile despre 
doamna Nielson. 

Hannah îi aruncă peste umăr o privire care spunea: 
„oh-sigur-de-parcă- nu-am-mai-făcut- asta-până- acum“, în 
timp ce uşa se închidea în urma sa. 

Henderson îşi îndreptă din nou atenţia asupra ferestrei 
de vizionare, privind câteva minute lungi cadavrul. Asistentul 

de la laborator era pregătit să acopere corpul femeii decedate. 

— În concluzie, de ce ar fi — el presă vârful indexului 
de geam — condus ea Jeepul fostei dumitale soții? 

— Să fiu al naibii dacă știu. Thane clătină uşor din cap, 
iar Maggie se uită spre cadavru, înainte de a-şi întoarce 
privirea. Thane o cunoscuse pe femeia asta? Lucrase pentru 
el? O cunoscuse şi Mary Theresa? Maggie nu o recunoscu 
pe Renee, dar numele ei îi era cunoscut. De ce? Nimic nu 
avea logică. Durerea de cap, cu care Maggie se luptase zile 
în șir, o lovi dureros în spatele ochilor. 

— Vă amintiţi cumva dacă doamna Nielsen avea rude? 
întrebă Henderson. 

— Nu. Thane scutură din cap. Dar Tom s-ar putea să 
ştie. 

— Să sperăm. 

— Vom avea nevoie de toate informaţiile pe care le 
deţineţi. 

— Pe care le deţinem? 

— Sora dumneavoastră v-a pomenit vreodată de Renee 
Nielson? o întrebă Henderson pe Maggie, făcându-i apoi 
semn asistentului să acopere cadavrul. 

— Nu — nu cred, zise ea, cu toate că numele respectiv 
avea o conotaţie familiară. Poate. Nu-mi amintesc precis. 

— Dar nu aţi cunoscut-o? 

— Nu, nici nu am stat de vorbă şi nici nu ne-am 
cunoscut. Maggie fu recunoscătoare că asistentul înveli din 
nou cadavrul cu fața mutilată. De ce s-ar fi aflat ea în Jeepul 
lui Mary Theresa? întrebă ea, întărind nedumerirea lui 
Henderson. 

El aruncă spre Thane o privire cercetătoare, înainte de 
a-i conduce afară din încăpere şi a stinge lumina. Încăperea 
se întunecă brusc, iar Maggie se cutremură, în vreme ce păşiră 
pe un coridor care, prin contrast, părea de-a dreptul strălucitor. 

— Credeţi-mă, o asigură Henderson. O vom găsi pe sora 
dumneavoastră. 

Cineva va trebui s-o facă, dar repede, se gândi Maggie. 
Până nu e prea târziu. 

— Aş... aş vrea să-i telefonez din nou fiicei mele. În 
cazul în care ea vede sau aude ceva la programul de ştiri 
vreau să ştie că femeia decedată nu e mătuşa ei. 

— Puteţi folosi unul dintre telefoanele de la etaj. 

— Perfect. În vreme ce se îndreptau către ascensor, ea îi 
spuse lui Thane: Vreau să văd maşina avariată. 

— Asta nu o să facă altceva decât să te agite, zise Thane, 
în momentul în care detectivul Henderson apăsă pe butonul 
de comandă. 

— Nu vă veţi putea apropia prea mult, zise Henderson. 
Noi considerăm accidentul drept loc al crimei. 

Fiindcă voi credeţi că Mary Theresa a murit, îşi zise 
Maggie, în clipa în care se auzi clopoţelul ascensorului şi 
uşile se deschiseră încet. Oricum, ea nu avea de gând să 
renunțe. Mary Theresa se afla undeva — trebuia doar să o 
găsească. Atunci de ce nu te-a mai contactat, de ce nu ji-a 
mai vorbit şi nu ţi-a spus unde se află? 

Henderson apăsă butonul unui etaj superior, iar Thane 
se postă alături de Maggie, când ascensorul începu să urce. 
Expresia lui era una severă. 

Pentru o secundă, Maggie avu înfricoşătoarea senzație 
că el ştia mult mai mult decât mărturisea, că potrivit 
strigătului disperat al lui Mary Theresa către ea, Thane era 
amestecat în dispariţia fostei sale soții, că seducerea ei fusese 
planificată — o distragere a atenției care s-o înlăture din drum. 

Atunci de ce ar mai fi bătut atâta drum până în Idaho? 
Doar ca să te aducă din nou aici? De ce te-a lăsat să vii 
atât de aproape? 

Maggie nu ştia, dar voia al naibii de mult să afle. 

Pimeni nu putea supravieţui la aşa ceva, şopti 
Maggie, stomacul ei întorcându-se pe dos, în vreme ce privea 
printre ramurile golaşe și rupte ale cireşilor şi ale plopilor 
tremurători. Jeepul Marchizei, o masă de metal contorsionat 
şi de sticlă spartă, era abia vizibil în zăpada care se topea, 
terciuit şi lipit de trunchiul gros al unui pin. Autoturismul 
fusese dezgropat parțial din zăpadă. Plăcuța de înmatriculare 
era vizibilă, dar şifonată — primele trei litere, MAR, o amintire 
dureroasă despre cea care era proprietara vehiculului distrus. 

Câţiva detectivi cercetau autovehiculul şi zona din 
apropiere pentru a descoperi unele indicii. Alţi ofițeri 
verificau urmele derapării. Banda de culoare galbenă de 
marcare a spaţiului delictului înconjura zona. Câţiva trecători 
curioşi îşi opriseră maşinile şi coborâseră pentru a-şi întinde 
gâturile către locul cu pricina, cu o fascinație morbidă. 

— Nimeni nu putea supraviețui. Thane cercetă cu 
privirea împrejurimile. Copaci răzleţi, canioane adânci, 
pietroaie de culoare roşie ce se iveau din zăpada care se topea 
sub razele strălucitoare ale soarelui. 

— De ce avea Renee Jeppul lui Mary Theresa? 

— Cine ştie? Thane ridică din umeri, frecându-și 
maxilarul. Un alt autoturism era parcat pe marginea drumului, 
iar el se uita atent la bărbatul şi la femeia care priveau spre 
locul accidentului. 

Purtând ochelari de soare, o şapcă de baseball, o jachetă 

groasă al cărui guler era ridicat, Maggie spera să nu atragă 
atenţia. Entuziasmul de a o întruchipa pe sora sa, de a fi 
Marchiza, dispăruse şi, la fel ca oricare altă celebritate 
singuratică, ea ştia ce simţi atunci când vrei să te amesteci în 
mulțime, să eviți să fii recunoscută, pentru a-ţi păstra intimi- 
tatea. Maggie McCrae se săturase deja să fie Marchiza — ea 
îşi dorea doar să-şi găsească sora. 

Vântul bătea tare, cu toate că ziua era una senină, iar 
ea se străduia să-şi țină şapca, în timp ce rafalele încercau să 
i-o smulgă. 

Detectivul Henderson încălțase o pereche de cizme şi 
o pomi cu greu prin zăpadă, strigând ordine către oamenii 
care se ocupau de cercetarea zonei. Câinii ţinuţi în lesă lătrau 
nebuneşte, încercând să prindă o urmă, în vreme ce ofițerii îi 
țineau sub control. Maggie îşi încrucișă degetele pentru ca 
Mary Theresa să nu fie moartă și cadavrul ei să nu fie 
recuperat din acest canion dezolant. 

— Te rog, permite-i să fie teafără, zise ea încet, 
înfiorându-se în clipa în care ridică ochii spre cer. 

— Poftim? Thane purta o pereche de ochelari de avia- 
tor care-i ascundeau ochii, iar părul lui decolorat de soare 
era ciufulit de vânt. 

— Nimic. Ea îşi vâri mâinile în buzunare, auzind vocile 
acelea stranii şi pline de curiozitate, din care nu răzbătea 
însă nici frica şi nici disperarea. 

— Mă întreb cărui fapt se datorează toată această 
agitaţie? întrebă o femeie, a cărei voce era răgușită din pricina 
anilor dedicați fumatului. 

— A murit cineva. O femeie. Însoţitorul ei, probabil, 
soțul, nu se afla prin preajmă. E posibil să fie doamna aceea 
de la „Ştiri“ — uită-te la plăcuţele de înmatriculare. 

— Acesta pare să fie motivul pentru care sunt prezenţi 
aici atâţia poliţişti... uh-oh, vin şi vulturii — presa blestemată. 

Maggie zări microbuzul alb care avea imprimat pe 
portieră cu litere albastre însemnele KRKY. Erau vizibile o 
antenă satelit şi alte echipamente. În clipa în care microbuzul 
se opri, un cameraman şi Jasmine Bell coborâră, purtând o 
haină lungă de culoare bleu. 

Părul ei strălucitor şi perfect aranjat căzu pradă 
vântului. Ea cercetă mulţimea cu privirea, o zări pe Maggie 
şi îi făcu semn cu mâna. 

— Cred că ar trebui să plecăm chiar în clipa asta, zise 
Thane, zărind echipa de la Ştiri. 

— Sunt doar cei din presă. 

— Dar vor dori să obţină un interviu. 

— Atunci le vom oferi unul, zise Maggie care, fără a 
mai aştepta răspunsul, îşi făcu drum prim mulțime către Jas- 
mine. 

Reportera îi oferi un zâmbet larg. 

— M-am gândit că ar fi posibil să fiți aici. Ce se 
întâmplă? 

Cameramanul era pregătit şi Maggie se încruntă. 

— Nu încă, Phil, zise Jasmine. 

Maggie o puse la curent, iar Jasmine îi spuse că cei de 
la KRKY consideră această întâmplare prioritatea numărul 
unu. 

— Suntem foarte îngrijoraţi, să ştiţi, ziseră ei, iar cei de 
la KRKY poartă discuţii pentru a acorda o recompensă 
persoanei care are informații despre Marchiză. Persoana care 
ne va oferi nouă sau poliţiei indiciul care ne va duce la ea, va 
primi zece mii de dolari. 

— A cui a fost ideea? întrebă Maggie, gândindu-se la 
Craig Beaumont. 

— Ron Bishop şi Tess O'Shaughnessy s-au gândit la 
asta. 

— Imaginează-ţi, murmură Thane. 

Jasmine îl ignoră, concentrându-şi atenția asupra lui 
Maggie. 

— Vă deranjează dacă răspundeţi la câteva întrebări? 

— Deloc. De fapt, am să adresez un apel către oricine 
deţine informații despre sora mea. 

— Ar fi grozav. Şi dumneavoastră? întrebă Jasmine, 
ochii ei închişi la culoare îndreptându-se spre Thane. Ca fost 
soț, ca o persoană care a fost căsătorită cu ea, doriţi să faceți 
o declaraţie? 

— Nu. Thane strânse din dinţi. Să nu mă înţelegi greşit. 
Mi-aş dori să o găsim pe Mary Theresa, dar nu vreau să fiu 
părtaş la un circ mediatic. 

— Asta ar putea fi de folos. Declaraţia poate fi transmisă 
cu ajutorul reţelei și probabil că vom fi în direct la Ştiri peste 
o oră şi ceva. 

— Maggie poate face ce doreşte, dar pe mine să nu 
contaţi. Părea hotărât, buzele lui fiind o linie fină şi 
inflexibilă, iar Jasmine era destul de experimentată ca să nu 
forțeze nota. Phil filmă locul accidentului, apoi se concentră 
asupra lui Jasmine, înainte de a întoarce camera spre Maggie 
care îşi scoase ochelarii de soare. Ea răspunse la câteva 
întrebări privind direct în obiectiv. 

— Aş vrea să spun doar că, în cazul în care cineva deţine 
informaţii despre sora mea, să ia legătura cu poliţia. 

— Vrei să te uiţi puțin la asta, rosti femeia cu voce de 
fumător, de undeva din spatele lui Maggie. Machiaz-o puţin 
şi poate fi femeia care a dispărut... femeia a cărei maşină a 
căzut în groapă. 

— Sâât. Nu e ea. 

— Dar... 

— Taci odată, Sally. 

Maggie îşi puse din nou ochelarii pe nas, ignorând 
privirile curioase și atente care erau aţintite asupra ei. Alte 

câteva maşini se opriră, sosi şi o nouă echipă de la „Ştiri“, 
alături de o remorcă, iar Henderson, cu ajutorul câtorva 
poliţişti, insistă ca toată lumea să plece, să permită poliţiei 
să-şi facă treaba şi, dacă nu pot da o mână de ajutor 
investigației, să-şi vadă de drum. Fu întrerupt de câteva 
convorbiri telefonice şi de câțiva subalterni, dar reuşi să facă 
lucrurile să meargă înainte. În cele din urmă, le făcu semn 
lui Thane şi lui Maggie să vină lângă maşina lui. 

— Deocamdată nu am găsit nimic, recunoscu el, 
mestecând o lamă de gumă, dar avem câini de urmărire şi 
cei mai buni oameni din regiune care ne vor ajuta să cercetăm 
toată această zonă. Dacă sora dumneavoastră se află pe 
undeva prin apropiere, o vom găsi. 

— KRKY oferă o recompensă de zece mii de dolari, se 
aventură Maggie. 

— Am auzit. 

— O să fie de folos? 

Henderson scuipă guma în direcția drumului care ducea 
către munte. 

— Aş vrea să spun că nu dăunează, dar fiecare nebun 
din ţara asta, care are nevoie de nişte bani în plus, va veni cu 
cine știe ce scorneală. Buzele lui se strâmbară într-un surâs 
sardonic. Să spunem că va fi nevoie de mult efort pentru a 
merge prin noroi. El ridică din umeri. Pe de altă parte, poate 
fi un imbold de care un nemernic lacom are nevoie pentru a-şi 
împrospăta memoria. El se încruntă, în vreme ce şoferul 
mașinii îşi mută vagonul-plaiformă pe o parte a şoselei, 
întinzând un cablu care era ataşat de un vinci. Putem doar să 
sperăm. 


„ -~ Şi astfel, misterul rămâne nerezolvat“, transmise 
reporterul, o femeie de origine asiatică, de la un post de ştiri 
din Denver. Prin intermediul satelitului către L.A., Becca 

stătea relaxată într-un balansoar, în mijlocul camerei 
verişoarei sale. Cu ochii țintă la ecran, fascinată, dar şi 
îngrozită, urmări cum unele fotografii publicitare erau 
prezentate pe ecran, urmate rapid de imaginile unui Jeep 
contorsionat. 

„Mary Theresa Gillette, cunoscută ca Marchiza şi co- 
moderator al popularei emisiuni matinale Denver AM, rămâne 
dispărută. Identitatea femeii care se afla la volanul Jeepului 
Marchizei este ţinută secretă la rugămintea rudelor apropiate. 
Nimeni nu ştie ce anume i s-a întâmplat starului din Denver, 
ancheta privind dispariția Marchizei urmându-şi cursul...“ 

Fâşâitul bikinilor vesti sosirea lui Connie de undeva 
din apropierea sălii de sport. Ea intră în cameră, luă 
telecomanda aflată pe noptieră şi o îndreptă către televizor. 

„KRKY oferă zece mii de dolari recompensă pentru 
informaţiile referitoare la locul unde se află...“ 

Clic. Ecranul se întunecă cât ai clipi. 

— Nu cred că ar trebui să urmăreşti aşa ceva. 

— Stai. Becca sări jos din pat şi puse în funcţiune 
televizorul. Mama ei sătea de vorbă cu femeia de origine 
asiatică. 

„ --- aşa că vă rog, dacă are cineva informaţii referitoare 
la sora mea, să ia legătura cu poliția.“ 

— E Maggie. Connie era uluită. Oare ce e în capul ei? 

— Oh! Încearcă să dea o mână de ajutor la găsirea 
Marchizei, zise Becca, sătulă ca mătuşa ei să tot facă pe şeful 
cu ea. 

— Să nu-mi vorbeşti... 

— Sââât. Becca nu se complică cu politețurile. Ea voia 
să afle ce anume spunea mama ei, dar era deja prea târziu. 
Mătuşa Connie îi stinse iarăşi televizorul. 

— De ce ai făcut asta? îi ceru Becca socoteală. 

— E prea stresant pentru tine ca să te uiţi. 

— Acolo era mama! 

— Dar ea a telefonat şi a dat deja explicaţii în legătură 
cu accidentul. Nu e nevoie ca tu... 

— Marchiza e mătuşa mea. La fel ca şi tine. Vreau să 
aflu ce i s-a întâmplat! Becca se săturase să fie tratată precum 
un bebeluș. 

— Toţi dorim asta, o asigură Connie. Ea afişă un surâs 
mieros pe care Becca începuse să nu-l mai suporte. Imediat 
ce voi avea veşti de la Maggie, te anunț. 

— Dar eu vreau să vorbesc acum cu ea. Se petrecea 
ceva, iar Becca era mai speriată decât fusese vreodată în viața 
ei. Femeia aceea era moartă. Cu toate că mama ei telefonase, 
explicandu-i cum stăteau lucrurile, Becca simţea nevoia să 
ştie mai mult. 

— O să vorbim. O sun eu mai târziu. 

Mătuşa Connie devenea enervantă. Becca nu avea de 
gând să aştepte. Ea ţopăi în picioarele goale, făcu o grimasă, 
fiindcă glezna îi făcea încă probleme, se îndreptă ţeapănă 
către patul lui Jenny şi ridică receptorul telefonului. Ea nu 
formă numărul. Nu avea rost. Vorbise cu mama ei cu puțin 
timp înainte. Cu toate acestea, era speriată. Speriată de 
moarte. Simţi un nod în gât şi se luptă cu lacrimile. 

— Dar o persoană a murit. A murit. lar ei nu o pot găsi 
pe Marchiză. Lăsă receptorul jos. 

— Ştiu, Becca, dar toată lumea face tot posibilul. Oftând, 
Connie se aşeză pe marginea patului lui Jenny. Ea puse o 
mână pe umărul Beccăi, iar fata trebui să lupte cu impulsul 
dea se chirci. Încearcă să nu-ţi faci griji, OK? Eu sunt sigură 
că mama ta va suna imediat ce va afla ceva nou. Probabil că 
în clipa asta nici nu se află la hotel şi — ea se uită spre ceasul 
lui Jenny — cel care îl reprezenta pe falsul Elvis din lemn, ale 
cărui şolduri se balansau asemenea unei pendule — uită-te 
câte ore. Aminteşte-ți că peste o oră ai programare la doctor. 

— Nu merg. 

— Sigur că mergi, draga mea; glezna ta nu s-a vindecat, 
iar doctorul Orem e cel mai bun ortoped din Beverly Hills. 

— Glezna mea nu are nimic. Becca se săturase de 
platitudinile mătuşii ei, se săturase să fie tratată precum un 
copil prostuţ. 

— Prin urmare, nu protesta, OK? Faţa lui Connie, deși 
păstra o expresie amabilă, era crispată. Becca descoperise în 
aceste câteva zile că ea îşi conducea casa cu o mână de fier 
într-o mănuşă de catifea. Oricât de tare ar fi iubit L.A., Becca 
începuse să-și dorească să plece. Connie era principalul 
motiv, iar unchiul Jim se dovedise un om slab. Mereu zicea 
ceva de genul: „Da, draga mea, aşa“ sau: „Sigur că da, iubito, 
aşa e“. Nu părea să aibă o părere proprie. Chiar şi Jenny, 
dincolo de firea ei rebelă, trebuia să se încadreze şi să facă 
exact ceea ce îi cerea mama ei, în caz contrar fiind obligată 
să tacă ore în șir, în vreme ce Connie se învârtea prin casă cu 
o privire jignită, ştergându-și lacrimile, ca şi cum nu i-ar fi 
venit să creadă că fiica ei poate fi atât de crudă. Ce mai 
porcărie. Era uimitor cum Jenny avea curajul să se furişeze 
afară din casă. 

— Pregăteşte-te până mă îmbrac eu și încearcă să porți 
ceva drăguţ. Ea îşi aţinti privirea asupra jeanșilor decupați ai 
Beccăi, ca și cum aceştia ar fi fost o cupă cu otravă. Ştii, 
nişte pantaloni scurți sau o fustă ar fi tocmai potrivite. Dacă 
nu le ai pe ale tale, sunt convinsă că vei găsi la Jenny ceva 
care să ţi se potrivească. Surâsul lui Connie era arogant şi 
Becca îşi dădu seama că îngrijorarea ei de acum câteva 
momente nu fusese altceva decât o prefăcătorie. Nu vom merge 
doar la specialist. Vreau să-l vizităm şi pe bunicul tău. 

— Dar... 

— El se află într-un cămin, scumpe, ŞI şi-ar dori mult să 
te vadă. 

Becca nu fusese niciodată apropiată de tatăl tatălui ei, 
însă acceptă. Nu putea să scape de chestia asta. 

— Apoi ne vom opri la biroul avocatului. 

Umerii Beccăi tresăriră, iar ea se simţi brusc neliniştită. 

— De ce? 

— Nişte demersuri legale — îţi voi explica mai târziu. 

— Nu-mi poţi explica acum? întrebă ea, suspiciunea 
făcându-și simțită prezența. 

— E complicat. 

— Ceea ce înseamnă că nu vrei să-mi spui. 

— Oh, scumpete. Connie oftă dramatic, iar Becca îşi 
încrucișă brațele la piept şi se aşeză pe pat. 

— În fine, ai treisprezece ani, cred că ar trebui să-ţi spun. 
Ştiu că tu ai fost cât se poate de nefericită în Idaho. Unchiul 
Jim şi cu mine ne facem griji pentru tine. 

Beccăi nu-i plăcu ce auzi. 

— Şcolile de acolo sunt îngrozitoare. 

— Sunt în regulă. 

— Dar toţi prietenii şi toate rudele tale sunt aici... în 
fine, tu ştii că unchiul Jim şi cu mine am fi încântați ca tu să 
vii şi să locuieşti permanent alături de noi. Vreau să renunţ 
la biroul meu şi să mă mut în al lui Jim, ca să ai unde sta. 
Connie afişă un surâs strălucitor. Putem fi o familie mare şi 
fericită. 

— Şi mama? 

— Oh. Mătuşa Connie își drese glasul. Toate astea se 
pot întâmpla dacă doreşte şi ea, desigur. În fine... ea poate să 
se mute înapoi în L.A., oricând va dori. Asta ar fi cel mai 
bine. Ea ... va putea să fie mai aproape de noi, de bunica şi 
de bunicul, iar medicii de aici o vor putea ajuta. 

— Medicii? Inima Beccăi tresări. Oare mama ei nu-i 
spusese adevărul și se lupta cu o boală incurabilă? La urma 
urmei, era bătrână. Treizeci şi şapte de ani. Stătuse în 
genunchi în hambar, palidă ca moartea, în ziua aceea în care 

aflaseră despre Marchiză. Becca înghiți pe neaşteptate nodul 
imens din gâtul ei. 

Connie traversă de-a curmezişul încăperea pentru a 
aşeza o mână liniștitoare pe umărul micuţ al Beccăi. 

— Mama ta nu s-a simțit tocmai bine de la moartea 
tatălui tău, draga mea. Şi asta e de înţeles. A fost un şoc 
pentru noi toţi. Iar acum, ar fi mai bine să pornim la drum. 

— În concluzie, de ce mergem la un avocat? Becca nu 
pricepea. 

— În eventualitatea că tu te vei decide să rămâi la noi, 
vor exista nişte documente legale de semnat. Nişte chestiuni 
legate de problema tutorelui. 

Becca studie o secundă covorul. Connie se făcu roşie 
ca focul şi, în clipa în care Becca o privi, ea evită să se uite 
în ochii fetei. 

— Vreau să o văd mai întâi pe ea. 

— Ei bine, nu poți, nu acum... 

— Cred că ar trebui să plec la Denver. 

— Oh, scumpo, asta chiar nu se poate. Din nou surâsul 
acela ipocrit care îi confirmă Beccăi că mătuşa Connie o 
minţea. Că o şmecherea. 

— Ştii, Maggie e puțin cam fragilă, zise Connie. 

— Fragilă? repetă Becca. Avea suspiciunea sâcâitoare 
că mătuşa Connie da de înțeles mult mai mult decât spunea, 
pătrunzând adânc în creierul ei. Mama nu e fragilă. 

Surâsul mătuşii ei emana o linişte placidă. Ea oftă — 
acel oftat care însemna: „Eşti doar o copilă, Becca, nu poti 
înţelege“. Dar Becca înţelese. Mai mult decât credea Connie. 
Mătuşa ei încerca să o tragă pe sfoară rapid şi în stil mare, 
Becca ştia cum să se descurce cu ea. 

— OK, zise ea supusă, ridicând din umeri. Pricepuse 
într-adevăr care era ținta mătuşii ei. O să-i telefonez mai 
târziu. 


388 


— Bună idee. Connie se simţi pe neaşteptate ușurată, 
fiind suficient de proastă pentru a-şi imagina că obținuse o 
victorie. Ce mai noroc. Acum — ea întinse spre nepoata ei un 
deget cu o manichiură perfectă — încearcă să porți ceva 
prezentabil, în regulă? Expresia feţei lui Connie se schimbă 
brusc, iar privirea pe care ea o aruncă spre Becca fu un 
amestec de milă şi dezgust. O vom suna mai târziu pe mama 
ta. Promit. Dar noi nu dorim s-o necăjim. Haide, scumpo, 
chiar trebuie să ne mişcăm. Connie lovi cu degetul ceasul ei. 
Grăbeşte-te. 

Becca aşteptă ca mătuşa ei să iasă şi sună la linia aeriană 
pe care o folosise pentru a ajunge în L.A. În câteva minute, 
obținuse un bilet la o cursă de noapte către Denver. Înainte 
ca mătușa ei să devină suspicioasă, Becca se îmbrăcă cu ceva 
cât se poate de decent. Deschise apoi sertarul lui Jenny și 
scoase o parte din bancnotele care alcătuiau fondul de urgență 
al verişoarei ei. Ea nu avea bani suficienți pentru biletul de 
avion şi pentru taxi, astfel că, după ce calculă, luă din sertar 
o sută cincizeci de dolari, simțindu-se vinovată când vâri 
bancnotele în geantă. Avea să-i înapoieze banii lui Jenny, 
dar nu putea să-i mărturisească verişoarei ei ce avea de gând 
să facă; Jenny ori avea să o pârască, ori ar intra și ea în belea. 

— Gata? strigă mătuşa ei, în momentul în care Becca 
închise sertarul cu zgomot. Connie, cu o expresie vexată, 
deschise ușa larg. Haide, Becca. Am întârziat. Jur că eşti 
mai înceată decât Jenny. Nici măcar nu ţi-ai periat părul. 
Exasperată, ea luă peria lui Jenny şi i-o dădu Beccăi. O poţi 
face pe drum, în maşină. 

Becca o urmă pe mătuşa ei, reprimându-şi un zâmbet, 
în timp ce tocurile înalte ale lui Connie păcăneau în ritm 
rapid către garaj. Ea şi Jim îşi programaseră să iasă în seara 
aceea în oraş, iar Becca plănuia să fie în avionul care mergea 
spre Colorado. 

Zguduită de vederea acelui autoturism contorsionat, 
Maggie se lipi de geamul camionetei lui Thane, în timp ce 
maşina înainta rapid către sud, spre locuinţa lui Gillette. Se 
simțea goală pe dinăuntru. lar inima îi tremura de teamă 
pentru sora ei. Unde era Mary Theresa? Trăia. Care era 
legătura ei cu Renee Nielson, şi de ce era femeia aceea la 
volanul mașinii surorii ei? Exista o legătură — ceva ce ea ar 
fi trebuit să știe despre Renee Nielson, își zise Maggie, dar 
nu-şi putea da seama ce anume, şi nici nu-și amintea unde 
auzise acest nume. Cu siguranță nu de la Mary Theresa. 

Thane, îi telefonase lui Tom Yates. Acesta le trimisese 
prin fax toate informaţiile pe care le avea, nu numai către 
poliția din Denver, ci şi lui Thane, la hotel. 

— Nu ştie mare lucru, recunoscu Thanė. Doar faptul că 
Renee s-a mutat acum câţiva ani la Beverton, o suburbie a 
Portlandului, în Oregon. Ea nu avea mulți prieteni sau multe 
rude prin apropiere. Oricum, ne-a trimis tot ce avea în legătură 
cu această angajată. 

Nu erau foarte multe informaţii, dar pentru moment, 
asta fusese tot ce putuseră să obțină, aşa că uitându-se afară 
pe geam, Maggie fu obligată să se mulțumească cu speranța 
că sora ei era încă în viață. Pe câmp, petice maronii de pământ 
se iveau din zăpada moale. 

— Prin urmare, spune-mi ce ştii despre Renee Nielson, 
îi ceru ea, potrivindu-şi mai bine mănușşile şi încercând să 
alunge senzaţia aceea de pierdere care părea s-o bântuie în 
permanență. 

— Nu e prea mult de spus, replică Thane. În vreme ce 
mâinile lui se strânseră pe volan, Maggie îşi aminti mesajul 
criptic pe care-l primise din partea surorii ei. Am cunoscut-o 
pe Renee cu mult timp în urmă, dar ea a fost doar o simplă 
angajată care muncea cu jumătate de normă. A avut slujbe 

ciudate. A lucrat ca chelneriță la un restaurant local, cu 
jumătate de normă, ca menajeră, având grijă şi de animale 
atunci când stăpânii erau plecați din oraş. Tom a angajat-o 
să aibă grijă de casă şi, când eu am fost în California, am 
cunoscut-o. Era prietenoasă, tăcută şi suficient de retrasă. 
Nu-mi pot da seama ce fel de relaţie a avut cu Mary Theresa. 

Maggie era mai hotărâtă ca niciodată să-şi găsească 
sora şi nu avea de gând să înceteze a verifica fiecare persoană 
care se întâlnise cu sora ei în ultimele două săptămâni. 

— Nu am cunoscut-o chiar atât de bine. Mi se pare că 
era căsătorită, dar separată de soţul ei sau ceva de genul ăsta. 
Din câte îmi amintesc, nu a divorțat niciodată de el. Dar nu 
ştiam că avea o relație apropiată cu Mary Theresa. 

— Poate că nu avea o relaţie strânsă, zise Maggie, 
muşcându-și gânditoare buza. Poate că a întrezărit doar o 
ocazie. Ea se uită repede spre Thane, iar fruntea ei se încreţi 
în semn de îngrijorare, în momentul în care Thane o luă spre 
o comunitate înconjurată de gard cu case elegante înşirate 
pe malul unui golf. Un agent de pază aflat într-o căsuţă situată 
lângă poartă îi întrebă pe cine intenționau să viziteze, apoi 
procedă la o scurtă verificare și le făcu semn să treacă. 

— Se pare că zeul hotelului s-a învrednicit să ne 
primească, zise Thane, traversând cu maşina un pod suspen- 
dat peste o vale puţin adâncă. Peticele de zăpadă acopereau 
peluzele bine întreţinute ale caselor ce erau la fel de scumpe 
Ca şi cea a cărei proprietară era Marchiza. Thane parcă pe o 
alee curbă care se termina în faţa unui garaj cu cinci locuri. 
Să mergem să vedem ce are de declarat în apărarea sa cel de-al 
doilea soț al Marchizei, zise Thane încruntat, iar Maggie nu 
făcu niciun comentariu. 

Când ajunseră în dreptul uşii de la intrare, aceasta fu 
deschisă larg nu de un servitor, aşa cum se aştepta Maggie, 
ci chiar de către fostul soț al Marchizei — Syd Gillette. 

Apropiindu-se de şaptezeci de ani, pântecul lui începuse să 
crească, în ciuda pasiunii pentru golf şi tenis. Părul său odată 
negru, avea acum fire argintii. Mare cât un urs, bronzat, purta 
o bluză de golf şi o pereche de pantaloni subțiri. El aruncă 
spre Thane o privire bănuitoare. 

— Maggie, zise el fără urmă de căldură. A trecut mult 
timp. Intraţi, intraţi. Tocmai vizionam știrile. Îi conduse pe 
un coridor pardosit cu marmură, spre partea din spate a ca- 
sei, într-un atrium privat care dădea spre golf. Îmi pare rău 
pentru Marchiză. Dumnezeule, mă întreb ce i s-a întâmplat... 
Annie, ne poţi aduce ceva de băut? Ce doriţi? se întoarse el 
către oaspeți? 

— Orice — ceai, dacă aveţi, zise Maggie. 

— Scotch simplu. Thane nu schiță nici măcar un zâmbet. 
El se rezemă cu umărul de un perete, în vreme ce Maggie, la 
îndemnul lui Syd, se aşeză pe marginea unei canapele din 
nuiele care se afla dedesubtul unei lucarne. Câteva plante cu 
frunze late creșteau în jurul unei fântâni care împroşca apa 
cu zgomot. Servitoarea aduse cele comandate. Syd amestecă 
băuturile la barul situat în colț. 

Imediat ce se așezară cu toţii, Thane, sorbind din 
băutura sa, în vreme ce privea prin ferestrele de sticlă, întrebă: 

— Ce ştii despre dispariția Marchizei? 

— Noi sperăm ca tu să faci puţină lumină, interveni 
Maggie. 

Syd făcu o mutră acră. 

— Nu ştiu cum anume. Noi doi nu eram în cele mai 
bune relaţii, nu prea ne întâlneam. El se uită direct spre Thane. 
Ştii cum funcționează asta? 

- Luminează-ne. În mod evident, Thane nu avea de 
gând să împartă nişte pumni. Stând într-un fotoliu, el îşi 
întoarse privirea spre Gillette. 

— Ea şi cu mine eram politicoși. 

De ce vorbea la timpul trecut? Ca şi cum Mary Theresa 
ar fi moartă? 

— Dar despre asta era vorba. Tocmai o terminasem cu 
Ellie în momentul când am întâlnit-o pe sora ta. Privind 
retrospectiv, cred că din patrtea mea a fost ca o revanşă. La 
naiba, cine-i putea rezista acestei femei? El se uită înadins 
spre Thane, care însă nu comentă, mulțumindu-se să soarbă 
din băutura sa. Maggie strânse din dinți. Desigur că el avea 
dreptate. Nimeni, nici chiar Thane, nu fusese imun în fața 
farmecelor lui Mary Theresa. 

— Oricum, continuă el, ne-am căsătorit şi imediat ce 
Marchiza a rostit „Da“, a şi trecut la „Nu“. El luă o înghiţitură 
zdravănă din ginul cu apă tonică și chipul i se întunecă. Nu 
ne-am înţeles și au mai existat și... alte câteva probleme. 

— A avut o relaţie cu ginerele tău. 

Gillette înlemni. Expresia lui deveni furioasă. 

— Nu ştiam că lucrul acesta s-a aflat, dar aşa este. Ea şi 
Robby au fost împreună. A distrus căsnicia fiicei mele. Umerii 
lui masivi se înălțară. În fine, acum totul s-a sfârşit. Între 
mine şi Marchiză nu a fost vorba de pierderea unei iubiri, 
însă eu nu-i doresc răul. 

— Şi fiica ta? întrebă Maggie. 

— Tanya? O să treacă peste asta. Cu timpul. Colţurile 
gurii lui se lăşară și strânse din dinţi. 

— Ea a avut un copil. 

Gillette înjură printre dinți. 

— Un băiat. Chad. A trebuit să crească fără tatăl lui. 
Mulțumită Marchizei. lisuse, ce porcărie. El dădu băutura 
pe gât, trecându-şi palma peste față. Proaspăt bărbierit şi 
robust, el abia dacă-şi arăta vârsta. Divorțul a afectat-o mult 
pe fiica mea şi probabil că o va face încă multă vreme. Ea l-a 
iubit pe Robby şi cred că și acum îl mai iubește. La dracu”, 
el s-a dovedit a fi un dobitoc, nu-i aşa? lar Marchiza s-a 

jucat pur şi simplu cu el. Nici măcar nu i-a păsat de el. Syd 
oftă. 

— Crezi că ea a făcut asta pentru a se răzbuna pe tine? 
întrebă Thane. 

— Mai mult ca sigur. Sună egocentric, știu, dar sunt 
convins că Marchiza voia să demonstreze ceva. 

— Din cauza...? întrebă Maggie. 

— Contractului prenupţial pe care am determinat-o să-l 
semneze. A vrut să-l schimbe cu libertatea. Agita cuburile 
de gheaţă în paharul său gol. Oh, timpul le va rezolva pe 
toate, bănuiesc. Tanya şi cu mine ne vom reveni. Chad... ei 
bine, e greu pentru un copil să crească fără tată. Syd îşi trecu 
palma peste maxilar. Ar fi trebuit să ştiu asta. Eu nu l-am 
cunoscut niciodată pe al meu. 

Thane făcu o grimasă, în vreme ce degetele lui bătură 
nerăbdătoare în braţul fotoliului său, dar nu comentă. 

— Dar nepotul tău are un tată, interveni Maggie. 

— Aşa crezi? Gillette îi aruncă o privire care o cataloga 
drept naivă. Este acelaşi tip care a încercat să o convingă pe 
soția sa, ține minte, soția sa, să avorteze, fiindcă el nu-şi 
dorea un copil. Robby nu era deranjat pentru că avea deja o 
relație cu soţia socrului lui. Gillette se duse la bar şi îşi tumă 
încă un pahar. În concluzie, înţelegi de ce nu prea mă mai 
întâlnesc cu fosta mea soție. 

— Şi asta e tot? întrebă Thane, neîncrezător. 

— Da, asta e tot. Marchiza și cu mine ne-am întâlnit de 
câteva ori, căci facem parte din acelaşi cerc social. El îşi roti 
paharul, uitându-se atent în adâncimile lui limpezi. Dar ne-am 
evitat destul de mult unul pe celălalt. I-am lăsat pe avocați 
să se tocmească și ne-am văzut de drum. Eu m-am căsătorit 
cu Yvonne, iar Marchiza... în fine, ea a ajuns în braţele unui 
bărbat mai tânăr. Nu numai în ale lui Robby. El dădu băutura 
pe gât. Ei nu-i plăceau bărbaţii cu copii — „o povară“ — asta 

reprezentau copiii pentru Marchiză. Nu a fost prea fericită 
atunci când a aflat că Tanya era gravidă. Dar nici Robby nu 
a fost. 

Chipul lui Thane se crispă vizibil. El își aşeză băutura 
pe care abia dacă o atinsese pe o măsuţă cu blat din sticlă. 

— Ce crezi că i s-a întâmplat? întrebă el. Potrivit poliţiei, 
te-ai certat cu ea. 

— De câte ori discutam cu ea, discuţia respectivă se 
transforna în ceartă. Nu e neapărat o noutate. 

— La ce s-a referit cearta? întrebă Maggie. 

— La ce s-a referit întotdeauna. La bani. Voia mai mulți. 
Credea că a ieșit în pierdere la divorț pentru că nu s-a ales cu 
niciunul dintre hotelurile mele. Aşa că ea a dat mereu târcoale, 
vrând să se împrumute de la mine. De data asta am spus 
„nu“, şi lucrurile au luat-o razna. 

Maggie încercă să sape mai adânc, adresând alte câteva 
întrebări, dar Syd fu evaziv. Da, ei doi se certaseră, dar asta 
era de așteptat. La urma urmei, erau divorțaţi, iar Marchiza 
nu era recunoscută pentru temperamentul său echilibrat. În 
timp ce-i conduse spre ușă, el adăugă: 

— Ce pot să spun? O cunoşti pe sora ta. Marchiza e 
Marchiza. Ca şi cum asta ar fi explicat totul. 

— Nu cred, replică Maggie. După părerea mea, 
Marchiza e Mary Theresa. 


— Ce vrei mai întâi? întrebă Hannah, strecurându-se în 
biroul strâmt al lui Henderson. El tocmai revenise de la locul 
accidentului şi era frânt de oboseală. Cazul acesta ori îl va 
scoate la pensie, ori îl va face să revină la „Camel“. Sau 
ambele. În clipa aceea nu-i păsa câtuşi de puţin. Vestea cea 
rea sau vestea cea bună? 

— Nu ştiam că povestea are şi ceva bun. Henderson îşi 
căută mingea de baseball. S-o auzim pe cea rea. 


395 


— Ghici cine va fi următorul invitat al emisiunii Denver 
AM? 

El aruncă ușor mingea, o prinse, ca apoi, puțin mai 
calm, să o așeze în suportul ei. 

— OK, muşc momeala, cine? 

— Wade Pomeranian. Ea îi oferi rânjetul unei pisici care 
tocmai înghițise un canar. 

— Chiar aşa? 

— Uh-huh. Nu e un secret faptul că el îşi dorea de mult 
timp să apară în emisiune. Într-o zi, a intrat ca o furtună în 
sediul postului TV, certându-se cu Marchiza pe tema asta în 
faţa martorilor, inclusiv a lui Craig Beaumont. 

— Deci acum dă lovitura. 

— Mda. Şi aici apare cel care loveşte. Beaumount şi 
producătorul executiv nu au fost de acord ca Pomeranian să 
apară în emisiune, neplăcându-le legătura dintre el şi 
Marchiză. Chiar şi atunci când au avut o prezentare de modă, 
primăvara trecută, iar Wade ar fi putut prezenta vestimentația 
pentru bărbaţi, Craig Beaumount a respins ideea. Dar acum, 
după dispariția Marchizei... voilà, Beaumont şi producătorul 
executiv au schimbat refrenul. 

— Acum îl vor pe Wade. 

— Pentru a-i lua un interviu în calitate de prieten al 
Marchizei. 

— Iisuse. 

— Ron Bishop insistă că lucrul acesta va ajuta la 
localizarea Marchizei. 

— Poate că va ajuta. 

— Poate. Ei nu se rezumă la Pomeranian. Producătorul 
le vrea şi pe celelalte persoane care o cunosc la fel de bine, 
reamintindu-le telespectatorilor că există o recompensă 
pentru informaţiile care vor duce la descoperirea ei. 

Henderson se lăsă pe spate în scaun. 

— Deci pe cine mai invită pentru a fi oaspeţii lui 
Beaumont? 

— În primul rând, au abordat-o pe Maggie. Vor ca ea să 
se îmbrace și să se poarte exact ca Marchiza. 

— La naiba. Nu-mi spune că-i vor şi pe foştii ei soți. 

— Tot ce se poate. Dar cine ştie dacă ei vor accepta. 

Henderson clătină din cap. 

— Nu-mi place chestia asta. 

— Poate că va fi de folos. 

El nu putea să o contrazică, şi din punctul acesta de 
vedere, se simţea frustrat. Fără indicii referitoare la drumul 
pe care-l apucase vedeta dispărută, fără cadavru, fără cerere 
de răscumpărare, având doar un bilet ce anunța sinuciderea, 
care putea sau nu să fie fals. O altă femeie murise, iar sora şi 
fostul soț al Marchizei dădeau târcoale, încercând să facă 
treaba în locul lui. Presa îi stătea pe cap, iar D.A.-ul cerea 
răspunsuri, iar indiciile obținute erau nesemnificative. Ar fi 
ucis pentru o ţigară. 

— Mai e ceva. 

— Dă-i drumul. 

— Se pare că Jeepul Marchizei nu a fost implicat de 
unul singur în accident. Tocmai am primit câteva rapoarte, 
iar băieţii, care au cercetat locul accidentului, sunt de părere 
că a mai fost implicat un vehicul. Loveşte și fugi. Vopseaua 
neagră de pe bara din spate a Jeepului pare să indice că acesta 
a fost scos cu forța de pe șosea. 

Spatele lui Henderson se înțepeni, iar pulsul i se 
acceleră puțin, la fel cum se întâmpla atunci când vâna şi 
întrezărea prada. 

— Walker are o camionetă neagră, reflectă el cu voce 
tare, enumerând în gând variantele. Mintea continua să-i 
lucreze. Faptul că autoturismul Marchizei ar fi fost scos cu 

forța de pe şosea era o veste neaşteptată. O întorsătură cu 
totul nouă. Un indiciu care era posibil să deschidă larg 
afurisitul ăsta de caz. 

— Camioneta lui Walker nu are nicio urmă. Am verificat 
deja. A fost acolo astăzi. 

— Fir-ar să fie. 

— Chiar îl urăşti pe tipul ăsta, nu? 

— Pur şi simplu nu am încredere în el, recunoscu 
Henderson. Are propriul lui plan. Să mintă. Nu urăsc pe 
nimeni mai mult decât pe un mincinos. 

— Şi nu ţi-ai dori nimic mai mult decât să-l crucifici pe 
unul. 

— Amin. El reuși un surâs timid. Ce altceva mai ai? 

— Nu cine ştie ce. O să aflăm marca şi modelul imediat 
ce vor fi încheiate testele pentru vopsea. Bucăţile de sticlă 
sunt analizate pentru a vedea dacă şi farurile celuilalt 
automobil au avut de suferit. 

— Nu putem decât să sperăm. 

— Eşti bolnav, detective. 

— Sunt practic. Ne-ar prinde bine o pauză. Să rezolvăm 
cazul şi să scăpăm de cei de la D.A. şi de presă care se țin de 
fundul nostru. Henderson căută în sertar un pachet cu gumă, 
dar nu găsi. Dinţii îi scrâşniră şi el se răsuci în scaun, 
concentrându-se intens. Deci e vorba de cineva care a pierdut 
controlul, a lovit Jeepul, s-a speriat și a fugit. Sau... 

— A fost cu intenţie? Cred că asta trebuie să aflăm. 
Hannah făcu câţiva paşi prin cameră, după care se sprijini 
cu şoldul de biroul lui. Cazul ăsta devine din ce în ce mai 
interesant, nu-i aşa? 

— Dacă spui tu. 

Henderson îşi duse palmele la ceafă, lăsându-se pe 
spate în scaun. 

— Şi dacă vestea cea rea se dovedeşte a fi cea bună? 

Buzele lui Hannah se strâmbară, dând la iveală o 
jumătate de surâs. 

— Voiai să stai de vorbă cu Jane Stanton, vecina de 
alături care a ascultat cearta dintre Marchiză şi Thane Walker. 

— Am dat telefon şi încă nu s-a întors în oraş. 

— Ei bine, vestea cea bună e că fiica ei şi-a revenit 
după accidentul suferit la schi şi Jane s-a întors. Wilkins avu 
îndrăzneala să-i facă cu ochiul. 

Henderson se ridicase deja din scaun și se repezi după 
haina sa. 

— Ce mai aşteptăm? Să mergem. 


Cuibărit sub streaşina unui conac de la începutul 
secolului, modificat şi transformat în mai multe apartamente 
individuale destinate afacerilor, ferestrele biroului psihiatrului 
Marchizei erau luminate de veioze cu lumină blândă, care 
străluceau în noaptea ce stătea să cadă. Doctorul Michelle 
Kelly îi pofti pe Maggie și pe Thane în încăperea confortabilă, 
le zâmbi, le oferi ceai de plante şi îi rugă să ia loc pe o canapea 
din piele, rezervată pacienților săi. Încăperea era decorată 
cu scopul de a-i linişti pe pacienţi şi a-i face să se simtă bine. 
Chiar şi cel mai reticent pacient ar fi vorbit, camera aceea 
aflată pe colț mirosind a tămâie şi a ierburi. Înconjurat de 
ferigi şi de flori ce creşteau din abundență în ghivece din 
ceramică, într-un colţ se afla un cămin în care nu ardea focul. 
Rafturile cu cărți erau înşirate pe pereți. În mod sigur 
destinate să inspire încredere, se gândi Thane cu sarcasm. 

Neavând mai mult de treizeci de ani, zveltă şi 
gânditoare, doamna doctor îl studie pe Thane cu ochi curioși 
şi aurii, măriţi de lentilele groase. Cu toate că manierele ei 
erau destinate să-i liniştească pe ceilalţi, Thane decise că 
femeii, care purta un pulover larg, o pereche de pantaloni și 
nişte sandale greoaie, nu-i scăpa nimic. 

Ea se arătă interesată. Thane putea să ghicească ce fel 
de lucruri care s-o avantajeze și ce minciuni sfruntate îi spuse 
Mary Theresa psihiatrei ei referitor la sora sa şi la fostul ei 
soț. Doctor Kelly, dacă ar fi vrut, ar fi putut scrie volume 
întregi despre personalitatea Marchizei şi despre starea ei 
psihică. 

Şi totuși, ea avea un defect major. După părerea lui 
Thane, în ciuda reputației sale excelente, nu fusese capabilă 
să îmbunătățească puţin starea psihică a fostei sale soții, cu 
toate că Mary Theresa fusese pacienta sa timp de trei ani şi 
jumătate. 

Dar, la drept vorbind, era un caz mult mai complicat. 

Maggie îi adresă întrebări, iar doctorița le driblă cu 
multă abilitate. 

— Mi-ar plăcea să vă spun mai multe, le explică 
Michelle Kelly, aşezându-se pe un scaun rotativ, sorbind din 
ceaiul cu aroma puternică, dar datorită relaţiei de confiden- 
țialitate dintre medic și pacient, chiar nu pot. 

— Dumneavoastră credeți că Mary Theresa era în stare 
să se sinucidă? întrebă Maggie. 

— Ea suferă de depresie. Uneori, starea se agravează, 
dar... nu... nu aş clasifica-o drept o sinucigaşă. Îşi aşeză ceaiul 
pe o măsuţă mică, aflată lângă scaunul ei, își scoase ochelarii 
şi şterse lentilele cu colțul puloverului-jachetă. 

În mod evident, Maggie se simțea ușurată şi pregătită 
să încheie discuţia, însă Thane avea şi el câteva întrebări. 

— V-a spus vreodată Marchiza că posedă capacitatea 
de a comunica cu ceilalți prin intermediul telepatiei? 

Maggie înţepeni, iar psihiatra se opri din ștersul petelor 
de grăsime de pe lentile. 

— Vă referiți la comunicarea non-verbală? 

— Exact. Mă refer la capacitatea de a-și trimite vocea 
către altcineva. 

Sprâncenele doamnei Kelly se încruntară. 

— Nu, nu cred. Dacă o făcea, îmi aduceam aminte, sunt 
sigură. De ce? 

— E pur şi simplu ceva ce ea mi-a mărturisit odată, cu 
mult timp în urmă, minţi el, observând cu coada ochiului 
cum Maggie se albise la faţă. Probabil că a fost ceva lipsit 
de importanță. Ea obişnuia mereu să bată câmpii. E doar o 
amintire. 

Punându-şi pe nas ochelarii, doctor Kelly întrebă: 

— Aţi văzut-o sau aţi auzit-o vreodată făcând aşa ceva? 

— Niciodată. Însă ea spunea întodeauna lucruri şocante, 
mai spuse el, punând capăt întrevederii. 

El făcu faţă tăcerii lui Maggie, timp de o jumătate de 
ceas, cât dură drumul de întoarcere la hotel. 

— Nu-mi vine să cred că ai adus vorba despre telepatie, 
explodă ea, imediat ce intrară în camera de hotel. Îşi aruncă 
poşeta şi rucsacul pe canapea, întorcându-se cu faţa către el. 
Furia străluci în ochii ei şi îşi puse palmele pe şolduri. 

— Eu ţi-am mărturisit lucrul acesta, deoarece aveam 
încredere în tine. 

— Nu vrei s-o găseşti pe sora ta? 

— Sigur că vreau. O ştii foarte bine! 

— Atunci e cazul să foloseşti toate mijloacele posibile, 
nu crezi? 

— Nu văd cum ar putea ajuta chestia asta. 

— Fiecare lucru ajută. 

— Nu sunt sigură. În afară de asta, tu nu eşti sincer cu 
mine. 

El îşi simți muşchii gâtului încordându-se. 

— Nu sunt? 

— Nu. Există ceva ce tu nu mi-ai mărturisit. Ceva ce 
are legătură cu Marchiza. Ai neglijat să spui că ea a stat acasă 
la tine timp de trei zile, nu cu multă vreme în urmă. Nu ai 

pomenit niciodată faptul că aţi continuat să vă vedeţi destul 
de des. Acum ce mai e, Walker? 

El deschise gura să protesteze, dar privirea pe care i-o 
aruncă Maggie îi atrase atenţia să nu încerce s-o ducă de 
nas. 

~ Respectă-mă suficient de mult pentru a fi sincer cu 
mine, Thane. Având în vedere circumstanțele, cred că mi-o 
datorezi. 

El reflectă câteva secunde. Cât de multă încredere putea 
avea în Maggie? Cum ar reacţiona ea în fața adevărului? La 
dracu”, el nu ar fi vrut să-i spună niciodată, dar tot va ieşi la 
iveală, mai devreme sau mai târziu. Îşi descheie încet nasturii 
jachetei, căută în buzunarul din interior şi scoase pachetul 
lui şifonat de ţigări şi o cutie ponosită cu chibrituri. 

— Cr deam că te-ai lăsat de fumat. 

— M-am lăsat. 

El scose ultima țigară, o aprinse grăbit, sorbind cu nesaţ 
fumul, ca apoi să-şi scoată jacheta şi s-o arunce pe scaun, 
peste a ei. Mototolind pachetul gol de Marlboro, păşi către 
şemineu. 

- OK, rosti el, întrebându-se dacă nu cumva era gata 
să comită cea mai mare greşeală a vieții sale. 

— Tu eşti încă îndrăgostit de sora mea, rosti ea atât de 
încet, încât el abia îi auzi cuvintele. Chipul ei era cenușiu, privirea 
bântuită, iar disperarea se putea citi clar în expresia ei. 

— Oh, nu, Maggie. Nu e chiar atât de simplu. El îşi 
trecu degetele ţepene prin păr, trăgând apoi cu putere din 
țigară. 

— Atunci ce e? 

— E vorba despre faptul că ultima dată când am văzut-o 
pe Mary Theresa, ea mi-a aruncat o bombă. 

— Ce fel de bombă? 

Acum, ori niciodată, îşi zise el furios, în vreme ce se 
uită în jos, spre chipul chinuit al singurei femei pe care o 
iubise vreodată. 

— Mary Theresa mi-a spus că avem un fiu. 

Ca Maggie simţi cum păleşte. Se clătină şi se lăsă 
să cadă pe braţul canapelei. Asta era o minciună. Trebuia să 
fie. Dacă Mary Theresa ar fi avut un copil, i-ar fi spus. Oare? 
Nu... stai puţin... 

— E adevărat. Are aproape şaisprezece ani. Conceput 
chiar înainte de despărţirea noastră. Un fiu despre a cărui 
existenţă nu am ştiut până în momentul când am întâlnit-o 
pentru ultima dată. 

— Dar Mary Theresa nu mi-ar fi ascuns asta. Nu ţi-ar fi 
ascuns-o nici ţie. Gâtul i se uscase şi palmele o mâncau. 

— Nu ar fi făcut-o? Haide, Maggie. Cea despre care 
vorbim e Mary Theresa... Marchiza. Buzele lui se strânseră 
la gândul celor douăzeci de ani de emoții şi decepţii. Tu ştii 
că ea ne-a mințit pe amândoi. Ochii lui îi găsiră pe ai ei, şi 
observă durerea şi neajutorarea cu care el se confruntase ani 
şi ani de zile. 

— Şi cu asta te-ai luptat tu? ghici ea, simțind cum i se 
face rău. Expresia lui Thane o convinse că el nu mințea — că 
nu inventa povestea asta doar pentru a-i câştiga simpatia. 
Buzele îi erau strânse, ochii întunecaţi priveau spre cămin, 
dar ea era sigură că el nu vedea fațada din marmură a acestuia; 

vederea lui Thane era întoarsă către interior, către un coşmar 
tulbure pe care doar el îl putea zări. 

— Şaisprezece ani, zise el, în timp ce ţigara ardea uitată 
între degetele lui. Şaisprezece ani din viața fiului meu. 
Pierduţi. Ochii lui îi găsiră din nou pe ai lui Maggie. În 
adâncul lor ardeau vina, suferința şi o furie tăcută. 

Maggie se cutremură, ştiind că avea să audă ceva ce 
nu-şi dorea, un secret pe care Thane îl ținea ascuns față de o 
lume întreagă. 

— Tu nu ştii prea multe despre mine. 

— Cred că ştiu destul... 

— Nu, Maggie. Nu înţelegi. Eu am crescut într-un orăşel 
din Wyoming lângă un bărbat bețiv, care, atunci când nu se 
culca cu alte femei, o bătea pe mama mea. Un om bun, o 
persoană care muncea din greu când era treaz, şi un nemernic 
atunci când bea. Nu-ţi pot spune de câte ori mama a fost 
obligată să meargă cu maşina în oraş pentru a-l scoate din 
cârciumă, iar atunci când o făcea, era răsplătită cu un pumn 
în față. Ochii lui Thane deveniră negri. Dar ea îl ierta 
întotdeauna. Din cauza mea. Nu şi-a putut permite să-l 
părăsească pe nemernic, din pricina mea şi a fratelui meu. 

— Frate? repetă ea, vocea ei fiind atât de slabă, încât nu 
fu sigură că el o auzise. 

— A murit. Un accident de maşină. A avut aceeaşi 
problemă cu alcoolul ca şi tata. Nările lui Thane se dilatară, 
iar una dintre palmele lui se strânse în pumn, unul atât de 
puternic, că începu să tremure. Am jurat că atunci când voi 
avea un copil al meu, voi face lucrurile aşa cum trebuie. Că 
nimic, şi vreau să spun Chiar nimic, nu mă va opri să fiu cel 
mai bun tată de pe pământul ăsta afurisit. L-aş fi crescut aşa 
cum ar fi trebuit să fie crescut, ştiind că are parte de dragostea 
unui tată, de îngrijirea din partea unei mame, de sacrificiul 
din partea unui părinte, dar nu am avut această şansă. Mary 
Theresa a avut grijă de asta. 

— Doamne Dumnezeule, zise Maggie, inima ei 
sângerând din pricina durerii pe care o îndurase bărbatul 
acesta, a secretelor pe care le ținuse în sufletul lui, a demonilor 
care-i torturaseră mintea. El trase cu putere, pentru ultima 
dată, din țigară, ca apoi să o strivească într-un ghiveci. Fumul 
ieşi în rotocoale din gura lui. 

Sprijinindu-şi capul în palme, Maggie încercă să 
gândească, să-şi amintească de o perioadă în care sora ei ar 
fi putut ascunde faptul că era însărcinată cu copilul lui Thane. 

— Deci acesta a fost motivul pentru care te-ai însurat 
cu ea. Atunci când a rămas prima dată însărcinată. 

Thane nu răspunse, ci o privi atent şi îndelung. 

— Iar acum tu ai... ea are... un fiu. Maggie se cutremură. 
Şi nu ţi-a spus niciodată? 

— Niciun cuvânt, până la acea ultimă ceartă. Acesta 
este motivul pentru care am amenințat-o cu moartea. 

Lacrimile îi ardeau ochii lui Maggie, iar ea îşi frecă 
braţele, încercând să păstreze în sinea ei acel fior al trădării. 

— De ce? De ce ar fi făcut Mary Theresa aşa ceva... să-ți 
ascundă un lucru ca acesta? 

— Pentru că asta ar fi stat în calea carierei ei. Doamne, 
Maggie, rosti el, tu nu ai învățat nimic în privinţa surorii 
tale? Nu ştii cât de adânc a săpat, cât de multe persoane a 
manipulat doar pentru a avansa în cariera ei blestemată? 

— Dar... dar eu aş fi aflat despre asta. Ea mi-ar fi spus. 

— La fel cum ţi-a spus că ţi-a sedus iubitul? 

Vorbele sfâşiară cu cruzime, aducând la suprafață răni 
care nu se vindecaseră niciodată cu adevărat. 

— Nu, strigă ea. Marchiza dispăruse, era posibil să fi 
murit, ea nu putea accepta acele gânduri oribile... 

— Renunţă, Mag Pie — zise el, ca şi cum i-ar fi citit 
gândurile. Vocea lui fu atât de scăzută, încât o sperie, şi ridică 
brusc capul. 

— Marchiza a fost însărcinată acum şaptesprezece ani, 
Maggie. Tu erai la colegiu — nu ai văzut-o. Ea a reuşit să stea 
departe de toţi cei care o cunoşteau în timpul ultimelor luni, 
atunci când starea ei era de necontestat. 

Negarea îşi făcu loc în capul ei. 

— Cred... cred că ea mi-ar fi spus. Ea nu ar fi păstrat 
pentru sine ceva atât de important cum e secretul unei sarcini, 
zise Maggie, dar cu toate că vorbele fură rostite, îşi dădu 
seama că se păcălea singură. Ce ştia ea oare despre sora ei 
cameleonică — despre Mary Theresa care devenise Marchiza? 
Nu avusese ea parte de un șir lung de decepții? În ultimele 
zile, Maggie aflase atâtea lucruri devastatoare despre femeia 
care era sora ei geamănă, sora cu care avea în comun atâtea 
caracteristici fizice, dar care părea să aibă un suflet total 
diferit. 

— Cum îţi spuneam, ultima dată când am văzut-o, în 
noaptea când am vrut s-o strâng de gât, ea mi-a strigat în față 
că noi doi avem un băiat, că l-a dat spre adopție şi că eu 
mi-am petrecut toată viața asta afurisită fără să ştiu nimic 
despre el. 

— Deci tu nu l-ai cunoscut? 

— Deocamdată nu l-am găsit. 

— Atunci de unde ştii că există? Ea abia dacă îşi 
recunoştea propria voce. Dacă Mary Theresa e aşa o mare 
mincinoasă, atunci cum poți şti? 

— Am angajat un detectiv particular. El a descoperit 
datele referitoare la naştere într-un spital mic din California 
de Sud, nu departe de granița mexicană. Acum încearcă să 
dea de urma părinţilor adoptivi. În orice clipă aştept veşti 
din partea lui. Surâse fără pic de umor. Are câteva piste. 

— Deci interesul tău de-o găsi pe Mary Theresa nu se 
datorează doar faptului că vrei să-ți repari reputaţia, zise ea, 
pricepând în sfârșit de ce Thane era legat de Mary Theresa 

într-un mod atât de strâns. Vrei ca ea să te ajute să-ți găseşti 
fiul. 

— Evident că acum, când am aflat că ea nu a mințit, aşa 
este. Am câteva întrebări să-i pun, la care doar ea poate 
răspunde. 

— Şi eu la fel. Maggie se gândi la aceste ultime 
săptămâni, la orele în care fusese singură cu Thane, la zilele 
pe care le petrecuseră în timpul drumului cu camioneta sau 
în Denver, căutând indicii şi la minunatele clipe în care făcuse 
dragoste cu el. La toate acele eforturi când ea luptase cu 
propriile-i sentimente, spunându-şi că nu se va îndrăgosti 
din nou de el, că nu-i va permite s-o calce din nou în picioare, 
că era mai deşteaptă decât fusese atunci când avea şaptespre- 
zece ani şi că nu va permite niciunui bărbat, şi în mod special 
lui Thane, să se folosească de ea. 

Din cauza lui Mary Theresa. 

Din cauza trădării. 

Pentru că, în adâncul sufletului, ea nu renunțase 
niciodată la el. 

Se părea că se înşelase în privinţa multor lucruri. Dar 
ea nu putea avea încredere în Thane pentru că, dincolo de 
faptul că el îşi dezvăluise sufletul, el îi mărturisise toate acele 
adevăruri mult prea dureroase, că o căutase, că îşi petrecuse 
timpul alături de ea, că o sedusese, ca întotdeauna, pentru a-şi 
atinge propriile sale scopuri. Din cauza lui Mary Theresa şi 
a fiului lor, viaţa lui fusese şi avea să fie întotdeauna legată 
de a surorii ei. Aşa cum fusese mereu. Înainte să devină iubiți. 
Prin urmare, reflectă Maggie, sfâşiată pe dinăuntru, Thane 
şi Mary Theresa aveau un copil împreună, aveau o viață 
împreună. 

Ajută-mă, Maggie, te rog. Thane a fost. El mi-a făcut 
asta. Maggie, te rog. Nu-l lăsa să scape. Rugămintea lui 
Mary Theresa reverberă în mintea lui Maggie. 

— De ce mi-ar fi trimis Mary Theresa mesajul acela? 
întrebă ea. Cel pe care l-am auzit în bambar...? 

Privirea lui era plină de scepticism. 

— Nu știu dacă a făcut asta. Psihiatrul a spus că 
Marchiza nu a pomenit niciodată despre aşa ceva. 

— Asta doar pentru că Mary Theresa nu i-a mărturisit ei? 

— Ea era psihiatrul Marchizei. De ce să nu-i fi spus? 

— De ce nu mi-a spus mie despre copil? i-o întoarse 
Maggie. Uite ce e, Thane, nu pot explica chestia asta, OK? 
Dar s-a întâmplat. Ea se ridică, simțind cum devine stăpână 
pe ea până în secunda în care privirea ei se întâlni cu privirea 
lui mohorâtă. Şi e adevărat. Ea îşi înălță bărbia, reînnoindu-și 
hotărârea. Îmi pare rău că nu ţi-ai cunoscut fiul. Pe bune. 
Și... mi-aş fi dorit ca lucrurile să fi fost cu totul altfel. Oh, 
Doamne, Thane, dacă ai şti, dacă ai avea măcar o bănuială 
despre cât de mult te iubesc. Dar eu nu pot schimba nimic. 
Aş face-o dacă aş putea, dar nu pot. Aşa că acum trebuie să 
mă concentrez asupra descoperirii lui Mary Theresa. Se luptă 
să-şi păstreze vocea calmă. 

— Crede-mă, nimeni nu doreşte lucrul acesta mai mult 
decât mine. Maggie nu-i putu opri acel mic spin al 
dezamăgirii care-i sfâşie inima. Aşa cum ea nu încetase 
niciodată să-l iubească, acelaşi lucru se putea spune şi despre 
sentimentele pe care el le avea pentru fosta sa soție. Cu toate 
că negase asta cu vehemenţă, ea nu putea să aibă încredere 
în el. Nu avea de gând s-o facă. El minţise deja prea mult, 
păstrând atâtea secrete. Thane vru să o cuprindă, dar lăsă 
mâinile în jos în clipa în care ea se dădu într-o parte, refuzând 
să cedeze în faţa impulsului de a fi din nou victima lui. 

— Nici să nu te gândeşti. 

— Nu mă crezi. 

— Ca să-ţi spun adevărul, Thane, nu ştiu ce să cred. 

Eu... eu nu mai vreau să fiu tulburată de-a acum înainte şi 
nu-mi pot permite să comit o nouă greşeală. 

— O nouă greşeală? 

— În ceea ce te priveşte. Dregându-şi glasul, ea porni 
spre colțul opus al încăperii. Acum, dacă îmi amintesc bine, 
avem nişte lucruri de făcut. Cu toate că nu mi-aş dori nimic 
altceva decât să mă topesc în braţele tale. Alungând acele 
gânduri năbădăioase, ea adăugă: Hai să începem cu Renee 
Nielsen. Hotărâtă, o porni către masa unde beculețul pentru 
mesaje clipea furios pe telefon. Mai întâi, vreau să verific 
dacă a telefonat Becca. Ea formă numărul de la centrul pentru 
mesaje, notându-le pe cele înregistrate. 

Primul apel era din partea lui Tess O'Shaughnessy, 
producătorul executiv al emisiunii Denver AM, care-i cerea 
lui Maggie să ia parte la un program dedicat Marchizei,; al 
doilea era din partea lui Craig Beaumont, care reitera cererea. 
Al treilea mesaj venea din partea lui Howard Bailey, care-l 
ruga pe Thane să-i dea un telefon. 

Maggie dădu lui Thane mesajul şi degetele lor se 
atinseră pentru o secundă. În clipa aceea, Maggie simţi 
aceeaşi scânteie micuță de electricitate care nu se stinsese în 
ciuda trecerii anilor, în ciuda minciunilor, în ciuda norilor 
aceia negri ai trădării care îi însoțiseră pe amândoi. Ea se 
gândi că ar fi posibil ca el să o sărute, şi-şi dori cu disperare 
să-i simtă buzele lipite de ale ei, rugându-se în tăcere ca tot 
ceea ce se petrecuse între ei să nu se distrugă. 

Şi totuşi ea nu putea uita că el încă o mai iubea pe 
Mary Theresa. Indiferent cât de tare negase el acest lucru, 
relaţia care exista între el și fosta sa soție era de departe cu 
mult mai puternică decât legătura firavă care exista între ei 
doi. 

— Vreau să mă uit din nou prin jurnalul Marchizei — 
am sentimentul că mi-a scăpat ceva, ceva care are legătură 
cu Renee. 

Telefonul sună şi Maggie smulse receptorul, aştep- 
tându-se să audă veşti de la fiica sa, dar era detectivul 
Henderson. 

Maggie înlemni. Privirea ei se oglindi în ochii lui Thane. 

— Îmi cer scuze pentru faptul că v-am sunat atât de 
târziu, dar am considerat că ați dori să ştiţi, zise el, iar Maggie 
trăi experienţa degetelor reci ale groazei care se târau în sus 
pe coloana ei. Mâna i se încleştă în jurul receptorului. E vorba 
despre sora dumneavoastră. 

— Ce? 

— Ei bine, bănuim că Jeepul surorii dumneavoastră a 
fost scos cu forța de pe şosea. 

— Ce vreţi să spuneţi? şopti ea, întrebările născându-se 
în mintea ei. Vreţi să spuneţi că cineva a încercat în mod 
intenţionat s-o ucidă pe Mary Theresa? 

Thane întinse mâna spre telefon, dar ea îl împiedică 
cu ajutorul umărului, ignorând mâna lui întinsă. Ce dracu’ 
insinua Henderson? 

— Nu ştim sigur. S-ar putea. S-ar putea să fi fost doar 
un acident sau o încăierare pe şosea sau, da, s-ar putea să fi 
fost cineva care voia să o rănească fie pe sora dumneavoastră, 
fie pe Renee Nielsen. 

— Doamne Sfinte. Inima lui Maggie încetă să bată o 
clipă. 

— Cum am mai spus, e posibil să fi fost un accident de 
genul „loveşte şi fugi“, în care şoferul a intrat în panică... 

— Dar asta e puţin probabil. 

— Sau o coincidenţă blestemată. 

Vocea lui Maggie suna ca de departe chiar şi pentru 
propriile sale urechi. 

— Să fum serioşi, detective. Niciunul dintre noi nu crede 
în coincidenţe. Cel mai plauzibil scenariu e acela că cineva 
a încercat să o ucidă pe sora mea. El mai făcu câteva 

comentarii înainte ca ea să pună receptorul la locul lui mai 
speriată ca niciodată. 

— Povesteşte-mi, îi ceru Thane, iar ea îi făcu un rezumat 
al conversaţiei. 

— ... Bănuiesc că aveai dreptate. Ochii ei îi întâlniră pe 
ai lui. 

— La naiba! El o apucă strâns de braţ. Ştiam eu că 
povestea asta se va dovedi periculoasă. Nemernicul! 
Nememic afurisit... 

— Hei, calmează-te. Ea se îndepărtă, aproape căzând 
pe spate în clipa în care el o eliberă pe neașteptate. 

— Trebuie să plecăm. 

— Şi unde să mergem? întrebă ea. 

— Departe de Denver. Nu trebuia să te fi adus niciodată 
aici. Furios pe sine însuşi, dădu drumul unei înjurături. 

— Şi unde vom merge? Gândeşte-te, Thane. Trebuie să 
o găsim pe Mary Theresa. Mai mult ca oricând. Probabil că 
viața ei e pusă în pericol! 

— Ştiu, Mag Pie, și asta înseamnă că şi a ta este în 
pericol. El o apucă de mână, o târî în baie, forțând-o să se 
privească în oglinda uriașă. Nu trebuie să fii un geniu ca să-ţi 
dai seama că tu eşti în pericol. Dacă cineva încearcă într-adevăr 
să o ucidă pe sora ta, mergând atât de departe încât s-o omoare 
pe Renee, imaginându-și că s-ar putea să fie Marchiza, ce 
crezi că se va întâmpla când el se va uita la tine cu atenţie? 
Ea se privi în oglindă şi i se puse un nod în gât. Era adevărat. 
Ea şi Marchiza fuseseră confundate o viaţă întreagă. Privirea 
ei o întâlni în oglindă pe a lui Thane, iar ea observă în ochii 
aceia duri şi albaştri frica. 

— Nu putem pleca, zise ea în ciuda strânsorii lui. Nu 
înainte de a o găsi pe sora mea. 

— Şi dacă e prea târziu, Maggie? 

— Nu este. Nu voi crede una ca asta. Ea se întoarse 
spre el, iar el o înconjură cu braţele-i puternice. 

— OK, zise el, buzele lui atingîndu-i uşor creştetul 
capului. O să încercăm să o găsim, dar tu trebuie să-mi 
promiți că vei fi prevăzătoare. 

— Dar tu, Thane? Poţi să-mi promiți acelaşi lucru? 

El îşi cobori capul pentru a-și lipi buzele de ale ei pentru 
o fracțiune de secundă, una plină de tentaţii. Apoi îşi sprijini 
fruntea de a ei, declarându-i pe un ton ferm: 

— Ceea ce pot să-ți promit e simplu, Maggie. Am să-l 
prind pe nemernicul care e în spatele poveștii ăsteia şi când 
o voi face, crede-mă, o să-şi dorească să fi murit deja. 


Henderson stătea la biroul lui şi privea afară în noapte. 
Cafeaua se răcise, stomacul îi huruia, iar el era sătul până 
peste cap de Marchiză sau de Mary Theresa Reilly sau cum 
dracu” o mai chema. Îi telefonase lu Maggie McCrae nu doar 
dintr-un simț al datoriei, ci şi pentru că, mai devreme sau 
mai târziu, presa ar fi descoperit că în accident mai fusese 
implicat un autoturism. 

El își răsuci stiloul, aruncă o privire către fotografia 
Marchizei prinsă la avizierul său, gândindu-se apoi la 
celelalte cazuri pe care le conducea. Ele suscitau interesul 
manifestat de public şi el fu obligat să recunoască faptul că 
în cazul de faţă se întâmpla la fel. 

La fel ca şi ceilalți telespectatori, era pe jumătate 
îndrăgostit de această vedetă nebunatică şi egocentrică. Da, 
era încrezută, mincinoasă, o femeie care călca peste cei care-i 
stăteau în cale, o personalitate sclipitoare care în mod cert 
avea în ea ceva enigmatic şi periculos de fascinant. 

Din momentul dispariţiei, captase atenţia mass-mediei 
de la Chicago și până în Tampa. Gata de a fi dată uitării, ea 
căpătase brusc acea strălucire a eroinei tragice — o femeie 
rătăcită; o femeie frumoasă aflată într-o situaţie misterioasă. 
Nici chiar el nu fusese imun. 

— Dumnezeule, mormăi el, dezgustat de întorsătura pe 
Care o luaseră gândurile lui. Venise vremea să claseze lucrurile 
astea — un trecut de mult apus. 

Henderson aruncă o privire vrafului de dosare de pe 
colțul biroului său — un maldăr destinat altei investigații pe 
care el nu o putea ignora. Şi cu toate astea, iată-l aici, târziu 
în noapte, încercând să-şi dea seama ce dracu” se întâmplase 
cu femeia care aproape că devenise cea mai faimoasă vedetă 
a Denverului. Mary Theresa Reilly Walker Gillette, devenind 
invizibilă într-un mod misterios, se făcuse mai cunoscută ca 
niciodată. 

Fusese accidentul o coincidență? 

Un truc publicitar care se transformase în ceva rău? 

Un complot abominabil? 

— E o porcărie, mormăi el pentru sine, urând faptul că 
era părtaş la un circ mediatic şi la speculaţiile care făceau 
parte din tot ceea ce avea legătură cu Marchiza. Dacă cel 
puţin ar spera că făcuse un pas înainte, dar ancheta părea să 
fie blocată, iar asta îl irita şi îl obseda. 

Undeva, într-un alt birou, un alt detectiv, care lucra 
până târziu, tuși. Peste numai o secundă, un telefon ţârâi în 
altă parte a clădirii. 

Henderson îşi roti scaunul pentru a privi în față 
fotografia lucioasă a Marchizei. Simţi cum inima lui de piatră 
se ciobi puţin la vederea acelui surâs strălucitor şi a ochilor 
verzi şi răutăcioși. Ca şi cum voia să-l atragă pe fotograf şi 
pe toți ceilalți, chiar dacă nu prea aveau de-a face cu ea. 

Frecându-şi bărbia, el se gândi la ultimele declaraţii 
legate de cazul respectiv. Discuţia lui cu Jane Stanton nu 
decursese foarte bine. Jane, vecina Marchizei, se apropia de 
optzeci de ani şi cu toate că arăta bine şi nu-şi pierduse me- 
moria, auzul ei, după toate aparențele, o trăda uneori. 

— ÎL căutam pe Precious, în noaptea aceea, înţelegi. 

Ochii ei erau tulburi din pricina cataractei. Ea îi oferi 
detectivului un ceai care părea făcut din buruieni amare. 
Femeia şedea într-un balansoar, având în poală o pătură şi 
pisoiul la care făcuse referire. Precious clipise încet din ochii 
lui galbeni, ca şi cum i-ar fi plăcut să se afle în centrul atenţiei, 
în vreme ce celelalte feline — cinci în total, stăteau cocoţate 
pe diferite mobile din vechea casă de provincie. 

O pisică tigrată, portocalie îi urmărise de pe raftul de 
sus al unei biblioteci, o siameză își vârâse capul prin crăpătura 
unei uşi de dulap, care fusese lăsată uşor întredeschisă, iar 
celelalte se agitaseră prin cameră, țţopăind pe piesele de 
mobilier sau holbându-se pe fereastră la păsările de iarnă ce 
fâlfâiau pe crengile golaşe ale unui pâlc de puieți plantați 
lângă veranda din spatele casei. 

— El e un băiat tare prost, zise bătrâna, mereu încearcă 
să stea afară, nu-i aşa, dragule? Zâmbind, ea continuă să 
mângâie pisoiul. Oricum, eu îl căutam pe acest mic drăcuşor, 
în clipa când am auzit o agitație dincolo de gard. Nu am 
putut vedea printre scânduri, luaţi aminte, dar am recunoscut 
vocile. Sunt sigură că era Marchiza care-l striga pe nume pe 
Walker ăla... sau cel puţin aşa cred. Dar am auzit, limpede 
precum un clopoțel, cum el o ameninţa, spunându-i că are s-o 
ucidă. Ea aprobă scurt, ca și cum ar fi fost de acord cu ea 
însăşi. Încerc să nu trag cu urechea, dar în seara aceea... Ea 
ridică ușor umerii subțiri, ca şi cum ar spune: „ce pot să fac?“ 

— Nu puteaţi auzi ce-şi spuneau? clarifică Hannah, iar 
faţa ridată a femeii se strânse precum o smochină. 

— Nu prea, dar cred că spuneau ceva despre niște bani 
sau despre un copil... oh, nu prea știu exact. Ea zâmbi trist și 
oftă. De obicei, stau acasă, să ştiţi. Dau un telefon când vreau 
să merg cu maşina până în centru, din când în când. 

— O cunoaşteţi pe Marchiză? 

— Doar pentru a-i face cu mâna și pentru a-i spune 

„bună“. L-am văzut pe tânărul domn venind şi plecând — 
ultimul, cel cu păr mult și cu mașina strălucitoare... Sprâncenele 
ei rare şi gri se ridicară deasupra ramelor de la ochelari. Cred că 
e cam nepoliticos. Foştii soți sunt amândoi amabili. 

— A plecat Marchiza cu vreunul dintre ei? 

— Acum, nu ştiu sigur. Ea își apăsă pe buze un deget 
lung şi osos, căzând pe gânduri o secundă. Mi se pare că am 
văzut Jeepul ei plecând, şi cu siguranță erau două persoane 
înăuntru. Un bărbat şi o femeie, cred..., dar... ea ridică din 
umeri, ... era întuneric. l-am văzut o secundă, două când s-au 
aflat în dreptul luminilor străzii, şi nu pot fi sigură. 

Judecând după tulbureala din ochii ei, Henderson 
aprobase în tăcere. 

El şi Hannah reuşiseră să înghită forţat mare parte din 
ceaiul acela tare, fâră a avea beneficiul de a spicui şi alte 
informații, ca apoi să plece frustrați. Acum, cu câteva ore 
mai târziu, se simţi pus la zid. E] citise şi recitise raportul 
referitor la automobilul accidentat al Marchizei, sperând să 
găsească vreu indiciu nou pe care-l trecuse cu vederea. 
Studiase cu atenţie documentul expediat prin fax ce fâcea 
referire la Renee Nielsen încât putea să-l reproducă. Acum 
se uita fix la rândurile subliniate pentru a descoperi orice 
informaţie referitoare la femeia decedată. 

Nu exista nimic neobişnuit în legătură cu angajata lui 
Thane, în afară de faptul că ea figurase pe statul lui de plată 
şi murise în vehiculul contorsionat al fostei sale soții. Oare 
Renee împrumutase Jeepul Marchizei? Îl furase? Nu — poşeta 
de mână a Marchizei fusese găsită pe bancheta din spate. 
Conţinutul era cel aşteptat: portofel, perie, oglindă, şase tuburi 
de ruj, fond de ten, tampoane, cărți de credit şi ochelari de 
soare. Câteva bonuri pentru benzină. O agendă care era 
şifonată şi, judecând după numele tăiate cu o cruce, aceasta 

fusese modificată cu ceva vreme în urmă. Majoritatea acelor 
persoane se mutase cu multă vreme în urmă. El o ştia. Îi 
sunase pe toți, dar nu aflase nimic. Deci, în cazul în Care 
Renee nu furase geanta şi Jeepul Marchizei, singura 
presupunere logică era că Marchiza fusese cu ea. 

Oare fusese? Poate că-şi uitase geanta în maşină în 
clipa când îi dăduse cheile lui Renee. 

Nu. 

Capul lui Henderson bubuia din pricina întrebărilor 
fără răspuns. 

Jeepul Marchizei fusese cercetat de cei mai buni 
detectivi ai departamentului, oameni care erau antrenați să 
caute indicii, în cazul în care existau; însă vehiculul părea să 
fie în regulă, în afara petei de vopsea neagră care exista pe 
bara din spate ce fusese turtită. 

Vopseaua era o pată strălucitoare chiar şi pe întuneric. 
Analizele descoperiseră deja, datorită reziduurilor de vopsea 
luate de pe vehiculul distrus, că vopseaua reprezenta un 
amestec utilizat de cei de la Chevrolet şi că bucăţile de sticlă 
proveneau de la un far din faţă, fiind tot un produs Chevrolet. 
O camionetă sau un Blazer ajutaseră printr-un ghiont ca 
mașina de teren a lui Renee Nielsen să iasă în afara şoselei. 

Dar de ce? 

De ce să fi vrut să o omoare pe Renee? Sau pe 
Marchiza? 

Răspunsul se afla în vehiculul care dispăruse, iar 
Henderson comunicase cu toate agenţiile de poliție din zona 
de sud-vest pentru ca acestea să caute un Chevy negru 
accidentat. DMV-ul şi înregistrările furnizorului urmau să 
fie verificate cu atenţie. 

Era târziu, departamentul se cufundase în linişte. Dacă 
ar fi avut un pic de minte, ar fi mers acasă cu maşina, la 
apartamentul său şi le-ar fi dat un telefon copiilor. În loc să 

facă asta, el se cufundă din nou în notițele sale. După cum 
stăteau lucrurile, Marchiza nu deţinea o avere considerabilă, 
şi absolut totul urma să fte lăsat nepoatei ei, fiicei lui Maggie. 
Marchiza avea două poliţe de asigurare. Una pe numele lui 
Maggie şi al Beccăi McCrae, iar cealaltă pe numele unei 
companii pe care Marchiza o ajutase financiar... Mer, INC, o 
companie locală de afaceri care nu prea realiza mare lucru, 
după cum remarcă Henderson. Marchiza avea funcţia de di- 
rector executiv, ce mai glumă, iar Evelyn Lawrence se ocupa 
de registre, care indicau o pierdere financiară. Încruntându-se 
el îşi răsfoi notițele, căutând mai multe informații despre* 
Mer, INC. 

Înainte ca el să găsească ceea ce dorea, uşa biroului 
său se deschise larg, lovind un dulap plin cu dosare. 

Hannah, cu faţa roşie, cu ochi strălucitori, păşi în 
încăpere. 

— Ai găsit ceva, ghici el, simțind entuziasmul acela 
care apărea doar odată cu o breşă într-un caz care stagnează. 
El îşi vâri hârtiiile în servietă, îndreptându-și toată atenţia 
asupra partenerei sale. Ea era o femeie frumoasă, dar atunci 
când descoperea ceva, obrajii îi luau foc, ochii îi străluceau 
şi părea mai atrăgătoare ca niciodată. 

— S-ar putea. 

— Ce? 

— OK. Ea se cocoță pe colțul biroului lui, iar el ignoră 
faptul că fusta ei se ridică puţin. Hannah își balansă un picior, 
ridicându-l în apropierea lui. Ceea ce am descoperit e că dintre 
toți cei care au relații cu Marchiza, câțiva deţin un Chevy 
ultimul model, neagru. 

— Cine? întrebă Henderson. 

— E o listă interesantă. Să începem cu Ron Bishop, 
manegerul postului KRKY. El deţine un Mercedes şi o 
camionetă Chevy. Soţia lui conduce de obicei Mercedesul. 

— Verificaţi-l, zise Henderson, cu toate că se îndoia că 
Ron şi-ar fi ucis una dintre vedete, indiferent că era o 
adevărată pacoste. 

— O vom face. Mai e şi Gillette. 

Henderson îşi îndreptă poziția în scaun. Asta era o 
chestie interesantă. 

— El a avut în proprietate, acum câţiva ani, un Blazer 
de culoare neagră, dar i l-a oferit fiicei lui, Tanya Inman. 

— Al cărei soț a părăsit-o în favoarea Marchizei. Şi mai 
bine. 

— Bingo. 

Scaunul vechi al lui Henderson scârţâi în secunda în 
care el se aplecă în față, căutând printre dosarele de pe biroul 
său, încercând să găsească orice fel de informaţii referitoare 
la Tanya Inman. 

— Ve. ficaţi-i şi pe ei. 

— Aşa vom face. Dar acum urmează ceva cu adevărat 
interesant, zise Hannah, pe buzele ei apărând un surâs jucăuş. 
Un Blazer de culoare neagră, ultimul model, a fost 
achiziţionat recent de o anume Renee Warner. 

— Wamer? Numele părea cunoscut. El reveni asupra 
informaţiilor referitoare la victimă pe care ei reușiseră să le 
adune. 

— Mmm. Numele de domnişoară al lui Renee Nielsen. 
Se părea că ea decisese să şi-l reia cu câteva luni în urmă, ca 
apoi să plece şi să achiziționeze un Blazer care avea o 
vechime de doi ani. După toate aparențele, descoperise unul 
în ziar, îl contactase pe tip, şi îi plătise în numerar. L-a 
înregistrat la DMV cu doar şase luni în urmă, iar adresa ei 
este listată ca fiind un apartament situat la capătul de nord al 
orașului. 

Lui Henderson nu-i venea a crede în această bruscă 
schimbare de noroc. El era deja în picioare, închizându-și 
rapid servieta. 

— Şi? 

— Şi nimic. Am verificat deja. Mobilat, dar nu complet. 
Locul nu a mai fost locuit de săptămâni bune. A fost, cum 
spun ei, curățat. Niciunul dintre vecini nu a văzut pe cineva 
care să se potrivească cu descrierea doamnei Nielsen. 

— Deci ea unde locuieşte? 

— Nu ştiu încă. 

— Crezi că are într-un fel legătură cu Walker? 

— Pare aiurea, din moment ce el a identificat-o. 

— Nu prea avea de ales. Am fi aflat oricum. 

— Mai dă-i pace, OK? Doar pentru simplu fapt că şi-c 
amenințat fosta soție care-i datora niște bani şi pentru că o 
femeie care a lucrat pentru el a murit, nu înseamnă că el e 
vinovat de ceva, în afară de faptul că are gusturi proaste în 
privința femeilor și că e o țintă ușoară. 

— Crezi? El se întinse după mingea de baseball, dar o 
lăsă în suportul ei. Sistemul de încălzire hurui, suflând aerul 
şi punând praful în mişcare. 

— Cred. 

— Deci ce legătură are Renee Nielsen cu toate astea? 

Hannah îi făcu cu ochiul. 

— Lucrez la chestia asta. Între banca de unde ea a luat 
banii, adresa precedentă şi referințele pe care ea i le-a oferit 
proprietarului moşiei, plus informaţiile conţinute de 
asigurarea făcută automobilului, s-ar putea să descoperim 
ceva. 

— Dacă avem noroc, zise Henderson, căutând o lamă 
de gumă în sertarul de sus. 

— Fii serios, Reed, zise ea, dându-și părul pe spate şi 
râzând. Ziua în care tu ai să crezi în noroc va fi cea în care eu 
voi renunţa la cafea. 

Cu o bufnitură ușoară, avionul cu reacție ateriză pe 
Aeroportul Internaţional din Denver. Becca îşi luă bagajul 
de sub scaunul aflat în faţa ei. Ea îşi ascultase CD-urile pe 
parcursul a două ore cât durase zborul, mâncase nişte alune 
vechi şi dăduse pata o sticlă de 7 Up, încercând între timp să 
nu facă conversaţie cu femeia dolofană de cincizeci de ani. 
Numele ei era Gladys şi ar fi fost în stare să povestească 
oricărei persoane care ar fi demonstrat şi cel mai mic înteres 
despre naşterea primului său nepot — ca şi cum ar fi fost cel 
mai mare eveniment de la turneul formației Rolling Stones 
încoace, la care, din nefericire, ea reuşise să asiste. Dacă ai 
fi stat s-o asculţi, ai fi început să crezi că Mick Jagger era cel 
mai mare cântăreț care onorase cu prezența sa o scenă. În 
mod evident, Gladys nu-i urmărise niciodată pe cei de la 
Beck la MTV. 

Nu că i-ar fi păsat, dar Becca avea în minte lucruri cu 
mult mai importante, şi le păstra pentru sine, reprimându-şi 
chiar şi intenția de a-şi da ochii peste cap în secunda în care 
bătrâna doamnă făcu o glumă despre aruncarea unui sutien 
pe scenă , la picioarele lui Keith Richard. Bazaconii. Oameni 
în vârstă! Cazuri incurabile! 

În afară de asta, vinovăția o măcina pe Becca, iar ea nu 
dădea doi bani pe copil sau pe cei de la Stones. Deja se simțea 
asemenea unui şarpe, unui hoț şi unui ingrat, situaţia era mult 
prea gravă. Imediat ce ea va fi din nou alături de mama sa, 
totul avea să se rezolve. 

Dacă Marchiza e bine. 

— Trebuie să fie, zise Becca, în vreme ce avionul rulă 
pe pistă, iar ea observă vârfurile acoperişurilor luminate 
diferit dincolo de terminalul principal. 

— Cine trebuie să fie? întrebă Gladys, zâmbind şi 
arătându-şi dinţii îmbrăcaţi în aur. Ea îşi retuşa rujul, 

încercând să-şi ţină mâna nemişcată în timp ce se uita chiorâş 
în oglinda micuță a pudrierei sale, şi motorul avionului era 
pe punctul de a se opri. Becca privi pe hubloul de deasupra 
aripii, observă cum aripile se ridică şi simți cum stomacul ei 
se strânge. 

— Ce trebuie să fie? insistă femeia. 

— Nimic. Cu cât spunea mai puţin, cu atât mai bine. 

— Mergi în oraş? Vine cineva să te ia? Ea își rujă ambele 
buze, întinzând nuanța aceea maro şi atingându-şi uşor cu 
degetul colţurile gurii. 

— Mdda, mama va fi acolo. 

— Bravo. Bravo. Ea nu asculta de fapt, ci îşi înşurubă 
rujul. Făcând cu ochiul spre Becca, spuse: Bunica trebuie să 
arate bine, să ştii. Nu vrea să-l sperie pe micul Charlie, 
precum un liliac. 

Ea chicoti, iar Becca reuși un surâs forțat. Doamna era 
de-a dreptul deplasată. Bebeluşului Charlie probabil că nici 
nu-i păsa dacă bunica lui semăna cu o gorilă. Becca se uită 
pe hublou, în vreme ce avionul încetinea pe pistă. Dacă 
doamna ar fi bănuit că Becca o minţise pe mătuşa Connie, 
că furase bani de la Jenny, făcând apoi autostopul pentru a 
economisi niște bani, ar fi leşinat. Asta ar fi un lucru destul 
de rău pentru Baby Charlie, deoarece, judecând după 
pachetele depozitate sub banchetă, bebeluşul urma să fie utilat 
cu o cantitate suficientă de Beanie Babies. 

Avionul mai rulă puţin ca apoi să se oprească, iar Becca 
îşi ținu degetele încrucișate pentru ca un taxi până la hotelul 
Brass Tree să nu o coste mai mult decât suma pe care o avea 
ea. Dacă nu ar fi așa, ei bine, l-ar putea păcăli pe şofer. Gândul 
acesta făcu să i se strângă stomacul, dar îşi propuse să nu-şi 
facă prea multe griji în privința asta. Nu putea. Trebuia să ia 
legătura cu mama ei, înainte ca mătușa Connie să descopere 
că fugise. 

Cedez, se gândi Maggie, privind la paginile acelea 
şifonate pe care le copiase din jurnalul Marchizei pe care-l 
descoperise în computerul acesteia. Planul ei de a deveni 
sora sa geamănă şi de a cerceta viața acesteia nu o ajutase. 
Tot ceea ce reuşise să facă fusese să-şi dea seama de partea 
ceva mai întunecată a vieții Marchizei şi să ajungă la 
concluzia că nu-şi cunoştea deloc sora geamănă. Toate astea 
o apropiaseră şi mai mult de un bărbat în care nu ar fi trebuit 
să se încreadă, un bărbat despre care era convinsă că-l mai 
iubeşte, un bărbat pe care ar trebui totuşi să-l evite. 

De când cu raportul acela care preciza că Jeepul 
Marchizei fusese aruncat în afara şoselei, Maggie fusese mai 
hotărâtă ca niciodată să o păsească pe Marchiză. 

Numai dacă ar fi în stare. Îi telefonase menajerei 
acesteia de la casa din Aspen, sunase la aproape toți prietenii 
şi vecinii pe care-i găsise în Rolodex-ul Marchizei, și nu se 
alesese cu nimic de pe urma eforturilor sale, în afara unei 
facturi telefonice uriaşe şi a unei dureri groaznice de cap. 

Thane, la rândul său, vorbise la telefonul mobil aproape 
toată noaptea cu diverse persoane din California în legătură 
cu Renee Nielson. Luase legătura cu Haward Bailey şi cu 
Tom Yates în privința fermelor lui, sfârșind prin a-i telefona 
lui Carrie Edgars, care-i lăsase un mesaj vocal pe mobil, ceva 
mai devreme. 

Maggie nu trăsese cu urechea însă ușile în stil 
franțuzesc care separau dormitorul ei de livingul apartamen- 
tului erau deschise, iar ea auzise frânturi de conversaţie. 

— Tu ştii ce simt eu... nu, Carrie, nu a fost și nu este 
aşa... am discutat despre asta vara trecută... OK, în 
septembrie... deci a venit vremea ca amândoi, da, şi tu, să ne 
vedem de viaţă... desigur. Hei, asta e situaţia. În fine, sper să 
funcţioneze... 

El închise telefonul. Ea stând pe canapea, îl privi pe 
furiș. Închizând ochii, el îşi roti capul de parcă ar fi vrut să-şi 
frângă coloana şi să mai elibereze din tensiune. 

Mobilul lui ţârâi din nou, cu putere, iar el, mormâind 
ceva printre dinţi, răspunse laconic. 

— Walker. O pauză. Buzele lui se întinseră deasupra 
dinţilor și prin panourile din sticlă ale uşilor franțuzeşti, 
privirea lui o întâlni pe cea a lui Maggie. Ea ştiu că ceva nu 
era în regulă. Mary Theresa. Poliţia o găsise şi voia să-i dea 
vestea mai întâi lui Thane, înainte de a sta de vorbă cu ea. 

Inima lui Maggie se strânse. Ea se înfierbântă şi îngheță 
în aceeași clipă. Frica o paraliza şi în secunda în care se ridică 
în picioare, hârtiile, pe care le uitase în poală, zburară pe 
podea. 

Inima lui Maggie o luase razna. O altă pauză lungă, o 
altă ascultare. Thane îşi privi ceasul. 

— În regulă, fu el de acord, smulgându-și jacheta ce 
atârna neglijent pe spătarul unui scaun. Ne întâlnim acolo 
peste o jumătate de oră. El închise şi-şi îmbrăcă haina. Era 
Roy, explică el, expresia lui fiind pe jumătate îngrijorare, pe 
jumătate entuziasm. El crede că l-a găsit pe fiul meu, şi a 
luat avionul spre Denver. Aşteaptă un zbor de legătură, aşa 
că mă întâlnesc cu el la un bar din Denver International. De 
ce nu vii şi tu? 

Uşurarea îi alungă temenile, cu toate că Maggie ştia că 
sentimentul era temporar. 

Invitaţia era una tentantă, dar ea scutură din cap. 

— Nu, Thane, rosti ea, știind că era o chestiune pe care 
el trebuia să o rezolve de unul singur. Am un milion de chestii 
de făcut aici. Știu că există o legătură între Mary Theresa şi 
Renee Nielson — ceva ce eu am sesizat. Ea se aplcă spre 
hârtiile împrăştiate, care reprezentau viața Marchizei. Mă 
voi uita încă o dată prin astea. 

— Nu-mi place să te las aici singură. 

— O să fiu bine. Grija lui era emoţionantă, dar absurdă. 
Sunt fetiță mare. 

— S-ar putea ca un nebun să bântuie în libertate. 

— Uşile de aici se încuie, şi securitatea hotelului mi se 
pare destul de strictă. Pe bune. Ea puse o mână pe braţul lui, 
neluând în seamă protestele din ochii lui. Voi fi în siguranță. 

— M-aș simți mai bine... 

— Când îţi vei găsi fiul. Ea simţi un junghi în inimă; 
conştientizarea faptului că Thane şi Mary Theresa 
concepuseră un copil reprezenta o nouă stavilă, întărind și 
mai mult legătura care-i unea pe cei doi pentru totdeauna și 
reamintindu-i de trădarea lor. 

Termină, Maggie, acest copil e nepotul tău. Copilul 
lui Mary Theresa. Fiul lui Thane. 

— Du-te, îi încurajă ea. Dacă o să te întâlneşti cu 
prietenul tău între două zboruri, trebuie să te grăbești. 

El îşi găsi cheile într-unul din buzunarele jachetei. 

— Promite-mi că vei fi atentă. Să nu-ți asumi niciun 
risc. Şi să stai pe loc. Mă întorc cam peste două ore. 

— Voi fi aici. Du-te. Mă mai uit o dată peste notițele 
astea. 

— Crezi că îţi face bine? 

— Nu ştiu. Rău nu o să facă. 

El o privi atent şi focul se aprinse în ochii lui. 

— Oh, Maggie, să ai grijă de tine, şopti el, prinzând-o 
cu putere în braţe şi lipindu-şi cu hotărâre gura de a ei. 
Mirosea a țigară şi a piele şi avea gust de cafea. Sărutările 
lui erau calde, puternice şi pline de o disperare nouă care 
făceau ca inima ei să bată cu toată puterea. În el se schimbase 
ceva. În privinţa lor. Ea nu putea respira, abia dacă putea 
gândi, iar încăperea începu să se învârtească. 

Doamne Sfinte, ajută-mă, gândi ea, ştiind că era prinsă 

în mod prostesc într-o iubire neîmpârtășită. Limba lui era 
insisentă, iar vocea lui se frânse în clipa când el îşi înălță 
capul. 

— Ceea ce îmi faci ar trebui să fie condamnabil, zise el, 
mângâindu-i părul. 

— Ar trebui să pleci... 

El o întrerupse cu un alt sărut, apăsarea buzelor lui 
fiind nerăbdătoare și lacomă, focul din trupul lui fiind gata 
să se aprindă. Era ca şi cum el ar fi sărutat-o pentru ultima 
dată, ca şi cum ar fi simţit aceeaşi disperare care îi crease un 
gol în suflet pe parcursul ultimelor zile. 

— Mă întorc repede, promise el, cu vocea emoţionată, 
lipindu-și vârful nasului de a-l ei. Şi apoi, draga mea, tu şi 
cu mine va trebui să discutăm. 

Un nod îşi făcu simțită prezența în gâtul ei. 

— Ştiu. 

— Maggie, Maggie, Maggie. Oftând, el îşi lăsă braţele 
să cadă şi o porni spre uşă. 

— Noroc. 

În timp ce el privea peste umăr, un colţ al gurii lui se 
ridica în acel surâs pe care ea îl iubise toată viaţa. 

— De ce simt că o să am într-adevăr nevoie? 

— Nu ştiu. 

Thane ieşi pe uşă, cizmele lui răsunând grele pe 
mocheta de pe coridor, în timp ce se îndepărta. 

Maggie îşi atinse buzele cu vârful degetelor, refuzând 
să cedeze impulsului de a izbucni în lacrimi. Apoi adună 
paginile împrăştiate ce făceau referire la viața surorii ei și, 
aşezându-se pe marginea canapelei, se uită la foile scrise la 
computer şi printate, fâră a le vedea. Ea se scutură puternic 
deoarece gândurile ei alunecau iarăşi către Thane, care 
plecase să afle veşti despre fiul său. 

— Acum, fii atentă, Maggie, îşi zise ea, răsfoind 

paginile. Gândeşte-te la Mary Theresa. Trebuie să o găsești, 
iar răspunsul pentru ceea ce i s-a întâmplat se află aici. Scutură 
foile printate. Aici. Pe undeva. Trebuie să fii suficient de 
deşteaptă ca să-l găseşti. 

Maggie. Unde eşti? 

Maggie îngheţă. Vocea răsună în capul ei. 

— Mary Theresa? şopti ea. Oh, Doamne, era Marchiza? 
Maggie se răsuci, ca și cum ar fi putut să o vadă pe sora ei, 
cu toate că ştia că gestul era o prostie. 

Am nevoie de ajutorul tău. Oh, Dumnezeule, contez 
pe tine. 

— Unde eşti? întrebă Maggie, clipind des, în vreme ce 
paginile fură uitate în poală. 

Te rog, vino... Eu... eu am nevoie de tine. Am făcut o 
greşeală îngrozitoare. 

— Unde eşti? strigă Maggie către cei patru pereți, 
uşurată că sora ei era în viață, convinsă că aceasta îi transmitea 
din nou un mesaj, furioasă şi frustrată, fiindcă nu era în stare 
să ajungă la ea. Mary Theresa! Unde naiba eşti? Gâtul îi era 
uscat, iar ochii plini de lacrimi. Poţi să mă auzi? Închizând 
ochii, se strădui, aşa cum o făcuse iar şi iar de-a lungul anilor, 
să trimită spre ea propria sa voce interioară. Unde eşti, fir-ar 
să fie! Mary Theresa... Am să vin la tine, dar nu ştiu unde 
eşti... Aşteptă. Secundele se scurgeau. Lacrimile începură să-i 
curgă pe obraji, imaginându-şi că o pierduse iarăși. 
Exasperată, ghemui paginile care încă se aflau în mâinile ei. 

— Naiba să te ia, Mary... naiba să te ia, nu pot să te ajut 
dacă nu ştiu unde te afli! 

Maggie? Mă auzi? Vin acasă... 

Jn aglomerația din barul aeroportului, aşezat la o masă 
situată într-un colț, Thane nu se atinse de băutura sa — un 
burbon cu gheață. Gheaţa se topea, băutura devenind mai 
slabă. El nici nu se clinti atunci când se uită la fotografia 
puştiului, nişte instantanee făcute de Roy. Tânărul era chipeş. 
Avea un păr negnu, ochi verzi-albăstrui, obraji proeminenți 
şi bărbie ce promitea să devină pătrată odată cu trecerea anilor 
şi cu apropierea de maturitate. Mândria făcu colțurile gurii 
lui Thane să se înalțe puţin, iar realitatea amară îi aprinse 
furia în priviri. Mary Theresa, scorpia, păstrase acest secret 
pentru sine, dându-l la iveală doar în secunda în care fusese 
pusă la colț, atunci când solicitase o. mână de ajutor. 

— Numele lui e Ryan, zise Roy. Numărul de telefon şi 
adresa sunt notate aici. El arătă către plicul din care scosese 
fotografiile. Poţi să-i telefonezi dacă vrei. 

— Nu fără un test ADN, nu. Roy, cu barba lui mică şi 
tunsă, care dădea semne de încărunţire, luă o înghiţitură din 
bere, încercând să capteze atenţia chelneriței. Barul era plin 
cu călători care stăteau de vorbă, râdeau, beau și mâncau, 
omorându-şi pur şi simplu timpul între două curse cu avionul. 
Suporturile pentru bagaje, rucsacurile, laptopurile şi 
servietele erau împrăştiate pe podea, sub mesele micuţe. 
Chestia de care sunt sigur în povestea asta e că el eal 
Marchizei, al lui Mary Theresa. Ea își folosea încă numele 
pe atunci. 

Chelneriţa, o fetiță cu pistrui care nu părea suficient 
de matură pentru a servi alcool, se uită în direcţia lui Roy, 

iar el profită de situaţie, ridicând sticla sa de Coors aproape 
goală şi solicitând tacit alta. 

— Vin imediat la dumneavoastră, promise ea. 

Roy luă o mână de floricele de porumb şi arătă apoi 
spre fotografie. 

— Dar uită-te bine la puşti, OK? Dacă nu e fiul tău, 
atunci ar trebui să fie. 

— Crezi că aduce cu mine? 

— Nu cum arăţi în prezent, ci în perioada când erai copil. 
Seamănă al naibii de bine. O imagine identică. Ah, iat-o. El 
îi zâmbi chelneriței, al cărei chip inexpresiv nu invita la 
conversaţie sau bacșișuri grase. Mulțam, dulceaţă. Eşti o 
drăguță, zise Roy, zâmbindu-i cu toată gura. 

Ea abia dacă surâse. 

~ Dumneavoastră doriţi ceva? îl întrebă ea pe Thane 
cu voce inexpresivă. 

— Nu, e în regulă. El nu-şi putea lua ochii de la 
instantaneele lucioase. 

— El e îngrijorat, explică Roy, în timp ce ea scrijeli 
într-un carneţel, trântind apoi bileţelul pe masă, ca apoi să se 
mute la următorul grup de meseni însetați. Roy termină prima 
sticlă înainte s-o înceapă pe a doua. Uite ce am aflat. Puştiul 
e unicul fiu al Verei și al lui Bill Brown. Bătrânul — în fine, 
are doar patruzeci și cinci de ani, e pompier, iar soția, agent 
de turism, patru zile pe săptămână. Ei consideră că băiatul a 
fost un dar de la Dumnezeu. Puştiul nu le-a provocat prea 
multe probleme. Joacă fotbal şi baseball, şi nu are o prietenă 
stabilă, din câte am reușit eu să aflu. 

Şi-a luat două slujbe, una ca vânzător de îngheţată — 
asta durează de vreo trei luni. A doua e la o spălătorie de 
maşini din localitate, unde se ocupă cu lăcuirea apărătoarelor. 
În momentul ăsta e la serviciu. 

Thane aprobă, uitându-se atent la fiul său. Fiu? său. 

Ryan Brown. Un băiat pe care încă nu-l cunoscuse; un puşti 
despre a cărui existență nu aflase până de curând. Naiba s-o 
ia pe Mary Theresa. 

— Din moment ce ţi-am oferit numărul de telefon și 
adresa, împreună cu jumătate din nota de plată pentru 
serviciile mele — zise Roy cu un rânjet pe jumătate mulțumit, 
pe jumătate dezaprobator referitor la persoana sa — îmi 
imaginez că de-acum înainte mingea e în curtea ta. Uitându-se 
rapid la ceas, el făcu o mutră acră. Oh, la dracu”, trebuie să 
fug. Am un avion de prins. Termină asta, zise el, arătând 
către sticla cu gâtul lung de care abia se atinsese. Și ia şi 
note. De data asta, e rândul tău. El își luă bagajul, pe care îl 
vârâse sub măsuţa lor, şi o porni către uşă. 

— Roy? Zise Thane, realizând că prietenul lui pleca. 

— Da? 

Thane se ridică, întinzând mâna. 

— Mulţumesc. 

Rânjetul lui Roy dădu la iveală nişte dinţi care 
începuseră să se îngălbenească. 

Oricând. 


Emoţionată, Maggie intră cu maşina pe alee, simțindu-se 
asemenea unui intrus în momentul în care casa surorii ei se 
ivi în lumina albăstruie şi apoasă a felinarelor de pe stradă. 
Casa, de obicei caldă şi atrăgătoare, era întunecată, masivă 
Şi rece. 

Mesajul pe care-l primise nu avea nicio logică. De ce 
s-ar afla Marchiza acasă la ea? Sau asta voia să însemne că 
ea avea de gând să... 

— Nici să nu te gândeşti. Maggie opri motorul şi își 
băgă cheile în poşetă. Simplul fapt că Mary Theresa se 
presupune că scrisese un bilet referitor la sinucidere, unul pe 
care presa, din fericire, nu-l menţionase, nu însemna că ea 
avea de gând să-şi pună capăt zilelor. 

Maggie cobori din maşină şi o luă la fugă pe aleea 
principală. Ciocăni în uşa de la intrare, apăsând pe sonerie 
cu un deget insistent, deşi ştia că înăuntru nu se afla nimeni. 
Folosind propria sa cheie, descuie uşa, păşi înăuntru şi 
aproape că se sperie de moarte în secunda în care sistemul 
de alarmă porni. Pentru o secundă i se păru că vede un bărbat 
care se ascundea în întuneric. Apoi îşi aminti de armură şi se 
strădui să-și păstreze calmul, încercând să-şi liniştească 
pulsul ce o luase la goană, precum şi senzaţia aceea de panică 
ce părea că se strecoară prin pereți. Cizmele ei bocăniră pe 
podea, în timp ce ea aprinse luminile ce se aflau de-a lungul 
holului, după care dezactivă sistemul de alarmă. 

— Mary Theresa? strigă ea, ştiind în adâncul sufletului 
că era singură în hardughia aceea de casă. Reveni la baza 
scării, strigând-o iarăşi pe sora ei, însă casa rămase învăluită 
în tăcere. 

— Grozav, zise ea printre dinți, aruncând o privire către 
armură şi către manechin, ca şi cum ei ar fi putut să o audă. 
Simţi cum pielea i se face ca de găină, așa că îşi frecă braţele 
prin jacheta strâmtă. 

Poate că greşise venind aici, poate că nu interpretase 
corect mesajul lui Mary Theresa, se gândi ea și traversă 
livingul, dând cu ochii de pian, negru şi strălucitor, lângă 
şirul de ferestre care dădeau spre lacul nemişcat. Apa era 
netedă şi întunecată, suprafața sa fiind luminată doar de lună. 
Zăpada se topise complet, iar iarba strălucea în noapte, 
argintie şi rece. 

— Haide, Mary Theresa, unde eşti? şopti ea, sentimentul 
groazei aşezându-se în inima ei precum o bucată de plumb. 
Unde se afla sora ei? Ea trecu pe lângă o oglindă care era pe 
coridor, tresărind la vederea propriei imagini — imaginea 
surorii ei. 

Ai încurcat lucrurile, îşi zise ea. Aşteaplă ca Mary 
Theresa să-ţi spună că a ajuns aici. 

Sau o făcuse deja? Poate că nu ai auzit niciun mesaj. 
Poate că totul s-a petrecut numai În mintea ta, cum ţi-a spus 
şi psihiatrul cu multă vreme în urmă; sau poate că e vorba 
doar de o speranţă. 

La naiba. Ea se aşeză pe băncuţa pianului, oftând. 

— Unde eşti, Mary? se întrebă ea cu voce tare, trecând 
ușor cu degetul peste clapele pianului destinat marilor 
concerte, ascultând clinchetul notelor în vreme ce privea 
întunericul nopții. Groaza îi se furişă în suflet, iar simplul 
fapt de a se afla de una singută în casa Marchizei începu să-i 
întindă nervii la fel de tare precum erau corzile pianului. 

Poate că era doar o vânătoare de gâşte sălbatice. O 
greşeală, 

Ea se duse în birou. Punând în funcțiune computerul 
Marchizei, aşteptă ca maşinăria să prindă viață. Apoi formă 
numărul din L.A. al lui Connie, în sperenţa că va lua legătura 
cu Becca. Computerul demară procedura de start. Monitorul 
se lumină în momentul în care telefonul țârâi doar de câteva 
ori, pentru ca în final să primească răspuns doar din partea 
robotului. În loc să lase un mesaj, ea închise. 

— Pînă acum ai lăsat o sută, îşi spuse ea, încercând să 
alunge o senzaţie sâcâitoare de dezamăgire. 

Îi era teribil de dor de Becca, dar probabil că 
sentimentul nu era reciproc. Cu toate că Becca începea să-şi 
revină, în timp ce strălucirea seducătoare a L.A. începuse să 
scadă, prăpastia dintre mamă și fiică părea imposibil de 
depăşit. 

— Adună-te. Casa aceea întunecată şi rece începuse să 
pună stăpânire pe ea. Trebuia să se reculeagă. Privindu-şi 
ceasul, ea îşi muşcă buza, mgându-se ca ea şi Mary Theresa 
să ia legătura, pentru ca misterul care înconjura dispariția sa 
şi moartea lui Renee Nielsen să fie rezolvat, iar ea să se poată 
întoarce în Idaho, unde împreună cu fiica ei să-şi reia viața 

normală, chiar dacă aceasta era foarte plictisitoare. În se- 
cunda asta, plictisitor părea a fi ceva de invidiat. 

Si Thane? se întrebă ea, așezându-se pe scaunul de la 
birou, privind spre cele câteva imagini reprezentând progra- 
mele Marchizei ce decorau ecranul. Ce o să faci în privința 
lui? 

— Nimic. Totuși ea formă numărul hotelului, lăsând un 
mesaj în apartamentul lor, comunicându-i unde anume 
plecase şi că se va întoarce curând. Nu voia ca el să-și facă 
griji în privinţa ei. Apoi îşi zise că era o nebună. Oh, lui îi 
păsa puţin de ea — dar nu suficient, nu așa cum îl iubea ea pe 
el. Închise ochii preț de o secundă, încercând să-şi nege 
propriile sentimente, dar nu făcu altceva decât să se mintă. 
Ea îl iubea pe Thane Walker. Pur şi simplu. Întotdeauna îl 
iubise. Chiar şi pe parcursul mariajului ei furtunos cu Dean 
McCrae. 

Vinovăţia îşi făcu loc în mintea ei. 

— Proasto, murmură ea. Thane nu te va iubi niciodată. 
El nu avea această capacitate, iar Mary Theresa fusese mereu 
acolo, între ei doi, asemenea unei fantome, chiar și atunci 
când stăteau lipiţi unul de altul, cu trupurile goale. Mary 
Theresa fuse în pat alături de ei. 

— Încetează! Nervii puneau stăpânire pe ea. Termină, 
Maggie, eşti un caz patologic, se pedepsi ea, deschizând unul 
dintre programe şi privind atent la lista cu adrese a Marchizei. 

În prezent, Thane avea un fiu, un băiat pe care nu-l 
cunoscuse niciodată, copilul lui Mary Theresa. De ce o durea 
gândul acesta atât de tare, nu pricepea. Îşi zise că trebuie să 
pună punct. În afară de relația lui ba terminată, ba reluată cu 
Mary Theresa, el mai avea şi o iubită în Wyoming — Carrie 
Whater. Dacă această legătură se sfârşise, rămăsese în schimb 
cealaltă. 

El nu a încetat niciodată să o iubească pe sora ta. 

Maggie simţi o durere în piept şi refuză să se gândească 
la Thane și la emoţiile care-i încercau inima. Ea nu putea să-l 
iubească. Nu-l va iubi. Nu avea rost, n-ar face decât să-i 
frângă inima. Îl sărutase din nou. ÎI mângâiase iarăşi. Făcuse 
dragoste cu el. Și ce? Oamenii făceau asta tot timpul. Nu era 
nimic special, nimic magic. 

Termină cu povestea asta, îşi zise ea, începând să 
cerceteze iarăşi fişierele Marchizei. Senzaţia că făcea un lucru 
nepermis o făcu să se oprească. 

Derulă lista cu adrese, deschizând apoi dosarul care 
făcea referire la taxe şi la declarațiile financiare. Simțind 
cum se scufundă, ea realiză cât de înglodată în datorii era 
sora ei, cât de disperată devenise situația ei financiară. Taxe 
restante, facturi ale cărților de credit, plăți restante pentru 
închiriere, preavize de închidere pentru proprietatea sa din 
Aspen și Chiar pentru această casă. 

Nu-i de mirare că a fugit, îşi zise Maggie, jucându-se 
cu computerul, cercetând indexul alfabetic — încercând să 
găsească ceva referitor la Renee Nielsen. Nici urmă de 
Nielsen. Dar exista o altă Renee. Renee Warner. Maggie simți 
o furnicătură în ceafă,având senzaţia că va descoperi ceva; 
ceva ce nu voia să ştie. Cu degete îndemânatice, ea denilă 
pagina, bifă de două ori, verifică fișierul, dar nu descoperi 
niciun fel de note de plată care trebuiau achitate lui Renee 
Warner. În schimb, găsi nişte note de plată care trebuiau să-i 
fie achitate chiar ei, în bani lichizi, dar care în computer 
figurau ca RW. 

— Poate însemna orice, îşi zise ea, iar numele lui Renee 
este Nielsen... Simți o durere în ceafă şi aruncă o privire 
spre ceas. Trecuse o oră și jumătate de la ultimul „mesaj“ 
primit din partea surorii ei. De atunci nimic. Poate că suferise 
o cădere nervoasă, aşa cum insinuase întotdeauna familia 
lui Dean. Ghinion. Connie şi Dean căutaseră întotdeauna 

mijloace prin care să demonstreze că ea, dacă nu era capabilă 
să fie fie tutorele Beccăi, atunci era şi instabilă psihic pentru 
a manevra fondul de credit pe care tatăl lui Dean îl deschisese 
pe numele fiicei ei. Totul era o mizerie. Ea înnebunea 
gândindu-se că o lăsase pe Becca acea scurtă perioadă alături 
de ei, dar nu avusese altă soluţie. Şi nu era nebună! Mary 
Theresa luase legătura cu ea. 

Deci unde se afla? Inima i se ridică în gât în momentul 
în care se gândi la accidentul acela de maşină şi la faptul că 
un alt automobilul aruncase Jeepul lui Mary Theresa în afara 
şoselei. Oare i se întâmplase ceva după trimiterea mesajului? 
Oare era posibil ca persoana care o ucisese pe Renee s-o fi 
găsit pe sora ei? 

— Haide, Mary, haide, zise ea, nervoasă. Frecându-şi 
muşchii umerilor, se ridică în picioare. 

Poc! 

Maggie înlemni. 

Afară, se auzi un zgomot surd şi o pisică ţipând. 

Maggie o porni spre bucătărie. 

Bang. 

O închizătoare cedă şi inima lui Maggie, alimentată 
de adrenalină, bubui sălbatic. Scârțâind, se deschise o uşă. 
Maggie simţi cum un curent de aer rece pătrunde în casă. 

— Mary Theresa? strigă ea, rugându-se să nu fie 
altcineva. 


Henderson abia închisese robotul telefonic din aparta- 
mentul său şi sorta teancul de facturi din ziua respectivă și 
scrisorile ceva mai vechi, gândindu-se dacă va cina în fața 
televizorului sau se va înfăşura în sacul său de dormit, 
neluând în seamă protestele stomacului său. Telefonul țârâi, 
iar el smulse receptorul, răspunzând rapid şi automat: 

— Henderson. 

— Ofițerul Bates, Poliţia Statului Colorado. 

Mintea lui Henderson se puse în mişcare. 

— Aţi dat un APB în legătură cu un Chevy Blazer de 
culoare neagră. Cred că l-am găsit. 

— Unde? 

— Pe un vechi drum minier, aproape de Crested Butte. 
E o minune că l-am descoperit. Există deja un echipaj care 
se ocupa de el. 

— Era cineva înăuntru? întrebă el, simțind deja un fior 
al anticipării. Aceasta putea fi breşa pe care o așteptau. 

— Nu ştim încă, dar arată rău de tot. 

— O singură maşină? 

— Din câte ştim noi, da. Ofiţerul îi dădu indicaţiile 
specifice în privinţa locului, Henderson îi ceru să fie ținut la 
curent, şi apoi închise. Ducându-se la biroul aflat în cel de-al 
doilea dormitor, el deschise sertarul de sus, caracterizându-se 
în toate felurile şi desfăcu celofanul unui pachet de Camel 
fără filtru pe care-l păstrase pentru urgenţe de felul acesta. 

— Naiba să te ia, Marchiză. Unde naiba ești? întrebă el, 
vârându-şi o țigară între dinţi, în vreme ce răscolea în sertar 
după un chibrit. Dădu peste o brichetă, dar refuză să o aprindă, 
gândindu-se că era vorba de ironia sorții, dacă în seara asta, 
când el avea de gând să cedeze şi să se apuce de fumat, nu 
putea găsi un afurisit de chibrit. 

— La naiba, mormăi el, deschizându-și servieta în 
eventualitatea că o cutie veche de chibrituri s-ar fi aflat în 
unul dintre buzunarele acesteia. Găsi în schimb o copie a 
documentelor de legalizare a firmei MER, Inc. Exista ceva 
care îl deranja în cazul acestei companii, aşa cum i s-a 
întâmplat atunci când se trezise într-o călătorie cu cortul în 
deşert, cu ceva vreme în urmă, cu un scorpion care îi escalada 
brațul şi se gândise că dacă nu acţiona rapid avea să fie muşcat. 
Ceva anume nu era în regulă cu corporaţia asta afurisită. 

Stând la birou, cu ţigara neaprinsă, imobilizată între 
buze, el se apucă să citească, răsfoind pagină peste pagină 
cu articole referitoare la corporație. 

— La dracu, îşi zise el, când, în sfârşit, îngropat adânc 
în text, un nume ieşi la lumină; cel de-al treilea nume implicat 
în corporație: Renee Warner. 

— Să fiu al naibii. Cum de-i scăpase chestia asta? 

Trei femei care aveau legătură una cu cealaltă. 

Marchiza. 

Evelyn Lawrence 

Şi Renee Warner alias Renee Nielson, o femeie ce zăcea 
moartă pe o masă la morgă. 

— Ei, să fiu al naibii, şopti el. 

Țigara îi căzu din gură, iar el sări de pe scaun, luându-și 
portofelul, cheile şi pistolul. Într-o fracțiune de secundă fu 
lângă uşă. 


Thane fusese nespus de nervos din secunda în care 
părăsi aeroportul. Conduse înapoi către hotel asemenea unui 
nebun, încercând să nu se învinovăţească pentru faptul că o 
lăsase singură pe Maggie, consolându-se cu faptul că ea era 
o femeie deşteaptă, o femeie care ştia să se descurce de una 
singură. Cu cât se apropia mai mult de ea, cu atât devenea 
mai nervos. 

Pentru că o iubeşti, idiotule. Mereu ai iubit-o. Din 
prima secundă când ai observat-o mergând pe marginea 
drumului, cu spatele drept, cu privirea înainte, cu obrajii 
îmbujoraţi, îndreptându-se către ranch-ul Florei. 

Ani în şir, el negase profunzimea emoțiilor sale, dar 
adevărul era că o iubea. 

— La naiba, mormăi el, în clipa când ușile ascensorului 
se deschiseră şi el o pomi repede de-a lungul holului către 
apartamentul lor. În secunda în care Thane descuie uşa şi 

pătrunse în camera de hotel, el ştiu că ceva nu era în regulă. 
Maggie nu se afla în cameră, dar aceasta nu era goală. Fiica 
ei, Becca, şedea pe canapea şi-l privea cu ochii mari şi 
neîncrezători. 

— Credeam că eşti în L.A. EI își plimbă privirea prin 
apartament şi nu o văzu pe Maggie, ci doar rucsacul Beccăi. 

— Am fost. 

— Unde e mama ta? 

— Acasă la Marchiză. Tocmai am ascultat mesajele. A 
lăsat unul pentru tine. 

Thane avu o presimțţire rea în legătură cu asta. Mușchii 
spatelui i se încordară. 

— Ea nu a pomenit nimic despre venirea ta aici. 

— Nu ştie, zise Becca, ochii ei fiind, ca şi ai lui Maggie, 
provocatori. 

— Ce s-a întâmplat în California? întrebă el, ducându-se 
către telefon. 

— Nimic bun, zise Becca, în timp ce el ascultă mesajul 
lăsat de Maggie. Am hotărât că trebuie să fiu alături de mama. 

— Şi mătuşa şi unchiul tău au fost de acord? întrebă el 
sceptic, închizând robotul telefonului. Era aproape ora trei şi, 
după felul cum arăta, Becca nu se afla aici de prea multă vreme. 

— Ei nu ştiau. Tocmai am dat telefon și am stat de vorbă 
cu mătuşa Connie. 

— Ce mai porcărie. 

— Exact asta a spus şi ea. 

Thane nu prea avea experienţă în privința adoles- 
cenților rebeli, dar nu intențina să se lase intimidat de vreun 
copil. Fie el şi de al lui Maggie. 

— Cred că ar trebui să discuți cu mama ta despre asta. 

— Fără porcării, Sherlock. Tu conduci. 

— Iar tu fii atentă cum vorbeşti. 

Ochii Beccăi se îngustară. 

— Voi fi. Imediat ce vei fi şi tu atent. 

— Vom discuta despre asta în maşină. O să-i telefonez 
mamei tale de pe telefonul mobil. 

— Nu am nevoie de o prelegere. 

— Ei bine, puştoaico, vei avea parte de una. Ea îşi luă 
bagajul, pomind-o către ușă fără să şchioapăte. Și mă îndoiesc 
că va fi pe placul tău. 

Ea deschise gura pentru a face din nou pe deșteapta, 
dar se gândi mai bine şi tăcu din gură. În ceea ce-l privea pe 
Thane, asta reprezenta o mare victorie. 


— Maggie? Marry Theresa, nemachiată, purtând o 
pereche de jeanşi murdari, cu părul ciufulit şi nespălat, intră 
împiedicându-se pe ușa din spate şi apoi în bucătăria 
întunecată. 

— Oh, Dumnezeule! Uşurarea cuprinse trupul lui 
Maggie la vederea surorii ei gemene. Lacrimi fierbinți îi 
umplură ochii. Mary Theresa! Ea ţâşni de-a curmezișul 
încăperii, împiedicându-se uşor în secunda în care se lovi de 
un scaun pentru bar, izbindu-se de suportul pentru cuțite, 
ignorând junghiul din fluierul piciorului, repezindu-se către 
sora sa. Am fost îngrijorată, foarte îngrijorată, zise ea, 
sufocându-se, în timp ce Mary Theresa se prăbuşi în braţele 
ei. Am crezut... oh, nu vrei să ştii ce anume am crezut. Ea o 
tinu în braţe și toate acele resentimente pe care le nutrise de-a 
lungul anilor, gelozia, invidia și neîncrederea dispărură. 
Aceasta era sora ei, sora ei geamănă. Şi arăta de-a dreptul 
îngrozitor. 

Mary Theresa plângea, trupul ei subţire zguduindu-se 
din cauza hohotelor, agățată de umerii lui Maggie. 

— Oh, Doamne, Maggie, am... am fost atât de proastă. 
Am fost îngrozitor de proastă şi de egoistă. Ea adulmecă, 
retrăgându-se suficient pentru a-și şterge nasul cu dosul 

mâinii. Lacrimile curgeau din ochii ei care nu aveau nici 
urmă de machiaj. Îmi pare rău, se smiorcăi ea, abia fiind în 
stare să vorbească. 

— Îți pare rău? zise Maggie, luptându-se să rămână în 
picioare. Oh, Doamne, eu sunt pur şi simplu fericită că eşti 
în viaţă. Credeam că ai murit. Am... am fost atât de 
îngrijorată. Am primit mesajul tău, dar nu am înţeles ce se 
întâmplase. 

— Nimănui nu i-ar veni să creadă, zise Mary Theresa, 
rezemându-se de masă. Ea își trecu palma peste frunte, iar 
Maggie băgă de seamă că slăbise îngrozitor. 

— Ce s-a întâmplat? 

— Totul a fost o greşeală. O greșeală oribilă. Am... am 
citit astăzi ziarele, am văzut că Renee a murit. Chiar şi în 
încăperea aceea întunecată, se văzu că păleşte, aşa că Maggie 
roti comutatorul. Bucătăria fu scăldată în lumină. Mary 
Theresa, ca şi cum ar fi fost şocată, se uită speriată prin 
încăpere. Nu! Ea stinse lumina şi apoi, cu Maggie pe urmele 
ei, o pomi repede prin casă, stingând lumină după lumină. 
Ştie cineva că te afli aici? 

— Nu, dar.... în fine, i-am lăsat un mesaj lui Thane. 

— La naiba. 

— Ce se întâmplă? 

— Nimic bun. Trebuie să plecăm de aici. Am nevoie 
doar de câteva clipe ca să mă spăl, să-mi iau câteva haine şi 
nişte bani şi... 

— Despre ce vorbeşti? Maggie o urmă pe Mary Theresa 
la etaj. Pentru o femeie care era atât de slăbită şi care aproape 
că se prăbuşise în bucătărie, Mary Theresa reuşi să urce 
ultimele trepte şi să intre în dormitorul ei. Dând la o parte 
jaluzelele şi draperiile, ea zise: 

— Închide ușa în urma ta. 

— Mary Theresa, ce naiba se petrece? întrebă Maggie, 
făcând însă ceea ce-i ceruse. Uşa se închise cu un clic. 

Mary Theresa aprinse o veioză mică aflată lângă pat. 

— E adevărat? întrebă ea. Renne Nielsen e moartă? 
După expresia buimacă din ochii ei, era clar că știa răspunsul. 

— Noi am crezut că erai tu. 

— Oh, Doamne. Mary Theresa îşi trecu degetele ţepene 
prin păr. Chipul ei era alb precum hârtia. Eu nu voiam... nu 
ştiam... Vocea ei se pierdu, iar ea îşi puse palma la gură. În 
accident a fost implicată o singură mașină, nu-i aşa? întrebă 
ea, în mod clar sceptică. 

Maggie scutură din cap, stând lângă o masă încărcată 
cu fotografiile înrămate ale lui Mary Theresa. 

— Loveşte şi fugi, potrivit poliţiei. Presa nu a aflat încă 
despre asta. 

Prinzându-și părul în pumn şi trăgând de el, Mary 
Theresa întrebă: 

— De ce ar fi vrut cineva să o ucidă? 

— Un accident... nimeni nu a vrut să... 

Mary Theresa nu asculta. 

— Nu, nu, nu! Nu pricepi? Într-o clipă ea fu în picioare 
şi apoi înăuntrul dulapului din cedru. Evelyn trebuie să fi 
fost. 

— Evelyn? repetă Maggie. Hei, ce tot spui? Apoi începu 
să priceapă. 

— Asta a fost ideea ei de la bun început. Din dulap, 
Mary Theresa arunca haine într-o valiză creată de un de- 
signer. Jeanși, pantaloni, cămăşi, bluze, toate zburau înăuntru. 
Maggie se miră. Sora ei era atât de slabă şi totuși atât de 
vioaie, mișcările ei fiind rapide și spasmodice. 

— Care a fost ideea lui Evelyn? întrebă ea, în timp ce 
Mary Theresa, dezbrăcându-şi hainele murdare, o porni spre 
baie. 

Maggie o urmă, păşind peste cămaşa asudată, peste 
jeanşi şi peste sutien. Mary Theresa dădu drumul la duș. 

— N-ar trebui să pierd timp, dar trebuie să dau jos toată... 
murdăria asta. În oglindă, Maggie îşi văzu propria imagine — 
îmbrăcată în pantaloni, bluză şi vestă, şi pe sora ei complet 
dezbrăcată, cu sânii fermi şi cu coastele ieşite în evidenţă. 
Atât de asemănătoare. Atât de diferite. 

Mary intră sub duș şi se spălă în mai puţin de trei 
minute. Părul îi era ud în clipa în care se îmbrăcă într-un 
trening curat. 

— Trebuie să plecăm de aici, zise ea, fără a se sinchisi 
să se machieze, încălțându-şi în fugă adidaşii. 

— Ideea lui Evelyn referitor la ce? întrebă Maggie iarăşi 
în clipa în care Mary Theresa se aplecă să-şi lege şireturile. 

— La actul dispariţiei, desigur. 

Inima lui Maggie se strânse. Asta nu fusese decât un 
şiretlic publicitar care luase o întorsătură defavorabilă? Dar 
o femeie murise. 

— Stai puţin. Ea se aplecă, apucând-o pe sora ei de braț. 
Tu ai plănuit asta? 

— Tu ce crezi? 

— Dar... 

— După cum am spus, ideea a fost a lui Evelyn. Stăm 
prost cu banii. M-am împrumutat de peste tot. Ea închise 
fermoarul valizei şi doi ochi mari şi bântuiţi, care semănau 
atât de mult cu ai lui Maggie, o priviră. 

Cum am spus, totul a fost doar o înscenare, ca 
publicitatea să crească ratingurile. Emisiunea avea probleme, 
şi noi trebuia să facem ceva ca să ridicăm punctul de piaţă. 
Tăntălăii care cereau închiderea la postul de televiziune nu 
ascultau, iar eu am ştiut că fie vom fi scoşi, fie eu voi fi 
înlocuită. Crede-mă, Maggie, zarurile erau aruncate. 

Ea rosti aceste vorbe fără prea mare emoție, ca şi cum nu 
ar fi avut altă alegere în afara aceleia de a-i dezamăgi pe toți. 

— Evelyn ştia de existența unei cabane care aparținea 

unuia dintre clienţii ei, una care nu mai fusesese folosită de 
ani de zile, aşa că m-am dus acolo şi m-am ascuns. Singurele 
persoane care ştiau unde sunt au fost Evelyn şi Renee. 

— Renee? Oh, Doamne, asta începe să sune rău. Foarte 
rău. 

— Despre asta vorbeam. Stinge lumina, da? 

Maggie stinse toate veiozele, în vreme ce Mary Theresa 
îşi puse pe umăr bretelele rucsacului său. 

— Deci era şi Renee amestecată în asta? zise Maggie, 
simțind cum i se face rău. Dincolo de faptul că se simţea 
uşurată pentru că sora ei trăia şi, după toate aparențele, era 
sănătoasă, ea nu putea suporta felul nepăsător în care aceasta 
vorbea despre complotul lor. 

— Evelyn trebuia să rămână în oraş ca să se asigure că 
totul se desfășura conform planului, Renee era aceea care 
mergea de colo-colo, fiindcă nu ştia nimeni unde locuia și 
cine era. Și-a schimbat şi numele din nou în Warner pentru a 
nu fi uşor reperată. Oricum, planul era ca după ce ar fi avut 
loc o mare agitaţie, iar numele meu ar fi fost din nou unul cu 
rezonanță, eu să scap din mâinile „celor care m-au capturat“ 
Ar fi trebuit să aibă loc o masivă vânătoare de bărbaţi şi 
nimeni nu ar fi descoperit că Evelyn s-a aflat în spatele acestei 
poveşti. 

— Cei de la poliţie nu sunt chiar atât de proşti. 

— Sigur că sunt. Mary Theresa cobora scara, tropăind 
repede pe treptele familiare. Sunt actriță, pentru numele lui 
Dumnezeu, puteam să conving că nişte bărbați de la munte 
au pus mâna pe mine şi, din moment ce eu aş fi fost în regulă, 
vănătoarea ar fi încetat. 

— Dar lumea ar fi crezut că acolo sunt oameni care... 

— Şi ce? Cum am spus, se presupune că nu ar fi avut 
nimeni de suferit. Ea o porni din nou spre bucătărie. Trebuie 
să beau ceva. 


442 


— De ce a fost Evelyn de acord să facă o chestie de 
genul acesta? 

— Pentru că îi datorez bani. Mary Theresa se apropie 
de un dulap de unde scoase un pahar pe care-l umplu cu apă 
de la chiuvetă. Mă aflu într-o situație proastă, Mag, se confesă 
ea. Le datorez bani tuturor şi lucrurile stau să se ducă de 
râpă din clipă în clipă. Ştii ce s-ar fi întâmplat dacă cei de la 
postul de televiziune ar fi schimbat formatul emisiunii, iar 
eu mi-aş fi pierdut slujba? Aş fi fost ruinată! Un adevărat 
dezastru! 

— Dar... Maggie era confuză. Renee e moartă, Mary 
Theresa. Moartă. 

— Ştiu. Ea luă o înghiţitură de apă. Aşa cum se 
presupune că sunt şi eu. Nu e de mirare că ea a insistat ca eu 
să scriu acel bilețel despre sinucidere şi să-l las în coşul de 
gunoi pentru a-i îndepărta pe cei de la poliție. Îți vine să 
crezi? Evelyn m-a lăsat pur şi simplu acolo. Fără telefon. 
Fără electricitate. La un milion de mile depărtare de 
civilizaţie. Și sunt convinsă că am fost drogată. Evelyn urma 
probabil să-mi dea o cantitate suficientă pentru a mă ucide 
imediat ce reuşea să scape de Renee, zise Mary Theresa, 
înainte de a lua o înghițitură zdravănă din pahar, ca apoi să 
caute într-un alt dulăpior, care în lumina aceea slabă părea 
un flacon plin cu pastile. Dumnezeule, am o durere de cap. 
Drogurile nu făceau parte din înțelegere, să ştii. Tot timpul 
eram teribil de obosită. Ar fi trebuit să fiu suspicioasă, dar 
nu am fost. Cred că Evelyn i le-a dat lui Renee ca ea să mi le 
administreze, în aşa fel încât să nu mă trezesc şi să încerc să 
fug. Ba a scăpat și de mașina mea, maşina pe care Renee şi 
cu mine am luat-o şi am ascuns-o acolo. 

— Jeepul. 

— Mda, nu-l putea conduce nimeni din cauza plăcuțelor 
mele de înmatriculare, aşa că Renee s-a folosit de 

autoturismul ei de teren de culoare neagră. Dar într-o zi, 
pentru că Evelyn avea o aşa-zisă problemă cu mașina, a luat 
Blazerul. Când ea nu s-a întors la timp, Renee s-a hotărât să 
rişte şi să ia Jeepul. A plecat şi nu s-a mai întors niciodată. 

— Pe Jeep s-a găsit o urmă de vopsea de culoare neagră, 
zise Maggie, îngrozită. Evelyn Lawrence, o criminală? 
Interesată de bani? Nu părea să aibă logică. 

— Imaginează-ți. Mary Theresa, dădu pe gât un pumn 
de pastile şi le înghiţi. 

— Dar astea — cele pe care le iei acum — dacă ai luat 
droguri, nu e o idee proastă? zise Maggie, încercând să țină 
pasul cu explicaţia surorii ei. 

— Aspirină, Mag. Nu-ţi face griji. La naiba, pun pariu 
că durerea asta de cap se datorează nenorocitelor de pastile 
care mi-au fost date. Mă cam săturasem să stau acolo, dar 
Evelyn repeta întruna că fiecare zi în care eu voi sta deoparte 
nu ar face decât ca reapariția mea să fie şi mai spectaculoasă. 
Ea râse amar. Ghici cine a fost păcălit? 

— Noi toți. 

Mary Theresa mai luă o înghiţitură mare din pahar 
înainte de a arunca apa rămasă în chiuvetă. 

— Crezi că Evelyn ar fi în stare să ucidă două persoane 
de dragul banilor? Am cunoscut-o... Maggie clătină din cap. 
E o cale mult prea lungă. 

— E nebună, evident. 

Maggie îşi aminti de femeia de afaceri calmă pe care o 
întâlnise cu o zi înainte. 

— OK, hai să admitem că Evelyn e pusă cu spatele la 
zid şi că ea... a ucis-o pe Renee ca să-şi şteargă urmele sau 
pentru că... pentru că ea și-a imaginat că tu vei fugi într-un 
fel sau altul, zise Magpie, fără a crede în ce spune. Ce se va 
întâmpla după aceea? 

— O să-ți spun în drum spre maşină. Ai una, nu? 

— Una închiriată. 

— Perfect. Nu vreau să o folosesc pe a mea. Nu încă. 
Nu până nu aflu cu certitudine ce se petrece. Ea o pomi spre 
ieşire. Atunci când Renee nu s-a mai întors după vreo două 
zile, am început să-mi fac griji şi să o caut. Capul meu se 
limpezise şi mi-am dat seama că ceva nu e în regulă. Că 
ceva nu e cu adevărat în regulă. Eram foarte nervoasă, fiindcă 
mă aflam în mijlocul unui loc pustiu. Din fericire, nişte puşti 
se plimbau cu snow-mobilul și m-au găsit, m-au scos la drum 
şi am mers pe jos până am ajuns la şosea, de unde m-a luat 
un camionagiu care venea de la Salt Lake. Ea oftă. Cea mai 
rea parte a poveşti e că nu m-a recunoscut nimeni. Se 
presupune că ar fi trebuit să se declanșeze o adevărată 
vânătoare în beneficiul meu, iar Evelyn era convinsă că m-am 
catapultat într-o celebritate instantanee — devenind o afurisită 
de icoană a Americii, însă cele trei persoane care m-au văzut 
n-au ştiut cine sunt. Camionagiul m-a lăsat la un restaurant 
din afara orașului. Acolo am citit ziarul şi am aflat despre 
Renee. Am luat un taxi până aici şi nici măcar idiotul de 
şofer nu şi-a dat seama cine sunt. 

— Nu cred că asta e cea mai rea parte, zise Maggie, 
reamintindu-şi de egomania surorii ei. Eu cred că ar fi mai 
bine să telefonăm la poliţie, rosti ea, îndreptându-se spre 
telefon. 

— Mai târziu. Când îmi voi pune la punct propria 
poveste. 

Maggie rămase ca lovită de trăznet. 

— Ce e de pus la punct? Trebuie să spui adevărul. Şi 
gata! 

— Şi să stric totul? Toată munca? Tot ce am construit 
ca publicitate? întrebă Mary Theresa, scuturând din cap. Ai 
înnebunit? Poate că vom putea spune că a fost ideea lui Renee 

— Încetează! Maggie se opri brusc şi o apucă suficient 
de tare pe Mary Theresa de braţ, astfel încât să o răsucească. 
S-a terminat. S-a terminat totul. Nu pricepi! 

— Tu nu pricepi. Mary Theresa lăsă jos bagajul. Eu nu 
pot renunța la viața mea. La cariera mea. 

— Nu trebuie să renunți..., ci doar să schimbi direcţia. 
Ea întâlni privirea surorii ei în lumina aceea difuză. Ai făcut-o 
şi altădată. Adesea, sublinie Maggie, nefiind în stare să 
împiedice ca întrebarea ce o sâcâise din clipa în care o 
revăzuse pe Mary Theresa să-și ea zborul de pe buzele ei. 
De ce ţi-ai trimis vocea către mine — de ce l-ai învinovățit pe 
Thane pentru toate astea? 

Mary Theresa îşi ținu respiraţia. Ea o aţinti cu privirea 
pe sora ei, clătinând uşor din cap. 

— Chiar vrei să afli? 

Maggie nu era sigură. Existau atâtea emoţii, atât de 
mulți ani, atâtea minciuni şi decepții, toate amestecate în 
viața pe care Mary Theresa o avusese cu Thane şi totuşi, 
trebuia să afle adevărul. Ea nu bătuse atâta drum pentru a 
închide ochii şi pentru a-şi îngropa capul în nisip. 

— Da, Mary Theresa. Vreau adevărul. Tot adevărul. 

Jn casa Marchizei se întâmplă ceva, zise Hannah, 
dând buzna în biroul lui Henderson, în miez de noapte, aşa 
cum făcea mereu. Rujul ei îşi pierduse strălucirea, ochii îi 
erau obosiţi, dar ea tot frumoasă era, chiar şi atunci când se 
ocupa în exclusivitate de slujbă. 

— A sunat Jane Stanton, vecina Marchizei, spunând că 
pe alee e parcată o maşină. Jane e sigură că a observat câteva 
lumini atunci când a încercat să bage în casă un membru al 
menajenei. 

— Să mergem. Henderson aştepta raportul asupra 
Blazerului, dar fu în picioare într-o secundă. 

— Walker unde e? 

— Potrivit urmăritorului său, a făcut un drum până la 
aeroport, dar nu a luat nicio cursă. 

— Deci se află încă în oraş? 

— Aşa se pare. Hannah ținu pasul cu el. Ştii probabil că 
noi ar fi trebuit să păstrăm pe cineva de pază acasă la 
Marchiză şi să dăm uitării urmărirea lui Walker. 

— Verdictul nu se află în direcţia aceea. Traversară 
împreună secția de poliţie, îndreptându-se către parcare. 

— Ai luat o armă? o întrebă el pe Hannah în timp ce se 
urcau în mașina departamentului. 

Ea se bătu ușor cu palma peste umăr. 

— Exact ca în American Express, zise ea fără să 
zâmbescă. Nu plec de acasă fără el. 


— Ascult, îi zise Maggie surorii ei. Fie îmi spui tot ce s-a 
întâmplat, fie îi telefonez lui Thane... 

— Lui Thane? Mary Theresa se răsuci, clătinând din 
cap. Nu-i vom telefona. Niciodată. 

— De ce? 

— Pentru că... pentru că nu vreau să dau ochii cu el. 

— Cred că va trebui s-o faci. Ai un fiu cu el. 

Mary Thersa care se aplecase după bagaj înlemni. 

— Ţi-a spus. 

— Da. 

— Oh. Ea expiră aerul cu putere. Uite ce e, nu avem 
timp pentru asta. 

Maggie ştia că ea avea dreptate însă nu se putu abține 
să nu întrebe: 

— De ce ai încercat să dai vina pe el? De ce atunci când 
m-ai contactat ai spus că el ţi-a făcut asta? 

— E complicat. 

— Pune-mă la încercare. 

— Pentru că nu s-a pus chezaş pentru mine, fir-ar să fie. 
Aveam nevoie de ajutor, iar lui nici nu i-a păsat. 

— Te referi la bani? 

— Da! Totul se învârte în jurul banilor! Trezeşte-te, 
Maggie. Poate că tu... tu poți fugi la o fermă aflată în mijlocul 
pustiului, dar restul lumii are nevoie de o viață decentă. Costă 
atât de mult... 

— L-ai implicat pe Thane în dispariţia ta, fiindcă voiai 
să te răzbuni pe el? Maggie văzu roşu în faţa ochilor. L-ai 
minţit în privinţa existenței fiului lui şi cu toate astea, în 
momentul când a refuzat să-ţi mai împrumute bani, tu ţi-a 
trimis vocea, insinuând că el a avut într-un fel de-a face cu 
dispariția ta? Maggie era îngrozită. Cine era femeia asta 
complicată cu care avea în comun atât de multe, dar în acelaşi 
timp atât de puține? 

Bărbia lui M.T. se înălță puțin. 

— Asta te-a adus aici, nu? Mi-am imaginat că vei veni 
într-un suflet să-l salvezi şi să faci şi mai multe presiuni 
asupra poliției — deci nu trebuie să dezgropăm mizeriile mai 
mult decât este necesar. 

— Povestea asta e atât de dezgustătoare, şopti Maggie, 
rezemându-se de unul dintre scaunele de la bar. 

În lumina ce răzbătea de la ceasul cuptorului cu 
microunde, Mary Theresa se ocupă de cheița fermoarului 
jachetei sale călduroase. 

— Ştiu că nu ai renunţat niciodată la el. Ea îşi muşcă 
buza, ferindu-și privirea. Cred că îţi datorez o explicație. 

— Ce vrei să spui? Maggie presimți ce avea să urmeze, 

dându-şi seama că nu voia să afle sursa trădării surorii ei de 
acum Câțiva ani. 

— Ştii de ce am făcut-o, nu-i aşa? 

— Ce anume ai făcut? 

— Ştii tu. Ea înălță din umăr, lingându-şi buzele. Când 
m-am dus la Thane pentru prima dată... în apartamentul lui. 

— Vrei să spui atunci când te-ai culcat cu el, clarifică 
Maggie. Durerea pe care ea o ascunsese atâta amar de vreme 
deveni acută. Ea strânse marginea blatului, aşteptând. 

— Mda, ei bine, a fost din cauza lui Mitch. Chipul lui 
Mary Theresa se contorsionă. 

— A lui Mitch? 

Mary Theresa îşi feri privirea şi se uită pe fereastră la 
noaptea întunecată. 

— Am rămas însărcinată. Noaptea aceea din bazinul cu 
apă fierbinte... nu a fost prima. Mitch şi cu mine.... în fine, 
el m-a ajutat într-o seară când am fost să mă întâlnesc cu 
Carl Janovich. El era mai mare şi eu... eu l-am necăjit, cred, 
şi el a devenit nepoliticos. Ne aflam la o petrecere și Mitch a 
apărut la țanc. Carl tocmai începuse să mă pocnească, să mă 
facă târfă, prostituată şi în alte feluri oribile. Mary Theresa 
înghiți în sec, ochii strălucindu-i din pricina lacrimilor încă 
nevărsate. Oricum, zise ea, vocea cedându-i puţin, Mich m-a 
scos de acolo, a început să mă muştruluiască şi eu... eu am 
clacat. Plângeam şi eram necăjită şi el... m-a îmbrățişat pur 
şi simplu. M-am agăţat strâns de el, el m-a sărutat pe păr şi 
un lucru a dus către celălalt şi... Ea închise ochii. Înainte să-mi 
dau seama ce se petrece, făceam dragoste. Și apoi din nou în 
seara balului de la sfârşitul anului de curs. Şi... 

Lui Maggie i se făcuse greață. 

— Am încercat amândoi să ne oprim, dar nu am putut. 
Apoi ne-ai surprins tu în bazinul cu apă fierbinte şi așa s-a 
sfârşit totul. Ea îşi cuprinse mijlocul cu braţele. Numai că eu 

eram gravidă. De aceea s-a sinucis Mitch, pentru că eu eram 
însărcinată cu copilul lui. 

— Al lui? repetă Maggie, înlemnită. 

— Da. Eu aveam nevoie de un tată pentru bebeluşul 
meu, aşa că m-am îmbrăcat la fel ca tine și m-am dus acasă 
la Thane. A fost foarte uşor de păcălit, căci băuse. 

— Oh, Dumnezeule. 

Crampele îi strânseră stomacul lui Maggie. 

— Dar de ce? De ce Thane? 

— El era disponibil. Şi am vrut să mă răzbun pe tine, 
fiindcă în adâncul sufletului meu te-am învinovățit pentru 
moartea lui Mitch. Știu că am greşit, dar aşa a fost. Am 
încercat să mă despart de el în momentul când tu ne-ai 
surprins în bazinul cu apă fierbinte, dar lucrurile s-au 
înrăutățit din ce în ce, Mitch a devenit paranoic, a jurat că tu 
vei mărtunsi mamei şi tatei. A început să vorbească prostii 
şi apoi... mi-a spus că se va sinucide. Nu l-am crezut... Vocea 
ei se frânse. 

— Şi apoi s-a înecat, zise Maggie, nedorind să audă 
partea aceea a poveștii lui Mary Theresa și, cu toate astea, 
nu a fost în stare să nu o asculte cu o fascinație morbidă. 

— Mda. Eu, eu cred că s-a întâmplat fiindcă el era 
speriat. Din cauza ta. Iar eu am vrut să mă răzbun pe tine. 

— Oh, Mary Theresa... 

Maggie ridică o mână, întrerupând sfârșitul îngrozitor 
al poveștii. 

— Nu. Am greşit. Am stricat totul, ştiu. Ea îşi îngropă 
faţa în palme, degetele înfigându-i-se adânc în păr. Dar nu 
am fost în stare să mă opresc şi am rămas din nou însărcinată. 
Oh, la naiba, ce mai porcărie. Pe Thane nu l-am iubit 
niciodată. Niciodată. Dar eram geloasă pe tine. 

— Pe mine? Oh, Mary, de ce? Tu erai cea populară, 
totul mergea ca pe roate pentru tine. 


450 


— Dar Thane te iubea. Vreau să spun că te iubea cu 
adevărat. Am observat asta în felul în care te privea, în felul 
în care el flirta cu tine, în glumele voastre. La mine nu s-a 
uitat nici măcar o dată. Indiferent ce făceam. A fost primul 
tânăr care nu s-a arătat interesat. Ea ridică o mână, întâlnind 
privirea neîncrezătoare a lui Maggie. Nu m-a iubit nimeni 
niciodată în felul în care Thane te-a iubit pe tine. Nimeni. Ea 
înghiți cu greutate. Şi nu o va face nimeni niciodată. 

— Ajunge. Nu mai pot asculta aşa ceva. Trebuie să 
plecăm de aici, şi fie că îţi place, fie nu, trebuie să suni la 
poliție. 

— Nici gând. 

Maggie auzise destule. Din doi paşi mari, ea ajunse în 
partea opusă a camerei, lipindu-şi nasul de al surorii ei. 

— Haide, Mary. S-a sfârşit. 

Voia să trezească o rămăşiţă de bun-simţ în femeia care 
încă dorea să joace rolul Marchizei. 

— Ai un fiu. Un fiu! 

— Asta a fost o surpriză. 

— Băiatul lui Thane. Și lui nu i-ai spus. Nu-mi vine să 
cred! 

— Eu... eu nu am ştiut ce să fac, dar nu voiam să fiu 
ţinută în loc de un copil, mai ales după ce-l pierdusem pe al 
lui Mitch... şi doream să pun capăt mariajului cu Thane. Nu 
trebuie să-ţi spun că nu eşti nicicând mai singură decât atunci 
când te căsătoreşti cu persoana nepotrivită. 

Maggie nu fu în stare s-o contrazică, simţise şi ea 
acelaşi lucru în decursul anilor în care fusese soţia lui Dean 
McCrae. 

— Vino. Să mergem. Când luă bagajul lui Mary Theresa, 
auzi în depărtare şuierul puternic al unei sirene. 

Ştergându-şi lacrimile cu dosul palmei, Mary Theresa 
îşi smulse rucsacul din mâna lui Maggie şi o porniră către 
uşa de la intrare. 

— În concluzie, de ce nu mi-ai dat pur şi simplu telefon 
ca să-mi spui că ai probleme de ordin financiar? 

— Nu puteam. Eu eram cea care avea o carieră 
fantastică, bărbaţi şi bani. Nu eram în stare să admit că am 
dat greş, Mag. Nu în faţa ta. Iar când lucrurile s-au înrăutățit 
cu adevărat cu câteva săptămâni în urmă, Evelyn a clocit 
planul acesta pentru mine: să dispar, să se revigoreze ratingurile 
şi tot restul. Dacă lucrurile vor funcționa la televiziune din 
pricina interesului arătat de telespectatori, pot să cer cât vreau 
sau să plec în altă parte, poate să-mi reiau cariera 
cinematografică şi, desigur, să scriu o carte. M-am gândit că 
ai putea să mă ajuţi chiar tu în privința asta. Dar pe Thane 
am fost supărată. Foarte supărată. Şi am vrut ca tu să vii aici, 
ca să fii partaşă la revenirea mea triumfală. 

— M-am speriat rău de tot. Ajunseră lângă ușa de la 
intrare. Am crezut că ai murit! 

— Ştiu, ştiu, dacă nu mi-aş fi trimis vocea către tine şi 
nu aş fi comunicat, ai fi putut crede că am murit. În felul 
acesta, ai aflat contrariul. 

— Atunci de ce nu ai luat iar legătura cu mine, îi ceru 
Maggie socoteală, înfuriindu-se. Oricum, m-ai făcut să trec 
prin ce-i mai rău. 

— Trebuia să păstrez aparențele. 

— Nu ştiam că poţi să-ți trimiți vocea mai departe la 
comandă. 

— N-am ştiut nici eu. Pur şi simplu am avut noroc. Se... 
se pare că funcționează cel mai bine atunci când mi-e teamă, 
atunci când sunt sub influenţa unui val de adrenalină. Iisuse, 
habar nu am. Haide. Am irosit deja prea mult timp. 

Maggie aprobă. Nu reuşise să părăsească prea repede 
casa lui Mary Theresa. Se grăbiră să iasă afară şi se urcară în 
mașină. 

— Va trebui să dai ochii cu Thane, fie că vrei, fie că nu. 

Tot ceea ce-i mărturisise Mary Theresa îi înghețase 
sângele. Sora ei era atât de calculată, de egocentrică, şi cu 
toate astea erau gemene. La exterior. Pe dinăuntru, diferite 
precum noaptea şi ziua. 

Răsuci cheia în contact. Nimic. 

— Ce dracu'? 

— Ce se întâmplă? zise Mary Theresa, ochii ei cercetând 
cu privirea cartierul învăluit în întuneric, în care casele cu 
dimensiuni generoase se ridicau pe terenurile vaste, cu 
ferestrele strălucind în noapte. 

— Nu ştiu. Ea încercă din nou. 

Motorul nici măcar nu tuși. 

— E ridicol. 

— Haide, haide! 

— Încerc! 

Încercă încă o dată, dar motorul era mort. 

— Nu am timp pentru așa ceva. O să riscăm luând o 
maşină de-a mea, insistă Mary Theresa, însă Maggie presimţi 
o capcană. Maşina funcționase perfect, neavând nici cea mai 
mică problemă în zilele când ea o utilizase. 

— Cred că ar trebui să mergem la vecini... 

Mary Theresa n-o ascultă. Ea îşi înşfăcase bagajul şi o 
pormise deja în fugă către casă, deschizând uşa care nu era 
încuiată, intrând repede. Maggie, în vreme ce clopoţeii de 
avertizare se porniră să clincăne în capul ei, o porni pe urmele 
lui Mary. 

— Aşteaptă, Mary Theresa... 

Intră. De data asta, Mary Theresa aprinsese lumina în 
bucătărie. 

— Îmi ia doar un minut, explică ea, când Maggie clipi 
în faţa luminii puternice. N-o să bage nimeni de seamă, şi 
chiar dacă vor observa, vom pleca într-o clipă. 

— Deschise un dulăpior unde cheile erau înşirate pe 
partea interioară a uşii. 

— Gata... oh, la naiba, cheile au dispărut. 

— Cum adică au „dispărut“? 

— Cele de rezervă. Erau toate aici. Fruntea ei se încreți, 
iar frica i se întipări o clipă pe față. 

— Oh, Doamne, pun pariu că le-a luat Wade! 

— Ale tale unde sunt? întrebă Maggie, amintindu-și apoi 
că geanta lui Mary Theresa fusese în Jeep. 

— Să mergem. O să chem un taxi. Ea ajunse în dreptul 
telefonului, dar exact în secunda aceea, Maggie auzi scârţâitul 
unui pantof în spatele lor. 

Se întoarse şi o văzu pe Evelyn Lawrence în holul care 
ducea către garaj. 

— Oh, Dumnezeule... 

— Evelyn! Vocea lui Mary Theresa era calmă. 

— Mi-am imaginat că vei apărea aici. Evelyn nu zâmbea, 
ochii ei reflectând o anume tristeţe. Ea pocni din limbă în 
aceeaşi clipă în care clătină din cap. Lasă telefonul jos, 
Maggie. Speram să nu se ajungă la așa ceva, zise ea oftând. 

Maggie făcu câţiva paşi, înainte de a zări revolverul 
de mici dimensiuni ascuns în mâna înmânuşată a lui Evelyn. 

— Trebuia să rămâi în locul unde se presupune că te 
aflai, Marchiză. 

— M-ai lăsat acolo ca să mor. În clipa aceea, Mary 
Theresa începu să se mişte. 

— Urma să mă întorc. 

— Sigur. 

Evelyn oftă. 

— Aveai nevoie de alte pastile, Marchiză. Altfel 
sinuciderea nu ar fi părut reală. 

— Oricum, nu ar fi părut — acolo, acolo existau dovezi 
că prin zonă mai trecuseră şi alte persoane. Nu aveai cum să 
le faci să dispară. 

— Nu putea nimeni să facă legătura cu mine. Ea se 
încruntă, căzând pe gânduri. Ar fi funcţionat. Mai ales dacă 
Renee ar fi reuşit să-şi păstreze calmul. 

— Tu ai ucis-o, zise Mary Theresa. 

— N-am prea avut de ales. 

— Dar de ce? întrebă Maggie. Ai ucis o femeie de dragul 
banilor... 

— De dragul banilor? Aşa crezi? Ea nu o privea pe Mary 
Theresa. 

— Pentru ce altceva? întrebă Mary Theresa, în ochii 
căreia apăru un licăr de îngrijorare. 

— Ghiceşte. 

Mary Theresa înghiţi în sec. 

— Thane nu a fost singurul bărbat pe care sora ta i l-a 
furat cuiva, nu-i așa, Mary Theresa? Evelyn făcu un pas în 
faţă. 

— Oh, Evelyn, nu. Chipul lui Mary Theresa era alb ca 
varul. 

— Oh, nu, şi nu a fost doar Robby Inman cel care s-a 
îndrăgostit de tine. Îţi aminteşti de el, nu-i așa, Maggie, 
ginerele lui Syd Gillette, ţi-am povestit despre el. Vocea lui 
Evelyn se înălță cu o octavă, iar ochii erau luminoşi, luceau 
din pricina lacrimilor. 

Maggie îngheţă. 

— Cel de-al doilea soț al meu, Scott. Ea oftă, ridicând 
braţul în direcția lui Mary Theresa. Scott mă adora. Am crezut 
că el era un dar trimis de Dumnezeu. Asta până în secunda 
când a cunoscut-o pe sora ta. Evelyn în lumina puternică a 
bucătăriei părea mai bătrână decât vârsta pe care o avea în 
clipa când îndreptă revolverul către Marchiză. Ea se rezemă 
cu şoldul de masa bucătăriei, privind-o pe Maggie. Cea mai 
rea parte a poveştii a fost că aventura asta nu a însemnat 


455 


absolut nimic pentru tine. Scott nu a însemnat decât o ființă 
cu care să te poți juca, pe care să o furi. Ar fi trebuit să-mi 
dau demisia în clipa aceea, să te trimit la plimbare, dar nu 
am fost în stare. Frai singura clientă pe care o aveam — o 
vedetă. Ştii cât timp m-am urât pentru slăbiciunea mea, pentru 
faptul că mă aflam încă în spatele tău, sunându-te, în vreme ce 
tu îmi furaseşi soțul, ca apoi să-l arunci? 

Maggie simţi cum i se face rău, în vreme ce ochii lui 
Mary Theresa erau rotunzi şi fața palidă. 

— Nu o asculta, Mag, zise ea. 

- Înfiinţarea acelei companii, MER, s-a petrecut doar 
pentru ca tu să-ţi salvezi conştiinţa vinovată, zise Evelyn. 
Ştii, cred că am o idee despre cum să pun capăt tuturor acestor 
lucruri. 

— Cum? întrebă Mary Thercsa, nervoasă. 

— O cale prin care să curăț mizeria pe care aţi făcut-o 
tu şi Renee. 

— Nu... Maggie, trebuie să facem ceva. O să ne ucidă 
pe amândouă. Ia cuţitele! Evelyn asta e o nebună. Trebuie 
să rezolvăm cumva. Haide... În vreme ce Marchiza încerca 
să ajungă la o înțelegere cu ea, Evelyn o privi pe Maggie. 
Suportul cu cuțite se afla la distanță mică. Cu inima bătându-i 
nebuneşte, Maggie se apropie de tejghea, dar rotițele se 
puseseră deja în mişcare în mintea lui Evelyn. 

— O s-o rezolvăm cumva, corect. Aşa cum vreau eu. 

Ea ridică pistolul. 

Opreşte-o! Acum! 

Maggie se aruncă înainte. 

Evelyn răsuci pistolul, îndreptându-l către brațul său 
stâng. Poc! Pistolul se descărcă. Evelyn ţipă, chinuită de 
durere. 

— Rămâi aici, îi ordonă Thane lui Becca, în vreme ce 
frână în fața casei Marchizei. 

— Nici gând. 

— Nu protesta; ar putea fi periculos. 

— Şi? Nu părea să fie câtuşi de puțin intimidată, iar el 
îi înţelegea motivele. Era o puştoaică care minţise, furase şi 
apoi plecase la drum tocmai din Califomia pentru a ajunge 
la mama ei. Teama lui Thane nu era în stare s-o oprească. 

— Nu ştiu ce se petrece în casă. Rămâi acolo. O să vin 
să te iau. 

— Mincinosule. 

— Fă cum îţi spun, Becca, îi ordonă el, coborând din 
maşină şi dorindu-și să existe o cale de-a o încuia înăuntru, 
pentru a fi în siguranţă. În mod evident, predica lui despre 
faptul că trebuia să fii matur şi responsabil și să faci ceea ce-ţi 
cer adulții, nu avusese niciun fel de efect asupra ei. 

El o pomi pe alee, se răsuci pe călcâie și arătă în direcţia 
camionetei cu un gest autoritar. 

Se auzi o împuşcătură. 

O femeie ţipă de durere. 

Maggie! 

Thane năvăli pe uşă şi fugi orbeşte de-a lungul 
coridorului. Capul îi bubuia, cuprins de teamă. O pierduse. 
Parcursese atâta drum doar ca să o piardă. Groaza şi furia 
explodară în inima lui. 

— Maggie! În numele Domnului, Maggie! Vocea lui 
era dură, inima îi bătea puternic, iar furia care creştea mereu 
şi teama care îl orbea îl făceau să meargă înainte. 

— Thane, stai pe loc! Vocea îngrozită a lui Maggie. 

Deci trăia. 

— Pleacă dracului de aici, auzi o altă voce, pe care el 
nu o recunoscu. Alergă mai departe. 

Auzi nişte paşi în spatele său. Sirenele urlau afară. 

— Mamă? o voce slabă. 

— Becca? Oh, Doamne, nu! ţipă Maggie. Stai pe loc! 
Thane, scoate-o de aici! ACUM! 

— Taci! Din nou vocea femeii. În vreme ce cizmele îi 
duduiau, el o luă după colț, dând cu ochii de o femeie al 
cărei braţ sângera şi care ținea un pistol în mână. Ea se răsuci, 
cu chipul îndurerat, îndreptând arma către el. 

— Nu! 

— Mami! Becca fugi în încăpere, dând să-l împingă pe 
Thane însă el o prinse. 

— Becca, pleacă! strigă Maggie, sărind în direcţia femeii 
rănite. Aceasta se răsuci, şi mâna îi tremură. În momentul în 
care Maggie ajunse lângă ea, țeava era îndreptată către Becca 
şi Thane. 

— Oh, Doamne, nu! Mary Theresa se aruncă în spaţiul: 
dintre Thane și Evelyn, chiar în secunda în care arma se 
descărcă. 

Țipând, Mary Theresa căzu pe podea. 

Thane o împinse pe Becca pe scaun. 

Pistolul ţinti din nou. 

Thane făcu un salt în aer. 

Poc! Pistolul bubui. 

Durerea fierbinte îi arse măruntaiele. El o trânti pe 
femeie la pământ, luptând împotriva întunericului care îi 
cuprindea creierul. 

— Thane! Nu! Nu! strigă Maggie. 

Lumea pluti în fața ochilor lui, dar el rămase mai 
departe deasupra femeii care se prinse de el precum un cleşte, 
încercând să ţintească din nou cu pistolul ei blestemat. El 
clipi, auzind paşi, voci bărbăteşti pline de asprime şi ordine. 

— Stai pe loc! Poliția! 

El blocase femeia, dar aceasta reuși să-şi întoarcă 

pistolul către ea. Bang! Becca urlă. Maggie făcu un salt către 
canapea, acolo unde stătea Becca, albă la față, tremurând şi 
plângând. 

- E OK, puiule, totul o să fie bine. Ea o îmbrăţişă strâns, 
o legănă, zărind ca prin ceaţă faţa lui Henderson. Capul îi 
bubuia, iar aerul mirosea a sânge şi a metal încins. 

— La naiba, aici e o adevărată zonă de război, zise 
Henderson. Cheamă-i pe paramedici, îi ordonă el unui bărbat 
în uniformă. 

— Sunt aici. 

Cei ce păreau a fi câteva duzini de bărbaţi şi femei în 
uniformă, cu armele în poziţie de tragere, dădură buzna în 
încăpere. Şi se apucară imediat să le acorde primul ajutor 
celor răniți. Maggie se împărțea între îmbrățişările date fiicei, 
surorii şi iubitului ei. Lacrimi de durere şi disperare îi curgeau 
pe faţă. Te rog, Doamne, permite-le să trăiască. Lasă-i pe 
toți în viaţă. 

— Aici am nevoie de oxigen. 

— Ea e încă în viaţă — cine naiba e? 

— Evelyn Lawrence, zise Maggie, văzând trupul plin 
de sânge al lui Evelyn și ochii privind fix prin lentilele sparte. 
Ea... ea a fost cea care a plănuit totul. Ba chiar s-a şi 
împuşcat... ca să vă închipuiţi că am făcut-o noi, bănuiesc. 
Oare era posibil? Oare Evelyn fusese atât de disperată, încât 
să se rănească şi apoi să încerce să le ucidă pe Marchiză şi 
pe ea? 

— Ea mi-a salvat viaţa, zise Becca, privind către 
Marchiză, care zăcea, în timp ce sângele îi țâșnea din piept, 
pe podeaua lipicioasă şi purpurie, iar un număr mare de 
paramedici lucrau febril, încercând să stopeze sângerarea şi 
îi aplicau o mască cu oxigen. 

Polițiștii erau răspândiți peste tot. Maggie, îmbrățisând-o 
pe Becca, se apropie încet de Thane. 

— Scoateţi copila de aici! lătră Henderson. 

— Am preluat-o eu, zise partenera lui Henderson, dând 
la iveală un surâs atrăgător și îmbrățişând-o pe Becca. Eu 
sunt Hannah. Tu trebuie să fii Becca. 

— Mami... 

— E în regulă, scumpo. 

~ Hai să mergem dincolo. Hannah o ajută pe Becca să 
părăsească locul crimei, pornind-o apoi către partea din față 
a casei. 

— Vin imediat, promise Maggie. 

Maggie! Te iubesc. Ştii asta, nu-i aşa? 

Tocmai o aşezau pe Mary Theresa pe targă. 

~ Dumnezeule, e femeia care lucrează la televiziune! 

— Trebuie să vorbesc cu ea, ceru Maggie. 

— Nu vă mai poate auzi! Duceţi-o în ambulanță! 

Rămâi cu bine, Maggie... 

— Nu! 

Sunt aşa de obosită... Eu... 

— O pierdem, rosti unul dintre paramedici. 

— NU! NU! se văicări Maggie, aruncându-se spre targă 
şi simțind cum nişte braţe puternice o trag înapoi. O să te 
faci bine. Mary Theresa, mă auzi? Rezistă! Plângea, 
sufocându-se din pricina conştientizării că Mary Theresa era 
pe moarte. Durerea se prelinse înăuntru ei, iar ea simți o 
sfâşiere în inimă, ca şi cum o parte i-ar fi fost smulsă. Oh, 
Doamne, nu! 

— La naiba, moare. Alergând, doi bărbaţi o purtară pe 
Mary Theresa, așezată pe targă, afară din încăpere şi apoi 
către ambulanţa care îi aştepta, dar Maggie ştiu în adâncul 
sufletului ei că-şi pierduse sora pentru totdeauna. 

— Scoteţi-o de aici, zise Henderson. Asiguraţi-vă că i 
se va face un control la spital. Ei vorbeau despre ea! 

— Nu merg nicăieri! 

— Doamnă, vă rog... 

— Aşteptaţi. Thane? Ea se lăsă în genunchi lângă Thane 
care era îngrijit de un paramedic. 

— Şi-a pierdut cunoştinţa. 

— Duceţi-l în ambulanţă. 

Frica, rece precum moartea, îi zgârie inima cu nişte 
unghii din oțel. 

— Trebuie să fiu alături de el. 

— El nu va şti lucrul acesta. 

— Nu-mi pasă. Lăsaţi-mă să merg cu el. Thane, poţi să 
mă auzi, iubire? Thane... te iubesc... I se păru că vede o 
grimasă uşoară a buzelor, dar nu putea fi sigură... el era palid 
ŞI sângera şi... 

Maggie simți cum cineva îi aşază o pătură pe umeri, 
găsi o cale să ia din nou legătura cu Becca şi începu să se 
roage aşa cum nu se rugase niciodată în viața ei. 

Nu putea să-l piardă pe Thane tocmai acum. Nu din 
nou. 

Dar lucrul acesta nu depindea de ea. 


De undeva din adâncul acelui hău el auzi vocea ei. 

— Thane, mă auzi, iubitule? 

Iubitule? Era vocea lui Maggie? Durerea ţipă înăuntrul 
lui, iar în momentul în care el deschise un singur ochi, lu- 
mina albă şi orbitoare îi invadă simţurile. 

— Thane? El încercă să deschidă ochii! Becca, priveşte. 
Oh, Doamne, Thane, noi am crezut, vreau să spun... Maggie 
plângea, vocea ei frângându-se. Mary Theresa e moartă... 
însă tu... oh, te rog. 

El se strădui să deschidă ochii din nou şi chipul ei, o 
imagine înceţoşată, apăru în câmpul lui vizual. Ea zâmbea şi 
plângea, lacrimile prelingându-i-se pe față. 

— M-ai speriat de moarte, zise ea. Am crezut că te-am 
pierdut. Din nou. Nu aş putea suporta. 

El îi simți mâna, caldă în opoziţie cu oţelul rece al 
marginii patului de spital. Încercă să vorbească, dar vocea îl 
trăda. 

— Maggie, şopti el. 

— Da, iubitule. 

— Vrei să... vrei să... 

— Vreau să ce? 

— Să te opreşti... din plâns... 

— Nu pot. 

— Suficient cât să... să-mi spui că... te vei căsători cu 
mine. 

— Ce? Ea gâfâi, începând apoi să plângă şi mai tare. Să 
mă căsătoresc cu tine? Eşti nebun? Nu am să părăsesc spitalul 
ăsta până nu o fac. După câte îmi dau eu seama, nu prea poți 
fugi de mine. 

— Nici nu aş face-o. Te iubesc, zise el, prăbușindu-se 
din nou, auzind cum ea îi jura la rândul ei dragoste veşnică. 

— Şi eu te iubesc, cowboy, deci să nu faci vreo prostie 
ca de exemplu să mori în braţele mele, auzi. Te iubesc! 


Ajunul Crăciunului 
Settler s Ridge, Idaho 


„..Să ningă, să ningă, să ningă...“ 

Radioul cânta încet în vreme ce Maggie puse un cadou 
special sub brad. Ea surâse, zărind luminile Crăciunului 
reflectate în coronița de nuntă. Cine ar fi crezut? Nu se 
aşteptase să se căsătorească din nou, nu se gândise niciodată 
că ea şi Thane vor deveni o familie, dar se înşelase. 

Merse lângă fereastră şi îi văzu pe Becca şi pe Thane 
care înaintau agale prin zăpadă. Hrăniseră caii, iar acum se 
întorceau, în timp ce Barkley lătra şi sălta în urma lor. 

Mary Theresa murise. Evelyn se asigurase de lucrul 
acesta, iar Evelyn Lawrence ajunsese în spatele gratiilor, 
aşteptând procesul intentat nu numai pentru moartea 
Marchizei, ci şi pe pentru cea a lui Renee Nielson. Editorul 
lui Maggie voia cu disperare ca ea să scrie o carte despre 
viaţa şi moartea Marchizei, dar Maggie nu se putea hotări să 
facă lucrul acesta. Era trist, reflectă ea, cum sora ei găsise în 
moarte faima ce o ocolise în timpul vieţii. Fotografia ei apărea 
în toate tabloidele, speculațiile privind viața ei intimă 
ajungând departe. Publicul american şi presa nu se puteau 
sătura de ea. 

Cât despre Maggie, ea era fericită, fiindcă revenise în 
Idaho, departe de familia lui Dean. Jim şi Connie renunţaseră 
la solicitarea lor de a deveni tutorii Beccăi, iar Becca se stabi- 
lise în cele din urmă la şcoala din regiune. Ba chiar avea şi 
primul ei iubit, un băiat tăcut, pe nume Austin Peters. 

Uşa se deschise şi Barkley dădu buzna în încăpere, 
pentru a-şi scutura zăpada de pe hăinuţă şi a dărâma cadourile 
ce erau stivuite sub ramurile bradului. 

— Puteam sărbători în Chayenne, o tachinase Thane. 

— Sau în Rio Verde, îi amintise Maggie. 

Însă ei hotărâseră să locuiască aici până când Thane, 
care încă se recupera în urma acelei împuşcături care-i 
fracturase două coaste şi îi distrusese splina, avea să se 
vindece. La primăvară, urmau să decidă dacă se vor muta 
sau nu. 

Multe depindeau de fiul lui Ryan, pe care el îl întâlnise 
o singură dată. Părinții adoptivi ai băiatului, Vera şi Bill 
Brown, dându-și seama că Thane nu intenţiona să-l ia de 
lângă ei, îi permiseseră fiului lor să-şi cunoască tatăl bio- 
logic. Existau planuri pentru perioada verii. 

Da, viața se liniştise. Becca şi Thane se obişnuiseră 
unul cu celălalt, cu toate că încă se înfruntau. 

— Doi încăpăţânaţi, îi dojenise Maggie de multe ori. 

Becca se îndreptă către dormitorul ei pentru a-i telefona 
lui Austin, iar Thane observând că erau singuri, o trase pe 
Maggie în braţele lui. 

— Ce ai zice să o facem în seara asta sub brad? îi sugeră 
el la ureche. 

— Tu — infirmul? Pe podea? glumi ea, privind în ochii 
bărbatului pe care îl iubea şi simțind pentru o secundă de 
tristeţe că nu va mai simți niciodată acea legătură specială 
dintre ea şi sora ei. 

— Pune-mă la încercare. 

— Ar trebui? 

— Cu certitudine. El o sărută lung şi cu pasiune, răpindu-i 
răsuflarea, înfierbântându-i sângele, în timp ce se întreba dacă 
se va sătura vreodată de bărbatul acesta. 

Nicio şansă. El va fi întotdeauna mult prea incitant. 
Din dormitor ea auzi râsul fericit al Beccăi. În mod evident, 
era pe acceaşi lungime de undă cu noul ei iubit. 

— Am ceva pentru tine, domnule Walker, zise ea, 
ducându-se la brad şi luând o cutiuţă. Deschide-o. 

— Acum? 

— Da. 

Arcuind o sprânceană, el o privi în timp ce desfăcu 
panglica şi dădu la o parte capacul. Inăuntru se afla o pereche 
minusculă de botoşei roşu cu verde. El nu scoase o vorbă. 

— O să avem nevoie de ei anul viitor. 

Zâmbetul lui spunea totul. El se uită în jos la tălpile 
sale desculţe. 

— Să nu-ţi închipui că se vor potrivi. 

— Nu? îl necăji ea. Ei bine, nu ai de unde să ştii până 
nu încerci, cowboy. 

El îşi aşeză palma peste abdomenul ei plat. 

— Încerci să-mi spui ceva, draga mea? 

— Doar lucruri bune. Braţele lui îi cuprinseră talia şi el 
o sărută din nou. Crăciun Fericit. 

— Şi ţie asemenea, zise el cu un zâmbet posesiv şi 
ştrengăresc. Acum, cât despre noi doi sub brad... nu vei scăpa 
de chestia asta. 

— În visele tale, cowboy. 

— În mod sigur. El îi făcu cu ochiul. Şi în ale tale. 


Sfârşit 

